
LEGISLAŢIA LINGVISTICĂ -— 
15 ANI DE LA ADOPTARE 


Cu certitudine, legislaţia lingvistică, adoptată acum 15 ani, a constituit 
un eveniment de mare rezonanţă la acel moment istoric. Era pentru prima 
dată când basarabenii obțineau cu eforturi proprii un drept uzurpat timp de 
aproape două secole de către regimul țarist şi cel sovietic, actele normative 
creând premise reale pentru reintrarea limbii române în drepturile sale la est 
de Prut. Legile Cu privire la statutul limbii de stat a R.S.S. Moldoveneşti, Cu 
privire la funcţionarea limbilor vorbite pe teritoriul R.S.S. Moldoveneşti, Cu 
privire la revenirea la grafia latină şi Programul complex de stat pentru asi- 
gurarea funcţionării limbilor vorbite pe teritoriul R.S.S. Moldoveneşti formau, 
teoretic, cadrul juridic pentru descătuşarea graiului strămoşesc. De ce însă 
legile adoptate nu au avut (nu au nici azi) efectul scontat? Documentele în 
cauză prefigurau drepturile şi obligaţiile privind utilizarea limbii de stat, dar 
abordau cu superficialitate sau chiar ignorau mecanismul de implementare 
a acesteia. Evident, atunci nu a fost luat în calcul climatul lingvistic existent 
în R. Moldova ca urmare a folosirii abuzive doar a limbii ruse. Au fost trecute 
cu vederea, de asemenea, obstacolele (obiective, numeroase şi uneori 
foarte dificile), absolut inevitabile în procesul de înlocuire a circulaţiei unei 
limbi cu alta (româna cu rusa), dar şi de schimbare a mentalităţii multor 
cetăţeni care nu puteau conştientiza fenomenul, de aceea nu-l acceptau. 
Aplicarea eficientă a legislaţiei lingvistice reclama crearea de urgenţă a unei 
instituţii în măsură să asigure realizarea acestui imperativ, având în dotare 
întregul instrumentariu de revigorare a limbii române. Departamentul de 
Stat al Limbilor a fost constituit însă cu mari şi inadmisibile tergiversări. lon 
Dumeniuk, cunoscut şi apreciat luptător pentru cauza noastră naţională, 
era numit în calitate de director la sfârşitul lunii august 1991, iar instituţia 
a început să funcţioneze abia în iunie 1992. Deşi declarat „structură gu- 
vernamentală” — acest lucru trebuie reţinut! —, departamentul de facto era 
marginalizat, activitatea fiindu-i neglijată deliberat. lar o dată cu venirea 
agrarienilor la putere (începutul anului 1994), primul document adoptat de 
către noile autorităţi a fost lichidarea instituţiei, astfel fiind grav compromisă 
implementarea legislaţiei lingvistice. Marile acţiuni politice, desfăşurate la 
Chişinău şi în republică, numeroasele întruniri ştiinţifice din ultimul dece- 
niu nu au putut îndupleca guvernanţii să accepte adevărul ştiinţific despre 
numele autentic al limbii noastre şi să ia o atitudine corectă faţă de limba 
de stat şi principiile de funcţionare a acesteia. Dimpotrivă, limbii române i-a 
fost restrânsă aria de utilizare, iar limbii ruse i s-au creat oportunităţi pentru 
o mai largă circulaţie, în special în ultimii trei ani. Limba noastră — încotro? 
Aceasta am dori să fie esenţa celor trei întrebări la care au fost invitaţi să 
răspundă, în preajma zilei de 31 august, oameni de ştiinţă şi cultură, cu- 
noscuţi scriitori, politicieni şi ziarişti, personalităţi implicate în promovarea 
limbii române la noi. Opiniile lor, sincere şi argumentate, te îndeamnă să 
meditezi la soarta limbii, adică a fiinţei noastre. 

CHESTIONAR 


1. Cum apreciaţi din perspectiva zilei de astăzi legislaţia 
lingvistică adoptată acum 15 ani? Care sînt părţile pozitive / 
negative ale respectivelor documente? 

2. După un reviriment „lingvistic” resimţit de către în- 
treaga societate prin anii 1988-1992, iată-ne ajunşi din nou 
în situaţia cînd limba română („de stat”, „oficială”, „a ţării”, 
„moldovenească”, oricum, a noastră!) este neglijată, margi- 
nalizată în instituţiile publice, în magazine, în transport, în 
stradă, la piaţă etc. Cum credeţi, care sînt cauzele acestei 
regresiuni? 

3. Ce s-ar putea întreprinde pentru redresarea situaţiei 
sociolingvistice din Republica Moldova şi pentru ajustarea 
legislaţiei lingvistice la normele de drept internaţional, aşa 
încît limba populaţiei majoritare să ocupe locul firesc în me- 
canismul de funcţionare a statutului nostru (liber, independent 
şi suveran)? 


Chişinău. August 1989 


Legislaţia lingvistică — 15 ani de la adoptare 7 


lon BORŞEVICI, 

prof. univ., academician. 
In 1989 — preşedinte al 
grupului de lucru pentru 
elaborarea proiectelor 

de legi şi unul dintre 
moderatorii numeroaselor 
şedinţe (din comisii, de 

la prezidiul şi Sovietul 
Suprem al R.S.S.M.) la care 
s-a examinat legislaţia 
lingvistică 


DENUMIREA CORECTĂ 
A LIMBII NOASTRE 

A FOST VOTATA 

IN PARLAMENT 

IN DECLARAŢIA 

DE INDEPENDENŢA A 
REPUBLICII MOLDOVA 


1. Vom sublinia, că legislaţia 
lingvistică aprobată în 1989, acea 
parte a ei care a favorizat limba rusă 
şi care mai târziu, cum arată prac- 
tica, a fost exploatată şi fortificată 
de către partea rusofilă a populaţiei, 
astăzi o resimţim de-a binelea. Pe 
când cealaltă parte, prin felul cum 
a fost tradusă în viaţă de „dreapta” 
independistă, de toate garniturile 
guvernamentale, n-a reuşit, după 
cum vedem, să schimbe ceva în 
favoarea realizării articolelor referi- 
toare la funcţionarea limbii de stat. 
Încălcarea făţişă, ba chiar voită a 
legislaţiei lingvistice depăşeşte cadrul 
constituţional. Exemple avem în toate 
domeniile de activitate. Unii guver- 
nanti, cunoscând limba de stat, nu 
recunosc alfabetul latin, îşi pun sem- 
năturile folosind alfabetul rusesc. Alţii, 
în relaţiile de muncă şi particulare, se 
adresează respectuos, conversând în 


limba de stat cu cuvintele: „Vladimir 
Nicolaevici, Elizaveta Grigorievna” 
etc. Toate aceste abateri, repet — 
voite, sunt sancţionate de legislaţia 
lingvistică în articolul 30 în care se 
stipulează: conducătorii organelor 
puterii de stat, administraţiei de stat 
şi organizaţiilor obşteşti, precum şi ai 
întreprinderilor, instituţiilor şi organi- 
zațiilor situate pe teritoriul R.S.S.M. 
poartă răspundere personală pentru 
nerespectarea prevederilor prezen- 
tei legi. lată unde se ascund unele 
dintre rădăcinile tragismului limbii 
de stat în Republica Moldova. 

Apropo, în articolul 3 nu se 
afirmă, după cum consideră unii, că, 
adicătelea, în Moldova rusa este o 
limbă de comunicare interetnică. În 
lege ea este numită „limbă de comu- 
nicare (în Moldova) între naţiuni”. 
Or, noi avem minorităţi naţionale, şi 
nu naţiuni. Oare nu o atare tratare 
a articolului 3 din această legislaţie 
a stârnit şi alimentat acea opoziţie 
vehementă de sorginte şovină faţă 
de limba de stat? 

2. Încă agrarienii şi interfron- 
tiştii îşi propuneau drept scop pro- 
movarea unei politici nostalgice 
restauraţioniste, de lichidare a 
marilor cuceriri istorice din 1989- 
1991 — o linie de conduită preferenţial 
antinaţională. În noua Constituţie 
(29.07.1994), care stipulează prin 
articolul 13 că „limba de stat este 
limba moldovenească”, s-a neglijat 
încă un aspect crucial din concepţia 
lingvistică legiferată în august 1989: 
identitatea limbilor vorbite pe ambele 
maluri ale Prutului — identitatea ling- 
vistică moldo-română. 

În Constituţie a fost ignorată 
deci piatra definitorie a suportului 
fundamental al noii statalităţi — Actul 
de Independenţă a Republicii Mol- 
dova, în alineatul şapte al căruia 
se stipulează: „Republica Moldova 
şi-a reafirmat aspiraţiile... privind de- 
cretarea limbii române ca limbă de 
stat”. Deci, denumirea corectă a limbii 

noastre — română — a fost votată în 
parlament în Declaraţia de la 27 au- 
gust 1991. În documentul respectiv 
se recunoaşte unitatea glotonimică 
în întreg spaţiul spiritual al neamului 
românesc. 

Sub presiunea forţelor de stân- 
ga, Guvernul, Parlamentul şi Preşe- 
dinţia au pus oficial începutul pro- 
movării ideologiei moldovenismului 
primitiv. Mai mult ca atât, s-a orga- 
nizat o comisie de anchetă pentru a 
scoate la iveală cauzele conflictului 
armat de pe Nistru, de care erau în- 
vinuite forțele politice care au susţinut 
legiferarea unei singure limbi de stat. 

După căderea guvernării agro- 
interfrontiste, reîncepe perioada 
eforturilor de implementare a le- 
gislaţiei lingvistice. Astfel, pentru 
respectarea acestei legislații a fost 
creat Departamentul Relaţii Naţio- 
nale şi Funcționarea Limbilor, dar 
mare lucru nu s-a reuşit. S-au realizat 
prevederile articolului 4 al legislaţiei 
lingvistice din 1989, care a permis 
formarea comunităţilor etnice, cât şi 
declanşarea de proporţii a energiilor 
acestor comunităţi minoritare. Dar 
noul departament n-are un program 
concret de naturalizare-integrare 
pentru alogeni şi de însuşire a lim- 
bii de stat de către reprezentanţii 
etniilor conlocuitoare. În prezent nu 
funcţionează articolul 7, care pre- 
vede atestarea tuturor funcţionarilor 
şi demnitarilor acesteia în ceea ce 
priveşte cunoaşterea limbii române 
ca limbă oficială. Sunt neglijate arti- 
colele 27-31. 

Multe unităţi administrative 
ignorează limba de stat. Aici tronea- 
ză monolingvismul rusesc care, în 
condiţiile colectivelor compuse din 
reprezentanţi ai mai multor etnii, 
creează un disconfort psihologic. 
Această stare de lucruri contribuie la 
fortificarea separatismului spiritual. 
Subliniem că pentru lichidarea barie- 
rei create de separatismul spiritual în 
concepţia legislaţiei lingvistice au fost 
formulate articolele 21-23, referitoa- 


re la instituţiile de învăţământ, articole 
potrivit cărora tânăra generaţie (de 
la grădiniţă până la absolvirea şcolii 
medii — vârsta când cel mai uşor se 
însuşeşte o limbă) va învăţa şi va 
cunoaşte româna în şcolile alolingve 
şi mai ales în cele cu predare în limba 
rusă. Conform legislaţiei lingvisti- 
ce există posibilitatea ca, în atare 
conditii, în decursul unei generaţii 
să dispară separatismul spiritual în 
condiţiile statului independent şi în 
genere să fie lichidată problema 
monolingvismului, indiferent de etnie. 
Dar tocmai această idee din concep- 
tia legislaţiei lingvistice, ce ar fi putut 
aduce înţelegere, prietenie şi, prin- 
cipalul, stabilitate într-un stat care 
pretinde a fi de drept şi independent, 
a fost rău realizată. 

3. Din cauza nerespectării 
legislaţiei lingvistice şi a lipsei unui 
program de naturalizare şi integrare 
a minorităţilor naţionale, o mare parte 
din patrimoniul naţional a trecut în 
mâna unor grupări alolingve care, 
de fapt, nu recunosc independenţa 
statului Republica Moldova. În eco- 
nomia Moldovei această categorie 
de businessmeni atinge o cifră im- 
punătoare şi favorizează înstrăinarea 
patrimoniului naţional şi erodarea 
independenţei economice a ţării, 
mai ales prin intermediul economiei 
tenebre. Din acest punct de vedere, 
se încalcă o serie de legi fundamenta- 
le ale păstrării patrimoniului naţional, 
inclusiv cele ce ţin de independen- 
ţa economică a ţării. Dacă s-ar fi 
procedat ca în Ţările Baltice, unde 
caracterul legii despre cetăţenie vi- 
zează direct şi cunoaşterea limbii 
oficiale şi prin ea dreptul la patri- 
moniul, avuţiile naţionale, astăzi noi 
nu ne-am fi pomenit în situaţia când 
în Republica Moldova cunoaşterea 
limbii de stat de către unele grupări 
de orientare antinaţională depinde, 
cu unele excepţii, nu de interesele 
statului, ci de propriile lor interese. 
În această privinţă, statul Republica 
Moldova a manifestat o indiferenţă 

oO 


EN Í AY 


rememorând evenimentele anului 1989 


lon Borşevici, Ilon Hadârcă, Grigore Vieru, Mircea Druc şi lon Ungureanu, 


-o 


totală în ceea ce priveşte realizarea 
legislației lingvistice. 

Se creează impresia că prin 
intermediul intensificării politicii 
masive de rusificare, noul areopag 
guvernant comunist, în mare parte 
prorusesc, ne implică tot mai profund 
în procesele de gubernizare a Repu- 
blicii Moldova. Într-un cuvânt, se con- 
turează tot mai evident federalizarea 
Republicii Moldova, transnistrizarea 
şi reducerea spaţiului de funcţionare 
a limbii oficiale la arealul basarabean. 
În aceste condiţii, noţiunile de „suve- 
ranitate” şi „independenţă” devin tot 
mai lipsite de conţinutul lor firesc. 

„„„.Şi totuşi, chiar în această 
situaţie, extrem de nefavorabilă 
pentru românii moldoveni, organis- 
mul social e în stare a se debarasa 
de indiferentismul uman. În primul 
rând, prin recucerirea libertăţii, prin 
libertatea de manifestare a curajului 
sănătos al personalităţii. Este vorba 


şi de examenul de conştiinţă pe care 
deocamdată l-au susţinut cu succes 
doar studenţii, liceenii, tineretul stu- 
dios în genere. 

P.S. lată că marea putere — 
Federaţia Rusă, ţară multietnică şi 
multiculturală, unică în felul ei, ne dă 
un exemplu de-a dreptul senzaţional 
prin duritatea sa. Duma de Stat, după 
cum ne-a informat la 5 februarie 
2003 canalul de televiziune ORT, 
decretează o situaţie neîntâlnită nici 
chiar în perioada sovietică: Hukakou 
NaTHHUubi, TONbKo Kupunnuua no 
BceA TeppuTropuu cTpaHbi. No- 
PyCcKU HyXHO 3anonNHATb BCE AO- 
KyMeHTbi, MUCaTb Ha3BaHHA BCEX 
HaceneHHbIX NyHKTOB Nn AOPOKHbIX 
3HakoB („Nici un fel de alfabet latin, 
numai cel chirilic pe tot teritoriul ţării. 
În limba rusă trebuie să fie redactate 
toate actele, toate denumirile locali- 
tăţilor şi ale indicatoarelor rutiere”). 


10 


Limba Română 


Mircea SNEGUR, 
preşedinte 

al Republicii Moldova 
(1990-1996) 


AVEM NEVOIE 

DE O „AGRESIVITATE” 
MAI PRONUNŢATA 

A ŞTIINŢEI FILOLOGICE 


1. Dacă e să ne amintim în ce 
condiţii au fost adoptate legile cu pri- 
vire la statutul limbii de stat, revenirea 
ei la grafia latină şi cu privire la func- 
ţionarea limbilor — consider şi astăzi 
că mişcarea de renaştere naţională 
a obţinut o victorie considerabilă în 
acel august fierbinte al anului 1989. 

După cum ţineţi bine minte, în 
marea confruntare de la sesiunea 
a XIll-a a Sovietului Suprem, chiar 
dacă eram îndemnați de către unii să 
facem cedări în favoarea limbii ruse 
(şi să menţinem astfel neschimbată 
situaţia sociolingvistică), noi am pro- 
movat ceea ce ne-am propus. Nefiind 
specialist în materie, nu aş dori să mă 
aventurez în analiza părţilor pozitive 
şi negative ale proiectelor adoptate. 
Permiteţi-mi deci să rămîn cu trăirile 
sufleteşti de atunci, la care revin de 
cîte ori admir generaţia tînără de 
azi care vorbeşte o limbă română 
perfectă. 

2. De menţionat faptul că legile 
despre limbă nu au fost lăsate în voia 
sorții. Vă puteţi convinge de aceasta, 
urmărind firul activităţilor concrete 
ale conducerii, cel puţin pînă în anul 
1997. Pentru realizarea lor, după cum 


ştiţi, a fost creat un Departament al 
limbilor. În acea perioadă au fost ob- 
ținute şi rezultate consistente. 

Cei care doresc să activeze în 
condiţiile legii profită în continuare 
de situaţiile create şi instruiesc co- 
piii în spiritul dragostei faţă de limba 
română, iar maturii o însuşesc. În 
această ordine de idei, neglijenţa 
faţă de legislaţie trebuie să o cău- 
tăm şi în noi. 

Pe de altă parte, sîntem con- 
ştienţi şi de faptul că societatea 
noastră este preocupată astăzi mai 
mult de soluţionarea problemelor 
de supravieţuire. O bună parte din 
dascălii lingvişti muncesc la negru 
peste hotare. Cei care au mai rămas 
se străduiesc să facă faţă cerinţelor, 
dar susţinere nu prea au. 

Vizavi de marginalizarea limbii 
de stat (a noastră!) în instituţiile pu- 
blice, în magazine, în transport, în 
stradă etc., adresăm această între- 
bare actualei guvernări, care neagă 
absolut tot ce le-a reuşit forţelor 
democratice, deşi este obligată să 
monitorizeze transpunerea în viaţă a 
Programului complex de funcţionare 
a limbilor. 

3. În primul rînd, este necesar 
să se respecte legea. Ar fi extraordi- 
nar de util (şi bine) dacă s-ar reveni 
la sentimentul de patriotism de la sfîr- 
şitul anilor '80 — începutul anilor '90. 

Şi, în genere, trebuie să fim 
mai insistenţi în depăşirea impedi- 
mentelor artificiale, create de către 
oponenții limbii române. Avem nevoie 
în acest context şi de o „agresivitate” 
mai pronunţată a ştiinţei filologice 
academice, a Ministerului Educaţiei 
şi a departamentului de specialitate. 

Sînt convins că prin eforturi 
comune situaţia poate fi redresată. 

Mihai CIMPOI, 
academician, 
preşedinte al Uniunii 
Scriitorilor din Moldova 


LIMBA ROSTEŞTE 
FIINŢA UNUI POPOR 
ŞI ÎI DĂ CERTITUDINEA 
CĂ EXISTĂ 

CA FĂURITOR 

DE ISTORIE 


1-3. Acest drum, pe care limba 
română l-a parcurs în spaţiul basa- 
rabean timp de 15 ani, trebuia să fie 
de la rolul umilitor de Cenuşăreasă la 
acela — autoritar şi reparator-istoric — 
de împărăteasă (vorbind în termeni 
de basm), de cel puţin „bună gospo- 
dină”, aşa cum zicea Eminescu. 

Ce s-a întâmplat, în fond? 

Redobândindu-şi, fie şi numai 
printr-o stipulare constituţională, 
care poate fi respectată sau ignorată, 
statutul de limbă oficială, ea trebuia 
să-şi asigure o cale magistrală, un 
drum cu adevărat naţional. Anume 
un astfel de rol i-a atribuit tânăra 
generaţie. 

Totuşi ea a cunoscut şi o or- 
becăire prin hăţişuri, pe drumuri de 
pădure întrerupte, vorbind în termenii 
lui Heidegger, care o interpreta ca loc 
de adăpost sau casă a fiinţei. 

Acest adevăr heideggerian şi 
eminescian urma să se impună în 
conştiinţa noastră a tuturor: limba 
rosteşte fiinţa unui popor şi îi dă 
certitudinea că există ca făuritor 
de istorie. Limba determină marca 


ontologică a unui neam, fiind blazo- 
nul lui de nobleţe. 

În contextul nostru basara- 
bean, terorizat de istorie, înstrăi- 
nat de rădăcinile fiinţei, revenirea 
la adevăr şi la o limbă curată — de 
pe care s-a şters, vorba părinte- 
lui-poet Alexie Mateevici care i-a 
consacrat cel mai inspirat imn, 
„colbul, mucegaiul” — urma să fie 
imperativul numărul unu. 

Deşi recunoscut prin legea 
supremă, statutul ei de limbă de 
stat a început să fie subminat chiar 
de... stat. Deşi Academia de Ştiinţe 
a confirmat autoritar, ca for ştiinţific 
superior îndreptăţit s-o facă, denu- 
mirea ei corectă de limba română, 
guvernanţii comunişti veniţi la putere 
au căutat să impună — prin măsuri 
drastice, prin concepte de politică 
naţională, prin campanii de comba- 
tere a adevărului, prin susţinerea 
„Moldovenismului primitiv”, cultivat 
atât de impostori ca Stati, cât şi de 
personalităţi ca lon Druţă — anacro- 
nicele noţiuni staliniste. 

Impunerea statutului de limbă 
oficială a fost zădărnicit prin păstrarea 
unui status quo al limbii ruse şi prin 
transformarea ei într-o a doua (în 
fond — prima) limbă de stat. 

La „moldovenismul primitiv” s-a 
mai adăugat contrafortul „multietnicis- 
mului”, stratagemă politică diabolică, 
ce trece cu tăvălugul peste populaţia 
românească majoritară, devenită 
peste noapte „minoritate naţională”. 

Concluzia amară e că în cei 
cincisprezece ani lupta pentru limba 
română s-a reluat de la nivelul zero, 
ea continuând să se zbată în plasa 
abil tesută a mrejelor politice diavo- 
leşti şi să-şi îndeplinească rolul umil 
de Cenuşăreasă. 

Limba Română 


Silviu BEREJAN, 
academician 


CAUZELE OSTILITĂŢII 
FAŢĂ DE LIMBA 
ROMÂNĂ 
ÎN SOCIETATEA 

MOLDOVENEASCĂ 
ACTUALĂ 


1. Legislaţia lingvistică adop- 
tată acum 15 ani a fost obiectivă şi 
onestă în situaţia care era atunci în 
republică, dar a avut şi aspecte ce au 
dat rezultate negative. Era necesar să 
se constate din capul locului că popu- 
laţia băştinaşă nu posedă în măsura 
cuvenită limba literară normată ce se 
declara limbă oficială a statului şi să 
se pună accentul pe obligativitatea 
însuşirii acesteia pe toate căile posi- 
bile (mai tîrziu s-a vorbit şi s-a scris 
mult despre activităţile ce trebuiau 
întreprinse). Cu regret, accentele au 
fost puse (în special cînd s-a iniţiat 
implementarea legislaţiei) pe altceva 
şi, în consecinţă, am obţinut ceea 
ce am obţinut (mai ales că atunci 
nu puteam încă să ne numim limba 
cum se cuvenea -— limbă română): 
unii băştinaşi nici pînă azi nu tind să 
vorbească o limbă mai cizelată, mai 
curată, mai aproape de cultură (nici 
chiar intelectualii, în afară de o pătură 
destul de subţirică a acestora), majo- 
ritatea dă preferinţă vorbirii dialectale, 
pe care o împănează în continuare cu 
rusisme, crezîndu-le mai expresive. 

Cît priveşte populaţia rusofonă 
(ce era majoritară în cele mai multe 
oraşe şi centre raionale), ea trebuia 
lăsată să se acomodeze la noua situ- 
aţie din propria ei iniţiativă (doar sus- 
ţinută, unde era cazul, administrativ şi 
material de organele statale). Atunci, 
în condiţiile create, cunoaşterea limbii 


de stat ar fi fost o necesitate sine qua 
non. Dacă se proceda aşa, legislaţia 
n-ar fi fost receptată de vorbitorii de 
limbă rusă ca presiune social-politică 
şi naţională (numită de ei „naţiona- 
listă”) exercitată de organele statale 
sub formă de campanie obligatorie 
(mai ales că şi reprezentanţii aces- 
tor organe nu erau întru totul şi cu 
toţii gata pentru o atare activitate). 
Urmările sînt cunoscute. 

2. Cauza principală a neglijării 
actuale a limbii oficiale în societa- 
te, marginalizarea ei în instituţiile 
publice, în stradă, în transport, în 
comerţ etc. şi chiar ostilitatea faţă 
de ea se datorează, în primul rînd, 
poziţiei adoptate din start de autori- 
tăţi, de organele puterii. Anume de 
aici se trage ignorarea ostentativă a 
normelor limbii materne (îmblăm în 
comandirovşi, n-avem d6lari, ne-o dat 
diplóme, jiumătati la şinşi, am vinit la 
pleaj, lor aşă li-i vigodno, s-au dus la 
România şi multe-multe altele de ace- 
eaşi factură). Este o situaţie ordinară 
în condiţiile noastre, dar care nu este 
deloc una normală pentru o ţară ce 
are o limbă oficială, de stat, înscrisă 
ca atare în Constituţie. 

A doua cauză, deosebit de im- 
portantă, este, desigur, şi atitudinea, 
departe de a fi binevoitoare, a condu- 
cerii republicii, a forurilor diriguitoare 
(din centru şi din teritoriu) faţă de 
limba română (ca limbă de cultură) 
şi, în rezultat, faţă de intelectualitate 
ca purtătoare a limbii culte. 

Dacă majoritatea guvernantilor 
(în frunte cu şeful statului, cu preşe- 
dintele şi vicepreşedinţii Parlamen- 
tului, precum şi cu destui membri 
ai Guvernului) manifestă o atitudine 
vădit negativă, lipsită de respect 
elementar faţă de limba ţării şi a de- 
numirii corecte a acesteia, de ce ar 
respecta-o cetăţenii de rînd? Dacă 
Preşedintele Voronin, parlamentarul 
Mişin, doamna Ostapciuc (ca să nu 
mai vorbim de liderul comunist Ste- 
paniuc ce luptă cu îndiîrjire contra 
limbii române) vorbesc în şedinţele 

Chişinău. 1995. Studenţii în apărarea limbii şi istoriei noastre 


oficiale, la întîlnirile cu populaţia şi 
cu oaspeţii din alte ţări în ruseşte (şi 
chiar semnează acte oficiale în grafia 
altui stat), de ce cealaltă lume n-ar 
proceda la fel? 

A treia cauză, care este, pro- 
babil, şi cea decisivă, o constituie, 
bineînţeles, starea economică din R. 
Moldova, căci majoritatea pîrghiilor 
gospodăreşti, a resurselor materiale 
şi a finanţelor din republică s-au po- 
menit, în virtutea unor condiţii favora- 
bile pentru ei, în mîinile rusofonilor şi 
acum ei determină, în sferele pe care 
le dirijează, mijlocul de comunicare 
cu populaţia şi politica lingvistică în 
societate, în genere. 

Ei angajează în posturi şi funcţii, 
legate continuu cu cercuri largi de 


vorbitori, oameni (în special tineret!) 
ce nu cunosc boabă de limbă a ţării 
în care îşi duc traiul, şi răspund la 
orice adresare cu tupeu demonstrativ 
numai în limba rusă. 

3. Pentru redresarea situaţiei 
sociolingvistice din republică ar tre- 
bui să se revină la cerinţele iniţiale 
ale legislaţiei, cel puţin în sectorul de 
stat, chiar dacă sectorul privat este 
deja, cum am subliniat în răspunsul 
precedent, în mare parte pierdut. 
Dacă ar fi interesat şi statul, s-ar 
putea contrapune ceva totuşi politi- 
cii de rusificare făţişă, înregistrînd, 
cel puţin, cu mai mult discernămînt 
instituţiile şi întreprinderile curat ru- 
seşti ce apar continuu ca ciupercile 
după ploaie. 

Limba Română 


Nicolae CORLĂTEANU, 
academician 


ÎNCERCĂRILE 

DE A CREA O „NOUĂ” 
LIMBĂ ROMANICĂ 
DIFERITĂ DE CEA 
ROMÂNĂ NU VOR DA 
NICI UN REZULTAT 


1-3. Consider că adoptarea 
legislaţiei lingvistice în 1989 a fost 
un eveniment ce i-a oferit popula- 
tiei băştinaşe posibilitatea de a-şi 
redobîndi demnitatea de neam şi 
i-a înlesnit calea spre împlinirea 
idealului naţional. 

Privite din perspectiva zilei de 
azi, actele ce se referă la statutul 
limbii române şi documentele ce 
reglementează funcţionarea limbilor 
pe teritoriul Republicii Moldova par 
a fi depăşite. Dar să nu uităm că în 
condiţiile politice de atunci ele au 
jucat un rol pozitiv. 

Regret că, în special după de- 
clararea independenţei şi suveranită- 
ţii Republicii Moldova, n-am reuşit să 
fixăm în Constituţie numele adevărat 
al limbii noastre literare, care este 
LIMBA ROMÂNĂ. Perpetuarea aces- 
tei situaţii incerte nu trebuie admisă 
sub nici un chip în viitor, indiferent de 
partidul ce va veni la putere. Dacă se 
va întîmpla aşa ceva, se vor dezice 
de noi tinerii care ştiu, de mai bine 
de 15 ani, că denumirea corectă a 
limbii noastre este o realitate motivată 
istoric şi ştiinţific. 


Altminteri, m-aş încumeta să 
afirm că parlamentul Republicii 
Moldova a abuzat de drepturile sale 
atunci cînd şi-a asumat răspunderea 
de a fixa, fără a consulta oamenii 
de ştiinţă, în special lingviştii, denu- 
mirea limbii literare, care nu trebuie 
confundată nicidecum cu vorbirea 
obişnuită, de pe stradă sau din alte 
situaţii similare, vorbire care în ştiinţa 
limbii se numeşte grai, în cazul nos- 
tru, al basarabenilor, moldovenesc, şi 
care denumire în nici un caz nu este 
aceeaşi cu noţiunea de limbă literară 
standard. 

B. P. Hasdeu spunea că funcţia 
principală a limbii literare este „de a 
unifica toate dialectele, de a şterge 
provincialismele, de a spori puterea 
graiului din statul întreg printr-o cen- 
tralizare cam analoagă cu centraliza- 
rea menită a mări forţa administraţiei”. 
Stăpînirea de azi a Republicii Moldo- 
va ar trebui să ia aminte la spusele 
marelui nostru înantaş şi să înţeleagă 
că încercările de a crea o „nouă” lim- 
bă romanică diferită de cea română 
nu vor da nici un rezultat. Vreau să 
spun prin aceasta că problemele de 
ştiinţă sînt de competenţa forurilor de 
resort. Şi numai a lor! Latinii ziceau: 
Caesar non supra gramaticos est! 
(Caesar (împăratul) nu este mai pre- 
sus de gramatică!). 

Cred că încetăţenirea glotoni- 
mului de limbă română pentru limba 
literară din Republica Moldova (care 
e aceeaşi cu cea de peste Prut) nu va 
ştirbi drepturile şi demnitatea nimă- 
nui. Or, fiecare cetăţean al Republicii 
Moldova are dreptul de a se simţi liber 
într-o ţară democratică şi să numeas- 
că limba oficială a statului conform 
argumentelor ştiinţifice şi istorice şi 
nu potrivit preceptelor politice. 

Anatol CIOBANU, 

dr. hab., prof. univ., 
m.c. al A.Ş.M., 

şeful Catedrei Limba 
Română, 

Lingvistică Generală 
şi Romanică 

a Universităţii de Stat 
din Moldova 


NICI UN STAT CU 
ADEVARAT SUVERAN 
NU E PREDISPUS SA 
PERMITA UNEI ETNII 
MINORITARE SA-ŞI 
DECLARE LIMBA SA 
DREPT LIMBA 

DE COMUNICARE 
INTERETNICA 


1. Legislaţia lingvistică, adop- 
tată la 31 august 1989 de către 
Sovietul Suprem al fostei R.S.S.M,, 
a avut un impact pozitiv în primii ani 
de existenţă a Republicii Moldova. 
Toată lumea (inclusiv minoritățile 
etnice: ruşii, ucrainenii, găgăuzii, 
bulgarii, evreii) au înţeles că în ţara în 
care locuiesc există o limbă de stat, 
care trebuie învățată, că se scrie cu 
alfabet latin, că în toate instituţiile se 
utilizează limba de stat, că şcolile pri- 
mare şi secundare se organizează în 
baza monolingvismului etc. Legislaţia 
lingvistică stipula, în acelaşi timp, şi 
foarte multe drepturi limbilor şi cultu- 
rilor naţionale ale minorităţilor. 

Pentru a înlesni implementarea 
legislaţiei lingvistice, Preşedinţia, 
Parlamentul şi Guvernul au luat mai 
multe măsuri concludente: statul a fi- 
nanţat formarea a peste 2500 de gru- 
pe de învăţare a limbii române pentru 
alolingvi, s-a deschis Departamentul 
limbilor, au fost emise Decrete privind 
funcţionarea limbii de stat şi a limbilor 


etniilor conlocuitoare din R. Moldova; 
pe lângă Guvern exista o comisie 
permanentă care monitoriza modul 
de implementare a legislaţiei lingvis- 
tice pe teren. Fusese, de asemenea, 
creată o comisie de examinare a ni- 
velului de cunoaştere a limbii de stat 
de către alolingvi în vederea ocupării 
unor funcţii sau obţinerii cetăţeniei. 

Aşadar, şi în plan general politic 
se formase un consens favorabil, „de 
sus în jos”, pentru că cei ce stăteau 
la cârma statului contribuiau, prin 
exemplul lor personal şi prin actele 
legislative adoptate, la stabilirea unei 
concordii naţionale, politice, culturale, 
încurajând efortul de studiere a limbii 
române şi de înviorare a procesului 
de cunoaştere a limbilor şi culturilor 
minoritare. 

2. Spre marele nostru regret, 
după adoptarea noii Constituţii 
(1994) politica lingvistică a luat o 
altă turnură. Articolul 13 din Con- 
stituţie a „legiferat” un neadevăr 
ştiinţific, afirmând: „Limba de Stat 
a Republicii Moldova este limba 
moldovenească”. Glotonimul „limba 
moldovenească” a fost respins de 
către cei mai renumiţi filologi ro- 
manişti din Europa Occidentală (C. 
Tagliavini, E. Coseriu, V. Rusu, Gh. 
Mihăilă ş.a.), Rusia (R. Budagov, S. 
Bernştein, Rajmund Piotrowski ş.a.), 
Ucraina (S. Semcinski, Gh. Jerno- 
vei, G. Bostan, ş.a.), R. Moldova 
(N. Corlăteanu, S. Berejan, |. Eţcu, 
T. Cotelnic, V. Melnic, A. Eremia, N. 
Mătcaş, |. Dumeniuk, Al. Dârul ş.a.), 
Canada şi din alte ţări. 

Cu toate acestea, oamenii pu- 
terii au continuat să vehiculeze falsul 
glotonim „limba moldovenească”, 
provocând o acerbă campanie de 
românofobie, ceea ce n-a putut să 
nu destabilizeze armonia relaţiilor 
cu minoritarii etnici din R.M. Mii de 
alolingvi au abandonat cursurile de 
studiere a limbii române, pentru că 
au înțeles că statul nu-i încurajează. 
Mai mult decât atât, rusofonii n-au 
manifestat timp de 45 de ani post- 
belici mare interes pentru aşa-zisa 
„limba moldovenească”, deoarece în 

R.S.S.M. nu au avut, practic, nevoie 
de ea! Când s-a pus problema „limbii 
române”, ei (rusofonii) s-au apucat, 
unii chiar cu entuziasm, s-o înveţe, 
că e o limbă mare, cu tradiţii, foarte 
apropiată de alte limbi romanice — 
franceza, italiana etc. 

Situaţia lingvistică din R.M. 
devine foarte încordată după 2001. 
Vârf la toate însă le-a pus „Con- 
cepţia politicii naţionale de stat a 
Republicii Moldova” (19 decembrie 
2003), în care se revine la falsa te- 
orie despre două limbi romanice de 
Est („moldoveneasca” şi româna), 
la faimosul bilingvism moldo-rus, la 
promovarea unei teze nefavorabile 
(ca să nu spunem antinaţionale) cum 
că în R.M. funcţionează 2 limbi: una 
de stat — „moldoveneasca” — şi una 
de comunicare interetnică (ceea ce 
înseamnă, de fapt, oficială) — rusa. 
Cităm din „Concepţie”: „Limba mol- 
dovenească, având statutul de limbă 
de stat, se foloseşte în toate sferele 
vieţii politice, economice, sociale 
şi culturale... Limba rusă care, în 
conformitate cu legislaţia în vigoare, 
are statut de limbă de comunicare 
interetnică, se aplică şi ea în diverse 
domenii ale vieţii statului şi societăţii” 
(M.S., 4 ianuarie 2004, p.1). 

Din cele relatate supra se poate 
conchide că la ora actuală se con- 
stată un evident regres în politica 
lingvistică. Nici un stat cu adevărat 
suveran şi independent nu e predis- 
pus să permită unei etnii minoritare 
să-şi declare limba sa drept „limbă 
de comunicare interetnică”. Aşa ceva 
se întâmplă numai la noi, unde limba 
etnicilor ruşi (ponderea numerică a 
lor fiind doar de 12%) a fost ridicată 
la rang de „limbă de comunicare 
interetnică”. 

O situaţie oarecum similară 
se poate întâlni doar în unele foste 
colonii din Africa. Englezii, francezii, 
portughezii ş.a., cucerind aceste te- 
ritorii, au declarat acolo limba lor ca 
oficială, deşi majoritatea populaţiei o 
constituiau aborigenii. Imperialismul 
lingvistic se mai menţine şi acum, 
după răsturnarea regimului colonial. 


De exemplu, în Republica Sierra Leo- 
ne limba oficială e engleza, deşi 98% 
din populaţia republicii sunt negri; în 
Republica Democratică Săo Tome 
(la circa 300 km de ţărmul vestic al 
Africii) limba oficială este franceza, 
cu toate că populaţia băştinaşă, ne- 
gri bantu, atinge 91%; în Republica 
Namibia (sud-vestul Africii) băştinaşii 
alcătuiesc 89%, dar oficială continuă 
să rămână limba ocupantului — en- 
gleza. Exemplele ar putea continua, 
dar e necesar totuşi să precizăm că 
R.M. e stat independent şi nu colonie 
a unei ţări vecine, care pretinde ca 
limba ei să devină la noi oficială. 

3. Pentru a redresa situaţia ling- 
vistică în R.M. ar trebui întreprinse de 
urgenţă mai multe acţiuni: 

a) Să se revină la glotonimul 
corect „limba română” în Constitu- 
ţia Republicii Moldova. Chiar şeful 
statului ar putea să se adreseze 
Parlamentului (cum a mai procedat 
cu alte ocazii) cu iniţiativa de a fi mo- 
dificat art. 13 în felul următor: „Limba 
de stat (oficială) a R. Moldova este 
limba română”. Argumentele ştiinţifice 
în acest plan stau la suprafaţă, ele 
fiind expuse de zeci de specialişti din 
republica noastră şi din multe alte ţări 
(vezi supra). Triumful adevărului ar 
potoli atmosfera bulversantă din ţară 
şi ar ridica prestigiul internaţional al 
R. Moldova. 

b) Să se creeze, la nivel de 
stat, o comisie din specialişti (filologi, 
istorici, filozofi, jurişti ş.a.), care ar 
purcede la elaborarea unei noi legis- 
laţii lingvistice. Cea adoptată în 1989 
a fost întocmită pentru un stat ine- 
xistent astăzi — Republica Sovietică 
Socialistă Moldovenească — şi, prin 
definiţie, nu poate fi aplicată, total- 
mente, la noile realităţi, apărute după 
1991, când la 27 august s-a adoptat 
„Declaraţia de Independenţă”. In cei 
13 ani de independenţă preşedinţiile, 
parlamentele, guvernele ce s-au pe- 
rindat au elaborat noi legi, noi acte 
normative, noi regulamente etc., în 
spiritul orânduirii statale noi. Numai 
legislaţia lingvistică (cea sovietică) a 
rămas intactă. Paradoxal! Ea trebuia 

de urgenţă rescrisă în lumina adevă- 
rului ştiinţific şi istoric despre limba 
română, în baza normelor de drept 
internaţional privind folosirea limbilor, 
de „Carta Europeană a limbilor regio- 
nale sau minoritare” etc. 

c) Să fie repus în drepturi censul 
„cunoaşterea limbii de stat” la anga- 
jarea funcţionarilor, la numirea per- 
soanelor în funcţii de stat, la alegerea 
deputaţilor, la numirea conducătorilor 
de instituţii, organizaţii, întreprinderi 
etc. 

d) Să se creeze pe lângă Pre- 
şedinţie un grup de specialişti cu 
misiunea de a monitoriza pe teren 
modul de funcţionare (nefuncţionare) 
a limbii române şi a limbilor etniilor 
minoritare din R. Moldova la absolut 
toate nivelurile: economic, cultural, 
politic, administrativ etc. 

e) In liceele, gimnaziile, colegii- 
le, universităţile cu limba de predare 
rusă să se asigure predarea unor 
obiecte de profil (20-30%) în limba 
română. |n felul acesta rusofonii ar 
însuşi mult mai repede limba româ- 
nă şi s-ar familiariza cu limbajele ei 
speciale. 

f) Toată publicitatea (afişele, 
reclamele, firmele, avizele, etichetele, 
anunţurile etc.) urmează a fi scrisă în 
limba română şi numai în cazuri cu 
totul excepţionale să fie dublată în 
limba rusă. Scopul este nobil: alofonii 
ar avea posibilitatea să deprindă „din 
mers” terminologia uzuală. 

Fiecare popor cult îşi iubeşte 
limba maternă, pentru că ea este 
expresia şi dovada existenţei lui. Şi 
pentru noi limba română este odorul 
cel mai scump moştenit de la stră- 
buni. Al. Odobescu nota cu multă 
dreptate: „Limba noastră a fost acum 
de 17 secoli paladiul naţionalităţii 
române; fără dânsa noi astăzi n-am 
fi. Dacă voim să fim şi mâine, şi poi- 
mâine, şi mai apoi, să nu nesocotim 
limba noastră; să-i redăm pretutindeni 
şi, mai ales, în şcoală, locul ce i se 
cuvine, locul de frunte” (vezi revista 
Limba Română, 1994, nr. 2, p. 27). 
Să luăm aminte de cele spuse de Al. 
Odobescu şi să-i urmăm îndemnul! 


lon EŢCU, 
doctor habilitat în filologie, 
prof. universitar 


TREBUIE SĂ ÎNSUŞIM 
EXPERIENŢA 
STATELOR 

_ DEZVOLTATE 
IN SOLUŢIONAREA 
PROBLEMELOR 
SOCIOLINGVISTICE 


1. Legislaţia lingvistică adoptată 
acum 15 ani a fost una dintre cele mai 
democratice, dar excesul de elemen- 
te internaţionaliste incluse aici sub 
presiunea deputaţilor rusofoni i-au 
diminuat considerabil efectele. 

2. În opinia noastră, cauzele 
acestei regresiuni sunt două: a) 
am alocat mijloace financiare pentru 
instruirea lingvistică a populaţiei alo- 
lingve având un scop nobil, şi anume 
de a-i integra în societate, dar, con- 
comitent, trebuia să avem mai multă 
grijă de perfecţionarea lingvistică a 
vorbitorilor nativi de română şi b) am 
avut parte de nişte guvernări antina- 
tionale, care au făcut totul pentru a 
compromite legislaţia lingvistică. 

3. Existenţa unei guvernări 
naţionale capabile să implementeze 
în spaţiul basarabean experienţa 
statelor dezvoltate în soluţionarea 
problemelor sociolingvistice. 

Mihail Gh. CIBOTARU, 
scriitor, ministru 

al Culturii din R. Moldova 
(1994-1997) 


VINOVEŢII DRAMEI 
PRIN CARE TRECE 
BIATA NOASTRA 
LIMBA SUNTEM NOI 


1. Desigur, privită din perspec- 
tiva zilei de azi, legislaţia lingvistică 
adoptată acum cincisprezece ani ar 
putea fi supusă anumitor critici. Mai 
ales ţinând seama de faptul că noi, 
moldovenii, suntem mari meşteri în 
a critica (şi chiar distruge) ceea ce au 
făcut fie predecesorii, fie sămaşii noş- 
tri, dar la care acţiuni n-am participat 
şi noi. S-ar putea găsi, fireşte, şi un şir 
de lacune având la mână argumente 
obiective, ştiinţifice. Dar să păşim 
peste mofturile noastre specifice şi 
să preţuim la justa ei valoare apariţia 
acestei legislații acum cincisprezece 
ani. Socot, a fost un mare eveniment 
naţional. Pentru întâia dată limba 
noastră era luată în seamă în mod 
oficial, i se făcea loc la masa din Casa 
cea Mare a fiinţării noastre, fiind, în 
sfârşit, scoasă dintre pereţii bucătăriei 
unde fusese încarcerată încă de la 
1944. Partea negativă a acelor docu- 
mente, cred eu, e că Limba noastră 
fiind adusă, în sfârşit, din bucătărie 
la masă, nu a fost pusă la locul cei 
se cuvenea — în capul acelei mese, 
ci undeva, la marginea ei, şi nu în 
fotoliu, ci pe un scăunel şubred de tot. 

2. Am mai răspuns la o aseme- 
nea întrebare. Poate că n-am drep- 
tate, însă aceasta mi-i convingerea. 
Am jubilat, ne-am felicitat, am dat 
pinteni entuziasmului fals, exagerat, 
uitând, sau poate neobservând, că 
Limbii noastre, adusă la masă, i s-a 
oferit acel scaun şubred, gata să se 
risipească. Şi limba a înţepenit, cu 
sufletul la gură, la acel colţ de masă. 
Probabil, ne-a strigat, ne-a rugat, 


ne-a implorat să-i sărim în ajutor, să 
fim alături de ea, să n-o lăsăm de una 
singură, gingaşă, firavă, încă fără 
puteri, în acel anturaj ostil. Vinoveţii 
dramei prin care trece biata noastră 
Limbă suntem noi şi numai noi, pur- 
tătorii acestei limbi. Şi această sfâşi- 
etoare dramă va dura atâta timp, cât 
nu vom înţelege acest simplu adevăr 
şi vom continua să căutăm vinoveţii 
pe aiurea. 

3. Un lucru foarte simplu. Să 
avem niţică demnitate. E Anul mare- 
lui nostru Domnitor Ştefan cel Mare 
şi Sfânt. Ne place să vorbim despre 
măreţia lui, despre faptele lui. Vorbim 
cu mândrie, de parcă am contribuit 
şi noi cu ceva la săvârşirea lor. Şi 
nu ne dăm seama (sau nu vrem să 
ne dăm) cât de mult compromitem 
memoria slăvitului înaintaş. Prin ceea 
CE şi CUM suntem. Ce-ar zice, oare, 
Marele Domnitor dacă s-ar trezi pen- 
tru o clipă şi ne-ar vedea că suntem 
aşa cum suntem? Căci şi pe noi ne 
avea în vedere atunci când zicea că 
„Moldova e a urmaşilor urmaşilor 
noştri”. Oare nu i s-ar zvârcoli în 
mâna-i dârză sabia necruțătoare nu 
numai faţă de năvălitorii străini, ci şi 
faţă de cei laşi din anturajul său? E 
foarte trist adevărul, dar adevăr este 
şi trebuie să-l recunoaştem: în defi- 
nitiv, suntem nişte laşi. Altfel n-am fi 
ajuns acolo unde ne-am pomenit. În 
ce ţară s-a mai auzit ca limba propriu- 
lui popor să fie lăsată de izbelişte şi 
acest popor să treacă (benevol sau 
nu prea, n-are importanţă) la o altă 
limbă, a acelora care ignorează făţiş 
şi limba, şi demnitatea, şi onoarea 
acelui popor? Legislaţia lingvistică de 
acum cincisprezece ani, fiind foarte 
loială cu acei care urmau să ne înveţe 
limba, prevedea ca peste cinci ani (în 
1994, dacă nu mă înşală memoria) 
alolingvii din anumite domenii de ac- 
tivitate, deţinătorii de anumite funcţii 
să fie supuşi respectivelor teste de 
cunoaştere a limbii române (de stat). 
Dar a trecut de atunci amar de vreme 
şi lucrul acesta nu s-a mai întâmplat. 
Ba mai mult, se insistă a instala, 
oficial, în funcţia de limbă de stat şi 
rusa. Căci, neoficial, ea continuă să 
deţină această funcţie. Eroarea a fost 
comisă de la bun început: s-a acordat 

cetăţenie şi celora care nu cunoşteau 
limba populaţiei majoritare. Fapt, 
probabil, singular în întreaga istorie 
a Terei. Soluţia ar fi una: urmând 
exemplul celor mai civilizate ţări — 
Anglia, Franţa, Italia, Rusia, S.U.A. 
—, documentaţia în toate instituţiile 
de stat să se facă într-o singură 


la testul lingvistic, iar cei care nu vor 
să ne cunoască limba, să fie lipsiţi 
de dreptul de a ocupa posturi de 
conducere sau de a lucra în vreun 
domeniu de interes public. Şi să fie 
traşi la răspundere cei care vor în- 
cerca să nu respecte aceste măsuri 
sau să le atribuie alură politică. 


limbă, în cea de stat, să se revină 


SĂ IMPUNEM RESPECT PENTRU LIMBA 
ŞI CULTURA NAŢIONALA 


1-2. Însuşi faptul adoptării legislaţiei lingvistice acum 15 ani, inexistente 
până atunci, a fost şi continuă să rămână un moment foarte important pentru 
R.M. ca ţară post-sovietică. 

Un moment pozitiv al legislaţiei respective este stipularea statutului de 
limbă de stat pentru limba română („moldovenească”), fapt din care ar fi fost 
logic să rezulte acţiuni coerente de repunere în drepturi a limbii, a cărei utilizare 
era împiedicată permanent în perioada sovietică. 

Momentele negative majore rămân a fi, în opinia noastră, două: 

— fixarea denumirii de limbă „moldovenească” şi nu română, atestată 
de opinia ştiinţifică internaţională; 

— indiferența faţă de necesara extindere a arealului de funcţionare a 
limbii de stat. 

3. Pentru ca „limba de stat” să ocupe locul meritat în viaţa social-econo- 
mică a R.M. este necesară analiza practicilor altor ţări în această chestiune 
— cum ar fi S.U.A., Ucraina ori Estonia — care ştiu cum să impună respect faţă 
de limba şi cultura naţională. 

In acest context considerăm necesar ca în R.M.: 

— să se recunoască şi să se respecte profesionalismul specialiştilor în 
domeniu şi, conform opiniei dumnealor, să se revină la denumirea corectă a 
limbii române; 

— să se acorde cetăţenia statului R.M. doar solicitanţilor care dovedesc 
cunoaşterea limbii şi istoriei statului; 

— predarea în altă limbă decât în cea de stat să fie admisă doar în insti- 
tuţiile preuniversitare, iar în cele universitare singura limbă de predare să fie 
cea de stat; 

— pregătirea cadrelor ştiinţifice şi elaborarea tezelor să se facă numai în 
limba de stat; 

— angajarea la muncă să fie condiţionată de cunoaşterea corespunzătoare 
a limbii de stat; 

— interzicerea oricărei informaţii publicitare în altă limbă decât în limba de 
stat (după exemplul recent al Ucrainei); 

— creşterea ponderii timpului de emisie la radio şi TV în limba de stat; 

— mediatizarea informaţiei oficiale doar în limba română. 

Menţionăm că unele din aceste activităţi au fost aplicate în diverse peri- 
oade din istoria recentă a R.M., un exemplu elocvent al efectului lor pozitiv fiind 
interesul pentru studierea limbii de stat la începutul anilor '90 ai secolului trecut. 


Victoria TROFIMOV, 
doctor în economie, UCCM 

Gheorghe NEGRU, 

conf. dr., şeful Catedrei 
Ştiinţe Socioumane 

a Academiei 

de Transporturi, Informatică 
şi Comunicaţii 


POATE OARE 
UN CONCEPT CARE 

A FOST ŞI ESTE 
EXPRESIA TEORETICĂ 
A INTERESELOR 
EXPANSIONISTE 

__ RUSEŞTISĂ 
ÎNTĂREASCĂ STATUL 
REPUBLICA MOLDOVA? 


1-3. Adoptarea de către sesi- 
unea a treisprezecea a Sovietului 
Suprem al R.S.S.M. a legii „Cu privire 
la funcţionarea limbilor pe teritoriul 
R.S.S.M.” şi a „Programului complex 
de stat pentru asigurarea funcţionării 
limbilor” a constituit una dintre reali- 
zările cele mai importante ale mişcării 
naţionale din R.S.S.M. care a creat, 
o dată cu oficializarea statutului de 
limbă de stat a „limbii moldoveneşti” 
în grafie latină şi a celui de limbă de 
comunicare interetnică, premisele 
juridice necesare pentru regenerarea 
limbii române literare. 

Desigur, soluţia de compromis, 
pentru care a optat sesiunea după 
lungi dezbateri privind conferirea 
statutului de limbă de comunicare 
interetnică şi limbii ruse, era, în 
condiţiile inexistenţei bilingvismului 
real, o „poartă” juridică ce favoriza 
subminarea calităţii de limbă oficială a 
limbii române şi conservarea situaţiei 
privilegiate a limbii ruse. De aceea, 
anume desemnarea statutului limbii 
de comunicare interetnică — „limba 
moldovenească” sau cea rusă - a 
devenit subiectul principal al luptei 
politice din cadrul sesiunii. Este ex- 
plicabil deci de ce deputaţii democrați 
nu au insistat în plenul sesiunii asupra 


includerii în lege a glotonimului /imba 
română. |n situaţia tensionată de 
mişcarea grevistă a unor întreprinderi 
rusolingve din R.S.S.M., ce doreau 
decretarea limbii ruse drept limbă de 
stat, confruntarea din cadrul Sovie- 
tului Suprem în chestiunea denumirii 
limbii ar fi putut duce la blocarea 
lucrărilor sesiunii şi la continuarea 
discriminării şi rusificării populaţiei. 
In definitiv, eşecurile noastre 
din domeniul lingvistic şi etnocultu- 
ral — limba română nu a mai devenit 
o limbă de stat în adevăratul sens 
al cuvântului — s-au datorat nu atât 
„părţilor negative” ale legislaţiei din 
1989, cât, mai ales, cedărilor elitei 
politice democratice şi indiferenţei 
funcţionarilor din sistemul administra- 
tiv al R.S.S.M. şi al Republicii Moldova 
(ne referim la români, căci de alogeni 
nu are rost să mai vorbim) care, alcă- 
tuind majoritatea, sunt responsabili de 
transpunerea corectă în viaţă a legilor. 
Defectele elitei şi ale funcţionarilor 
respectivi (conştiinţa naţională fluc- 
tuantă, lipsa de demnitate şi tendinţa 
spre compromisuri dubioase, corupţia, 
orgoliile exacerbate, inconsecvenţa, 
ignoranta şi incompetenta etc.) au fost 
şi sunt dublate de lipsa culturii politice 
şi a conştiinţei naţionale moderne în 
rândurile unei părţi însemnate a po- 
pulaţiei româneşti din Republica Mol- 
dova, fapt care a blocat funcţionarea 
mecanismului solidarităţii naţionale, 
caracteristic statelor moderne demo- 
cratice. Pe fundalul sărăcirii cumplite 
a populaţiei şi al luptei orgoliilor în 
interiorul partidelor democratice, s-a 
produs erodarea treptată a încrederii 
populaţiei faţă de aceste partide şi 
revenirea la putere, în februarie 2001, 
a comuniştilor. Aceştia şi-au propus nu 
numai revizuirea legislaţiei lingvistice, 
nu numai oficializarea limbii ruse şi a 
obligativităţii studierii ei de către copiii 
români din chiar şcoala primară, ci şi 
revederea principiilor de constituire a 
statutului naţional Republica Moldova. 
Deşi încercări de a impune valorile 
etnolingvistice şi culturale sovietice 
s-au făcut şi în perioada zisă agraria- 
nă, cea comunistă se deosebeşte atât 
prin amploarea fenomenului restituirii, 
cât şi prin metodele totalitare utilizate. 
Dacă agrarienii s-au detaşat de peri- 
oada sovietică, cel puţin prin însuşirea 

unei titulaturi democratice, comuniştii 
de astăzi sunt continuatorii declaraţi 
ai vechiului regim. Spre deosebire 
de regimul sovietic, constituit în urma 
ocupaţiei militare directe, cel agrarian 
şi cel comunist sunt o consecinţă a 
competiţiei electorale desfăşurate în 
cadrul unui sistem mai mult sau mai 
puţin democratic. De aici şi responsa- 
bilitatea liderilor democratici de atunci, 
dar şi a unei mari părţi a populaţiei ce 
nu poate ieşi din prizonieratul menta- 
lităţii sovietice. 

Sub presiunea diverselor instituţii 
internaţionale, guvernarea comunistă 
este nevoită să accepte principiile şi for- 
mele social-politice şi economice mo- 
derne. Totodată ea respinge categoric 
instituţionalizarea unor valori culturale 
precum limba română literară şi istoria 
românilor — efecte şi pârghii eficiente 
ale modernizării. Puşi în situaţia de 
a alege între putere şi consecvență 
ideologică, guvernanţii comunişti aban- 
donează parţial ideile marxist-leniniste, 
dar nu şi antiromânismul. Ei insistă 
asupra legiferării vechilor falsuri ale is- 
toriografiei sovietice, „garnisindu-le” cu 
fraze şi teze proeuropene. Se urmăreş- 
te, aşadar, constituirea unei societăţi 
lipsită de dimensiunea românismului. 
Procedeul nu este nou. Aşa a acţionat 
şi administraţia ţaristă a Basarabiei, şi 
cea sovietică în R.A.S.S.M. şi R.S.S.M. 
Prima a opus românismului, în timpul 
reformelor burgheze din a doua jumă- 
tate a secolului al XIX-lea, rusificarea 
deschisă. Cea de-a doua i-a contrapus, 
în timpul colectivizării şi industrializării, 
moldovenismul antiromânesc confecţi- 
onat ca mască a rusificării. Or, în noile 
condiţii de afirmare a unor regimuri 
democratice în Occident, promova- 
rea deschisă a scopurilor rusificării 
în R.S.S.M. ar fi deteriorat imaginea 
acesteia de ţară liberă şi democratică. 
In scopul justificării politicii de rusificare 
s-a purces la inventarea concepţiei 
despre dezvoltarea naţiunii burgheze şi 
sovietice moldoveneşti în Basarabia şi 
în R.S.S.M. Concepţia respinge limba 
română literară, românismul modern, 
considerându-le periculoase, însă 
elogiază arhaismul şi rusificarea. Astfel, 
moldovenismul sovietic este de fapt o 
altă faţetă sau etapă a rusificării. Sco- 
pul moldoveniştilor este cunoscut -— jus- 
tificarea ocupaţiei sovietice (= ruseşti) 


a Basarabiei şi soluţionarea definitivă 
a „diferendului” cu România. Conse- 
cinţele acestei politici, experimentate în 
R.S.S.M., sunt cunoscute — înapoierea 
culturală a moldovenilor, bălăceala în 
ruralism, tradiţionalism, analfabetism. 
In timp ce modernizarea culturală a 
țărilor europene a condus la formarea 
limbilor literare, la dezvoltarea culturilor 
şi naţiunilor, mulţi dintre moldovenii din 
R.S.S.M., mancurtizaţi, nu ştiau şi nu 
ştiu încă de unde vin şi cine sunt. De ce 
astăzi, în condiţiile statului independent 
Republica Moldova, comuniştii insistă, 
ca şi în timpul ocupaţiei sovietice, să 
impună moldovenismul proletcultist în 
calitate de proiect naţional de alterna- 
tivă românismului? Justificarea oficială 
a unei asemenea politici este „întărirea 
statalității”. Poate oare un concept 
care a fost şi este expresia teoretică 
a intereselor expansioniste ruseşti să 
întărească statul Republica Moldova? 
De fapt, alternativa propusă de comu- 
nişti a fost şi este nu moldovenismul, 
ci rusificarea. Alternativa firească a 
moldovenismului tradiţionalist, primitiv, 
conformă originii etnice, istoriei şi cultu- 
rii noastre fiind românismul. Românis- 
mul modern din Republica Moldova nu 
este un moft sau o diversiune statală, 
ci o necesitate obiectivă. A construi un 
stat modern şi democratic, utilizând 
drept bază spirituală un concept pri- 
mitiv — moldovenismul antiromânesc 
— înseamnă a condamna majoritatea 
cetăţenilor acestui stat la înapoiere şi 
deznaționalizare. Or, anume această 
categorie a populaţiei constituie baza 
socială a comunismului revanşard. Nu 
independenţa formală prezintă pericol 
pentru comuniştii din Republica Mol- 
dova (ea este o iluzie atâta timp cât 
cetăţenii nu cunosc adevărul şi pot fi 
manipulati), ci perpetuarea românismu- 
lui modern. Astfel se explică de ce ei, 
odată ajunşi la putere, s-au năpustit, în 
primul rând, asupra „Istoriei românilor”. 
Moldovenismul antiromânesc este in- 
strumentul politic, utilizat de comunişti, 
pentru prepararea în masă a votanţilor 
docili şi manipulabili. În condiţiile păs- 
trării regimului actual din Republica 
Moldova care neagă, de fapt, carac- 
terul naţional al Republicii Moldova, 
limba română nu poate nicidecum să 
ocupe un loc prioritar în mecanismul de 
funcţionare a statului nostru. 

lon MELNICIUC, 
doctor în filologie, 
Universitatea de Stat 
din Moldova 


FIECARE VORBITOR 
DE LIMBĂ ROMÂNĂ 
TREBUIE SĂ DEVINĂ 
CETATE 


1. Legislaţia lingvistică, adop- 
tată acum 15 ani, a fost, la acel 
moment, oportună. Specialiştii în 
materie, dar şi politicienii noştri, care 
au participat la elaborarea legilor 
privind funcţionarea limbii de stat şi 
a limbilor minoritare, au conştientizat 
chiar din start imperfecţiunea lor. Dar 
au acceptat un compromis în speran- 
ţa că timpul ne va dicta necesitatea 
stringentă de perfecţionare a legis- 
laţiei. Calculele reieşeau din teza că 
orice lege nu este o noţiune statică, 
ci una mobilă, evolutivă. 

Cine crede că acceptarea gloto- 
nimului limba moldovenească a fost 
o greşeală, nu cunoaşte realitatea 
de atunci. 

Faptul că limba română a fost 
oficializată ca limbă prioritară a 
statului şi s-a revenit la grafia latină 
însemna deja o victorie nebănuită 
de nimeni. 

Răul cel mare este însă că 
legislaţia lingvistică n-a funcţionat 
niciodată din plin. Cînd era să ia ur- 
cuşul, a început declinul. 

2. Astăzi, într-adevăr, legislaţia 
lingvistică este literă moartă. Spre 
aceasta s-a mers programatic. Gu- 
vernanţii au strîmtorat cu bună ştiinţă 
funcţionalitatea limbii române. Comu- 
niştii au promis alegătorilor extensiu- 
nea (şi aşa extinsă!) a limbii ruse pe 
contul restricţiilor impuse limbii de 
stat. Conştient s-a tolerat nerespec- 
tarea legislaţiei lingvistice de către 
conlocuitorii minoritari. Dacă acum 
cîţiva ani alolingvii conştientizau ne- 
cesitatea cunoaşterii limbii române, în 


prezent interesul lor a scăzut simţitor 
(ca să nu spunem total). 

Aşa-zisele eforturi ale puterii 
de vîrf depuse pentru ameliorarea 
situaţiei create sînt pur formale, de 
ochii lumii. 

3. Pentru a redresa situaţia 
deplorabilă în care s-a pomenit ia- 
răşi limba română, e nevoie, după 
părerea mea, de următoarele măsuri 
/ acţiuni de urgenţă: 

a) Legiferarea în Constituţia 
R. Moldova a glotonimului limba 
română. 

b) Perfecţionarea legislaţiei 
lingvistice în conformitate cu exigen- 
tele timpului. Şi, fireşte, respectarea 
ei cu stricteţe de către absolut toţi 
cetăţenii ţării noastre. 

c) Foarte multe depind şi de noi 
înşine (vorbitorii de limbă română). 
Mai întîi, trebuie s-o însuşim perfect, 
dar şi s-o vorbim corect. 

Şi mai avem o datorie sfîntă: s-o 
ocrotim! Fiecare vorbitor de limbă 
română trebuie să devină cetate. 
Să nu se lase intimidat de alte limbi 
(agresive). 

Acestea, dimpreună luate, con- 
stituie condiţia sine qua non a supra- 
vieţuirii şi prosperării limbii române la 
ea acasă. 

Teodor COTELNIC, 

doctor habilitat în filologie, 
prof. Universitatea 
Pedagogică de Stat 

„lon Creangă”, Chişinău 


E NECESAR CA 
| STATUL 

SĂ PROMOVEZE 

O POLITICĂ 
LINGVISTICĂ CLARĂ, 
BAZATĂ 

PE INVESTIGAŢII 
ŞTIINŢIFICE 

(NU PE MINCIUNI) 


1. Cu toate concesiile determi- 
nate de timpul în care a fost votată, 
legislaţia lingvistică adoptată la 31 
august 1989 de sesiunea a treispre- 
zecea a Sovietului Suprem, cînd 
R.S.S.M. făcea parte din componenţa 
fostei Uniuni Sovietice, a cărei politică 
de stat urmărea asimilarea popoare- 
lor mici prin promovarea mult trîmbiţa- 
tului bilingvism naţional-rus pe întreg 
teritoriul ei, legislaţia lingvistică, aşa 
imperfectă şi perimată cum este, a în- 
semnat o victorie imensă a românilor 
basarabeni privind legiferarea triadei: 
identitatea (unitatea) lingvistică mol- 
do-română, consfinţirea statalității 
limbii române pe teritoriul republicii, 
revenirea la grafia latină. Indiscu- 
tabil, legile adoptate sub puternica 
presiune a maselor au constituit 
un imbold important în acţiunea de 
conştientizare a necesităţii renaşterii 
naţionale, au impulsionat procesul 
de reafirmare a limbii române, au 
impus utilizarea ei mai frecventă şi 
mai corectă. Documentele ce urmau 
să fie traduse în viaţă aveau meni- 
rea să redreseze situaţia lingvistică 
dezastruoasă din ţară, trebuiau să 
repare vechea şi dramatica inechitate 
faţă de populaţia băştinaşă majoritară 
lipsită mai bine de jumătate de secol 


de cele mai elementare drepturi. Dar 
n-a fost să fie aşa. 

2. Evenimentele ce s-au scurs 
după 1991, cînd Republica Moldova 
şi-a declarat independenţa, au luat 
o cu totul altă întorsătură. Lucrurile 
s-au schimbat brusc după alegerile 
din 1994, cînd la guvernare au venit 
agrosocialiştii, care au fixat în artico- 
lul 13 din Constituţie sintagma limba 
moldovenească în locul celei de limba 
română, au desfiinţat Departamentul 
de Stat al Limbilor, a cărei misiune 
era supravegherea limbii oficiale în 
toate domeniile şi sferele de activita- 
te umană, precum şi promovarea şi 
implementarea legislaţiei lingvistice 
în republică, au lichidat cursurile de 
învăţare a limbii române de către 
alolingvi, au anulat termenele privind 
atestarea nivelului de cunoaştere 
a limbii de stat de către cadrele de 
conducere din republică şi de către 
specialiştii alolingvi care, în virtutea 
obligaţiilor de serviciu, vin în contact 
direct cu populaţia, au neglijat arti- 
colele 21-23 din legislaţia lingvistică 
privind studierea limbii oficiale (de 
stat) în instituţiile de învăţămînt cu 
predare în limba rusă. De fapt, pro- 
blema studierii limbii de stat de către 
alolingvi nu este rezolvată pe deplin 
nici pînă în prezent. In condiţiile de 
astăzi alolingvii nu simt necesitatea 
de a învăţa limba statului în care 
locuiesc. Ei se bucură de privilegii 
în toate sferele vieţii sociale, cultu- 
rale, politice (toţi doritorii (veneticii) 
au primit cetăţenie fără censul de 
vechime de trai în Moldova şi fără 
verificarea gradului de cunoaştere 
a limbii române; grădinițele, şcolile 
de toate gradele şi grupele ruse la 
facultăţile de la toate instituţiile de 
învățămînt funcţionează nestingherit 
ca în perioada sovietică; la orice 
serviciu se angajează fără a susţine 
vreo probă la limba română; fără a 
cunoaşte limba oficială devin miniştri, 
deputaţi, parlamentari). Şi după 13 
ani de independenţă în Parlament 
se vorbeşte tot mai mult şi mai mult 
ruseşte. Cei cîţiva deputaţi rusolingvi 
(rusofoni) au la dispoziţie o armată 
întreagă de translatori, dactilografe, 
jurişti care le traduc zeci şi sute de 
proiecte de legi, documente, decizii, 

cuvîntările colegilor deputaţi etc. 

Ca şi în perioada sovietică, 
limba populaţiei autohtone majoritare 
(care constituie 64,5%) continuă să 
fie marginalizată de cea rusă, limbă 
a unei etnii conlocuitoare ce alcătu- 
ieşte 12,8% din populaţia ţării (iar fără 
Transnistria, Gagauz-Yeri şi Taraclia 
abia dacă mai rămîn vreo 5-6%). 
Ea nu este implementată în măsura 
cuvenită în toate sferele de activitate 
ale statului, nu a devenit limbă de 
contact interetnic, unica menită, prin 
definiţie, să servească drept bază 
catalizatoare în procesul de integrare 
în viaţa societăţii a tuturor cetăţenilor 
care locuiesc pe această palmă de 
pămînt, indiferent de confesiunea şi 
apartenenţa lor etnică. 

In plus, guvernarea actuală, 
instaurată la timona ţării după 25 
februarie 2001, încearcă prin diferite 
căi să oficializeze limba rusă alături 
de cea română. E timpul, credem, 
să conştientizăm cu toţii că, o dată 
cu destrămarea Imperiului sovietic, 
rusa şi-a pierdut statutul de „limbă 
de comunicare între naţiunile din 
U.R.S.S.”. Funcţia de contact inte- 
retnic pe teritoriul Republicii Moldova 
îi revine în întregime limbii române. 
Ca şi celelalte limbi ale etniilor 
conlocuitoare cu românii băştinaşi 
pe acest meleag, juridic rusa nu are 
dreptul moral să pretindă la statutul 
unei a doua limbi oficiale. Pentru 
consolidarea integrităţii statul are 
nevoie nu de pluralism lingvistic, 
ci de o limbă cu funcţii primordiale, 
care să asigure integrarea socială a 
tuturor cetăţenilor. 

Decretarea rusei ca a doua 
limbă oficială ar însemna aceeaşi 
oprimare necruțătoare (de data 
aceasta legiferată) a limbii populaţiei 
băştinaşe majoritare de către limba 
oficială a altui stat. Căpătînd dreptul 
de a comunica fără nici o problemă 
în ruseşte, vorbitorii alolingvi nu-şi 
vor mai da osteneala să înveţe limba 
naţiunii titulare. Oficializarea rusei 
ca a doua limbă de stat nu poate 
să nu se răsfrîngă negativ şi asupra 
revigorării limbilor ucraineană, gă- 
găuză, bulgară, evreiască (ivrit-idiş) 
sau ale altor etnii, conlocuitoare cu 


românii moldoveni. Drept exemplu 
poate servi Transnistria, în care, deşi 
sînt declarate trei limbi de stat (rusa, 
ucraineana şi moldoveneasca), func- 
ţionează numai una — rusa. In U.T.A. 
Găgăuzia sînt decretate trei limbi 
oficiale (găgăuza, rusa, moldove- 
neasca), dar se vorbeşte numai rusa. 

Procesul de rusificare a popu- 
laţiei reprezentate de etniile neruse 
se realizează foarte intens prin 
intermediul şcolii. La majoritatea 
acestor şcoli instruirea se face în 
limba rusă. Nu se învaţă la nivelul 
cuvenit româna... 

O adevărată debandadă în 
ceea ce priveşte funcţionarea limbii 
de stat se constată în sectorul pri- 
vat, unde îşi desfăşoară activitatea 
zeci de mii de oameni de afaceri, 
majoritatea (80%) fiind alolingvi, 
purtători, de regulă, ai limbii ruse. 
Aceştia nu se supun legilor lingvistice 
din ţară, nu poartă nici o răspundere 
personală pentru buna funcţionare şi 
utilizare a limbii oficiale, nu iau măsuri 
pentru implementarea ei în colecti- 
vele de muncă. Diferite întreprinderi, 
instituţii, firme, dirijate de business- 
meni, îşi perfectează nestingherit 
actele în „limba lui Ilici”. 

De unde, domnilor, respect 
pentru această limbă şi pentru acest 
popor cînd preşedintele ţării semnea- 
ză cu litere ruseşti şi vorbeşte mai 
mult în limba altui stat, fiindcă pe cea 
maternă o cunoaşte cu aproximaţie. 

3. Pentru convieţuirea civilizată 
a populaţiei autohtone şi a grupurilor 
etnice conlocuitoare e necesar ca 
acestor grupuri etnice să li se garan- 
teze toate drepturile ce li se cuvin în 
conformitate cu standardele interna- 
tionale general acceptate (ceea ce se 
face, ba chiar în mod ireproşabil) şi 
să li se înlesnească acomodarea la 
mediul etnic al populaţiei autohtone 
(care nu se respectă). Alogenii de la 
noi sînt integrati doar în viaţa politică 
şi economică, nu şi în cea spirituală. 
Acomodarea la mediul etnic autohton 
înseamnă familiarizarea cu istoria 
şi cultura autohtonilor, însuşirea şi 
folosirea elementară a limbii române, 
cunoaşterea şi acceptarea obiceiuri- 
lor şi tradiţiilor poporului băştinaş etc. 

G Se II 
Chişinău. În primii ani de după adoptarea legislației lingvistice Ziua Limbii 
Române începea la monumentul lui Ştefan cel Mare şi Sfânt 


Rezolvarea problemei studierii 
şi utilizării limbii române şi a celorlalte 
limbi pe teritoriul Republicii Moldova 
de către alolingvi este extrem de im- 
portantă pentru societatea noastră, 
îndeosebi pentru salvgardarea şi pro- 
movarea idealurilor şi principiilor care 
constituie patrimoniul nostru comun. 
Diversitatea limbilor şi a culturilor este 
un tezaur ce se cuvine să fie luat sub 
protecţia statului, el are nevoie de 
susţinere, dacă tindem spre o bună 
înţelegere, dacă dorim să învingem 
prejudecățile şi intoleranţa. Limba 
populaţiei majoritare trebuie să devi- 
nă cu adevărat mijloc de comunicare 
interetnică, catalizatorul unificării şi 
consolidării societăţii civile, dar pentru 
aceasta e nevoie ca ea să fie însuşită 
şi vorbită de toţi cetăţenii republicii. E 
necesar ca statul să promoveze o po- 
litică lingvistică clară, bine cumpănită, 
bazată pe investigaţii ştiinţifice (nu pe 
minciuni), corectă şi imparţială. Drept 
exemplu în acest sens ne pot servi 
Ţările Baltice, Ucraina. 

După noi, ar trebui efectuate 
următoarele revendicări: 

— se cere în mod urgent elabo- 
rarea şi aprobarea unei noi legislații 
lingvistice, care să ţină seama de fap- 


tul că Republica Moldova este o ţară 
independentă, în care să se stipuleze 
fără echivoc că în administraţia, eco- 
nomia, învățămîntul, cultura republicii 
funcţionează exclusiv limba română; 

— să fie întocmit un nou Pro- 
gram de Stat cu privire la funcţionarea 
limbilor vorbite pe teritoriul republicii, 
în care să fie examinate principiile şi 
mecanismele de aplicare a Legii; 

— să fie modificat articolul 13 
din Constituţie în conformitate cu 
adevărul ştiinţific; 

- limba română să fie limbă 
de predare în toate instituţiile de 
învățământ; 

— să se renunţe la practica tra- 
ducerii documentaţiei şi a reclamei 
vizuale; 

- să fie reinstituit Departamen- 
tul de Stat al Limbilor, urmînd să fie 
învestit cu toate drepturile ce i se 
cuvin; 

- să fie create toate condiţiile 
ca alolingvii locali să înveţe limba 
acestui pămînt, iar conaţionalii noştri 
să însuşească limba literară; 

— să fie stabilite termene con- 
crete de atestare a persoanelor cu 
funcţii de răspundere în conducerea 
statului şi a specialiştilor alolingvi. 

Albina DUMBRĂVEANU, 
director 

al Centrului Naţional 

de Terminologie 
Eugenia CHIOSA, 
secretar ştiinţific 

al Centrului Naţional 

de Terminologie 


SÎNTEM DATORI SĂ 
NE APĂRĂM PROPRIA 
IDENTITATE 


1. Adoptarea legislaţiei lingvistice 
a constituit un act de-a dreptul revo- 
luţionar. Decretarea limbii române 
ca limbă oficială şi revenirea ei la 
alfabetul latin a anticipat Declaraţia 
de Independenţă a Republicii Mol- 
dova, fapt ce denotă importanţa 
limbii drept argument definitoriu al 
existenţei unui popor. Sîntem con- 
vinşi că anume adoptarea legislaţiei 
lingvistice a impulsionat transformă- 
rile din societatea noastră. 

Evident, în condiţiile anului 
1989 acest set de legi a avut o mare 
însemnătate. Pentru prima dată a fost 
recunoscută identitatea lingvistică 
moldo-română, a fost aprobată limba 
oficială a statului, au fost declarate 
drepturile şi garanţiile cetăţenilor în 
alegerea limbii, s-a revenit la alfabetul 
latin... Mai puţin s-a insistat asupra 
obligaţiilor cetăţeanului vizavi de „lim- 
ba de stat” cu funcţii de comunicare 
interetnică pe teritoriul republicii, de 
aceea pînă astăzi oponenții noştri 
stăruie asupra unui alt alineat: R.S.S. 
Moldovenească asigură pe teritoriul 
său condiţiile necesare pentru dez- 
voltarea şi folosirea limbii ruse ca 
limbă de comunicare între naţiunile 
din U.R.S.S., precum şi a limbilor 
populațiilor de alte naţionalităţi. Deşi 
Uniunea R.S.S. nu mai există, „limba 
de comunicare între naţiuni” a rămas 
pentru mulţi aceeaşi — limba rusă, iar 


limba română nu a reuşit să devină 
factor de naturalizare a minorităţilor 
etnice şi de creare a unei identități 
naţionale. De aici şi problemele inte- 
retnice alimentate de cele lingvistice 
care izbucnesc periodic în Republica 
Moldova. 

Limba este, în primul rînd, cultu- 
ră, dar tot prin limbă se face şi politică. 
Este regretabil faptul că partidele po- 
litice promit soluţionarea problemelor 
lingvistice doar în cadrul campaniilor 
electorale, iar în perioada dintre 
alegeri guvernanţii „rătăcesc” legile 
respective prin sertare, tergiversînd 
realizarea lor. Tabu-urile impuse au 
redus actuala legislaţie lingvistică 
la statutul limbilor moarte: puţini le 
cunosc şi mai puţini le aplică. 

2. Lipsa voinţei politice, a con- 
secvenţei factorilor de decizie, lipsa 
unei politici lingvistice corecte şi co- 
erente au condus la marginalizarea 
limbii române. Din păcate, pe seama 
limbii române s-au pus prea multe 
„cataclisme” din societatea noastră 
de la '89 încoace — conflicte armate, 
probleme economice, sociale etc. 
Militanţii de altădată sînt astăzi apa- 
tici, iar forțele capabile să unească 
eforturile sînt încă dispersate. Rutina 
îşi face efectul. 

3. Pentru a redresa situaţia ling- 
vistică, pentru a pune cu adevărat în 
valoare limba oficială a statului este 
necesară schimbarea mentalităţii, 
pe verticală şi pe orizontală — de 
la vlădică la opincă. Este necesară 
crearea unei conjuncturi politice favo- 
rabile modificării legislaţiei lingvistice, 
formării mecanismelor de realizare 
şi de monitorizare a acesteia. Se 
cere „şcolarizarea” lingvistică şi 
terminologică a tuturor categoriilor 
de angajaţi, pentru ca limba oficială 
să funcţioneze în toate domeniile. 
Sperăm că viitorul parlament va fi 
unul democratic, capabil să rezolve şi 
problema limbii oficiale din Republica 
Moldova. Sîntem datori, devreme ce 
ne consideram cu vocaţie europeană, 
să ne apărăm propria identitate pen- 
tru a ne integra în diversitatea statelor 
şi popoarelor libere. 

lon BURUIANĂ, 

conf. dr., Catedra Limbi 
Moderne şi Limbaj 
Economic a UCCM 


LIMBA ROMÂNĂ 
TREBUIE SĂ FIE PUSĂ 
ÎN DREPTURILE 

EI FIREŞTI 


1. E cert că legislaţia noastră 
lingvistică, de care mulţi au şi reuşit 
să uite, are şi lacune. Dar, dacă 
ținem seama de realităţile obiective 
din anul 1989, adoptarea ei a con- 
stituit unul dintre cele mai importante 
evenimente ale renaşterii noastre na- 
tionale, un pas enorm spre revenirea 
la normalitate. 

Însuşi faptul decretării limbii 
române („moldoveneşti”) ca limbă 
de stat şi asigurarea funcţionării ei în 
toate sferele vieţii pe întreg teritoriul 
R.S.S.M. sînt nişte lucruri la care pînă 
la acea dată se putea doar visa. 

Dar, pentru ca limba română 
să devină în fapt limbă de stat, după 
declararea independenţei republicii, 
în legislaţia respectivă erau absolut 
necesare completări şi modificări 
substanţiale, conforme noii situaţii, 
ceea ce nu s-a făcut nici pînă azi. 
Din contra, multe articole ale legii „Cu 
privire la funcţionarea limbilor vorbite 
pe teritoriul R.S.S. Moldoveneşti” au 
început a fi neglijate şi încălcate grav. 

În Guvern, Parlament, în admi- 
nistraţia publică locală etc. au fost şi 
sînt aleşi, contrar legii şi bunului-simţ, 
şi oameni care nu ştiu o boabă româ- 
neşte. In domeniul ocrotirii sănătăţii, 


în comerţ, transport, deservirea so- 
cială ş.a.m.d. întîlnim persoane care 
habar n-au de limba română. 

Se pune întrebarea: în ce con- 
stă atunci pretinsa protecţie a limbii 
de stat? 

Păcat că guvernanţii noştri nu 
vor să înveţe nimic în acest sens din 
practica internaţională. 

2. Regresiunea, după cum se 
poate convinge oricine, se dato- 
rează, în primul rînd, guvernărilor 
noastre „înţelepte” de la 1991 în- 
coace, care, în loc să facă totul ca 
limba română să fie, în sfirşit, pusă 
în drepturile ei fireşti la ea acasă, 
au fost preocupate mai mult de pro- 
movarea limbii ruse. lar cei ce ne 
conduc azi spre „viitorul luminos”, se 
zbat de patru ani să ne fericească cu 
declararea acesteia ca a doua limbă 
de stat, sperînd că peste o vreme va 
deveni unica. 

In consecinţă, asistăm la o reru- 
sificare acerbă a populaţiei băştinaşe 
pe toate căile şi prin toate mijloacele 
posibile. E de ajuns să ne amintim 
de nenumăratele posturi de radio şi 
televiziune ruseşti care poluează zi 
şi noapte eterul, dar mai ales sufletul 
românilor basarabeni. Nu mai vorbim 
de hotărîrea aberantă şi atît de dău- 
nătoare a Parlamentului referitoare 
la publicitate, de presa de expresie 
rusă, de comportamentul sfidător al 
multor rusofoni faţă de limba noastră, 
de fluxul masiv de populaţie străină 
vorbitoare de limbă rusă ş.a.m.d. 

Românofobia oficialilor de la 
Chişinău se manifestă şi prin atitudi- 
nea lor faţă de limbă. 

3. Cred că redresarea situaţiei 
nu se mai poate produce decit prin 
schimbarea conducerii actuale, prin 
instaurarea unei guvernări cu durere 
de neam şi de ţară, cu gîndire moder- 
nă, europeană. 

Petru BUTUC, 

doctor în filologie, 
Universitatea Pedagogică 
de Stat „lon Creangă”, 
Chişinău 


LIMBA ROMÂNĂ ESTE 
SINGURA LIMBĂ 

DE LA NOI 

CU DREPTUL DE AFI 
LIMBĂ DE STAT 


1. Apreciez negativ — din orice 
perspectivă — legislaţia lingvistică 
adoptată acum 15 ani. Acest act 
este important doar ca document ce 
ar fi trebuit să devină un atribut al 
funcţionării statului, o condiţie sine 
qua non a existenţei juridice, politice, 
economice şi culturale a unei ţări 
independente şi suverane. Insă, prin 
felul cum sunt formulate articolele în 
legislaţie, climatul lingvistic din Re- 
publica Moldova nu poate fi redresat, 
fiindcă i se oferă prerogative oficiale 
şi limbii ruse. Astfel, prin formulări de 
tipul „limba de stat sau limba rusă”, 
cea de-a doua este recunoscută şi 
ea ca limbă oficială, de rând cu lim- 
ba poporului băştinaş. Limba rusă 
îndeplineşte, de fapt, în Republica 
Moldova funcţiile pe care ar trebui 
să le îndeplinească limba română. 

2. Este mai mult decât adevărat 
că după un reviriment „lingvistic”, re- 
simţit de întreaga societate prin anii 
1989-1993, am ajuns iarăşi în situaţia 
în care limba noastră, limbă de stat, 
este neglijată, marginalizată în insti- 
tuţiile publice, în unităţile comerciale, 
în transport, pe stradă ş.a.m.d. După 
părerea noastră, la baza acestei re- 
gresiuni se află mai multe cauze, două 
dintre care se impun în mod deosebit: 

a) legislaţia respectivă asigură, 
prin conţinutul ei, un ciudat libertinism 
lingvistic, de care profită din plin limba 


rusă, obţinând, de facto, dreptul de 
limbă de stat; 

b) actuala guvernare încurajea- 
ză, aproape deschis, ignorarea limbii 
române. Astăzi populaţiei rusofone i 
s-au creat condiţii pentru a nu mai 
avea nevoie de însuşirea limbii de 
stat. In prezent funcţionează sute de 
unităţi economice, mai ales comer- 
ciale, unde limba noastră este total 
ignorată. Mai mult decât atât, aceste 
unităţi comerciale s-au transformat în 
nişte societăţi de promovare a spiritu- 
lui şovin velicorus. Actualii guvernanţi 
se fac a nu vedea şi a nu auzi ce se 
întâmplă la postul de radio „Russkoe 
radio”, care este cel mai „performant” 
în acest sens, căci numai în 20 de 
minute de călătorie prin Chişinău cu 
microbuzul poţi auzi pronunţându-se 
de 25-30 de ori cuvintele: „Russkoe 
radio, vsio budet horoşo!”. Cred că 
exemplul nu mai merită comentarii. 

3. Pentru redresarea situaţiei 
sociolingvistice din Republica Mol- 
dova se cere reformarea de urgenţă 
a legislaţiei lingvistice adoptată acum 
15 ani. Această reformă ar trebui să 
se facă în conformitate cu normele de 
drept internaţional privind limbile de 
stat, aşa încât nici o altă limbă să nu 
pretindă la prerogativele limbii de 
stat, de vreme ce nici una dintre 
ele nu reprezintă poporul băştinaş 
majoritar. Aceste limbi îşi au originea 
în alte ţări, iar limba română este sin- 
gura limbă de la noi cu dreptul de a 
fi limbă de stat, fiindcă ea este limba 
poporului autohton. 

P.S. După părerea noastră, 
legislaţia lingvistică a Republicii 
Moldova trebuie să „copieze” legile 
despre limba de stat din Ucraina. 
Modalitatea de transpunere în fapt a 
legislaţiei lingvistice trebuie să fie pre- 
luată, de asemenea, de la ucraineni, 
situaţia la capitolul respectiv fiind, la 
ei, mult mai bună. Ucraina a pus în 
aplicare legile despre limba de stat 
aproape pe deplin, deşi la începutul 
independenţei situaţia sociolingvis- 
tică în această ţară era şi mai tristă 
decât în Republica Moldova. 

Claudia SLUTU-GRAMA, 
doctor în filologie 
Dumitru C. GRAMA, 
doctor în drept 


ESTE NECESARĂ 
PROTEJAREA 

LIMBII ŞI CULTURII 
NOASTRE NAŢIONALE 


1. Adoptarea legislaţiei lingvis- 
tice a R.S.S.M. în 1989 a constituit 
un act justiţiar atât pentru interesele 
vitale ale populaţiei autohtone, cât 
şi pentru cele ale ruşilor, ucraineni- 
lor, bulgarilor, găgăuzilor, evreilor şi 
ale membrilor altor grupuri etnice. 
Clauzele acestor documente au 
reprezentat fundamentul juridic al 
demarării procesului de trecere de la 
egalitatea formală a limbilor, vehicula- 
tă permanent în anii regimului sovie- 
tic, la egalitatea lor reală, deoarece 
atât româna, cât şi limbile grupurilor 
naţionale au început să fie utilizate pe 
larg în diverse domenii ale vieţii soci- 
al-politice, economice şi culturale. In 
1989 românii moldoveni au obţinut 
dreptul de a vorbi în limba maternă 
în organele de stat, administrative, 
judiciare, la radio şi la televiziune, în 
diverse alte instituţii; să-şi educe copiii 
în limba română; să realizeze alte 
activităţi, utilizând limba lor maternă. 
Limba româna a devenit obligatorie 
pentru perfectarea documentelor şi 
pentru lucrările de secretariat în toate 
organele de stat. 

Legislaţia lingvistică răspun- 
dea nu numai intereselor populaţiei 
autohtone. Graţie stipulaţiilor din 
actele normative menţionate, a de- 
venit posibilă studierea limbii materne 
de către copiii membrilor grupurilor 
naţionale în zeci de şcoli şi chiar 
instruirea în aceste limbi în unele in- 
stituţii de învăţământ preuniversitare 
şi universitare din oraşele şi satele 
țării. La fel, a apărut posibilitatea de 


a edita cărţi, ziare, reviste, de a iniţia 
emisiuni radiofonice şi televizate, de 
a organiza activitatea unor instituţii şi 
asociaţii culturale în limbile grupurilor 
naţionale: rusă, ucraineană, găgău- 
ză, bulgară, idiş etc. 

Concomitent, limba rusă n-a 
fost interzisă şi nici n-a fost margi- 
nalizată. In conformitate cu art. 3 
din legea „Cu privire la funcţionarea 
limbilor vorbite pe teritoriul R.S.S. 
Moldoveneşti” ea se utilizează „în 
calitate de limbă de comunicare între 
naţiuni”. Articolele 4, 6, 7, 9, 10, 11, 
18, 19, 20, 21, 22, 23, 24, 25, 27, 28, 
29 stipulează, pe lângă obligativitatea 
utilizării limbii de stat, şi dreptul de a 
folosi |. rusă. 

Examinarea obiectivă a dispo- 
ziţiilor actelor legislative lingvistice 
din 1989 ne permite să constatăm 
faptul că statutul limbii ruse a rămas 
neschimbat. Prin urmare, n-au fost 
restrânse nici drepturile vorbitorilor 
de limbă rusă. 

Legislaţia lingvistică din 1989 
a fost adoptată în perioada când 
Moldova făcea parte din Uniunea 
Sovietică. Sub presiunea grevelor, a 
blocadei economice, a arestărilor şi a 
măcelurilor, organizate de miliţie, de 
securitatea sovietică şi de Interfront, 
care erau dirijate şi susţinute poli- 
tic, economic, financiar şi militar de 
conducerea P.C.U.S. şi de guvernul 
sovietic, deputaţii Sovietului Suprem al 
R.S.S. Moldoveneşti au fost nevoiţi să 
facă unele cedări în timpul definitivării 
şi adoptării textelor unor articole ale 
legii. In consecinţă, după destrămarea 
U.R.S.S., conţinutul anumitor acte juri- 
dice nu mai reflectă necesităţile obiec- 
tive ale dezvoltării statului suveran şi 
independent Republica Moldova în 
perioada lui de tranziţie de la dictatura 
comunistă la statul de drept. 

Impreciziile şi lacunele ce s-au 
păstrat în legislaţia lingvistică de 
atunci permit şi astăzi forţelor distruc- 
tive să blocheze implementarea limbii 
române în activitatea organelor de 
stat, administrative, judiciare etc., în 
mod special, în localităţile populate 
preponderent de alolingvi. 

Un obstacol în calea introducerii 
limbii române în zona de Est a Re- 
publicii Moldova îl reprezintă regimul 
anticonstituţional de la Tiraspol, care 
se opune respectării legislaţiei ling- 
vistice în vigoare. 

2. Neglijarea şi marginalizarea 
limbii române în diverse instituţii 
publice este determinată de unele 
inconsecvenţe şi lacune din articolele 
legislaţiei lingvistice în vigoare. Dar, 
în ansamblu, fenomenul menţionat 
este determinat de un complex întreg 
de factori istorici, social-politici, eco- 
nomici şi culturali: 

— Pe parcursul anilor 
1792/1812-1989 limba maternă a 
românilor din teritoriul istorico-etnic 
de la Est de Prut a fost în permanenţă 
marginalizată, iar în anii 1828-1917 
ea a fost completamente interzisă. 
In activitatea organelor de stat, admi- 
nistrative, judiciare etc. se utiliza doar 
limba rusă. Erau numiţi în funcţiile 
de stat persoanele care posedau 
foarte bine limba rusă. Nu se cerea 
cunoaşterea limbii materne. Astfel, pe 
parcursul a două secole, un număr 
important de băştinaşi au neglijat sau 
chiar au disprețuit limba maternă. Un 
exemplu elocvent în acest sens îl ofe- 
ră recensământul din 1989, conform 
căruia 120.368 de români moldoveni 
au declarat că limba lor maternă e 
limba rusă. 

— Monopolul politico-juridic, 
economic, cultural, deţinut de vor- 
bitorii limbii ruse în anii dominaţiei 
Imperiului Rus şi a U.R.S.S.-ului, a 
contribuit la inocularea treptată în 
conştiinţa multor autohtoni a sen- 
timentului de inferioritate faţă de 
„fratele mai mare”. 

— Zeci de mii de români moldo- 
veni au fost nevoiţi, în anii 1944-1989, 


să-şi facă studiile în limba rusă. Cu 
regret, mulţi dintre aceştia nu au re- 
uşit să însuşească la nivelul cuvenit 
limba română. 

— Mulţi consângeni nu conşti- 
entizează un lucru esenţial: respec- 
tând limba şi cultura altor popoare, 
este necesară cunoaşterea, respec- 
tarea şi protejarea limbii şi culturii 
naţionale. 

— Ascăzut ponderea populaţiei 
autohtone în ultimul deceniu, ca ur- 
mare a emigrării continue a românilor 
moldoveni în căutarea unei bucăţi de 
pâine şi a unui trai decent. 

3. Pentru ca limba română 
să-şi exercite funcţiile ei fireşti în 
calitate de limbă de stat în Re- 
publica Moldova, ar fi binevenite 
următoarele acţiuni: 

— Parlamentul Republicii Mol- 
dova să facă modificări şi completări 
în actele legislative lingvistice, având 
la bază principiile ştiinţifice şi experi- 
enta statelor de drept. 

— Organele de stat, partidele 
politice, instituţiile de învăţământ, 
mijloacele mass-media, organizaţiile 
non-guvernamentale să elaboreze şi 
să promoveze un amplu program de 
educare a populaţiei republicii în spi- 
ritul dragostei faţă de limba română. 

— Să fie create condiţii reale, 
inclusiv un cadru juridic adecvat, 
pentru ca alogenii să cunoască limba 
de stat. 

— Organele de drept să ve- 
gheze, în permanenţă, respectarea 
legislaţiei lingvistice şi să-i tragă la 
răspundere, conform legii, pe cei care 
blochează utilizarea limbii de stat. 

— Funcţionarii publici şi de 
stat (inclusiv deputaţii Parlamen- 
tului R. Moldova) să posede şi să 
utilizeze în mod curent limba română. 

lon ŢURCANU, 
doctor habilitat în istorie, 
profesor 


E CONTRAPRODUCTIV 
_ SA CREDEM CA 
SINTEM CONDAMNAŢI 
PE VECIE 


1. În general a fost bună. Astăzi 
ne-am putea mîndri cu faptul că în 
august 1989 o bună parte a intelec- 
tualităţii basarabene înţelesese că o 
reformă lingvistică radicală însemna, 
în fond, obţinerea unui instrument 
eficient pentru redresarea condiţiei 
publice în favoarea românilor mol- 
doveni ca populaţie majoritară a 
acestei provincii româneşti, cotropită 
de sovietici şi ţinută sub cizma grea a 
acestora, şi asta cu atît mai uşor cu cît 
anterior limba rusă fusese impusă ca 
obligatorie pentru toată lumea de aici 
în orice gen de activitate, în timp ce, 
pe de altă parte, româna era lipsită 
de orice statut oficial, ocupantul avînd 
grijă să promoveze în mediul băştina- 
şilor o atitudine neglijentă şi dispreţu- 
itoare faţă de propriul lor grai. Tocmai 
de aceea era necesar ca legile, care 
urmau să schimbe în bine situaţia, 
să conţină stipulări precise menite să 
provoace şi să alimenteze prefaceri 
social-politice, care ar fi reparat sta- 
tutul civic al românilor basarabeni în 
aşa măsură, încît aceştia să redevină 
stăpînii propriului lor destin. 

Din păcate, atunci, noi nu am 
ştiut cum şi nu am putut merge — în 
acest sens — departe. Deşi priveam, 
cumva, cu un ochi la ceea ce făceau 
balticii în această privinţă, care se 
aflau înaintea noastră, nu i-am urmat 
pînă la capăt în aceste acţiuni, care 
trebuiau să fie şi pentru noi, aşa cum 
au fost pentru ei, o adevărată cotitură 
istorică. 

Greşeala noastră fatală a fost 
aceea că, atunci cînd s-a propus şi 


s-a votat legislaţia lingvistică, noi încă 
nu ajunseserăm să înţelegem că ea 
putea să aibă sorţi de izbîndă numai 
în contextul realizării unui întreg pro- 
gram de prefaceri social-economice, 
culturale şi politice. Altfel spus, era 
imperios necesar a o corela cu refor- 
mele privind proprietatea, cetăţenia, 
sistemul electoral, statutul funcţi- 
onarului public etc., toate acestea 
pornind, bineînţeles, de la Constituţia 
țării, care trebuia să conţină in nuce 
evoluţia reformelor. 

Din această cauză, legislaţia 
lingvistică din 1989 s-a dovedit a fi 
ineficientă. Cu tot patetismul momen- 
tului, cu tot entuziasmul debordant cu 
care a fost adoptată, ea a rămas doar 
un paliativ: a adus, evident, şi nişte 
rezultate pozitive (de pildă, folosirea 
limbii române în sistemul educaţional, 
în cadrul întrunirilor publice, inclusiv 
în instituţiile de stat, încetarea per- 
secutării ei făţişe de către autorităţi), 
dar n-a mai devenit acel important 
instrument al politicii de stat aşa cum 
şi-l închipuiau, fie şi incomplet, prin 
1988-1989 cele mai luminate minţi 
ale intelectualităţii basarabene. 

2. In fond, la această întrebare 
am răspuns ceva mai sus. Trebuie să 
mai adaug că „revirimentul lingvistic” 
dispăruse de fapt înainte de 1992. 
Să amintim că după adoptarea legilor 
privind statutul limbii „moldoveneşti”, 
mai cu seamă pe parcursul anului 
1990, existau multe cursuri de învă- 
tare a limbii române pentru alolingvi, 
dovadă că aceştia luaseră în serios 
sarcina ce le stătea în acel moment 
în faţă, pentru că luaseră în serios şi 
zisa iniţiativă lingvistică. Singurii care 
neglijaseră această iniţiativă au fost 
tocmai demnitarii moldoveni de cel 
mai înalt rang. Şi, aşa cum era de 
aşteptat, toată puzderia de cursuri 
de învăţare a limbii române de către 
rusofoni s-a spulberat cît ai bate din 
palme. 

Este un fenomen cit se poate de 
instructiv, întrucît arată clar de unde 
vine maladia. 

3. La ora actuală, a schimba 
starea de lucruri în această privinţă, 

Tinerii scriu istoria noastră nouă 


într-o asemenea măsură, este cu 
neputinţă. Totuşi e contraproductiv să 
credem că sîntem condamnaţi să ne 
bălăcim pe vecie în această mizerie. 
In perspectivă, eu nu văd mai mult de 
două soluţii, mai mult sau mai puţin 
realiste. Prima: de vreme ce această 
problemă este de natură politică, ar fi 
de aşteptat ca schimbarea conducerii 
politice a R.M. să aducă schimbări 
spre mai bine şi la acest capitol. A 
doua (ca variantă ideală) ar fi: unirea 
politică, în cadrul aceloraşi frontiere 
naţionale, a celor două state româ- 
neşti, ceea ce, în ultima vreme, pare 
un lucru firesc şi pentru ruşi. Subliniez 
că nu e vorba de o unire în cadrul 
Uniunii Europene, acesta fiind un 


fapt irelevant în raport cu chestiunea 
pe care o discutăm aici. Ceea ce 
îngrijorează mult în cazul de față e 
faptul că actuala conducere politică a 
României pare nepregătită pentru o 
astfel de soluţie, aşa încît atunci cînd 
va sosi momentul, ea va fi luată prin 
surprindere, fiind pusă în faţa faptului 
împlinit. Istoria se va repeta, mutatis 
mutandis, şi de data aceasta. Numai 
că acum noutatea cea mare va fi ace- 
ea că unirea nu va fi impusă de voinţa 
milioanelor de români basarabeni, 
ci pur şi simplu dictată de interesele 
geostrategice ale unor factori politici 
de mare influenţă în lumea de azi, fie 
ruşii, fie americanii sau alţii. 

Victor GREBENŞCICOV, 
şeful Departamentului 
Relaţii Externe al Academiei 
de Studii Economice 

din R. Moldova 


MOLDOVENISMUL 
PRIMITIV A PORNIT 
IARĂŞI ÎN OFENSIVĂ 


1-3. Legislaţia lingvistică în 
vigoare răspunde, de fapt, impera- 
tivelor de atunci, din 1989, ale unei 
republici unionale. Şi bineînţeles că 
acum, când Republica Moldova este 
un stat independent, ea este depăşită 
de realităţi. Cu 10 ani în urmă s-a 
făcut tentativa de a o actualiza, însă 
situaţia politică incertă n-a permis 
realizarea acestui lucru. 

In deceniul 9 al secolului trecut, 
limba română din R. Moldova se afla 
la un pas de dispariţie. Şi dacă nu 
i s-ar fi atribuit statutul de limbă de 
stat, situaţia lingvistică din dreapta 
Nistrului ar fi devenit astăzi identică 
cu cea din Transnistria. 

Părţile negative ale legilor re- 
spective rezidă în faptul că egalează 
în drepturi limba română cu limba 
rusă. lar în condiţiile unui stat suveran 
acest lucru pare ciudat. 

Trebuie să amintesc, cu părere 
de rău, că românii basarabeni erau 
preocupaţi, în anii '88-92, mai mult 
de ceea ce se numeşte suflet. Intre 
timp situaţia economică a ţării s-a 
înrăutățit şi i-a obligat să se ocupe 
mai mult de redresarea condiţiei ma- 
teriale. Această mutație s-a răsfrânt 
asupra politicului. La putere au venit 
guverne care promiteau succese 
foarte rapide în toate domeniile, in- 
clusiv în domeniul culturii. Insă limba 
română este marginalizată din nou. 

Şi moldovenismul primitiv a 
pornit iarăşi în ofensivă. 

Eu apreciez în mod deosebit 
acele articole ale legislaţiei care se 


referă la toponimie, antroponimie, la 
folosirea lor corectă în limba română, 
rusă şi în alte limbi. 

Dar ce avem în prezent la capi- 
tolul în cauză? Până şi televiziunea 
naţională, în emisiunile ei de limbă 
rusă, neglijează complet articolele 
amintite. Eu comunic destul de des 
cu funcţionarii de la Departamentul 
Relaţii Interetnice şi constat cu sur- 
prindere că ei nu cunosc legislaţia 
lingvistică. Este nevoie deci ca ea să 
fie studiată şi asumată. 

Este necesar ca R. Moldova să 
aibă o instituţie centrală specializată 
în domeniul funcţionării limbii româ- 
ne. Ceea ce făcea la începutul anilor 
'90 Departamentul de Stat al Limbilor 
erau nişte acţiuni utile. Unii spun că 
nici un stat n-are asemenea depar- 
tamente. Dar situaţia lingvistică din 
R. Moldova este în criză şi reclamă 
înfiinţarea unei instituţii care să o 
soluţioneze în direcţia unor rezultate 
palpabile. Cele câteva persoane de 
la Departamentul Relatiilor Interetni- 
ce nu pot cere conducerii de vârf să 
aibă o atitudine civilizată faţă de limba 
acestei ţări şi să înceteze provocările 
privind denumirea limbii de stat. 

Am constatat în ultima vreme şi 
altceva: reforma ortografică din 1993, 
care a cerut în România folosirea lite- 
rei â din a este politizată în Republica 
Moldova. Unii găsesc în acest î din i, 
vezi bine, un specific al „limbii moldo- 
veneşti”. Insă punctul lor de vedere 
dovedeşte un provincialism lingvistic 
extraordinar. Ei spun că Institutul de 
Lingvistică n-a aprobat această normă 
ortografică. Dar nici nu este nevoie. 
Limba spaniolă este folosită în 
aproape 20 de ţări, deciziile pe care 
le adoptă Academia spaniolă sunt 
obligatorii pentru toate ţările, fără nici 
o aprobare a parlamentelor ori institu- 
telor locale de profil. La noi e altfel... 

Şi totuşi eu sunt optimist: cu 
toate că nu s-au obţinut prea multe 
lucruri în efortul de promovare a 
statutului oficial al limbii române, 
dacă privim problema din alt unghi, 
vom sesiza că degradarea aces- 
teia a încetat. 

Zinaida TĂRÂŢĂ, 
conf. dr., Universitatea 
„Alecu Russo”, Bălţi 


ACTUALMENTE, 
ÎNSUŞIREA ŞI 
FUNCȚIONAREA 
LIMBII DE STAT ESTE 
LIPSITĂ DE SUPORT 
MOTIVAŢIONAL 


1. Lipsită de protecţie juridică, 
limba — condiţie esenţială a existenţei 
noastre — riscă a fi astăzi complet 
marginalizată. Legislaţia lingvistică, 
adoptată în 1989, a salvgardat to- 
tuşi limba română, limba populaţiei 
majoritare din Republica Moldova. 
Conferindu-i-se statut de limbă de 
stat, i s-au legiferat anumite drepturi. 
Drepturile sunt însă corelative obliga- 
ţiunilor. Imprimându-li-se acestora din 
urmă un caracter facultativ, desemnat 
în majoritatea articolelor prin sintag- 
me de tipul „în limba de stat ori în 
limba rusă”, „în limba de stat sau într- 
o altă limbă acceptabilă”, „în limba 
de stat şi în limba rusă”, s-au creat 
premise pentru nerespectarea legis- 
laţiei. Limba a rămas, pentru sistemul 
democratic din republică, un simplu 
instrument de comunicare, mai puţin 
o componentă a spiritualităţii neamu- 
lui, „măsurariul civilizaţiei” poporului, 
iar cei care urmau să ocrotească lim- 
ba de stat (limba română), adică s-o 
vorbească frumos şi să-i îndemne şi 
pe alţii să procedeze la fel, şi-au creat 
din ea un paravan politic. 

2. Lipsa unei concepții privind 
utilizarea limbii române în toate 
sferele vieţii politice, economice, 
culturale şi sociale, reactivarea for- 
telor antidemocratice, ideologizarea 
problemelor lingvistice, negarea 
adevărului ştiinţific privind denumirea 


limbii noastre, au favorizat un nou 
val de românofobie şi ostilitate faţă 
de limba română. Insuşirea limbii de 
stat este un drept al populaţiei alo- 
lingve, statul având datoria asigurării 
condiţiilor propice pentru posedarea 
acestei limbi sub aspect comunicativ. 
E lucru ştiut că orice activitate, în spe- 
cial cea de învăţare, are o anumită 
motivaţie. Actualmente, însuşirea şi 
funcţionarea limbii de stat este lipsită 
de suport motivaţional. O limbă se în- 
vaţă atunci când se simte necesitatea 
de a o cunoaşte — au demonstrat-o 
toate metodicile tradiţionale şi netra- 
diţionale, clasice şi moderne. Astăzi 
nu putem vorbi, la modul serios, 
despre necesitatea cunoaşterii limbii 
române de către alolingvi. Asistăm la 
o situaţie paradoxală: pe de o parte 
se formulează cerinţe cu privire la 
cunoaşterea limbii, se profită de pro- 
iecte cu finanţare internaţională, iar 
din culise se face simțită tendinţa de 
anu se studia limba de stat. Oricât ar 
părea de ridicol, balanţa înclină anu- 
me spre încurajarea necunoaşterii 
limbii, favorizată în mod indirect prin: 
suspendarea atestării privind nivelul 
de cunoaştere a limbii române pentru 
îndeplinirea obligaţiunilor funcţionale; 
anularea probelor la limba română la 
examenele de admitere; reducerea 
exagerată a numărului de ore la 
limba română în cadrul facultăţilor 
nefilologice etc. 

3. Teoretic, situaţia sociolingvis- 
tică din Moldova ar putea fi redresată 
prin: asigurarea de jure şi de facto 
a respectării legislaţiei lingvistice 
perfecţionate în măsura în care s-ar 
asigura funcţionarea deplină şi reală 
a unei singure limbi de stat — româ- 
na — în toate sferele vieţii sociale; 
abordarea problemelor lingvistice 
din perspectiva drepturilor omului, 
a adevărului ştiinţific, a exigenţelor 
scării de valori ale democraţiei; 
conştientizarea rolului de cetăţean 
şi perceperea valorilor semnificative 
ale limbii ţării cetăţenii căreia suntem. 

lon HADÂRCĂ, 

poet, prim-vicepreşedinte 
al Parlamentului Republicii 
Moldova în anii 1990-1993 


DACĂ ŞANSA 
MOARE PRIMA 


1-3. Sunt întrebări extrem de 
grele şi cu atât mai dificile din per- 
spectiva celor 15 ani, care s-au scurs 
de la adoptarea legislaţiei lingvistice. 
Un deceniu şi jumătate presupune un 
important segment istoric din viaţa fie- 
cărui stat, a fiecărui popor. Dificultăţile 
formulării unui răspuns adecvat încep 
chiar din start, adică de la echivocul 
sintagmei „din perspectiva zilei de 
azi” care, în sens tradiţional, presupu- 
ne un anumit progres, o perspectivă 
dinamică, încurajatoare. 

Or, ceea ce se întâmplă azi în 
Republica Moldova este contrar logi- 
cii progresului, tocmai lipsa perspec- 
tivelor clare fiind problema acestei 
republici. 

Dar, să revenim. „Părţile po- 
zitive” şi „negative” ţin mai mult de 
domeniul specialiştilor în materie. Şi 
aici, tocmai în lumina acestei delimi- 
tări / asumări, ne apropiem de miezul 
problemei. Vorba e că întotdeauna au 
existat în jurul legislaţiei lingvistice 
două modalităţi distincte de abordare: 
prima — strict filologică sau ştiinţifică, 
şi a doua — politică, sociopolitică sau 
global-existenţială. 

Nu voiesc să diluez ori să 
evit subiectul discuţiei. Chit că în 
condiţiile actuale ambele puncte 
de vedere converg spre o interde- 
pendenţă absolută. Anume această 
interdependenţă a fost neglijată în 
anumite perioade din cauze diferite: 
tactice, polemice, ideologice, elitiste, 
îngust-dogmatice, din ignoranță ori, 
pur şi simplu, din lipsa experienţei în 
rezolvarea problemelor de asemenea 
anvergură. 


Să precizăm. Adoptarea legisla- 
tiei lingvistice în cadrul Sesiunii a XI- 
II-a a Sovietului Suprem al R.S.S.M. 
de la 29 august — 1 septembrie 1989 
înseamnă propriu-zis adoptarea legi- 
lor Cu privire la statutul limbii de stat 
a R.S.S. Moldoveneşti, Cu privire la 
funcționarea limbilor vorbite pe terito- 
riul R.S.S. Moldoveneşti, Cu privire la 
revenirea limbii moldoveneşti la grafia 
latină şi a Programului complex de 
stat pentru asigurarea funcţionării 
limbilor vorbite pe teritoriul R.S.S. 
Moldoveneşti. 

Adoptarea acestui set de 
legi şi acte normative a decurs în 
condiţii extrem de complicate, sub 
ochiul arhivigilent al Moscovei şi al 
partidului comunist, care au luptat 
din răsputeri pentru păstrarea sin- 
tagmei „limba rusă, ca limbă de co- 
municare” şi eliminarea recunoaşterii 
identităţii lingvistice moldo-române în 
textul de bază, constituţional, această 
idee fiind formulată doar în legea Cu 
privire la funcționarea limbilor... 

Respectiva legislaţie lingvistică 
este tributară condiţiilor de dictat din 
cadrul imperiului sovietic şi cu toate că 
a fost elaborată de cei mai competenţi 
savanţi în domeniu la acea vreme 
(S. Berejan, A. Ciobanu, Al. Dârul, 
N. Mătcaş, An. Eremia, |. Borşevici, 
I. Dumeniuk ş.a.), ea a fost substanţial 
alterată de un soviet suprem vizibil 
antinaţional, necompetent şi controlat 
de comuniştii servili imperiului. 

Să ne amintim succint şi de con- 
textul în care a fost adoptată această 
legislaţie. El a fost unul eminamente 
politic. Zic politic şi nu politizat, poli- 
tizarea fundamentalistă fiind intens 
promovată de cerberii regimului. 

lar sensul politic autentic, de 
care se temeau autorităţile, venea 
tocmai din dorinţa puternică de 
libertate şi suveranitate a acestui 
pământ. Componentele politice 
substanţiale de la acea vreme ale 
mişcării de emancipare naţională, 
care îşi revendica tot mai insistent 
drepturile legitime, erau: faza iniţială 
a revoluţiei / re-scuturării „de catifea” 
prin implicarea „neformalilor”, cum 

e, 


27 august 1991. Semnarea Declarației de Independență a Republicii 


Moldova 


eram botezați atunci, apoi Cenaclul 
„Al. Mateevici” şi Mişcarea democra- 
tică întru susţinerea restructurării (6 
iunie 1988), mai apoi constituirea, 
în condiţii de ilegalitate, a Frontului 
Popular din Moldova (20 mai 1989); 
mitingurile spontane şi pichetările 
nesancţionate, liberalizarea presei, 
în special a celei scriitoriceşti, şi 
apariţia, înaintea legislaţiei lingvistice, 
a publicaţiilor în grafia latină Glasul 
Națiunii, Deşteptarea, Literatura şi 
arta, Nistru (Basarabia) ş.a. 

In toată această perioadă tur- 
bulentă partidul comunist din Moldova 


şi-a manifestat reticenţa şi ostilitatea 
faţă de revendicările neamului, iar 
Tezele din noiembrie 1988 ale CC 
al PCM şi „Niet, niet, niet'-ul lui 
F. Bondarciuc au catalizat enorm 
concentrarea şi coalizarea forţelor 
naţionale. Proiectele de alternativă 
ale Uniunii Scriitorilor şi Academiei 
de Ştiinţe au impulsionat această 
mişcare, iar delegaţii moldoveni la 
Congresul | al deputaţilor poporului 
din U.R.S.S. au cerut în primul lor 
demers, din mai 1989!, „proclamarea 
limbilor naţionale drept limbi de stat” 
în toate republicile ex-sovietice. 

Astfel încât Marea Adunare 
Naţională, convocată de FPM la 27 
august 1989, venea ca un corolar al 
voinţei celui circa un milion de români 
basarabeni sosiți în centrul Chişinăului 
pentru a-şi cere drepturile şi libertăţile. 
In istoriografia timpului s-a creat falsa 
impresie că MAN a fost una „lingvis- 
tică”, consacrată doar problemelor 
limbii. Este adevărat că MAN a fost 
convocată în ajunul sesiunii a XIII- 
a, în mod special, pentru a se face 
auzită vocea poporului (vox populi) 
de către instituţiile statului şi repre- 
zentanţii vechiului regim. Dar MAN, 
ca expresie supremă şi nemaiîntâm- 
plată în acest spaţiu de pe timpurile 
lui Ştefan cel Mare şi Sfânt, venea 
să formuleze tranşant vastul program 
politic, în care se regăseau oglindite 
aspiraţiile profunde şi adeseori con- 
fuze ale românilor moldoveni. Pentru 
prima dată au răsunat pledoariile 
reformatoare pentru adevărul istoric şi 
istoria netrucată, pentru suveranitatea 
statală şi independenţa economică, 
pentru naţionalizarea întreprinderilor 
unionale, pentru pluralism politic, îm- 
proprietărirea cu pământ a ţăranilor, 
separarea puterilor în stat şi indepen- 
denta justiţiei, pentru relaţii externe 
directe cu toate statele lumii, pentru 
libertatea opiniei, democratizarea 
societăţii, libertatea de asociere şi, 
bineînţeles, ridicarea la rang de limbă 
de stat a limbii vorbite de majoritatea 
populaţiei republicii. MAN a adoptat un 
Document final şi un şir de rezoluţii, 
prin care soluţionarea problemelor 
lingvistice era privită într-un context 
al acţiunilor complexe, de accedere 
treptată spre deplina suveranitate şi 
independenţă statală. In acest context, 
problemele limbii, culturii naţionale, 
credinţei şi autonomiei bisericii, istoriei 
şi conştiinţei identitare îşi regăseau 
siguranţa deplină numai într-un nou 
proiect de Constituţie a statului su- 
veran ce urma, în baza „pluralismului 
politic şi a alegerilor libere”, să-şi 
aleagă un Parlament democratic, ce 
ar anula consecinţele Pactului Ribben- 
trop-Molotov, ar legifera aspiraţiile 
poporului, inclusiv atributele de bază 


ale suveranităţii sale — tricolorul, imnul 
şi stema, şi ar proteja constituţional 
numele de ROMAN şi de LIMBA RO- 
MANA. Sesiunea apropiată era doar 
o acţiune de compromis. 

Declaraţia de independenţă, 
de la 21 august 1991, a finalizat o 
bună parte din aceste deziderate, 
însă invazia de la est a armatei ruse, 
enclavele separatiste şi duplicitatea 
„lichelelor naţionale” au zădărnicit 
desăvârşirea programului MAN, iar 
credinţa naivă, că doar cu argumen- 
tul ştiinţific se poate lupta împotriva 
imperiului, a fost îngropată, la Nistru, 
sub şenile de tancuri ruseşti şi în 
Parlamentul chişinăuian, sub art. 13 
şi sub umilitoarele acorduri şi cedări 
regresive. Din păcate, şi mult râvnita 
asistenţă a instituţiilor europene şi inter- 
naţionale s-a redus, de cele mai multe 
ori, la „monitorizare contemplativă”, 
inoculându-ne sentimentul că suntem 
uitaţi de lume. Incât mă întrebam 
adeseori: dacă şansa moare prima, 
la ce bun speranţa ultima să moară? 

Perioada grevelor studenţeşti 
din primăvara lui 1995 şi a Conferinţei 
ştiinţifice (parlamentare) Limba româ- 
nă este numele corect al limbii noastre 
din 20-21 iunie 1995 a sucombat 
definitiv în criza ADR-ului şi revenirea 
comuniştilor la putere, iar recentele 
idei de federalizare şi noua Concepţie 
a politicii naţionale de stat a Republicii 
Moldova tind să anuleze şi bruma de 
protecţie lingvistică ce o mai aveam. 

Evenimentele de ultimă oră, 
greva ziariştilor concediaţi nelegitim 
de către administraţia procomunistă a 
aşa-zisei „Radio-Televiziuni publice” 
şi blocarea liceelor româneşti din 
Transnistria de către miliția căzăceas- 
că, parcă ar fi din timpul mişcărilor 
„neformale”. Să ne imaginăm pe o 
clipă că manifestanţii şi-ar schimba 
locurile: ziariştii ar cere lui Smirnov 
Televiziune publică, iar liceenii din 
Tighina, Râbnița, Tiraspol i-ar cere 
lui Voronin să le recunoască dreptul 
legitim de a studia limba română şi 
istoria românilor! 

Credeţi că s-ar schimba ceva 
prin această rocadă? 

Irina CONDREA 


SCURT ŞI CLAR 


Exprimarea laconică este con- 
siderată în majoritatea cazurilor un 
avantaj, în special în comunicarea 
curentă, cotidiană, când nu putem 
face risipă de timp şi trebuie să vor- 
bim scurt şi clar, adică laconic. 

Cerinţa de a vorbi cât mai scurt 
este deosebit de actuală în timpul 
şedinţelor, conferinţelor, diverselor 
reuniuni publice, în cadrul cărora se 
recurge chiar la reglementarea timpu- 
lui, când fiecărui vorbitor i se acordă 
doar un anumit număr de minute. 
Depăşirea timpului oferit poate fi con- 
siderată drept o lipsă de respect față 
de asistenţa din sală, căci persoana 
care încalcă regulamentul face abuz 
de timpul şi răbdarea celor prezenţi. 

Această conduită trebuie urma- 
tă şi în cadrul dezbaterilor — interven- 
tiile trebuie să fie scurte, concise şi la 
obiect. Insă foarte mulţi au obiceiul 
să-şi înceapă intervenţia „scurtă” cu 
introduceri şi scuze kilometrice, care 
nu au nimic cu subiectul discutat şi 
doar consumă timpul preţios, lipsin- 
du-i pe alţii de posibilitatea de a vorbi. 
Astfel, cel căruia i s-au acordat doar 
două minute în cadrul dezbaterilor 
face o mare greşeală, când îşi în- 
cepe intervenţia aşa: „Doamnelor şi 
domnilor, eu ştiu că avem foarte puţin 
timp şi lumea este deja obosită, dar 
mai sunt mulţi doritori de a-şi spune 
părerea, de aceea eu am să mă 
exprim scurt şi n-am să mă opresc 
asupra celor expuse deja în raport, 
deoarece vorbitorul a examinat 
amănunţit problema şi nu mai are 
rost să insist, dar să ştiţi că aspectul 
la care vreau să mă refer este foarte 
important şi trebuie neapărat să fie 
luat în consideraţie. Ca să econo- 
misim timpul, mai ales că este deja 
târziu, eu aş vrea să spun numai un 
lucru pe care, de fapt, l-a amintit deja 
cineva aici şi anume că...”. In sfârşit, 


vorbitorul nostru a ajuns, se pare, la 
ideea pe care dorea să o expună, dar 
cât timp i-a luat — lui şi celorlalţi — până 
să ajungă la esenţă, la acel aspect, 
care — culmea! — s-ar putea să nu 
fie deloc important şi valoros pentru 
discuţia concretă ce se desfăşoară. 
De aceea, asemenea promisiuni de 
a economisi timpul preţios, de a nu 
abuza de răbdarea auditoriului obosit, 
de a spune ceva extrem de important 
ş.a.m.d nu folosesc la nimic şi îl pun 
pe cel care le debitează într-o lumină 
cu totul nefavorabilă. 

Bineînţeles că, pentru a inter- 
veni într-o discuţie, trebuie folosite 
anumite elemente verbale, prin care 
vorbitorul să arate că are ceva de 
adăugat, de precizat, dar acestea vor 
fi foarte laconice şi vor fi însoţite în 
mod obligatoriu de binecunoscutele 
formule de politeţe, adresate mode- 
ratorului şi asistenţei, cum ar fi: vă rog 
să-mi permiteţi o precizare; aş dori, 
dacă se poate, să adaug ceva; îngă- 
duiţi-mi să intervin; cu permisiunea 
dumneavoastră, aş adăuga... ş.a. 
Toate acestea sunt necesare pentru 
ca discuţia să se desfăşoare într-un 
mod civilizat şi oponenții să se audă 
reciproc. 

In sfârşit, pentru ca intervenţia 
dumneavoastră în timpul unei dispute 
să aibă succes, este bine să vă con- 
duceţi de următoarea regulă: notaţi, 
cel mai bine pe puncte, ceea ce aveţi 
de spus şi urmaţi cu stricteţe acest 
mic plan, nu vă lăsaţi furaţi de plăce- 
rea de a improviza, căci improvizaţia 
de moment s-ar putea să nu fie prea 
inspirată. In acest sens, probabil că 
au foarte mare dreptate actorii care 
afirmă, în mod paradoxal, că cea mai 
bună improvizație este cea meticulos 
pregătită în timp. 

Laconismul şi exprimarea suc- 
cintă sunt foarte necesare în comuni- 
carea la serviciu, în birouri, în mediul 
funcţionarilor — cu vizitatorii, cu şefii, 
cu subalternii: aici introducerile trebu- 
ie să fie cât mai scurte, digresiunile 
„lirice” cât mai lapidare, căci probleme 
de rezolvat sunt multe, iar timp este 
puţin. Nu în zadar unii funcţionari 
afişează în birouri un slogan, luat, se 
zice, din arsenalul celebrului ţar Petru 

l, care se ştie că era un administrator 
foarte dur şi nu admitea vorbăria goa- 
lă. In original acest cod de conduită 
sună aşa: 2060pu ACHO, Npocu Mano, 
yxoðu 6bıcmpo, adică: vorbeşte clar, 
cere puţin, pleacă repede. 

De altfel, pătrunzând şi mai 
departe în adâncurile istoriei, putem 
afla că romanii, în antichitate, orga- 
nizau chiar concursuri de exprimare 
laconică. Se zice că la o asemenea 
competiţie pretendenţilor li se cerea 
să improvizeze un dialog, în care să- 
şi adreseze fraze şi cuvinte cât mai 
scurte, dar sensul să fie absolut clar 
şi să nu pericliteze comunicarea. Unul 
dintre concurenţi a declarat că a putut 
formula cel mai laconic enunţ, pe 
care l-a adresat interlocutorului său. 
Propoziția conţinea doar două cu- 
vinte extrem de scurte: Eo rus, ceea 
ce înseamnă „Plec la ţară”. Foarte 
mândru de un asemenea laconism, 
el aştepta răspunsul, dar triumful său 
n-a durat mult, pentru că adversarul 
i-a răspuns: |, adică „Pleacă. 

Această mostră de dialog laco- 
nic „Eo rus — l” ar trebui să le amin- 
tească celor volubili că multe lucruri 
se pot spune scurt şi clar, fără a face 
risipă de vorbe şi de timp. 

Laconismul în textul scris are 
alte fațete şi trebuie să respecte 
alte rigori decât în vorbire. In scris, 
foarte des pentru a evita denumirile 
mai lungi, se recurge la abrevieri, 
multe dintre acestea devenind cu 
timpul familiare cititorilor, în special 
când este vorba de instituţii, foruri, 
partide, de exemplu, denumirile 
abreviate ale unor universităţi, cum 
ar fi U.S.M. (Universitatea de Stat din 
Moldova), ULIM (Universitatea Liberă 
Internaţională din Moldova), ASEM 
(Academia de Studii Economice din 
Moldova) şi altele. 

Unele abrevieri utilizate con- 
stant nu sunt chiar bine înţelese. 
Acesta este cazul latinescului et ca- 
etera, care se abreviază în scris etc., 
dar când textul este citit, se pronunţă 
în întregime — „etcâtera”, nu etc., la 
fel ş.a. se pronunţă complet — şi altele 
(şi alţii). Insă mai important în legă- 
tură cu et caetera este un lucru care 
trebuie bine memorizat: et caetera 


este format la origine din conjuncţia 
et cu sensul şi urmat de pronumele 
latinesc caetera (altele, altceva), 
avându-se în vedere alte obiecte, 
alte lucruri; astfel că et caetera are 
sensul de „şi altele” cu referire la 
obiecte, lucruri, noţiuni, idei, dar nu 
la oameni, persoane. Prin urmare, se 
poate spune: printre disciplinele stu- 
diate figurau istoria, retorica, stilistica 
etc., prin et caetera înțelegându-se 
şi alte discipline. lar când este vorba 
despre oameni, nu vom spune şi nu 
vom scrie: au participat profesorii 
Leahu, Pânzaru, Tudoran etc., pentru 
că nu sunt nişte obiecte, iar pentru a 
arăta că au fost mai mulţi decât cei 
enumerati, vom scrie şi vom spune 
şi alţii, abreviat ş.a. Deci, la întrunire 
au fost prezenţi V.Moraru, A.Vieru, 
N.Ciobanu ş.a. — şi alţii — nu etc. 

De obicei, se abreviază numai 
în scris o serie de denumiri care 
indică statutul persoanei — domnul, 
doamna, într-un text neutru dl, dna, 
scrise cu literă mică. Când acestea se 
folosesc într-o adresare oficială, într- 
un document, ele se vor scrie complet 
şi cu majusculă — către Doamna 
ministru, către Domnul director al 
agenţiei. Se utilizează în mod curent 
abrevierile prof. pentru profesor, 
conf. pentru conferenţiar, dr. pentru 
doctor, dar la lectură acestea vor fi 
pronunţate complet — deşi este scris 
prof. Marin, vom citi profesorul Marin, 
la fel şi în celelalte cazuri. 

Prin analogie, se abreviază şi 
alte cuvinte, însă atunci când cineva 
recurge la o formă prescurtată, trebuie 
să aibă grijă ca ea să sune decent şi să 
nu stârnească nedumerirea sau hazul 
celor care citesc. De exemplu, abrevi- 
erile drd şi drdă pentru doctorand şi 
doctorandă par destul de nostime, mai 
ales când apar frecvent, de exemplu, 
în programa unei conferinţe, care 
capătă cam următorul aspect: Alina 
Guzun, drdă, Elena Castraveţ, drdă, 
Vasile Racu, drd, Galina Crudu, drdă. 
Această abundență de drde reduce la 
zero intenţia alcătuitorilor de a scrie 
laconic, deoarece puţina economie 
de hârtie făcută prin omiterea câtorva 
litere s-a obţinut cu preţul unei expri- 
mări cu totul nepotivite. 

CONOTAŢII 
CONTEXTUALE 
ALE ABREVIERILOR 


Formarea prin abreviere a unități- 
lor lexicale noi este un procedeu foarte 
activ, ponderea abrevierilor în lexicul 
contemporan fiind, după cum men- 
ționează unii cercetători, în continuă 
creştere [1, 191; 2, 37]. In acest sens, 
studiile de lexicologie şi derivatologie 
afirmă că abrevierile şi-au găsit locul 
potrivit în vocabular, alături de alte 
unităţi nominative, iar comportamentul 
lor flexionar şi derivaţional impune ca- 
lificarea lor drept cuvinte propriu-zise. 
Se încearcă, în acelaşi timp, cerceta- 
rea acestor unităţi dintr-o perspectivă 
deosebită, motivată printr-un şir de 
caracteristici considerate a fi esenţiale 
pentru funcţionarea abrevierilor: uzul 
restrîns în limba literară sau în anumite 
stiluri de limbă, incapacitatea extinderii 
semantice etc. 

O analiză mai atentă demon- 
strează însă că abrevierile îşi justifică 
încadrarea în lexic nu doar prin funcţia 
lor denominativ-referenţială, ci şi prin 
valoarea lor stilistică. Analiza exem- 
plelor selectate din diferite izvoare 
(literatură artistică, mass-media, 
lucrări lexicografice) atestă unele 
situaţii în care abrevierile depăşesc 
funcţia nominativă sau comunicativă, 
realizată prin denotaţii, autorii apelînd 
la conotaţiile acestora, adică la accep- 
tiile semantice speciale, la sensurile 
derivate, individuale, simbolice. Fiind 
utilizate în scopuri stilistice, abrevierile 
pot exprima diverse conotaţii. Aces- 
tea sînt evidenţiate într-un anumit 
context lingval şi / sau situaţional. E 
de menţionat că accepţii semantice 
conotative pot căpăta atît abrevierile, 
cît şi abreviemele*. De exemplu: Con- 


* Prin „abrevieme” desemnăm 
unităţile lexicale derivate de la abrevieri 
prin diferite procedee: derivare (ozenist, 
antiradar), compunere (ufolog, ozenolog), 
contaminare (ozenaut, NATOgrafie). 


ştiinţă peceremistă (PCRM, Partidul 
Comuniştilor din Republica Moldova), 
argumente ceciste (CEC, Comisia 
Electorală Centrală), logică pesedis- 
tă (PSD, Partidul Social Democrat), 
inovaţii oseceiste (OSCE, Organi- 
zaţia pentru Securitate şi Cooperare 
Europeană), TVman (pasionat de TV). 

Există diferite modalităţi de a 
încadra abrevierile în contexte, mo- 
dalităţi prin care aceste unităţi lexicale 
(respectiv, sensurile lor lexicale) inter- 
acţionează, atunci cînd sînt nuanţate 
stilistic, cu unităţile planului stilistic 
neutru. În aceste cazuri, funcţionea- 
ză caracterul biplanic al semanticii 
abrevierilor, adică posibilitatea lor de 
a cumula diferite tipuri de sensuri: 
propriu, figurat, general, special etc. 

Efectul stilistic (comic, eufemis- 
tic, ironic, calamburic etc.) este un re- 
zultat al faptului că procesul abrevierii 
are loc în momentul actului de vorbire, 
cînd diferite tipuri de unităţi polilexicale 
se prescurtează (de la cele neutre din 
punct de vedere stilistic pînă la cele 
nuanţate funcţional) [3, 60]. Unităţile 
lexicului abrevial pot dezvolta conotaţii 
glosematice — referitoare la cuvinte, la 
natura lor lexicală — şi conotaţii literare, 
imprimînd coloratură stilistică întregu- 
lui fragment în care apar. 

O categorie bine reprezentată 
printre abrevierile familiare din limba 
română, după cum susţin, pe bună 
dreptate, unii cercetători, este cea 
a adjectivelor şi a substantivelor ce 
exprimă idei neplăcute, echivalabile 
insultei. In asemenea cazuri, abrevie- 
rile acestor cuvinte au rol eufemistic. 
In exemple de tipul: boşo „boşorog”, 
schizo „schizofrenic”, oligo „oligo- 
fren”, psih „psihiatric”, abrevierea 
conferă unităţilor lexicale o conotaţie 
ameliorativă, atenuînd duritatea 
etichetării. O funcţie similară, mai 
apropiată de originea în tabu a eufe- 
mismului, se manifestă în abrevierea 
(de altfel, foarte răspîndită) secu, ce 
denumeşte instituţia respectivă — 
„Securitate” [4, 132]. Referindu-se 
la cauzele impunerii acestei abre- 
vieri, autorii consideră că ea a fost 
favorizată de crearea unor omonimii 
favorabile jocurilor de cuvinte agreate 
în limbajul familiar (cu sec sau cu 
Mănăstirea Secu) [4, 132]. 

Valorile stilistice ale abrevierilor 
au la bază diferite procedee: conota- 
tiile glosematice, asocierea în context 
a abrevierilor altor unități lexicale, 
ocurenţa, mijloacele gramaticale, gra- 
fice etc. Tipurile conotaţiilor sînt, de 
asemenea, diferite (pozitive, peiorati- 
ve, ironice, familiare, satirice). Aceste 
semnificaţii pot fi explicate, pe de o 
parte, prin influenţa contextului, iar pe 
de altă parte, prin influenţe sistemice. 

Incadrîndu-se în sistemul lexical 
al limbii, abrevierile contractează şi 
diverse relaţii semantice (de sinoni- 
mie, omonimie, antonimie). Aceste 
relaţii, stabilite între abrevieri sau între 
abrevieri şi alte tipuri de unităţi lexicale, 
imprimă uneori abrevierilor şi anumite 
valori stilistice. Astfel, abrevierile-sino- 
nime pot alterna în acelaşi fragment 
din raţiuni stilistice (întru evitarea 
repetiţiilor supărătoare): Admiterea 
României în NATO a făcut ca Alianţa 
Nord-Atlantică să se extindă pînă la 
Prut [Timpul, 9.04.2004, p. 16]; Este 
[ziarista] îngerul păzitor sau, mai 
păminteşte, salvamarul publicaţiei 
noastre [Accent Provincial, 7.05.2004, 
p. 10]. Alteori, alternarea e determina- 
tă de necesitatea receptării univoce a 
abrevierilor. De exemplu, abrevierea 
VIP < very important person, „persoa- 
nă foarte importantă”, poate căpăta, în 
funcţie de sinonimele contextuale aso- 
ciative, conotaţii pozitive (Purtătorul de 
cuvînt este o vedetă, un VIP, cum se 
spune [Adevărul, 12.10.2002, p. 9]; 
Valentina Luchian, un VIP care-şi aş- 
teaptă VIP-urile) [Timpul, 17.10.2003, 
p. 21] sau peiorative (Odrasle de VIP — 
progenituri ale ştabilor) [Adevărul, 
3.10.2002, p. 3]. 

Extinderea în vocabularul ro- 
mânesc actual a anumitor abrevieri- 
sinonime se explică prin funcţiile lor 
stilistice, de rînd cu cele semantice 
şi sociolingyvistice [5, 7]. Astfel, prefe- 
rinta vorbitorilor pentru CV (pronunţat 
Sivi, ca în engleză, contrar etimologi- 
ei) şi a sinonimului Curriculum vitae, 
în detrimentul echivalentului său 
autobiografie — se datorează conota- 
țiilor pozitive (de realizare personală, 
perspective, şanse etc.) asociate 
termenului internaţional. 

Fenomenul omonimiei — coin- 
cidenţă formală a unităţilor lexicale 
— manifestat şi în sistemul abrevierilor 


(BAC „bacalaureat”, bac „pod pluti- 
tor”, bac „recipient”, sec. „secundă”, 
sec. „secol”, VAR „Alteța Voastră 
Regală”, var „volt-amper reactiv”, var. 
„variabil”, var. „variantă”), asigură, 
de asemenea, realizarea unor valori 
stilistice: Ce e BAC ca bacul trece 
(Timpul, 9.07.2004, p. 23). In scopuri 
stilistice se utilizează omoacronimia 
abrevierilor — o sursă a omonimiei ce 
constă în crearea univerbelor a căror 
structură sonoră coincide cu cea a 
cuvintelor uzuale. Omoacromorfele şi 
omoacrofonele (de exemplu, ACASA 
< Asociaţia pentru Caritate şi Asisten- 
tă Socială, AZIL < Asociaţia Ziariştilor 
Liberi, FUM < Frontul Unităţii Mitinga- 
le, RAM < Random Access Memory 
„memorie cu acces aleator’, BEM 
< Banca de Economii a Moldovei 
creează efecte stilistice, semnificaţia 
lor fiind, în plan diastratic, mai largă 
decit cea a formatiilor lexicale-sursă. 
Procedeul omonimizării ad-hoc, 
ce constă în utilizarea abrevierilor al 
căror semnificant trimite simultan la 
doi semnificaţi — unul comun şi altul 
argotic — favorizează crearea, în acest 
fel, a unei ambiguităţi derutante, gene- 
ratoare de conotaţii glumeţe sau sa- 
tirice: PC.R. „pile, cunoştinţe, relaţii”, 
T.B.C. „tutun, băutură, cafea”, OZN „o 
zeamă neidentificată”; L.J.P „Liga Jur- 
naliştilor Puterii” [Timpul, 7.05.2004, 
p. 6]. De altfel, relaţiile de omonimie 
între abrevieri nu par supărătoare, 
întrucît ele sînt foarte dependente de 
contextul dezambiguizator, iar stabili- 
rea de omonimii cu unităţile lexicale 
preexistente este chiar căutată cu 
intenţii ludice (preş. „preşedinte”, as. 
„asistent”, sold. „soldat”). 
Abrevierile exprimă accepţii 
semantice speciale şi în funcţie de 
registrul contextual [2, 40]. De exem- 
plu, într-un context politic, abrevierea 
BAC — „examen general la absolvirea 
liceului” — dezvoltă sensul figurat de 
„examen de maturitate”, ca în exemple 
de tipul: Revizuirea Constituţiei — bac- 
ul politicienilor [Adevărul, 4. 07, 1998, 
p. 1]; Considerînd că au promovat 
bac-ul sesiunii de primăvară, parla- 
mentarii au plecat în vacanţă [Ade- 
vărul, 10.07, 1998, p. 2]. Abrevierea 
secu, inclusă în lucrările lexicografice 
[6, 206; 7, 242; 8, 232] cu sensurile 
„securist”, „securitate”, se utilizează în 

scris cu o conotaţie familiar-ironică în 
contexte bazate pe un joc de cuvinte: 
Astăzi este lăsatul secu-lui. Dumne- 
zeu să ne ajute ca toţi cei de la Secu 
să fie lăsaţi la vatră [România Liberă, 
25.02.1990, p. 1]; Oficialul a recunos- 
cut că a semnat, dar nu că a turnat la 
Secu |[Adevărul, 18.06.1998, p. 16]. 
intenţiile stilistice (de obicei, ironice) 
pot fi accentuate prin asocierea cîtorva 
abrevieri, purtătoare de conotaţii fami- 
liar-ireverenţioase: Mii de scuze, dle 
acad. vicepreş. membru. ... 

Uneori, conotaţiile contextuale 
motivează specificări flexionare ale 
abrevierilor. Abrevierea VIP s-a impus, 
în prezent, în uzul românesc, cu forma 
neutră de VIP-uri. n contexte cu carac- 
ter ironic însă sînt utilizate şi formele de 
masculin sau feminin: Unele persoane 
intrate acolo puteau fi considerate vipi 
şi vipe [Adevărul, 6.09.1994, p. 4]; 
Pentru mulți dintre vipii căzuţi la faţa 
locului, acesta a fost doar un prilej de 
filfizoneală prin faţa aparatelor foto 
[Academia Caţavencu, 26/2002, p. 
11]. In situaţii similare, apar articulate 
şi abrevierile profii, „profesorii”, vicii 
„locţiitorii”, ofii „oficialii”. 

In stilul publicistic, conotaţiile 
contextuale de tip ironic sau peiora- 
tiv sînt sugerate prin reproducerea 
fonetică a abrevierilor, de cele mai 
multe ori de origine străină: Şefimea 
se confruntă cu o droaie de nece- 
sităţi de pi-ar (pentru PR) < public 
relations „relaţii publice” [Academia 
Caţavencu, 18/2002, p. 10]; Abonatii 
forumurilor unde se vorbeşte de in- 
tegreişăn şi neito (pentru NATO) se 
pare că se simt foarte bine [Adevărul, 
18. 11. 1998, p. 1]; Vedeta ciocolă- 
ție — şi foarte credincioasă — spune 
că Dumnezeu i-a dat okeiul (pentru 
OK) < all correct „în regulă” [Jurnal de 
Chişinău, 17.10.2003, p. 24]. 

Un procedeu activ de utilizare a 
abrevierilor în scopuri stilistice este ca- 
lamburul. Variantele acestui procedeu 
(îmbinarea neobişnuită a morfemelor, 
redarea grafică condensată a unor 
expresii bine cunoscute), aplicate la 
abrevieri, sînt caracteristice şi altor 
limbi. Sînt cunoscute abrevierile care, 
sub aspect grafic, iau forma unui 
complex sonor, identic cu structura 
unui cuvînt obişnuit. A se compara: 
rus. HMK (uecTb WMe!o KNaHATbCA, 


„am onoarea să vă salut”), germ. KNIF 
(kommt nicht Frage, „despre aceasta 
nici nu poate fi vorba”). 

Calambururile pot rezulta şi din 
„paragrafemii” (evidenţierea grafică a 
unei părţi a cuvîntului care coincide 
formal cu o abreviere): NATOleon, 
detoNATOr, ONUrabil, KaNATOuri, 
VIPerin. |n aceste cazuri, într-un 
semn lingval coexistă două unităţi 
lexicale independente sub aspect 
semantic, interacţiunea sensurilor 
cărora generează efecte stilistice 
comice (de exemplu, cuvîntul detona- 
tor — „element, dispozitiv ce produce 
detonaţia unei substanţe explozive” 
şi abrevierea NATO). 

Conotaţiile contextuale ale 
abrevierilor confirmă faptul că acest 
mijloc curent de formare a univerbe- 
lor — abrevierea, apărut sub impactul 
factorilor extralingvistici, se supune 
tot mai mult acţiunii legităţilor interne 
ale limbii. 

SIMPTOMELE 


Faptul că a rostit greşit — „simp- 
toame” — un medic nu ne scuteşte de 
necesitatea corectării acestei forme 
de plural. Nu de alta, dar greşelile 
au proprietatea de a se înmulţi foarte 
repede şi de a lua proporţii ca în cazul 
„diploamelor” şi al altor cuvinte. Un 
simptom — două simptome! 

Noi cunoaştem că Dicţionarul 
explicativ al limbii române indică 
în paranteze că ar exista şi pluralul 
„simptoame”, dar avem convingerea că 
această indicație nu este una inspirată 
şi benefică. Revenim pentru o clipă la 
deocheatul plural „diploame”. Ce şi-or 
fi zicând adepţii acestuia: dacă dicţi- 
onarul admite forma „simptoame”, de 
ce n-ar fi valabilă şi forma „diploame”? 

Or, o atare formă nu este reco- 
mandabilă, răspund în cor majorita- 
tea lingviştilor, începând, de exemplu, 
cu Gabriel Angelescu, autorul unui 
mai vechi Dicţionar de dificultăţi 
ale limbii române (Bucureşti, Edi- 
tura Coresi, 1991), care la pag. 78 
notează: „Simptom s.n., pl. simpto- 
me, nu simptoame”. Forma de plural 
diftongată nu este recomandată nici 
de Vasile Breban, nici de autorii Dic- 
ţionarului explicativ uzual al limbii 
române (Chişinău, Editura Litera, 
1999), nici de autorii Dicţionarului 
explicativ al limbii moldoveneşti 
din 1985 (vol. Il). Forma de plural 
„simptoame” este repudiată categoric 
de Andrei Crijanovschi, care în al său 
Dicţionar de dificultăţi ale limbii 
române din 2000 scrie literalmente 
următoarele: „Simptom s.n., pl. simp- 
tome, nu simptoame, nici simptomuri” 
(pag. 356). In fine, siguranţa noastră 
deplină e că unica formă de plural 
acceptabilă în cazul substantivului 
simptom se întemeiază pe opinia 
distinsei doamne a culturii româneşti 
Mioara Avram, care în excelenta sa 
carte Cuvintele limbii române între 
corect şi incorect (Chişinău, Editura 
Cartier, 2001, pag. 205) notează fără 


echivoc: „Simptom s.n. se pronunţă 
şi se scrie cu p între m şi t (nu sim- 
tom) şi cu m (nu n) la finală: pl. este 
simptome (nu simptoame)”. 


A SESIZA, SESIZABIL, 
SESIZARE 


La origine, verbul, adjectivul şi 
substantivul scoase în titlul medalio- 
nului de faţă se scriu, în franţuzeşte, 
saisir, saisissable, saisissation. Primul 
lucru care se cere spus e că etimonul 
lor ne-ar obliga să scriem şi să rostim 
„(a) sezisa”, „sezisabil”, „sezisare”. 
Un timp, anume aceste cuvinte au 
fost considerate corecte, după cum 
ne convingem la lectura volumului al 
IV-lea al Dicţionarului limbii române 
literare contemporane (Bucureşti, 
Editura Academiei, 1957), care propu- 
nea şi o seamă de exemple, ca „Poeţii 
sezisează ceea ce este nou şi duce 
omenirea înainte”, „Când loviturile 
sunt date de un duşman sezisabil, ele 
vor tinde să îmboldească pe cel lovit la 
lucru, la luptă” şi „Sezisarea instanţelor 
judecătoreşti” (pag. 107). 

Dar limba nu este un mecanism 
reglat o dată pentru totdeauna, ci e 
un organism viu, în continuă mişcare 
şi dezvoltare, drept care dicționarele 
de azi recomandă în unanimitate 
formele (a) sesiza, sesizabil, sesizare 
(a se vedea, de exemplu, Dicţionarul 
explicativ al limbii române, ediţia a 
II-a, pag. 979, dar şi Mioara Avram, 
Cuvintele limbii române între co- 
rect şi incorect, Chişinău, Editura 
Cartier, 2001, pag. 142, 143, 147). De 
altfel, autoarea numită la urmă face o 
notă pe deplin întemeiată, menită să 
ne ferească de o greşeală discutabi- 
lă, dar care se cere imperios evitată: 
„Variantele sezisa, sezisare, deşi 
justificate etimologic, sunt învechite şi 
pedante” (pag. 147). Andrei Crijano- 
vschi este la fel de categoric: „Sesiza, 
nu sezisa”, „Sesizare, nu sezisare” 
(Dicţionar de dificultăţi ale limbii 
române, pag. 354). 

Prea bine, dar de ce revenim 
la ortografierea cuvintelor în cauză? 

Pentru că în practica vorbirii 
şi — ceea ce e deosebit de important 
— în aceea a scrierii nu există până 
în prezent unanimitatea necesară în 

cazul rostirii şi al ortografierii cuvin- 
telor în discuţie. Un exemplu concret 
este romanul Pământul e plat ca o 
farfurie de Gabriel ben Meron (şi nu e 
vorba numai de autor, dar şi de o edi- 
tură prestigioasă: Cluj-Napoca, Dacia, 
2002), din care cităm: „Bencovici sezi- 
ză imediat că individul se tocmea cu 
sine...” (pag. 185), „Discuţia ajunsese 
la un punct mort şi Mişu fu primul care 
seziza de efectele negative ale siste- 
mului...” (pag. 250) etc. E adevărat că 
în continuare îşi face apariţie şi forma 
corectă a verbului („Mişu sesiză că în 
spatele întrebării retorice a ministrului 
petrolului se ascundea ceva mult mai 
grav” pag. 314), dar frecvenţa „varian- 
tei” „(a) seziza” nu poate să nu ne dea 
de gândit. De aceea recomandăm, în 
încheiere, şi alte surse lexicografice 
relativ recente ai căror autori fixează 
formele acceptate drept normă (a) se- 
siza şi sesizabil: Dicţionar explicativ 
uzual al limbii române (Chişinău, 
Editura Litera, 1999, pag. 509), Alexei 
Palii, Dicţionar explicativ pentru 
toţi (Chişinău, Editura Epigraf, 2001, 
pag. 188), Elena Ciobanu, Magdalena 
Popescu Marin, Maria Păun, Zizi Şte- 
fănescu-Goangă, Dicţionar practic 
al limbii române (Bucureşti, Editura 
Floarea darurilor, f.a., pag. 338). 


DECERN 
ŞI DECERNEZ 


— Domnule profesor, cum scri- 
em totuşi: decern ori decernez, el 
(ea) decernă ori decernează? am fost 
întrebaţi într-o zi de înzestratul ziarist 
Alexandru Schendrea. 

— Eu zic: decernez. Mata ai altă 
părere? 

— Dicţionarul explicativ al lim- 
bii române recomandă forma decern 
şi, respectiv, decernă, dar... mie unuia 
nu-mi prea sună. 

— Nici mie, faptul acesta dându-ne 
dreptul de a scrie fie decern / decer- 
nă, fie decernez / decernează. Ţii 
minte de câte ori l-am luat în zeflemea 
pe un mare lingvist de al nostru care 
în atare cazuri zicea că se scrie şi 
aşa, şi aşa? 

Am decis să utilizăm formele 
decernez / decernează, să decernez 


| să decerneze, chiar dacă Dicţio- 
narul explicativ al limbii române 
recomandă să întrebuinţăm decern 
/ decerne, să decern / să decearnă. 

Colegul ziarist a închis, dar abia în 
acel moment am purces cu înfrigurare la 
cercetarea mai multor surse lexicografi- 
ce în căutarea şi limpezirea adevărului 
referitor la formele recomandabile ale 
verbului cu pricina. Părerile savanților 
se cam... împart. Autorii dicționarului 
nominalizat indică drept normă forma 
decern, pe când alcătuitorii Dicţiona- 
rului explicativ uzual al limbii româ- 
ne (Chişinău, Grupul editorial Litera, 
1999) optează pentru forma decernez 
(pag. 150). Gabriel Angelescu în mai 
vechiul său Dicţionar de dificultăţi 
ale limbii române (Bucureşti, Editura 
Coresi, 1991) se dovedeşte circum- 
spect şi... aproape corect: „ind. prez. 
3 decernează, conj. prez. 3 decerneze 
— formă recomandabilă; formă admi- 
sibilă ind. prez. 3 decernă, conj. prez. 
3 decearnă” (pag. 25). 

Vasile Breban în Dicţionar ge- 
neral al limbii române (Bucureşti, 
Editura Ştiinţifică şi Enciclopedică, 
1987) recomandă ambele forme — de- 
cern şi decernez —, fără s-o numească 
pe una recomandabilă, iar pe cealaltă 
— doar admisibilă (pag. 255). Şi ni se 
pare că acest autor s-a apropiat cel 
mai mult de adevărul referitor la con- 
jugarea verbului a decerna. In lucrările 
lexicografice apărute mai târziu, anu- 
me opinia exprimată de Vasile Breban 
a fost acreditată fără echivoc. Astfel, 
în 2000 Andrei Crijanovschi indică 
ambele forme -— „(el, ei) decernează 
şi decernă, el (ei) să decerneze şi să 
decearnă” — în al său Dicţionar de di- 
ficultăţi ale limbii române (pag. 101), 
iar în 2001 reputata lingvistă Mioara 
Avram, în cartea sa Cuvintele limbii 
române între corect şi incorect 
(Chişinău, Editura Cartier), notează 
fără vreo reticenţă: „A decerna, folosit 
mai mult la pers. 3 sg. şi pl., are la 
ind. prez. şi la conj. prez. câte două 
forme admise în normă: decernează 
şi decernă, respectiv să decerneze şi 
să decearnă” (pag. 156). 

Pe urmele savantilor citați, am 
scos în titlul eseului de faţă ambele 
forme ale verbului în discuţie, admise 
de normă. 


Cum vorbim, cum scriem? 


45 


lon CIOCANU 


A VORBI SĂNĂTOS 
LIMBA MAMEI... 


Ideea unor prelegeri privind as- 
pectul lingvistic al lucrului taxatoarelor 
/ taxatorilor, ca şi al şoferilor de trolei- 
buze, este veche, şi ne bucurăm că 
în vara aceasta ea, graţie Proiectului 
„Frumoasă-i limba ţării mele” iniţiat 
de Casa Limbii Române, instituţie a 
Primăriei municipiului Chişinău, şi la 
insistența Regiei Transport Electric 
din capitală, se realizează. Bineînţe- 
les, sarcina principală a taxatoarelor / 
taxatorilor este încasarea banilor de 
la pasageri. Dar nu numai. În virtutea 
funcţiei prestate, ei sunt, ori cel puţin 
trebuie să fie, şi factori de cultură. 
Zilnic taxatoarele / taxatorii contac- 
tează cu mii de cetăţeni, astfel încât 
orice greşeală a lor se multiplică în 
mod monstruos, iar fiecare cuvânt ori 
enunţ corect contribuie întrucâtva la 
asanarea vorbirii călătorilor. De aici 
necesitatea cunoştinţelor lingvistice şi 
în cazul acestei categorii de angajaţi. 

Cum înţelegem noi personal 
perfecţionarea vocabularului şi, mai 
larg, a limbajului lor? 

Ne vom opri, inerent fugitiv, la 
o seamă de cuvinte şi expresii pe 
care le considerăm esenţiale pentru 
cultura vorbirii taxatoarelor / taxato- 
rilor, precum şi a şoferilor de trolei- 
buze, autobuze şi — de ce nu? — de 
microbuze. 

Principalele mijloace de trans- 
port urban de pasageri se numesc 
troleibuz (nu troleibus, nici troleibus), 
autobuz (nu autobús, nici aut6bus), 
în ultimul timp — şi microbuz (nu mi- 
crobus, nici „rutieră” care înseamnă 
„maşină folosită la construcţia şose- 
lelor”) (a se vedea Dicţionarul expli- 
cativ al limbii române, pag. 940). O 


problemă specifică privind denumirea 
troleibuz o constituie pătrunderea în 
limbajul tineretului studios a termenu- 
lui troleu. Or, acesta e un „dispozitiv 
instalat pe vehicule cu tracţiune elec- 
trică şi care permite alimentarea cu 
energie electrică direct de la un cablu 
aerian”. A se vedea, în acest sens, 
şi definiţia substantivului troleibuz: 
„Vehicul rutier de transport în comun, 
cu tracţiune electrică, asemănător cu 
autobuzul, prevăzut cu troleu”. Folosi- 
rea cuvântului troleu în locul denumirii 
troleibuz este improprie, după cum 
se specifică direct în sursa ştiinţifică 
citată (pag. 1115). 

Troleibuzul la care e ataşat al 
doilea vagon se numeşte troleibuz 
articulat (nu „garmoşcă”). 

Dispozitivul în formă de fereas- 
tră sau oblon, care se află pe acope- 
rişul troleibuzului şi serveşte drept 
mijloc de ventilaţie, se numeşte trapă 
de aerisire; dacă acesta serveşte 
drept mijloc de evacuare a pasage- 
rilor în caz de avarie (nu „avârie”), 
el se numeşte trapă de salvare / de 
securitate (nu „liuc”). 

Locul de staţionare a mijloacelor 
de transport pentru a urca şi cobori 
pasagerii se numeşte staţie (nu „opri- 
re”; oprirea este „acţiunea de a (se) 
opri şi rezultatul ei; încetare a unei 
acţiuni, a unei mişcări, rămânere pe 
loc; staţionare, stagnare”). Între două 
staţii (locuri amenajate în mod special 
pentru urcarea şi coborârea pasage- 
rilor) troleibuzul / autobuzul poate să 
se oprească de nenumărate ori din 
diverse cauze concrete. De exem- 
plu, din cauza ambuteiajului, adică a 
blocării circulaţiei în urma aglomerării 
maşinilor (în ruseşte „probca”). 

Prima staţie a rutei e staţie initi- 
ală sau de pornire, iar ultima staţie de 
pe rută se numeşte staţia terminus. 

Denumirea staţiei include nea- 
părat denumirea străzii respective. De 
exemplu: „Staţia strada Bucureştř. 

În cazul pieţelor, bulevardelor, 
drumurilor, căilor, şoselelor nu se 

întrebuinţează cuvântul „strada...” De 
exemplu: „Staţia Bulevardul Ştefan 
cel Mare şi Sfânt”, „Staţia Piaţa Marii 
Adunări Naţionale”, „Staţia Calea 
Basarabiei”. 

Staţia imediat următoare celei în 
care se află troleibuzul / autobuzul în 
momentul dat se numeşte prima staţie. 

Pasagerii intră şi ies ori urcă 
şi coboară (nu „se coboară”, nici „se 
scoboară”). 

Adresarea taxatoarei / taxato- 
rului către pasageri în scopul înca- 
sării banilor pentru călătorie include 
neapărat două cuvinte: achitare şi 
taxă, deci „Vă rog, achitaţi taxa!” 
ori, şi mai succint, „Vă rog, taxa!” 
(nu „Vă achitaţi” sau „Achitaţi-vă!”, 
deoarece verbul „a (se) achita” are 
şi sensuri deosebite de acela de „a 
plăti...”, de exemplu „a omori, a uci- 
de” sau „a declara printr-o hotărâre 
judecătorească că persoana trimisă 
în judecată penală este nevinovată” 
(a se vedea Dicţionarul explicativ 
al limbii române, pag. 6). 

Dacă pasagerul propune o 
sumă mai mare decât cea fixată ofi- 
cial drept taxă, taxatorul / taxatoarea 
îi dă restul. 

Celor ce au abonamente, legi- 
timaţii ori permise care îi scutesc de 
achitarea taxei, el / ea se adresează 
direct, dar cuviincios: „Prezentati, 
vă rog, abonamentul / legitimaţia / 
permisul!” (nu „arătaţi...”). 

Documentul care atestă suma 
plătită de pasager pentru a călători 
o lună ori jumătate de lună cu trolei- 
buzul / autobuzul fără să achite pe 
întreaga perioadă respectivă taxa 
se numeşte abonament (nu „abone- 
ment”, nu „circulator”, nu „proezdnoi”. 
Substantivul inventat în chip nefericit, 
„circulator”, este examinat în cartea 
lui Valentin Mândâcanu, Cuvântul 
potrivit la locul potrivit, Chişinău, 
1979, pag. 336-337). 

În cazul în care pasagerii se 
opresc la o uşă şi în felul acesta o blo- 
chează, adresarea corectă e „Treceţi, 
vă rog, înainte (spre uşa din faţă / din 


urmă)” ori „Retrâgeţi-vă spre uşa din 
fundul salonului, vă rog!” 

Pentru a-i determina pe pa- 
sageri să-i permită deplasarea în 
tot spaţiul vehiculului, taxatorul / 
taxatoarea li se adresează decent, 
totodată corect: „Permiteţi-mi să trec!” 
(cu accentul pe primul i, nu pe e)ori 
„Daţi-mi voie să trec!” Atare adresări 
sunt, pur şi simplu, inevitabile în orele 
de vârf (nu „ceas pic”). 

Uşile troleibuzului / autobuzului 
nu „lucrează”, ci funcţionează. Cu 
toate că aceste două verbe sunt parțial 
sinonime, a lucra presupune acţiunea 
de „a efectua, a presta o muncă, a face 
un lucru, a munci”, conform Dicţiona- 
rului explicativ, pag. 583. 

Denumirile staţiilor includ, fireşte, 
denumirile actuale (noi) ale străzilor. De 
exemplu: „Urmează staţia strada Petru 
Movilă” (nu „Berzarina”). În genere, de 
mult e timpul să evităm declinarea după 
modelul rusesc: „Puşkina”, „Şciuseva” 
etc. În acest sens, foarte utilă este car- 
tea: Anatol Eremia, Chişinău. Străzile 
oraşului nostru — KuuuH3y. Ynuubi 
Hawmero ropona (1993). În paginile ei 
găsim şi denumirile corecte ale sec- 
toarelor şi suburbiilor capitalei noastre: 
Râşcani (nu „Râşcanovca”), Ciocana 
(nu „Cecani” ori „Cecant”), Poşta Ve- 
che (nu „Staraia pocita”), Sculeni (nu 
„Sculeanca”). 

În cazul în care taxatorul / taxa- 
toarea e rugat / rugată de un pasager 
să-i explice cum să ajungă la o stradă 
care nu se află în raza rutei respective, 
el / ea îl sfătuie să facă transbordare, 
adică să coboare din troleibuz / auto- 
buz pentru a urca în alt mijloc de trans- 
port, care îl poate duce la adresa cău- 
tată. De exemplu: „Staţia strada Vadul 
lui Vodă e la Ciocana, coborâţi la staţia 
strada Ismail şi urcati în troleibuzul nr. 
13”. Când pasagerul numeşte strada 
pe vechi (de exemplu, Vatutin), e de 
dorit ca el să fie corectat cu respect 
şi clar: „Staţia care vă interesează se 
numeşte în prezent stația Drumul Ta- 
berei, se află în sectorul Buiucani, vă 
deplasaţi acolo cu troleibuzul nr. 28...” 


Cum vorbim, cum scriem? 

La volanul mijloacelor de trans- 
port se află şoferul sau conducătorul 
de troleibuz / autobuz (nu „ş6ferul”, 
nu „voditeliul”). 

Maşina circulă pe rută (nu pe 
„marşrut”). 

Taxatorul / taxatoarea lucrează 
pe schimburi. La sfârşit de an el / ea 
are concediu şi primeşte indemnizaţie 
de concediu (nu lucrează pe „smene”, 
nu iese în „opuscă”, nu primeşte 
„concediale”, ultimul fiind un cuvânt 
alcătuit în mod artificial, celelalte 
două cuvinte luate între ghilimele sunt 
rusisme, care continuă să polueze 
vorbirea şi scrierea noastră). 

Revenim la afirmaţia că taxa- 
torul / taxatoarea nu e un funcţionar 
oarecare, ci — în virtutea contactului 
direct şi permanent cu oamenii — el / 
ea este ori, cel puţin, e de dorit să fie şi 
un factor de cultură. Nu ne propunem 
să-i facem lingvişti de profesie, dar 
ne place să-i vedem şi în ipostază 
de angajaţi care cunosc terminolo- 
gia de specialitate şi o folosesc în 
lucrul lor de fiecare zi. Nu e o sarcină 
peste puterile lor. De altfel, o parte 
a taxatorilor / taxatoarelor posedă 
cunoştinţele indispensabile activităţii 
lor, le întrebuinţează cu îndemânare 


şi cu conştiinţa adevărului că „a vorbi 
sănătos limba mamei este o datorie...” 
(Grigore Vieru), şi exemplul acestora 
se cere urmat de toţi colegii şi colegele 
de la parcurile de troleibuze, autobuze 
etc., aspectul corectitudinii vorbirii 
necesitând să fie considerat — aviz 
şefilor de la Regia Transport Electric 
din Chişinău! — un indiciu de bază al 
competenţei lor profesionale. 


NOTE 


1 La cărţile numite ale lui Anatol 
Eremia şi Valentin Mândâcanu, adău- 
găm: Alexei Palii, Dicţionar explicativ 
pentru toţi, Chişinău, 2002 şi Cultura 
comunicării, Chişinău, 2000; Liana Pop, 
Româna cu sau fără profesor, Cluj, 
2000; Banepuy Pycy, PYMbIHCKUŬ A3bIK. 
A3bIK, numepamypa, uyusunusauua — 
Limba română. Limbă, literatură, civili- 
zatie, Chişinău, 1997; Banepuy Pycy, 
Pomanuua Pycy, PyMbIHCKUU A3bIK. 
Cnoea u u3o6paxenua — Limba română. 
Cuvinte şi imagini, Chişinău, 1997; colec- 
tiv de autori, Mic dicţionar automobilistic, 
Chişinău, 2002; lon Ciocanu, Realitatea 
în cuvânt şi cuvântul în realitate, Chişi- 
nău, 2002 şi Congştientizarea greşeli, 
Chişinău, 2003. 

CUVINTE ŞI EXPRESII UZUALE 


PENTRU CONDUCĂTORII DE TROLEIBUZE, AUTOBUZE ETC., 


TAXATORI / TAXATOARE 


Noţiuni generale 


1. Traseu rutier 

2. Carosabil 

3. Bandă de circulaţie 
Drum aglomerat 
Ore de vârf 
Blocarea circulaţiei 
Accident rutier 


Tamponare 
Prioritate de circulaţie 


Oe O NPAP 


10. Depăşire 


11. Circulaţie în sens unic 
12. Circulaţie în sens dublu 
13. Sens giratoriu 


14. Circulaţie pe centură 
15. A transborda 


16. Timp nefavorabil 


17. Pieton 

18. Călător 

19. Taxator 

20. Conducător de troleibuz 
21. Revizie tehnică 

22. Parc 


23. A gara 
24. A vira 


25. Incendiu 
26. Electrocutare 


27. A (se) curenta 


28. Rutieră 


— drumul pe care îl parcurge în mod 
regulat un autovehicul. 

— partea de drum destinată pentru 
circulaţia vehiculelor. 

— partea carosabilului, delimitată sau nu 
prin marcaje, care are o lăţime suficientă 
pentru trecerea unui şir de vehicule. 
— trafic intens. 

— ore de mare aglomeraţie (uac nuk). 
— ambuteiaj (npoGka). 

— eveniment imprevizibil care provoacă 
avarii, răni, mutilări etc. 

— ciocnire, lovire. 

— întâietate în mişcare (mpaso 
NpeuMyLuecTBeHHoro npoesna). 

— acţiunea de a depăşi şi rezultatul ei 
(o6roH). 

— circulaţie într-un singur sens. 

— circulaţie în ambele sensuri. 

— sens de circulaţie la o intersecţie, 
potrivit căreia un vehicul este obligat să 
facă o rotaţie de la dreapta la stânga. 
— mişcare de ocolire (o6ve3n). 

— a schimba mijlocul de transport când 
circulaţia pe un drum s-a întrerupt 
într-un anumit loc (nepecanka). 

— timp caracterizat prin condiţii neprielnice 
(ceaţă, polei, carosabil umed, timp 
de noapte). 

— trecător. 

— pasager. 

— încasator. 

— şofer. 

— control tehnic. 

— loc de staţionare şi de garare mai 
îndelungată a vehiculelor. 

— a pune la adăpost într-un garaj, 
într-un depou un troleibuz / autovehicul 
(napkoBka). 

— a coti, a ocoli (nogopor). 

— foc, ardere. 

— străbatere a unui organism viu de 
către un curent electric de intensitate 
capabilă să-i provoace o vătămare 
sau chiar moartea. 

— a atinge un conductor electric 
suportând un şoc (mai uşor). 

— maşină folosită la construcţia 
şoselelor. 

29. Cap de linie - staţie iniţială, prima staţie. 

30. Staţie terminus — ultimul punct, capătul unei linii 
de tramvai, troleibuz. 

31. Staţie — locul de staţionare a mijloacelor 


de transport pentru a urca şi 
a cobori pasagerii. 

32. Oprire — acţiunea de a se opri şi rezultatul ei, 
încetarea unei acţiuni, a unei mişcări; 
rămânere pe loc; staţionare. 

33. Abonament — documentul care atestă suma plătită 
de pasager pentru a călători o lună ori o 
jumătate de lună cu un mijloc de transport. 


Accesoriile cabinei 


1. Vitezometru — indicator de viteză (cnunomerp). 

2. Volan — cârmă. 

3. Scaun — mobilă cu sau fără spătar pe care 
poate şedea o singură persoană; bancă. 

4. Microfon — dispozitiv care transformă vibraţiile 
sonore în oscilaţii electrice. 

5. Parbriz -sticlă aşezată în partea din faţă a unui 
automobil, avion etc. (noGooe crekno). 

6. Ştergător de parbriz — aparat format dintr-una sau din două 


palete cu muchie de cauciuc care, 
acţionate de un motor, şterg geamul 
de la parbrizul unui vehicul. 

7. Retrovizor - oglindă mobilă fixată la autovehicule 
în aşa fel încât să permită 
conducătorului auto să vadă ce se 
petrece în spatele vehiculului. 


8. Frână de mână — dispozitiv pentru încetinirea sau 
oprirea mişcării unui vehicul, acţionat 
cu mâna. 

9. Pedală — pârghie de comandă sau de antrenare 
a unui mecanism, acționată cu piciorul. 

10. Extinctor / stingător — aparat care serveşte la stingerea 
incendiilor, stingător. 

11. Ladă cu scule — ladă în care se păstrează următoarele 


scule: ciocan, chei (cheie fixă — kmrou 
raeuHbii, cheie reglabilă / universală — 
KNOW raeuHbil pa3BonHoH, cheie 

închisă — kntou rnyxoñ), şurubelniţă — 


OTBËpTKA. 
12. Sertar — cutie care se poate trage în afară 
şi în care se păstrează diferite obiecte 
(Gapnauok). 
13. Manivela reversorului / — dispozitiv folosit la inversarea 
inversorului sensului de mers al unei maşini, al unui 


vehicul, dar şi al curentului electric 
dintr-un circuit (pyuka pegepcopa). 
Caroseria. Părţi componente 


1. Troleu — dispozitiv instalat pe vehicule cu 
tracţiune electrică şi care permite 

alimentarea cu energie electrică direct 
de la un cablu aerian. 


Dispozitiv de reținere — dispozitiv de reținere a captatorului 
a troleului de curent (uraHroynasnuBaTenb). 
Trapă de aerisire — uşă, capac etc. fixată în plan 

orizontal, care închide o deschizătură. 
Trapă de salvare / — dispozitiv ce serveşte drept mijloc de 
de securitate evacuare a pasagerilor în caz de avariere. 
Bară — drug de lemn sau de metal. 


Mijloace de transport urban 


. Vehicul de rută — vehicul de transport în comun 


(autobuz, troleibuz, tramvai) destinat 
transportării persoanelor pe drumurile 
publice cu itinerar stabilit şi cu staţii 


semnalizate. 
Troleibuz — vehicul rutier de transport în comun 
cu tracţiune electrică, prevăzut cu troleu. 
Troleibuz articulat — troleibuz cu două caroserii 


independente, legate etanş şi cuplate 
printr-o articulaţie, în aşa fel ca 
suprafaţa utilă pentru pasageri să 

fie mai mare. 

Autobuz — automobil cu caroserie închisă, 
folosit la transportul în comun al unui 
număr mare de persoane. 

Microbuz — autobuz pentru un număr mic de 
pasageri. 


Modele de adresări către călători 


Vă rog, achitaţi taxa! 

Vă rog, taxa! 

Prezentati, vă rog, abonamentul. 
Prezentaţi, vă rog, permisul. 
Prezentati, vă rog, legitimaţia. 
Treceţi, vă rog, înainte! 

Treceţi, vă rog, spre uşa din faţă! 
Permiteţi-mi să trec! 

Daţi-mi voie să trec! 


Documente însoţitoare 


. Permis de conducere — autorizaţie scrisă, eliberată de un 


organ competent, în virtutea căruia 
cineva poate exercita o anumită activitate. 


Foaie de parcurs — foaie de drum. 
Grafic de circulaţie — orar de lucru. 
Registru — condică, caiet în care se fixează 


anumite date. 


Eugenia CHIOSA 
Ecaterina PAUN 
lon CIOCANU 

DICŢIONAR DE FORME DIFICILE (III) 


H 


H, h s.m. invar. [cit. ha; 
în abrevieri şi haş] 
halat (sculă, funie ) s.n., pl. halaturi 
halat ( haină ) s.n., pl. halate 
halteră (sport) s.f., pl. haltere 
haltere (zool.) s.f., pl. (sg. halteră) 
hamac s.n., pl. hamacuri / hamace 
han (persoană) s.m., pl. hani 
han (local) s.n., pl. hanuri 
happy-end s.n. [pron. engl. 
hepi-end] 
hardware s.n.[-ware pron. uer] 
hăţaş (cărare, drum) s.n., 
pl. hăţaşuri / hățaşe 
hăţaş (cal) s.m., pl. hăţaşi 
hochei s.n. 
hodbock s.n., pl. [hodbec] 
hogeac s.n., pl. hogeacuri 
hotel s.n., pl. hoteluri 
hrană s.f, g.-d. art. hranei (pl. hrane) 
hrişcă s.f., g.-d. art. hriştii 
hugeac s.n., pl. hugeacuri 
huşean adj. m., s.m., pl. huşeni, 
adj. f. sg. huşeană, pl. huşene 


| 
l-a pr.+vb. aux. (i-a dat) 
ia interj. 
ia v. lua 


ia-i vb.+pr. (ia-i mamei) 

i-ai pr.+ vb. aux. (i-ai dat; i-ai da) 

i-ar pr.+vb. aux. (i-ar da) 

iar / iară adv., conjcţ. 

iarăşi adv. 

iarbă s.f., g.-d. art. ierbii; (buruieni) 
pl. ierburi 

iarmaroc s.n., pl. iarmaroace 

iarnă s.f., pl. ierni 

iatac s.n., pl. iatacuri 

iatagan s.n., pl. iatagane 

ia-ţi vb.+pr. (ia-ţi un caiet) 

i-aţi pr.+vb.aux. (i-aţi dat; i-ati da) 

iau v. lua 

i-au pr.+vb. aux. (i-au dat) 

iaurt s.n., pl. iaurturi 

iaz s.n., pl. iazuri 

ibidem adv., abr. ib. sau ibid. 

ibric s.n., pl. ibrice 

icefield s.n., [pron. engl. aisfild] 


ici-colo / ici, colo loc. adv. 

icre s.f., pl. (sg. icră) 

idee s.f., art. ideea; g.-d. art. ideii; 
pl. idei 

idem adv., abr. id. 

ie s.f., pl. ii 

ied s.f., pl. iezi 

ieftin adj. m., pl. ieftini; f. sg. ieftină, 
pl. ieftine 

iei v. lua 

iele s.f. pl. 

ienicer s.m., pl. ieniceri 

ienupăr s.m., pl. ienuperi 

iepure s.m., pl. iepuri 

ierarh s.m., pl. ierarhi 

ierbar s.n., pl. ierbare 

ieri-dimineaţă adv. 

ieri-noapte adv. 

ieri-seară adv. 

iertare s.f., pl. iertări 

ieşean s.m., adj. m., pl. ieşeni; 
adj. f. sg. ieşeană, pl. ieşene 

ieşi vb., imperf. 3 sg. ieşea 

iezişor s.m., pl. iezişori 

iezuşur s.n., pl. iezuşoare 

igneu adj. m., pl. ignei; f. sg. 

şi pl. ignee 
ignora vb., ind. prez. 3 ignoră / 

ignorează 
ignoranță s.f., g.-d. art. ignoranței 
imigra vb., ind. prez. 3 imigrează 
iminent adj. m., pl. iminenți; 

f. sg. iminentă, pl. iminente 
imita vb., ind. prez. 3 imită 
impertinenţă s.f., g.-d. art. 

impertinenţei; (manifestări) 

pl. impertinente 
importa (comerţ) vb., ind. prez. 

3 importă 
importa (a prezenta importanţă) vb., 

ind. prez. 3 importă 
impuls s.n., pl. impulsuri 
impulsie / impulsiune (med.) s.f., 

pl. impulsii / impulsiuni 
impune vb., ind. prez. 1 pl. impunem, 

2 pl. impuneți; imper. 

pl. impuneţi-l 
imputa vb., ind. prez. 3 impută 
imun adj. m., pl. imuni; f. sg. imună, 

pl. imune 
imund adj. m., pl. imunzi; 

f. sg. imundă, pl. imunde 

incarna (a se întrupa) vb., ind. prez. 
3 incarnează 
incasabil (care nu sparge) adj. m., 
pl. incasabili; f. sg. 
incasabilă, pl. incasabile 
index (deget) s.m., pl. indecşi 
index (listă) s.n., pl. indexuri 
indicator (expresie numerică, 
substanţă), pl. indicatori 
indicator (dispozitiv, semnal, text) 
s.n., pl. indicatoare 
indice (număr) s.m., pl. indici 
indice (index) s.n., pl. indice 
indiciu s.n., pl. indicii 
indiferenţă s.f., g.-d. art. indiferenței 
induce vb., ind. prez. 1 pl. inducem, 
2 pl. induceţi 
inerva (anat.) vb., ind. prez. 
3 inervează 
infatua vb., ind. prez. 3 infatuează 
infim / infim adj. m., pl. infimi / 
infimi; f. sg. infimă / infimă, 
pl. infime / infime 
influenţa vb., ind. prez. 3 influențează 
ingenuu adj. m., pl. ingenui; f. sg. 
ingenuă, pl. ingenue 
insera vb., ind. prez. 3 inserează 
insinua vb., ind. prez. 3 insinuează 
instantaneu s.n., pl. instantanee 
instructor s.m., pl. instructori 
instrucţie (instruire şcolară, militară, 
juridică) s.f., pl. instrucţii 
instrucţiune (indicatie) s. f., 
pl. instrucțiuni 
interzice vb., ind. prez. 1 
pl. interzicem, 
2 pl. interzicețti, 
imper. pl. interziceţi-le 
intim / intim adj.m., pl. intimi / 
intimi; f. sg. intimă / intimă, 
pl. intime / intime 
intitula vb., ind. prez. 3 intitulează 
intra vb., ind. prez. 1 sg. intru, 
2 sg. intri 
introduce vb., ind. prez. 1 pl. 
introducem, 2 pl. introduceti 
invenție s.f., pl. inventii 
invențiune (muz.) s.f., pl. invențiuni 
inversie (fiz.) s.t., pl. inversii 
inversiune („inversare” lingv., mat., 
med.) s.f., pl. inversiuni 
investi (a plasa un capital) vb., ind. 
prez. 3 sg. investeşte 
inveterat (învechit) adj. m., 
pl. inveterati 
invoca vb., ind. prez. 3 invocă 
iris (bot.) s.m., pl. irişi 
iris (anat., fiz.) s.n., pl. irisuri 


irupe (a izbucni) vb., ind. prez. 1 sg. 
şi 3 pl. irup 
ispăşi vb., conj. prez. 3 să ispăşească 
istroromân s.m., pl. istroromâni 
iţar (la războiul de țesut) s.n., 
pl. itare 
itari (pantaloni) s.m. pl. 
izlaz s.n., pl. izlazuri 
iznoavă s.f., pl. iznoave 
izraelian adj., s.m., pl. izraelieni; 
f. sg. izraeliană, 
f. pl. izraeliene 
izvod s.n., pl. izvoade 


a 


îmbarca vb., ind. prez. 3 îmbarcă 
îmbălsăma vb., ind. prez. 

3 îmbălsămează 
îmbîcseală s.f., pl. îmbicseli 
îmbîcsi vb., ind. prez. 1 sg. îmbicsesc 
îmbrăţişa vb., ind. prez. 3 

îmbrăţişează; imper. 

sg. îmbrăţişează-le 
împăienjeni vb., ind. prez. 3 sg. 

împăienjeneşte 
împături / împătura vb. ind. prez. 

1 sg. împăturesc / împătur 
împerechea vb., ind. prez. 1 sg. 

împerechez 
înăbuşeală s.f., pl. înăbuşeli 
înăbuşi vb., ind. prez. 3 înăbuşă 
înăduşeală s.f., pl. înăduşeli 
înăduşi vb., ind. prez. 1 sg. 

înăduşesc, conj. prez. 

3 să înăduşească 
înălticel adj. m., pl. inălticei; 

pl. înălticele 
încaiera vb., ind. prez. 3 încaieră 
încăpea vb., ind. prez. 1 pl. încăpem, 

2 pl. încăpeti 
încărna (a se îngrăşa) vb., 

ind. prez. 3 încărnează 
încătuşa vb., ind. prez. 3 încătuşează 
începe vb., ind. prez. 1 pl. începem, 

2 pl. începeți; imper. 

pl. începeţi-le 
încetoşa vb., ind. prez. 3 

(se) încetoşează 
închide vb., ind. prez. pl. închidem, 

2 pl. închideți; imper. pl. 

închideţi-l; perf. s. 1 

sg. închisei 
inchipui vb., ind. prez. 3 

(îşi) închipuie; imper. 

sg. închipuie-ţi 
încinge (a înfierbînta, a înfăşura cu 

o încingătoare) vb., ind. prez. 

1 pl. încingem, 2 pl. incingeți; 
imper. pl. încingeţi-vă; 
perf. s. 1 sg. încinsei 
înciuda vb., ind. prez. 3 
(se) înciudează; imper. 
sg. înciudează-te 
încît conjcţ. (îl durea atît de tare, 
încît nu putea vorbi) 
în cît prep.+pr. sau+ad). (în cît 
sîntem azi?, în cît timp 
ai scris articolul?) 
încleia vb., ind. prez. 3 încleiază; 
imper. sg. încleiază-le 
încleşta vb., ind. prez. 3 încleştează 
înconjura vb., ind. prez. 1 sg. 
înconjur / înconjor, 3 
înconjură / înconjoară; conj. 
prez. 3 să înconjure / 
să înconjoare; imper. sg. 
înconjură-l / înconjoară-l 
încontinuu adv. 
încrede vb., ind. prez. 1 pl. 
(ne) încredem, 2 pl. 
(vă) încredeți; imper. pl. 
încredeţi-vă 
încrucişa vb., ind. prez. 3 încrucişează 
încunoştinţa vb., ind. prez. 
3 încunoştințează 
încuraja vb., ind. prez. 3 
încurajează; imper. 
sg. încurajează-l 
îndesa (a înghesui) vb., ind. prez. 
3 îndeasă 
îndesi (a deveni sau a face să devină 
mai des) vb., ind. prez. 1 pl. 
sg. îndesesc 
îndiîrjeală s.f., pl. îndirjeli 
îndîrji vb., conj. prez. 3 
să se îndirjească 
îndoi (a strînge în două, a încovoia) 
vb., ind. prez. 3 îndoaie 
îndoi (a dubla, a avea îndoială) vb., 
ind. prez. 3 sg. (se) îndoieşte 
îndruma vb., ind. prez. 3 îndrumă / 
îndrumează 
înduioşa vb., ind. prez. 3 
(se) înduioşează; imper. sg. 
înduioşează-te 
înec s.n., pl. înecuri 
înfăşa vb., ind. prez. 2 sg. înfeşi, conj. 
prez. 3 să înfeşe 
înfăşura vb., ind. prez. 1 sg. înfăşor 
înfăţa vb., ind. prez. 2 sg. înfeţi 
înfăţişa vb., ind. prez. 3 
(se) înfăţişează; imper. sg. 
înfățişează-te 
înfige vb., ind. prez. 1 pl. înfigem, 
2 pl. înfigeți; imper. pl. înfigeţi-le 


înfiora vb., ind. prez. 3 (se) înfioară 
înfiripa vb., ind. prez. 3 înfiripă / 
înfiripează 
înflora vb., ind. prez. 3 înflorează 
înflori vb., ind. prez. 3 sg. înfloreşte 
înfoia vb., ind. prez. 3 (se) înfoaie / 
(se) înfoiază 
înfricoşa vb., ind. prez. 3 
(se) înfricoşează; imper. sg. 
înfricoşează-te 
înfrînge vb., ind. prez. 1 pl. înfrîngem, 
2 pl. înfrîngeți; imper. pl. 
înfringeţi-l, perf. s. 1 sg. 
înfrînsei 
îngădui vb., ind. prez. 3 îngăduie 
îngăima vb., ind. prez. 1 sg. îngăim, 
2 sg. îngăimi 
îngemăna vb., ind. prez. 3 
îngemănează / îngeamănă 
în general loc. adv. 
în genere loc. adv. 
îngenunchea vb., ind. prez. 3 
îngenunchează 
înghesui vb., ind. prez. 3 înghesuie 
înghiţi vb., ind. prez. 3 înghite 
îngîmfa vb., ind. prez. 3 (se) îngîmfă 
îngîna vb., ind. prez. 3 îngînă 
îngloda vb., ind. prez. 3 înglodează 
îngreuia vb., ind. prez. 3 îngreuiază 
îngrija (a se nelinişti) vb., ind. prez. 
3 îngrijează 
îngriji (a avea grijă) vb., conj. prez. 3 
să îngrijească 
înhăma vb., ind. prez. 1 sg. înham, 2 
sg. înhami; conj. prez. 3 
să înhame 
înhăţa vb., ind. prez. 1 sg. înhat, 
2 sg. înhaţi; conj. prez. 3 
să înhaţe 
înjgheba vb., ind. prez. 3 
înjghebează / înjgheabă 
înjunghia vb., ind. prez. 3 înjunghie 
înlănţui vb., ind. prez. 3 înlăntuie 
înmănunchea vb., ind. prez. 3 
înmănunchează 
înmiresma vb., ind. prez. 3 
înmiresmează 
îmnîna vb., ind. prez. 3 înmînează 
înnoda vb., ind. prez. 3 înnoadă 
înota vb., ind. prez. 3 înoată 
înroşi vb., conj. prez. 3 
să (se) înroşească 
însănătoşi vb., conj. prez. 3 
să (se) însănătoşească 
înscrie vb., ind. prez. 1 pl. înscriem, 
2 pl. inscrieţi; imper. pl. 
înscrieți-vă; perf. s. 1 sg. 
înscrisei 

însemna vb., ind. prez. 3 înseamnă / 


însemnează 

însera (a se face seară) vb., ind. prez. 
3 înserează 

înstruna vb., ind. prez. 3 înstrună / 
înstrunează 

însumi pr. m., adj. m., pl. înşine, 
f. sg. însămi, pl. însene 

însuşi pr. m., adj. m., pl. înşişi, f. sg. 
însăşi, g.-d., înseşi, pl. 
înseşi / însele 

însuşi vb., conj. prez. 3 
să însuşească 

însuţi pr. m., adj. m., pl. înşivă, f. sg. 
însăţi, g.-d. înseţi, pl. însevă 

înşela vb., ind. prez. 3 înşală 

înşeua vb., ind. prez. 3 înşeuează 

înşirui vb., ind. prez. 3 înşiruie 

întărîta vb., ind. prez. 3 întărită 

întinde vb., ind. prez. 1 pl. întindem, 
2 pl. întindeți; imper. pl. 
întindeţi-vă; perf. s. 1 sg. 
întinsei 

întîi num. m., art. întiiul, pl. întîi, art. 
întiii; f. sg. întîi, art. întfia, 
g.-d. art. întîi, pl. întîi, art. 
întiile 

întoarce vb., ind. prez. 1 pl. 
întoarcem, 2 pl. întoarceţi; 
imper. pl. întoarceţi-vă; perf. 
s. 1 sg. întorsei 

întortochea vb., ind. prez. 3 
întortochează 

întovărăşi vb., conj. prez. 3 
să întovărăşească 

întrece vb., ind. prez. 1 pl. întrecem, 
2 pl. întreceţi; imper. pl. 
întreceţi-l 

întrucît (deoarece) conjcţ. 

întru cît (în ce mâsură) prep.+adv. 
(nu văd întru cît propunerea 
ta ar fi mai bună) 

întruna (mereu) adv. (vorbeşte 
întruna) 

într-una (în una) prep.+num. sau + 
pr. (într-una singură, 
într-una din zile) 

înţărca vb., ind. prez. 1 sg. înţarc, 
2 sg. înțarci;, conj. prez. 3 
să înțarce 

înţelege vb., ind. prez. 1 pl. 
înțelegem, 2 pl. înțelegeti; 
imper. pl. înțelegeți-l; 
perf. s. 1 sg. înţelesei 

înţesa vb., ind. prez. 3 înțeasă; conj. 
prez. să înțese 

învălmăşeală s.f., pl. învălmăgşeli 

învălmăşi vb., conj. prez. 3 
să învălmăsească 


învederat (vizibil, evident) adj. m., 
pl. învederaţi; f. sg. 
învederată, pl. învederate 

învesti (a acorda cuiva în mod oficial 
un drept, o demnitale, 

o atribuţie) vb., ind. prez. 
1 sg. învestesc 

înveşmînta vb., ind. prez. 3 
înveşmiîntează / înveşmiîntă 

învia vb., ind. prez. 3 învie; part. 
înviat 

învinge vb., ind. prez. 1 pl. învingem, 
pl. îvingeți; imper. pl. 
învingeți-l; perf. s. 1 sg. 
învinsei 

învîrteji vb., conj. prez. 3 
să învirtejească 

învîrti vb., ind. prez. 3 învirte / 
învîrteşte 

învîrtoşa vb., ind. prez. 3 
învîrtoşează 

înzăua vb., ind. prez. 3 înzăuează 


J 


jab s.n. [pron. engl. geb], pl. jaburi 
jachetă s.f., pl. jachete 
jaguar s.m., pl. jaguari 
jais s.n. [pron. fr. je] 
jale [tristeţe, plantă] s.f., g.-d. art. jalei 
jantă (tehn.) s.f, pl. jante 
jaz s.n. (orchestre), pl. jazuri 
jeep s.n. [pron. engl. gip], pl. jeepuri 
[pron. gipuri] 
jeleu s.n., pl. jeleuri 
jelui vb., ind. prez. 1 sg. 
(mă) jeluiesc 
jena vb., ind. prez. 3 jenează 
jerseu s.n., pl. jerseuri /jersee 
jet (curent de lichid sau de gaz) s.n., 
pl. jeturi 
jet (avion cu reacţie) s.n. [pron. engl. 
get], pl. jeturi 
jilav adj. m., pl. jilavi, f. sg. jilavă, 
pl. jilave 
joben s.n., pl. jobenuri 
joker s.m. [pron. giocăr], pl. jokeri 
joule s.m. [pron. engl. giul], pl. joule 
jubileu s.n., pl. jubilee 
județ (primar, judecător) s.m., 
pl. judeti 
județ (unitate administrativ-teritorială) 
s.n., pl. judete 
judo s.n. [j pron. gi] 
judocan s.m. [j pron. gi], pl. judocani 
jujeu s.n., pl. jujeie 
juntă s.f. [/ pron. sp. h], pl. juntei 
jurămînt s.n., pl. jurăminte 
jur-împrejur loc. adv. 

K 


K s.m. invar. [pron. ca] 

kaizer (împărat) s.m. [-er pron. germ. 
-ăr], pl. kaizeri 

kaki adj. invar. 

kampuchian s.m., pl. kampuchieni 
[chi- pron. ci] 

karate s.n. 

karma s.f. 

ketchup s.n. [pron. eng. checi-ăp] 

keuper s.n. [pron. germ. coipăr] 

kievean s.m., pl. kieveni 

kilogram s.n., pl. kiligrame, simb. kg 

kilometru s.n., pl. kilometri, simb. km 

kilowatt s.m., pl. kilowaţi, simb. kW 

kilowatt-oră s.m., pl. kilowaţi-oră, 
simb. kWh 

kitsch s.n. [pron. chici] 

kiwi s.f. invar. 

know-how s.n. [pron. eng. năn-hau]. 

koala s.f. invar. 


L 
L s.m. invar. [cit. le, în simb. şi el] 
la prep. 
l-a pr.+vb. aux. (l-a dat) 
la s.m. invar. 


la vb., conj. prez. 3 să lea / leie / lăie 

lacăt s.n., pl. lacăte 

lacs (peşte) 

lacună s.f., pl. lacune 

ladă s.f., pl. lăzi 

lady s.f. [pron. engl. ledi] 

lai adj. m., f. laie, pl. m. şi f. lăi 

l-ai pr.+vb. aux. (l-ai dat, l-ai da) 

lalea s.f., pl. lalele 

lamă s.f., pl. lame 

lampă s.f., pl. lămpi 

lampion s.n., pl. lampioane 

lapping s.n. [pron. engl. leping] 

lapte (mulsoare) s.m., pl. lapti 

lapte s.n. (feluri, produse din lapte), 
pl. lăpturi 

lapte-de-pasăre (desert) s.m. 

lapti (la peşte) s.m. pl. 

larmă s.f., g.-d. art. larmei 

laser s.n., pl. lasere 

lastic / lastic s.n. 

laş adj. m., pl. laşi, f. sg. laşă, pl. laşe 

l-aş pr.+vb. aux. (l-aş mînca) 

laşitate s.f., g.-d. art. laşităţii, (fapte) 
pl. laşităţi 

lat (foaie de pînză) s.m., pl. laţi 

lat (lăţime) s.n., pl. laturi 

latex s.n., pl. latexuri 

l-aţi pl.+vb. aux. (l-aţi dat, l-aţi da) 


lavoar s.n., pl. lavoare 
lawrenţiu s.n. [law- pron. lo-] 
lazaret s.n., pl. lazarete / lazareturi 
lăcrimioară s.f., pl. lăcrimioare 
lăfăi vb., ind. prez. 3 şăfăieşte /lăfăie 
lăuză s.f., pl. lăuze 
leafă (retribuţie) s.f., g.-d. art. lefii, 
pl. lefuri 
leafă (găvan) s.f., pl. lefi 
leasing s.n. [pron. engl. lizing] 
lebărvuşt s.m., pl. lebărvuşti 
lecţie s.f., pl. lecţii 
lecţiune s.f., pl. lecțiuni 
lega (a uni) vb., ind. prez. 3 leagă 
lega (a lăsa prin testament) vb., ind. 
prez. 3 sg. leghează 
legăturică s.f., g.-d. art. legăturelei / 
legăturicii, pl. legăturele / 
legăturici 
lele s.f., g.-d. art. lelei 
lelică s.f., g.-d. art. lelicăi / lelichii 
lenaj s.f., pl. lenajuri 
lene s.f., g.-d. art. lenei 
lenjerie s.f., pl. lenjerii 
leucoplast (farm.), pl. leucoplaste 
leurdă / leurdă s.f., pl. leurde / leurde 
liber consimţămînt adj.+s.n. 
liber-cugetător s.m., 
pl. liberi-cugetători 
liber schimb adj.+s.n. 
liber-schimbist s.m., 
pl. liber-schimbişti 
libertate s.f., g.-d. art. libertăţii, 
(drepturi) pl. libertăţi 
liceu s.n., pl. licee 
lied s.n. [pron. germ. lid], pl. lieduri 
[pron. liduri] 
lighean s.n., pl. lighene 
limax s.m., pl. limacşi 
lin (peşte) s.m., pl. lini 
lin (vas) s.n., pl. linuri 
linear („rectiliniu” mat.) adj. 
linguşeală s.f., pl. linguşeli 
linguşi vb., conj. prez. 3 
să (se) linguşească 
liniar (din linii) adj.m. 
linişte s.f., g.-d. art. liniştii 
linoleum s.n., pl. linoleumuri 
linşa vb., ind. prez. 3 linşează 
linx s.m., pl. lincşi 
lipici (bot.) s.m., pl. lipici 
lipici (substanţă, boală, farmec) s.n. 
pl. lipiciuri 
literal (textual, notat cu litere) ad). 
literar (care aparţine literaturii) ad). 
literator s.m., pl. literatori 
litră s.f, pl. litri 

litru s.m., pl. litri 

liturghie s.f, pl. liturghii 

liturgic adj. m., pl. liturgici, f. sg. 
liturgică, pl. liturgice 

lînă s.f., g.-d. art. /înii; (cantitatea 
de lînă tunsă de pe mai 
multe oi) pl. /îni, (varietăţi 
de lînă) pl. [nuri 

lob (anat., arhit., geogr.) s.m., pl. lobi 

lob (sport) s.n., pl. loburi 

locaş s.n., pl. locaşuri 

lock-out s.n. [pron. engl. loc-aut] 

locotenent s.m., pl. locotenenți; 
abr. It. 

locotenent-colonel s.m., 
pl. locotenenţi-colonei; 
abr. It.-col. 

locotenent-major s.m., 
pl. locolenenţi-majori; 
abr. It.-maj. 

loess s.n. [pron. fr., germ. los], 
pl. loessuri [pron. losuri] 

loggia s.f. [ggi pron. gi], pl. loggii 

lua vb., ind. prez. 1 sg. şi 3 pl. iau, 
2 sg. iei, 3 sg. ia; conj. 
prez. 3 să ia 

luare-aminte s.f., g.-d. art. 
luării-aminte 

lugojean adj. m., s.m., pl. lugojeni; 
adj. f. sg. lugojeană, 
pl. lugojene 

lume s.f., pl. lumi 

lună s.f., pl. luni 

luntre s.f., pl. luntre 

lux (fiz.) s.m., pl. lucşi 

lux s.n., pl. luxuri 


M, m s.m. invar. [cit. me, în simb. 
şi abr. şi em] 

madam (doamnă) s.f. (de obicei+ 
s. pr.), g.-d. lui madam 
(numai + s. pr.) 

madamă (guvernantă; femeie 
de serviciu, femeie 
de moravuri uşoare) s.f., 
pl. madame 

maestră (persoana foarte 
competentă într-un domeniu, 
titlu) s.f., pl. maestre 

maestru (persoană foarte 
competentă într-un domeniu; 
titlu, grad ierarhic) s.m., 
pl. maeştri 

mafie s.f., pl. mafii 

maghiar s.m., pl. maghiari 


mai adv. 

m-ai pr.+vb. aux. (m-ai auzit, m-ai auzi) 
mai (luna) s.m. invar. 

mai (ciocan, ficat) s.n., pl. maiuri 
Maica Domnului s. pr. f., g.-d. 

art. Maicii Domnului 
maică s.f., g.-d. art. (călugariţei) 

maicii, (mamei) maicii 

(numai+determinat), maicăi / 

maichii 
maică-mea (-ta, -sa) s.f.+adj., 

g.-d. maică-mii (-tii, -sii) 
mai demult (odinioară) loc. adv. 
mai de mult (de mai mult timp) 

adv.+prep.+adv. 
maiestate s.f., g.-d. art. maiestăţii 
Maiestate (termen de adresare) s.f. 
Maiestatea sa (ta, voastră) s.f. 

art.+adj.; abr. M.S. 
maiestos adj. m., pl. maiestoşi; 

f. sg. maestoasă, 

pl. maiestoase 
maillechort s.n. [pron. fr. mai-şor] 
maior s.m., pl. maiori; abr. mr. 
maistru (meşter) s.m., pl. maiştri 
malaguena s.f. [-guena pron. 

sp. -ghenia] 
management s.n. [pron.engl. 

menigiment) 
manager s.m. [pron. rom. manager; 

engl. meniger], pl. manageri 
manej s.n., pl. manejuri 
manie s.f, pl. manii 
manifest s.n., pl. manifeste 
manifesta (a exprima, a arăta 

un sentiment, o tendinţă; 

a (se) face cunoscut) vb., ind. 

prez. 3 manifestă 
manifesta (a participa la 

o manifestaţie) vb., ind. prez. 

3 manifestează 
maramureşean s.m., 

pl. maramureşeni 
marcaj s.n., pl. marcaje 
marcher / marcher s.m., 

pl. marcheri / marcheri 
marfă s.f., g.-d. art. mărfii, pl. mărfuri 
marijuana s.f. [-jua pron. sp. -hua] 
marketing s.n. 
marmură s.f., g.-d. art. marmurii; 

(sorturi; blocuri; statuii) 

pl. marmuri 
marochin s.n., (sorturi; obiecte) 

pl. marochinuri / marochine 
marţi s.f., art. martea 
masaj s.n., pl. masaje 

masă (mulţime; corp compact) s.f., 
pl. mase 
masă (mobilă; prînz sau cină) s.f., 
pl. mese 
masochism s.n. [-so- pron. germ. 
-ZO-] 
mass-media s.n. pl. 
matineu (spectacol; capot) s.n., 
(spectacole) pl. matinee, 
(capoate) pl. matineuri 
matroz s.m., pl. matrozi 
mausoleu s.n., pl. mausolee 
maxim s.m., pl. maximuri 
maximum s.n. 
maximum adv. 
maxitaxi s.n., pl. maxitaxiuri 
mazagran s.n., (porții) pl. 
mazagranuri / mazagrane 
mazăre s.f., g.-d. art. mazării 
măcar adv. 
măceaşă s.f., pl. măceşe 
măceş s.m., pl. măceşi 
măgăriţa / măgăriţă s.f., pl. 
măgăriţe / măgăriţe 
măicuţă s.f., pl. măicuțe 
măiestrie s.f. (obiecte, meserii) 
pl. măiestrii 
măiestru adj. m., pl. măieştri, 
f. sg. măiastră, pl. măiestre 
mălai s.n., (turte; semănături) 
pl. mălaie 
mălin s.m., pl. mălini 
mălină s.f., pl. măline 
mămăligă s.f., pl. mămăligi 
mămica s.f., g.-d. art. mămicăi / 
mămicii / mămichii, 
pl. mămici 
mămucă s.f., g.-d. art. mămucăi / 
mămuchii, pl. mămuci 
mămulică s.f., g.-d. art. mămulicăi / 
mămulicii / mămulichii; 
pl. mămulici 
mănăstire / mînăstire s.f., 
pl. mănăstiri / mînăstiri 
mănuşă s.f., pl. mănuşi 
mărgea / mărgică s.f., pl. mărgele 
măricel adj.m., pl. măricei; f. sg. 
măricică / măricea, 
pl. măricele 
mărţişor (bot.) s.m., pl. mărţişori 
mărţişor (obiect) s.m., pl. mărțişoare 
mărunţel adj. m., pl. măruntei, 
f. sg. mărunţică / mărunţea, 
pl. mărunţele 
mătase s.f., g.-d. art. mătăsii, 
pl. mătăsuri 


mătrăşi vb., conj. prez. 3 
să mătrăşească 

mătuşă s.f., pl. mătuşi, mătuşică, 
g.-d. ari. mătuşicăi / 
mătuşicii / mătuşichii 

mei (plantă) s.m. 

meistergesand s.n. [pron. germ. 
maistărghezand] 

meistersanger s.m. [pron. germ. 
maistărzengăr] 

melanj s.n., pl. melanjuri 

melesteu s.n., pl. melesteie 

meleu / mele s.n. 

membru (persoană; parte a unei 
expresii matematice) s.m., 
pl. membri, membru (anat., 
lingv.) s.n., pl. membre 

memora vb., ind. prez. 3 memorează 

memorii (scriere beletristică) s.n. pl. 

memoriu (raport, listă, cerere, 
deviz, dosar personal) s.n., 
pl. memorii 

memoriza vb., ind. prez. 
3 memorizează 

menaj s.n., pl. menajuri 

menaja vb., ind. prez. 3 menajează 

menghină s.f., pl. menghine 

meningită s.f., pl. meningite 

mentă s.f., g.-d. art. mentei 

menţine vb., ind. prez. 1 pl. 
menţinem, 2 pl. menţineţi; 
imper. pl. menţineţi-vă 

menuet s.n., pl. menuete 

merceologă s.f., pl. merceologe 

merge vb., ind. prez. 1 pl. mergem, 
2 pl. mergeti; perf. s. 1 
sg. mersei 

merinde s.f., pl. merinde 

merlot s.n. [-lot pron. fr. -lo] 

mesaj s.n., pl. mesaje 

meu / al meu adj.m., pl. mei/ai mei; 
f. sg. mea / a mea; pl. mele / 
a mele 

meu (precedat de al) pr. m., pl. ai mei, 
g.-d. alor mei; f. sg. a mea, 
pl. ale mele, g.-d. alor mei 

mi-a pr.+vb. aux. (mi-a dat) 

mia s.f., pl. miele 

mi-ar pr.+vb. aux. (mi-ar da) 

miar s.n., pl. miare 

mi-au pr.+vb. aux. (mi-au dat) 

miau interj. 

miază (med.) s.f., pl. miaze 

miază (mijloc al zilei sau al nopţii) s.f. 

miazănoapte s.f. 

miazăzi s.f. 

microbuz s.n., pl. microbuze 

micsandră s.f, pl. micsandre 
micşunea / micşunică s.f, 
pl. micşunele 
mi-e pr.+vb. (mi-e cald) 
mie s.f., pl. mii 
miel s.m., pl. miei 
mielea (precedat de al + num. O; 
referitor la 1000) 
mieluşea / mieluşică s.f., 
pl. mieluşele 
miere s.f., g.-d. art. mierii 
mierlă s.f., pl. mierle 
miez s.n. / s.m., (tehn.) pl. n. 
miezuri, (părţi comestibile 
la nuci) pl. m. miezi 
miilea (precedat de al + num;; 
referitor la mii) 
mijeală s.f., g.-d. art. mijelii 
miji vb., conj. prez. 3 să mijească 
mijloc / mijloc (procedeu; unealtă; 
avere; corp central) s.n., 
pl. mijloace / mijloace 
mijloc (talie) s.n., pl. mijlocuri 
milady s.f. [pron. engl. miledi] 
minim s.n., pl. minimuri 
minimum adv. 
minut (unitate de măsură) s.n., 
pl. minute 
minută (document) s.f., pl. minute 
miom s.n., pl. miomuri / mioame 
miorea / miorică s.f., pl. miorele 
mira (a uimi) vb., ind. prez. 3 miră 
mira (a se oglindi) vb., ind. prez. 3 
se mirează 
miraj s.n., pl. miraje 
mireasmă s.f., pl. miresme 
miros s.n., (senzaţii) pl. mirosuri 
mirosi vb., ind. prez. 1 sg. miros, 
3 pl. miros / miroase; 
conj. prez. 3 să miroasă 
misie (indemnizaţie) s.f., pl. misii 
misiune (însărcinare; grup 
de reprezentanti; propagare; 
menire) s.f., pl. misiuni 
mister s.m. invar. 
mister s.n., pl. mistere 
mititică / mititea adj. f., pl. mititele 
mixt adj. m., pl. micşti 
mîine adv. 
mîÎine-poimîine / mîine, poimîine 
(curînd) loc. adv. 
mîna vb., conj. prez. 3 să mîne 
mînă s.f., pl. mîini 
mîncare s.f., g.-d. art. mîncării; 
(acțiuni) pl. mîncări, (feluri 
de mîncare) mîncăruri 
mînea vb., ind. prez. 1 sg. mîi / mîn, 


2 sg. mii, 3 sg. mîne; conj. 
prez. 3 să miie / să mină; 
perf. s 1 sg. măsei; 
ger. mîind / mînînd 
mînecă s.f., pl. mîneci 
mînia vb., ind. prez. 3 mînie 
mînjeală s.f., pl. mînjeli 
mînji vb., conj. prez. 3 să minjească 
mântui vb., ind. prez. 3 mîntuie 
(„a salva, a vindeca” 
şi ind. prez. 3 sg. mîntuieşte) 
miţă s.f., pl. mîte 
mlaştină s.f., pl. mlaştini 
mobil (jur.) şi mobil adj. m., pl. mobile 
mobil s.n., pl. mobile / mobiluri 
mocăi vb., ind. prez 3 mocăie / 
mocăieşte 
model s.n., pl. modele 
modern-style s.n. [style pron. engl. 
stail] 
mofluz s.m., adj. m., pl. mofiuji / 
mofluzi 
mohican s.m., pl. mohicani 
moldovean s.m., adj. m., pl. 
moldoveni, adj. f. sg. 
moldoveană, pl. moldovene 
moldoveancă s.f., pl. moldovence 
moleşeală s.f, pl. moleşeli 
moleşi vb., conj. prez. 3 să moleşească 
molfăi vb., ind. prez. 3 molfăie / 
molfăieşte 
monedă s.f., pl. monede 
monolog s.n., pl. monoloage / 
monologuri 
mops (cîine) s.m., pl. mopşi 
mops (cleşte) s.n., pl. mopsuri 
morişcă s.f., pl. morişte 
mormiînt s.n., pl. morminte 
moroşan s.m., pl. moroşeni 
motrice adj. invar. 
moţ (persoană) s.m., pl. moti 
moţ (şuviţă de păr, smoc de pene; 
ciucure; vîrf) s.n., pl. moțuri 
moţ (fundă în cap; bigudiu 
rudimentar) s.n., pl. moate 
mucenic s.m., pl. mucenici 
muchie / muche s.f., art. muchia / 
muchea, g.-d. art. muchiei / 
muchii, pl. muchii / muchi 
mugur s.m., pl. muguri 
mulineu s.n., pl. milineuri 
murui vb., ind. prez. 3 sg. muruieşte 
muschetar s.m., pl. muschetari 
muschetă s.f., pl. muschete 
music-hall s.n. [pron. engl. miu-zic-hol] 
mustață s.f., pl. mustăţi 
mustra vb., ind. prez. 1 sg. mustru, 
2 sg. mustri 

muştiuc s.n., pl. muştiucuri 
muzeu s.n., pl. muzee 


N 


N, n s.m. invar. [cit. ne, în simb. şi en] 

na interj. 

n-a adv.+vb. aux. 

nadă (momeală; înnăditură), 
pl. (momeli) nade, (înnădituri) 
nade / năzi 

nai s.n., pl. naiuri 

n-ai adv.+vb. aux. 

naiba s.f., g.-d. art. naibei / naibii 

narcisă s.f., pl. narcise 

n-aş adv.+vb. aux. 

naş (persoană) s.m., pl. naşi 

n-aţi adv.+vb. aux 

na-ţi interj.+pr. 

năbuşeală s.f., pl. năbuşeli 

năbuşi vb., ind. prez. 3 năbuşă / 
năbuşeşte; conj. prez. 3 
să năbuşe / să năbuşească 

năduşeală s.f., pl. nădugeli 

năduşi vb., ind. prez. 3 năduşeşte; 
conj. prez. 3 să năduşească 

năframă s.f., pl. năframe 

năgară s.f, g.-d. art. năgarei 

năpastă s.f., pl. năpaste /năpăsti 

năprasnic adj. m., s.m., pl. 
năprasnici, f. sg. năprasnică, 
pl. năprasnice 

năzări vb., ind. prez. 3 năzare / 
năzăreşte 

nea interj. 

nea s.f. 

nea s.m. (nene) 

ne-a pr.+vb. aux. (ne-a dat) 

neam s.n., pl. neamuri 

ne-am pr.+vb. aux. (ne-am dus) 

necăji vb., conj. prez. 3 să necăjească 

necesita vb., ind. prez. 3 necesită 

neglija vb., ind. prez. 3 neglijează 

neglijenţă s.f., pl. neglijențe 

negreaţă s.f., pl. negreți 

nene s.m., g.-d. art. lui nenea 
(şi: nea+nume propriu) 

neneacă s.f., g.-d. art. neneacăi / 
neneachii 

nepoţică s.f., pl. nepoțele 

neutru / neutru adj.m., pl. neutri / 
neutri; f. sg. neutră / neutră, 
pl. neutră / neutre 

nevoie s.f., pl. nevoi 

newton s.m. [pron. niuton], 
pl. newtoni 


newyorkez adj.m., s.m. [new- pron. 
engl. niu-], pl. newyorkezi; 
f. sg. newyorkeză, 
pl. newyorkeze 

nicicînd (niciodată) adv. 

nici cînd adv.+adv. (nici cînd a plecat) 

nicicît (deloc) adv. 

nici cît adv. +adv. (nici cît negru 
sub ungie) 

nicicum (deloc) adv. 

nici cum adv.+adv. (nici cum am spus 
eu, nici cum ai spus tu) 

nicidecît (deloc) adv. 

nici de cît adv.+prep.+adv. (nu 
vorbeşte nici de cît a suferit) 

nicidecum (deloc) adv. 

nici de cum adv.+prep.+adv. (nu 
vorbesc nici de cum m-a primit) 

niciodată (în nici un moment) adv. 
(niciodată n-a cîntat mai bine) 

nici odată adv. +adv. (nu l-am crezut 
nici odată, nu-l cred nici acum) 

nici o dată adv.+num. 
(nu a mîncat azi nici o dată) 

nivel (înălţime, stadiu, treaptă) s.n., 
pl. nuveluri 

nivelă / nivel (tehn.) s.f. / s.n., 
pl. nivele 

nobleţe s.f., g.-d. art. nobleţei 

noi pr., d. acc. nouă, neacc. ne, ne-, 
-ne (dîndu-ne) -ne.-, ni, ni-, 
-ni- (spunîndu-ni-se); ac. acc. 
noi, neacc. ne, ne-, -ne 
(vazîndu-ne), -ne- (vedea-ne-ar) 

noian s.n., pl. noiane 

nor s.m., p. nori 

noră s.f., pl. nurori 

nou-ales adj. m., pl. nou-aleşi; f. sg. 
nou-aleasă, pl. nou-alese 

nou-născut adj. m., s.m., pl. 
nou-născuţi, f. sg. 
nou-născută, pl. nou-născute 

nou-venit adj. m., s.m., pl. 
nou-veniţi; f. sg. nou-venită, 
pl. nou-venite 

novelă (jur.) s.f., pl. novele 

novice s.f, pl. novice 

novice s.m., pl. novici 

nucleu s.n., pl. nuclee 

numai (doar) adv. (are numai doi ani) 

nu mai adv.+adv. (nu mai are doi ani) 

numaideciît adv. (a răspuns 
numaidecit) 

numai de cît adv.+prep.+adv. 
(a vorbit numai de cît a cheltuit) 

nu-mă-uita s.f. 

nuvelă s.f., pl. nuvele 

Stelian DUMISTRĂCEL 


MARIAJURI DE OCAZIE 


Dacă absurditatea se poate gândi, se poate şi exprima. 
(Eugeniu Coşeriu) 


Modul natural şi obişnuit de a vorbi (Quintilian) a creat şi a impus, în orice 
limbă, un număr impresionant de structuri ce reflectă solidarizarea lexico-se- 
mantică printr-un proces pe care Eugeniu Coșeriu l-a calificat drept un adevărat 
„mariaj cvasiobligatoriu” al unor cuvinte. Pentru vorbitorii limbii române (şi, la 
rândul lor, pentru vorbitorii altor limbi, folosindu-şi propriile vocabule) au deve- 
nit veritabile clişee îmbinările ce asociază automat unui substantiv un anumit 
adjectiv: frunza este verde, muntele înalt, fata frumoasă, mama bună, bătrânul 
înțelept, iar şarpele viclean! Reluarea simplelor calificative automatizate este 
însă primul pas spre cursa în care vorbitorul comod cade atunci când, apoi, 
acceptă rezultate ale coerciţiei sociale şi culturale: folosind limba maternă, el 
are la dispoziţie formule „de-a gata”, ce perpetuează nu doar aprecieri standar- 
dizate convenabile, ci şi adevărate norme de conduită şi de totală creditare; la 
exemple de această factură din seria precedentă pot fi adăugate caracterizări 
cum ar fi „copil cuminte”, „elev silitor”, „comandant viteaz” etc. Ne aflăm, de 
fapt, la izvoarele inconştiente ale generării oricărei „limbi de lemn”. 

„Revolta” vorbitorului împotriva unor astfel de formule este ocazională şi 
spontană, dar recunoaşterea spiritului de contestaţie în materie de „contextul- 
găsit-de-a-gata” spre a fi citat în variate împrejurări ne-o favorizează interven- 
ţia prin substituire în aşa-numitele «enunţuri aparţinând discursului repetat». 
Acestea sunt, în principiu, o ilustrare exemplară în ceea ce priveşte mariajul 
obligatoriu al cuvintelor din punctul de vedere al competenţei idiomatice. Lo- 
cuţiunile (mai mult sau mai puţin expresive), parimiile şi idiotismele, la care 
s-au adăugat, apoi, reflexele culturii majore (enunţuri din textul religios, titluri 
de opere şi citate din acestea, mai ales versuri) au constituit mult timp mijloace 
obişnuite de ornare a discursului devenit, în felul acesta, un text pe care Coșeriu 
l-a numit de tip „colaj”: în structura discursului construit după „tehnica liberă a 
vorbirii” apar fragmente mai mult sau mai puţin „fixe”, reprezentând enunţuri 
din clasele mai sus-amintite. 

Reacţia de respingere a formulelor de punere sub autoritatea înţelepciunii 
de împrumut sau a imaginaţiei altora, ca judecăţi de valoare sau ca asocieri de 
cuvinte expresive, se manifestă prin intervenţii ce suprimă „norma cunoaşterii 
lucrurilor”, regula congruenţei, a „corectitudinii” sau a identităţii (Coşeriu). Sus- 
pendarea tradiţiei este adesea metaforică, metalingvistică, dar şi de-a dreptul 
extravagantă, fără a contraveni intenţiilor generale ale comunicării: scriitorul 
contează pe capacitatea receptorului de a-i înţelege intenţia, astfel că enun- 
turi aparent imposibile devin „normale” sui-generis, aducând în exprimare un 
element nou în planul funcţiei estetice. 

Vom urmări, la câţiva scriitori, manifestarea acestui tip de subminare a 
regulii de identitate prin substituiri în enunţuri aparţinând discursului repetat ce 
reprezintă locuţiuni, parimii, „sloganuri” sau simple automatisme ale vorbirii. 

Două repere reflectând unghiuri de abordare considerabil diferite găsim 
la lacob Negruzzi, în ipostaza de adevărat epistemolog, şi, respectiv, la lon 
Barbu, poetul al cărui text se lasă, frecvent, atât de greu de preluat conform 
primei impresii. La cel dintâi avem de a face cu sugestia ironică a substituirii 
într-o locuţiune, demers ce se înscrie într-o suită de discreditare a clişeelor din 
discursul public; comentând folosirea, la acest nivel, a expresiei „a se ascunde 

după deget”, junimistul propune ca „În interesul imaginii să se zică, de exemplu, 
«de ce vă ascundeţi după scobitoare?»” (Parlamentare). lar lon Barbu (ce păs- 
trează pentru relevanţă doar adjectivul stâng, dar atrage în enunţ un înlocuitor 
pentru substantivul suprimat în formula canonică), evocă locuţiunea „a păşi / 
a călca / cu stângul” (de la „a păşi cu piciorul stâng”, ʻa începe o acţiune sub 
auspicii nefavorabile”, spre deosebire de „a călca cu dreptul”), într-o proiecţie 
antropomorfică a melcului: „Vezi? leşişi la un descântec; / larna ţi-a muşcat 
din pântec.../ Ai pornit spre lunci şi crâng, / Dar pornişi cu cornul stâng, / Melc 
nătâng...” (După melci). 

Câteva probe de virtuozitate la scriitori ocazionali sau la maeştri ai 
„destructurării”. Descriind nesiguranța Principatelor la începutul secolului al 
XIX-lea, prin intervenţii succesive (ori simultane) ale ruşilor sau / şi turcilor, în 
Amintirile sale, scrise pe la 1870, colonelul Grigore Lăcusteanu deturnează 
sarcastic perspectiva moralizatoare a unei cunoscute zicători bimembre, prin 
substituirea finalei: „Ce să fac, îi zisei, aşa este soarta noastră, a românilor! 
Care se scoală mai de dimineaţă, acela te ia de păr” (cap. Arestarea). 

Registrul este exemplar ilustrat, pentru mai multe etape, prin substituirea 
pe care o găsim în textul unei scrisori a lui I.L. Caragiale din 1905, către Paul 
Zarifopol. Punctul de plecare este proverbul „fie pâinea cât de rea, tot mai bună-n 
tara mea!” ce a fost evocat, după 1848, prin formula „pânea amară a exilului”, 
pe care Vasile Alecsandri intenţiona să o folosească drept titlu la o scrisoare din 
1881 către lon Ghica. Este, de altfel, un laitmotiv al textului respectiv, autorul 
reţinând enunţul ca unul pe care, în epocă, diverşi politicieni îl foloseau pentru 
a-şi revendica statutul de „martiri” ai revoluţiei, pâinea invocată fiind „plămădită 
cu o parte din făină neagră, mucedă, aprinsă şi cu trei părţi din lacrimi de cro- 
codil, de zeamă de mădrăgună şi de bocite patriotice”. Sarcasmul lui Alecsandri 
este urmarea precizării situaţiei: cei mai mulţi dintre cei direct implicaţi s-au 
exilat „de bună voie” fie la Paris sau Viena, fie la Constantinopol, unde Ghica, 
de exemplu, a avut „mulţămirea de a da ospitalitate cu pânea amară a exilului 
şi cu alte cataifuri (subl. n.) la mulţi dintre compatrioţii noştri”. Mai mult, „după 
revenirea noastră în patrie, ne-am gândit adesea la dânsa, mărturisind între 
noi că era destul de albă şi nu tocmai amară”. 

De aici porneşte o primă reformulare, ce ironizează interpretări pizmaşe ale 
unor contemporani privitoare la expatrierea scriitorului: „Iubite coane Păvălucă! 
Am ajunsă-ră [sic!] în sfârşit în Berlin şi am şi mâncat din franzela exilului”?, 
în deplin acord, aşadar, cu gustul „pânii” lui Alecsandri. Motivul şi enunţul l-au 
amuzat pe Caragiale; le regăsim într-o altă scrisoare a acestuia, din aceeaşi 
epocă, adresată lui Alceu Urechia: „Plânge-mă. In acest moment pun în gură 
prima franzelă a exilului” (cf. „România literară”, nr. 4/2002, p. 16; de altfel, sin- 
tagma Franzela exilului a fost aleasă de Alexandru Solomon drept titlu pentru 
un scenariu înfăţişând anii berlinezi ai lui Caragiale; ibid., p. 10). Un „postmo- 
dernist” cu exerciţii de mare virtuozitate (de exemplu, în Levantul, un volum ce 
ar binemerita un studiu special privind «reconstrucţia» „discursului repetat”) pe 
terenul a ceea ce poetul numeşte „încercări de dezinhibare a limbajului literar” 
(pe care însă unii critici le califică, pur şi simplu, drept „destrucţionism”), Mircea 
Cărtărescu, aflându-se tot la Berlin (ca bursier DAAD), intră în dialog cu vechiul 
exilat, producând o altă substituire, de aceeaşi atmosferă: „... beau şi eu Bier cu 
fugiţii, mănânc şi eu cozonacul amar al exilului etc.” (interviu, în revista citată, nr. 
3/2002, p. 12; de observat şi parafrazarea liberă a expresiei „a da bir cu fugiţii”). 

O exemplară schiţă de „anatomie” a funcţionării acestei figuri de construc- 
ţie am descoperit-o tot la Caragiale. Proba de maximă virtuozitate se află într-o 
proză scurtă, în care termenii unei formule (ţinând de tipul general) de compa- 
ratie suferă subștituiri succesive, în trei etape, marcând, gradat, trecerea de la 
glumă la ironie. In povestirea (cu tentă autobiografică) O cronică de Crăciun..., 
ratarea producerii articolului cu titlul respectiv de către „un valoros colaborator” 
al revistei „Revolta naţională” se desfăşoară pe fondul vremii nefavorabile, 
ca element de cadru natural, convocat ironic, după reţetarul poetico-retoric 
al... dramelor. Enunţul canonic al formulei de comparaţie apare chiar în fraza 


60 Limba Română 


de început a textului, când se pune la cale scrierea cronicii, pe la sfârşitul lui 
noiembrie, pregătindu-ne, astfel, pentru... catastrofă: „ploaie, ninsoare, vifor, 
să nu scoţi un câine afară din bordei[1]. Neliniştea persistă în zilele când 
articolul trebuia (dar nu a mai fost) dat la tipar, timpul urât fiind descris prin 
adaptarea formulei la statutul personajului în discuţie: „... spre Ignat..., plouă, 
ninge, îngheaţă, se topeşte; vifor orb; o vreme să nu scoţi un reporter afară 
din redacţie”[2]. In ajunul Crăciunului, culpabilul apare în compania preotului, 
socrul său, venit „să ne heretisească cu Naşterea”, în pofida intemperiilor: „Ş- 
afară-i grozav şi plouă şi ninge şi pică şi-ngheaţă... o zloată cumplită... un vifor 
nebun... o vreme prăpăd! să nu iasă un popă afară din casă'[3]. Este fraza de 
încheiere a textului. Prezentăm schematic elementele de cadru: 


[1] la scoate/ /câine!/ /bordei/ 
[2] la scoate/ /reporter/ Jredacţie/ 
[3] la ieşi/ Ipopă/ Icasă/. 


Considerând ansamblul, constatăm că variaţia minimă are loc cu referire 
la acţiune (coloana l): „să nu scot? [1], [2] > „să nu iasă” [3], deşi (sau tocmai 
pentru că) aici se află terenul pentru marcarea atitudinii naratorului, deoarece 
verbul [3] subliniază ideea de „stăruinţă” (ba chiar de „sfruntare”, date fiind 
împrejurările) a celui care, la urma urmelor, putea să nu iasă! Formal însă, 
turul de forţă se realizează, paralel, în zona obiectului direct (coloana a Il-a): 
câine [1] > reporter [2] > popă [3] şi în cea a localizării (coloana a III-a): bordei 
[1] > redacţie [2] > casă [3], semnalând, treptat, trecerea spre glumă şi ironie. 
De remarcat că, în acest caz, enunţurile în care apar substituirile în serie 
structurează însăşi naraţiunea. 

Instaurarea, prin substituire, a unor relaţii „anormale” între componentele 
a diferite enunţuri ce reprezintă mariajuri obligatorii în frază ne atrage atenţia 
asupra unei observaţii a lui Eugeniu Coşeriu: „Dacă absurditatea se poate 
gândi, se poate şi exprima”?. 

lar dacă reformularea unora dintre exemplele prezentate aici contrazice 
numai parţial enunţul consacrat convenind gândirii logice, asemenea „reuşite” se 
găsesc cu zecile într-un singur număr din „Academia Caţavencu” (specializată 
pe acest teren), o strategie redacțională preluată de numeroase periodice de 
astăzi. Ne mărginim însă doar la câteva probe dintr-un număr recent (25/2004) 
al „Dilemei vechi”, o publicaţie ce dezvoltă un cu totul alt discurs general. Dacă 
I.L. Caragiale este preluat şi ad-litteram (Eu cu cine votez?), în titlurile unor 
pagini, rubrici sau articole putem uşor recunoaşte nu numai deturnarea unui 
„celebru” slogan (Dilematici de pretutindeni, vă ascultăm...), ci, în primul rând, 
dezmembrarea (intimităţii) unor cuvinte, formule tehnice, sintagme sau locu- 
ţiuni, componentele fiind împinse spre noi mariajuri: „Trend/inţe”, „Tîlc-show”, 
„Libertatea de impresie”, „Cu ochii-n 3,14”, „Fostul (ş)lagăr comunist” etc. 

Desigur, nu interesează faptul că unele apariţii (din cele citate anterior sau 
din cele pe care le puteţi găsi ca titluri şi în multe publicaţii de nivel ce apar la 
Chişinău sau la Bălţi) sunt de-a dreptul struţocămilice. Ce nu face, sub imperiul 
faticului, un autor (dar, în primul rând, un secretar de redacţie sau poate un 
„titlier”) pentru a atrage atenţia cititorului? 


NOTE 


1 Vasile Alecsandri, Opere, IV. Proză, text ales şi stabilit, note şi variante de Geor- 
geta Rădulescu-Dulgheru; Bucureşti, Editura Minerva, 1974, p. 695-696. 

2 Opere, vol. VII, Corespondenţă, ediţie îngrijită de Şerban Cioculescu, Bucureşti, 
Fundaţia pentru Literatură şi Artă „Regele Carol II”, 1942, p. 14. 

3 Competența lingvistică, în vol. Prelegeri şi conferinţe (1992-1993), laşi [supliment 
la „Anuar de lingvistică şi istorie literară”, î. XXXIII / 1992-1993], p. 44-46. 

FRUMOASĂ-I LIMBA ŢĂRII MELE 


În scopul realizării prevederilor Legii cu privire la funcţionarea limbilor 
vorbite pe teritoriul Republicii Moldova, în conformitate cu decizia Primăriei 
municipiului Chişinău nr. 1/2 din 28.09.99 „Cu privire la organizarea cursurilor 
de însuşire a limbii de stat pentru alolingvi şi a cursurilor de perfecţionare 
lingvistică pentru vorbitorii de limba română”, în mai, 2004, la Casa Limbii 
Române a fost lansat Proiectul Frumoasă-i limba ţării mele. Au fost constituite 
14 grupe de studiere a limbii române de către alolingvi (205 audienţi) la mai 
multe întreprinderi şi organizaţii din oraşul Chişinău: SA „Apă-Canal”, „Chişinău- 
Gaz” SRL, SA „Unic”, Fabrica de sticlă, Intreprinderea municipală „Liftservice”, 
Centrul militar al municipiului Chişinău, Liga Femeilor Poloneze, Agenţia pentru 
Ocuparea Forţei de Muncă - APOFM (sectoarele Centru şi Buiucani), Firma 
de construcţie a drumurilor „Edilitate”. 

Pentru buna desfăşurare a proiectului au fost angajaţi profesori de limba 
română, buni cunoscători ai metodicii de predare a românei ca limbă a doua, 
specialişti cu experienţă în domeniu: doamnele V. Ţurcanu, V. Arhip, M. Grigore, 
G. Şepelev, L. Vlas, A. Apreutesei, G. Gârbea şi alţii. 

Pentru a înlesni învăţarea limbii române, cursantilor li s-au repartizat, spre 
utilizare, pe durata cursurilor, manuale şi literatură didactică auxiliară. 

Pe parcursul lunilor iunie-august, la Regia Transport Electric Chişinău, 
cunoscutul filolog lon Ciocanu şi colaboratoarele Centrului Naţional de Ter- 
minologie Eugenia Chiosa şi Ecaterina Păun au susţinut un ciclu de lecţii în 
cadrul cursurilor de perfecţionare lingvistică pentru vorbitorii de limba română, 
avându-i în calitate de audienti pe taxatorii şi conducătorii de troleibuze de la 
întreprinderea amintită — în total 1000 de persoane. Pentru cursantii Regiei 
de Transport Electric Chişinău colaboratorii Casei Limbii Române au elaborat 
materialul didactic necesar (vezi: lon Ciocanu, A vorbi sănătos limba mamei... 
şi Eugenia Chiosa, Ecaterina Păun, lon Ciocanu, Cuvinte şi expresii uzuale), 
pe care-l publicăm în acest număr de revistă. 

In cadrul Proiectului Frumoasă-i limba ţării mele s-a impus şi profesorul 
Alexei Acsan, lector superior la ULIM, cercetător ştiinţific la Institutul de Ling- 
vistică al A.Ş.M. 

In perioada 1 iunie — 4 august domnul A. Acsan a predat un curs de 
limba română audienţilor de la Liga Femeilor Poloneze şi APOFM, mun. 
Chişinău, sectorul Buiucani. Am asistat la cîteva lecţii predate de către A. 
Acsan. In urma observaţiilor proprii, dar şi în baza discuţiilor cu audienţii am 
avut plăcerea să constat că domnul profesor este un excelent slujitor al limbii 
române, Îşi cunoaşte meseria, ştie cum să-i motiveze pe cursanţi în studierea 
limbii române, este foarte deschis în comunicare, fapt ce înlesneşte depăşirea 
barierei lingvistice. 

Lectiile predate de domnul A. Acsan sînt bine gîndite, tehnicile şi metodele 
de lucru utilizate fiind interactive. Eficienţa orelor predate este asigurată şi de 
utilizarea casetelor audio, video, a materialului didactic suplimentar. 

Fiind preocupat constant de procesul de însuşire a limbii române de către 
alolingvi şi conştientizînd faptul că predarea limbii române necesită o continuă 
perfecţionare şi diversificare a instrumentelor de lucru, profesorul A. Acsan a 
început elaborarea unui manual de limba română pentru cei ce nu o cunosc 
defel, intitulat Vreau să vorbesc româneşte. Fiind deja pregătite mai multe 
unităţi de învăţare, profesorul le-a utilizat în cadrul cursurilor sus-numite pentru 
a stabili cît de eficient este materialul dat, în ce măsură le ajută alolingvilor în 

efortul de cunoaştere a limbii române. Am citit cîteva unităţi (teme) despre care 
putem spune următoarele: materialul este structurat în baza celor patru deprin- 
deri integratoare sub rubricile: audiem, vorbim, citim, scriem. Fiecare unitate 
conţine ca material de bază (text) un dialog pe diverse teme cotidiene: Prima 
întîlnire, La Casa Limbii Române, În familie ş.a. Dialogurile reprezintă, de fapt, 
nişte situaţii de comunicare ce corespund necesităţilor cursanților adulţi. Voca- 
bularul şi elementele de gramatică ce se conţin în dialog, structurile necesare 
pentru a comunica la unitatea dată sînt reluate într-un set de exerciţii începînd 
de la cele cu alegere multiplă (de ex., Alegeţi varianta potrivită) pînă la cele de 
creativitate (de ex., Completaţi fişa personală. Scrieţi un text despre dvs.). Prin 
acest set de exerciţii se urmăreşte respectarea principiului aplicării în practică 
a celor învăţate. Or, fiecare învaţă mai bine ceea ce-i foloseşte în practică. 

Numărul mare de exerciţii va facilita, credem noi, însuşirea limbii române 
pînă la crearea de automatisme în utilizarea structurilor propuse. 

Parcurgînd textul (Unitatea 1), ai impresia că „se bate pasul pe loc”. 
Procedeul însă este justificat într-un manual de studiere a românei ca a doua 
limbă, deoarece aceleaşi structuri sînt utilizate în exerciţii cu diferit grad de 
complexitate şi în diverse contexte. 

Materialul prezentat are o orientare distinct comunicativă, or tocmai acesta 
este principiul de bază în predarea limbilor străine. Conform acestui principiu, A. 
Acsan Încearcă, într-un mod reuşit, să apropie la maximum procesul de predare 
a limbii române de procesul comunicării reale prin folosirea limbii studiate în 
diferite situaţii de comunicare. 

Dragi profesori din şcolile alolingve, vă propunem spre lectură prima Uni- 
tate dintr-un, sperăm, foarte util manual de limba română. Aşteptăm părerile şi 
sugestiile dumneavoastră pe adresa redacţiei. 


lulia IORDĂCHESCU, 

specialist coordonator pentru organizarea 
cursurilor de limba română pentru alolingvi 
la Casa Limbii Române din Chişinău 


Profesorul A. Acsan împreună cu audienţii 


Româna pentru alolingvi 65 


Alexei ACSAN 
VREAU SĂ VORBESC ROMÂNEŞTE! 


UNITATEA | 
PRIMA UNITATE UNITATEA ÎNTÂI 
AUDIEM 
1. Rostim împreună. 
eu, tu, el, ea, sunt, eşti, este, din, în, acum, 
noi, voi, ei, ele suntem, sunteţi, sunt la aici 


2. Memorizăm propoziţiile. 


a. Eu sunt din Moldova. e. Noi suntem din România. 

b. Tu eşti din Italia? f. Voi sunteţi din Rusia? 

c. El este în Moldova. g. Ei sunt acum în Ucraina. 

d. Ea este la restaurant. h. Ele sunt aici la bar. 

3. Pronunţaţi corect. 
Dumneavoastră (dum-nea-voa-stră) dumnealui (dum-nea-lui) 
dumnealor (dum-nea-lor) dumneaei (dum-nea-ei) 

4. Memorizaţi. 

a. Bună ziua! f. Sunt încântat de cunoştinţă! 

b. Suntem la prima întâlnire. g. Sunt încântată de cunoştinţă! 

c. Îmi pare bine! h. Sunteţi un domn foarte plăcut! 

d. Şi eu sunt bucuros! i. Sunteţi o doamnă foarte plăcută! 

e. Şi eu sunt bucuroasă! j. Sunteţi o domnişoară foarte plăcută! 


5. Audiaţi textul. Memorizaţi-l. 
Prima întâlnire 


Domnul Fausto Speronello este din Italia. Dumnealui este italian. Acum 
el este în Moldova. 

Alexei Acsan este din Moldova. Dumnealui este profesor. Acum el este 
la restaurant. 

Fausto şi Alexei sunt la prima întâlnire. Dumnealor discută. 

6. Ascultaţi dialogurile. Memorizaţi structurile. 


l. Cine sunteţi dumneavoastră? 


Alexei: — Bună ziua! 

Fausto: — Bună ziua! 

Alexei: — Eu sunt Alexei Acsan. Dvs. cine sunteţi? 
Fausto: — Eu sunt Fausto Speronello. 

Alexei: — Îmi pare bine! 

Fausto: — Şi eu sunt bucuros! 


II. Ce sunteți dumneavoastră? 


Fausto: — Domnule Acsan, dvs. sunteţi profesor? 
Alexei: — Da, eu sunt profesor. Dvs. ce sunteţi? 
Fausto: — Eu sunt patronul restaurantului VENEŢIA. 


III. De unde sunteţi? 


Alexei: — De unde sunteţi, domnule Speronello? 
Fausto: — Eu sunt din Italia. Sunt italian. 
Alexei: — Eu sunt din Moldova. Sunt moldovean (român). 


IV. EI cine este? Ce este el? 


Intră un tânăr. 


Alexei: — Cine este el? 

Fausto: — El este Leo, fiul meu. 

Alexei: — Ce este Leo? 

Fausto: — Leo este barman. 

Alexei: — Salut, Leo! Tu eşti pentru prima oară în Moldova? 
Leo: — Da, sunt pentru prima oară aici. 

Alexei: — Leo, sunt încântat de cunoştinţă! 

Leo: — Şi eu sunt bucuros, domnule profesor! 


V. Ea cine este? Ce este ea? 


Intră o tânără. 


Alexei: — Cine este ea? 

Fausto: - Ea este Olga. 

Alexei: — Ce este dumneaei? 

Fausto: — Olga este administrator. 

Alexei: — Sărut mâna, Olga. Sunt încântat de cunoştinţă! 


Olga: — Şi eu sunt bucuroasă, domnule Acsan! 

VI. La revedere! 


Alexei: — La revedere, domnule Fausto! 

Fausto: — Pe mâine, domnule profesor! 

Alexei: — La revedere, Leo! 

Leo: — Pe curând, domnule profesor! 

Alexei: — La revedere, Olga! Eşti o domnişoară foarte plăcută! 
Olga: — Mulţumesc, domnule Acsan! Pa! 


7. Traduceţi. 


Bună dimineaţa! Bună ziua! Bună seara! 
i pop dipa oaza = Sp i ii ea nai 
VORBIM 


1. Alegeţi varianta potrivită. 


a. Domnul Fausto Speronello este din.............. a. Moldova. 


c. România. 
b. Dumnealui este mssins aini anent a. moldovean. 
b. italian. 
c. român. 
c. Acum Fausto este în... eee eeeeeee a. Moldova. 
b. Italia. 
c. România. 
a. profesor. 
b. patron. 
c. administrator. 
a 
b 


o 


. Fausto Speronello este....................mmmeeeeee. 


. Moldova. 
. Italia. 
c. România. 
f. Dumnealui este... manere a. profesor. 
b. patron. 
„administrator. 
g. Fausto şi Alexei sunt la.............. mmm a. bar. 
b. restaurant. 
c. concert. 
h. Leo este în Moldova... a. pentru prima oară. 
b. pentru a doua oară. 
c. pentru a treia oară. 
1 El Este. a toata bata cat a o a catea atacă a. profesor. 
b. patron. 
c. barman. 


e. Alexei Acsan este din... 


O 

j. Olga este... caca e aaa cn tt aa a. profesor. 
b. patron. 
c. administrator. 
2. Dialogaţi cu colegul (lucrăm în perechi). 
1. Cine este profesor? 6. Ce este Alexei Acsan? (profesia) 
2. Cine este administrator? 7. Ce este Olga? (profesia) 
3. Cine este barman? 8. Ce este Leo? (naționalitatea) 
4. Cine este patron? 9. De unde sunt Fausto şi Leo? 
5. Ce este Fausto?(naţionalitatea) 10. Unde sunt Fausto şi Leo acum? 
3. Răspundeţi după model (lucrăm în lanţ). 
a. Cine este italian? (Fausto) Fausto este italian. 
Cine este moldovean? (Alexei) .......... men eae 
Cine este român? (Lucian) mmm eee nenea 
Cine este rus?(Serghei) Onea 
b. Ce este Fausto? (italian) El este italian. 
Ce este Alexei? (moldovean)  ......... mmm 
Ce este Lucian?(român) One nenea 
Ce este Serghei? (rus) Onea 
c. Cine este italiancă?(Laura) Laura este italiancă. 
Cine este moldoveancă?(Ana) ......... mmm 
Cine este româncă?(Sanda) m... nenea 
Cine este rusoaică?(Nataşa)  ..........mmmmeee eee 
d. Ce este Laura? (italiancă) Ea este italiancă. 
Ce este Ana? (moldoveancă)  ......... mmm 
Ce este Sanda?(româncă) mmm 
Ce este Nataşa? (rusoaică) ceea 
e. Cine sunt italieni?(Fausto şi Leo) Fausto şi Leo sunt italieni. 
Cine sunt moldoveni? (Alexei şi Sandu) seeen 
Cine sunt români? (Lucian şi Marcel)  ..... ceea 
Cine sunt ruşi?(Serghei şi Oleg) Onna 
f. Ce sunt Fausto şi Leo? (italieni) Ei sunt italieni. 
Ce sunt Alexei şi Sandu? (moldoveni)  ..... ceea 
Ce sunt Lucian şi Marcel? (români) mmm 
Ce sunt Serghei şi Oleg? (ruşi) Onna 
g. Cine sunt italience? (Laura şi Chiara) Laura şi Chiara sunt italience. 
Cine sunt moldovence? (Ana şi Maria) ...........ce nenea 
Cine sunt românce? (Sanda şi Mia) „mmm 


Cine sunt rusoaice? (Nataşa şi Maşa)  ....sessssssssssrrsnrenssresrrrrrrrrrsns 


Româna pentru alolingvi 


69 


h. Ce sunt Laura şi Chiara? (italience) 
Ce sunt Ana şi Maria? (moldovence) 
Ce sunt Sanda şi Mia? (românce) 
Ce sunt Nataşa şi Maşa? (rusoaice) 


i. — Dvs. sunteţi italian? 
— Dvs. sunteţi moldovean? 
— Dvs. sunteţi român? 
— Dvs. sunteţi rus? 


j. — Dvs. sunteţi italiancă? 


Ele sunt italience. 


— Da, (eu) sunt italian. 


— Dvs. sunteţi moldoveancă?  —...mmeee nene nenea 


— Dvs. sunteţi româncă? 
— Dvs. sunteţi rusoaică? 


k. — Voi sunteţi italieni? 
— Voi sunteţi moldoveni? 
— Voi sunteţi români? 
— Voi sunteţi ruşi? 


|. — Voi sunteţi italience? 
— Voi sunteţi moldovence? 
— Voi sunteţi românce? 
— Voi sunteţi rusoaice? 


m. — Tu eşti italian? 
— Tu eşti moldovean? 
— Tu eşti român? 
— Tu eşti rus? 


n. — Tu eşti italiancă? 
— Tu eşti moldoveancă? 
— Tu eşti româncă? 
— Tu eşti rusoaică? 


4. Discutaţi cu colegii (lucrăm în grup). 
(Folosiţi întrebările cine? ce? de unde? unde? şi structurile învăţate.) 


5. Prezentaţi colegii din grupul dvs. 


6. Transformaţi după model. 


a. Fausto este italian. 
Alexei este moldovean. 
Lucian este român. 
Serghei este rus. 


b. Laura este italiancă. 
Ana este moldoveancă. 
Sanda este româncă. 
Nataşa este rusoaică. 


Fausto şi Leo sunt italieni. 
Alexei şi Sandu 
Lucian şi Marcel 
Serghei şi Oleg 


Laura şi Chiara sunt italience. 
Ana şi Maria 
Sanda şi Mia... 
Nataşa şi Maşa ...............cmmnnnnnneneeeeeeee 

7. Alcătuiţi propoziţii după model. 


a. Eu - - român, - italian. Eu nu sunt român, sunt italian. 
Eu - - italian, -român. Onea 
Eu -- rus, - moldovean. Onea 
Eu -- moldovean, -rus. Onea 


b. Eu - - româncă, - italiancă. Eu nu sunt româncă, sunt italiancă. 
Eu - - italiancă, - româncă. 
Eu - - rusoaică, - moldoveancă. 
Eu - - moldoveancă, - rusoaică. 


c. Noi - - români, - italieni. Noi nu suntem români, suntem italieni. 
Noi - - italieni, - români. 
Noi - - ruşi, - moldoveni. 
Noi - - moldoveni, - ruşi. 


d. Noi - - românce, - italience. Noi nu suntem românce, suntem italience. 
Noi - - italience, - românce. — ....ce eee eee eee 
Noi - - rusoaice, - moldovence.  ...... ceea eee 
Noi - - moldovence, - rusoaice.  ..... eee eee eee noa 


CITIM 


1.Citiţi textul pe roluri (autorul, Alexei, Fausto, Leo şi Olga). 
Prima întâlnire 


Domnul Fausto Speronello este din Italia. Dumnealui este italian. 
Acum el este în Moldova. 

Alexei Acsan este din Moldova. Dumnealui este profesor. Acum 
el este la restaurant. 

Fausto şi Alexei sunt la prima întâlnire. 


Alexei salută: — Bună ziua! 
Fausto răspunde la salut: — Bună ziua! 


Alexei se prezintă: — Eu sunt Alexei Acsan. 

Apoi întreabă: — Dvs. cine sunteţi? 

Fausto răspunde: — Eu sunt Fausto Speronello. 

Alexei zice: — Îmi pare bine! 

Fausto zice: — Şi eu sunt bucuros! 

Apoi Fausto întreabă: — Domnule Acsan, dvs. sunteţi profesor? 
Alexei răspunde: — Da, eu sunt profesor. 

Apoi întreabă: — Dvs. ce sunteţi, domnule Speronello? 
Fausto răspunde: — Eu sunt patronul restaurantului VENEȚIA. 
Alexei întreabă: — De unde sunteţi, domnule Speronello? 


Fausto răspunde: — Eu sunt din Italia. Sunt italian. 

Intră un tânăr. 


Alexei întreabă: 
Fausto răspunde: 
Alexei întreabă: 
Fausto răspunde: 


Alexei întreabă: 
Leo răspunde: 
Alexei zice: 
Leo zice: 

Intră o tânără. 


Alexei întreabă: 
Fausto răspunde: 


Alexei zice: 


Olga zice: 


— Cine este el? 

— El este Leo, fiul meu. 
— Ce este Leo? 

— Leo este barman. 


— Leo, eşti pentru prima oară în Moldova? 
— Da, sunt pentru prima oară aici. 

— Sunt încântat de cunoştinţă! 

— Şi eu sunt bucuros! 


— Cine este dumneaei? 

— Ea este Olga, administratorul 
restaurantului VENEŢIA. 

— Sărut mâna, Olga! Sunt încântat de 
cunoştinţă! 

— Şi eu sunt bucuroasă! 


La plecare Alexei Acsan zice: — La revedere, domnule Fausto! 


Fausto zice: — Pe mâine, domnule profesor! 

2. Găsiţi continuarea propoziţiilor. 

1. Domnul Speronello a. sunt la prima întâlnire. 

2. Acum Fausto b. este din Italia. 

3. Fausto Speronello este c. este în Moldova. 

4. Alexei Acsan d. patronul restaurantului VENEŢIA. 

5. Acum el este e. este din Moldova. 

6. Fausto şi Alexei f. prima oară în Moldova 

7. Leo este pentru g. administratorul restaurantului VENEȚIA. 

8. Olga este h. la restaurantul VENEȚIA 
1 2 3 4 5 6 7 8 
b 


3.Combinaţi întrebarea cu răspunsul. 


1. — Dvs. cine sunteţi? 
2. — De unde sunteţi? 


a. — Sunt din Italia. 
b. — Eu sunt Fausto Speronello. 


3. — Ce sunteţi? (naționalitatea) c. — El este Leo, fiul meu. 


4. — Cine este el? 


d. — Eu sunt italian. 


5. — Ce este Leo? (profesia) e. — Dumneaei e Olga. 


6. — Cine e dumneaei? 
7. — Ce e Olga? 


f. — Leo este barman. 
g. — Dumneaei e administrator. 


1 2 3 


4 5 6 7 


b 

SCRIEM 
1. Completaţi (cu verbe: sunt, eşti, este, suntem, sunteţi). 
1. Domnul Fausto Speronello ................. din Italia. 
2. Alexei Acsan ...........mmeeeeeee din Moldova. 
3. Fausto şi Alexei .................... la restaurant. 
4. Domnule Acsan, dumneavoastră .......... eee profesor? 
5: EU sis sotii tabu patronul restaurantului VENEŢIA. 
6. Leo, tu ............... pentru prima oară în Moldova? 
Ti NONU Aisia OMNI cae ate boot italieni. 
BEN Oika tiaia dă că pita a a din România sau din Moldova? 

2. Completaţi (cu prepoziţii: în, din, la, pentru). 

1. Domnul Fausto Speronello este ........... Italia. 
2. Acum el este ............. Moldova. 

3. Alexei Acsan este .......... Moldova. 

4. Acum el este ...... restaurant. 

5. Fausto şi Alexei sunt ......... prima întâlnire. 

6. Leo este .................. prima oară ........ Moldova. 

3. Completaţi textul în baza fişei de alături. 

Dumnealui este (cine?) ...................... Prenumele Fausto 
a a Tău ud a . Fausto este | Numele Speronello 
(de unde?) iisi sesrissssrrsssrsrresseena A Ţara Italia 
El este (ce?) ........ccenneeeceeeeee aaa .. | Naţionalitatea italian 
Fausto Speronello este (ce?) Profesia / funcţia patron 
Ea iata odată at ba 8 restaurantului 
VENEŢIA. 


4. Alcătuiţi întrebări (la cuvintele evidenţiate). 
1. Cine este italian?(Fausto.) Fausto este italian. 


Di: Co aie 0 do A Pa at E ? Alexei Acsan este moldovean. 

Doina ca ina ra i mata ana ue azi na late ? Acum Fausto este în Moldova. 

A A A 700 an n ot ? Fausto este din Italia. 

E EAE aE IO ot REE de d li ? Alexei este din Moldova. 

(Gt EE PEN EE EEE ăla ati e ? Acum Alexei este la restaurant. 
eE EEE Sai ia ? Eu sunt profesor. 

A curata e rodia d o a a aaa au Do ? Da, suntaici pentru prima oară. 


5. Răspundeţi în scris. (Întrebări de ordin personal.) 


1. Cine sunteţi dumneavoastră? 

6. Completaţi fişa personală. Scrieţi alături un text despre dvs. 


Prenumele” serpant aiaa aa | ma Va tel aa A aa 
Numele = OO sosise coca cotei oaia | mă a te eat e aaa ta 
alai» o aa ou aaa coate taia | etA A E OA 
Naţionalitatea ~“ srei pecete ea oala | mana a ot a e a a n ata 
Profesia / funcţia / ocupaţia OO | nenea 


acasa i r a aa E A T E E e I caii i 
ACUM = nea [ZE Pee DIM a asec at a a 
= [Lei BEA a Eliza 2 A aaa a pläcut: -isis 
CO E E ele = tacea tac ceea plăcută - ........ a. 
CINE = iai atata died FIU: > ca aaa cata ai a (se ) prezenta -....... 
İM S ti oa i a ate foarte - a.so a răspunde - .............. 
a discuta - .................. a intra - aese a saluta - nananana 
dOMN = cecene ÎN ocoale ca ae ca a Data US za e da i aa a tu 
doamnă - assesses întâlnire - .....aanenenaeaennn tânăr - eee 
domnişoară - .............. a întreba - .................. tânără - ee 
dumneaei - ................. ascris a a unde - ..........mnnnnaeeeee 
dumnealor - ............... MEU iiie de unde -.................. 
dumnealui - ................ NO i Stoa beta VOLI = catia dead bată 
dumneavoastră - ........ VOI isca aaa sat i aia e a a zice - neee 


Elemente de gramatică 
a. Pronumele personale. c. Verbul a fi la indicativ prezent. 
b. Pronumele de politeţe. d. Prepoziţiile din, în, la. 


Eu sunt (sînt) (-s) din Italia. 

Tu eşti din Moldova? 

EI (Dumnealui i în Italia. 

Ei este (e) (-i) în Moldova. 
Su te? în centru. 

Noi (sîntem) în oraş. 

F (nu) - la Roma. 
Voi . sunteți la Chişinău? 
(Dumneavoastră) (sînteţi) la pizzerie? 

la restaurant. 
Ei (Dumnealor) x la bar. 
Ele (Dumnealor) sunt (STADS) la bancă. 
acasă. 


Note: 
a. Dumneavoastră = tu (respectuos) 
b. Dumneavoastră = voi (respectuos) 


8. Scrieți propozițiile din tabel. 
1. Eu nu sunt din Italia. (Eu nu-s din Italia.) Eu sunt din Moldova. 

NOD eta ta aaa ao tar Eat dt a d Eat atata i ue ziua a aia 
VOI sii ei taur ea 000 o alt Să dada din tati lata dd il at us dA 


2 
3 
4. 
5 Eaa a at ni a dat Pai cuie tu EE aat 
6 
7 
8 


12. Eli: ice aseara ăla dc ac d d aaa Cp ia a d ta ia dal ta 


Recapitulăm. 


Ce cunoaştem de la Unitatea 1? 


a saluta 


Bună dimineaţa! 
Bună ziua! 
Bună seara! 
Salut! 

Noroc! 

Sărut mâna! 


a ne lua 
rămas-bun 


La revedere! 
Pe mâine! 
Pe curând! 
Pa! 


ane 
prezenta 


e Eu sunt Fausto Speronello. 
Eu sunt Paula Speronello. 


Ştim 


a prezenta 
pe cineva 


e Dumnealui este Fausto 
Speronello. 

El este Leonardo Speronello. 

e Dumneaei este Paula 
Speronello. 

Ea este Laura Acsan. 

e Dumnealor sunt Fausto şi 
Leonardo Speronello. (Ei sunt 
ad 

e Dumnealor sunt Paula 
Speronello şi Violeta Neamţu. 
(Ele sunt ...) 

e Dumnealor sunt Valeriu şi Maria 
Griniuc. (Ei sunt ...) 


a răspunde 
la prezentare 


e Sunt încântat (-ă)! 
e Sunt bucuros(bucuroasă)! 
e Îmi pare bine! 

R e Tu cine eşti? 
e a întreba pe e Dvs. cine sunteti? 
bă lui / e Dys. / Voi / cine sunteţi? 
îi in le e Dumnealui / El / cine este? 
cúiva e Dumneaei / Ea / cine este? 
Ştim e Dumnealor / Ei / Ele / cine sunt? 
e Dvs. sunteţi român / româncă? 
e Dys. / Voi / sunteţi români / 
A românce? 
e a întreba pe e Tu eşti rus / rusoaică? 
sol e Voi sunteţi ruşi / rusoaice? 
este e Dumnealui / El / este italian? 
e Dumneaei / Ea / este italiancă? 
e Dumnealor / Ei / sunt italieni? 
e Dumnealor / Ele / sunt italience? 
e Dvs. sunteţi profesor / 
_ profesoară? 
e a întreba e Dvs. / Voi / sunteţi profesori / 
pe cineva profesoare? 
de ce , e Tu eşti contabil / contabilă? 
nip e Voi sunteți contabili / contabile? 
profesie e Dumnealui / El / este actor? 
are e Dumneaei / Ea / este actriţă? 
e Dumnealor / Ei /sunt actori? 
e Dumnealor / Ele / sunt actriţe? 
e De unde sunteţi? De unde eşti? 
e De unde e dumnealui? De unde 
e el? 
Fi e De unde e dumneaei? De unde e 
Ştim a întreba ea? 
Hi ti a e De unde sunteţi dvs.? De unde 
asta sunteţi voi? 
e De unde sunt dumnealor? De 
unde sunt ei? 
e De unde sunt dumnealor? De 
unde sunt ele? 
e Acum eu sunt în Moldova. 
"A Spune e Tu eşti în centru? 
despre e Dumnealui / El / este la Roma. 
ăi e Dumneaei / Ea / este la bancă. 
cineva e Noi suntem acasă. 
unde este e Dvs. / Voi / sunteti la restaurant? 
acum ° P Ei / Ele / sunt în 

Grigore CANŢÂRU 


MIŞCĂRILE LITERARE 
AVANGARDISTE 


În capitolul Curentele extremiste 
din Istoria literaturii române con- 
temporane, Eugen Lovinescu menti- 
onează obligativitatea istoriei literare 
de a înregistra „undele seismice ale 
literaturii pariziene de avangardă”, 
precum şi faptul că acestea „trebuiesc 
privite, oricare le-ar fi vitalitatea, ca 
fenomene naturale”, ca „semne ale 
vremii”, care „nu pot fi judecate pe 
măsura sensibilităţii noastre formate” 
[1, p. 675]. Prin „undele seismice” el 
avea în vedere replicile româneşti ale 
avangardelor literare, ai căror promo- 
tori erau Tristan Tzara, lon Vinea, Be- 
niamin Fundoianu, Ilarie Voronca ş.a. 

Ceea ce ne interesează aici 
este faptul că E. Lovinescu defineşte 
avangardele drept curente extremis- 
te, sugestia lui că originile acestora 
trebuie căutate în spaţiul culturii 
franceze şi afirmaţia că aceste cu- 
rente necesită — ca fenomene legice 
(„naturale”) — o judecată obiectivă. 

S-ar părea că odată trasaţi aceş- 
ti vectori, vectorii unei posibile analize 
pertinente a curentelor în cauză, n-ar 
fi prea complicat să se dea, în acest 
sens, şi proba unei întreprinderi pe 
potriva ştiinţei literare de azi. Adevărul 
e însă că absolut toți comentatorii con- 
temporani ai avangardelor subliniază 
dificultatea descrierii şi definirii certe a 
fenomenului, invocînd diferite pricini. 
Or, „...dacă există mai ales «avangar- 
de», există şi «avangarda», în sensul 
că, sub aceeaşi etichetă verbală, se 
ascunde un număr considerabil de 
manifestări şi programe extrem de 
diferite, nu o dată de-a dreptul con- 
tradictorii, greu de adus la unitate. 
Heterogenă, pulverizată, adesea hao- 
tică, «avangarda» sfidează, prin însăşi 
natura sa, descrierea, clasificarea, 
definiţia precisă” [2, p. 177]. 

Se face aşadar o disociere clară 
între „avangarde” şi „avangardă”, în 
favoarea ideii că primele constituie 


nişte curente distincte, subsumabile 
— graţie unor particularităţi ideologico- 
estetice comune — unei paradigme 
literare unice, pe care dicționarele 
de teoria literaturii o definesc drept 
avangardă ori avangardism. 

Ce este atunci avangarda / 
avangardismul ? 

Cu o istorie veche în viaţa şi 
cultura Franţei, noţiunea are un ca- 
racter figurativ (metaforic) şi provine 
din termenul de război avant-garde, 
care înseamnă garda din prima linie, 
garda menită a pregăti înaintarea 
trupelor atacante. Fiind expresia unei 
atitudini militante, a spiritului bătăios şi 
„extremist”, e de presupus că ea nu-şi 
putea găsi aplicarea şi extinderea (nici 
în domeniul militar), decît prin izbuc- 
nirea unor fenomene socio-politice 
care ar fi solicitat, întru realizarea unor 
imperative istorice moderne, trupe 
reale de avangardă, trupe menite să 
bruscheze ordinea (pre)stabilită a lu- 
mii. E vorba, fireşte, de revoluţii. Matei 
Călinescu, un remarcabil cercetător 
al istoriei şi tipologiei literare avan- 
gardiste, lansează supoziţia potrivit 
căreia noţiunea şi-ar fi început cariera 
chiar „pe ruinele Revoluţiei Franceze”, 
revoluţie care a încurajat şi apariţia 
primei publicaţii militare avangardis- 
te, ce purta „motto-ul Libertatea sau 
moartea!" [3, p. 92]. Revista apărea în 
anul 1794 şi se numea L'avant-garde 
de l'Armée des Pyérenées orientales. 
Insă tot Matei Călinescu descoperă, 
în Tezaurul limbii franceze (1974), 
că utilizarea cu sens figurat a noțiunii 
de avangardă, adică transferul ei din 
limbajul militar în cel al referințelor 
literare, se produce mai devreme — în 
a doua jumătate a secolului al XVI-lea, 
„într-o perioadă care anticipa cîteva 
teme ale viitoarei Certe dintre Antici şi 
Moderni”, prin intermediul „avocatului 
şi istoricului umanist francez Etienne 
Pasquier (1529-1615), atunci cînd 
acesta „scria în cartea lui Cercetările 
Franţei: 

Un război triumfător a fost de- 
clarat atunci ignoranței, un război în 
care îndrăznesc să afirm că Sceve, 
Beze şi Peletier formau avangarda, 
sau, dacă vreţi, erau înainte-mer- 
gătorii celorlalţi poeţi. După ei, şi-au 
luat locul în rînduri mai tîrziu Pierre 
de Ronsard şi Joachim du Bellay, 

ambii nobili de viță aleasă. Amîndoi 
au luptat vitejeşte, dar mai cu seamă 
Ronsard, astfel încît mai mulţi s-au 
înrolat sub drapelele lor’ [3, p. 90]. 

Despre ce este vorba de fapt 
în citatul acesta din Cercetările... 
lui Etienne Pasquier? Despre o 
operaţiune violentă, anticipîndu-şi în 
chip iluzoriu propriul triumf (un triumf 
mereu amînat de istoria culturii şi civi- 
lizaţiei), a unor poeţi porniţi împotriva 
unei ipotetice ignorante generale. Să 
se reţină că prin „ignoranţă” autorul 
citatului subînţelege, în mod evident, 
gustul comun, sensibilitatea culturală 
formată sub impactul direct al tradiţiei, 
snobismul. E de menţionat şi faptul că 
lexicul folosit aici denotă, prin anumite 
articulaţii stilistice („război triumfător”, 
„avangarda”, război „declarat igno- 
ranţei”, „înainte-mergătorii”, „s-au 
înrolat”, „au luptat vitejeşte” etc.), o 
stare de spirit orientată spre ruperea 
legăturilor cu tradiţia, în numele unei 
imperceptibile misiuni / cauze mesi- 
anice moderne. Logica şi radicalitatea 
acestui demers poetic presupuneau 
— ca finalitate — promovarea de către 
protagoniştii lui (adică de către poeţii 
„înainte-mergători”) a unei forme noi 
de poezie ori a unei poezii a lumii noi. 

Mai tîrziu, în anii '20 ai seco- 
lului al XIX-lea, Saint-Simon le va 
distribui artiştilor — în utopiile lui 
privind „noul sistem” al lumii — nişte 
funcţii mult mai largi, substanţial 
diferite. În avans ele însele în raport 
cu utopia platoniciană a Republicii, 
utopie ce preconiza expulzarea 
poeţilor în afara cetăţii, proiecte- 
le saint-simoniste de organizare 
a societăţii umane le va rezerva 
„oamenilor imaginaţiei” prerogative 
tipic avant-garde-iste, însă cu directe 
şi puternice implicaţii politice: 

„„„În această măreaţă misiu- 
ne, artiştii, oamenii imaginaţiei, vor 
deschide marşul,; ei vor lua din trecut 
Epoca de Aur şi o vor oferi ca pe un 
dar generaţiilor viitoare; ei vor face 
ca societatea să aspire cu pasiune 
la zorile bunăstării sale şi vor face 
aceasta prezentînd imaginea unei 
noi prosperităţi; (...); ei vor cînta 
binecuvîntările civilizaţiei şi, pentru 
a-şi atinge telul, vor folosi toate mij- 
loacele artelor, ale poeziei, elocinţei, 
picturii, muzicii, într-un cuvînt, ei vor 


dezvolta aspectul poetic al noului 
sistem [3, p. 94]. 

Se produce deci o re-utilizare a 
metaforei avangardei, însă de data 
aceasta cu aplicaţie la domeniul 
politicului. 

Cu ce şi în ce mod vor răs- 
punde artiştii înşişi imperativelor 
filozofiei saint-simoniste şi intenţiilor 
ei de a-i înregimenta într-o linie de 
şoc a „deschizătorilor de marş” şi 
a cîntăreţilor-făuritori-ai-,civilizaţiei 
viitoare”? Inainte de a răspunde la 
această întrebare se cuvine să ne 
amintim că este vorba de perioada 
deceniilor anterioare revoluţiei de la 
1848. E perioada unor nemulțumiri 
generale, dar şi a speranţei unanime 
de progres şi libertate. Dimpreună cu 
unele idei liberale, ideile anarhiste 
şi cele socialiste căpătă o puternică 
forţă de concretizare de la un capăt 
la altul al Europei. În aceste condiţii, 
mulţi reprezentanţi ai intelectualităţii 
de creaţie consimt, printr-o coeziune 
a perspectivelor individuale asu- 
pra istoriei, la importantele mutații 
politico-ideologice de pe continent. 
Angajarea devine criteriul probităţii 
morale a artistului şi dovada decisivă 
a validității creaţiei sale. Însuşi Hegel 
solicita artiştilor, în prelegerile lui de 
estetică, responsatbilitatea de a fi 
„aproape de popor” şi de a împărtăşi 
concepţiile timpului în care trăiesc. 
Artei i se cerea deci să devină o 
formă a acţiunii revoluţionare. Mai 
mult, diverse mărturii privind zilele 
pariziene ale lui februarie 1848 
atestă că niciodată pînă atunci nu 
se implicaseră într-o revoluţie atîția 
poeţi şi literați. Spre exemplu, se 
presupune că însuşi individualistul 
şi criticul de mai tîrziu al „conformis- 
mului” ideologic intra-avangardist, 
Baudelaire, ar fi fost văzut printre 
insurgenții paşoptişti cu arma în mînă. 
Tot el iniţiase în acele timpuri apariţia 
ziarului Salvarea publică. Conştiinţa 
necesităţii unei relaţii strînse dintre 
artist / artă şi societate era mai acu- 
tă ca niciodată. Cu toate acestea, 
încă nu se poate vorbi, cu referire la 
acea epocă, despre, existenţa unei 
avangarde estetice. Înainte de a fi o 
literatură, avangardismul mai rămîne 
a fi un tip de reacţie, un mod activ 
de a interveni în economia istoriei, 

determinat de un impuls revoluţionar 
mai general. Dacă e să ne referim la 
anii ce au pregătit evenimentele din 
1848, ar fi mai corect să vorbim nu 
de o avangardă literară propriu-zisă, 
ci de o credinţă romantică în rolul 
profetic „natura!” al artistului. De un 
romantism „progresist”, bazat pe 
ideea participării directe a scriitoru- 
lui la cursul vehement al istoriei. Un 
romantism care va constitui originea 
spirituală a viitoarelor avangarde lite- 
rare, dar care va fi contrazis, totodată, 
de multe dintre postulatele acestora. 
Deocamdată însă are loc, prin impac- 
tul autorului cu temporalitatea nudă, 
prin intervenţia lui directă în materia 
evenimenţială a istoriei, renunţarea 
— pe spaţii destul de sensibile — la 
subiectivismul idealist exacerbat, în 
favoarea unei obiectivităţi intransi- 
gente. E şi „firesc, ca într-o perioadă 
ca aceasta, de combativitate revo- 
luţionară, realitatea să devină, şi în 
producţia estetică, de la poezie la 
artele figurative, problema centrală. 
lată de ce tocmai acum e momentul 
cînd atinge maxima strălucire ma- 
rea epocă a realismului” [4, p. 16]. 
Am comite o eroare însă dacă am 
considera că romantismul ar fi fost 
substituit în întregime de realism. 
Suportînd unele modificări în direcţia 
unei nuanţe paradigmatice de sor- 
ginte pozitivistă, el continuă să (co) 
existe împreună cu atitudinile realiste 
(uneori — în interiorul aceleeaşi lucrări 
literare, cum e şi cazul Mizerabililor 
de V. Hugo), favorizînd utilizarea în 
continuare a retoricii avangardiste. 
Astfel, în deceniile ulterioare crizei 
paşoptiste această retorică începe să 
devină un bun comun. Uzitează de ea 
— în virtutea unei conştiinţe mai largi 
a radicalităţii istoriei şi a moderni- 
tăţii lumii — şi politicienii, şi istoricii, 
şi filozofii, şi înşişi literaţii epocii (V. 
Hugo, Balzac, Sainte-Beuve ş.a.), 
poetul Baudelaire fiind acela care- 
şi va manifesta (fapt foarte curios!) 
indignarea faţă de transferarea ter- 
minologiei „marţiale” asupra literaturii. 
(„Termenul de «avangardă» aplicat 
literaturii sau artelor părea a trimite la 
un anumit tip de angajament aştep- 
tat din partea artistului. (...) Acesta 
a fost, poate, unul dintre motivele 
pentru care Baudelaire, la începutul 


anului 1860, detesta şi dezaproba şi 
termenul, şi conceptul. El şi-a făcut 
cunoscut fără nici o ambiguitate 
disprețul suveran faţă de «literato- 
rii de avangardă...»") [3, p. 100]. 
Este interesant următorul aspect: 
schimbarea punctului de vedere al 
poetului francez vizavi de fenomenul 
avangardismului (în formele lui cu- 
noscute la acea dată) nu contravine 
logicii interioare a modernităţii. Dim- 
potrivă, dacă ţinem seama de natura 
cameleonică a acesteia, realizăm că 
noua poziţie a lui Baudelaire îşi are 
şi ea logica şi raţiunea ei: e semnul 
înţelegerii faptului că angajarea lite- 
raturii poate conduce la pierderea 
propriei autonomii. Poate conduce la 
sacrificarea dimensiunii estetice şi a 
funcţiilor ei culturale pe altarul unei 
construcţii politice. Anti-avangardist 
în aparenţă, în esenţă Baudelaire 
sugerează (ca şi cum „testamentar”) 
doar necesitatea distanţării literaturii 
de avangardele politice, pledînd pen- 
tru ideea că ea trebuie să-şi păstreze 
libertatea de a răspunde crizelor 
istorice prin acţiuni estetice. Conşti- 
entizarea mai largă şi mai profundă a 
acestei necesităţi se va produce mai 
târziu, peste mai bine de un deceniu 
— sub impactul puternic al prăbuşirii 
Comunei din Paris de la 18 martie 
1871. Pînă la tragicul deznodămînt al 
acelor evenimente, mulţi scriitori, în 
special cei de orientare „progresistă”, 
vor împărtăşi ideea angajării politice a 
literaturii, culminînd cu adeziunea — în 
diferite forme şi în măsuri diferite — la 
idealurile Comunei. Astfel, P. Verlaine 
acceptă funcţia de şef al Oficiului ei 
de Presă; A. Rimbaud, mărturisesc 
contemporanii, avea Comuna „în el 
însuşi”; V. Hugo scrie articolul Anul 
teribil, întru a-i apăra pe comunarzi de 
pericolul represiunilor ş.a.m.d. Deşi 
nu toţi intelectualii au fost de partea 
Comunei, ea a prilejuit constituirea 
unei anumite unităţi spirituale între 
dînşii. Insă înfrîngerea Comunei a 
determinat ruperea acestei unităţi. 
Dezamăgiţi şi persecutați, scriito- 
rii-comunarzi renunţă şi ei la lupta 
politică imediată. Unii aleg calea 
evadării în exotism, în primitivismul 
anarhic („Să fim sălbatici!”) etc., 
naufragiind în decadenţă şi într-un 
fel de romantism „întors”. Alţii îşi 

asumă soluţia exilului interior, fie 
în încercarea de a-şi regăsi propria 
umanitate, fie în ideea schimbării 
vieţii şi a realităţii prin transformarea 
lor imaginativă, prin „alchimia cuvîn- 
tului”, printr-un nou tip de vizionarism 
ş.a.m.d. Cu alte cuvinte, ei insistă, în 
afara lucidităţii, în ideea schimbării le- 
gilor intrinseci ale lumii prin schimba- 
rea din temelii a modului de existenţă 
a literaturii. Disputele în jurul unor 
atare (grave!) probleme ia forma unei 
polemici generale de mare violenţă. 
Orice punct de vedere implică o 
reacţie incendiară. Spiritul de re- 
voltă ia — în focul acestei polemici 
-— direcţia anticipată încă în secolul 
al XVI-lea de Etienne Pasquier: el 
trece ferm din zona politicului în 
domeniul formelor artistice, izolînd 
mai cu seamă poezia de celelalte 
esențe, în favoarea explorării propriei 
vocaţii „avangardiste” şi a valorificării 
potenţialului ei revoluţionar. 

E timpul cînd se produce di- 
ferenţierea avangardei literare de 
avangarda politică, cea dintii reven- 
dicîndu-şi — aşa cum dorea Baudelai- 
re — libertatea de a acţiona indepen- 
dent în miezul unui univers ameninţat 
de decadenţă şi anchilozare. (Se pare 
că aici trebuie căutată şi originea 
multor curente literare avangardiste 
de la începutul secolului al XX-lea, 
primele premise ale apariţiei avan- 
gardelor literare „istorice”: dadaismul, 
suprarealismul, futurismul ş.a.m.d.) 
E perioada apariţiei poeziei „noi”, a 
poeziei „pure”, a poeziei care „nu va 
mai ritma acţiunea, ci va merge ea 
însăşi „înaintea acţiunii” [5, p. 141]. 
E, de asemenea (lucru trecut adesea 
cu vederea), perioada apariţiei pri- 
melor „lecţii de literatură nouă” [5, p. 
141], lecţii prin care retorica şi spiritul 
avangardist îşi recapătă, într-o formă 
radicalizată, sensul cultural, artiştii 
fiind interesaţi „să răstoarne toate 
tradiţiile formale constrîngătoare ale 
artei şi să se bucure de libertatea 
ameţitoare de a explora orizonturi de 
creativitate cu totul noi” [3, p. 101]. 
Cele mai virulente lecţii în acest sens 
le oferă — prin celebrele lui scrisori 
către G. Izambard şi P. Demeny —Art- 
hur Rimbaud. Imbrăcînd anumite as- 
pecte proprii demersului teoretizant, 
aceste lecţii prefigurează principalele 


puncte doctrinare ale Manifestelor 
mişcărilor literare avangardiste din 
primele decenii ale secolului al XX- 
lea. Astfel, în scrisoarea din 13 mai 
1871, adresată lui G. Izambard, 
tînărul Rimbaud detestă „poezia 
subiectivă” (deci în special pe cea 
romantică), exprimîndu-şi opţiunea 
pentru o „poezie obiectivă”, înţeleasă 
ca formă de cunoaştere senzitivă şi, 
la limită — ca experienţă ontică. El se 
vrea un poet „vizionar” în sensul unui 
subiect care, suprimîndu-şi propriile 
limite („EU este altcineva”), „să resti- 
tuie, într-o beţie mistică, forţele sale 
universului” [6, p. 90]. In scrisoarea 
din 15 mai 1871, trimisă lui P. De- 
meny, o scrisoare care întruneşte 
calităţile unui manifest poetic futurist 
(„...despre viitorul poeziei”), el reia 
şi amplifică aceleaşi idei, revendicîn- 
du-şi în plus — prin efectul opoziției 
tranşante faţă de întreaga tradiţie 
poetică — „libertatea de a-i detesta 
pe strămoşi”. Rimbaud mai visează şi 
cîştigarea unui „limbaj universal” prin 
care poetul ar da, însuşindu-şi-l, „mai 
mult decît formula propriului cuget”, 
iar poezia ar merge, prin intermediul 
lui, înaintea tuturor acţiunilor umane. 

Că este aici vorba de fapt de 
ambiția de a depăşi posibilităţile omu- 
lui, că poetul pretindea promovarea 
unei poezii imposibile, că cei ce vor 
urma litera lecţiei lui vor trebui să se 
elibereze de „povara” culturii ş.a.m.d., 
e o cu totul altă problemă, e una ce 
ţine de un alt plan al discuţiilor. Ceea 
ce ne interesează pe noi aici este 
faptul că „deşi Rimbaud n-a utilizat 
termenul de «avangardă», conceptul 
există (în scrisoarea lui către De- 
meny — nota n.), fără nici o îndoială, 
cu toate conotaţiile sale importante” 
[3, p. 101]. (Altminteri, conştientizînd 
el însuşi că poezia mai rămîne a fi 
uneori „un cîntec pios”, Rimbaud le 
va cere poeţilor să dea, pînă a ajunge 
a fi „vizionari”, doar „ceva nou — idei şi 
forme” [5, p. 141].) Esenţialul constă 
deci în faptul că Rimbaud aspiră, la 
limita misticii, să descătuşeze poe- 
zia şi să lărgească domeniul ei prin 
spargerea tuturor limitelor impuse 
chiar de limbajul poetic, stimulînd prin 
aceasta „apariţia unei concepţii noi 
asupra literaturii” [6, p. 92]. L-a sus- 
tinut într-acestea, fără să-l fi cunoscut 

vreodată, Lautreamont, cel care ce- 
rea, pe la 1870, cu aceeaşi fervoare, 
„reînnodarea firului indestructibil al 
poeziei impersonale” [7, p. 180]. 

Nu este deci deloc întîmplător 
că viitorii avangardişti, aproape fără 
excepţie, îşi vor recunoaşte în aceştia 
marii precursori. 


* kk 


„De la ultimele trei decenii ale 
secolului al XIX-lea pînă la începutul 
celui nou (al sec. XX — nota n.) poziti- 
vismul păru a deveni antidotul general 
împotriva crizei ce se manifesta în cor- 
pul social al Europei”, iar „steagurile 
lui”, ale pozitivismului, fluturau victori- 
os „în vîntul impetuos al Progresului” 
[4, p. 68]. Insă filozofii, scriitorii, artiştii 
„căutau să demonstreze falsitatea mi- 
rajului pozitivist (...) pentru a dezvălui 
cum, în spatele lui, se zvîrcolesc unel- 
tiri malefice”. Ei căutau „să rupă patina 
respectabilităţii filistine” şi „să scoată la 
lumina zilei vicii şi mizerii morale” [4, 
p. 68]. Sînt nişte citate care descriu un 
context istoric extrem de contradicto- 
riu, în interiorul căruia îşi vor găsi solul 
fertil marea majoritate a unor curente 
literare avangardiste: expresionismul, 
dadaismul, suprarealismul, futurismul, 
constructivismul ş.a. (Adrian Marino 
menţiona în Dicţionarul... lui că pot fi 
contabilizate circa 40 (!) de curente (e 
drept — „artistice”) avangardiste.) Hete- 
rogene prin definiţie, ele au totuşi mai 
multe dimensiuni comune, surprinde- 
rea cărora ar permite descrierea, mai 
muult ori mai puţin relevantă, a imaginii 
lor tipologice. Insă nu înainte de a 
ne reaminti că — pe de altă parte — la 
începutul aceluiaşi „secol nou” unii 
poeţi şi artişti aspiră să se adapteze, 
şi chiar să şi răspundă prin largi gesturi 
contributive, efervescenţei noii lumi 
moderne. Manifestul futurismului, pu- 
blicat în februarie 1909 în revista Le 
Figaro, dovedeşte că în minţile unor 
poeţi se iscau mituri noi, asociabile 
ideologiei „Progresului victorios”. Este 
vorba de mitul vitezei, mitul forţei şi 
al militarismului, al alianţei omului cu 
dinamica ameţitoare a universului 
mecanicist ş.a.m.d. — toate fiind du- 
blate de spiritul unui nietzcheanism 
ce susţinea triumful (supra)omului 
asupra condiţiei lui istorice „vechi”. La 
acestea se adaugă şi alte determinaţi 


filozofice (bergsoniere, freudiste), din 
care „curentele de avangardă rețin 
ideea mai generală a dinamismului 
(...) dezvoltării, prefacerii” [8, p. 10]. 
In condiţiile acestei contradictorii aven- 
turi umane de la începutul secolului 
al XX-lea se produce şi fortificarea 
sensului literar-artistic al metaforei 
„avangardei”. Noţiunile de libertate, 
risc, luptă, mişcare, curaj, viitor etc. 
devin, şi pentru literați, realităţi plena- 
re. În spaţiul literaturii se impune ceea 
ce Guillaume Apollinaire va numi spi- 
ritul nou. Conştiinţa de sine a acestui 
spirit creşte în progresie geometrică, 
împinsă fiind — prin intermediul curen- 
telor literare avangardiste — la limita 
paroxismului. Incercînd să aşeze în 
termeni teoretizanţi acest spirit nou, 
G. Apollinaire prefigurează, întiiul, în 
prelegerea Spiritul nou şi poeţii (1917), 
şi dimensiunile tipologice esenţiale ale 
avangardelor literare în ansamblu. 
Astfel, în viziunea lui, spiritul 
nou în poezie („spiritul nou” fiind de 
fapt un substitut terminologic al atitu- 
dinii literare avangardiste) va domina 
lumea întreagă. De unde putem în- 
telege două lucruri: primo — că acest 
spirit are vocaţie viitoristă; şi secun- 
do — că el îşi revendică, întocmai ca 
şi avangardele literare propriu-zise, 
o extindere hegemonică limitată, 
dominaţia totalitaristă asupra altor 
tipuri de literatură. Unul dintre obiec- 
tivele pe care şi le propune spiritul 
nou rezidă în exaltarea vieţii, sub 
orice formă. E un obiectiv pe care-l 
reiau, în formule similare, majoritatea 
Manifestelor curentelor avangardiste: 
futurismul („Noi vrem să cîntăm (...) 
obişnuinţa energiei şi a curajului”); 
suprarealismul (exaltînd o „realitate 
superioară”); constructivismul (care 
ia în consideraţie „noile forme ale 
vieţii”); productivismul (exaltînd 
„viaţa constructivă”); LEF-ul (luptînd 
„pentru o artă care să fie construcţie 
a vieţii”) ş.a. Apollinaire subliniază 
şi faptul că spiritul avangardist nu 
este invenţia lui subiectivă, deoarece 
acesta s-a conturat şi evoluează de 
multă vreme. Insă abia acum (adică 
în perioada celui de-al doilea deceniu 
al secolului nou) devine conştient de 
sine. Indirect, Apollinaire pare deci a 
sugera că prin cîştigarea conştiinţei 
de sine începe a doua repriză, cea a 

maturizării identitare a avangardei 
literare. E şi vîrsta celor mai curajoa- 
se experimente poetice, căutările 
privind forma devenind esenţiale. 
Autorul Caligramelor propune el 
însuşi, în această direcţie, ideea 
lirismului vizual, visînd sintetizarea 
artelor într-o singură materie. Ţinta 
acestor experimente este, din acest 
punct de vedere, descătuşarea li- 
rismului, în speranţa obţinerii unor 
produse artistice cu valoare plastică 
multiformă. Interesant e şi faptul că 
în prelegerea dată autorul ei semna- 
lează şi descotorosirea poeţilor de 
frazele pompoase, de bulendrele, 
seducătoare cîndva, ale romantis- 
mului. Sensul denotativ al lexicului 
folosit aici este aşadar destul de 
transparent: artiştii avangardişti de- 
testă pasiunea romanticilor pentru 
dimensiunea figurativă a literaturii 
în favoarea căutării şi investigaţiei, 
fiindcă pe dînşii îi interesează nu 
produsul final desăviîrşit (capodope- 
ra), ci procesul creator, spectacolul 
continuu al efectelor experimentale; 
iar ca finalitate — deschiderea unor 
noi căi inovației literare. Or, după 
cum afirmă acelaşi Apollinaire, că- 
utările şi investigaţiile pot avea — pe 
planul realităţii literare — consecințe 
cu adevărat mari. Ceea ce intuieşte 
aici Apollinaire e că spiritul avangar- 
dist prevede (şi tinde să impună cu 
autoritate) schimbarea punctului de 
vedere asupra condiţiei ontologice a 
literaturii. El surprinde, de asemenea, 
şi faptul că pentru poeţii spiritului nou 
pare să nu mai existe nici o diferenţă 
între praxis-ul literar şi experienţa 
existenţială a individului, fiindcă oa- 
menii imaginează şi duc la bun sfîrşit 
mii şi mii de combinaţii naturale care 
nu s-au realizat niciodată, compunînd 
astfel, împreună cu natura, arta su- 
premă care este viaţa. E demnă de 
atenţia cuvenită şi menţiunea lui că 
în majoritatea operelor concepute 
în spiritul nou poate fi descoperită 
o urmă de profeție, profeția, după 
cum se ştie, asumîndu-şi-o, pe rînd 
şi de-a valma — sub cele mai bizare 
forme — şi majoritatea curentelor 
avangardiste reprezentative. 

In concluzie — poeţii moderni 
sînt deci creatori, inventatori şi 
profeti, iar spiritul nou e duşmanul 


estetismului, al formulelor şi al orică- 
rui snobism. (...) El se vrea un mare 
curent literar, înglobînd toate şcolile 
şi urmărind deschiderea de noi viziuni 
asupra universului exterior şi interior, 
întru nimic inferioare celor pe care 
savanții (...) le descoperă zilnic şi din 
care îşi plăsmuiesc minunăţiile. 

Acestea fiindu-i coordonatele 
esenţiale, spiritul nou e sinonimul 
avangardismului, aşa cum a fost el 
înțeles, conceptualizat şi descris de 
G. Apollinaire, poetul fiind el însuşi un 
avangardist notoriu, unul care „a sus- 
ţinut fără prejudecăţi noile tendinţe 
experimentale şi artistic-revoluţiona- 
re, oriunde ar fi apărut ele” [3, p. 105]. 

In deceniul al doilea al secolului 
trecut noţiunea de avangardă ajunge 
a fi o metaforă foarte cuprinzătoare, 
pretinzînd să acopere, prin vastitatea 
ei semantică, „nu numai una sau 
alta, ci toate şcolile noi ale căror 
programe estetice se caracterizau, în 
linii mari, prin respingerea trecutului 
şi prin cultul noului” [3, p. 105], ele 
atribuindu-i noului valoare estetică. 
(Zicea Apollinaire: „...noul nu e şi 
frumos?” [9, p. 180].) 

O particularitate nu mai puţin 
însemnată a avangardei este exclu- 
sivismul absolut, curentele constitu- 
tive suprimînd nu numai continuitatea 
cu tradiţia, ci şi propriul lor suport 
ideologic. Altfel spus, „...orice avan- 
gardă suprimă, prin substituție, o altă 
avangardă” [2, p. 180]. (Un exemplu 
convingător în acest sens este substi- 
tuirea dadaismului prin suprarealism, 
ultimul fiind substituit, în România, 
prin onirismul estetic.) Negarea 
trecutului, opoziţia violentă faţă de 
orice tip de autoritate (morală, litera- 
ră, culturală etc.), nonconformismul, 
pledoaria maximalistă întru atingerea 
unui obiectiv mereu reformulat — iată 
tipul de acţiuni care alimentează din 
interior modul de a fi al avangardei. 
La acestea se mai adaugă gustul 
pentru declaraţii scandaloase, spec- 
taculozitatea gestului nihilist, revolta 
împotriva oricărei tentative de a stabili 
ierarhii valorice ş.a.m.d. (Manifestul 
DADA din 1918 intenţionează, între 
altele, „desfiinţarea oricărei ierarhii 
instalate pentru valori” [10, p. 23].) 
Avem în faţă aşadar dovada unei 
atitudini profund nihiliste faţă de 

însăşi ideea de sistem, singurul 
sistem acceptabil fiind, aşa cum cre- 
deau dadaiştii „acela de a nu avea 
din principiu nici unul” [10, p. 18]. E 
de reţinut aici că dincolo de aceste 
aparente, dincolo de extravaganţele 
„naturale” ale atitudinii în cauză se 
joacă, agonic, una dintre cele mai 
contradictorii „drame existenţiale” din 
istoria secolului trecut: „a absolutului 
şi relativului, a libertăţii şi necesităţii, 
a purității şi corupţiei, a acţiunii şi 
pasivităţii”, „principiile binelui, răului, 
frumosului fiind negate în însăşi 
originea lor” [2, p. 185]. Protestul 
avangardei este atît de vehement, 
de total (asemuitor uneori urii fără 
obiect), încît pare să vizeze, în mod 
paradoxal, cucerirea singurei redute 
necesare — libertatea absolută. lată 
de ce actorilor avangardismului li se 
cere să-şi învingă „mila”. Or, după 
măcelul obţinerii libertăţii „rămîne 
speranţa unei umanităţi purificate” 
[10, p. 13]. Acum putem înţelege mai 
uşor care este visul ultim al avan- 
gardismului: reaşezarea condiţiei 
existenţiale a omului pe parametrii 
unei utopii existenţiale căreia n-a 
reuşit, altminteri, niciodată să-i dea 
contururile clare. Este un vis ce de- 
păşeşte cu mult cadrul problematicii 
literare, dar care implică o credinţă, la 
limita misticii, în funcţiile sociale „pro- 
gresiste” ale literaturii. Precursorul 
poeţilor avangardişti pe linia aceasta 
„utopistă” pare a fi unul dintre discipo- 
lii apropiaţi ai lui Saint-Simon, Olinde 
Rodrignes, care spunea la vremea lui 
că puterea artelor în prefacerea vieţii 
„este nemijlocită şi cea mai rapidă” 
[3, p. 94]. Cu deosebirea însă că faţă 
de acesta din urmă, avangardiştii în- 
ceputului de secol XX vor insista (în 
ciuda unor legături — nesemnificative 
totuşi — pe care le-au avut cu mişcă- 
rile revoluţionare politice) în ideea 
de a acţiona autonom în economia 
corpului social, fiindcă psihologia lui 
„eu contez” ţine, de asemenea, de 
esenţa cea mai intimă a avangar- 
dismului „recent”. Insă în virtutea 
conştientizării (extrem de dificile!) 
a ineficienţei pretinsei singularităţi, 
avangardismul pune în seama viito- 
rului asigurarea succesului. De aici 
şi vocaţia lui futuristă, semnalată, 
cum am mai spus, încă de G. Apolli- 


naire. Cu alte cuvinte, majoritatea 
avangardelor îşi adresează mesajul 
viitorului, vectorul tuturor aspirațiilor 
avangardei este orientat spre viitor. 
Futuriştii declară, în punctul 11 al Ma- 
nifestului lor, utilizînd toate verbele la 
forma viitorului, că „vor cînta mareele 
multicolore şi polifonice ale revoluțiilor 
în capitalele moderne”; suprarealiştii 
cred că „va veni timpul cînd poezia 
(...)va rupe singură pîinea cerului pe 
pămînt!”; LEF-ul susţine, prin vocea 
autoritară a lui Vladimir Maiakovski, 
că „va aplica în artă ideile Comunei 
şi-i va deschide calea viitorului”; artiş- 
tii expresionişti cer tinerilor „să poarte 
în ei viitorul ”; lăsînd profeților viitorul, 
constructiviştii subliniază că vor ţine 
totuşi seama de „faptul zilei de mîine”; 
excesiv de paradoxali, dadaiştii nu-şi 
văd, la rîndul lor, realizarea obiec- 
tivelor esenţiale — „nimicirea artei”, 
„desfiinţarea viitorului” ş. a. — decit... 
în viitor, în unul „mereu apropiat”. 
Deschiderea spre viitor (spre un 
viitor indefinibil, echivalabil de fapt 
Necunoscutului) e dublată, în chip 
paradoxal, de ancorarea puternică 
a avangardei în actual, în prezent, 
în viaţa imediată. Faptul nu trebuie 
să mire: paradoxul, contradicţia, ati- 
tudinea antinomică — toate împinse 
la limita ultimelor consecinţe — sînt 
situaţii specifice însuşi modului de a 
fi al avangardei. De unde şi tendinţa 
ei de a (sub)mina şi-n acelaşi timp de 
a ilumina, din interior, contemporane- 
itatea, temelia lumii imediate, datele 
prezentului. lată de ce, dincolo de 
proiecţiile viitoriste, constructivismul 
îşi rezervează pentru sine „ziua de 
azi”; toate postulatele Tainelor magi- 
ce ale suprarealismului [11, p. 301] 
sînt formulate la timpul prezent şi 
vizează nişte metode de prefacere 
imediată a literaturii; dadaiştii promit 
că vor crede în orice zeu dacă acesta 
va fi „produsul imediat (subl. n.) al 
spontaneităţii”. Mai echilibraţi, cubiştii 
pretind să îmbrăţişeze „într-o singură 
privire: trecutul, prezentul şi viitorul”. 
Insă asumarea prezentului în numele 
unui viitor idilic nu se poate produce 
decit prin efectul violent al unei rup- 
turi totale cu trecutul, ruptura fiind ea 
însăşi imposibilă în afara dinamis- 
mului, a mişcării accelerate învingînd 
orice oprelişti. De aceea conceptele 

din familia „mersului înainte”, „prefa- 
cerii”, „spontaneităţii”, „agitaţiei”, „ela- 
nului revoluţionar”, „atacului” ş.a.m.d. 
sînt, în Manifestele avangardiste, la 
ele acasă. Spre exemplu, DADA se 
autodefineşte, în Manifestul său, ca 
fiind „cameleonul schimbării rapide”. 
Suprarealiştii îi îndeamnă pe even- 
tualii adepţi să scrie „iute”, futuriştii 
fiind cei ce-şi exprimă direct dorinţa 
nestăvilită de „a preamări mişcarea 
agresivă” şi „frumuseţea vitezei” 
(subl. n.). Astfel, se poate observa 
că dinamismul progresiv e chiar unul 
dintre mecanismele importante de 
funcţionare a avangardismului. Ince- 
tineala, popasul (auto) reflexiv duce la 
moartea oricărei avangarde sau, mai 
bine zis — la substituirea lor printr-un 
alt tip de atitudine ideologică. Insă 
acolo unde există mişcarea, acolo 
există şi viaţa, vitalismul viguros fiind 
o altă însuşire pe care şi-o atribuie 
avangardele, inclusiv cele mai nihi- 
liste. Dadaiştii spun: „Sîngele nostru 
este viguros! Sîntem fantome pline 
de energie!”. Suprarealiştii îşi trăiesc 
propriul spirit doctrinar cu „exaltare” 
şi cu „multă energie”. G. Apollinaire 
susţine, în articolul Pictura cubistă, 
că „operă de artă (...) produce o ener- 
gie” care „se impune oamenilor” şi 
care este, ea, energia, „măsura epo- 
cii” [12, p. 322]. Manifestul pictorilor 
futurişti cere furios „loc liber tinerilor, 
violenţilor, temerarilor!” [13, p. 333]. E 
o stare de spirit ce se justifică, fireşte, 
prin aceeaşi dorinţă a avangardiştilor 
de a nu se fixa într-o atitudine unică, 
ci de a înfrînge mereu noi obstacole, 
inclusiv obstacolul propriei atitudini 
ideologice. 

In istoria culturii şi a civilizaţiei 
umane orice conflict dintre vechi şi 
nou a atras, de fiecare dată, dezvă- 
luirea, sub diferite forme, a atitudinii 
părţilor faţă de morală. Privite din 
acest unghi, avangardele artistice de 
la începutul secolului trecut se dove- 
desc a fi, în mare parte, a-morale. 
(Or, într-adevăr: ce funcţionalitate 
morală ar fi putut avea „automatismul 
psihic” şi „dicteul automat al gîndirii”, 
exersat de scriitorii suprarealişti „în 
afara oricărei preocupări... morale?” 
Cîtă moralitate ar fi putut să comporte 
Pătratul negru pe fond alb al pictorului 
suprematist* Kazimir Malevici?) Este 


adevărat că în acelaşi timp unele 
avangarde (mai ales futurismul şi 
dadaismul) promovează, în spiritul 
celei mai radicale negaţii, o ideologie 
orientată împotriva moralei, contes- 
tînd cu agresivitate însăşi validitatea 
acesteia ca dimensiune indispensabi- 
lă integrităţii umane. (In Manifestul fu- 
turismului se spune între altele: „...noi 
vrem (...) să luptăm împotriva mora- 
lismului”, iar DADA susţine că „morala 
atrofiază”.) Sorgintea nietzscheiană 
a acestei atitudini ţine, credem, de 
domeniul evidenţei... Se pare că tot 
Nietzsche este precursorul imediat 
al avangardiştilor în direcţia negării 
religiei, în special a celei creştine, 
Tristan Tzara susţinînd, ca şi cum în 
spiritul „supra-omului”, că pe Dum- 
nezeu „nu-l mai ia nimeni în serios”. 
Valorile fundamentale Neotestamen- 
tare se „bucură”, în Manifestul DADA, 
de nişte tratări abjecte, de-a dreptul 
ireproductibile. Suprarealismului i s-a 
atribuit, pe aceeaşi linie, „o anume 
orientare satanistă cu tentă ocultă” 
[6, p. 343]. Ca să nu mai vorbim de 
spiritul total anti-religios al discursului 
futurist, ori de productivismul** care, 
asumîndu-şi drept suport ideologic 
unic „comunismul ştiinţific”, declara, 
cu o trufie extrem de îngustă, că 
„religia este o minciună” [15, p. 357]. 

De fapt, conflictul literaturii cu 
morala şi cu religia nu este deloc 
unul nou. Insă avangarda îi imprimă 
acestuia o deliberare şi o rezonanţă 
nemaiîntîlnite vreodată. 

Tinzînd a se constitui într-o 
mişcare globală, avangarda devine 
în acelaşi timp — mai ales în faza ei 
numită a „avangardei istorice” — o 
mişcare artistică eminamente cos- 
mopolită. Ea propune, în această 
calitate, o reevaluare, pe multiple pla- 
nuri, a condiţiei umane în ansamblul 
ei. |n spatele nihilismului cvasi-total 


* Suprematismul e un curent de 
avangardă care prevedea „supremaţia 
sensibilităţii pure în artele figurative”, în 
special în pictură. A fost înfiinţat la Pe- 
tersburg în 1915. 

** Programul grupului productivist 
a fost publicat în 1920, la Moscova, ca 
reacţie la neutralismul politic al construc- 
tivismului. 


84 


Limba Română 


se întrevede ambiția unei noi viziuni 
antropologice, a cărei cristalizare a 
rămas, ce-i drept, o ipoteză etern 
amînată. 

Poate părea paradoxal, însă 
ambiția acestei noi viziuni antropolo- 
gice e unul dintre factorii care împinge 
avangardele spre negarea omului 
real, a umanităţii reale a individului, 
adică a omului însuşi. Gestul este 
conform cu logica oricărei acţiuni 
avangardiste: instituirii noului îi pre- 
cede, în mod necesar, demolarea 
vechiului. Aşa încît dadaiştii îşi ex- 
primă, în mod repetat, neîncrederea 
şi „greaţa” faţă de om şi comunitate, 
confrații lor suprarealişti exclamînd 
peiorativ: „Omul, acest visător de- 
finitiv!”. Negarea omului va duce, 
implicit, la accelerarea procesului de 
dezumanizare a literaturii (şi a arte- 
lor figurative), imprimîndu-i acestuia 
un caracter programatic. Totul se 
face, fireşte, în numele unei frumu- 
seţi „ideale”, „pure”, „superioare”, ori 
„supra-reale”. G. Apollinaire spunea, 
în articolul Pictura cubistă, că „noii 
artişti vor o frumuseţe ideală, care 
să nu fie doar o expresie a speciei, ci 
expresie a universului” [16, p. 326]. In 
acelaşi an (1913) Manifestul raionis- 
mului* sublinia că „neagă individuali- 
tăţii orice valoare în raport cu opera 
de artă” [17, p. 339]. Individul este 
exclus aşadar, cu tot cu umanitatea 
lui, din centrul preocupărilor artistice, 
locul luîndu-i-l fie închipuirea unui 
univers vag, fie însăşi opera de artă 
ori frumuseţea pură etc. Ca să vină în 
1916 dadaismul, dublat, în latura lui 
negatoare, în 1920, de productivismul 
din Rusia, şi să conteste principial „în- 
săşi posibilitatea existenţei literaturii 
/ artelor ca mod specific de expresie 
a omului” [8, p. 20], dacă e să folo- 
sim o formulă fericită a lui lon Pop. 
(„Jos arta, arta este minciună.”, „Jos 
arta care maschează doar neputinţa 
omenirii.” — sînt numai două slogane 
care, deşi amintesc de tonalitatea ca- 
tegorică a negaţiei dadaiste, aparţin 
productiviştilor ruşi.) 

Pentru o înţelegere mai dreaptă 


* Afost publicat în 1913, cu ocazia 
organizării unei expoziţii de pictură avan- 
gardistă la Moscova. 


a fenomenului avangardist e necesar 
să se reţină că avangardele protes- 
tează şi subminează totuşi „bazele 
spirituale ale unei lumi în care tocmai 
poezia (subl. n.) este dispreţuită, 
ignorată sau imposibilă” [2, p. 190]. 
Că „opoziţia avangardistă se desfă- 
şoară, în mod esențial (subl. n.) în 
numele valorii estetice” (subl. n.) 
[2, p. 189]. lată de ce, disociindu-se 
de rivalităţile inutile, suprarealiştii îi 
îndeamnă pe toţi avangardiştii să-şi 
dea „osteneala de a practica poezia”, 
fiindcă „numai ea poartă în sine com- 
pensaţia perfectă a mizeriilor pe care 
le îndură omul” [14, p. 239]. 
Examinate sub acest aspect, 
sub aspectul afirmării estetice, avan- 
gardele formează împreună o para- 
digmă literar-artistică ce ia fiinţă — întîi 
— prin negarea în bloc a întregii tra- 
diţii literare şi chiar a celei culturale. 
Ea detestă cu agresivitate convenţia, 
formele şi toate structurile literare 
consacrate. Se poate observa lesne, 
la o simplă lectură a Manifestelor, 
că avangardele declară un adevărat 
război „mijloacelor folosite de către 
artiştii trecutului”, „bibliotecii”, „acade- 
mismului”, „oricărei forme de imitație”, 
„teoriei”, „modei”, ideii de „şcoală lite- 
rară”, „criticii”, „romanului” (considerat 
de suprarealişti „un gen inferior”), 
genurilor literare, „funcţiei reprezenta- 
tive a literaturii”, „atavismului cultura!” 
ş.a.m.d. Imuni la influenţele nihiliste, 
chiar şi expresioniştii credeau că „nu 
se mai pot construi opere pe baza 
unor legi sau modele” [18, p. 262]. 
De aici şi repulsia faţă de „gustul pu- 
blic”, faţă de „entuziasmul pentru tot 
ce e mîncat de molii”, faţă de „cultul 
fanatic şi snob al vechiului”, faţă de 
„instituţiile înţelenite în tradiţie” etc., 
adică — faţă de sensibilitatea culturală 
specifică întregii epoci, căci ceea 
ce-şi mai propune avangarda este 
şi profunda transformare a acestei 
sensibilităţi prin superpunerea unei 
„noi” sensibilităţi. Insă pînă atunci 
rămîne, ca imperativ imediat, căuta- 
rea febrilă, insistentă, ameţitoare şi 
nevrotică a noutăţii, a originalității 
ab-so-lu-te, o căutare care tinde să-şi 
piardă obiectul, substituindu-se de fapt 
actului însuşi de creaţie. 
Considerînd lucrurile în princi- 
piu, „noutatea”, „nou!” sînt nişte con- 

cepte care nu pot fi definite decît prin 
ele însele. Nu trebuie deci să mire 
faptul că referinţele avangardiştilor 
privind obiectul căutării lor sînt ex- 
trem de puţine şi sumare, rezumîn- 
du-se la formule de tipul: „un nou 
mod de expresie”, „o artă complet 
nouă”, „un nou Mare Stil” ş.a.m.d. 
Mai important este a înţelege că 
ei identifică experienţa căutării cu 
creaţia însăşi, cu creaţia pe care ei 
o gîndesc ca pe o artă „mai artă decît 
arta”, dacă e să invocăm aici spiritul 
lui Tristan Tzara. Simplificînd, am 
putea spune că avangardiştii nu mai 
scriu, în înţelesul tare al cuvîntului, 
adică nu mai fac „literatură”, ci caută, 
experimentează, explorează, pregă- 
tind terenul pentru avansarea unei 
„noi” literaturi. După ce semnalează 
stările de contradicţie ale tradiţiei, ei 
încearcă să construiască un concept 
literar nou şi, se pare — unificator, dar 
pe care nu mai reuşesc niciodată să 
şi-l imagineze pînă la capăt. 

Bineînţeles, orice proces de 
creaţie implică, în mod legic, urmări- 
rea neprevăzutului, a originalității, a 
noutăţii ş.a.m.d. Romanticii sfidau şi 
ei severitatea normelor şi a reglemen- 
tărilor, reuşind să opereze modificări 
radicale în domeniul lirismului. Insă 
ceea ce-i deosebeşte pe avangardişti 
de cei dintii este faptul că ei întirzie 
şi se complac în căutarea eternă 
a noului, subminînd, prin aceasta, 
valenţele comunicative ale poeziei. 
A afirma libertatea nemărginită a ar- 
tistului de a promova tot ce consideră 
el (şi numai el!) nou, chiar dacă acest 
„nou” nu este inteligibil pentru ceilalţi, 
este un imperativ de primă importanţă 
al avangardei. Ea se hrăneşte din 
chiar senzațiile tari pe care i le pro- 
cură promovarea noului şi experienţa 
aceasta e una din sursele regenerării 
ei continui sub forma efervescenţei 
unor curente distincte care se neagă, 
la rîndul lor, unul pe altul, pe modelul 
„reacției chimice în lanț” [8, p. 13]. 
(DADA neagă „academiile cubiste şi 
futuriste”; suprarealismul neagă „ne- 
gatia dadaistă”; futurismul de stînga, 
= LEF-ului, neagă futurismul „anarhic” 
italian; constructivismul neagă şi el 
„dălăgia futuristă” ş.a.m.d.) 

Ne aflăm aşadar în faţa unui 
şir de acţiuni care fac parte din chiar 


logica interioară a evoluţiei şi avan- 
sării tipologice a fenomenului literar 
avangardist. 


(Va urma.) 

ASPECTE 
TIPOLOGICE 
ALE EVOLUȚIEI 
LITERATURII 
MODERNE 


În articolul Dezvoltarea literatu- 
rii: încercări de tipologie („L.R.”, nr. 
1-3, 2002) propuneam o concepţie 
a evoluţiei literaturii, esenţa căreia 
rezidă în disocierea acestei arte în 
două compartimente: literatură naivă, 
veche, tradiționalistă şi literatură mo- 
dernă, subiectivă, netradiţionalistă. In 
continuare trasăm coordonatele defi- 
nitorii ale tipologiei literaturii moderne, 
care reprezintă un fenomen unitar. 

Reamintim: creatorul tradiţional 
explorează mitul, legenda, întîmpla- 
rea care sînt realităţi esenţiale (vezi 
Homer, Eschil, cronicarii noştri etc.). 
Creatorul modern, dimpotrivă, por- 
neşte de la fapte concrete (faţă de 
care e distanțat, critic, analitic), pe 
care le remodelează şi le „recreează” 
conform concepţiei şi viziunii lui artis- 
tice. In cazul realiştilor Balzac, Tolstoi, 
Rebreanu această strategie consistă 
în pătrunderea în legile ascunse ale 
dezvoltării societăţii. 

In prefața la Comedia umană 
Balzac scrie: „Intiîmplarea este cel 
mai mare romancier din lume: ca să 
fii fecund, nu trebuie decît s-o studi- 
ezi. Societatea franceză urma să fie 
istoricul, eu nu trebuia să fiu decit 
secretarul ei... Limitîndu-se la aceas- 
tă reproducere riguroasă, un scriitor 
putea deveni un pictor mai mult sau 
mai puţin fidel... al tipurilor umane, 
povestitorul dramelor vieţii intime, 
arheologul mobilierului social, no- 
menclatorul profesiilor, înregistratorul 
binelui şi răului; dar, pentru a merita 
elogiile la care trebuie să rîvnească 
orice artist, nu trebuie oare să studie- 
ze cauzele sau cauza acestor efecte 


sociale, să surprindă sensul ascuns 
în acest imens ansamblu de figuri, 
de pasiuni, de evenimente? In sfîrşit, 
după ce am căutat, nu spun găsit, 
această cauză, acest motor social, 
nu trebuia oare să meditez asupra 
principiilor naturale şi să văd prin ce 
anume societăţile se îndepărtează 
sau se apropie de regula eternă, 
de adevăr, de frumos? ...Opera, ca 
să fie completă, cerea o concluzie. 
Astfel zugrăvită, societatea trebuia 
să poarte în ea cauza mişcării sale. 
Legea scriitorului, ceea ce îl 
instituie ca atare, este luarea unei 
anumite decizii privind lucrurile ome- 
neşti, un devotament absolut faţă de 
principii.” (Balzac, Comedia umană, 
Bucureşti, 1981, vol. |, p. 99-100). 
Dacă în arta tradiţională la con- 
stituirea operei erau hotărîtoare mitul, 
legenda, întîmplarea, în arta modernă 
devine decisivă subiectivitatea artisti- 
că. De aceea, pentru a defini cît mai 
exact natura fenomenelor artistice 
moderne, trebuie să analizăm viziu- 
nea şi finalitatea artistică pe care o 
urmăreşte autorul, plasîndu-le atît în 
raport cu realizările sale anterioare, 
cît şi cu aptitudinea lui de a vedea şi 
a relata despre realitate şi lume. 
Urmărind evoluţia artei mo- 
derne, putem observa schimbarea 
continuă a atitudinii subiectului cre- 
ator faţă de tradiţia literară şi faţă 
de lume. Semnificativă în acest 
sens este emotivitatea lui. Subiectul 
creator sentimentalist, din secolul al 
XVIII-lea, se prezintă ca un „semisu- 
biect”. El este tipul de subiect artistic 
întristat sau, în cazul şturmerismului 
german (prin Goethe şi Schiller), poa- 
te fi unul agitat, dar care adresează 
un mesaj vag, plin de lamentaţii şi 
adolescentinism nebulos, de emoti- 
vitate confuză, de atitudine ceţoasă 
atit în comparaţie cu tradiţia, cît şi în 
ceea ce priveşte programul artistic 
adresat contemporaneităţii. Bineîn- 
teles, există o anumită distanţare de 
tradiţia retorică şi de raționalismul 
iluminist, dar este semnificativ şi 
faptul că aceiaşi Goethe, Schiller 
revin (după perioada şturmeristă) la 
tradiţie, la clasicism, ceea ce denotă 


o anumită „nesiguranţă”, care nu este 

decît o manifestare a fenomenului 
de tranziţie către o nouă calitate a 
subiectului artistic. In acest sens, 
este revelatorie distanţarea clară a 
lui Goethe de romantici. 

Subiectul artistic romantic este 
unul revoluţionar, nonconformist, 
radicalist, care declară un „NU” ca- 
tegoric tradiţiei, structurilor, formelor 
retorice. V. Hugo afirmă programatic, 
în prefața la drama Cromwell: „Să 
dăm cu ciocanul în teorii, în „poetici” 
şi în sisteme. Să dăm jos vechea 
tencuială care ascunde faţada artei”. 
El mai notează că nu există alte legi 
decit cele ale naturii, care domină 
arta în întregul ei, şi legile speciale, 
care rezultă din caracteristicile proprii 
fiecărui subiect. 

Această nouă calitate a cre- 
atorului şi a înţelegerii subiective, 
netradiţionale a lumii a exprimat-o 
clar Chateaubriand: „Să compătimim 
pe cei vechi care n-au aflat (văzut) în 
ocean decit palatul lui Neptun şi peş- 
tera lui Proteu; ce lucru cumplit să nu 
vezi decît aventurile (manifestările) 
tritonilor şi ale nereidelor în această 
imensitate a mării, care pare să ne 
prezinte o slabă măsură a măreției 
sufletului nostru”. 

Creatorul romantic (modern) 
este astfel un subiect: 

1. revoluţionar, nonconformist; 

2. antitradiţionalist, antiretoric 
(în primul rînd anticlasicist); 

3. dedublat, solitar, izolat, dar şi 
colectivist, profund umanizat; proso- 
cial, dar şi antifeudal şi antiburghez; 
oscilînd între lumea reală care îi este 
ostilă, străină şi lumea visată, ideală, 
aşa cum ar trebui să fie conform vizi- 
unii şi concepţiei sale subiective; 

4. dilematic, care stă în faţa ne- 
cesităţii de a alege între real şi ideal; 
înger şi demon; Venere şi Madonă 
ş.a.m.d.; 

5. antinomic, o fire dominată de 
porniri opuse, complexe, contradic- 
torii (de exemplu, Byron, Edgar Poe 
etc.); 

6. manifestă multiple ipostaze, 
care vin adesea în contradicţie una 
cu alta: romanticul inocent, naturist, 


universalist, umanist, izolat, critic etc. 

Toate aceste ipostaze se da- 
torează în plan istorico-social tran- 
ziţiei de la societatea tradiționalistă, 
conservatoare, feudală, de tip pira- 
midal, la cea de tip nou — burgheză, 
atomistă, individualistă, democratică. 
Trecerea este destul de dramatică şi 
tensionată. 

În felul acesta, creatorul roman- 
tic se află în relaţii foarte complexe 
cu lumea: de la libertatea absolută 
pînă la singurătatea totală, „boala 
secolului” şi „tristeţea universală”, de 
la conştiinţa rupturii de lume pînă la 
dorinţa contopirii totale cu ea. 

Creatorul „subiectiv” cunoaşte, 
în evoluţia sa, şase etape (ipostaze) 
distincte: 

1. subiectul (creatorul) de tip 
sentimentalist; 

2. subiectul (creatorul) şi opera 
de tip romantic; 

3. subiectul (creatorul) de tip 
estetizant; 

4. subiectul (creatorul) deca- 
dent; 

5. subiectul (creatorul) frag- 
mentat, modernist, dezintegrat; 

6. subiectul (creatorul) post- 
modernist (convalescent, eclectic, 
mecanic). 


Purismul. Arta pentru artă. 
Estetismul 

Începînd cu a doua jumătate 
a secolului al XIX-lea, apare feno- 
menul numit „arta pură” sau „artă 
pentru artă”. Caracteristice acestei 
gîndiri estetice sînt parnasianismul 
din Franţa şi estetismul din Anglia. În 
legături complexe cu purismul se află 
şi literatura „decadentă” (simbolismul, 
impresionismul). 

Purismul este un fenomen ce 
se manifestă sporadic şi în alte epoci 
literare, mai ales în perioadele de 
criză. Să ne amintim de arta veche 
orientală, de poezia antică greacă, 
de literatura latină din secolele I-IV, 
de Renaşterea tîrzie. Vorba e însă 
că afirmarea sa de amploare are loc 
abia în a doua jumătate a secolului 

al XIX-lea şi continuă pe întreaga 
durată a secolului al XX-lea. Esenţial 
pentru purism este: a) închistarea 
artei în sine; b) conflictul dintre artă 
şi societate, realitate (care e o cate- 
gorie duşmănoasă, străină, inutilă); c) 
preocuparea pentru frumosul obiectiv, 
adică pentru frumosul „pur”. 

Analizînd atent epocile în care 
se dezvoltă „arta pură”, depistăm 
anumite condiţii obiective, dar şi pre- 
dispoziții subiective, care se materia- 
lizează artistic. În plan ontologic arta 
e o materie „dezinteresată”: un joc, o 
căutare, creaţie liberă — artistul cre- 
ează nu pentru bani, interes material, 
politic, social. Întotdeauna există o 
distanţare de social, material, politic. 
Arta este „aplicativă” şi corespunde 
necesităţilor estetice fundamentale 
ale omului şi societăţii. 

În plan istorico-social literatura 
estetizantă este o reacţie în favoarea 
armoniei, frumosului — categorii care 
sînt afectate în epocile de criză de 
„extremismul social” utilitarist, mer- 
cantil, primitiv. 

Estetismul este o reactie fireas- 
că de negare a deformărilor din soci- 
etate. Greşeala constă în faptul că nu 
se neagă numai urîtul, mercantilismul, 
materialismul, ci şi întreaga realitate. 
Există întotdeauna tendinţa de a ab- 
solutiza frumosul şi de a-l contrapune 
binelui şi adevărului, de a-l declara 
mai presus de aceste categorii. Însă 
frumosul rupt de societate şi om, de 
adevăr şi bine devine o abstracţie care 
substituie, de fapt, adevărul şi binele. 
Astfel, în plan teoretic, literatura „pură” 
reduce aria de reflectare artistică la 
frumosul pur, excluzînd problematica 
socială, politică, morală etc. 

După cum bine se vede, cultul 
frumosului în literatura estetizantă 
înseamnă îndepărtare de viaţă şi 
chiar negarea ei. În ochii puriştilor 
realitatea este ceva neimportant. Lite- 
ratura pură pregăteşte terenul pentru 
acea viziune artistică conform căreia 
realitatea nu reprezintă decit o lume 
bolnavă, în decădere. 


Noţiunea „decadence” (deca- 
denţă) se afirmă în Franţa în anii '80 
ai secolului al XIX-lea, cînd apare jur- 
nalul Decadence. Eticheta „decadent” 
este aplicată artei nerealiste şi, mai 
ales, poeţilor, artiştilor tineri din anii 
'70-'80 ai aceluiaşi secol (Rimbaud, 
Verlaine, Mallarmé). „Decadence” e o 
noţiune ce conţine în sine aprecierea 
fenomenului literar propriu-zis, lucru 
care nu ne îngăduie să conchidem 
că arta decadentă este una nea- 
părat degradantă. Se ştie că opera 
parnasienilor în Franţa şi literatura 
estetismului în Anglia au devenit ve- 
rigi importante în evoluţia literaturii 
moderne. Aşadar, printre decadenti 
au fost mulţi poeţi talentaţi, care au 
creat opere valoroase, importante, 
deschizînd drumul spre arta secolului 
al XX-lea. Ei au descris zonele obscu- 
re, incerte; s-au îndepărtat de real şi 
moral, apropiindu-se de „cealaltă re- 
alitate”, alta decit cea concret-socială 
a secolelor XIX-XX, dar nu şi lipsită 
de importanţă. 

Deja în anii '80 ai secolului al 
XIX-lea artiştii conştientizează coor- 
donatele artei noi, antitradiţionaliste, 
de tip modernist. În 1883 scriitorul 
francez Paul Bourget, în lucrarea sa 
Eseu asupra psihologiei contem- 
porane, nota: „Artistul contemporan, 
simțindu-se singuratic şi izolat, nu se 
mai gîndeşte la importanţa operelor 
sale. El nu ştie ce ecou vor avea ide- 
ile sale elitare, frazele sale subtile în 
popor, pe care îl socoate irațional şi 
grosolan”. Bourget evidenţiază clar 
trei componente esenţiale ale artei 
noi, antitradiţionaliste: singurătatea 
artistului; înstrăinarea lui totală de 
popor şi caracterul elitist al operei 
sale. La acestea se vor adăuga ul- 
terior: apolitismul; iresponsabilitatea 
socială; individualismul cras; absenţa 
scopului umanist în creaţia artistică 
etc. Lipsită de aceste coordonate 
majore, arta de tip nerealist cunoaşte 
în secolul al XX-lea o traiectorie sinu- 
oasă, balansînd între descoperire şi 
pop-artă, între imitație şi obscuritate, 

între filozofie şi scheme pretenţioase. 

Arta modernistă mizează pe eul 
creator, pe găselniţele lui raţionaliste, 
din care cauză naufragiază mereu în 
schematism. Pe de altă parte, ea este 
tributară subconştientului, torentului 
stihiinic şi tulbure al conştiinţei — arii pe 
care artiştii le explorează în încercarea 
de a ajunge la „lumea adevărată”. 

În acest sens, arta modernis- 
tă este una antitradiţionalistă, deci 
o artă de tip avangardist, care se 
îndepărtează în mod deliberat de 
tradiţie. În arta tradiționalistă de tip 
realist (îndeosebi în naturalismul de 
la sfîrşitul secolului al XIX-lea — în- 
ceputul secolului al XX-lea) scriitorul 
se dezice de eul său, se conformează 
realităţii pentru a descoperi esenţa ei 
fundamentală, i se supune pentru a 
o supune. Aici viaţa e marele creator, 
iar scriitorul e doar un observator, un 
„meşteşugar” iscusit, care găseşte 
cuvintele adecvate pentru a imortali- 
za bogăţia neobişnuită a vieţii. Meritul 
lui în acest caz e „minima!”, el e un 
secretar al societăţii, vorba lui Balzac. 
În arta de tip nerealist lucrurile se 
prezintă exact invers. Aici creatorul 
este totul, iar lumea, realitatea nu 
joacă nici un rol. Dacă în natura- 
lism se absolutizează rolul realităţii 
(Flaubert visa un roman, care, ca 
şi realitatea, să se scrie de la sine), 
atunci în modernism se ajunge la 
absolutizarea eului creator. Această 
absolutizare capătă cele mai diferite 
forme de manifestare. Ea înseamnă 
ruperea totală de lumea reală şi de 
realitatea socială. Eul şi lumea au- 
torului sînt unicul şi adevăratul izvor 
al artei. Astfel, la sfîrşitul secolului al 
XX-lea acest eu subiectiv se impune 
pretutindeni. Multitudinea subiecţilor, 
care mizează pe fragment (imagine, 
formă, impresie, simbol, culoare, 
construcţie etc.) determină şi multi- 
tudinea fenomenelor care alcătuiesc 
modernismul: dadaismul, cubismul, 
futurismul, acmeismul, imagismul, 
existenţialismul, expresionismul, 
constructivismul etc. 


Urmărind dezvoltarea artei în 
epoca modernă, este important să 
vedem procesul artistic în complexita- 
tea lui, dar şi în unitatea lui interioară. 
Astfel, dacă în arta de tip realist su- 
biectul (creatorul) se dezice de sine 
în favoarea obiectului (realităţii, vieţii), 
atunci în arta de tip nerealist obiectul 
(viaţa, realitatea) este anihilat, negat 
în favoarea subiectului (creatorului), 
a afirmării originalității, irepetabilităţii 
lui. Prin urmare, corelaţia dintre su- 
biect (creator) şi obiect (viaţă, lume, 
realitate) determină cele două tipuri 
fundamentale de artă: arta de tip rea- 
list („obiectivă”) şi arta de tip nerealist 
(„subiectivă”). 

Arta de tip realist tinde, în virtu- 
tea logicii ei interioare, spre o ipos- 
tază în care „obiectul” s-ar manifesta 
deplin, iar „subiectul” (creatorul) ca şi 
cum ar lipsi cu desăvirşire. Aici sînt 
posibile două variante: cea flauberti- 
ană (tolstoiană) în care creatorul se 
„dizolvă” în întregul univers artistic, 
astfel creîndu-se impresia că el 
lipseşte cu desăvirşire, şi cea „natu- 
ralistă”, „imitativă”, în care creatorul 
face efortul de a se dezice de eul său 
creator şi de a „fotografia”, „copia, 
imita lumea, realitatea. 

Arta de tip nerealist îşi are şi ea 
logica ei interioară, care se manifestă 
prin succesiunea fenomenelor artis- 
tice de la sentimentalism (preroman- 
tism) şi, mai ales, de la romantism 
pînă la postmodernism, trecînd prin 
arta estetizantă, arta decadentă, 
arta modernistă şi postmodernistă. 
În această evoluţie se observă clar o 
tot mai mare exacerbare a eului. Pe 
de altă parte, aici se produce „anihi- 
larea” (artistică) a obiectului (lumii), 
în numele eului (subiectului) artistic. 

Subiectul, creatorul de tip obiec- 
tiv (realist, naturalist) atinge o nouă 
calitate în epoca industrială, capita- 
listă, care marchează şi un alt nivel în 
cunoaşterea ştiinţifică, analitico-sinte- 
tică a lumii ce se dezvoltă atît de furtu- 
nos în secolele XIX-XX. Acest subiect 
tinde către obiectivizare, pentru a 

semăna întregului, spre a-l asimila în 
profunzime, a-i înțelege legile interne, 
fundamentale, ce alimentează natura 
şi funcţionarea întregului. În acest 
sens este profund semnificativă 
atitudinea lui Balzac. Marele scriitor 
se declara pe sine „secretarul socie- 
tăţii (franceze)”, adică omul misiunea 
căruia e de a înregistra tot ce se 
petrece în societate, de a consemna 
toate fenomenele, întîmplările, actele 
sociale etc. („Alcătuind inventarul vi- 
ciilor şi virtuţilor, adunînd principalele 
manifestări ale pasiunilor, zugrăvind 
caracterele, alegînd principalele 
evenimente din societate, creînd ti- 
puri prin sintetizarea trăsăturilor mai 
multor caractere omogene, aş reuşi 
poate să scriu istoria uitată de atiţia 
istorici, aceea a moravurilor.”) 

Astfel, creatorul de tip realist 
este unul care tinde să cuprindă 
întregul, totul. Balzac mai notează în 
acest sens: „port în mine o întreagă 
societate”; „pun în mişcare o lume 
(întreagă)”; „voi zugrăvi uriaşul mon- 
stru contemporan din toate părţile”. 
Creatorul de tip realist atinge deci un 
nou nivel de explorare şi zugrăvire 
artistică a socialului, fiind el însuşi 
profund social. Balzac spune: „Aşa- 
dar, nu dintr-o vanitate naţională mă- 
runtă şi nu din patriotism s-a adresat 
autorul moravurilor patriei sale, dar 
pentru că ţara lui, prima dintre ţări, a 
creat tipul omului social (s.n. — M.H.) 
în cele mai multiple manifestări. Poa- 
te una singură Franţa nu bănuieşte 
rolul său măreț, măreţia epocii pe 
care o trăieşte, varietatea contrastelor 
caracteristice ei”. 

Această societate industrială, 
dinamică, complexă, nouă, care 
este şi o societate descompusă, 
dezintegrată sau abia în aşezare, 
este re-produsă, re-creată de către 
realişti printr-o nouă calitate a analizei 
şi sintezei artistice. Lumea apare, în 
viziunea realiştilor, în dezvoltare, ei 
dezvăluind „sensul ascuns al eveni- 
mentelor”, „motorul lor social”, „culi- 
sele şi mecanismele scenei” (Balzac). 


Lumea, cu toate contradicţiile 
şi tipurile ei de manifestare este, în 
acelaşi timp, una integră, unitară, ca 
în Comedia umană, în Bilciul de- 
şertăciunilor, ori în Război şi pace. 

Universul patriarhal este ne- 
schimbat în esenţa şi în coordonatele 
lui fundamentale. Acolo se schimbă 
doar întîmplările, doar suprafaţa. De 
aceea în opera tradiționalistă întîm- 
plările sînt uniforme şi se înşiră ca 
mărgelele pe aţă. „Realismul” artei 
vechi este unul empiric, factologic, 
descriptiv şi declarativ (vezi cronicarii 
români). Lumea modernă se schimbă 
în profunzime, de aceea în opera 
realistă modernă întîmplările sînt 
determinate de aceste schimbări şi 
se caracterizează prin legături inte- 
rioare cauzal-finale fireşti (Balzac, 
Tolstoi etc.). 

Creatorul realist care vede 
lumea prin prisma acestor legături 
cauzal-finale dovedeşte o înţelegere 
profundă a prezentului, dar şi a vii- 
torului, a perspectivei sociale a dez- 
voltării umane. Fraţii Goncourt notau, 
încă la mijlocul secolului al XIX-lea, 
următoarele: „Balzac e cel mai mare 
om de stat..., singurul care a pătruns 
pînă în adîncul neliniştii noastre, sin- 
gurul care a văzut dezordinea Franţei 
de la 1789 încoace, moravurile sub 
domnia legilor (burgheze), faptul sub 
aparenţa cuvintelor, anarhia intere- 
selor fără frîu sub ordinea aparentă 
a concurenţei capacităţilor, abuzurile 
înlocuite de influenţele (aristocrației, 
feudalilor) prin altele, inegalitatea în 
fața legii prin inegalitatea în faţa ju- 
decătorului; minciuna acelui program 
de la 1789, banii în locul numelui, 
bancherii în locul nobililor şi în cele 
din urmă comunismul ca o ghilotină 
a averilor. Ciudat lucru faptul că doar 
un romancier a văzut toate acestea”. 

Orientarea spre obiectivitate 
este şi mai profundă în naturalism, 
acesta fiind considerat un realism dus 
la extremă. Naturalismul îşi propune 
în mod principial să „fotografieze”, 
să reprezinte realitatea întreagă, aşa 


Analize şi sinteze 


91 


cum este ea. În acest caz scriitorul nu 
inventează, ci înregistrează, este un 
„cronicar” şi nu un creator. „Roman- 
cierul nu judecă, nu condamnă, nu 
absolvă. El expune faptele”, zicea, 
încă în anii '50 ai secolului al XIX-lea, 
Champfleury, unul dintre fondatorii 
naturalismului în Franţa. Literatura 
naturalistă doreşte o apropiere maxi- 
mală de ştiinţă. Ea se vrea „ştiinţifică, 
anatomică şi biologică, iar bisturiul 
figurează pe blazonul ei alături de 
microscop”, declara Champfleury şi 
Duranty. Această „bătălie realistă” 
declanşată de ei în Franţa anilor 
'50 ai secolului al XIX-lea tinde să 
identifice romanul cu dagherotipul. În 
acest caz se reduce la minimum rolul 
fanteziei creatoare şi e necesară, 
după cum spune Zola, „o imaginaţie 
epică, care să nu modifice structura 
evenimentelor în funcţie de un anumit 
ideal de justiţie, ci care să constru- 
iască întîmplările în conformitate 
cu legile adevărului”. Naturalismul 
reflectă schimbările fundamentale 
care intervin în lumea modernă, 
industrială în comparaţie cu lumea 
tradiţională, veche, agrară, patriar- 
hală. Lumea industrială este în primul 
rînd o lume a lucrurilor, a materialităţii 
noi, creată de om. Lucrurile devin a 
doua realitate (alături de realitatea 
fundamentală a naturii, cosmosului, 
lumii primare), care tinde să substi- 
tuie lumea ontologică. Respectiv, se 
schimbă radical înţelegerea mediului 
şi a omului. Mediul nu mai este tipi- 
citate (generalitate, model, „comedie 
umană”), ca la Balzac, ci proză a 
vieţii, cotidian, banalitate, confluență 
a lucrurilor şi evenimentelor ordinare, 
plate, aproape înspăimîntătoare în 
înfăţişarea lor. Mediul este viaţa ma- 
selor, a gloatei dominată de sărăcie, 
alcoolism, patimi ordinare, instincte 
(vezi romanele lui Zola). Dacă pentru 
romantici viaţa era extraordinară, 
neobişnuită — o minune, o enigmă, 
un mister, pentru naturalişti viaţa 
apare în ipostaza ei ordinară, mo- 
notonă, cenuşie, fiziologică. Omul 


este pentru naturalişti şi un produs 
al mediului, un produs al fiziologiei, 
temperamentului, nervilor, carnalită- 
tii. Evident, faptul că ei concep omul 
ca produs genetic, al carnalităţii, 
este un mare merit şi o descoperire 
importantă a naturaliştilor. 

După Zola „cauza primă a lucru- 
rilor savantul o lasă filozofilor, căci nu 
are vreo speranţă s-o găsească cînd- 
va”. În lucrarea sa teoretică Romanul 
experimental Zola notează că în toate 
se va baza pe Claude Bernard (mare 
savant francez din sec. XIX, unul 
dintre fondatorii cercetării ştiinţifice). 

El crede că naturalismul e un re- 
alism aşezat pe baze ştiinţifice. Lucrul 
principal în crearea operei artistice 
îl constituie, în opinia lui, colectarea 
documentelor, pentru că mai departe 
„romanul se scrie de la sine”. 

Logica interioară a naturalis- 
mului e orientată astfel spre ani- 
hilarea subiectivităţii, a factorului 
subiectiv şi spre accentuarea şi 
recunoaşterea exclusivă a obiec- 
tivităţii (înţeleasă ca materialitate). 
În acest sens şi naturalismul ajunge 
la un anumit moment în impas (de 
exemplu, impasul flaubertian, în 
încercarea de a crea un roman „pur 
obiectiv”). În realitate, ca fenomen ar- 
tistic concret, naturalismul este o enti- 
tate complexă, legată şi cu realismul, 
romantismul, simbolismul, impresio- 
nismul etc. (în care acestea rămîn 
elemente constituente secundare). 
Pentru a înţelege mai profund logica 
dezvoltării literaturii şi artei moderne 
cu cele două tendinţe fundamentale 
ale sale — arta de tip realist şi arta de 
tip nerealist — trebuie să înțelegem 
esenţa dezvoltării omului în epoca 
modernă, marcată, de asemenea, 
de două tendinţe fundamentale. Pe 
de o parte, omul tinde spre obiecti- 
vitate, întreg şi întregire — spre a se 
asemăna întregului, spre a-l asimila 
în profunzime, a-i înţelege legile 
interne, mecanismele interioare şi 
spre a-l cunoaşte cît mai profund şi 
mai multilateral, tocmai pentru a fi şi 
el mai integru, mai profund. 

Acesta este tipul integrator, 
asimilator, care caută să-şi apropie 
eul său de lume şi să-l adecveze la 
coordonatele fundamentale ale lumii. 

Pe de altă parte, omul tinde să 
se bazeze în primul rînd pe sine, pe 
eul său, să-şi afirme originalitatea 
sa, unicitatea, irepetabilitatea, să-şi 
exploreze şi să scoată în exterior 
esenţa sa profund subiectivă. Este 
tipul subiectiv care îşi suprapune eul 
peste lume, substituind lumea cu 
eul său. 

Vorbim, desigur, de predomina- 
rea unei singure tendinţe, pentru că în 
dezvoltarea lor aceste două tendinţe 
se împletesc dialectic: pe de o parte, 
omul îşi afirmă eul său, personalita- 
tea, subiectivitatea, iar pe de altă 
parte, el tinde să cuprindă, să asi- 
mileze organic întregul, lumea (tinde 
către obiectivitate şi obiectivizare). 

Arta de tip realist are potente 
neobişnuite, subiectul (creatorul) şi 
obiectul aflîndu-se într-o schimbare 
continuă datorită faptului că entita- 
tea subiectivă este mereu alta, ca şi 
punctul de vedere din care ea priveş- 
te, asimilează şi analizează lumea. 

Subiectul (creatorul) „subiectiv”, 
narcisiac, izolat, egocentrist, se în- 
chide în propria lui cochilie, găseşte 
în propriul eu lumea, mai bine zis 
„umea” pe care ne-o zugrăveşte el 
nu este decit propria lui imagine, 
o proiecţie aruncată asupra lumii 
(omului şi societăţii). El se complace 
în mrejele narcisismului său. În acest 
caz, hotarele, specificul, natura artei 
e determinată de natura, căutările 
şi datele eului său. Aceasta e arta 


creată pentru sine şi are un pronunţat 
caracter subiectiv şi elitist. 

Mizînd doar pe subiectivitatea 
sa (care este o parte a lumii şi reflectă 
anumite particularităţi ale ei), creato- 
rul o „hărţuieşte” artistic, o torturează, 
o distorsionează (vezi experimentele 
simboliştilor, decadenţilor, moderniş- 
tilor), o fragmentează, absolutizîndu-i 
anumite caracteristici, tendinţe, com- 
ponente, astfel că în cele din urmă 
arta modernistă, „subiectivă” ajunge 
la epuizare, la un joc steril, la eclec- 
tism, trucaje, combinaţii sofisticate, 
dar goale, preţiozitate. 

În ce relaţie se află arta de tip 
realist şi arta de tip nerealist? Şi care 
este perspectiva dezvoltării artei în 
general şi a literaturii în particular? 

Literatura nerealistă (modernis- 
tă şi postmodernistă) se află în opozi- 
ţie cu literatura de tip realist, negînd, 
prin însăşi orientarea şi esenţa ei, 
literatura realistă. În acest sens lite- 
ratura modernistă şi postmodernistă 
se întemeiază pe ideea de negare a 
tradiţiei şi a tuturor cuceririlor artistice 
anterioare, îşi pregăteşte propriul 
impas, autonimicirea, pentru că se 
ajunge la momentul cînd nu mai ai ce 
nega şi nu mai ai ce afirma. 

Acum, la începutul mileniului 
III, literatura de tip realist s-a pome- 
nit în faţa unor impedimente uriaşe. 
Arta de tip realist se află în faţa unei 
lumi noi — a lumii care săvirşeşte 
trecerea de la societatea industrială 
la societatea informaţională. Cum 
va reflecta literatura de tip realist 
această trecere complexă, grandi- 
coasă? Vom trăi şi vom vedea. 

Elena PRUS 


PERSONAJUL 
SECOLULUI 

AL XIX-LEA 
ÎNTRE MITOLOGIA 
EROISMULUI 

ŞI NON-EROISMUL 
VIEŢII MODERNE 


Epica realistă a secolului al 
XIX-lea, care are drept scop reflec- 
tarea veridică a societăţii, se situează 
în fața unei dileme: conform căror 
criterii trebuie fabricate personajele şi 
alese detaliile descriptive cele mai re- 
prezentative? Balzac rezolva această 
problemă prin crearea unei galerii 
de doua-trei mii de personaje, cele 
reprezentative caracterizându-se prin 
intensitatea pasiunilor care le domi- 
nă. Ele sunt posedate de demonul 
arivismului. Eroismul modern nu se 
mai manifestă în bătăliile glorioase, 
ci mai mult în cele interioare: „La ba- 
taille inconnue qui se livre dans une 
vallée de l'Indre entre madame de 
Mortsauf et la passion est peut-etre 
aussi grande que la plus illustre des 
batailles connues (Le Lys dans la 
vallée) [Avant-propos la La Comedie 
humaine // L'Oeuvre de Balzac, éd. 
A. Beguin, XV, p.380]. Eroismul, 
precum se vede, poate fi declinat şi 
la feminin şi poate înflori în lumea 
anonimă, chiar şi în provinciile Tostes 
sau Yonville. 

Toate personajele semnifica- 
tive sunt firi revoltate, în afara legii, 
„vehicule” de mare viteză, care 
traversează de jos în sus şi invers 
etajele ierarhiei sociale închipuită 
ca o Comedie humaine. Dinamismul 
lor extraordinar generează mitul 
energiei vitale. Dacă personajul bal- 
zacian se defineşte, după formula din 
Physiologie du mariage, ca „o sumă 
de energie” economisită (ca în cazul 


avarilor) sau consumată (ca în cazul 
personajelor active), personajul din 
jumătatea a doua a secolului al XIX- 
lea pierde această calitate. 

Romanul secolului în cauză 
exprimă „conflictul dintre societate 
şi personajul ce relevă valorile cele 
mai înalte, denunţător al perversiunii 
acestor valori în prozaismul ambi- 
ant” [Chartier, 1998, p.135]. Zola 
trasează această sarcină în Roman 
experimental: „Notre grande étude 
est là, dans le travail réciproque de 
la société sur l'individu et de l'individu 
sur la société”. 

Problema eroismului modern 
e abordată în romanul secolului al 
XIX-lea în toată gravitatea sa, prin 
examinarea degradării progresive a 
eroului — proces lent, gradual şi, se 
pare, fatal. „Pentru epocile anterioare, 
se preferă termenul de protagonist şi 
erou — proiecţie a unui idea!” [Sârbu, 
p. 5]. 

Este evident, dacă dispunem 
personajele cele mai importante 
ale secolului al XIX-lea într-o ordine 
cronologică (Julien Sorel, Eugène de 
Rastignac, Fabrice del Dongo, Lucien 
de Rubempré, Vautrin, Emma Bovary, 
Frédéric Moreau, Bouvard Pécuchet, 
Lazare Chanteau, Folantin, Jean 
Floressas des Esentes, Georges 
Duroy, Hamlet de Laforgue), aşa cum 
face Jean Borie în Archéologie de la 
modernité [p.196-199], nu obținem 
imaginea unei serii ascendente. Men- 
tionăm că în această serie doar unul 
dintre personaje este femeie — Emma 
Bovary. Personajele cele mai însem- 
nate (de la începutul acestei serii) 
sunt tinerii care susţin proba vieţii prin 
căutarea fericirii, prin noblețea şi prin 
sacrificiul lor. Ei îşi manifestă eroismul 
la hotarul dintre provocarea societăţii 
şi acceptarea constrângerilor sociale. 
Decăderea eroului începe atunci 
când alege adaptarea la societate în 
detrimentul protejării propriei integri- 
tăţi. Nici unul nu este burghez — bur- 
ghezii sunt laşi, egoişti şi plini de o 
vanitate grotescă, constituind o serie 
anti-eroică (Prudhomme, Perrischon, 
Homais, taica Roque). 

Flaubert povesteşte istoria 
unor cuceriri care n-au avut loc. 
Personajele sunt victime ale pro- 
priilor iluzii, toate urmărind anumite 
himere: Emma şi iubirile ei, Charles 
şi iubirea pentru Emma, Frederic 
şi iubirea spirituală pentru doamna 
Arnoux, Deslauriers şi pasiunea 
pentru logică. „Flaubert va scrie ro- 
manul în care personajele acceptă 
înfrângerea fără opoziţie, fără luptă, 
romanul vocaţiilor neîmplinite sau, 
mai degrabă, al lipsei de vocaţie 
autentică” [lon, p. 232]. Pasivitatea 
personajelor flaubertiene, capabile 
doar să-şi viseze viaţa, este deosebit 
de transparentă când este vorba de 
femei. Personajul flaubertian apare 
izolat de lume şi deziluzionat. 

Personajele lui Maupassant 
sunt caracterizate prin aceeaşi lip- 
să a comunicabilităţii [Roy-Reverzy, 
p. 96]. 

Dar adevărata ruptură o produ- 
ce romanul lui Huysmans A rebours 
(1884), care refuză să reprezinte un 
personaj ce înfruntă societatea. El 
alege personaje care trăiesc în mar- 
ginea societăţii (A rebours). 

Semnificativ apare în notele 
de pregătire ale lui Zola pentru La 
Joie de vivre programul pentru Lazar 
Chanteau: „faire de lui l'homme et 
non le héros”. Spre 1880, consem- 
nează Jean Borie, non-eroismul a 
devenit garanţia autenticităţii unei re- 
prezentări [p.201]. Realismul reflectă, 
de la apariţia sa, partea ne-eroică a 
realităţii. Zola nu a creat personajul 
tânărului curajos în filiaţia eroilor se- 
colului, el consideră că destinul tinerei 
fete şi al femeii este mai reprezenta- 
tiv. Zola crede în rolul salutar al femeii 
bune şi regeneratoare. 

Lumea personajelor pe care 
o propune Zola este diferită de cea 
a personajelor flaubertiene şi mau- 
passaniene, construită fiind pe figurile 
întreprinzătorilor Saccard, Octave 
Mouret sau medicul Pascal, care au 
energia, voinţa şi capacitatea de luptă 
a personajelor balzaciene. E.Roy-Re- 
verzy precizează însă că este vorba 
mai mult de o mistificare, deoarece 


cu toţii sunt învinşi de femeie, de fali- 
ment, de moarte. Structura romanului 
zolist îşi găseşte reflecţia fundamen- 
tală în schema dinamică a invaziei, a 
luptei şi a cuceririi [p.81,97]. 

Se cunoaşte că ficţiunea na- 
turalistă privilegiază o viziune pe- 
simistă asupra lumii (fondată pe 
sociologia lui Taine şi accentuată 
de influenţa lui Schopenhauer), care 
se traduce prin tragedia destinelor 
puse în scenă. Analiza operei lui 
Zola în contextul secolului al XIX-lea 
de pe poziţiile criticii marxiste l-au 
defavorizat mult pe scriitor. Mai tre- 
buie remarcat faptul că doar câteva 
personaje ale lui nu sunt atinse de 
o pasiune morbidă. Fiecare roman 
zolist are scene excesive, în care 
transpare pe deplin imaginarul zolist, 
cum ar fi aceea în care Gervaise se 
dedă chefului până la pierzanie. 

Acest vector, re-direcţionat de 
la grandoarea anticilor înspre ambi- 
tiile reduse ale personajului modern, 
este ceea ce subminează mitologia 
eroismului şi deschide calea spre 
personajul non-eroic al secolului al 
XX-lea. 

Şcoala lui Emile Zola consi- 
deră mediocritatea drept însemn al 
adevărului. Prin faptul că nu sunt nici 
complet „albe”, nici complet „negre”, 
nici hiperbolice, personajele sale sunt 
verosimile. In comparaţie cu Balzac 
şi Stendhal, care au participat la 
dezvoltarea capitalismului ascendent, 
au construit caractere „pozitive”, Zola 
şi-a construit cariera, ca şi Flaubert, 
după revoluţia (eşuată) din 1848 şi de 
aceea a zămislit caractere negative, 
învinse. Personajul a fost înlocuit, de 
fapt, cu un caracter mediocru, ale că- 
rui trăsături individuale sunt neînsem- 
nate. „Mediocritatea şi prozaismul 
personajelor lui Zola corespund noii 
situaţii sociale, în condiţiile căreia se 
schimbau reprezentările tradiţionale 
despre om şi locul său în lume” [Me- 
lic-Sarchisova, p. 5]. 

Zola îl învinuieşte pe Balzac 
pentru caracterele hiperbolice, iar 
pe Stendhal pentru caracterul genial 
al personajelor sale. [Zola E., Les 

romanciers naturalistes, Paris, 1928, 
p. 85]. „Balzac îşi face mai puţine 
griji decât Zola, în ceea ce priveşte 
raporturile dintre lucruri, proporţiile 
precise ale unei opere şi mai ales ale 
personajelor. Autorul ciclului Rougon- 
Macquart va veghea să nu îngroaşe 
eroii săi în raport cu ansamblul ope- 
rei.” [Krakowski, p. 49-50]. In această 
ordine de idei, pertinentă ni se pare 
observaţia Ninei Melic-Sarchisova 
despre faptul că pozitivismul nu l-a 
împiedicat pe Zola să recunoască 
„excepţionalitatea” ca una dintre 
tendinţele artei moderne, având în 
vedere potenţialul ei constructiv, care 
permite a rezuma epoca în imagini 
ale indivizilor ce se disting în mulţime 
[p. 66]. Considerăm că personajele 
„excepţionale” sunt femeile pariziene. 
Ele sunt un factor de continuitate, dar 
totodată şi de inovaţie în roman. 

Lumea modernă se caracteri- 
zează printr-o nouă reprezentare a 
omului. Urmând linia materialismului 
Luminilor, omul este considerat un 
corp ce are o densitate materială. 
Dacă personajul romanelor baroce 
şi clasice era un fel de abstracţie, în 
romanul realist şi naturalist el devine 
corp, frământare, dezordine. 

Zola concepe organizarea ciclu- 
lui său ca istorie a unei familii. S-ar 
părea că nimic nu este mai puţin 
modern şi mai atemporal totodată 
decât familia. Insă familia i-a dat 
intuiţia inconştientului, neliniştii, 
complexului modern al lui Oedipe. 
Tocmai prin aceste aspecte, Zola 
este modern. „Subtitlul seriei Rou- 
gon-Macquart (Istorie naturală şi 
socială a unei familii din timpul celui 
de-al doilea Imperiu) precizează că 
personajul este situat într-un univers 
al congenialităţii, al societăţii şi al pe- 
rioadei istorice” [Miraux, p.52]. Spre 
deosebire de La Comedie humaine, 
care stabileşte între personaje legă- 
turi sociale, în Les Rougon-Macquart 
predomină legăturile de sânge [Roy- 
Reverzy, p. 164]. 

Termenul naturalism, împrumu- 
tat din terminologia ştiinţifică, lasă să 
se întrevadă că omul păstrează un 


fond de „naturalitale” şi legături cu o 
stare primitivă îndepărtată. 

Zola considera că va fi repre- 
zentativ şi credibil evitând perso- 
najele ieşite din comun, punând în 
evidenţă mecanismele de determi- 
nare (biologice, sociologice, istorice). 
„Proiectul de scriere conceput astfel 
înscrie personajul în problematica 
naturalistă care vizează individul 
pornind de la ereditatea sa şi de la 
mediul său” [Miraux, p. 52]. 

Zola aplică demersul critic al lui 
Taine romanului care devine „l'étude 
du temperament et des modifications 
profondes de l'organisme sous la 
pression des milieux et des circon- 
stances” [prefaţă la ediţia a doua a 
Therese Raquin], iar analiza deter- 
minărilor recomandate de Taine este 
aplicată de el în creaţia romanescă. 
Jacques Dubois constată că scriitorul 
face referinţă mai cu seamă la un 
determinism dublu: fiziologic, ereditar 
şi social, al mediului. In acest model, 
ereditatea şi mediul iau forma unor 
mari operatori care acţionează com- 
plementar, primul în diacronie, cel de- 
al doilea ca factor sincronic. [p.234]. 
Mediul este delimitat ca spaţiu fizic 
şi social. Personajul are caracter 
(determinat social) şi temperament 
(determinat fiziologic). Zola refuză 
„minciuna” romanescă, îşi propune 
să studieze temperamentele şi nu 
caracterele. 

Majoritatea personajelor lui 
Zola sunt supuse forţelor care le 
depăşesc, fie ele externe (fatalitatea 
mediului şi a momentului) sau interne 
(ereditatea, temperamentul) [Roy- 
Reverzy, p.98]. Astfel, aristocrata 
pariziană Renee Saccard este în La 
Curee victima mai multor factori: a 
unei eredităţi (moartea mamei sale), 
a unei educaţii (lipsa afecțiunii paren- 
tale şi mănăstirea, care nu pregăteşte 
fetele pentru realităţile vieţii), a unui 
accident biografic (un viol, o sarcină 
nedorită ori trădarea soţului avid de 
titlul său), a unui mediu social (lumea 
de parveniţi). 

Zola explică activitatea perso- 
nalităţii nu doar graţie mediului, ci 

şi datorită particularităţilor ei psiho- 
logice. Interesul manifestat faţă de 
subconştientul personajelor îl ajută să 
perceapă elementul irațional, care ex- 
plică evoluţia spontană a pasiunilor şi 
mişcarea necondiționată a gândurilor. 

„Omul fiziologic” al lui Zola 
vine pe urmele „omului natura!” al 
secolului al XVIII-lea şi are un şir 
întreg de calităţi înnăscute, dar este 
„modelat” şi de mediu, de împrejurări. 
Respectiva concepţie, cum observă 
N. Melic-Sarchisova, permite cerce- 
tarea psihologiei personalităţii într- 
un mod mai argumentat din punct 
de vedere ştiinţific decât o făceau 
predecesorii [p. 26-27]. Pe urmele 
lui Flaubert, Zola caută explicarea 
comportamentului uman în instincte, 
în subconştient şi în particularităţile 
temperamentului. „Omul fiziologic” 
resimte profund o discordanţă, condi- 
ţionată de interacţiunea dintre mediu 
şi noul tip de personalitate format de 
societatea capitalistă. 

Astfel, personajul literar din 
secolul al XIX-lea evoluează în con- 
formitate cu dinamica societăţii care 
abandonează eroismul şi intră în era 
non-eroismului modern. 

MIHAIL SEBASTIAN 
SAU DESPRE 
TENTAŢIA 
AUTENTICITAŢII 


Ciudat destin i-a fost hărăzit 
criticului, dramaturgului şi romanci- 
erului Mihail Sebastian, pe numele 
adevărat losif Hechter. Majoritatea 
celor interesaţi de viaţa şi activi- 
tatea scriitorului i-au plasat soarta 
sub semnul unei ironii ce l-a urmat 
fără încetare. Avea opt ani cînd a 
început războiul, iar copilăria, care ar 
fi trebuit să fie una fericită, şi-a trăit- 
o în lipsuri chinuitoare, în spatele 
frontului. Evreu, adolescenţa i se va 
suprapune epocii de aprigă mişcare 
antisemită. Crescut în spiritul şi bu- 
nele tradiţii româneşti, într-o familie 
în care limba de comunicare curentă 
era româna, i se va interzice brutal, 
la un moment dat, accesul spiritual 
la adevăratele valori ale neamului. 
Se va ataşa de profesorul său Nae 
lonescu, un intelectual pe care îl 
idolatriza, dar acesta va deveni, pe 
neaşteptate, unul dintre teoreticienii 
neînduplecaţi ai antisemitismului. 
Raţionalist lucid, avea să trăiască 
deceniul iraţionalismului. Structură 
discretă şi nostalgică, a declanşat 
răsunătoare scandaluri la fiecare 
apariţie în public, „eseist strălucit, 
poate cel mai reprezentativ al ge- 
neraţiei sale, s-a vrut romancier şi a 
fost aplaudat ca dramaturg; a îndurat 
toate umilinţele şi privaţiunile antise- 
mitismului şi cînd, în sfîrşit, momen- 
tul este depăşit, dispare tragic, la nici 
38 de ani, într-unul dintre cele mai 
absurde accidente posibile” [1, p. 5]. 

Plecat din viaţă la 29.05.1945, 
în urma unui accident de circulaţie, 
petrecut în centrul Bucureştilor, la 
doar trei săptămîni după zdrobirea 
Germaniei hitleriste, epilog pe care îl 
visase cu ardoare, Mihail Sebastian 


rămîne în literatura română subiectul 
unui destin tumultuos. 
Evenimentele din decembrie 
1989 vor veni să şteargă praful de 
pe opera lui Mihail Sebastian şi vor 
readuce acest nume în actualitate. 
Astfel, în 1990 vor reapare, într-un 
singur volum, cartea De două mii de 
ani şi eseul Cum am devenit huli- 
gan, însoţite de faimoasa prefaţă a lui 
Nae lonescu. La sfîrşitul anului 1996, 
Editura Humanitas publică, în cadrul 
colecţiei „Memorii / Jurnale”, volumul 
„Mihail Sebastian. Jurnal 1935- 
1944, text îngrijit de Gabriela Omăt, 
prefaţă şi note de Leon Volovici. 
Istorici, critici literari încep să 
se facă auziţi, scriind despre Jur- 
nal, avînd impresia că îl salvează pe 
Mihail Sebastian de ironia destinului 
său. Deşi însuşi autorul nu avea o 
opinie prea bună despre propriul 
jurnal, publicarea lui va produce o 
puternică reacţie. Cartea aceasta 
s-a aflat luni de zile în centrul atenţiei 
publice, mai multe ediţii fiind epuizate, 
iar comentariile continuă şi azi. 
Modelul pe care, se pare, îl 
urmează Mihail Sebastian este Ju- 
les Renard care „timp de 23 de ani, 
aproape zi de zi, de cum a trecut pra- 
gul adolescenţei şi pînă a murit (...) a 
însemnat aici (în jurnalul său — n.n.) 
oamenii pe care i-a cunoscut, femeia 
pe care a iubit-o, fiinţele pe care le-a 
văzut murind, cărţile pe care le-a 
scris, ambițiile, deziluziile, elanurile, 
regretele — tot ce poate însufleţi o 
viaţă de om sensibil. Cînd ajungi la 
capătul acestui jurnal, cunoşti nu o 
carte, ci un om” [2, p. 8]. S-ar părea 
că aceste afirmaţii Mihail Sebastian 
le aplica propriului său jurnal. 
Nicolae Manolescu consideră 
că există, în general, trei tipuri de 
jurnale: jurnalele personale (care 
includ documente morale şi psiho- 
logice despre autor); jurnalele unei 
creaţii (documente despre naşterea 
şi problematica unei opere) şi jurna- 
lele unei epoci artistice (documente 
despre viaţa artistică în special) [3, p. 
3]. Creat la întretăierea dintre aceste 
tipuri de jurnale, lucrarea lui Sebasti- 
an reprezintă o colecţie de asemenea 
scrieri pe mai multe paliere care 

realizează un continuu schimb între 
ele, rămînînd totuşi distincte. Astfel, în 
Jurnalul lui Mihail Sebastian poate fi 
identificat: un jurnal intim (care conți- 
ne date despre situaţia sa materială, 
adesea deplorabilă, pasionantele 
lecturi, preferințele în muzică şi amo- 
rurile pasagere); un jurnal de creaţie, 
adică detalii în legătură cu scrierea 
unora dintre romanele şi piesele sale 
de teatru, şi, în fine, un jurnal intelec- 
tual-politic (care cuprinde date despre 
război, despre atitudinile antisemite 
ale unor prieteni, comentariile pe mar- 
ginea unor evenimente politice etc.). 

Jurnalul intim dezvăluie stările 
interioare ale omului vulnerabil Mihail 
Sebastian care are o părere cit se 
poate de proastă despre sine însuşi. 
Senzaţiile care îl încearcă sunt de 
„silă, dezgust, descompunere”, con- 
siderîndu-se „o epavă” şi „un ratat”. 
Se autocaracterizează în următorii 
termeni: „Tot ce mi se întîmplă trece 
undeva dincolo de mine, fără ade- 
renţă — ca şi cum nu m-ar privi. Am 
senzaţia că sunt şifonat, prăfuit de 
drum şi că aştept să ajung undeva, 
pentru ca să mă schimb, să mă perii, 
să iau o baie, să mă transform. Şi, în 
fond, nu mă duc nicăieri, nu aştept ni- 
mic, nu mă aşteaptă nimic”. De altfel, 
Jurnalul debutează sub semnul unei 
miîhniri, legată de faptul că va trebui 
să poarte ochelari, „care-l fac urât” şi 
îi schimbă înfăţişarea. Se consideră 
incapabil de orice activitate, golit de 
energie: „Adevărul e că nu izbutesc 
nimic. Nici măcar să citesc discipli- 
nat o carte de la început la sfîrşit. 
Sunt sălciu, somnoros, descompus, 
dezgustat de mine însumi, aştept de 
undeva puţină graţie”. Se simte prins 
„într-o neverosimilă cursă”, care îl 
poate duce, fie la „salvare”, fie la 
„dezastru”. Aşadar, avem în faţă un 
individ inadaptat care nu-şi poate găsi 
un rost, nici în afară şi nici în sine. 
Ceea ce se cuvine remarcat este 
trăirea sinceră, nedisimulată a unei 
sensibilităţi lucide, cu toate marile 
şi micile ei calităţi şi defecte umane. 

Orice jurnal intim este o con- 
fruntare efemeră dintre eul interior 
şi Celălalt, dintre spiritul creator şi 
biografie. Subiectivitatea, intimitatea, 


subconştientul sunt doar câteva dintre 
dimensiunile constante pe care autorul 
încearcă să le opună timpului. Jurnalul 
are o motivaţie psihologică — nevoia 
de exhibare a eului profund, pe de o 
parte, iar pe de altă parte, curiozitatea 
cititorului de a descoperi, dincolo de 
autor, personaje. Afirmația lui Thibau- 
det că sinceritatea scriitorului este una 
literară evidenţiază faptul că această 
sinceritate are un caracter mediat 
şi acest lucru se poate atribui oricui 
care încearcă să se exteriorizeze prin 
verb pentru a-şi transpune trăirile în 
cuvânt. Principiul de la care pleacă 
Valery este că „cine se confesează, 
minte”. Acest scepticism în privinţa 
adevărului şi în privinţa sincerităţii care 
este un instrument moral al adevărului 
nu priveşte numai literatura subiectivă. 
Sinceritatea nu poate fi realizată în 
chip absolut nici măcar atunci când 
instanţa de raportare prezumată este 
persoana autorului-lector. Scrierea, 
voită sinceră, va fi totuşi mediată în 
virtutea funcţionării în subconştient 
a unui principiu formativ de natură 
constructivă. 

Tudor Vianu, abordînd proble- 
ma sincerităţii în literatura subiectivă, 
considera că exprimarea eului memo- 
rialistic prin propriile lui evenimente 
presupune o „triplă lucrare de selec- 
tare, înlănţuire şi periodizare” [4, p. 
350], aplicată materiei acestora. In 
legătură cu fiecare dintre aceste trei 
momente, sinceritatea literaturii su- 
biective va avea de suportat mari difi- 
cultăţi. In ceea ce priveşte selectarea, 
adică „reținerea acelor evenimente 
care au o semnificaţie deosebită” 
şi, evident, eliminarea elementelor 
nesemnificative, această operaţie 
nu stă în întregime la dispoziţia 
memorialistului din motive în parte 
involuntare, în parte dependente de 
atitudini şi sentimente speciale. Prin 
urmare, în cazul literaturii subiective, 
putem distinge două trepte mari ale 
ficţionalizării: una neintenţționată, 
cealaltă intenţionată. Prima este 
„expresia unei matrice psihologice şi 
spirituale proprie fiecărei individualităţi 
care acţionează printr-o cenzură de 
ordin inconştient” [5, p. 12]. Ea se 
realizează prin omiterea arbitrară a 

unor fapte sau prin suprasolicitarea 
altora. Există, în primul rînd, o elimi- 
nare involuntară prin uitare care poa- 
te lăsa în umbra subconştientului serii 
întregi de fapte lipsite de însemnătate 
din perspectiva diaristului, dar care în 
realitate pot fi extrem de elocvente 
pentru cei interesaţi de elucidarea 
vieţii acestuia. Şi dimpotrivă — faptele 
pe care memoria nu le elimină nu sunt 
întotdeauna cele mai semnificative. 

„O psihologie mai avizată ştie 
astăzi că memoria nu este simplă 
reproducere şi că lucrarea fanteziei 
începe cu actele ei. Cînd un memo- 
ralist declară deci că nu se abate 
niciodată de la norma sincerităţii, 
lucrul trebuie înţeles numai în cadrul 
condiţiilor normale ale psihologiei 
omeneşti, care dau termenului de 
„sinceritate” o semnificaţie relativă” 
[6, p. 300]. 

Ficţionalizarea intenţionată 
reprezintă diferenţa dintre ceea ce 
sunt şi ceea ce vreau să par. Nu se 
poate vorbi de confesivitate absolută 
în sensul sincerităţii totale. O cauză a 
limitelor sincerităţii este legată de di- 
feritele stări ale eului în orice acţiune 
omenească. În acest sens pot fi iden- 
tificate două situaţii: prima — atunci 
cînd eul manifestă tendinţa de a 
ascunde laturile înjositoare ale vieţii, 
de a le „cosmetiza” sau, cel puţin, de 
a le înfăţişa într-o lumină favorabilă. 
Şi a doua situaţie — cînd, dimpotrivă, 
exagerează laturile înjositoare ale 
vieţii, sporind gradul sincerităţii şi in- 
troducînd o nouă practică, bazată pe 
ceea ce putem numi „cruzimea sin- 
cerităţii”. Prin urmare, ficţionalizarea 
biografiei nu se face doar în sensul 
idealizării ei. „Ea poate presupune ad- 
miterea unor aspecte care şochează 
propria conştiinţă de sine, dar simplul 
fapt că arăt că sunt conştient de ceea 
ce-mi este în fond defavorabil consti- 
tuie o metodă de supralicitare a mea 
ca instanţă valorizatoare” [5, p. 12]. 
Drieu la Rochelle vorbeşte degajat 
de impotenţa sa, dînd detalii care 
scandalizează bunul-simţ, Simone 
de Beauvoir vorbeşte fără perdea 
despre nimfomanie şi lesbianismul 
pe care le practică în acelaşi timp. Tot 
pe aceleaşi urme calcă Michel Leiris, 


Julien Green, Queneau ş.a. Mărturi- 
sindu-şi „gusturile particulare”, Gide 
nu se sfieşte să-şi exprime dorinţa 
de a se tăvăli sub masă cu cei mai 
ordinari oameni şi de a-şi trăi, astfel, 
voluptatea corpului. 

Evident, Mihail Sebastian este 
departe de aceste cazuri celebre şi 
totuşi sinceritatea care străbate din 
paginile jurnalului său pare adesea 
destul de crudă şi exagerată. El ne 
îngăduie să-i reconstituim personali- 
tatea printr-un joc de pendulări între 
literatură şi viaţă, ficţiune şi confesi- 
une. Printre rîndurile din Jurnal se 
strecoară adesea notatii fragmentare 
referitoare la legăturile amoroase: 

„Miercuri, 18 septembrie 
[1935]. In sfîrşit azi o zi cu femei. 
Intîi o vizită Dorinei Blanck, care m-a 
invitat din senin stăruitor, şi sub un 
pretext atît de pueril (vrea să citesc un 
roman pe care ea nu l-a înţeles şi apoi 
să i-l explic), încît se simţea limpede 
că vrea altceva (...). In sfîrşit, plecînd 
de la Dorina, vizită la Leni. Prima de 
la despărţirea noastră din iulie. 

Sînt mulţumit de mine. In afara 
cîtorva mici gesturi de enervare, nu 
am să-mi reproşez nici o gafă. Ea 
se plîngea că nu mă recunoaşte, că 
sînt rece etc., etc. (fără să insiste, 
de altfel, căci e atît de indiferentă în 
fond), iar eu protestam cu atita bună 
credinţă cît puteam simula. Destulă, 
în orice caz, pentru ea” [7, p. 35-36]. 

Fireşte, erosul din Jurnal-ul lui 
Mihail Sebastian este adesea con- 
tradictoriu, frămîntat, plin de gustul 
eşecului, şi, cu toate acestea, tentant: 
„Jocul meu de dragoste e una din 
cele mai stupide torturi. E umilitor, 
e primejdios, e zadarnic, este fără 
sens — şi totuşi nu-mi pot impune 
odată pentru totdeauna o definitivă 
renunțare. Ştiu că nu duce la nimic, 
că nu poate duce la nimic, că totul e 
dinainte sortit celui mai grotesc dez- 
nodămiînt — şi totuşi de fiecare dată 
mă îmbarc în aceeaşi ridicolă farsă, 
cu nu ştiu ce amestec de impostură şi 
bună-credinţă, ca şi cum ar fi o încer- 
care pe care o fac pentru prima oară. 
E greu să fii om sfîrşit — şi să accepti 
cu seriozitate acest fapt” [7, p. 42]. 

Aceste dezvăluiri spulberă 

aparenţa unor facile împliniri, a unor 
aventuri ce nu implică suflet, pe care 
ar sugera-o reputaţia de monden a 
scriitorului, întreţinută adesea chiar 
de el însuşi în scrierile sale antume. 
Mihail Sebastian îşi recunoştea figura 
de homme à femmes. Dar sensibili- 
tăţii sale contorsionate şi complexe 
i-au fost interzise — ne mărturiseşte 
Jurnal-ul, spre stupefacţia multora 
— „asemenea fericiri făcute din sen- 
zualitate şi nepăsare”. 

Speciei mai largi a jurnalului 
intim îi aparţine şi cel „evreiesc”, 
care oferă cu generozitate un imens 
material faptic despre persecuțiile 
la care erau supuşi evreii, despre 
crimele legionare etc. Prin urmare, 
acesta este o mărturie vie nu numai a 
trăirilor şi dilemelor personale, ci şi a 
dramelor evreieşti care se desfăşurau 
în acea perioadă. Jurnalul „evreiesc” 
nu poate fi înţeles fără referirile la 
romanul evreiesc al lui Mihail Se- 
bastian — De două mii de ani, care 
este prezent în ecuaţia Jurnal-ului, 
fără să facă parte propriu-zis din sub- 
stanta sa. De două mii de ani pune 
problema evreităţii, replica polemică 
Cum am devenit huligan, publicată 
în ianuarie 1935, încearcă s-o cla- 
rifice, iar Jurnal-ul, apărut în urma 
acestora, vine s-o amplifice şi mai 
mult. După scandalul în urma apariţiei 
romanului, Mihail Sebastian se vede 
marginalizat, redus la tăcere şi atacat 
violent de toate taberele. In Jurnal 
el va consemna reacţia psihică a 
celui care descoperă că pentru cei 
mai apropiaţi oameni el este absolut 
altul. De aceea, asumarea identităţii 
evreieşti avansează concomitent cu 
renunţarea la comunicarea cu aceia 
care văd în el numai străinul. Mihail 
Sebastian se arată sensibil la formele 
groteşti de persecuție, la spaima şi 
teroarea pe care le instaura antise- 
mitismul tot mai dezlănţuit al epocii. 
El înregistrează fărădelegile prigoa- 
nei evreilor, cu o umbră chinuită în 
faţa acestui absurd care nu poate fi 
anulat, rectificat, uitat: „E o demenţă 
antisemită, pe care nimic nu o poate 
opri. Nu e nicăieri nici o frână, nici o 
rațiune. Dacă ar exista un program 
antisemit — încă ar fi bine. Ai şti pînă 


la ce limite se poate merge. Dar nu e 
decit o pură bestialitate, fără control, 
fără ruşine, fără conştiinţă, fără scop, 
fără ţintă. Orice, orice, absolut orice 
e posibil. Văd pe feţele evreieşti pa- 
loarea spaimei, îngheaţă surisul lor 
de optimism atavic, se stinge vechea 
lor ironie consolatoare”. Autorităţile 
adoptă măsuri antiumane îndreptate 
împotriva evreilor. O ordonanţă a 
primăriei le interzice să tirguiască 
în piaţă, în afara unor anumite ore: 
„Te întrebi în fiecare zi ce se va mai 
născoci împotriva noastră. Trebuie 
multă imaginaţie ca să se gîndească 
ceva nou. De altfel, de cînd cu expro- 
prierea imobililor, de cînd cu deportă- 
rile şi asasinatele — tot restul devine 
grotesc, pueril, stupid”. Declarînd că 
încetează a-şi face ordine în „condiţia 
sa iudaică”, autorul Jurnal-ului ne 
descrie suferința uriaşă a omului fără 
nici o determinare. 

Informaţia de caracter personal 
înregistrează experienţele sentimen- 
tale, relaţiile de familie, şocul unor 
vise. O pasiune pe care ne-o relevă 
Jurnal-ul este lectura. Mihail Sebas- 
tian lasă în paginile jurnalului nume- 
roasele sale impresii de lectură: Jules 
Renard, Stendhal, Gide, Proust, Leon 
Bopp, Malarme, Charles Morgan, 
Montaigne, Shakespeare, Balzac ş.a. 

„Luni, 17 iunie [1935]. Lectura 
Albertinei mi-a redat cu violenţă 
gustul de a mă întoarce spre Proust, 
voi mai ceti poate un volum din Le 
temps retrouve, al doilea volum din 
Du côté de chez Swann (mai ales 
Un amour de Swann, de care pro- 
priile mele întîmplări m-au apropiat 
în ultimele trei săptămîni) şi în sfîrşit 
cîte ceva din A l'ombre des jeunes 
filles” [7, p. 28-29]. 

Jurnalul de creaţie ne introduce 
în laboratorul de lucru al scriitorului, 
care cuprinde etapele redactării 
cărţilor. Deşi se vrea activ, laborios, 
autorul Accident-ului apare mereu 
iritat de activitatea sa, copleşit de 
conştiinţa „limitelor” sale. Lucid, cu 
conştiinţa reală a vocației sale, nu 
credea în calităţile sale de roman- 
cier: „E în mine o anumită lipsă de 
spontaneitate care nu poate fi anulată 
de nici o altă calitate. Ceea ce scriu 

eu este puţin schematic, puţin liniar, 
puţin abstract, chiar cînd e grațios, 
chiar cînd e străbătut de o undă de 
emoție (căci sînt aşa de sentimental). 
Pot, prin urmare, să fac mici povestiri 
de 200 de pagini cu accent de jurnal 
intim — dar un roman nu” [7, p. 106]. 
Il dezolează dificultatea de a scrie. 
Condeiul său indecis este însoţit 
întotdeauna de scrupule. In momen- 
tul cînd reuşeşte să scrie, se arată 
nemulţumit de felul cum scrie. Uneori 
afirmaţiile sînt mai moderate, alteori 
radicale: „Mă dezolează dificultatea 
mea de a scrie. Şi invidiez aşa de mult 
abundența lui Mircea. Condeiul meu e 
plin de obstacole, plin de scrupule, de 
ezitări. Nu aşa se scrie un roman. De 
altfel trebuie să convin că nu sînt un 
romancier. Pot scrie lucruri delicate 
de reflecţie, de reverie interioară, de 
solilocviu — dar nu pot să mă avînt cu 
uşurinţă între mai multe personaje pe 
care să le las să trăiască” [7, p. 106]. 

Conceptul de autenticitate pe 
care o structură sufletească şi men- 
tală ca a lui Mihail Sebastian s-a pliat 
perfect a generat în personalitatea 
lui complexă şi o anumită spaimă de 
consacrarea textului prin „tipar”. Cum 
altfel ar putea fi explicată needitarea 
la timp a Oraşului cu salcîmi sau 
nenumăratele ştersături şi reveniri 
din romanul Accidentul? Această 
spaimă cultivă în el obişnuinţa de a-şi 
reciti volumele pe care le găseşte mai 
întotdeauna insuficient de realizate, 
cu excepţia romanului De două mii 
de ani. Dorinţa de a fi autentic se pare 
că provoacă inhibiţii unei persona- 
lităţi complexe ca Mihail Sebastian. 
El scrie greu, deoarece în interiorul 
său contradictoriu se confruntă do- 
rinta de a scrie bine cu dorinţa de a 
fi sincer, spontan, autentic. Această 
confruntare împiedică scrisului. 
Autenticitatea trăirii trebuie să se 
reflecte întocmai în scris şi teama de 
o reflectare parţială este cea care îi 
provoacă frămîntări. Teama de a nu 
fi autentic nu îl părăseşte niciodată: 
„Incă o dată trebuie să deplor înceti- 
neala mea în scris. Nimeni, cred, nu 
are mai puţină vivacitate, mai puţină 
libertate de mişcare, mai puţină uşu- 
rinţă spontană decît mine. Sunt lucruri 


care îmi lipsesc total. Văd uneori idei 
în nu ştiu ce fulgurantă lumină — şi am 
atunci impresia că totul s-ar putea 
realiza miraculos în cîteva ore, ca sub 
o inconştientă dictare. Dar cînd iau 
tocul în mînă totul redevine opac — şi 
atunci începe munca absurdă, plată, 
greoaie a scrisului, care ţine zile, 
săptămîni, luni, uneori ani”. 

„Mihail Sebastian îşi pierde 
libertatea înaintea transformării trăirii 
în ficţiune şi asta tocmai pentru că 
scopul final este autenticitatea pură. 
Ea este cea care generează com- 
plexul ficţiunii. Legătura definitivă cu 
improprietatea expresiei blochează 
demersul creator” [5, p. 13]. El se 
raportează la Jurnal-ul său ca la un 
roman autentic propriu-zis. Vrea să 
fie scris cu o spontaneitate brută, 
în deplină sinceritate, de aceea îşi 
reproşează stilul şi lipsa acestei 
sincerităţi. 

Jurnalul intelectual şi politic cu- 
prinde cel mai vast spaţiu, incluzînd 
însemnări despre atmosfera din 
mediile intelectuale frecventate de 
Mihail Sebastian şi, în special „foaia 
de observaţie” a relaţiilor cu prietenii 
cei mai apropiaţi: Mircea Eliade, Ca- 
mil Petrescu, Antoine Bibescu, Radu 
Cioculescu, Al. Rosetti, dar şi a celora 
din lumea teatrală bucureşteană. 

Cea mai surprinzătoare mărtu- 
rie şi poate cea mai stranie pasiune 
intelectuală pe care o face Mihail 
Sebastian în Jurnal este acea pentru 
Nae lonescu. După prefața la roma- 
nul De două mii de ani în care acesta 
propusese o paradoxală justificare 
teoretică a antisemitismului unei cărţi 
evreieşti şi declanşarea furibundului 
eseu al lui Mihail Sebastian Cum am 
devenit huligan, oricine ar fi putut 
paria pe destrămarea prieteniei lor. 
Dar nu va fi aşa, căci Mihail Sebastian 
continuă să-l numească călduros în 
jurnal: Nae. Deşi nu mai era demult 
student, discipolul nu lipseşte de la 
nici unul din cursurile sale. Numai că 
fostul student, maturizat acum, obser- 
vă şi „coborîrea în trepte” a „directo- 
rului de conştiinţă”. Vraja prelegerilor 
profesorului pare a se destrăma, iar 
jurnalul va înregistra felul în care 
fostul elev priveşte lecţiile maestrului 

său, alterate de cabotinism: "leri n-am 
mai fost la cursul lui Nae. A început 
să mă plictisească. Ultimele lecţii au 
fost reeditări, destul de enervante 
prin facilitatea lor politică, reeditări 
ale lecţiilor de anul trecut” [7, p. 46]. 

Evident, rezerva pe care o 
arată Mihail Sebastian faţă de medi- 
ocritatea prelegerilor acestuia nu se 
datorează poziţiei divergente pe care 
o are discipolul în raport cu mentorul 
său, deoarece atunci cînd e cazul, 
notaţiile din Jurnal înregistrează o 
admiraţie simplă şi călduroasă: „este 
fără îndoială cel mai interesant şi mai 
complex om pe care l-am cunoscut” 
[7, p. 30]. 

Oglinda diaristului va întregistra 
ambele ipostaze: cea a unui „Nae din 
timpuri bune”, şi „cea a lui Nae lones- 
cu alterat ca om şi ca profesor”. Fos- 
tul discipol balansează între vechea 
admiraţie şi noile deziluzii pe care i le 
oferă din plin profesorul. Fascinat de 
fantastica-i dicţiune a ideilor, Mihail 
Sebastian nu se poate înfrîna să nu 
noteze şi uriaşele crize de orgoliu ale 
lui Nae lonescu, dorinţa de căpătuire, 
mascată după principii oneste: 

„Balcic, sîmbătă, 30 aprilie 
[1938]. Lui Nicholson (deputatul la- 
burist care a fost acum 2 săptămîni 
la Bucureşti) i-a spus că nu va în- 
telege nimic din România, dacă va 
voi să o judece cu criteriul „libertăţii 
individuale”. E o valoare pe care nuo 
cunoaştem, pe care am împrumutat-o 
de aiurea şi peste care soluţia orga- 
nică, firească, a neamului românesc, 
trece nesocotind-o obligatorie. 

Foarte bine, aş fi vrut să-i replic 
lui Nae. Dar cînd spui asta de pe 
terasa unei magnifice vile la Balcic 
sau din balconul unui somptuos palat 
la Băneasa, cînd te aşteaptă afară 
un Mercedes Benz, cînd hainele ţi le 
aduci de la Londra, rufele de la Viena, 
mobilele de la Florenţa, articolele de 
toaletă de la Paris, toata teoria asta 
este teribil de reacționară” [7, p. 160]. 

La moartea idolului său însă, o 
durere profundă îi va invada pagina: 

„Sîmbătă, 16 martie [1940]. 
Plîns nervos, imposibil de stăpînit, 


ieri dimineaţă, intrînd în casa lui Nae 
lonescu, două ore după ce a murit. 

Se duce cu el o întreagă peri- 
oadă din viaţa mea, acum — acum de 
abia — definitiv închisă. 

Ce soartă stranie a avut omul 
ăsta extraordinar, care moare neîm- 
plinit, nerealizat, învins şi — dacă nu 
mi-ar fi greu s-o spun — ratat. 

Mi-e atît de drag tocmai pentru 
că a avut aşa de puţin noroc!...” [7, 
p. 267]. 

In anii războiului, Jurnalul în- 
registrează un dureros traseu interior 
pe care Mihail Sebastian îl descrie cu 
precizie, aflat într-o solitudine apăsă- 
toare. Natura sa delicată pare a nu 
mai vibra cu acel tremur de altădată 
la ferocitatea evenimentelor care se 
declanşau sub ochii lui. Astfel, în 
momentul cînd soldaţii sovietici, intraţi 
în Bucureşti, jefuiesc şi violează cu o 
barbarie uluitoare, Mihail Sebastian 
ia o atitudine surprinzător concilian- 
tă: „Nu pot lua prea în tragic toate 
incidentele sau accidentele. Mi se 
par normale. Chiar juste. Nu e drept 
ca România să scape prea uşor. La 
urma urmelor Bucureştiul ăsta îmbel- 
şugat, nepăsător, frivol e o provocare 
pentru o armată care vine dintr-o ţară 
pustiită (...). Ruşii sînt în definitiv în 
dreptul lor”. 

Dar asistarea dezarmată la cri- 
mele antisemite, cu un frate în Franţa 
ocupată de nemți şi cu un altul, aflat 
într-un lagăr de muncă; concedierea 
de la Fundaţia Regală pentru Literatu- 
ră şi Artă şi condamnarea la mizerie, 
cu spectrul grozăviilor în faţă, obligat 
să presteze activităţi de „maxim in- 
teres obştesc” (adică să dea zăpada 
cu lopata de pe o linie de cale ferată 
pe alta) şi să plătească „biruri”, fără 
posibilitatea concentrării asupra 
creaţiei, cu interdicţia de a semna 
cu propriul nume, silit să renunţe la 
unicul spaţiu de intimitate — Mihail Se- 
bastian pare a fi obosit de suferinţă. 
Gheorghe Grigurcu defineşte această 
stare de insensibilizare, ce venea în 
contradicţie cu structura interioară a 
diaristului — „demonizare vindicativă” 
[8, 124]. 

Jurnalul politic va înregistra 
invadarea Poloniei de către armatele 
germane şi sovietice, apoi căderea 
Parisului. Prin abordarea aceloraşi 
teme care străbăteau romanul De 
două mii de ani şi eseul Cum am 
devenit huligan, adică statutul inte- 
lectualului evreu, acţiunile antisemite, 
Jurnal-ul se înscrie în continuitatea 
acestora. 

Jurnal-ul lui Mihail Sebastian, 
chiar dacă este un jurnal de scriitor, nu 
face parte dintre acelea „literaturizate” 
şi „trucate”. Ceea ce dă credibilitate 
şi autenticitate mărturiilor din acest 
jurnal este tocmai acea detaşare cu 
care sînt formulate, absenţa tonului 
vindicativ. Autenticitatea şi sinceritatea 
deţin primatul în această scriere, care 
dă impresia unui prezent etern. 

Locul destul de modest al lui 
Mihail Sebastian în istoria literară 
(ales, în fond, de G. Călinescu care 
nu îl aprecia ca prozator, îl ignora 
ca dramaturg şi îl desconsidera ca 
eseist) ar trebui să fie regîndit după 
culminarea carierei sale ca diarist. 
Pe de o parte, pentru că Jurnal-ul 
valorează cît toate celelalte scrieri 
ale sale, cu excepţia publicisticii. lar 
pe de altă parte, pentru că Jurnal-ul, 


facilitind accesul în laboratorul de 
creaţie al autorului, clarifică o seamă 
de intuiţii critice. 

Panait ISTRATI 
(10 august 1884 — 16 aprilie 1935) 


Scriitor de expresie franceză şi română. S-a născut la 10 august 1884, la 
Brăila, în familia lui Gheorghios şi a Joiţei Istrati. Îşi petrece copilăria în satul 
Baldovineşti. Elev al şcolii primare Tudor Vladimirescu din Brăila (1891-1897). 
Îşi cîştigă apoi existenţa ca vînzător într-o băcănie, ucenic în diverse ateliere, 
zugrav. Porneşte în căutarea unui rost, peregrinînd prin ţările Orientului Apro- 
piat şi bazinul Mediteranei (1912-1930). În anul 1916 face o scurtă călătorie 
în Elveţia, după care îşi găseşte azil permanent în Franţa. 

Primele încercări literare datează din 1907. Debutează cu articolul Hotel 
Regina în România muncitoare. Tot aici îşi publică primele povestiri: Mîntuitorul, 
Calul lui Bălan, Familia noastră, 1 Mai ş.a. Colaborează şi la alte ziare: Viaţa 
socială, Dimineaţa, Adevărul etc. Se apropie de cercurile socialiste. Suferind 
o criză spirituală, refuză să mai publice. Revine la literatură abia în anul 1916 
în Franţa, graţie sprijinului moral oferit de Romain Rolland, care îl îndeamnă 
să scrie în limba franceză. Astfel, în nr. din 15 august 1923 al revistei Europe 
îi apare povestirea Kyra Kyralina, pe care o editează în anul 1924 în volum. 
Următoarele cărţi (Oncle Anghel, Les haidoucs, Codine, Mikhail, La fa- 
mille Perlmutter, Le refraine de la fosse. Nerrantsoula, Les chardons du 
Baragan, Tsatsa Minka, La maison Thüringer, Le bureau de placement, 
Méditerranée) i-au apărut în anii 1924-1928 şi 1931-1935. 

În octombrie 1927 începe o călătorie de 16 luni prin U.R.S.S., Grecia şi 
Egipt împreună cu scriitorul grec Nikos Kazantzakis. În urma acestei călătorii, 
publică volumul Confession pour vaincus — expresie a unei profunde deza- 
măgiri faţă de idealurile socialiste, a căror realizare l-a decepţionat dramatic 
în ţara sovietelor. „Cartea Spovedanie pentru învinşi — scrie Alexandru Falex 
— apare în librării la 15 octombrie 1929, editată de Rieder, în colecţia « Temo- 
ignages» (Mărturii). Partidul Comunist Francez, prin organul său L'Humanit6, 
dă semnalul atacurilor, la care se raliază toată presa de stînga din Occident, 
urmate mai apoi de trista campanie mercenară a lui Henri Barbusse, cu văditul 
scop: asasinarea morală a scriitorului nostru. 

Ce reprezintă această carte în contextul operei istratiene? Este «Cartea 
de vizită» a scriitorului cetăţean Panait Istrati, combatant pentru libertate şi 
dreptate socială. Cu sacrificiu de sine, el a dezvăluit — printre primii — opiniei 
publice mondiale, cangrena care rodea dictatura comunistă, pusă în slujba unei 
caste — «nomenclatura» — ce trăia în opulenţă, în timp ce poporul era asuprit, 
înfometat şi exploatat. 

Panait Istrati a ţinut piept mercenarilor. La insinuarea că ar fi aderat la 
fascism, el a răspuns prin viguroasa confesiune Omul care nu aderă la nimic. 
Om de opinie, el a gîndit în perspectiva timpului, care nu o dată i-a dat dreptate.” 

Panait ISTRATI 


OMUL CARE 
NU ADERĂ LA NIMIC 


Făcînd recenzia ultimei mele 
cărţi, Casa Thuringer, în „Monde”, din 
11 martie, prietena mea Madeleine 
Paz declară, categoric, că: „în raport 
cu alte cărţi ale mele, am scris o carte 
reacționară”. Ea adaugă: „Ceea ce 
rosteşte Istrati nu-i altceva decit o apă- 
rare a burgheziei”. Şi concluzia ei este: 
„Cizmarule, râmii la ciubotele tale!” 
(Ordin ce mi-a fost dat de toţi prietenii 
mei politici şi de care pomenesc eu 
însumi, în prefața sus-numitei cărţi). 

Apoi Madeleine Paz exclamă: 
„Cît era de emotionant Istrati, cît de 
preţios mesajul său, atunci cînd încă 
nu era decit un povestitor! ”. 

Acum zece ani, vorbind des- 
pre Mes Départs, în „Les Nouvelles 
Littéraires”, prietenul Philippe Neël 
îmi spunea acelaşi lucru, dar dintr-un 
motiv cu totul contrar celui al Madelei- 
nei Paz: el îmi dezaproba înclinarea 
mea de-a voi să iau apărarea clasei 
muncitoare. 

Aşa că, din toate părţile, mi se 
recomandă acelaşi sfat de-a rămîne 
la ciubotele mele. Mi se recomandă 
chiar în clipa cînd mîna mea abia îşi 
mai ţine condeiul pe hîrtie şi cînd 
directorul Sanatoriului, de unde scriu 
aceste rînduri, mi-a spus făţiş: „Orice 
zi pe care o trăieşti, o furi mortii. 

Madeleine Paz ştie asta. Şi 
ca să-mi dovedească inima ei bună 
(bună, fără discuţie!), scrie: „Ah! ştiu 
bine, că pare neomenesc, cumplit de 
neomenos să rosteşti adevăruri crude 
unui om nefericit şi dezamăgit, care 
zace singur, departe, pe un pat de 
spital. Dar, dacă i-ai ascunde sincera 
îngrijorare dinaintea atitudinii sale — 
nu mai puţin surprinzătoare —, n-ar fi 
să-i aduci, mai degrabă, una dintre 
cele mai grele ofense?”. 


Desigur, da! ar fi fost cea mai 
grea ofensă să fiu menajat, pe simplul 
motiv că sunt pe cale de a-mi încheia 
socotelile cu viaţa. lată de ce mulţu- 
mesc destinului meu de-a nu fi avut 
parte de atari menajamente faţă de 
mine, — menajamente datorate numai 
oamenilor pentru care existenţa a fost 
confortabilă şi o regretă. 

Sunt obişnuit să fiu tratat cu as- 
prime. Nu au auzit tovarăşii Madelei- 
nei Paz, strigîndu-se urbi et orbi, de la 
reîntoarcerea mea din Rusia, că sunt 
un „agent al Sigurantei” şi un „vîndut 
burgheziei”, în timp ce eram alungat 
din Egipt şi mă arestau în Italia? Vă- 
zutu-s-a măcar unul dintre marii mei 
prieteni sărindu-mi în ajutor, luîndu-mi 
apărarea? Nici unul. Poate fiindcă 
nici unul nu era încredinţat că aş fi 
un om cinstit. Asta a fost, atunci, cea 

mai mare dintre toate durerile morale, 
pe care le-am cunoscut în viaţă. In 
acel moment, vitalitatea mea, — care 
sperie pe doctori, — a primit lovitura 
de graţie. Incetasem să mai cred în 
frumuseţea celei mai frumoase vieti, 
aceea de-a lupta împotriva tuturor şi 
de-a fi lovit de ai tăi, dar în acelaşi 
timp de-a mă simţi înțeles de ciţiva, 
de cei cărora se datoreşte mai bunul 
din sine-însuţi. Nu! nu se mai află nici 
o frumuseţe, nicăieri. Pentru omul 
sincer, viaţa nu-i decit o escrocherie 
mîrşavă! 

Şi totuşi nu vreau să cedez 
morţii nedrepte, morții care-ţi închide 
gura, în timp ce trebuie să vorbeşti. 
Să vorbeşti fără cruţare, fără milă, în 
acest secol în care minciuna socială 
domneşte în toate clasele şi pune 
stăpînire, zilnic, pe minţile cele mai 
frumoase! Oricum, asta ar trebui în- 
găduit unui om, care nu şi-a construit 
vile cu banii de pe cărţile sale şi căruia 
editorul său îi face acum pomana de 
a-i trimite exact atit cît să poată face 
faţă datoriilor, angajamentelor sale 
morale! Da! vreau să-mi las pielea 
pe această hîrtie albă, pe care atit 
am iubit-o! 

Dar, nu! Unul dintre ultimii prie- 
teni îmi spune: „Nu! Categoric! Crapă, 
dar nu mai vorbi! Nu eşti o călăuză. 
Noi suntem călăuzele. Treburile ome- 
nirii sunt ale noastre!”. 

Madeleine Paz scrie: „Atunci 
cînd povestea, pur şi simplu, un sin- 
gur cuvînt al său făcea să ţişnească 
revolta; de cînd vrea să instruiască, 
o batjocoreşte. Intr-adevăr, frumoasă 
învăţătură într-adevăr, decît aceea 
care constă în a respinge orice efort 
de organizare, în a confunda de-a 
valma victimele şi călăii, în a nega 
orice speranţă de eliberare, tuturor 
celor care trudesc, care sîngerează 
şi suferă!”. 

Ei bine, da!, o repet în faţa 
întregii lumi: orice „organizaţie” nu 
foloseşte şi nu va folosi niciodată, 
decît organizatorilor! lată ce vreau 
încă să „povestesc”, înainte de-a 
muri”. Toţi cei cari vor să facă din 
om vita unei turme, sunt asasinii lui. 


Orice ar fi ei, inclusiv Madeleine Paz. 
In ciuda ei. In ciuda bunătăţii sale, 
adevărate. De ce? Pentru că sunt 
convins că revoltele păstorilor nu sunt 
decit revolte comanditate, deşi se 
întîmplă uneori ca aceşti păstori să-şi 
frîngă şi ei gîtul, în frumosul decor al 
manipulării sau al iluziei. 

lată de ce strig de pe patul meu 
de suferință: Trăiască omul care nu 
aderă la nimic! O strig în ultima mea 
carte şi dacă scap, încă o dată, de 
moarte, o voi striga de-a lungul tutu- 
ror cărţilor ce-mi rămîn de scris. Va fi 
acolo, întreg Adrian Zografi al meu, 
povestea lui, universal duşmănită: 
dezrobirea omului prin refuzul de-a 
adera la tot, absolut tot, chiar la 
această muncă tehnică, foarte bine 
„organizată” în dauna lui, de ambele 
părți ale baricadei. 

Da! trebuie încercată de aseme- 
nea reîntoarcerea omenirii, pentru un 
secol, la viata nomadă, la acea viaţă 
în care societatea n-are nici o putere 
asupra individului. Şi dacă aceasta 
nu-i va reuşi, ei bine!, mai mult: omul 
să revină la existenţa lui gregară, 
pînă la stîrpirea neamurilor omeneşti, 
pentru fericirea tiranilor săi, democrati 
sau absolutişti. 

Revoluţia unuia singur, prin 
refuzul aderării la orice ar fi, este 
de altfel credinţa mea dintotdeauna. 
Anumiți critici spun, despre ultima 
mea carte, că eu atribui lui Adrian, 
adolescent, ideile şi sentimentele 
mele de astăzi. Greşeală! Viaţa 
mea -— ca să vorbesc ca La Pali- 
ce, — este cu totul contemporană şi 
deci uşor de scotocit. Nimeni nu-şi 
închipuie pînă la ce punct am fost 
adevăratul revoltat din secolul meu, 
omul care, încă de copil, ghiceşte 
instinctiv crima de supunere la 
mentalitatea tradiţională: a familiei, 
a societăţii, apoi aceea a idealului 
de turmă. Astfel, am refuzat să-mi 
ascult mama, părăsind-o la vîrsta de 
doisprezece ani, ca să mă duc să- 
mi agonisesc pîinea şi să dispun de 
viaţa mea; am refuzat să fiu sclavul 
unei singure meserii, practicînd prost 
o duzină; apoi m-am făcut, puţin cam 

fără voie, inapt serviciului militar şi 
totuşi încazarmat am făcut toate 
neghiobiile împotriva propriei mele 
sănătăţi, reuşind la capătul unei luni 
să fiu dispensat medical; am scăpat 
de două războaie, fugind departe de 
turma patriei mele care behăia în cor 
cu stăpiînii; am refuzat să întemeiez 
o familie, neimpunînd niciodată 
vreunei femei cutare progenitură in- 
voluntară; nu am vrut niciodată să fiu 
membrul unui partid, al unei societăţi 
sau „organizaţii” profesionale şi, cînd 
am fost înscris cu de-a sila, n-am 
plătit cotizaţia mai mult de-o lună. In 
sfîrşit, nici o uzină, nici un atelier sau 
alt mijloc de a-mi cîştiga existența 
n-au izbutit, chiar în împrejurările 
cele mai favorabile, să mă păstreze 
mai mult de trei luni. 

Se află acolo cu ce umple patru- 
zeci de volume, odisee trăită, nu lite- 
ratură. Puţini oameni au izbutit acest 
lucru. Şi asta merită a fi povestit. Se 
va vedea, acolo, cum a fost cu putin- 
tă unui om să nu adere la nimic. Şi 
cum nu se află aici nimic fenomenal, 
nimic supraomenesc, sunt convins 
că ceea ce mi-a fost cu putinţă, mie, 
va fi posibil tuturor robilor pămîntului 
în ziua cînd se vor sătura să mai fie 
mînaţi de la spate, ca nişte oi. 

Nu, Madeleine Paz, nu sunt un 
„dezamăgit” sau nu o recunosc pentru 
că dumneata o vrei şi fiindcă eu nu 
vreau să ader la credinţa dumitale. 
Dar nu-mi spune că o credinţă nu 
preţuieşte cît a dumitale. 

Ce te face să crezi că „adevărul” 
dumitale poate să fie singurul accep- 
tabil şi mai ales singurul convenabil 
omenirii suferinde? Şi-apoi, această 
neruşinare de a-mi revela existenţa 
„celor cari trudesc, cari sîngerează 
şi suferă”. Uiţi că totdeauna am 
fost şi sunt încă unul dintre aceştia? 
Este îngăduit să mi se reamintească 
că „acest domeniu este sfînt?”, că 
„soarta muncitorilor se joacă acolo?”. 

Nu vreau să te supăr, dare 
un fapt notoriu, dezvăluit chiar de 
dumneata, că, pentru a cunoaşte 
puţin „soarta muncitorilor”, a trebuit 
să te angajezi, ca simplă muncitoare, 


într-o uzină Citroën. Bărbatul dumi- 
tale te conducea acolo, dimineaţa, 
cu maşina; te lua la prînz ca să de- 
junezi într-un restaurant drăguţ; te 
aducea îndărăt la ora unu, revenea 
apoi seara, ca să te ia şi să te ducă 
la frumosul dumitale cămin. După 
o lună (sau trei) te-ai îmbolnăvit 
şi a trebuit să renunţi de-a împărţi 
„soarta muncitorilor”. 

Nu, bună prietenă, nu în acelaşi 
fel am cunoscut noi viaţa celor ce 
trudesc. Din cauza aceasta, nici nu 
iubim sau urîm, în acelaşi fel. 

Şi cînd aici, la graniţele Europei 
burgheze, asist la spectacolul mun- 
citorilor care fug din Rusia muncitori- 
lor, fiind mitraliaţi pe gheaţa Nistrului, 
urmăriţi pînă în faţa pichetelor de 
grăniceri români, lichidaţi pe loc sau 
uneori înşfăcaţi de „proletarii” Ghe- 
peu-ului şi readuşi cu forţa în „patria 
muncitorilor”, — cînd asist, repet, la 
acest sistem „de-a organiza” lumea 
nouă, dă-mi voie să iubesc şi să 
urăsc oamenii într-un mod diferit de 
al dumitale. 

Lasă-mă, de asemenea, să ză- 
bovesc la „amărăciunile mele perso- 
nale” şi să continui a le „povesti” lumii, 
luptînd singur, sub steagul „omului 
care nu aderă la nimic”. Dumneata 
spui că astea sunt „baliverne vechi”, 
adăugînd între paranteze: („căci ele 
sunt vechi, vechi!”). 

Da! „vechi, vechi” şi mereu 
adevărate! Din nenorocire! 


Bucureşti, 
Sanatoriul Filaret, martie 1933 


NOTE 


1 Avea proiectat, în continuarea 
operei, seria Operele postume ale lui 
Adrian Zografi, alcătuită din romane, 
unde avea să înfăţişeze — între altele — 
„muncitorul ajuns la cîrma puterii, spunînd 
şi lucruri bune şi rele, lucruri destul de 
noi pentru această „lume nouă”, care a 
început să se „învechească”. Proiect care 
nu se realizează, din cauza morţii sale 
premature. (Text extras din scrisoarea 
adresată editurii Rieder, 10 februarie 
1933.) 

Alexandru Osvald 
TEODOREANU 
(PĂSTOREL) 

(30 iulie 1894 — 

14 martie 1964) 


AL. O. TEODOREANU - zis PĂSTOREL s-a născut la Dorohoi, la 30 
iulie 1894. Este fratele mai mare al altei celebrităţi a literelor române, lonel 
Teodoreanu. A absolvit Liceului Internat din laşi şi Şcoala de Artilerie din 
Bucureşti. Pleacă apoi pe front în primul război mondial, de unde se întoarce 
rănit de două ori şi recompensat cu înalte însemne şi distincţii militare. Licenţiat 
al Facultăţii de Drept a Universităţii ieşene, a trecut efemer prin magistratură, 
consacrîndu-se definitiv scrisului cu mai mult de un deceniu înaintea debutului 
editorial din 1928. A scris publicistică literară şi politică, a ţinut o insolită cronică 
gastronomică, distingîndu-se prin geniul epigramistic. Este autor a numeroase 
piese şi monologuri teatrale, schiţe, nuvele şi povestiri în cheie anticvarie, poezie 
lirică, versuri ocazionale etc. A fost premiat al Academiei Române în 1928 şi 
al Societăţii Scriitorilor Români în 1937. În 1944, în urma măsurilor staliniste 
aplicate imediat după Convenţia de armistițiu, are loc epurarea din uniunile pro- 
fesionale a scriitorilor şi ziariştilor consideraţi a fi sprijinit Guvernul Antonescu. 
Lui Păstorel i se impută un ciclu de articole publicat în 1941 „pentru susţinerea 
războiului antisovietic”. Pînă în 1956, cînd revine în publicistică, petrece o lungă 
perioadă în tihna cărţilor şi a traducerilor. În 1960, după repetate perchezitii, îi 
sînt confiscate manuscrisele şi o mare parte din bibliotecă şi este condamnat de 
Tribunalul Militar Bucureşti la şase ani de închisoare corecțională. Graţiat după 
trei ani, o suferinţă grea, pe care o ironizează amar pînă în pragul sfîrşitului, 
pune capăt vieţii sale pline de umor şi glume, la 14 martie 1964. 


OPERA- Trei fabule (1928), Hronicul Măscăriciului Vălătuc (1928), Mici 
satisfacţii (1931), Strofe cu pelin de mai pentru lorga Nicolai (1931), Un porc 
de cîine (1933 ), Tămiie şi otravă, I-II (1934-1955), Bercu Leibovici (1935), Vin 
şi apă (1936), Caiet (1938), Berzele din Boureni (1957). 

EVOLUŢII 


Dacă faci pe dracu-n patru, 
Poate te normalizezi: 
Logic e să scrii în teatru 
Şi-n vagon să deraiezi. 


GEN NOU 


Eschil, Sofocle sînt copii 
Ce-avură faime limitrofe 
Ca autori de tragedii. 

Dar lorga scrie catastrofe. 


WERTHER 


Cînd Werther, falnic ca copacul, 
S-a fost decis să nu mai fie, 


A hotărît să-şi piardă capul 
Spre-a scăpa de-autopsie. 


UNUI ANTIALCOOLIC 
MILITANT 


Oare nu-ţi mai aminteşti, 
Vorba din bătrîni lăsată? 
Din beţie te trezeşti, 

Din prostie, niciodată! 


UNIONIŞTII MOLDOVENI, 


CĂTRE FRAŢII 
TRANSMILCOVENI 
Să respectăm subsolul, 
Desfiinţind hotarul: 


Păstraţi-vă petrolul, 
Lăsaţi-ne Cotnarul! 


AMANT 1940 


Cînd meditînd sub pale becuri 
Compui pe demodate teme, 


Realitatea e-n poeme, 
Dar poezia e în cecuri. 


FETELE DE LA „MAXIM” 


Cînd fetele de la „Maxim” 


Păşesc cu şolduri triumfale, 


Noi regretăm şi ne uimim 
Că n-au şi preţuri maximale. 


FECIOARA 


Plîngea fecioara stînd pe spate, 
Cu trupul frînt şi gîndul gol: 

„O fi fetia un simbol, 

Dar Guţă e realitate”. 


DAMIGEANA 


Cînd pe vremi împărăteşti 
Te umpleam cu Odobeşti, 
Nu ştiam că la necaz 

Am să te prefer cu gaz... 


NU-I TUTUN 


Deci mă las şi de ţigară! 
N-ar fi greu din cale-afară, 
Dacă nu m-ar îneca 
„Fumurile” altora. 


EPURABIL 


Cu atenţia lui trează 
Bănuind că n-o să scape, 
A voit de Bobotează 

Să se scalde-n alte ape. 


RUGA POMPIERULUI 


Doamne, cum făceai odată 
De ardea o stradă toată, 
Fă şi azi în soba mea 

Un incendiu... de-o surcea! 


PREŢURILE 


Oul costă cît găina, 

Şi găina, cît un bou. 

Numai omul şi albina 

N-au pe lume preţ mai nou. 


SPERANŢA 


E frig, e lipsă, e război, 
Şi pacea stă cam la distanţă. 


Dar cel puţin avem şi noi 
De-aci-nainte o speranţă. 


ELVEŢIA 


Cunosc o ţară care are 

Pe munţi argint imaculat, 
lar jos, în hrubele bancare, 
Atita aur necurat. 


EPIGRAMISTULUI 


Ca să nu rămii perplex, 
Vau pe dată să-ţi explic: 
Dacă nu-i un act reflex, 
Epigrama nu-i nimic. 


CURIOZITĂŢI 


Sfrijită ca o Sfîntă Vineri, 

Mi-a spus o babă: „La români, 
Băbeasca place mult la tineri, 
Pe cînd Feteasca, la bătrîni”. 


PIETATE 


Cu sodă, cu borviz şi alte 
de-aceste 
Să n-amesteci vinul sub nici 
un cuvînt, 
Căci vinul doar sîngele 
Domnului este 
Şi-i sfint. 


SENTINȚĂ 


Să nu amesteci vinuri fără rost 

Şi, cred că e şi de prisos 
să-ți spun, 

Că vinul bun nu drege pe 
cel prost, 

Pe cînd cel prost îl strică 
pe cel bun. 


PARADOX 


Tu, care te pricepi la sucul viței, 
Te-ncrunţi cînd intri-n crîşma 
lui Gugui: 

Te-mbată ochii dulci ai crîşmăriței, 
Dar te trezeşte, acru, vinul lui. 


REVERS 


Te bucură cînd omul laş şi nul 
Infruntă pe cel vrednic şi viteaz, 
Căci prostul, dacă nu e şi fudul, 
Nu are, vorba aia, nici un haz. 


IRONIE 


Pe fauna cuvîntătoare 
Apasă greu osîndă grea: 
Prostia e molipsitoare, 

Pe cînd înţelepciunea, ba! 


DESTIN 


În lume, după vechea pravilă 
Inscăunată pe ursită, 

Prostia este insondabilă, 

Şi răutatea, infinită. 


FATALITATE 


Egalitatea e o vorbă goală: 

Nu faci din javră bou, nici 

p boul cîne. 
li fierbi într-una şi aceeaşi oală, 
Dar javra javră, boul bou rămîne. 


FALNIC ŞI ÎNALT 


Falnic şi înalt ca pomul, 
Cînd îl văd golind paharul, 
Văd că bea şi el ca omul, 
Da' se-mbată ca măgarul. 


LUI VICTOR EFTIMIU 


| 

Reputaţiunea lui de om 

Eu văd că-ncet-încet se pierde, 
Căci cine e la hipodrom, 

Cînd paşte Victor iarbă verde? 

Lupul urlă, vaca rage, 
Victoraş la curse trage. 


II 

Decit scrib, mai bine cal, 
Căci derbiul, mi se pare, 

E un premiu mult mai mare 
Decît Premiul Naţional. 


BĂTRÎNULUI CURTEZAN 


Dacă doreşti să fii cocoş, 

Te rog cu firea nu te pierde. 
Cînd circuli cu o doamnă-n roş, 
E musai ca să fii mai verde. 


LUI JEAN TH. FLORESCU 


Ţara a trimis la mauri 
Un ministru nou, 

Ca să fie printre tauri 
Şi un bou. 


GASTRONOMULUI, 


pe cînd mînca un creier de vițel. 


Directorul e-n impas 

Şi se simte la strîmtoare: 
Nici valorile n-au glas, 

Şi nici glasul lui valoare. 


CONFRAŢILOR 


DE LA CASA DE CREAŢIE 


DIN SINAIA 


Voi, creatori ai artei pure, 
Să fiţi atenţi cînd în pădure 
Alene paşii vi-i purtaţi, 

Să nu călcaţi în ce creaţi. 


PIA DESIDERIA 


Mi-a spus un spectator de samă 
Că publicul întreg regretă, 
Aflînd că-n tren ai scris o dramă, 
Că n-ai pornit pe bicicletă. 

Bînd apă, îţi urez, duducă, 

In chipul cel mai inocent, 

Ca anul ăsta să-ţi aducă 
Noroc... şi-un sublocotenent. 


LĂMURIRE 


Un lucru mă deosebeşte 
De adversarul meu candriu: 
Cînd mă atacă, el biîrfeşte. 
Mie mi-ajunge să-l descriu. 


GELOZIE 


Victor |. băuse bine 

Şi se răstea la damigeană: 
„Degeaba mă sfidezi, cucoană, 
Că tot mai mult încape-n mine!” 


BICICLISTEI DE LA ŞOSEA 


La Şosea, pe bicicletă, 
Am văzut-o întrepridă. 
Nu ştiu dacă-i şi vedetă, 
Da-i rapidă! 


LUI HORIA SIMA 


Horia e un nume mare, 
Dar îmi scade toată stima 
Cînd (sinistră profanare) 
E şi Sima. 


ŞTEFAN V.V. ŞI EMINESCU 


Străjeri Moldovei la hotare, 
S-au înfrățit, peste mormiînt, 
Topuzul lui Ştefan cel Sfînt 
Cu pana lui Mihai cel Mare. 


LUI MIRCEA ELIADE 


Că de ţigănci se alipeşte 
Nu este lucru de mirat, 
Căci maxima aşa grăieşte: 
Asinus asinum fricat. 

Mihai CIMPOI 


` CELE PATRU 
VANTURI STILISTICE 
ALE LUI ION HADARCA 


Actul de definire a formulei 
mitopo(i)etice cultivate de lon Ha- 
dârcă întâmpină dificultăţi cauzate 
de eterogenitatea registrelor şi orien- 
tărilor programatice / paradigmatice. 
Vânturile stilistice nu se întâlnesc într- 
o „roză” distinctă, astfel încât girueta 
se tot întoarce capricios, schimbându- 
şi spectaculos direcţiile. Stabilindu-i 
în unison factura intelectualistă fină, 
criticii se despart în ce priveşte sur- 
prinderea particularităţilor poeticii sale 
ce îşi trage filoanele genetice atât din 
clasicism, cât şi din romantism, atât 
din modernism, cât şi din postmoder- 
nism. Polarităţile discursului său nasc 
în mod firesc polarităţile aprecierilor 
criticilor care văd în invențiile stilistice 
„elemente dadaiste, contingenţă cu 
suprarealismul, cu literatura absurdu- 
lui” (Corneliu Fotea), o oscilare „între 


Stimate domnule lon Ha- | 
dârcă, 

Sunteţi alături de noi 
şi faptul acesta ne onorează 
mult! Impărtăşim, de aseme- 
nea, bucuria cititorilor de a vă 
avea -— şi-n aceste timpuri vi- 
trege — printre scriitorii noştri 
cei mai curajoşi. 

Vă dorim sănătate, inspi- 
raţie, succese în activitatea de 
creaţie şi noi izbânzi pe tărâ- 
mul interesului public. 

La mulţi ani! 


Colegiul de redacţie 


al revistei Limba Română ) 


romanticii sentimentului naţional şi 
avangardiştii... ariergardei poeziei 
române de sfârşit de secol” (Val 
Condurache), „între rigoarea versului 
rimat şi libertatea versului liber, gene- 
ros deschis spre experiment” (Vasile 
Gârneţ). Adrian Păunescu vede pe 
bună dreptate o sinteză „între simţire 
şi luciditate”. 

Disponibilitatea ludică (ziceţi-i 
cum doriţi: dadaistă, postmodernistă), 
propensiunea spre dicteul automat su- 
prarealist colorează şi atmosferizează 
doar o formulă mitopoli)etică bine 


Moscova. lon Hadârcă în componenţa unei delegaţii oficiale 

articulată clasicist-romantică, poetul 
rămânând constant un lucid visător şi 
un visător lucid. El este un bun orga- 
nizator conceptual al volumelor sale, 
axate toate pe un nucleu bine gândit; 
meşterul dedalic, care se trădează pe 
sine, se întoarce până la urmă pe un 
fir invers al Ariadnei spre punctul de 
pornire al viziunii, lirice prin esenţă. 
Delirul manierist, deconstructivist de 
esenţă modernă din Helenice, Echipa 
de îngeri şi Dezinfecţia de frontieră nu 
este lăsat să-şi facă de cap sub zodia 
gratuităţii formale postmoderniste, ci 
pus sub raţiuni structurale. 

Cărţile lui lon Hadârcă se des- 
fac à tiroir una din alta, ca şi cutiile 
chinezeşti sau matrioştele ruseşti. E 
un joc subtil al variantelor şi invarian- 
telor, al textelor şi pretextelor (după 
cum zice însuşi poetul). Textul poetic 
se desfiră dintr-un fir incipient şi se 
resfiră în continuare într-un proces 
de re-toarcere complementată şi 
nuanţată: „Textual vorbind, se spu- 
ne în preludiul la Helenice, pre- şi 
post- sunt parantezele fiinţei, toate 
variaţiunile, stilurile şi metodele (de 
gândire, de artă, de putere) sunt în 
afara acestor paranteze, în interiorul lor 
refugiindu-se tandru marea enigmă a 
universului — Fiinţa, şi marea enigmă 
a enigmei — ldeea!”. Pre-textarea se 
poate cantona într-o pre-textualizare, 
care nu duce la textul propriu-zis al 
Ideii, ceea ce naşte conştiinţa — să-i 
zicem — a pre-eşecului, a fatalităţii ac- 
tului scrisului. Poetul cade în infernul 
căutării esenței ideii, a „impropriei ei 
formă de idee în sine”, ca într-un râu 
heraclitian care „se înrâureşte me- 
reu pe sine, izvorându-se şi din nou 
absorbindu-se, pentru a se purifica 
instantaneu, niciodată pe nimeni să 
nu-l poată scălda repetarea...”. 

Aceste linii evolutive filiforme, 
ce se nasc din puncte de pornire 
care se mişcă printr-o autopropul- 
sare continuă, ne ajută să urmărim 
deplasările conotativ-conceptuale de 
la timpul originar al pre-genezei (al 
unui Dumnezeu înfundat în tăcere, 


ca Demiurgul eminescian în propriul 
plâns) la timpul scindat shakespeari- 
an-hamletian („A fi în Timp — aceasta-i 
întrebarea!”). Şi în cele din urmă la un 
timp fisurat ontologic, timp apocalip- 
tic, timp „pierdut” de la un eu adâncit 
în sine, ca şi lucrurile, la un eu sfâşiat 
tragic existenţial, de la o Grecie a 
arhetipurilor, a „mumelor” goetheene 
la o Atlantidă demitizată a zădărniciei 
sisifice şi neantului sufletesc („Tot 
mai mărunți Atlantido atlanţii / Tot 
mai amar biberonul speranţei / Tot 
mai uitucă bătrâna mămucă / Totul 
pe brânză şi totul pe ducă / Tot mai 
şi râde tot mai şi plânge / Tot mai 
fierbinte băltoaca de sânge / Tot mai 
tocată cămaşa destinului / Tot mai 
imperii te-nghit intestinului / Tot mai 
şi tocmai căzând ai să urci / Tot mai 
pierdută-n lozinci şi bulbuci” (Amba- 
sadorul Atlantidei-2000). 

E o lume ce se mărunţeşte şi 
se pune sub semnul nimicului, ab- 
surdului, „deşertului”, într-un cuvânt, 
ontologicului negativ. 

Poetul vede derulându-se un 
mecanism al intercondiţionării cau- 
zale universale a tuturor lucrurilor, 
principiilor, sentimentelor. Cutiile 
chinezeşti ce se desfac unele din 
altele sunt ca şi cum substituite de 
numeroase cutii ale Pandorei ce ies 
dintr-o cutie a Pandorei arhetipală: 
„diferenţa naşte simţuri // simţul naş- 
te sentimente // sentimentele nasc 
principii // principiile nasc hotare // 
hotarele nasc himere // himerele îl 
nasc pe homer // homer naşte mituri 
/I miturile nasc întuneric // întuneric 
întuneric // de până la el şi de dincolo / 
absorbindu-se din nevoia de diferenţă 
/I ca un şarpe înghiţit // de propriul // 
gâtlej” (Diferenţa naşte simturi). 

Poezia se naşte acum din vi- 
ziunea unei circularităţi înţelese ca 
principiu al devenirii negative: întru 
rău pandoric, întuneric neantizator 
(„întuneric întuneric”), al devenirii ca 
înghiţire reciprocă ce are loc în cerc, 
înghiţire simbolizată de şarpe. Apare 
proiectat pe fundalul unui timp meca- 

nizat, „fixat în ceasornice demente, în 
pendulul romantic al castelului contelui 
Monte-Cristo, în Ornicul Negru al 
Congregaţiei minutarelor Capucine, în 
Cronometrele Mediocre care bat ritmul 
alergătorilor, înotătorilor, boxerilor, 
gladiatorilor şi spectatorilor înglodaţi 
în spaţiul vâscos şi călit în teroarea de 
foc a vieţii inerte”, şi un Demiurg nega- 
tiv în postură de Ceasornicar „surd şi 
milog”, ce se declară „stăpânul absolut 
al orei zero”: „Înainte-înapoi / Se rotesc 
tot mai vesel / Cadranele imitând / acel 
centru imens / (fără zimţi) / aruncat din 
greşeală / sub tichia academică / a 
desăvârşit de Uitucului Ceasornicar” 
(Orologii demente, poezie care are 
un motto din dadaistul Tristan Tzara: 
„Acestea mi-au fost povestite de un 
ceasornicar ce ţinea în mână o seringă 
mlădie”). 

Într-o proiecţie grotescă apare şi 
Basarabia cu toate realităţile politice 
infernale, identificată unei Saltimbecilii. 

Eul scindat tragic se proiec- 
tează, la rândul său, într-o glossă 
eminesciană modernizată, din care 
cităm finalul rezumativ: „Zadarnică 
zbatere / Dacă eu însumi mie nu-mi 
aparţin / Dacă stăpân însumi mie nici 
frate nu mi-s / Nici chiar cunoaşterea 
proprie nu mi-i / Ah, renunţarea la 
Bunul Altora / Este-o salvare, dar nu 
e a lumii, / Doar arare stări: Langoa- 
rea cum Prihana - / Prin golgotele 
gloatelor dus spre gloata golgotelor 
/ Laurii? Nu voi! Dă-mi ultima şansă, 
cuiul din palmă, / Şi dacă vina mi-i 
leacul, femeia mi-i cina / Glas stră- 
luminat de taine-adânci daruri să-mi 
decline / Umbra o Nimicnicie şi Ecou 
Zădărniciei / Eu, omul lumii zidite-n 
prenumele Omului / Voi să pier ori să 
mă mistui re-ncornat în gintea dacă 
/ dacă n-aud raiul chemării divine / 
Dacă / eu însumi / mie / nu-mi / apar- 
tin” (Glosă în metru Gauquin). 

Există o adevărată febră struc- 
turantă în sensul construcţiei/decon- 
strucţiei postmoderniste, pe care o 
afişează ca program asumat sub 
formă de „emoţii stantate”, de instan- 


tanee concettiste sau epigramatice, 
pokky-ri, caligrame, „breviare”, (di) 
spuneri spaţiate, notații aforistice 
fulgurante, descântece, şarje groteşti 
(în care găsim o viziune apocaliptică 
asupra realităţilor plantare bolnave şi 
asupra înseşi eternității văzută — pa- 
rodic, apofatic — ca Madam Éternité), 
momente (inter) ludice constituite din 
jocuri lingvistice (calambururi, „să- 
geţi” ironice, inserturi, aliteraţii, con- 
traste opozitive, puzzle, paradoxuri 
ş.a.). Cităm pentru ilustrare câteva: 
„nu era NU / cel ce Era // cel ce nu fu 
Į era NU” — Peripateticul DA-NU-BA; 
„se cămilostruțează / canibalul comu- 
nal // mătuşile din provincie / Şi le-a 
somat la inorogatoriu” — Cainabelul; 
„Şi din ziua a opta / după ce se odihni 
/ Creatorul / au şi început / reparaţiile 
capitale” — Ziua a opta; „Societatea 
celor ce respiră pe urechi / asociaţia 
jertfelor propriei prostii / uniunea 
statelor neguvernamentale” — Breviar, 
„păianjenul trage sforile şi unelteşte 
nocturn” — Denunţ;, „a avea un brad / 
a fi verde / a face ace şi / a tămâie / 
a pădure / amonte / acasă” — /nfinitiv 
de brad; „fiinţa planetară / poate su- 
porta orice // nu poate suporta / numai 
impactul cometelor // şi ieşirea din 
piele / a indivizilor” — Fiinţa planetară; 
„abessalom abessalom iesus crist 
/ bhava-agni-vedanta-karma / Cum 
paidea zen per via dolorosa / fair play 
to be or not to be / romeo et tu brute 
alter ego? / quo vadis santa sacre 
coeur? / remember & tat tuvam asi / 
lasciate ogni sperenza / et in aradia / 
vedemecum” — Codul Sacral. 

Poet inteligent şi intelectualist 
(= valeryst) cu disponibilităţi ludice în- 
vederate, flotant stilistic şi schimbând 
registrul clasicist pe cel romantic, 
expresionist şi postmodernist, lon 
Hadârcă ne prezintă — în elanurile 
constructivist-deconstructiviste — că- 
suţe improvizate din bucăţi de carton 
colorat, ca cele făcute de copii în 
joacă, alături de edificii mai solide în 
care se străvăd atlanţii conceptuali ai 
viziunii marcate existențial. 

August 1989. Politicianul lon Hadârcă „intuind” timpul probabil 


Dan MĂNUCĂ 


ECOUL TIMPULUI 
PROBABIL 


L-aş numi „Ambasadorul Atlan- 
tidei”, dacă lon Hadârcă nu ar fi mai 
mult decât atât: el este nu doar un 
melancolic din stirpea romanticilor 
incorigibili, ci şi un luptător, mereu 
nemulțumit de sine, de alţii, de împre- 
jurări de tot felul. Este mereu în cău- 
tarea a altceva, pentru sine şi pentru 
congeneri. Atât pentru poezie, cât şi 
pentru cetate. Nu l-aş fi crezut pe lon 
Hadârcă atât de încrâncenat, uneori 
chiar pamfletar încrâncenat, dacă 
nu aş fi poposit printre ale lui „albe 
cetăţile negre”: Unchiul Ribbentroşca 
mi-a amintit de vitriolantul arghezian 
Baroane! Verbul se încordează, de- 
vine şfichi usturător, câştigă muzica- 
litate, chiar dacă sumbră, de blestem. 

lon Hadârcă este, funciarmente, 
un offic, datorită încrederii neţărmuri- 
te în virtuțile lirei, prin care angoasele 
omului de pretutindeni par să se mai 


atenueze. lată cum defineşte el Po- 
ezia: „Stele negre pe albul câmpului 
/ Stele albe pe negrul gândului / în 
câmp dorm seminţele / în gând dorm 
ştiinţele // între alb şi negru // Răsărită 
abia / Despre toate morţile vorbea”. 

Într-o vreme a trivialităţii care 
se ascunde sub perdeaua postmo- 
dernismului, lon Hadârcă rămâne 
fidel unei poezii înţelese ca melodie 
sacră. O ironie subţire îl ajută pe 
Orfeu să treacă de inconvenientele 
conjuncturilor. Aflat fie în Elada, fie în 
Basarabia, fie în Atlantida, fie în Ţara 
Soarelui Răsare, el mângâie strunele 
în dorul unei Euridice duse pentru 
totdeauna, simțindu-se înconjurat de 
o lume care a pierdut până şi virtuțile 
fanteziei: „Tot mai mărunți Atlantido 
atlanţii”. 

Nu este de mirare că, în cel 
din urmă volum pe care i l-am citit, 
lon Hadârcă acordează harfa într-o 
cheie în care sunetul cere concen- 
trare celestă: „În orice zi aştept un 
timp probabil — / precis că sunt ecoul 
lui” (Ecou). 

ANTENA PARABOLICĂ 
(fraze, parabole, păreri) 


* În realitate, lucrurile sunt nişte contiguităţi materializate mai mult sau 
mai puţin adecvat ale dorințelor, himerelor omeneşti. Un fel de alter ego al 
omului. Pentru a recupera întreaga energie primordială codificată în noi ar fi 
necesar să dispară lucrurile, ca să înviem noi cei adevăraţi! 

e Întârzierea este graba inversată precum şi graba este întârzierea in- 
versată. Punctualitatea suverană presupune ajustarea la timp a grăbitului cu 
întârziatul. 

e Vrem să mergem înainte, dar gândim ca mai-nainte. 

e Eitac, înseamnă că-s cuprinşi de admiraţie. 

e Fără Legea pentru apărarea onoarei Poporului este laşă Legea pentru 
apărarea onoarei preşedintelui. 

e Pe oglinda unei conştiinţe strălucitoare faptele absurde, acţiunile ne- 
cugetate patinează şi zgârie, iar uneori chiar o sparg — cu alte cuvinte, tulbură 
mintea! 

e Nu greşi. Odată ce-ai greşit, recunoaşte-o. Odată recunoscând, izbă- 
veşte-te. Odată izbăvindu-te — nu greşi. 

e Aşa cum m-ai trădat, prietene, nici nu ştiu cum să-ţi mulţumesc. 

e Lucrurile care se tac sunt cu mult mai grave decât cele care se rostesc. 

e După o confruntare barbară mi-am zis: nasc şi la Moldova troglodiţi! 

e inţelepciunea este o prealuminoasă, dar preatârzie umbră a amără- 
ciunii. 

e Femeile mint mai des pentru că intuiesc mai bine adevărul. 

e ...Şi chiar ştiind că niciodată nu-i va fi dat să zboare, totuna omul e 
dator să-şi cultive mereu efortul de-a fi gata pentru zbor. 

e Cu nodul în gât suferinţa spune mai multe decât cu răcnete pe vârful 
limbii. 

* Experienţa de viaţă valorificată cu tâlc adeseori combate o inteligenţă 
originală, însă ruptă de real. 

e Experienţa vieţii este fuiorul din care se toarce firul înţelepciunii. 

e Marea criză din viaţa unui om nu vine atunci când îl trădează prietenii, 
ci atunci când se trădează pe sine. 

e Gogoaşele se vând, indulgenţele se cumpără, erorile se plătesc. 

e Nu-i bai dacă măgarii au ajuns de râsul lumii. Mai grav e dacă lumea 
a ajuns de râsul măgarilor. 

e Incotro, omule, rătăcit între cimpanzeu şi Dumnezeu? 

e Peste coasă grâul ca peste moarte viul. 

e Pune frâu slăbiciunilor, ca să nu-ţi pună ele belciugul. 

e Suifletului îi sunt hărăzite nu numai cele statornice, dar şi cele nesta- 
tornice; nu numai cele plăcute, dar şi cele urâte; nu numai cele ce vin, dar şi 
cele ce nu vor veni niciodată. 

e Toate se-arată-n oglinzile sufletului. Şi toate se retrag speriate de 
măreţia Lui. 

e Mâna modelează comoditatea, ochiul înfruntă imensitatea. 

e Strămoşii nu se inventează, ci se moştenesc. 

e Numai părinţii nasc feciori şi fiice şi numai Domnul naşte pământuri şi 
naţiuni. 

Albe cetățile 
negre 


AMBASADORUL 

DUMINICA 


lon Hadârcă 


Arena cu iluzii 


lon Hadârcă la Casa Limbii Române 

e Neamul meu este ceea ce se cuprinde între Tiparniţe, Altare şi Cetăți. 

e Politica nu este arta de a minţi, ci arta minţii de apărare a obrazului. 

e Esenţa facerii de bine-i netrecerea pe lângă rău. 

e Nici memoria nu este capabilă să reţină atât cât poate nimici raţiunea! 

e Pe timpul tulburărilor stradale un creştin îmi spuse cu necaz: „Suntem 
prea stăruitori la muncă pentru a mai fi şi bătuţi!”. 

e Ura nemților pentru ziduri este (a)simetrică iubirii românilor pentru 
sârmă. 

e Ceea ce neamţul are în sânge, noi nici în vis nu avem. 

e Suveranitatea este sinonimul libertăţii. Numai în condiţiile deplinei 
libertăţi, neîngrădite de nici un dictat din afară, se poate manifesta caracterul 
suveran, personalitatea şi geniul oricărei naţiuni. 

e Spaţiul vital al împlinirii noastre în timp este cunoaşterea Adevărului. 
Adevărata noastră istorie nu se poate împlini fără integrarea adevăratei istorii 
în noi. 

e Oare cum s-o fi numind poporul cu cele mai frumoase şi mai înțelepte 
proverbe rostite pentru altcineva? 

e Prostia încăpăţânată probează pe gratis garderoba caracterelor fără 
inteligenţă. 

e Ironia este teama superiorității de a nu se face de râs. 

e Omul numai crede că gustă din toate, când, de fapt, toate gustă din om. 

e Din grâul ales de neghină alege elita grâului, altfel niciodată nu vei 
ajunge la esente. 

e Descumpănirea... Această drojdie neagră din care ar putea încolţi 
nebunia. 

e Nimic nu costă mai ieftin şi nu se plăteşte mai scump decât Prostia. 

e Şi dintr-o jigodie mică poate creşte o mare lichea. 

e Dacă centrul este de stânga şi de dreapta în acelaşi timp, înseamnă 
că-i roşu de mama focului? 

e Nimănui nu place Adevărul că tuturor le place Minciuna. 

e Unneadevărinconştient devine Minciună, atunci când i se gâdilă tălpile 
de umblat prin lume. 

e Limba este lancea adevărului. 

e Urma cuvântului este nevăzută, iar urmările — neprevăzute! 

e Adevărata muzică a limbii nu este sunetul, ci gândul care depăşeşte 
orice sunet. 

e Sunetul este istoria impactului dintre lumi diferite. 

e Pentru a fi înțeleasă, Poezia mai întâi trebuie scrisă. 

e Nu acolo pe unde a mai umblat întâmplarea, ci acolo unde abia se 
îndreaptă paşii gândului — acolo se află literatura. 

e Un scriitor autentic are totul fără a poseda nimic, vede orice fără a se 
atinge de nimic şi le numeşte pe toate neştirbind cu nimic firea lucrurilor. 

e Poezia este ceva legat de cuvânt care nu se defineşte-n cuvinte. 

e Poezia macină sentimentele, prefăcându-le în pulbere, imagini de 
otravă şi prafuri amare, bune de băut cu hârtiuţa. 

e Unica amintire lăsată omului după alungarea lui din rai pare a fi rămas 
Poezia! 

e Suntlucruri care se spun şi lucruri care se tac. Literatura, în fond, este 
un soi de lucru care se spune despre lucruri ce se tac. 

e Pentru a fi zeu, Cuvântului îi lipseşte numai tăcerea! 

e Cea mai frumoasă dintre limbile posibile poate fi numai limba în care ţi 
se mărturiseşte Evanghelia, se cântă Ave Maria, în care-ţi rosteşti rugăciunea 
de seară şi spui Veşnica pomenire pentru cei cu duhul neprihănit. 

e Eminescu este cel ce şi-a tăiat din cuvânt catedrală, ca să oficieze 
veşnic în ea liturghia Limbii Române. 

ZIMBRULUI DIN STEMA PUTNEI 


La un miez de mileniu 


Os domnesc, stejarii Putnei 
Cu zugrăvi bucovinene 

Tot mai scriu sub iorgo-munte 
Cronici sadoveniene? 


Sau, trăgând din coastă-n coastă 
Brazdele dumbrăvii roşii, 
Gomănind a ce năpastă 
Se-adunară-n pâlc strămoşii? 


Logofeţii de Chilia, 
Pârcălabii de Tighine 

Sfat domnesc ţin în chilie 
Zimbrul falnic cui să-nchine? 


Căci pe turlele Cetăţii 

Ei abia de mai pot duce 
Pavăza creştinătăţii 
Contra lui Ucigă-l Crucea! 


Dar nimic nu se întoarce, 
Nimeni nu ştie să lege 
Firul sfânt tăiat de parce 
Sau de cei de-o altă lege. 


— Doamne, cum să vii acasă, 
Când nici vetrele n-au nume 
Şi-n celula ticăloasă 

Nistru-i arestat în spume? 


— Mamă, cui să laşi în grabă 
Pruncii din icoane arse, 
Că-n orbirea basarabă 
Negre mări ochi-mi revarsă? 


Bată-n jur de ţară toaca 

Mii de fraţi de la o mamă, 
Tacă vorbele de clacă, 
Buga-clopot doar să geamă. 

Ştefan cel Mare la Suceava. Exponat de muzeu 

Lasă plug, lasă redute, 
Vin’ la Putna, românime, 
Ca o apă ani cinci sute 
Să ne-aline-ntru vechime. 


De la Papa pân-la Poartă, 
De la Athos la Săcele 
Buchie de limbă moartă 
Fiarbă-n Tetraevanghelii. 


Nu mai are Ţara danii 
Decât doine fără bocet 
Ce le înăltau Bogdanii 
Peste pietrele Sorocii. 


Numai brazi plângând răşină 
Şi stejari muiaţi în cimbru 
Până sub altar se-nchină 
Când în zodii urcă Zimbrul! 


Putna, 2 iulie 2004 

ŞTEFAN, ÎN VEACUL 
VECILOR 


Preacuvioasa Istorie ni se arată 
ades ca o stareță severă, ca să nu 
zic zgârcită, mai mult înclinată spre 
tainele ascunse, decât împărtăşindu- 
şi generozitatea către plăpânda fiinţă 
umană, şi numai arareori dăruind-o cu 
evenimente, fapte semnificative, ce ar 
înveşnici clipa efemeră şi ar umple de 
tâlc trecerea noastră prin enigmatica 
deşertăciune a deşertăciunilor... 

Straniu, dar cu toate acestea, 
împreună cu toate blestemele care 
s-au abătut pe capul basarabenilor, 
dar şi al bucovinenilor, aş îndrăzni să 
spun că suntem o generaţie fericită 
totuşi. Simplul fapt că am simţit aripa 
istoriei fâlfâind în câteva rânduri pe 
deasupra noastră, că s-au umanizat 
frontierele Europei, s-a topit era gla- 
cială a „războiului rece”, că, orice s-ar 
spune, putem veni în Ţară ori de câte 
ori am dori-o — e o fericire, pe care 
părinţii noştri doar au visat-o. Numai 
în ultimii 10-15 ani noi am trăit câteva 
evenimente rarisime, care se întâm- 
plă într-un secol-două, dacă nu chiar 
mai rar. Acestea sunt Marea Adunare 
Naţională a românilor basarabeni din 
27 august 1989; prăbuşirea imperiului 
sovietic din august-octombrie 1991; 
consemnarea celor două milenii de la 
Naşterea lui Isus Hristos şi, iată, la 2 
iulie a.c. — comemorarea celor 500 de 
ani de la trecerea în nemurire a mare- 
lui voievod Ştefan cel Mare şi Sfânt. 

Prin generozitatea gazdelor, 
a autorităţilor sucevene, dar şi a 
Ligii Culturale a Unităţii Românilor 
de Pretutindeni (preş. executiv dr. 
Victor Crăciun), noi, un grup de 
scriitori, profesori, preoţi, intelec- 
tuali — oameni de bună-credinţă 
din Basarabia, în frunte cu acad. 
Mihai Cimpoi, am avut onoarea să 
participăm la festivitățile omagiale 
de la Putna, fiind adăposstiţi într-un 


adevărat colţ de rai, care este Mă- 
năstirea Dragomirna, ctitorită la 1609 
de marele cărturar şi prelat Anastasie 
Crimca, un înţelept şi un arhitect de 
anvergură europeană şi ecumenică. 

Am admirat şi ne-am împărtă- 
şit la Dragomirna din marea linişte 
cerească, din ingenioasele reliefuri 
arhitectonice, picturi, iconostase, 
cupole, cărţi. Mai ales cărţile, scrise 
pe la 1550-1600, ferecare în argint, 
suflate cu litere de aur şi cu bucoavne 
hieratice, sunt mărturii perene, care 
vorbesc în liniştea de nectar despre 
demnitatea unei culturi profunde şi 
pline de lumina Cuvântului Sfânt. 
Crimca, Varlaam, Dosoftei, Coresi, 
cei de până la ei şi toţi cei ce i-au 
urmat, vin către noi direct din spiritul 
duhovnicesc şi din fermentul cultural 
al unei epoci ştefaniene, prerenas- 
centiste prin excelenţă! 

De obicei, în jurul unor eveni- 
mente / personalităţi de asemenea 
anvergură planează pericolul unor 
abisuri stilistice grandilocvente, pro- 
venite fie dintr-un exces de zel, fie 
dintr-o cunoaştere aproximativă, fie 
dintr-un patetism / patriotism funciar, 
a cărui spumă efervescentă ar avea 
darul, chipurile, să compenseze 
anumite complexe empatice faţă de 
natura jertfelnică a celor evocati. 

Nu împărtăşesc asemenea stil, 
dar prudenţa nu ne absolvă de a-i 
recunoaşte cezarului ceea ce este 
de drept cezaresc. Astfel, credem că 
prima vocaţie, esenţială, a lui Ştefan 
cel Mare şi Sfânt, recunoscută de 
Papalitate şi de toţi vecinii săi, este 
vocaţia de a fi Cavaler al Sfintei Cru- 
ci. Cineva l-a definit chiar drept un 
Cruciat, acesta fiind sensul de fond 
al Cavalerului Sfintei Cruci, şi am fi 
înclinați să împărtăşim definiţia cu 
singura precizare că voievodul Ştefan 
nu a iniţiat cruciade pe alte tărâmuri, 
nu a dus războaie de expansiune, ci 
exclusiv de apărare, fiind eminamen- 
te un cruciat justiţiar, mai aproape de 
figurile legendare ale Cavalerilor Me- 
sei Rotunde. Aproximativ cu un secol 
înaintea celebrului Don Quijote şi un 
altul după legendarul Cavaler Valah, 
Ştefan cel Mare a devenit Cavalerul 
Tristei figuri a Moldovei şi a Neprihă- 
nitei Făpturi a Mântuitorului! 

Marele voievod Ştefan cel Mare 
şi Sfânt şi-a asumat cu smerenie 
chemarea de a sta pavăză împotriva 
puhoaielor păgâne, şi-a înţeles cu 
precizie această vocaţie şi nu s-a 
clătinat de la ea nici în cele mai grele 
timpuri, rămas orfan de mic copil, 
părăsit de toţi sau hărțuit de oşti 
nepoftite în propria-i Ţară. Zecile de 
mănăstiri şi biserici, steaguri, icoa- 
ne, patrafire, aere, sfinte Evanghelii 
încorsetate în aur, argint şi pietre 
scumpe, numeroasele daruri către 
„Republica monahală” Sfântul Munte 
Athos cu mănăstirile sale Zografu, 
Hilandar, Vatopet, care şi acum îi mai 
păstrează imaginea iconografică, şi 
miile de documente încă nedescifrate 
— toate stau mărturii ale vocației de 
mare luptător al creştinătăţii, strălucit 
apărate de domnitorul moldav. 

A doua (în ordinea expunerii) 
mare vocaţie a Domniei sale este 
cea de Domnitor şi de Ctitor de 
Ţară: a întrunit deosebite calităţi de 
oştean şi strateg al Cetăţii, asemenea 
vremurilor lui Pericle, s-a manifestat 
drept politician, diplomat şi părinte al 
Națiunii. Astfel încât cei circa 50 de 
ani de domnie a lui Ştefan cel Mare, 
împreună cu toţi dregătorii, boierii şi 
luptătorii săi anonimi, prin incompa- 
rabila lor operă de ctitorire şi perpetu- 
are, echivalează mai cât toţi cei 500 
de ani care i-au urmat, iar dacă ne 
vom uita în urma lor spre Bogdani, 
Muşatini, Dragoşi şi Aslani, către 
Decebal, vom întrezări două milenii 
întregi reabilitate în timp şi spaţiu de 
un prea fericit în suferinţele-i voievod. 

Alte calităţi bune-rele, despre 
care s-a vorbit şi se va mai vorbi cu 
siguranţă, sunt implicite celor dintâi, 
sporind şi neştirbind aura Celui de o 
„monumentalitate care nu striveşte 
şi strălucire care nu orbeşte”, după 
cuprinzătoarea formulă a istoricului 
Ştefan S. Gorovei. 

Elogiind după merit calităţile 
ilustrului nostru înaintaş, consider, 
în acelaşi timp, că în raport cu situ- 
aţia noastră actuală nu e cazul să 
ne facem prea mari iluzii. In frunte 
cu unul dintre cei mai proeminenţi 
europeni avant la lettre, în prefața 
istoriei moderne, şi astăzi, pe unul 
dintre ultimele locuri în Europa la 


toate componentele dezvoltării uma- 
ne — aceştia suntem, din păcate, noi, 
urmaşii de azi ai lui Ştefan cel Mare şi 
Sfânt. Sunt binevenite în acest con- 
text cuvintele istoricului A. Xenopol, 
rostite cu prilejul celor 400 de ani ai 
Hramului Mănăstirii Putna, la 15/27 
august 1871: „...Să nu ne înşelăm 
asupra stării în care ne aflăm. Să 
nu ne orbim noi înşine prin linguşiri 
şi înălţări peste aceea ce suntem 
în adevăr. Când Ştefan cel Mare îşi 
scăpa poporul întreg prin vitezele sale 
lupte, când întregul popor înălța rugi 
fierbinţi către cer pentru măritul voie- 
vod, acesta, departe de a se mândri 
de propriile fapte, petrecea după 
obiceiul timpului de atunci zile întregi 
în post şi rugăciuni şi nu se vorbea 
asupra primejdiilor ce-l aşteptau şi, 
de acolo înainte, asupra muncii ce 
avea încă de muncit pentru a ajunge 
la țelul său. Să facem asemenea 
astăzi şi noi în felul nostru... la cea 
mai mică izbândă a faptelor sau spi- 
ritului nostru, să nu ne îngâmfăm cu 
o neiertată zădărnicie; să înțelegem 
totdeauna unde ne aflăm, cât am 
lucrat, cât avem de lucrat pentru a 
ajunge la scopul dorit şi a merita de 
a fi trecuţi cu sensul recunoştinţei în 
analele lucrurilor omeneşti” (Serba- 
rea Naţională de la Putna, Editura 
Mitron, Timişoara, 1996, pag. 36-37). 

Şi un ultim aspect ce ar trebui 
elucidat cu prilejul acestor comemo- 
rări intens mediatizate şi discutate 
sub diverse unghiuri de vedere. Con- 
sider că trebuie să ne asumăm, aici şi 
acum, îndrăzneala de a reinterpreta 
un truism speculativ, vehiculat frec- 
vent în legătură cu figura emblemati- 
că a lui Ştefan cel Mare şi Sfânt. Mai 
exact, despre impactul unui truism 
care la origini nu are nici un subiect 
speculativ de ordinea celui ce i-l atri- 
buie astăzi anumiţi zeloşi „patrioţi”. 
Despre ce este vorba? Despre me- 
sajul explicit al dramaturgului Barbu 
Şt. Delavrancea atribuit în „Apus de 
soare” personajului Ştefan cel Mare: 
„Țineţi minte cuvintele lui Ştefan, 
care v-a fost baci până la adânci 
bătrâneţe... că Moldova n-a fost a 
strămoşilor mei, n-a fost a mea şi nu 
e a voastră, ci a urmaşilor voştri ş-a 

urmaşilor urmaşilor voştri în veacul 
vecilor...”. Memorabile cuvinte, dar 
rău interpretate de unii bieţi cititori ai 
dramaturgului român. 

Adevărul unic, idealul pentru 
care a luptat domnitorul, este că 
Moldova a fost şi va rămâne parte 
integrantă a neamului românesc. 
Unii inventatori de federaţii antieu- 
ropene şi de moldovenism primitiv 
exploatează şiret mai ales acest 
aparent transfer de proprietate: „Mol- 
dova... n-a fost a mea”. In febrila lor 
construcţie a caraghiosului eşafodaj 
ideologic cu Ştefan — părinte al noului 
stat, ciopârţit de Stalin, comuniştii 
îşi asumă drept piatră de temelie a 
separatismului lor antiromânesc un 
truism care numai în contextul Putnei 
îşi relevă adevăratele lui semnificaţii. 
Aşa încât evidenţele sunt cu totul 
altele, stimabililor! Moldova, în primul 
rând şi în cel mai înalt grad al măreției 
şi dârzeniei domniei sale de la 1475- 
1500, este opera lui Ştefan cel Mare, 
aşa cum numai Domnul a apărat-o cu 
spada, a iubit-o cu inima şi a rotunjit-o 
prin neasemuitele-i Cetăți şi Biserici! 

In asemenea mod, sub auspici- 
ile unui ideal integrator, noi omagiem 
un ctitor de Ţară şi de Lume Nouă. Tot 
astfel, Moldova, împreună cu Ştefan, 
sunt ai Europei moderne în aceeaşi 


măsură în care şi Ştefan-vizionarul 
a contribuit, ca Simbol al românităţii 
şi Atlet al Creştinătăţii, la ctitorirea 
Europei noi. 

In aceste zile, aici, la Putna, 
la căpătâiul neîntrecutului Părinte 
de Ţară şi de Neam, omagiindu-l şi 
consfinţindu-l pios, noi vom deplânge, 
totodată, o moştenire uzurpată în timp 
tocmai de vecinii pravoslavnici de la 
Răsărit; 

— în sunete de clopote şi lita- 
nii vom pomeni toţi oştenii căzuţi, 
chinuiţi, deportaţi în Siberii şi-i vom 
compătimi pe toţi rătăciţii de neam; 

— vom mai fi întrucâtva nedu- 
meriţi de indiferența şi pasivitatea 
unei Europe bolnave de autism; 

— vom nesocoti, cu demnitate, 
trufia şi lăcomia unei Rusii ce nu 
renunţă la pretenţiile sale expansi- 
oniste; 

— vom mulţumi, în fine, pronia 
cerească şi istoria omenească ce ni l-a 
ales şi ni l-a trimis spre dăinuire pe un 
mare voievod şi apostol al Crucii creş- 
tine, care a fost şi rămâne al nostru şi 
al urmaşilor urmaşilor noştri în veacul 
vecilor Ştefan cel Mare şi Sfânt! 


Putna, 3 iulie 2004, 
Congresul Spiritualităţii 
Româneşti 

ŞTEFAN CEL MARE 
ŞI TRANSILVANIA* 


Legături culturale 
şi artistice 
moldo-transilvane 
în sec. XV-XVI 


Pentru istoria Transilvaniei ro- 
mâneşti a avut o mare însemnătate, 
alături de Feleac, şi un alt centru 
religios şi de cultură — Episcopia 
şi Mănăstirea Vadului, aşezată pe 
domeniul cetăţii Ciceului, sub stă- 
pânirea protectoare a voievozilor 
moldoveni. 

Ajuns în proprietatea lui Ştefan 
cel Mare, domeniul Ciceului va re- 
prezenta, dimpreună cu Mănăstirea 
Vadului, un adăpost pentru religia 
ortodoxă, atât de prigonită de Bise- 
rica oficială a Transilvaniei. Insuşi 
domnul Moldovei înălța ctitorii pe noul 
său domeniu. La Ciceu şi Mihăieşti 
bisericile ridicate de marele voievod 
nu se mai conservă, dar ctitoria sa de 
la Vad păstrează intacte elementele 
stilului moldovenesc, imprimate de 
constructorii monumentului. 

Ridicată probabil în ultimul 
deceniu al secolului al XV-lea, la 
intervenţia directă a domnului mol- 
dovean, ctitoria de la Vad urma să 
fie catedrala episcopală a unui ierarh 
sufragan mitropoliei Moldovei. Ca 
atare, lăcaşul de cult a fost proiectat 
asemănător bisericilor româneşti din 
ţinutul de la răsăritul Carpaţilor. Spa- 
tiul destinat cultului a fost conceput 
ca o biserică de tip triconc, însă după 
realizarea construcţiei a rezultat un 
edificiu compus din o absidă poligo- 
nală a altarului, un naos dreptunghiu- 
lar cu abside semicirculare pe laturile 
de nord şi sud, şi un pronaos pătrat?. 


* Continuare. Vezi L.R., nr. 4-6, 
2004. 


Toate încăperile monumentului au 
fost boltite pe sistemul de nervuri go- 
tice, dar în prezent asemenea bolți nu 
se mai păstrează decât în absida al- 
tarului, în timp ce în celelalte încăperi 
au rămas ca martori în pereţi pornirile 
bolților. Exteriorul bisericii de la Vad 
este simplu, tencuit, fără decor. Un 
soclu de piatră profilată, bine conser- 
vat, înconjoară întreaga biserică. La 
pronaos şi pe latura de sud a absidei 
altarului avem câte o fereastră în arc 
frânt, în timp ce la cele două abside 
deschiderile sunt de formă dreptun- 
ghiulară. De o calitate deosebită sunt 
şi cele două portaluri, „în arc frânt pe 
faţada vestică şi în dreptunghiular cu 
baghete încrucişate între pronaos şi 
naos”, utilizate astfel după modelul 
bisericilor moldoveneşti?. Meşterul 
care a plănuit biserica a fost, desi- 
gur, un moldovean, dar alături de 
acesta au mai lucrat meşteri pietrari 
transilvăneni, care au construit bolțile 
gotice şi au sculptat ancadramentele 
ferestrelor şi portalurilor. 

Tradiţia şi elementele stilistice 
confirmă faptul că biserica Mănăs- 
tirii Vadului a fost zidită în timpul 
lui Ştefan cel Mare, iar la sfârşitul 
domniei marelui voievod, localitatea 
din apropierea Dejului devine sediul 
unei episcopii. Probabil că tot Ştefan 
cel Mare a fost şi donatorul celor două 
sate Vadul şi Suarăşul, dăruite epi- 
scopiei de pe valea Someşului „încă 
din vechime” (ab antiquo), după cum 
precizează inventarul cetăţii Ciceului 
din anul 155324, 

Rezultat strălucit al unei lungi 
evoluţii, arta epocii lui Ştefan cel Mare 
este o originală sinteză a tot ce a 
produs până în cel de-al XV-lea veac 
lumea românească”. Ultimul sfert al 
acestui secol este extrem de dens din 
punct de vedere artistic, pe pămân- 
tul românesc de la răsăritul arcului 
carpatic se vor înălța monumentale 
ctitorii, în care se adunau preţioase 
odoare, argintării, broderii, manuscri- 
se miniate şi ferecate în metal preţios. 
Picturile murale, ori miniaturile mi- 
găloase ce decorează manuscrisele 
caligrafiate în scriptoriile mănăstirilor 
moldoveneşti, se păstrează la nivelul 
realizărilor de vârf, care motivează 
prin număr şi valoare renumele ex- 

cepţional al epocii lui Ştefan cel Mare. 
In mod firesc, pictura acestei epoci, 
ca de altfel toate genurile artistice, 
vor exercita o stimulatoare înrâurire 
asupra celorlalte ţinuturi locuite de 
români, ce se va prelungi până la 
sfârşitul secolului următor. 

Reflexele picturii moldoveneşti 
în Transilvania au fost, desigur, im- 
portante, în primul rând cele de la 
ctitoriile domneşti de la Ciceu, Feleac 
şi Vad, care, din păcate, nu s-au păs- 
trat până în zilele noastre. 

Fenomenul artistic care a fost 
şcoala de pictură din timpul lui Şte- 
fan cel Mare, continuat cu strălucire 
apoi în epoca rareşiană, este oglindit 
şi prin înrâuririle exercitate asupra 
mediului artistic catolic transilvănean, 
pe domeniul Cetăţii de Baltă sau în 
preajma acestuia, la câteva biserici 
săseşti fațadele fiind împodobite cu 
pictură exterioară. Dacă la biserica 
evanghelică din Dârlos prezenţa unui 
meşter moldovean este o certitudine, 
prin stilul compozițiilor, cromatică sau 
iconografie, frescele exterioare de la 
Tătârlaua, Şmig sau Curciu (toate 
localităţi din vecinătatea Mediaşului) 
păstrează fragmente sau pete de 
culoare neconcludente. 

In a doua jumătate a secolului al 
XV-lea circulaţia şi schimbul de artişti, 
în ambele sensuri, sunt mai evidente 
ca oricând. Dacă datele documentare 
sunt destul de sărace, relativ puţine, 
studiile comparative şi stilistice sunt 
în măsură să confirme prezenţa unor 
artişti veniţi din Moldova lui Ştefan cel 
Mare pe meleagurile transilvănene. 

O oglindire a unor asemenea 
relaţii artistice dintre ţinuturile 
româneşti din zona Carpaţilor 
sunt şi două icoane, conservate 
azi în biserica Sfântul Nicolae din 
Hunedoara”, şi care aparținuseră 
iniţial Mănăstirii din Plosca, din Ţara 
Hategului, centru monastic a cărui 
existenţă s-a stins în a doua jumătate 
a secolului al XVIII-lea?7. Icoanele 
înfăţişează pe Maica Domnului 
cu Pruncul, Hodighitria, având pe 
laterale pictaţi proorocii mesianici, 
şi Sfântul Nicolae, în haine arhie- 
reşti, flancat de Isus care îi întinde 
Evanghelia, iar Maica Domnului, 
omoforul. 


Deşi nu s-a păstrat semnătu- 
ra pictorului ce a realizat icoanele 
Mănăstirii Plosca, un atent studiu 
comparativ între aceste picturi şi an- 
samblul mural de la Bălineşti a suge- 
rat apartenenţa lor activităţii artistice 
a lui Gavril leromonahul. Atribuirea 
celor două icoane ce provin de la 
Mănăstirea Plosca unui zugrav care a 
pictat în Moldova este pe deplin plau- 
zibilă, socotind că în veacul al XV-lea 
au mai existat şi alte relaţii cultural- 
artistice între ţinuturile hunedorene 
şi cele moldoveneşti?. Aşa cum am 
mai arătat, analogiile de detaliu per- 
mit atribuirea celor două icoane lui 
Gavril leromonathul, autorul picturilor 
murale ale ctitoriei logofătului Tăutu 
de la Bălineşti. Calitatea excepţională 
a picturii icoanelor, starea de conser- 
vare deosebită a stratului pictural, 
demonstrând o temeinică cunoaştere 
a tehnicii de lucru, eleganta grafie a 
inscripţiilor vin şi ele în sprijinul aces- 
tei ipoteze. Credem că nu întâmplător 
unul dintre zugravii amintiţi în pomel- 
nicul diptic de la proscomidia bisericii 
Sfântul Nicolae din Hunedoara, deci 
din aceeaşi regiune în care se afla şi 
Mănăstirea Plosca, poartă numele de 
Ermonah Gavril, meşter ce se afla în 
fruntea unei echipe de pictori din care 
făceau parte şi Dragotin cel Bătrân, 
Constantin şi Simeon”. 

Prezenţa la Bălineşti a unor 
influențe apusene, incontestabile 
contaminări cu pictura gotică%, ne fac 
să presupunem o activitate anterioară 
a lui Gavril leromonahul în Transil- 
vania. Cele două icoane păstrate în 
biserica hunedoreană, ce provin de la 
Mănăstirea Plosca, atribuite pe baza 
analogiilor pictorului de la Bălinești, 
au fost realizate tocmai în această 
perioadă de peregrinări transilvănene 
ale lui Gavril leromonathul. Icoanele 
de la Plosca şi mai vechea pictură 
a bisericii Sfântul Nicolae din Hune- 
doara sunt o parte din activitatea pe 
care acest valoros artist a avut-o în 
Transilvania. 

Din sudul Transilvaniei provine 
una dintre cele mai vechi icoane, 
Tripticul Deisis, păstrată în colecţiile 
Muzeului Brukenthal din Sibiu. De 
mari dimensiuni, ea este sculptată 
în partea superioară sub forma unui 

coronament triunghiular, decorat cu 
fleuroane asemănătoare unor crini 
stilizaţi, aspectul ei general având 
evidente contaminări cu ambianța 
artistică occidentală din secolele 
XIV-XV. Panoul central îl reprezintă 
pe lisus tronând într-un monumental 
jilt în hemiciclu asimetric*?, în costum 
imperial bizantin“, având în dreapta 
şi în stânga, pe cele două voleuri, pe 
loan Botezătorul şi pe Fecioara Maria. 
Maica Domnului poartă o tunică lungă 
vişinie, garnisită la poale, pe mâneci 
şi în faţă cu benzi late de broderie cu 
perle şi pietre preţioase, iar capul îi 
este înfăşurat cu un voal alb, peste 
care o coroană, având fleuroane în 
formă de palmetă, este împodobită cu 
perle. Pe voleul din dreapta Sfântul 
loan Botezătorul apare îmbrăcat în 
tunică din păr de cămilă, peste care o 
mantie cade în falduri largi subliniate 
de un discret tiv alb. Nimburile celor 
doi sfinţi utilizează ca ornament, ce 
cunoaşte, de altfel, o largă răspân- 
dire în această epocă şi în ţinuturile 
româneşti est-carpatice, vrejul de 
semipalmete, laitmotiv al picturilor 
murale transilvănene din secolele 
XIV-XV. Fondul panoului central este 
decorat cu vrejuri întortocheate, cu 
frunze stilizate ce derivă din palmete 
şi flori cu corolă rotundă cu opt petale. 
Motivul este asemănător decorului de 
fond al ferecăturii Tetraevangheliaru- 
lui mitropoliei din Feleac. 

Pictorului tripticului Deisis îi mai 
pot fi atribuite şi alte două lucrări: 
icoana Sfântului loan Botezătorul, 
conservată în biserica de lemn din 
Budeşti (Josani), precum şi o icoană 
împărătească, reprezentând pe lisus 
Pantocrator de la biserica Sfântul 
Gheorghe din Lupşa (jud. Alba). Este 
semnificativ pentru datarea acestor 
icoane faptul că ele aparţin unor 
lăcaşuri de cult edificate în secolul al 
XV-lea. Dacă la icoana din biserica 
de lemn maramureşeană stilul picturii 
aparţine neîndoielnic aceluiaşi artist, 
nu acelaşi lucru putem spune despre 
icoana de la Lupşa, deoarece o resta- 
urare de la începutul veacului trecut a 
înlocuit vechea pictură, păstrându-se 
azi doar fondul ei de aur în relief, cu 
motivul patrufoiului, identic cu cel de 
pe voleurile laterale ale tripticului, 


precum şi nimbul în relief aidoma 
celui din icoana budeşteană. 

Icoana din biserica maramu- 
reşeană înfăţişează pe Sfântul loan 
Botezătorul, având pictate de o parte 
şi de alta a figurii centrale imagini din 
viaţa acestuia. Figura centrală este 
încadrată de un nimb în relief, ce 
reproduce vrejuri de frunze şi flori, 
caracteristic fiind viziunii ornamentale 
din a doua jumătate a secolului al 
XV-lea din ambianța moldoveneas- 
că, motivul regăsindu-se frecvent în 
chenarele pictate de la Pătrăuți, în 
sculptura pietrelor de mormânt ori în 
broderiile putnene:5. Folosirea unor 
motive decorative identic tratate, 
similitudinile în tratarea figurilor, for- 
mularea compozitională şi cromatică 
presupunea că icoana maramureşea- 
nă a fost realizată în acelaşi atelier cu 
tripticul Deisis. 

Inghesuită în colţul de jos din 
stânga al panoului icoanei din Bu- 
deşti, interesantă este o inscripţies, 
scrisă cu litere mici, abia vizibile din 
cauza stării de conservare a grundu- 
lui. Deşi inscripţia nu cuprinde anul în 
care a fost realizată pictura, prin locul 
în care a fost plasată şi prin formu- 
larea textului slavon, confirmă încă 
o dată că această valoroasă icoană 
aparţine secolului al XV-lea. Textul ne 
dă revelaţia cunoaşterii autorului pic- 
turii, unul dintre cei mai valoroşi artişti 
români ai acestui veac. Intregită şi 
tradusă, inscripţia are următorul text: 
„Această sfântă icoană (de mâna?) 
multgreşitului Gheorghie”. Zugravul 
Gheorghie, autorul celor trei icoane 
amintite mai sus, este unul dintre re- 
prezentanţii picturii de icoane din cel 
de-al XV-lea veac, format într-o zonă 
a interferenţelor picturii bizantine cu 
elementele artei occidentale, iar aria 
activităţii sale era destul de mare, 
fiind un artist cunoscut şi apreciat 
din sudul Transilvaniei până în Ma- 
ramureş. 

Persistenţa tradiţiilor artistice 
bizantine, continuarea unor legături 
mai vechi cu Ţara Românească 
şi Moldova pe o linie ascendentă, 
manifestate şi în pictura murală tran- 
silvăneană din acest veac, sunt ilus- 
trate de o icoană împărătească din 
colecţiile Arhiepiscopiei de Alba lulia, 

provenită de la biserica din Ţelna 
(jud. Alba). Icoana Maica Domnului 
cu Pruncul, de tipul Hodighitria, are 
pe margini, reprezentaţi în picioare, 
şase dintre proorocii mesianici. Figu- 
ra de o nobilă frumuseţe a Mariei este 
înfăşurată în amplul maphorion, tratat 
în falduri geometrizate, cu blicuri de 
culoare deschisă. Pe braţul stâng al 
Fecioarei, micul lisus, aşezat frontal, 
binecuvântează cu mâna dreaptă, iar 
cu stânga ţine un rotul. Nimbul Maicii 
Domnului reproduce vrejul de semi- 
palmete atât de frecvent întâlnit în 
pictura românească din Transilvania 
secolelor XIV-XV. Imaginea Hodighi- 
triei de la Ţelna ne reamintește o mai 
veche imagine a Maicii Domnului din 
biserica haţegană din Ostrov, pictură 
ce datează din secolul anterior, dar şi 
de prototipuri moldoveneşti de după 
1500%, subliniind tendinţele şi efortul 
de unificare a limbajului artistic din 
țările române încă în veacul al XV-lea. 
Legături cu centrele artistice de 
la răsăritul Carpaţilor sugerează şi o 
icoană a Maicii Domnului cu Pruncul, 
de acelaşi tip iconografic cu icoana 
de la Ţelna, provenind de la biserica 
de lemn din Văleni (Maramureş), 
conservată în prezent în valoroasa 
colecţie a Muzeului din Sighetul 
Marmaţiei. Icoana de la Văleni a fost 
adusă în această localitate o dată cu 
mutarea bisericii de lemn în secolul 
al XVIII-lea „de la mănăstirea Cuhea”, 
monument şi centru religios atestat 
documentar între 1373 şi 14713. 
Unui meşter transilvănean, ac- 
tiv la sfârşitul veacului al XV-lea sau 
începutul celui următor, îi datorăm o 
icoană cu aceeaşi tematică. Icoana 
împărătească, reprezentând pe 
Maica Domnului cu pruncul, se află 
în biserica de lemn a satului Bica, 
din apropierea Huedinului*?. Feţele 
celor două personaje pictate, înca- 
drate de nimburi în relief plat, sunt 
tratate cu tuşe viguroase, amintind 
de mai vechile fresce de la Crişcior 
de la începutul veacului al XV-lea. 
Gama cromatică restrânsă, având 
puternice accente grafice, se impune 
prin armonia discretă, trădând faptul 
că pictorul era un muralist. Inscripţia 
scrisă cu elegante litere chirilice în 
partea superioară a icoanei, indicând 


că reprezentarea este o Hodighitria, 
permite reliefarea virtuţilor acestui 
zugrav, iscusit caligraf şi bun cunos- 
cător al iconografiei. Marginile icoanei 
sunt împodobite cu motivul frânghiei 
răsucite şi cu butoni, ce au la origine 
decorurile unor ferecături de argint, 
adesea împodobite cu emailuri ce 
îmbrăcau frecvent marginile şi fondul 
icoanelor bizantine şi sud-slave. 

Legată de pictura icoanelor şi 
de frescă, dar şi de artele decorative, 
„prin aceeaşi căldură şi discreţie a 
coloritului, ca şi prin împrumuturile 
de motive ornamentale”, miniatura de 
carte din epoca lui Ştefan cel Mare 
cunoaşte o înflorire de excepţie în 
mănăstirile româneşti ale Moldovei, 
fiinţând în această perioadă o şcoală 
de caligrafi şi miniaturişti ce furnizau 
manuscrise liturgice şi pentru Transil- 
vania, Maramureş sau Banat. 

O dată cu icoanele pe lemn, 
uşor transportabile, au venit din cele- 
brele scriptorii de la Neamţ şi Putna şi 
un număr însemnat de cărţi liturgice, 
dintre care unele s-au păstrat până 
în zilele noastre. 

Este o certitudine că în Voievo- 
datul Transilvaniei, în preajma ctito- 
riilor cneziale, în chiliile mănăstirilor 
din Maramureş ori din Ţara Hațegului, 
din Hunedoara şi Munţii Apuseni, pe 
lângă reşedinţele episcopilor români 
au existat mici centre de caligrafi, ca 
cel semnalat în părţile Năsăudului, 
ce copia cărţi liturgice după modele 
moldoveneşti, fiind apoi răspândite 
la diferite lăcaşuri de cult din această 
parte a ţării. Multe din manuscrisele 
copiate de pisarii ardeleni au utilizat 
ca model manuscrise moldove- 
neşti, ca urmare a faimei de care se 
bucurau scriptoriile de la răsăritul 
Carpaţilor, fapt demonstrat prin stu- 
dierea comparativă a cărţilor liturgice 
conservate în cele mai importante 
biblioteci“. 

Desigur, ctitoriile voievodale 
de la Feleac şi Vad au beneficiat 
şi de alte cărţi manuscrise, decât 
cele amintite, care au fost aduse din 
Moldova. 

La începutul veacului nostru, 
Nicolae lorga semnala un Triod sla- 
von, manuscris din secolul al XV-lea, 
ce se găsea în biserica ortodoxă din 

Hunedoara, carte liturgică ce prove- 
nea de la vechea mănăstire Plosca”. 
O însemnare din 1709 de pe acest 
manuscris remarca şi alte cărţi vechi 
ce proveneau de la aceeaşi mănăs- 
tire din apropierea Hunedoarei, cărţi 
care, din păcate, s-au pierdut: A/ be- 
searecii Hunedoarei, împreună cu ale 
mănăstirei de la Plosca cia din gios 
sunt cărţi: 3 Ev/an/gh/e/lii sârbeşti, 3 
Ohtae, 2 Trioduri, 1 Pănticostariu, 2 
Săbornice, o Leturghie, 3 Molitvenice, 
un Mărgărit umănescu bătrăn, 3 cărți 
greceşti le-am dat în sama părintelui 
Simon şi a părintelui ermonah Varna- 
va; eu le-am dat protopopu Gheorghi 
ot Hinidoră, an 1709, feurari 16 zile. 
La sfârşitul Triodului, leromonahul 
Simeon de la Mănăstirea Neamţ „din 
Ţara Moldovei”, a lăsat o însemnare 
în slavonă, ce pare să dateze de la 
sfârşitul veacului al XV-lea sau de la 
începutul secolului următor, cu ocazia 
unei călătorii la Mănăstirea Plosca din 
ţinutul Hunedoarei. 

Un manuscris moldovenesc de 
la sfârşitul secolului al XV-lea, găsit 
în biserica din Rusu Bârgăului (jud. 
Bistriţa-Năsăud), se află în prezent în 
patrimoniul Muzeului Arhiepiscopiei 
Ortodoxe Române din Cluj-Napoca. 
Tetraevangheliarul a fost dăruit biseri- 
cii din Rusu Bârgăului în anul 1511 de 
preotul Mihail şi soţia sa Tecla, după 
cum reiese din inscripţia slavonă de 
la fila 1522. Faptul că manuscrisul 
a fost realizat în Moldova o atestă 
elementele ornamentale, frontispiciul 
de la fila 98, care utilizează motivul 
cercurilor înlănţuite, amintind de un 
Minei pe noiembrie din 1467, scris 
la Putna de Casian, ori de un alt ma- 
nuscris din 1470, păstrat în aceeaşi 
mănăstire, de călugărul Chiriac şi 
intitulat Cuvântările Sfântului loan 
Gură de Aur. 

Din scriptoriile mănăstireşti de 
la răsăritul Carpaţilor provine şi un 
Liturghier slavon, scris de caligraful 
Ghervasie leromonahul de la Putna, 
în jurul anului 1492, care în veacul al 
XV-lea se afla în aceeaşi zonă, vecină 
Moldovei, iar în 1696 aparţinea mi- 
tropolitului Teofil din Bălgradul Tran- 
silvaniei“*. Un Tetraevanghel păstrat 
în Biblioteca Academiei din Cluj-Na- 
poca, databil la începutul veacului 


al XVI-lea, scris şi el în Moldova, se 
afla în Mănăstirea Lupşa, după cum 
o dovedesc însemnările marginale. 

Rămâne, deocamdată, necu- 
noscut beneficiarul donaţiei făcute 
de Logofătul loan Tăutu, importantul 
demnitar al lui Ştefan cel Mare, la 
cererea căruia s-a copiat şi împodobit 
cu miniaturi Psaltirea de la Muncaci, 
ce se găseşte în prezent în patrimo- 
niul Muzeului de Etnografie din Ujgo- 
rod (Ucraina). Manuscrisul cuprinde 
şi portretul donatorului, care, fără 
îndoială, se aseamănă cu cel pictat 
de Gavril leromonahul în tabloul votiv 
din biserica din Bălineşti. Psaltirea a 
fost, se pare, mai multe veacuri în 
posesia Episcopiei de Muncaci, ceea 
ce ne face să presupunem că iniţial 
Logofătul Tăutu o dăruise mănăsti- 
rii maramureşene a Arhanghelului 
Mihail din Peri, stavropighie patriar- 
hală, care era, la sfârşitul veacului al 
XV-lea, un important centru cultural 
şi religios. O asemenea filieră este 
posibilă, având în vedere faptul că 
bunurile mănăstirii, ctitorie a voievo- 
zilor maramureşeni, au fost acaparate 
în cele din urmă de biserica ruteană. 

Desprinzând din zecile de ma- 
nuscrise slavo-române, ce provin de 
la monumente din Ţara Năsăudului, 
Maramureş, Bihor sau Munţii Apu- 
seni, doar pe acelea ce datează din 
epoca marelui voievod, şi care sunt 
decorate cu miniaturi, analizându-le 
sub aspect artistic, vom descoperi o 
latură nouă a culturii româneşti din 
această parte a ţării, adăugându-se o 
nouă verigă la legăturile multilaterale 
ale Transilvaniei cu Moldova şi Ţara 
Românească. 

Domnia lui Ştefan cel Mare a 
însemnat pentru românii transilvăneni 
o epocă de revitalizare a mai vechilor 
tradiţii cultural-artistice din ambianța 
ctitoriilor cneziale, o regenerare 
spirituală ce sublinia tendinţele de 
unitate ale ținuturilor româneşti din 
jurul arcului carpatic. 

„Urcând treptele tronului de la 
Suceava, în împrejurările dramati- 
ce ale întregului sud-est european, 
ameninţat de nestăvilita înaintare a 
armatelor otomane, contemporan 
al celui mai zguduitor eveniment 
militar, politic şi cultural al vremii, 

căderea Constantinopolului”, Ştefan 
cel Mare „moşteneşte de la înaintaşii 
săi respectul şi admiraţia faţă de tot 
ceea ce reprezenta tradiţia concep- 
tiei bizantine, în ideea domniei de 
drept divin, fastul şi ceremonialul de 
curte, concepţia religioasă şi organi- 
zarea bisericii, legislaţia, cultura şi 
arta”. Tot acest tezaur de gândire, 
reprezentând continuitatea ideii de 
romanitate, în forma sa răsăriteană, 
peste care se suprapune spiritul în- 
noitor al umanismului renascentist, a 
fost fructificat, în această epocă, pe 
pământul Moldovei, Transilvaniei şi 
Ţării Româneşti. 


NOTE 


21 Ibidem. p. 569. 

22 Ştefan Balş, Biserica lui Ştefan 
cel Mare de la Vad, jud. Someş, în BCMI, 
XXXVI, 1943, p. 75-83. 

2 Vasile Drăguţ, Arta gotică în Ro- 
mânia, Bucureşti, 1979, p. 179. 

24 E. Hurmuzaki, N. Densuşianu, 
Documente privitoare la istoria românilor, 
[l/5, Bucureşti. 

25 Corina Nicolescu, Arta în epoca 
lui Ştefan cel Mare, în Cultura moldo- 
venească în timpul lui Stefan cel Mare, 
Bucureşti, 1964, p. 259-361. 

2 Marius Porumb, Zugravii iconos- 
tasului bisericii sfântul Nicolae din Hune- 
doara, în „AMN”, X, 1973, p. 677 şi urm. 

2! Ştefan Meteş, Mănăstirile româ- 
neşti din Transilvania şi Ungaria, Sibiu, 
1936, p. 102, Dieceza Lugojului, Şema- 
tism istoric, Lugoj, 1903, p. 452-453. 

2 Nestor Vornicescu, Relații bise- 
riceşti culturale între Mănăstirea Neamţ 
şi Transilvania din cele mai vechi timpuri 
până în preajma anului 1918, în „MM, 
XLIV, 1968, nr. 11-12, p. 664. 

2 Vezi Dieceza Lugojului, Şema- 
tism istoric, Lugoj, 1903, p. 349. 

3% |D. Ştefănescu, Eglise de Bă- 
lineşti, în BCMI, XXXVII, 1944, p. 39, 
remarca faptul că figurile alungite şi 
draperiile ample, subliniate de tiv alb 
de la Bălineşti, amintesc pe meşterii din 
Transilvania. 

31 Reprezentarea lui Isus aşezat pe 
un tron în hemiciclu asimetric este des uti- 
lizată în pictura bizantină, atât în ambianța 
balcanică, cât şi în cea a iconarilor ruşi, cu 
precădere în secolele XIV-XV. Vezi Vojis- 
lav Djuric, Icônes de Yugoslavie, Belgrad, 
1961, p. 111, fig. 46, V.I. Antonovna, N.E. 


Mneva, Katalog drevnerusskoi jivopisi, |, 
Moscova, 1963, fig. 46, 64. 

% Corina Nicolescu, Istoria costu- 
mului de curte în ţările române, Bucureşti, 
1970, pl. CII, CIII; Andre Grabar, La Pe- 
inture byzantine, Geneva, 1953, p. 184. 

33 Varianta reprezentată în icoana 
transilvăneană se poate vedea şi în nao- 
sul Voroneţului, pictat curând după 1488. 
M.A. Musicescu, Consideraţii asupra 
picturii din altarul şi naosul Voroneţului, 
în Cultura moldovenească în timpul lui 
Ştefan cel Mare, Bucureşti, 1964, p. 363, 
fig. 23. 

3% Marius Porumb, Vechi icoane 
din Maramureş (secolele XV-XVIII), în 
„SCIA”, tom. 22, 1975, p. 74, fig. 3; Idem, 
Icoane din Maramureş, Ikonen aus der 
Maramureş, Cluj-Napoca, 1975, p. 6, 7. 

35 Vezi Repertoriul monumentelor 
şi obiectelor de artă din timpul lui Ştefan 
cel Mare, Bucureşti, 1958, fig. 182, 188, 
189, 207. 

% Marius Porumb, Inscripții me- 
dievale româneşti din Transilvania, în 
„AIIAC”, XXI, 1978, p. 307-308. 

37 Corina Nicolescu, Icoane vechi 
româneşti, Bucureşti, 1976, fig. 25. 

% Radu Popa, Țara Maramureşului 
în veacul al XIV-lea, Bucureşti, 1970, p. 
217. 

3% Marius Pommb, Vechi icoane 
româneşti din Transilvania, în „RMM', 
1977, nr. 1, p. 53, fig. 13-14. 

4% Corina Nicolescu, Miniatura şi 
ornamentul cărţii manuscrise în ţările 
române, Bucureşti, 1965; P.P. Panaites- 
cu, op.cit. 

+1 Nicolae lorga, Scrisori şi inscripții 
ardelene şi maramureşene, Il, Bucureşti, 
1906, p. 121. 

“2 M. Dan, O. Filipoiu, Contribuţii la 
istoria legăturilor culturale dintre Moldova 
şi Transilvania în orânduirea feudală. Un 
manuscris slav transilvănean din 1511, în 
„MM, XXXIX, 1963, p. 55 şi urm. 

+3 Repertoriul monumentelor şi 
obiectelor din timpul lui Ştefan cel Mare, 
Bucureşti. 1959, p. 373-376, fig. 248-250. 

1 Pe fila 18 v. se păstrează însem- 
narea copistului: „Această liturghie s-a 
scris de mâna păcătosului ieromonah 
Ghervasie din Putna”. 

5 M. Berza, op.cit., p. 435; Carmen 
Ghica, Vel logofătul loan Tăutu. Cea mai 
veche miniatură a unui dregător, în SCIA, 
tom. 15, 1968, nr. 1, p. 114-117. 

45 Corina Nicolescu, Arta epocii lui 
Ştefan cel Mare. Relaţii cu lumea occiden- 
tală, în „SMIM”, VIII, 1975, p. 66. 

Valeriu NAZARI 


„LAUDĂ LUI ŞTEFAN 
CEL MARE 


În analele secolului al XV-lea 
la români figurează personalităţi de 
primă mărime cum ar fi Mircea cel Bă- 
trân, Alexandru cel Bun, Vlad Ţepeş 
şi Ştefan cel Mare. Prin numeroase 
fapte, cu adevărat patriotice, ei au 
lăsat urme adânci în istoria milenară 
a neamului. 

Dintre toţi aceştia Ştefan cel 
Mare este cea mai reprezentativă 
figură voievodală, este un simbol al 
conştiinţei noastre supreme de neam. 

Cu prilejul celor 500 de ani de 
la trecerea în eternitate a domnito- 
rului, Muzeul Literaturii Române „M. 
Kogălniceanu” a organizat o expoziţie 
jubiliară, pe care a inaugurat-o la 12 
mai curent. Au fost prezenţi Excelenţa 
Sa Filip Teodorescu, Ambasadorul 
României la Chişinău, scriitorul, omul 
de cultură şi consilierul la aceeaşi am- 
basadă lon Ţăranu, academicianul 
Mihai Cimpoi, precum şi un numeros 
public: scriitori, pictori, muzeografi, 
elevi ş.a. Structurată în trei mari com- 
partimente „Ştefan cel Mare şi Sfânt, 
apărător al neamului şi al creştinătă- 
ţii”, „Animator al culturii”, „Imaginea 
lui Ştefan cel Mare în literatură şi 
artă”, expoziţia reprezintă un modest 
omagiu adus marelui voievod. 

Sunt expuse xerocopiile ima- 
ginilor unor strămoşi ai domnitorului: 
Bogdan | (1363-1367), Petru | (1375- 
1391), Alexandru cel Bun (1400- 
1432); a tatălui său, Bogdan Voievod, 
a soţiei Evdochia şi a fiicei Elena. De 
asemenea sunt prezentate documen- 
te semnate de domnitor, steagul de 
luptă al acestuia, harta Moldovei la 
acea vreme şi altele. 

Ţinând seama de faptul că 
Ştefan cel Mare a intrat în conştiinţa 
poporului ca apărător al neamului şi 


al creştinătăţii, prezentăm un şir de 
ilustraţii care reflectă marile bătălii de 
la Vaslui, Războieni, Codrul Cosmi- 
nului ş.a., bătălii ce au avut un ecou 
puternic în Europa Occidentală. Mai 
mulţi cronicari polonezi, unguri, turci, 
diverse personalităţi ale timpului au 
elogiat strălucitele victorii ale domni- 
torului nostru asupra musulmanilor. 
Astfel, Papa Sixt al IV-lea scria: „Fap- 
tele tale săvârşite cu înţelepciune şi 
vitejie contra necredincioşilor turci, 
duşmanii noştri comuni, au adăugat 
atâta strălucire numelui tău, încât eşti 
în gura tuturor şi toţi într-un glas te 
laudă”. Sunt expuse o serie de ediţii 
ce abordează această activitate: An- 
drei Rădulescu, Luptele lui Ştefan 
cel Mare cu turcii (Bucureşti, 1908); 
Istoria neamului românesc în ima- 
gini (Bucureşti, f.a.); Ctitoriile lui 
Ştefan cel Mare (Bucureşti, 1924); 
N. lorga, Vechea artă religioasă la 
români (Bucureşti, 1934); revista Co- 
lumna lui Traian, nr. 12, 1876, unde 
se publică scrisoarea domnitorului 
din 25 ianuarie 1475 către principii 
din Europa Occidentală. E necesar 
să amintim şi lucrarea marelui căr- 
turar şi patriot ardelean Gh. Şincai, 
Cronica românilor, vol. 2, laşi, 1853. 
Autorul acordă un spaţiu destul de 
mare domniei lui Ştefan cel Mare, de 
victoriile căruia este, pur şi simplu, 
entuziasmat, numindu-l „coroana 
vitejilor”. O raritate bibliografică este 
şi lucrarea lui Manolache Drăghici 
Istoria Moldovei pe timp de 500 de 
ani, vol. 1, laşi, 1857. 

Marele voievod a fost înalt 
apreciat şi de istoricii ruşi N. Ka- 
ramzin, S. Palauzov ş.a. In volumul 
Istoria Gosudarstva Rossiiskogo 
(vol. VI, S. Petersburg, 1834) N. Ka- 
ramzin scrie: „...Şi prin victoriile sale 
strălucite asupra numeroasei oşti 
turceşti şi-a înscris numele în istoria 
eroilor mari. El s-a arătat curajos în 
primejdie, tare în nenorocire, modest 
în fericire [...], a fost obiectul mirării 
printre suverani şi popoare, realizând 
fapte mari cu mijloace modeste”. 

S. Palauzov tipăreşte în 1859 la 
S. Petersburg lucrarea Rumânskie 

gosudarstva Valahia i Moldavia 
în care se opreşte în mod detaliat la 
domnia lui Ştefan cel Mare, subliniind 
calităţile militare ale acestuia. El scrie: 
„Ne vom întâlni cu un om a cărui 
lungă domnie, energie exemplară şi 
putere de voinţă l-au aşezat în rându- 
rile acelor puţin voievozi care în mod 
conştient urmăreau binele Moldovei”. 

Ştefan cel Mare şi Sfânt a fost 
şi unul dintre primii noştri animatori 
ai culturii. Din porunca, dar şi cu sus- 
ținerea lui, au fost copiate numeroase 
manuscrise, cărţi cu caracter religios, 
istoric, juridic, faima copiştilor noştri 
de la mănăstirile Neamţ şi Putna 
fiind, astfel, răspândită departe de 
hotarele ţării. 

Cele peste 40 de biserici şi 
mănăstiri, construite şi deschise în 
timpul domniei lui, au constituit, fără 
îndoială, tot atâtea evenimente cultu- 
rale la acea vreme. Căci şi astăzi, la 
acest început de mileniu, mii şi mii de 
vizitatori din ţară, dar şi din întreaga 
lume, continuă să admire arta meş- 
terilor din acel îndepărtat secol al 
XV-lea. La ora actuală aceste ctitorii 
ale marelui voievod sunt recunoscute 
unanim drept parte integrantă a patri- 
moniului cultural universal. 

Un alt mare merit al lui Ştefan 
cel Mare rezidă în faptul că la cur- 
tea sa a fost scrisă în limba slavonă 
cea dintâi lucrare laică din literatura 
română. Originalul n-a ajuns până 
la noi, ci doar mai multe copii şi pre- 
lucrări ale ei. Cea mai completă se 
numeşte Letopiseţul de când s-a 
început cu voia lui Dumnezeu Ţara 
Moldovei şi a fost descoperit de către 
cărturarul slavist loan Bogdan pe la 
sfârşitul secolului al XIX-lea la Tulcea. 
Letopiseţul descrie evenimentele 
şi faptele de la 1352, începând cu 
Dragoş, până la 1507, când pe tronul 
Moldovei era Bogdan al III-lea. Două 
pagini-xerocopii din acest letopiseţ 
pot fi văzute de vizitatori. Expoziţia 
mai include, de asemenea, două 
pagini-fotocopii din cronica moldo- 
germană. Ea a fost copiată în 1502 de 
către Hartmann Schedel şi cuprinde 
numai evenimentele din timpul dom- 


niei lui Ştefan cel Mare, de la 1457 
până la 1499. Textul respectiv a fost 
descoperit de către istoricul polonez 
O. Gorka în biblioteca de Stat din 
Munchen şi a fost publicat pentru 
prima dată în 1931. In 1937 textul 
cronicii apare împreună cu studiul lui 
O. Gorka şi în traducere românească 
la Bucureşti. In 1942 este retipărit de 
cercetătorul |. C. Chiţimia, însoţit de 
studiul acestuia. 

Informaţii despre existenţa 
mai multor variante şi prelucrări ale 
cronicii moldoveneşti oferă anumite 
surse ruseşti din secolele XVIII şi 
XIX. Una dintre acestea, intitulată 
Voskresenskaia letopisi, apărută la 
S. Petersburg în 1856, se păstrează 
în patrimoniul Muzeului nostru. Ea 
include, pe lângă cronici ruseşti, şi o 
Povestire pe scurt despre domnii 
Moldovei..., care începe cu o legen- 
dă despre originea latină a poporului 
nostru, după care urmează descri- 
erea evenimentelor de la Dragoş 
(1352) până la urcarea pe tronul Mol- 
dovei a lui Bogdan al III-lea (1504). 

Cronicile ruseşti din volumul 
pomenit mai sus conţin şi informaţii 
despre obârşia românească a lui 
Ştefan cel Mare. Astfel, la pagina 228 
citim: „Pobil Stefan voevoda Volojskii 
corolea Poliskogo” (Ştefan, voievodul 
valah, a bătut pe regele Poloniei). 

Un loc aparte în expoziţia noas- 
tră îl ocupă lucrările ce denotă con- 
semnarea, în anul 1904, a 400 de ani 
de la moartea marelui domnitor. 

Prin intermediul Analelor Aca- 
demiei Române, vol. XXVII, 1905, 
vizitatorul află de şedinţa publică a 
marelui for ştiinţific din 2 iulie 1904, 
la care preşedintele |. Kalinderu, 
vorbind de personalitatea lui Ştefan 
cel Mare, menţionează: „Viaţa şi 
domnia lui Ştefan sunt una din acele 
nepreţuite clipe, fără îndoială cea mai 
luminoasă şi mai înălţătoare, căci 
nimeni n-a înţeles ca el chemarea 
neamului românesc, şi n-a ştiut de- 
opotrivă cu dânsul să ne ducă spre 
îndeplinirea ei”. 

Cu acelaşi prilej marele nostru 
cărturar N. lorga publică Istoria lui 

MAREEA NPABLUAB 


BAJIAXO-MOJIAABCKOÑ 


LPAMRRaALE IB, 


COCMAGAECEHNOE 


A. Tnuunyaonunw. } 


ÅBTOpE, MAH WpenogaBareab T pAMxATHEH, CCTH 
ne BASONOAATEIL ABEHAKO, 8 TOABLO coânparea n 
TOAKOBATEIÉ CTO JAKONOBS, KOTOI ASDTCA BE 
madaxh NapOAOXE, a BE nocIhacrRim, no yera- 
VOBHİN AANIKA, OOPHIORBINN NHCATCUMI. 


Tpers. 
CAHKTHETEPBYPT. 
Bè emnorpaem Mangsearoercroð Ar.wema Hayes 
1840. 


Tipărit în anul 1840 cu sprijinul Academiei Imperiale de Ştiinţe din Sanct 
Petersburg, studiul de gramatică „valaho-moldovenească” elaborat de lacov 
Ghinculov este una dintre sursele ruseşti — de dinaintea primei uniri (1859) — 
care susţine că limba vorbită în Valahia şi Moldova este limba română („A3bikb 
PombiHckiW”). Mai mult, autorul menţionează şi faptul că locuitorii ambelor 
principate dunărene erau cunoscuţi — nota bene — încă înainte de întemeierea 
voievodatului Moldovei („no yupexnenia Boesoacrea Mongasckaro”) sub 
numele de... români. 

A se reţine că lucrarea a fost editată cu avizul favorabil (!) al Comitetului 
de Cenzură din Sanct Petersburg. 

NEYATATb NO3BOJAETCA: 


Cb TMb, YTOŐbI, HO NaneyaTahiH, npeAcraBaeio ÓbIAO Bb 
Ilencypauiă Kommrerb y3akoHenHoe, YHCAO ƏKZEMNAAPOBE. 
Canxrnerepóyprs , OkraGpa 10 ama, 1840 roaa. 


Ifenucops HM. Kopcaxoss. 


NPEAHCAIOBIE. 


He cmompa ua reorpapuauecioe nozozenie 
Moazasia n Banaxin, Ha BaxHocmb HCMmopnuecknxb 
co6nimiă Bb npu-/Alyuaăckuxb cmpanaxb M Ha A0- 
cmonpumbuameabuocm» moro w Apyraro Ruaxe- 
CMBa NO HXb OIMHONIEHIAMb Kb NpulexalțuMb Aep- 
ZABaAMp, — HU Hapoguoe Nponcxowgenie, HM TOAN- 
IUMYECKOe M IpaxAaucmBenuoe COCNIOAHIE, HM A3bIKb 
chHoBb Mariu goceab HaAHexanţuMb 06pa3oMb He 
W3CAbADBaHbI, He MNpABeJeHbI Bb H3BECIIIHOCIIIb, 


Oanub nasb CHXb AOCMOĂHBIXb AI06O3HaHiA! IPEA- 
MemOBb NOAAeXANTb Hbiub GETAOMy 0630py Hanremy. 
Dmo — A3bikb Pombinexii. II nassanie Pombuis He 


ecmb raAămeAbHo. Mo yupexxenia Boeeodemea Mor- 
AaBckaTO , amer 06onxb KReaxeemsb usBECrII— 


ubi __GhiAn nogb _OGHţHMb WmeneMb PombinoBb, 
B»  nocabAcmBin omo ocmaĘtocb Bb YAbAb TO- 
ganaAHbIMb momomkamb Pomsimosb, Banaxamb, KO- 
mophe m TmoHbiHė npogoaxawmb Hasbipamb cebA 
Pombinamu ;  cbepo-Bocmouable Xe COGpambA HXb 
npeanouan umenu  Pombns  Haspauie, BaWMCITIBO- 

Ştefan cel Mare, iar istoricul D. On- 
ciul două cuvântări comemorative: 
Ştefan cel Mare şi Mihai Viteazul. Alte 
ediţii aflate în vitrinele expoziţiei: S. 
Theodorescu-Kirileanu, Amintiri ale 
poporului despre Ştefan cel Mare, 
1904; V. Săghinescu, Ziua de ser- 
bare a lui Ştefan cel Mare, 1904; C. 
Rădulescu-Codiu, Legende, tradiţii 
şi amintiri istorice, 1910 ş.a. 

În 1904 Ministerul instrucţiunii 
a luat decizia de a publica docu- 
mentele legate de viaţa şi activitatea 
domnitorului. Misiunea de a pregăti 
pentru tipar sursele existente îi re- 
vine învățatului slavist loan Bogdan, 
care o realizează cu succes prin cele 
două volume, editate în 1913. In anul 
următor, 1914, istoricul lon Nistor 
semnează în revista Junimea literară, 
nr. 4-5, din Cernăuţi, o prezentare 
elogioasă despre această importan- 
tă apariţie editorială. Expoziţia mai 
include volumele Album de docu- 
mente moldoveneşti din veacul al 
XV-lea, publicat de Paul Mihailovici, 
laşi, 1934, şi Documente moldove- 
neşti de la Bogdan Voievod (1504- 
1517), editate de M. Costăchescu în 
1940 ş.a. 

Cercetările consacrate perso- 
nalităţii lui Ştefan cel Mare au fost 
întregite permanent pe parcursul ani- 
lor. N. lorga este istoricul care a scris 
practic toată viaţa despre Ştefan cel 
Mare. După lucrarea apărută în 1904, 
de care am amintit deja, cunoscutul 
cărturar a mai semnat: Studii isto- 
rice asupra Chiliei şi Cetăţii Albe, 
B., 1899; Histoire des Roumains 
et de leur civilisation, B., 1922; 
Istoria comerţului românesc, B., 
1925; Istoria Românilor, vol. IV, B., 
1937. In context trebuie consemnate 
şi alte volume cu aceeaşi tematică 
elaborate de alţi prestigioşi autori. 
Grigore C. Conduratu, Relaţiunile 


Ţării Româneşti şi Moldovei cu 
Ungaria, B., 1898; A. D. Xenopol, Is- 
toria Românilor din Dacia Traiană, 
vol. IV, Epoca lui Ştefan cel Mare, 
B., 1914; I. Ursu, Ştefan cel Mare, 
B., 1925; T. Bălan, Serbarea de la 
Putna, 1871, Cernăuţi, 1932; E. Beau 
de Lomenie, Naissance de la nation 
roumaine, B., 1937 ş.a. 

Numeroase articole şi studii, 
inspirate de viaţa lui Ştefan cel Mare, 
sunt inserate în diverse publicaţii 
din perioada interbelică. lată câteva 
titluri: Biserica ortodoxă română, nr. 
8, 1922; Codrul Cosminului, Anul IV 
şi V, 1929; Arhivele Basarabiei, nr. 
2, 1929; Revista societăţii istorico- 
arheologice bisericeşti din Chişinău, 
vol. XXII, 1932; Revista istorică, nr. 
10-12, 1936 ş.a. 

În atenţia vizitatorilor sunt puse, 
de asemenea, ediţii ale scriitorilor 
noştri clasici şi contemporani, ce 
abordează subiecte din viaţa şi 
activitatea marelui nostru înaintaş: 
V. Alecsandri, Dumbrava roşie, 
1872; C. Negruzzi, Aprodul Purice, 
1881; B. Şt. Delavrancea, Apus de 
soare, 1912; Gh. Asachi, Nuvele 
istorice, 1915 ş.a. 

Expoziţia prezintă şi o serie de 
materiale de artă plastică. Menţionăm 
mai întâi o copie a portretului dom- 
nitorului de Costin Petrescu, copie 
realizată, probabil, de un călugăr, la 
mănăstirea Căpriana în 1938. Alte 
lucrări: Ştefan cel Mare de Eleonora 
Romanescu (tehnica macrame), 
1966; Amintire de Andrei Mudrea; 
Martirii neamului (Decebal, Ştefan 
cel Mare şi Eminescu) de Gh. Şoitu; 
Ştefan cel Mare, bust de lon Zderciac; 
Ilustrații de Alexei Colâbneac la Viaţa 
lui Ştefan cel Mare de M. Sadovea- 
nu şi Apus de soare de Barbu Şt. 
Delavrancea. 

Andrei EŞANU, 
Valentina EŞANU 


DOAMNE ŞI DOMNIŢE 
IN VIAŢA 
LUI ŞTEFAN CEL MARE 


De-a lungul secolelor s-au afir- 
mat multe lucruri adevărate, reale, 
dar şi imaginare, despre Ştefan cel 
Mare. Nu este sat sau oraş în Ţara 
Moldovei în care să nu se poves- 
tească istorii şi legende, să nu se 
cânte ori să nu se recite balade 
despre vestitul domn. S-au transmis 
din gură în gură multe istorii des- 
pre viaţa reală şi cea legendară a 
marelui voievod, despre războaiele 
purtate, despre bisericile şi mănăs- 
tirile înălțate de el. Graţie tradiţiei 
orale în memoria generaţiilor s-au 
înrădăcinat şi diferite zvonuri, unele 
dintre ele referitoare la faptul că Şte- 
fan cel Mare era un bărbat implicat 
permanent în aventuri amoroase. 

Din izvoarele istorice scrise, 
dar şi din sursele orale de sorginte 
populară reiese că femeile au jucat 
un rol deosebit de important în viaţa 
personală a voievodului. Intr-adevăr, 
cu toate că celebrul domn era angajat 
permanent în diverse acţiuni, găsea 
timp pentru a-şi împărtăşi bucuriile şi 
succesele, tristeţea şi amarul, femeii, 
pe care el o considera apropiată, pe 
care o avea ca fiinţă ce îi umplea 
inima de bucurie. 

La urcarea în scaun (12 aprilie 
1457), când avea 20-25 de ani, încă 
nu era căsătorit. Prima femeie care 
apare în viaţa tânărului domn a fost 
o oarecare Maruşca, numele căreia 
este fixat în Pomelnicul mănăstirii Bis- 
trita, fără a i se indica titlul de doamnă 
sau cneaghină, care se atribuia pe 
atunci soțiilor sau fiicelor domnilor 
ţării şi ale boierilor mari. Cine a fost 
această Maruşcă şi ce rol a jucat ea 
în viaţa marelui voievod ? Nu se ştie 


cu exactitate dacă era o copilă a unui 
țăran sau a unui boier de prin părţile 
unde s-a născut şi a copilărit Ştefan 
cel Mare. Să fi apărut ea în viaţa lui 
Ştefan încă în anii pe când alerga în 
toiul verii desculţ prin apa cristalină 
şi răcoritoare a pâraielor de munte 
ale Trotuşului din preajma Bacăului? 
Sau Maruşca poate a reuşit să se 
strecoare prin mulţime şi să apară 
aproape de domnitor în biserica 
din satul Direptate, când tânărului 
voievod Ştefan i se punea pe creştet 
coroana de domn al tării? Era în Săp- 
tămâna Mare, cu câteva zile înainte 
de Paşti şi zgâtia de faţă a îmbrăcat 
straiele noi şi a ieşit în mulţime ca să 
fie văzută de tânărul voievod, care 
tocmai urca pe cal, pentru a porni 
spre Suceava să se aşeze în scaunul 
domnesc. Oricum s-ar fi întâmplat 
lucrurile, e cert că Ştefan a văzut-o 
pe Maruşca, în timpul încoronării sau 
în timpul slujbei din biserica dom- 
nească, şi a dorit, probabil, să o vadă 
mereu aproape de el. 

Istoricii discută de sute de ani 
fără a ajunge la vreun răspuns plauzi- 
bil în privința acestei enigmatice jupâ- 
nite. Unii cred că Maruşca figurează 
doar într-un episod întâmplător al 
vieţii tânărului voievod, alţii consideră 
că tânăra i-a lăsat lui Ştefan, fără a 
ajunge să-i fie doamnă prin cununie 
şi căsătorie, un urmaş — pe Alexan- 
dru, primul fiu al voievodului, pe care 
marele domn l-a iubit foarte mult, con- 
siderându-l a fi cel mai destoinic suc- 
cesor al său. Aceste presupuneri au 
un temei real, deoarece în Pomelnicul 
de la Bistriţa este înscris alături de 
Maruşca şi „fiul ei Alexandru”. Maruş- 
ca, se presupune, a murit de timpuriu, 
în împrejurări necunoscute, fiind 
înmormântată la mănăstirea Bistriţa, 
unde a şi fost trecută în Pomelnic. 
Un lucru pare totuşi credibil: tânăra 
Maruşca avea un loc al ei la curtea 
domnească. Cu toate acestea, marii 
boieri din sfatul domnesc şi mama 
voievodului Maria-Oltea nu doreau 
ca iubita voievodului, care era de ori- 
gine socială modestă, nepotrivită cu 
rangul nobiliar al domnului, să obţină 

demnitatea de doamnă a ţării. Cei de 
la curte considerau că pentru cinstea 
şi slava ţării tânărul voievod trebuia 
să-şi găsească pereche printre fiicele 
împăraţilor şi țarilor vremii. Maruşca 
se stinse în scurt timp, fie răpusă de 
o boală grea, fie de amărăciune şi 
necaz pentru că nu a fost acceptată 
la curte ca doamnă alături de Ştefan. 

Nu se ştie cât timp a trecut după 
acest episod din viaţa lui Ştefan cel 
Mare, dar voievodului i se cerea să- 
şi găsească mireasă şi să celebreze 
nunta domnească cu o cneaghină 
„din rude mari împărăteşti”. În sfatul 
domnesc şi în anturajul mamei sale, 
Maria-Oltea, s-a discutat îndelung 
pe cine ar fi trebuit să ia în căsătorie 
voievodul, făcându-se în cele din 
urmă şi alegerea. In acest scop, au 
fost trimise iscoade şi solii în toate 
părţile lumii, ca să fie alegerea cât 
mai reuşită. Din păcate, cronicile 
vremii nu ne furnizează prea multe 
informaţii despre împrejurările în care 
a cunoscut-o Ştefan pe Eudochia de 
Kiev, prima sa soţie şi doamnă a Ţării 
Moldovei. Se cunoaşte doar că tânăra 
mireasă era sora cneazului sau taru- 
lui, cum era numit în unele izvoare, 
Simion Olelcovici de Kiev, din Marele 
Ducat al Lituaniei’. Acesta era un nobil 
bogat, de viţă veche de cneji kieveni, 
de neam creştin ortodox, detaliu deo- 
sebit de important, dacă ţinem seamă 
că Ţara Moldovei aparţinea aceleiaşi 
lumi creştine ortodoxe. Or, pe atunci 
apartenenţa la o credinţă era de im- 
portanță primordială nu numai pentru 
marea boierime din sfatul domnesc, 
pentru mama voievodului — femeie 
deosebit de evlavioasă —, dar şi pentru 
toată Ţara Moldovei. 

După cum „scrie letopiseţul”, 
ceremonia de cununie şi nunta au 
fost celebrate în cetatea de scaun 
a ţării la Suceava, în ziua de 5 iulie 
1463. Tânăra pereche voievodală s-a 
cununat în biserica mitropoliei numită 
Mirăuţi, iar slujba de cununie a fost 
oficiată chiar de Inalt Preasfinţitul 
Teoctist, mitropolitul Moldovei şi al 
Sucevei, însoţit de un mare sobor 
de episcopi şi preoţi. Dintru început, 


evenimentele s-au derulat, se pare, 
într-un chip destul de fericit pentru 
Ştefan voievod şi tânăra sa doamnă 
Eudochia, deoarece numai la zece 
luni după căsătorie Dumnezeu le 
dărui un fiu, pe care Ştefan îl numi 
Alexandru, în onoarea bunicului 
său Alexandru cel Bun. În realitate, 
Ştefan era nepotul lui „jupân Bog- 
dan”, fratele lui Alexandru cel Bun. 
La un an de zile Eudochia îi aduse 
voievodului pe lume o frumoasă 
domniţă pe care au numit-o Elena 
sau Olena, după obiceiul şi pronunția 
rutenească. 

Astfel, Maria-Oltea, mama vo- 
ievodului, a trecut în lumea celor 
drepţi mulţumită în suflet şi în faţa lui 
Dumnezeu că a avut parte în viaţa 
ei zbuciumată şi de bucuria de a-şi 
vedea fiul nu numai urcat în scaunul 
domnesc, ci şi căsătorit cu o frumoa- 
să fiică de „ţar”, care i-a dăruit şi doi 
nepoţei drăgălaşi. 

Insă, precum se ştie, în viaţă 
totu-i schimbător, nimic nu-i veşnic 
sub soare. La 25 noiembrie 1467, 
Ştefan era plecat din capitală cu tre- 
buri urgente, iar Matei Corvin, craiul 
unguresc, veni cu război asupra Mol- 
dovei. Acesta era mânios că Ştefan 
voievod îi smulse Chilia cu doi ani 
în urmă şi că îşi aşezase pârcălabii 
săi în cetate. Tânăra domniţă se îm- 
bolnăvi pe neaşteptate şi în scurtă 
vreme plecă dintre cei vii. Nu se ştie 
din care pricină (fie că ţara era în 
mare primejdie, fie că pisarul a uitat 
să scrie în letopiseţ), nu s-a scris nici 
într-o cronică şi nici într-un pomelnic 
unde i s-a oferit loc pentru somnul 
de veci Eudochiei. Deşi Ştefan se 
afla în lupte cu Matei Corvin şi lipsea 
din capitală, Eudochia a fost înmor- 
mântată domneşte, cu multă jale şi 
durere, iar vlădica Teoctist trebuie 
să fi avut grijă ca ritualul să fie oficiat 
după canoanele bisericeşti. Intors din 
război, Ştefan a aşezat pe mormântul 
doamnei o lespede funerară de mar- 
mură albă, fragmentele căreia au fost 
descoperite recent. 

Mai târziu, istoricii au încercat 
să stabilească unde a fost înmor- 

mântată prima soţie a lui Ştefan cel 
Mare. Multă vreme s-a crezut că locul 
odihnei ei de veci este la mănăstirea 
Probota, însă s-a constatat, în lumina 
ultimelor descoperiri arheologice, dar 
şi a unor izvoare scrise, că Eudochia 
doamna a fost înmormântată în bi- 
serica domnească ce poartă hramul 
Sf. Gheorghe din Suceava, adică în 
aceeaşi biserică Mirăuţi?, unde cu 
patru ani în urmă s-au cununat cei doi 
tineri. Unii istorici admit că Eudochia 
de Kiev mai născu lui Ştefan un fiu, pe 
nume Petru, în 1467. Nu este exclus 
ca cneaghina de Kiev să fi decedat 
chiar în timpul când îl aducea pe lume 
pe acest fiu, sau în scurtă vreme după 
aceasta, drept urmare a unei compli- 
caţii legate de naşterea copilului. 

Din nefericire, nu s-a păstrat 
chipul zugrăvit în timpul vieţii al Eu- 
dochiei doamna, iar portretul votiv 
de la biserica Sf. Nicolae domnesc 
din laşi, pictat la începutul sec. al 
XVI-lea, atribuit fiind primei soţii a 
lui Ştefan cel Mare, s-a dovedit a nu 
corespunde realităţii. 

S-au scurs câţiva ani după 
acest eveniment tragic, numele 
doamnei a fost înscris în pomelnicele 
mănăstirilor, mai ales în cel al bisericii 
domneşti din Suceava, unde în scurtă 
vreme Ştefan făcu şi danii bogate în- 
tru pomenirea Eudochiei şi a rudelor 
ei de la Kiev”. 

Intre timp, pe voievod îl soli- 
citau noi evenimente deosebit de 
complicate pentru ţară. După războiul 
cu regele Ungariei Matei Corvin din 
noiembrie-decembrie 1467, în 1469 
au năvălit dinspre Nistru tătarii de 
pe Volga, apoi însuşi Ştefan intră cu 
multă oaste în Ţara Românească 
să-l alunge din scaun pe Radu cel 
Frumos, care nu numai că era cre- 
dincios osmanilor păgâni, dar vroia 
să pună mâna şi pe Chilia. Astfel, 
grijile ţării îl ţineau pe voievod într-o 
încordare permanentă. Oricum, veni 
din nou rândul să se gândească şi 
la viaţa personală, trebuia adusă la 
curte o nouă doamnă. 

Căutările s-au oprit în cele din 
urmă la o tânără odraslă împără- 


tească zisă Maria de Mangop, sora 
principelui Alexandru, conducătorul 
Mangopului. Această domniţă se tră- 
gea din neamul împăraţilor bizantini, 
dinastiile Paleologilor şi Comnenilor. 
Maria a fost considerată o candida- 
tură deosebit de potrivită datorită 
faptului că prin căsătoria cu ea se 
făcea o legătură directă cu Imperiul 
Bizantin, cu înaltele ierarhii imperiale 
bizantine. Fiind de neam grec, Maria 
era şi de credinţă ortodoxă, ceea ce, 
de asemenea, însemna mult pentru 
Ştefan cel Mare. Precum se arată 
în analele istorice ale ţării, întocmite 
la curtea domnească a lui Ştefan 
cel Mare, căsătoria avusese loc la 
14 septembrie 14724. Dintru înce- 
put, relaţiile cu Maria doamna erau 
dintre cele mai bune şi frumoase, 
Ştefan mândrindu-se că Maria era 
de neam împărătesc şi că îl făcea să 
se simtă şi el împărat sau ţar, aidoma 
moştenitorilor tronului împărătesc de 
la Constantinopol. În context, este 
revelator următorul detaliu: în 1473, 
când Ştefan a poruncit unui călugăr 
de la Putna să-i caligrafieze un Te- 
traevanghel, în inscripţia de danie 
de pe această carte, păstrată până 
azi, se arată că e dăruită Sfintei mă- 
năstirii Humor de către „ţarul” Ştefan 
al Moldovei. 

Din căsătoria cu Maria de Man- 
gop Ştefan a avut doi fii gemeni, llie 
şi Bogdan, născuţi în 1473. Ilie muri 
în scurtă vreme, iar Bogdan se stinse 
de asemenea la numai 6 ani. 

Pe când era căsătorit cu Maria 
de Mangop, în timpul unei campanii 
de proporţii în Ţara Românească, 
care s-a încheiat cu o strălucită vic- 
torie, Ştefan a reuşit nu numai să-l 
detroneze pe Radu cel Frumos şi 
să-i golească vistieria ţării, ci şi să 
le ia în captivitate pe Despina, soţia 
acestuia, şi pe Maria-Voichiţa, fiica 
voievodului muntean, pe care le-a 
adus cu sine la curtea din Suceava. 
Deşi Maria-Voichiţa era încă o copi- 
lă, Ştefan, destul de tânăr şi voinic 
pe atunci, îşi oprea privirile asupra 
tinerei domniţe, care, semănând leit 
cu tatăl ei, era de o frumuseţe aparte. 

Trupul subţirel, obrăjorii fini şi îmbu- 
joraţi, sprâncenele frumos arcuite 
ale domniţei nu-l lăsară indiferent 
pe neînfricatul voievod, fapt care nu 
a rămas neobservat de grecoaica 
Maria de Mangop. Deşi cronicarul nu 
a consemnat nici un rând în această 
privinţă, împrejurarea survenită pe 
neaşteptate în viaţa tinerei doamne 
a influenţat mult starea ei de spirit. 
Uneori mai deschis, alteori indirect, 
Maria doamna încerca să-l abată pe 
Ştefan de la această patimă. Ea ve- 
dea în Maria-Voichiţa o rivală puterni- 
că în faţa căreia ceda. Pe măsură ce 
Maria-Voichiţa se maturiza, creştea 
tot mai mult neliniştea şi frământările 
în sufletul Mariei doamna, deoarece 
Ştefan nu ezita să-şi manifeste sen- 
timentul său pentru Maria-Voichiţa. 
Nu se ştie care a fost cauza stingerii 
atât de grabnice a Mariei de Mangop, 
căci ea muri la 19 decembrie 1477, 
adică la vreo 5 ani după căsătorie, dar 
răceala lui Ştefan faţă de ea crescu 
din ce în ce mai mult şi acest fapt i-a 
măcinat doamnei temeiurile fizice şi 
sufleteşti, ducând-o înainte de vreme 
pe cel din urmă drum. 

Ştefan şi-a înmormântat cea 
de a doua soţie cu toate onorurile în 
noua sa ctitorie domnească, în bise- 
rica mănăstirii Putna, unde puţin mai 
târziu i s-au alăturat două morminte 
ale copiilor ei (toate cele trei morminte 
din lespezi de marmură cu inscripţiile 
respective s-au păstrat până astăzi). 

Intr-o stare foarte bună a ajuns 
până în zilele noastre „Acoperămân- 
tul” mormântului Mariei de Mangop, 
„roaba lui Dumnezeu, binecredincioa- 
sa şi de Hristos iubitoarea doamnă a 
lui lo Ştefan voievod, domn al Ţării 
Moldovei...”, pe care este brodat în 
fire de aur, argint şi mătasă colorată 
chipul doamnei. Incercând să-i distin- 
gă înfăţişarea, să-i fixeze chipul real, 
artistul anonim o prezintă în pocrovăţ 
cu părul întunecat, cu fruntea lată, cu 
faţa ovală, cu bărbia uşor ascuţită 
şi cu pomeţii proeminenţi, cu ochii 
închişi, cu sprâncenele arcuite, îm- 
binate aproape de rădăcina nasului 
subţire şi lung, cu gura mică, bine 


conturată şi cu trăsăturile feţei foarte 
fine, aristocratice. Specialiştii avizaţi 
în materie consideră că artistul ano- 
nim al broderiei a îmbinat realitatea 
cu desăvârşirea, idealizând un chip 
care nu era perfect. Din acelaşi văl 
se desprinde cert, prin îmbrăcămin- 
tea bogată, prin coroana imperială 
bătută cu pietre scumpe, cerceii mari 
şi lungi, cu patru şiruri de mărgele 
flancându-i simetric obrajii — toate 
sugerând obârşia ei împărătească. 

Ştefan se recăsători, contrar 
tradiţiei creştine ortodoxe, cu tânăra 
domniţă Maria-Voichiţa doar după o 
jumătate de an de la stingerea din 
viaţă a celei de a doua soţii. La nuntă, 
în vara anului 1478, a fost de faţă şi 
Despina, doamna lui Radu cel Fru- 
mos, care, fie de voie, fie de nevoie, 
l-a acceptat de ginere pe Ştefan cel 
Mare, el având pe atunci vreo 36-37 
de ani. Aceasta se dovedi a fi cea 
din urmă şi cea mai îndelungată că- 
sătorie a voievodului Ţării Moldovei, 
căci Maria-Voichiţa, fiind cu mult mai 
tânără, a trecut la cele veşnice în 
1511, adică peste 7 ani după moartea 
soţului ei. 

Maria-Voichiţa i-a dăruit lui 
Ştefan trei copii, dintre care primul, 
Bogdan-Vlad, s-a născut la un an 
după căsătorie, în 1479, dându-i-se 
numele în amintirea celor doi bunici 
(Bogdan al Il-lea al Moldovei şi Vlad 
Dracul al Ţării Româneşti). E fiul care 
va moşteni la 1504 scaunul domnesc 
al lui Ştefan cel Mare. Ceva mai târziu 
au venit pe lume două domnie, Ana 
şi Maria, despre care se cunoaşte 
puţin. Despre cea dintâi se ştie că 
nu a ajuns la maturitate, murind prin 
1499, iar despre cea de a doua fiică 
— Maria, se afirmă că s-a căsătorit cu 
nobilul polonez Teodor Wisniowiecki. 
Mai târziu, din cauza conflictului lui 
Bogdan-Vlad cu polonezii pentru te- 
ritoriul Pocuţiei, Maria a fost nevoită 
să-şi ia zestrea şi să revină în ţară, 
unde se stinge din viaţă în 1518, fiind 
înmormântată în gropnița domnească 
de la Putna. 

În biserica înălţată de Ştefan 
cel Mare la Pătrăuți în 1487, în por- 

tretul votiv este zugrăvită, alături de 
chipul voievodului, şi Maria-Voichiţa 
doamna, portret din care distingem, 
la cei aproape 10 ani după căsătorie, 
trăsăturile unei femei destul de tinere 
şi frumoase, cu faţa rotundă şi plină, 
cu ten deschis, ochi mari de culoare 
cafenie, sprâncene frumos arcuite. 
Pe creştet poartă o coroană împără- 
tească cu o piatră rubinie în frunte. 
Alături de cele două înalte demnități 
domneşti este zugrăvit fiul lor Bog- 
dan-Vlad, precum şi cele doua fiice. 

Istoria a mai consemnat, se 
pare, încă o aventură amoroasă a 
lui Ştefan cel Mare, cu soţia unui 
boier din Hârlău, Maria, poreclită 
Rareşoaia”, după numele soţului ei. 
„Păcatul” fu săvârşit probabil pe când 
era căsătorit cu frumoasa Maria-Voi- 
chiţa, în timpul unei şederi la curtea 
domnească din Hârlău, aventură din 
care se născu viitorul domn al Ţării 
Moldovei Petru Rareş, fiu nelegitim 
al lui Ştefan cel Mare. După cum 
încearcă să întrevadă lucrurile Barbu 
Delavrancea, Ştefan îl crescu pe Pe- 
tru la curtea sa, comunicându-i că-i 
este fiu drept doar în ultimele zile ale 
vieţii sale. 

Aşadar, destinul i-a adus lui 
Ştefan cel Mare, în relaţiile sale cu 
femeile, multe bucurii şi clipe fru- 
moase, având parte de consoarte 
de neam domnesc şi împărătesc, 
de viţă veche nobilă. Marele voie- 
vod a trăit profunde sentimente de 
dragoste pentru toate cele trei soţii, 
pentru acea enigmatică Maruşca din 
frageda-i tinereţe, precum şi pentru 
Maria Rareşoaia, astfel încât am 
putea spune că în această privinţă 
voievodul a avut o viaţă împlinită. 
Pe de altă parte, destinul i-a hărăzit 
mari dureri şi tristeţi, când au murit, 
de foarte tinere, Eudochia de Kiev 
şi Maria de Mangop, dar şi cei mai 


mulţi dintre copiii săi. În ultimii ani de 
viaţă Ştefan a suferit mult din cauza 
veştilor ce îi erau aduse de solii săi 
de la Moscova, unde prima sa fiică, 
Elena, căsătorită cu Ivan cel Tânăr, 
fiul marelui cneaz al Moscovei, zăcea 
împreună cu fiul ei Dimitrie, nepotul 
lui Ştefan cel Mare, în închisoare în 
urma unor intrigi de palat. 

In scurtă vreme după moartea 
lui Ştefan cel Mare se stinse, în 1505, 
şi Elena, iar în 1508 — Dimitrie. 

puteau să se recăsătorească după un an. 

7 Szekely M.M., Neamul dinspre 
mamă al lui Petru Rareş, în Arhiva Ge- 
nealogică, laşi, 1998, An. V (X), nr. 1-2, 
p. 170-178. 

Elena TROHIN 


ANALIZA 
CONVERSAŢIEI — 
UN MELANGE 
DISCIPLINAR 


(Perspective teoretice 
asupra analizei 
conversaţiei) 


Începând cu anii '70 ai secolului 
al XX-lea, în lingvistică se observă 
un interes deosebit pentru analiza 
conversaţiei. Conversaţia (şi alte for- 
me ale interacțiunii verbale, inclusiv 
comunicarea în camere de chat) de- 
vine obiectul investigaţiei sistematice. 
Faptul acesta nu înseamnă că ea a 
fost neglijată până atunci. Ca dovadă 
sunt „moraliştii” La Rochefoucauld şi 
Montaigne, al căror punct de vedere 
este esenţial etic şi estetic şi a căror 
perspectivă asupra lucrurilor este 
normativă, urmărind, înainte de toate, 
„inocularea” regulilor artei conver- 
saţiei. In zilele noastre perspectiva 
devine pur descriptivă, scopul fiind 
de a se observa cu multă atenţie, pe 
baza unei colecţii de probe înregis- 
trate, cum iau naştere conversațiile. 

Analiza conversaţiei, transdis- 
ciplinară la originea ei, are legături 
directe cu psihologia socială şi 
interacţionistă, cu microsociologia, 
cu sociologia cognitivă şi cu cea 
lingvistică, cu filozofia limbajului 
etc. Acest melange disciplinar a fost 
divizat în patru mari tipuri de studii 
ce au influenţat analiza conversatiei: 

— psihologice şi psihiatrice 

— entosociologice 

— lingvistice 

— filozofice. 

Interacţionalismul în psihologie 
este reprezentat de şcoala Palo Alto, 
constituită dintr-un grup de cerce- 
tători ale căror demersuri teoretice, 
epistemiologice şi metodologice se 


construiesc în jurul operei lui Bate- 
son. Munca acestui grup a avut un 
obiectiv terapeutic: tratarea „cazu- 
rilor” (cum ar fi: copiii schizofrenici, 
disfuncţiile relaţiilor conjugale etc.), 
pornind de la o abordare sistemică. 
Ideea de bază constând în aceea că 
problemele ce afectează individul 
rezultă dintr-un proces de „cauzali- 
tate circulară”!, dintr-o disfuncţie a 
sistemului relaţional global în care 
acest individ este prins, şi că trata- 
mentul trebuie să acţioneze asupra 
transformării acestui sistem global 
(„double bind”).2 Drept urmare, 
savanții au extrapolat ideea potrivit 
căreia comportamentele patologice 
ar trebui să fie raportate nu numai la 
disfuncţionalitatea individului, ci şi la 
disfuncţionalitatea sistemului în care 
este „prins” individul, de exemplu, fa- 
milia. Aşadar, ar trebui tratat, în primul 
rând, sistemul. De ce este importantă 
intervenţia psihologilor în studiul 
conversaţiei? Disfuncţiile sistemului 
relaţional global atinge şi conversa- 
ţia individului. Anume psihologii au 
fost cei care au elaborat sistemul de 
transcriere a conversaţiilor. 

Ca reacţie împotriva concepti- 
ei lui N. Chomsky asupra limbajului, 
D. Hymes îşi expune propriile opinii, 
fondând etnografia discursului. Pen- 
tru el a şti să comunici nu înseamnă, 
cum susţine Chomsky, a fi capabil să 
generezi şi să interpretezi un număr 
infinit de fraze bine construite, ci a 
avea în vedere condiţiile utilizării 
adecvate a posibilităţilor oferite de 
către limbă. Competența lingvistică 
ar trebui deci îmbogăţită, combinân- 
du-se cunoştinţele lingvistice cu 
cele socioculturale. În acest sens, 
profesorul E. Cogşeriu introduce 
noţiunea de competenţă expresivă 
(capacitatea de a elabora discursul)“, 
iar C. Kerbrat-Orecchioni foloseşte 
noţiunea de competenţă comunicati- 
vă, definită drept ansamblu de aptitu- 
dini care permit subiectului vorbitor să 
comunice eficient în situaţii culturale 
specifice5. Copilul chomskyan este, 
în viziunea lui Hymes, un „monstru”, 
sortit morţii rapide, fiindcă e incapabil 

să utilizeze la momentul potrivit, într- 
un cadru potrivit fraze impecabile din 
punct de vedere gramatical. 

Doar posedând competenţă co- 
municativă şi lingvistică (sau elocu- 
ţională), individul poate „supravieţui” 
în societate. 

Termenul de etnometodolo- 
gie, propus de către H. Garfinkel, 
după modelul etnobotanicii şi altor 
etnoştiinţe, are următorul sens: de- 
scrierea metodelor pe care le aplică 
membrii unei societăţi. Normele care 
reglementează comportamentele 
sociale sunt, în parte, preexistente, 
fiind reactualizate în permanenţă 
de practica cotidiană, într-o mişcare 
fără sfârşit ce reflectă construcţia 
interactivă a ordinii sociale. Demer- 
sul etnometodologic este, cel puţin 
teoretic, aplicabil în toate domeniile 
de activitate socială. 

Pentru etnometodologi obiec- 
tivul analizei conversaţionale este 
descrierea derulării conversaţiei în 
situaţii cotidiene naturale. Modelul 
etnometodologic de analiză a con- 
versaţiei, propus de către H. Sacks, 
E. Schegloff şi G. Jefferson, „are ca 
punct de plecare observarea felului 
în care participanţii înşişi produc şi 
interpretează conversaţia, ca formă 
de interacţiune socială”?. 

Ceea ce îi interesează pe et- 
nometodologi în cadrul analizei 
conversaţionale este „tehnologia 
conversatiei”, asigurarea alternan- 
tei rolurilor, repararea eventualelor 
greşeli ale schimbului comunicativ, 
stabilirea temelor, iniţierea şi înche- 
ierea schimbului comunicaţional etc. 
Această tehnologie poate fi recon- 
struită, plecându-se de la observaţii 
minuţioase asupra eşantioanelor 
înregistrate. 

Pot fi menţionate aici lucrările de 
sociolingvistică ale cercetătorilor W. 
Labov °, J. Fisher, S. Ervin-Tripp” 
şi mai ales lucrările lui E.Goffman’?. 
Intuiția, observaţiile perspicace şi 
sugestiile teoretice ale lui E. Goffman 
au stimulat şi au alimentat abundent 
studiile privind comunicarea în viaţa 
cotidiană. 


Chiar dacă conversaţia este, 
înainte de toate, „obiectul” limbajului, 
rămâne inexplicabil faptul că lingvisti- 
ca nu s-a interesat de analiza ei decât 
foarte târziu şi sub presiunea inves- 
tigaţiilor făcute în afara „frontierelor” 
ei. Prin anii '80 ai secolului trecut, 
lingvistica încearcă să recupereze, 
în acest sens, timpul pierdut. Privite 
din această perspectivă, elementele 
teoretice trebuie să fie puse în în- 
tregime în slujba observării faptelor 
propriu-zise de limbă, prioritate având 
discursul oral şi dialogat, considerat 
ca „formă primordială de realizare a 
limbajului” 13. 

Numeroase lucrări, având ca 
obiect de studiu conversaţia autenti- 
că, au arătat că interpretarea enunțu- 
rilor depinde, în majoritatea cazurilor, 
de poziția lor în cadrul diverselor 
secvenţe de acțiuni. S-a observat că 
interpretarea unui act discursiv de- 
pinde, în mare măsură, de poziția pe 
care o ocupă el în interiorul secvenței 
conversaţionale. Spre exemplu, un 
enunţ de tipul hello este o formă de 
salut atunci când deschide o conver- 
satie, însă desemnează o formă de 
răspuns la salut atunci când apare 
în calitate de reacţie la primul enunţ. 
Prin urmare, el va avea o interpretare 
diferită în funcţie de poziţia secvenţi- 
ală pe care o ocupă. Nici capacitatea 
de implicare secvenţială a enunțului 
nu este echivalentă în cele două ca- 
zuri: în primul, enunţul „proiectează” 
o acţiune pe care interlocutorul este 
invitat s-o efectueze (salut în replică), 
iar în cel de-al doilea — închide sec- 
venta conversaţională. 

Analiza conversaţiei a demon- 
strat importanţa perechilor de adia- 
cenţă în actul interacțiunilor, cum ar 
fi: întrebare — răspuns, salut — salut 
etc. Spre deosebire de perspectiva 
pragmatică, în analiza conversaţiei 
actele de limbaj sunt examinate în 
funcţie de apartenenţa lor la perechea 
de adiacenţă. 

Cercetările conversaţiei au vizat 
ansamblul acţiunilor care pot fi rea- 
lizate în actul conversaţiei (secvenţe 
complementare, acuzaţii etc.) şi au 

demonstrat importanţa organizării 
preferenţiale a replicilor. In depen- 
denţă de tipul de acţiune efectuată în 
cursul intervenţiei precedente, unele 
replici vor fi preferate altora. Atunci 
când o replică este preferată, ea 
apare, de regulă, chiar la începutul 
intervenţiei, iar în cazul contrar ea 
este decalată spre sfârşitul interven- 
tiei ori în poziţia imediat următoare. 
Organizarea preferenţială influențea- 
ză primul constituent al perechii de 
adiacenţă. Aceasta se poate vedea 
la formularea atenuată a acuzatiilor 
(sau criticilor) în scopul anticipării 
unui posibil refuz din partea interlo- 
cutorului'*. 

Cercetările au vizat una din 
caracteristicile fundamentale ale 
conversatiei — intervenţiile succesive 
ale co-participanţilor. S-au propus 
principii de succesiune secvenţială 
la nivelul intervențiilor, care explică 
faptul că trecerea de la o intervenţie 
la alta se realizează, în conversațiile 
obişnuite, printr-o suprapunere mini- 
mă între cele două intervenţii şi prin 
absenţa pauzelor lungi. Intervenţiile 
interlocutorului nu sunt întîmplă- 
toare şi se supun unor reguli bine 
determinate. Procedura de acces la 
cuvânt, care în opinia noastră este 
asemulitoare celei juridice (iată de ce 
am ales termenul procedura), permite 
locutorului, angajat într-o intervenţie, 
nu numai să-şi selecteze conlocutorul 
următor, ci să şi influenţeze acţiunile 
posibile ale acestuia. Şi totuşi struc- 
tura perechilor de adiacenţă este 
tributară sistemului de organizare 
a intervențiilor care funcţionează la 
nivelul schimbului conversaţional 
concret. Cu ajutorul acestei structuri 
devine posibilă, credem, gestionarea 
raportului între intervenţia în curs şi 
cea următoare. Anume ea ne suge- 
rează că, de exemplu, la o întrebare 
nu se răspunde cu o altă întrebare. 

O serie de lucrări dau preferinţă 
studierii situaţiilor formale sau institu- 
tionale (lecţii, dezbateri, interviuri, co- 
municarea prin Internet). In cadrul lor 
regulile conform cărora intervenţiile 
se atribuie locutorilor sunt guvernate 


şi modificate de anumite convenţii 
prestabilite“. 

Studiile asupra conversatiei 
întreprinse în ultimii ani se ocupă 
de descrierea şi analiza secvenţelor 
legate de organizarea globală a 
acesteia. Secvenţele iniţiale şi finale 
constituie, în acest sens, un „teren” 
de cercetare fundamental, scoțând 
în evidenţă aspecte structurale din 
cele mai importante. Posibilitatea de 
a iniţia şi a termina o conversaţie ex- 
ploatează în mod complex existenţa 
perechilor de adiacenţă'f. 

Prezentă în orişice filozofie 
de tip reflexiv, analiza lingvistică 
a fost practicată sistematic de cea 
mai mare parte a filozofilor englezi 
din prima jumătate a secolului al 
XX-lea. Aceşti gânditori se supra- 
numeau ei înşişi drept „filozofi ai 
limbajului”, numindu-şi cercetările 
filozofie analitică. Dezvoltând o 
serie de idei ale logicienilor neo- 
pozitivişti, cum ar fi R. Carnap, şi 
inspirându-se, mai cu seamă, din 
lucrările lui G.E. Moore, B. Russel 
şi L. Wittgenstein, analiticii susţin 
că cea mai mare parte a scrierilor 
filozofice sunt profunde pentru că au 
folosit inadecvat limbajul. Pretinsele 
„probleme filozofice”, zic ei, îşi vor 
pierde din importanţă îndată ce vor fi 
supuse unei analize serioase termenii 
în care ele au fost expuse. 

L. Wittgenstein relevă caracte- 
rul fundamental al utilizării limbajului. 
El accentuează ideea de diversitate a 
utilizării acestuia în limbă. Lucrările 
lui au influenţat scrierile lui J. Austin 
şi J. Searle. In investigaţiile sale filo- 
zofice, L. Wittgenstein pune accentul 
pe importanţa utilizării cuvântului în 
context pragmatic. Nu este vorba 
numai despre folosirea cuvântului în 
fraze, ci, mai ales, despre utilizarea 
frazelor în situaţii concrete. Expresia 
folosită de Wittgenstein pentru a de- 
semna circumstanţele complexe în 
care mesajul prinde viaţă este cea de 
„joc al limbajului” (Sprachspiel), adică 
o „formă de viaţă”. Jocurile limbajului 
sunt, în opinia lui Wittgenstein, la fel 
de variate ca şi formele de viaţă şi 

la fel de prolifice ca şi inventivitatea 
umană”. 

Ideea că sensul unei entităţi 
lingvistice stă în „jocurile” pe care 
aceasta le autorizează a fost sis- 
tematizată de J. Austin’, urmat de 
americanul J. Searle"?, în cadrul unei 
teorii a actelor de limbaj inerente utili- 
zării unui enunţ, acte susceptibile de 
clasificări riguroase. 

Analiza conversaţiei a lărgit 
domeniul tradiţional al lingvisticii prin 
studii detaliate ale diferitelor niveluri 
de organizare a conversaţiei, pere- 
chilor de adiacenţă, sistemului de 
intervenţii verbale, organizării globale 
şi tematice a conversaţiei etc. 

Laura BOTNARCIUC 


COMUNICAREA 
INTERPERSONALA 


„Măsurariul civilizaţiei unui popor 
este o limbă sonoră şi aptă a exprima 
prin sunete noţiuni, prin şir 

şi accent logic cugete, 

prin accent etic sentimente” 

(M. Eminescu). 


În cercetarea de faţă vom 
examina în exclusivitate fenomenul 
comunicării interpersonale, care 
constituie unul dintre subnivelurile 
comunicării umane. Ea, comunicarea 
umană, fiind un atribut fundamental al 
practicilor raţionale, întruneşte câteva 
subtipuri mai relevante, printre care 
am aminti: 

— comunicarea interpersonală; 

— comunicarea de grup; 

— comunicarea publică; 

— comunicarea managerială; 

comunicarea de masă etc. 

Aşadar, fiind considerată un da- 
tum de excepţie al ființelor umane, co- 
municarea a fost definită drept „mod 
fundamental de interacţiune psihică 
a persoanelor, realizat prin interme- 
diul simbolurilor şi al semnificaţiilor 
social-generalizate ale realităţii în 
vederea obţinerii stabilităţii ori a unor 
modificări de comportament indivi- 
dual sau la nivel de grup” (Dicţionar 
de psihologie socială, 1981, p. 54). 

Prin mijlocirea actului comu- 
nicativ oamenii transmit sau fac un 
schimb reciproc de cunoştinţe. Trans- 
miterea de facto a oricărei informaţii, 
inclusiv a diversităţii de mesaje, se 
efectuează în baza unui limbaj arti- 
culat. Totodată, comunicarea îl poate 
interesa pe vorbitor doar din perspec- 
tiva informaţiei transmise, din punctul 
de vedere al structurii mesajului, al 
mijloacelor şi căilor de transmitere 
a acesteia, al psihologiei comporta- 
mentului şi reacţiilor emiţătorului şi 
ale receptorului, al relaţiilor sociale 


în cadrul cărora se realizează (A se 
vedea în acest sens Gh. C. Dobridor, 
Dicţionar de termeni lingvistici, 
Bucureşti, 1998, p. 66-67). 

La o analiză mai atentă a en- 
tităţii în discuţie vom observa încă 
o trăsătură relevantă, şi anume: în 
fiecare act de comunicare este ne- 
apărat nevoie de câteva elemente 
esenţiale: a) emițătorul sau expedi- 
torul (persoana care codifică şi emite 
un mesaj); b) destinatarul sau recep- 
torul (persoana care receptează şi 
decodează mesajul transmis şi care 
ulterior va da neapărat un răspuns la 
acest mesaj); c) contextul verbal în 
baza căruia se construieşte mesajul 
şi pe care destinatarul urmează să-l 
priceapă; d) codul, total sau parţial, 
cunoscut atât de transmiţător, cât 
şi de receptor, care condiţionează 
stabilirea şi menţinerea actului de 
comunicare propriu-zis. 

In acest context credem că nu 
este lipsit de temei să amintim şi de 
conceptul susţinut de majoritatea 
lingviştilor conform căruia orice act 
de comunicare presupune, cel puţin, 
două modalităţi de distribuire a mate- 
rialului lingvistic: a) selecţia unităţilor 
lexico-gramaticale, care se reali- 
zează întotdeauna fie pe baza unor 
principii de echivalență, asemănare 
sau deosebire, fie prin sinonimie sau 
antonimie şi, nu în ultimul rând, prin b) 
combinarea cuvintelor şi a îmbinărilor 
de cuvinte în lanţul vorbirii efectuate 
doar în baza vecinătăţii acestora 
(Ibidem, p. 66-67). 

Privit istoric şi funcţional, fe- 
nomenul comunicării devine însăşi 
chintesenţa umanizării, a formării 
şi evoluţiei psihice a indivizilor, a 
dezvoltării culturale şi spirituale a 
oamenilor. lată de ce se poate afir- 
ma cu certitudine că procesele de 
comunicare susţinute de generaţiile 
ce s-au succedat au devenit istorie, 
contopindu-se cu aceasta. Nu e greu 
să observăm că dinamica socială s-a 
reflectat de fapt în dinamica procese- 
lor de comunicare: descoperirea scri- 
sului, invenţia tiparului, introducerea 
mijloacelor de comunicare în masă, 
inventarea computerului, fuziunea 
dintre computere şi telecomunicaţii 

etc. sunt doar câteva repere sau, mai 
bine zis, autentice piste de relansare, 
care vădesc salturile performante şi 
posibilităţile nelimitate ale omului de 
a comunica. Aceste cinci revoluţii in- 
formaţionale „marchează saltul într-o 
lume dominată de informaţie” (M. C. 
Bârliba, Paradigmele comunicării, 
1987, p.61). 

Comunicarea este o activitate 
destul de complexă care implică po- 
sedarea şi stăpânirea „artei conver- 
saţiei”, capacitatea de a dialoga, mai 
larg, de a negocia şi de a convinge. 
In procesul comunicării vorbitorul ur- 
măreşte, de regulă, câteva obiective 
fundamentale: 

a) să educe; 

b) să informeze; 

c) să distreze. 

lar cadrul universitar prevalează 
asupra scopului educaţional, celelalte 
două (informaţional şi distractiv) fiind 
oarecum complementare. 

Anume vectorul educaţional 
îşi va anunţa din start o diversitate 
de activităţi menite să contribuie la 
atingerea unor abilităţi concrete, şi 
anume: 

— aconştientiza necesitatea de 
a vorbi elevat; 

— a şti în orice situaţie să for- 
mulezi o întrebare; 

— aavea calitatea şi talentul de 
a asculta partenerul; 

— astăpâni arta de a formula şi 
reformula un gând, o idee; 

— a şti să nu te complici, expri- 
mându-te simplu, concis şi rafinat; 

— a încerca, în limita posibilită- 
ţilor, să te transpui în locul interlocu- 
torului ş.a.m.d. 

Indiscutabil, doar comunica- 
rea bine pusă la punct sub toate 
aspectele va face să meargă lucru- 
rile normal, dublate de o atmosferă 
agreabilă şi firească. Comunicarea 
incoerentă, discursivă, prolixă, alo- 
gică (sau chiar lipsa comunicării) 
întotdeauna au dus şi duce la ne- 
înţelegeri şi dezinformare, ceea ce 
creează o mulţime de probleme. lată 
de ce mulţi dintre vorbitori doresc în- 
totdeauna să navigheze cu multă di- 
băcie şi pricepere ca până la urmă să 


„găsească aceeaşi lungime de undă” 
de comunicare cu interlocutorul său. 
In acest sens, este mai mult decât 
edificatoare afirmaţia cercetătorului 
Andrew S. Grove, care amintea: „Cât 
de bine comunicăm se determină nu 
prin cât de bine vorbim, ci prin cât de 
bine suntem înţeleşi.” 

Comunicarea necesită din par- 
tea celor implicaţi în dialog o atenţie 
sporită atât pentru substanţa mesaju- 
lui pe care aceştia intenţionează să-l 
transmită, cât şi pentru forma de pre- 
zentare. Ei vor să fie asiguraţi că vor 
obţine rezultatele scontate şi anume 
că mesajul transmis va fi şi recepti- 
onat, dar şi înţeles corect. Pentru a 
pătrunde în labirinturile ascunse ale 
procesului de comunicare cu scopul 
de a le înţelege este bine să ştim cum 
funcţionează creierul uman. 

Se ştie că funcţiile cerebrale 
sunt doar câteva, dar trei se impun 
ca esenţiale. Două dintre ele implică 
absorbţia şi prelucrarea informaţiilor 
obţinute, a treia fiind responsabilă 
de generarea gândurilor coerente. 
Procesul de absorbţie a milioanelor 
de informaţii pe care creierul uman e 
capabil să le capteze se definitivea- 
ză aproximativ la vârsta de 12 ani. 
Ca să se protejeze de avalanşa de 
informaţii, omul le recepționează şi 
le procesează în mod selectiv. 

E cunoscut şi faptul că starea 
emoţională dirijează procesul de filtra- 
re a informaţiilor pe care le receptăm. 
Conştientizarea mesajului se produce 
în strictă dependenţă de starea noas- 
tră de spirit. S-a constatat că un mesaj 
sau altul poate fi înţeles diferit de vorbi- 
tori. Va fi o situaţie când vorbitorii sunt 
stresaţi şi totalmente alta când aceşiia 
sunt calmi şi relaxaţi. In primul caz, 
procesul de comunicare va fi stânjenit, 
întrucât actul gândirii este stăvilit de 
emoţiile provocate. In al doilea caz, 
mesajul este receptat mult mai intens, 
întrucât partenerii sunt relaxaţi. Merită 
să amintim şi despre factorul sexului 
uman, care influenţează, la rândul 
său, actul de comunicare. De remar- 
cat că structurile cerebrale la bărbaţi 
şi la femei diferă. De aici, diferenţele 
existente între felul şi manierele de 

comunicare. Întrucât la bărbaţi aria 
cerebrală vizuală este un pic alta în 
comparaţie cu cea a femeilor, aceştia 
sunt mai buni, mai performanti atunci 
când se pune problema concentrării 
asupra unui anumit subiect. Spre 
deosebire de bărbaţi, femeile deţin 
întâietatea în ceea ce priveşte moni- 
torizarea abilităţilor ce ţin de viziunea 
de ansamblu asupra unei sau altei 
situaţii concrete. Mai mult, partenerii 
de sex opus percep şi recepționează 
în mod diferit ceea ce li se comunică. 
Arhicunoscuta formulă „îmi pare rău”, 
pronunţată reverenţios de un bărbat, 
va însemna „este greşeala mea şi îmi 
asum toată responsabilitatea pentru 
ea”, pe când actualizată de o femeie 
va exprima un sentiment de compăti- 
mire marcând totodată regretul pentru 
cele întâmplate. lată de ce semnificaţia 
aceluiaşi enunţ, rostit de doi parteneri 
diferiţi ca sex, nu va putea fi identică 
niciodată. 

Procesul de comunicare se 
constituie din etape-cheie: mesajul 
trebuie să fie emis corect, dar şi 
recepționat corect. Comunicarea 
este rezultatul unei emisii eficace, 
reprezentând un flux continuu. Pentru 
a crea un impact maxim vorbitorii tre- 
buie să utilizeze o cât mai mare vari- 
etate de mijloace de exprimare orală, 
cum ar fi: gesturile, tonalităţile vocii, 
vocabularul variat, mimica, expresia 
feţei, poziţia corpului, contactul vizu- 
al, aspectul exterior etc. Cercetările 
au demonstrat că vocea vorbitorului, 
timbrul, tonul şi înfăţişarea fizică asi- 
gură şi garantează circa 93% din suc- 
cesul obţinut asupra interlocutorilor 
şi doar 7% îi revin impactului verbal 
(textual) asupra ascultătorului. De aici 
putem deduce un adevăr incontesta- 
bil: în atare situaţii impactul cuvintelor, 
utilizarea lor este destul de modestă 
şi, cu toate acestea, când vorbitorul 
se va ciocni de o nereuşită în plan 
vocal şi vizual, el va avea şansa să 
fie salvat doar de mesajul construit în 
baza cuvintelor. 

Aşadar, în orice situaţie (când 
vorbim sau ascultăm) tonul şi timbrul 
vocii, mimica şi gestica, alegerea 
vestimentaţiei şi ţinuta etc. au un rol 


extrem de important pentru o comuni- 
care convingătoare şi de succes. Un 
ingredient esenţial al unei comunicări 
este interesul sporit faţă de parteneri 
sau faţă de cei din preajmă. Vom 
avea cale liberă spre sufletul şi spre 
mintea lor, dacă părerea celorlalţi va 
conta vădit pentru noi. Şi vom observa 
cum comunicarea moderată de părţile 
interesate îşi va atinge scopul scontat, 
întrucât se va respecta cu stricteţe 
corelaţia dintre mesajul discursiv şi 
efectul produs asupra asistenţei. Aşa- 
dar, doar astfel comunicarea va deveni 
şi interesantă, şi impresionantă; ea îi 
va convinge neapărat pe partenerii 
implicaţi că anume afacerea discu- 
tată (de exemplu, cea legată de un 
eventual proiect privind producerea şi 
distribuirea unui aparat de protejare a 
apartamentelor) le va aduce tuturor un 
beneficiu real. Ambele părţi sunt gata 
de acţiune, dat fiind faptul că acest 
mod de a obţine un beneficiu este, 
în primul rând, la îndemână, realist şi 
destul de accesibil. 

Prin urmare, a comunica efi- 
cient înseamnă a-ţi pune gândurile 
în ordine şi a le expune într-o formă 
accesibilă, aptă să provoace interlo- 
cutorului dorinţa de a comunica. 

PARAMETRII COEZIVI 
Al DISCURSULUI 


l. Beaugrande şi W. Dressler 
consideră că o totalitate de ele- 
mente lexicale formează un discurs 
doar atunci cînd acestea se axează 
pe ideea de coeziune. În viziunea 
lor, coeziunea este condiționată de 
elipsă, timp, aspect, expresiile 
joncțtionale, recurenţa parţială a 
unităţilor discursului, repetiţia şi 
paralelismul lor, pro-forme şi pa- 
rafrază [1, p. 86-119]. 

Ţinînd seama de părerea ma- 
jorităţii lingviştilor, identificăm co- 
eziunea cu o conexiune şi cu o 
trăsătură gramaticală a discursului, 
acesta fiind coeziv, în primul rînd, din 
perspectivă semantică. Perspectiva 
semantică a discursului coeziv se ex- 
primă prin termenul coerenţă. Reiese 
deci că în discurs putem identifica 
atît parametri coezivi gramaticali, cît 
şi semantici. 

Elipsa este concepută, de cele 
mai dese ori, drept parametru al coe- 
renţei, deoarece semnalează depen- 
denţa semantică a unui lanţ discursiv 
incomplet de contextul anterior şi îl 
încadrează în acesta. 

Timpul şi aspectul organizea- 
ză conturul semantic al discursului 
într-o structură continuă şi coerentă. 

Expresiile joncţionale sînt cu- 
vinte deictice, unităţi lexico-semanti- 
ce ce ajută la interpretarea unui enunţ 
prin prisma celor anterioare. Ele mai 
sînt concepute şi drept poduri logice 
între constituenţii unui discurs, care 
înglobează doar seme relaţionale 
ce pătrund în conturul semantic al 
unităţilor discursive de bază, deve- 
nind, astfel, conexe. In literatura de 
specialitate, expresiile joncţionale 
mai sînt numite şi cuvinte ale dis- 
cursului sau conectori care nu au 


valoare proprie stabilă, ci depind de 
elementele pe care le îmbină. 

Cea mai profundă analiză a 
expresiilor joncţionale o găsim la 
M. Callamand, care identifică aceste 
unităţi după principiul informativ [2, 
p. 93-120]. Astfel, în accepţia cerce- 
tătoarei, sînt conectori conjuncţiile, 
locuţiunile conjuncţionale, adverbe- 
le, locuţiunile adverbiale, locuţiunile 
prepoziţionale, verbele, numeralele, 
pronumele, adjectivele, substantivele, 
semnele de punctuație“, sintagmele 
predicative. 

Multe dintre unităţile enumerate 
nu au doar sens relaţional, ci şi lexi- 
cal. Prin urmare, conectorii sînt atît 
parametri ai coeziunii, cît şi ai coe- 
renței (ultimii fiind de tipul: în primul 
rînd, de exemplu, deci, după cum am 
menţionat etc.). 

Considerăm că verbele, pro- 
numele, substantivele, adjectivele şi 
întrebările retorice sînt, în acest caz, 
substitute, şi nu doar conectori. 

Pentru majoritatea cercetători- 
lor, o unitate lingvală este substitut 
cînd înlocuieşte o unitate discursivă 
în contextul posterior. In acest caz, 
avem de a face cu o recurenţă. 

Recurenţa este circumscrisă 
conturului semantic al discursului şi 
este o reluare parţială sau totală a 
unor trăsături semantice în contex- 
tul posterior. Lingviştii opinează că 
recurenţa totală este asigurată de 
metasubstitute şi substitute ce apar- 
ţin altor stiluri funcţionale (sau altor 
idiome) decit substituitul. 

Aserţiunea pare pretențioasă, 
deoarece în cazul acesta nu poate 
fi atestată o echivalență semantică 
totală între termeni. Nu se relevă echi- 
valența totală nici între substituitul şi 
substitutul ce aparţin diverselor stiluri 
sau idiome, deoarece ele înglobează 
seme funcţionale diferite. 

Rezultă că recurenţa este doar o 
reluare parţială a conturului semantic 
prin aceleaşi unităţi sau prin altele. 

Recurenţa ca reluare parțială a 


* Reiese că putem identifica atit 
expresii, cît şi semne joncţionale. 

conturului semantic prin alte elemen- 
te nu înseamnă numai substituire, 
ci şi parafrazare. Substituirea însă 
presupune, de cele mai dese ori, o 
sinteză, iar parafrazarea — o analiză. 

Parafrazarea se defineşte prin 
reluarea unui discurs (adică a unui 
contur semantic) sub o formă mai 
desfăşurată, cu comentarii mai mult 
sau mai puţin detaliate. 

Parafraza nu este, aşadar, nu- 
mai o formă complexă de recurenţă, 
ci şi un substitut. 

In opinia noastră, repetiţia este 
un parametru formal, o reluare parţia- 
Iă (prin abrevieri) sau totală a formei 
sonore sau grafice a unui element 
discursiv, cu sau fără schimbări în 
conturul semantic. 

Reluarea totală, sub aspect 
sintactic, a unităţilor frastice şi super- 
frastice ale discursului condiţionează 
paralelismul. Paralelismul este 
conceput ca parametru al coeziunii, 
ca trăsătură a unităţilor discursive 
echivalate sintactic sau ca o desfă- 
şurare lineară similară. 

Totodată, M. Callamand eviden- 
țiază o serie de mijloace ce realizează 
atît paralelismul morfologic, cît şi 
pe cel sintactic: un(o), nişte... alţii, 
altele, unii, sînt alţii care..., paralel 
cu... etc. [2, p. 104-105]. Acestea ne 
demonstrează că paralelismul este şi 
un parametru al coerenţei. 

Conexiunea unui discurs se 
face şi prin aglutinare — îmbinarea 
formală şi semantică a două propoziţii 
sau fraze limitrofe cu ajutorul primului 
element din a doua propoziţie sau 
frază care diferă însă de expresia 
joncţională prin faptul că înglobează 
seme lexicale şi gramaticale. 

Interacțiunea categoriilor se- 
mantico-funcționale condiţionează 
de asemenea un discurs coerent. 
Ea se Înregistrează în diferite unități 
lingvale ce înglobează uneori doar 
nuanțele unei singure categorii. În 
afară de aceasta, nuanțele unei ca- 
tegorii pot fi exprimate de mai multe 
unităţi. 


Conexiunea semantică a dis- 
cursului este condiţionată şi de con- 
tinuitatea lui denotativă şi tematică. 

Continuitatea denotativă este 
condiţionată, la rîndul ei, de conturul 
denotativ invariabil al discursului sau 
al unităţilor lui. 

Conexiunea tematică a dis- 
cursului se manifestă, de regulă, în 
interiorul unităţilor superfrastice: su- 
perfraza şi blocul semantico-sintactic. 

Valenţa este concepută drept 
o posibilitate combinatorie a ele- 
mentelor din perspectivă formală şi 
semantică. 

Dacă rezumăm rezultatele cer- 
cetărilor asupra parametrilor coeziunii 
şi coerenţei, putem susţine că repe- 
titia este un parametru al coeziunii, 
iar recurenţa prin aceleaşi unităţi sau 
prin altele (adică substituirea sau pa- 
rafrazarea), elipsa, aspectul, timpul, 
interacţiunea categoriilor semantico- 
funcţionale, continuitatea denotativă 
şi tematică — parametri ai coerenţei, 
joncţiunea, aglutinarea, paralelismul 
şi valența fiind parametri atit ai coe- 
ziunii, cît şi ai coerentei. 


RESUME: 


Le discours est cohâsif grâce à 
quelques parametres grammaticaux 
et semantiques. Sont parametres 
grammaticaux du discours la repeti- 
tion, la valence, l'agglutination, le 
parallélisme, les connecteurs. La 
recurrence par substitution ou para- 
phrase, le temps, l'aspect. 

NOTE PRIVIND 
PROBLEMA ATRACŢIEI 
PARONIMICE 
ÎN LIMBA FRANCEZĂ 


Aflându-se în continuă evoluţie, 
lexicul unei limbi este supus modifică- 
rilor de diferit ordin — fie că împrumută 
din alte limbi noi termeni, îmbogăţin- 
du-se, fie că atribuie, sub influenţa 
acestora, un nou sens celor aflaţi în uz 
(sau îi substituie). Creşterea cantitati- 
vă a vocabularului limbii franceze este 
determinată atât de mijloace interne 
(formarea cuvintelor noi şi evoluţia 
semantică a cuvintelor deja existente), 
cât şi de mijloace externe (fenomenul 
realizându-se prin împrumuturi din 
alte limbi). Fluxul enorm de informa- 
ţie, fenomen specific epocii noastre, 
determină în mod firesc apariţia neo- 
logismelor. Cuvintele noi, apărute prin 
împrumut sau create recent, măresc 
şansa similitudinilor semantice. Una 
din cauzele întrebuinţării greşite a 
neologismelor, atestată destul de 
frecvent, este folosirea incorectă a 
paronimelor. Această categorie le- 
xicală a beneficiat doar de o atenţie 
pasageră din partea majorităţii ling- 
viştilor. Rezerva pe care o manifestă 
lingviştii faţă de acest concept se 
explică prin caracterul izolat pe care 
îl au paronimele în vorbirea de toate 
zilele. Se consideră că paronimia 
nu constituie o categorie organizată 
a vocabularului şi că întrebuinţarea 
unui cuvânt în locul altuia ar denota 
doar lipsa de cultură lingvistică a 
individului. Consecința faptului că 
paronimele nu au fost studiate mai 
temeinic este creşterea numărului de 
greşeli în vorbire, deci şi a confuziilor 
paronimice. 

O cercetare atentă a situaţiei 
în cauză ne permite să constatăm 


că paronimele au un statut aparte. 
Ele interferează trei categorii lexica- 
le: omonimia, sinonimia, antonimia. 
Paronimele sunt cuvinte cvasiomo- 
nime (par a fi omonime), fiind foarte 
asemănătoare ca formă şi deosebite, 
într-o măsură mai mare, după sens. 
In lingvistica de azi nu există o pă- 
rere unanimă privind existenţa pa- 
ronimelor. Divergenţe de păreri sunt 
observate chiar şi în ceea ce priveşte 
definirea conceptului de paronim. 
Pentru unii cercetători paronimele 
sunt cvasiomonime, iar pentru alţii 
ele sunt reductibile la o simplă şi vagă 
asemănare formală, căreia îi cores- 
punde o diferenţă mai mică sau mai 
mare în planul conţinutului semantic. 
Cuvintele paronime se organizează 
pe baza apropierii formale în serii 
paronimice: dublete sau triplete. Fie- 
care paronim posedă o individualitate 
funcţională, poate avea sinonime, 
antonime, de aceea el nu poate fi în- 
locuit în vorbire cu celălalt element al 
perechii paronimice. Paronimia se ca- 
racterizează prin următoarele aspec- 
te: asemănarea formală a cuvintelor 
ce constituie perechea paronimică, 
având sensuri diferite; monosemia 
fiecărui element al perechii paro- 
nimice; independenţa elementelor 
din perechea paronimică. Pentru a 
argumenta punctul nostru de vedere, 
vom lua în discuţie următorul exem- 
plu: procession (n.f.) / precession 
(n.f.). Aceste cuvinte pot fi deseori 
confundate. Substituirea termenilor 
este condiţionată atât de formele lor 
aparent identice, cât şi de faptul că 
sensul lor este considerat identic. 
Adevărata lor semnificaţie este 
următoarea: procession — trad. pro- 
cesiune care are sensul de convoi, 
cortegiu, alai; iar precession — trad. 
precesiune: termen utilizat în fizică 
şi în astronomie: 1) (fiz.) deplasare 
lentă a axei de rotaţie a unui corp 
care se roteşte rapid şi are doar 
un punct fix; 2) (astr.) deplasare 
lentă şi în sens retrograd a puncte- 
lor echinoxiale pe eliptică. Anume 
acceptarea identităţii semantice a 
celor doi termeni discutaţi duce la o 

confuzie care generează regretabile 
greşeli de exprimare. 

Datorită apropierii formale, pa- 
ronimia devine frecvent un prilej de 
eroare lingvistică. Fenomenul care 
duce la asemenea confundări a fost 
numit atracţie paronimică. Termenul a 
fost propus de lingvistul francez Albert 
Dauzat în 1927. Acest fenomen a mai 
fost denumit „etimologie asociativă” 
(John Orr); „asociaţie etimologică” 
(Stephen Ullmann); „asimilare foneti- 
co-semantică” (W. Wundt); „falsă eti- 
mologie” (Pierre Guiraud) şi „analogie 
lexicală” (M. Runes). Dar din toate 
aceste denumiri, singura care a avut 
o utilizare mai largă în lingvistică a 
fost denumirea de atracţie paronimi- 
că. După ce s-a stabilit că paronimia 
înseamnă cvasiidentitate în planul 
expresiei şi diferenţă în planul conți- 
nutului, definiţia atracției paronimice 
se impune aproape de la sine. Atrac- 
tia paronimică rezidă în faptul că unul 
dintre termenii paronimi, care e mai 
frecvent în limbă şi mai cunoscut 
vorbitorilor, îl atrage pe cel care este 
mai puţin cunoscut, substituindu-se 
acestuia din urmă în procesul comu- 
nicării verbale [1]. Limba franceză 
este extrem de bogată în aseme- 
nea „cuvinte capcane” [2]. Drept 
exemplu ne poate servi perechea de 
cuvinte demystifier, demistification şi 
demythifier, demythification. Vorbitorii 
utilizează incorect două cuvinte care 
au derivat de la verbul „mystifier”, şi 
anume demystifier şi demystification. 
La început ele nu figurau nici în Lit- 
tre, nici în excelentul Dictionnaire 
general (1890-1900), nici în Laro- 
usse du XX siécle (1927-1933). Le 
Robert este primul dicţionar care 
menţionează sub cuvântul mystifier 
şi derivatele demystifier: a demisti- 
fica, a priva de mister, a banaliza; 
astfel „demystifier” este antonimul lui 
„mystifier” şi demystification (demis- 
tificare): acţiunea de a demistifica şi 
rezultatul ei. Nimic nu pare mai logic 
şi totul ar fi fost bine dacă nu ar fi 
intrat în joc paronimia. Ea a afectat 
numai radicalul acestor cuvinte. 
Este evident că rădăcina myth (din 


greacă mythos -— fabulă, legendă) 
se aseamănă mult cu rădăcina myst 
(din greacă mysties — iniţiat) care a 
dat naştere în limba franceză la o 
familie întreagă de cuvinte (mystère, 
mystique, mystifier etc). Pe de altă 
parte, această asemănare formală 
se dublează într-o analogie de ordin 
semantic (mitul şi legenda pot fi dese- 
ori misterioase). lată de ce vorbitorii 
confundă deseori demystifier cu 
demythifier (a demitiza). Dicţionarul 
Robert spulberă această confuzie 
şi în 1965 publică următoarele: nu 
trebuie să confundăm demythifier, 
care are sensul de „a înlătura unui 
cuvânt, unei idei, unui act, unui 
eveniment valoarea sa înşelătoare 
de mit”, cu demystifier, având sensul 
de „a priva de mister”. Astfel, se va 
spune: „Le critique a voulu demytifier 
le personnage de Chateaubriand”, 
nu şi „Le critique a voulu demystifier 
Chateaubriand”. Aceste sfaturi nu au 
fost urmate de toţi. Mulţi jurnalişti şi 
autori renumiţi continuă să confunde 
paronimele: myth şi myst. Cei care 
confundă aceste cuvinte pot utiliza 
chiar un „h” în cuvântul demystifica- 
tion (demysthification) — acest „h” se 
datorează contaminării inconştiente 
a rădăcinii myth. 

Ar trebui să menţionăm că pa- 
ralel cu această formă în -ifier găsim 
un compus cu aceeaşi valoare în 
-iser. Acest sufix verbal, de origine 
greacă, a substituit deja unele verbe 
în -er, iar unele forme în -ifier tind din 
ce în ce mai mult să cedeze locul 
compuselor în -iser: americaniser, 
&tatiser, militariser, monopoliser etc. 
Acelaşi lucru se petrece şi cu sub- 
stantivele: derivatele în -isation au 
substituit derivatele în -ification. Nu 
e de mirare faptul că în concurenţă 
cu demythifier şi demythification 
au apărut formele demythiser şi 
demythisation. În ziarul „Le Monde” 
din 1 august 1964, Pierre Aubenque 
menţiona: „qu'il était nécessaire de 
„demythiser” les grandes écoles”; 
apoi, Comitetul Internaţional de Stu- 
dii Umanistice din Roma a publicat 
o lucrare intitulată „Demythisation 

et morale”, iar în 1967 Jean Lacroix 
scrie în Le Monde că este posibil să-i 
apropiem pe Nietzsche şi Spinoza 
„dans leur effort de d&mythisation”. 
Demythisation, d&mythiser, demyth- 
isateur : familia este completă şi 
bine constituită. S-a observat că 
demythisation are, datorită sufixului 
-is, avantajul de a se opune mai bine 
cuvântului demystification. 

In consecinţă, ar trebui să 
menţionăm că nu orice cuvânt care 
se aseamănă după formă poate 
fi confundat. Nimeni nu confundă 
cuvinte ca: devenir-revenir-prevenir- 
parvenir. Se confundă cuvintele care 
nu sunt frecvente, care se află la 
periferia vocabularului sau cele care 
aparţin anumitor niveluri funcţionale 
(tehnic, juridic, administrativ). De- 
oarece această problemă nu a fost 
studiată suficient, apar confuzii şi la 
interpretarea noţiunii de atracţie pa- 
ronimică. Unii cercetători pun semnul 
egalităţii între „atracţia paronimică” şi 
„etimologia populară” — fenomen mult 
mai complex şi cu o sferă de acţiune 
incomparabil mai largă. 

In cazul etimologiei populare 
elementul inductor şi cel indus (atras) 
nu sunt întotdeauna cuvinte paroni- 
me. Etimologia populară uneşte toate 
asociaţiile etimologice care, după 
părerea lingviştilor, sunt false şi care, 
după cum susţin locutorii neinstruiţi în 
materie, sunt ordinare [3]. 

In cazul atracției paronimice 
elementul inductor este un singur 
cuvânt care atrage şi înlocuieşte ele- 
mentul indus, iar în cazul etimologiei 
populare modificarea aspectului so- 
nor a fost influenţată de un al treilea 
cuvânt: reclamaţie făcută cu lacrimi — 
lăcrămaţie; interogatoriu - intrigă — 
intrigatoriu; remuneraţie — banii se 
numără — renumeraţie; cooperati- 
vă — a cumpăra — cumparativă etc. 
Din cele relatate putem concluziona 
că atracţia paronimică reprezintă un 
anumit aspect al etimologiei popula- 
re. Dar nu orice etimologie populară 
poate fi atracţie paronimică, deoarece 
atracţia paronimică presupune con- 
fundarea a două paronime. 


În virtutea acestui fapt, e ne- 
cesar să cunoaştem foarte bine no- 
ţiunea de paronimie, pentru a evita 
aceste confuzii în procesul comunică- 
rii verbale. Am menţionat că diferenţa 
dintre paronime poate fi minimă (1-2 
foneme), fapt ce poate duce la diferite 
confuzii în actul vorbirii: donataire 
(n.m.) — persoană căreia i se face o 
donaţie // donateur (n.m.) — persoa- 
na care face o donaţie; interpoler 
(vb.) — 1) a insera cuvinte sau fraze 
în textul unui manuscris sau al unui 
act care nu aparţin textului respectiv; 
2) (mat.) a intercala într-un şir de 
valori cunoscute unul sau mai mulţi 
termeni determinaţi prin calcul // in- 
terpeller (vb.)— a pune întrebări cuiva 
asupra unei chestiuni, a-l obliga să 
dea un răspuns. 

In unele cazuri paronimele 
au exact acelaşi număr de sunete, 
însă acestea diferă prin modul lor 
de combinare. Drept exemplu ne pot 
servi paronimele: causalisme (n.m.) — 
concepţie filozofică fondată pe cau- 
Zalitate // casualisme (n.m.) — con- 
cepţie filozofică idealistă ce atribuie 
întâmplării cauzele evenimentelor şi 
ordinea în care se succed acestea; 
filtrer (vb.)— 1) ((tehn.) a separa părţile 
omogene dintr-un amestec eterogen 
cu ajutorul unui filtru; 2) (fiz.) a împie- 
dica trecerea printr-un mediu a unora 
din componentele monocromatice ale 
lumii incidente // flirter (vb.) — a fi în 
flirt cu cineva. 

Prezenţa unui fonem în plus 
la unul din cuvintele ce constituie 
perechea paronimică poate condiţi- 
ona apariţia confuziilor paronimice: 
anomal / anormal; ambrer | cambrer; 
arthrite / arterite; novateur / innova- 
teur; pressentiment / ressentiment; 
metaphase / metaphrase etc. 

Confuziile paronimice au loc cu 
precădere în cazul acelor neologisme 
care au rădăcină comună, însă sufixe 
ori prefixe diferite: actuel / actuaire; 
annuel / annuaire; familial / familier; 
doctrinal / doctrinaire; arbitral / arbi- 
traire; linéal / linéaire; ordinal / ordi- 
naire; original / originaire; absorber / 
adsorber; abjurer / adjurer; effraction 

l infraction; émerger / immerger; émi- 
grer / immigrer; enserrer / inserrer etc. 

Asemănarea formală a unor 
afixe care se pot ataşa aceluiaşi cu- 
vânt-bază lărgeşte sfera confuziilor 
paronimice. lată de ce celui care nu 
posedă atât de bine această limbă 
îi vine greu să aleagă corect sufixul 
adecvat cuvântului (care ar fi corect 
atât din punct de vedere gramatical, 
cât şi semantic). 

Atracția paronimică este de- 
terminată de factori interni (ce ţin 
de formele lingvistice şi relaţiile lor 
în sistemul limbii), de factori externi 
(ce ţin de personalitatea vorbitorilor, 
locul, momentul schimbului verbal) 
şi de factori psihologici (indispoziţie, 
nehotărâre, ezitare, un conflict in- 
tern — cauze care duc la o formulare 
dificilă a cuvintelor). Dar subiectivi- 
tatea noastră este principala barieră 
în calea unei bune comunicări. De 
aceea, necunoaşterea, lipsa de 
interes, dificultăţile de exprimare, 
emotivitatea, condiţiile de comunicare 
etc. pot constitui bariere în procesul 
actului verbal. In funcţie de natura 
limbajului, ale concepţiilor despre 
lume, de orizontul cultural, actul 
comunicării diferă de la un individ la 
altul. Accidentele de comunicare ţin 
de competenţa lingvistică a vorbitori- 
lor, de stările lor psihologice. 

Primul obiect al teoriei lingvis- 
tice îl constituie un locutor-ascultător 
ideal, aparţinând unei comunităţi 
lingvistice omogene, care cunoaşte 
perfect limba, care aplică efectiv 
cunoştinţele sale de limbă şi care nu 
este afectat de condiţiile inadecvate 
din punct de vedere gramatical [4]. 
Insă într-o societate nu există numai 
locutori-ascultători ideali care ţin 
seama de toate aceste fenomene. 
Subiecţii vorbitori sunt diferiţi. Ace- 
laşi vorbitor poate fi diferit în diverse 
situaţii de comunicare. lată de ce unii 
subiecţi vorbitori, care par a fi ideali, 
pot confunda cu uşurinţă două cuvin- 
te paronime. 

Pentru a evita confuziile pa- 
ronimice, ar trebui să se acorde 
o mai mare importanţă cadrului 


spaţio-temporal. Locul, momentul 
schimbului verbal poate influenţa de 
asemenea comprehensiunea corectă 
a două cuvinte paronime: la sfârşitul 
zilei, datorită oboselii, vorbirea poate 
deveni confuză. Dar prioritate li se 
dă participanţilor actului verbal care 
constituie aspectul cel mai important 
al cadrului comunicativ. Participanţii 
actului verbal pot fi caracterizați sub 
aspect fizic şi biologic (vârsta, sexul, 
apartenenţa etnică); social (statutul, 
profesia) şi psihologic (oboseala, 
emoţiile etc.). Gradul de cunoaştere 
a limbii, caracterul limbajului (familiar, 
profesional), diferite emoţii exprimate 
prin el (simpatie, antipatie, dragoste, 
ură şi alte sentimente) — fiecare din 
aceşti factori joacă un rol determinant 
în desfăşurarea interacțiunii verbale 
şi în comprehensiunea corectă a 
mesajului. 

Prin urmare, ţinem să eviden- 
tiem că fenomenul „atracției paroni- 
mice” este caracteristic şi limbii ro- 
mâne. Deşi seamănă cu omonimele, 
paronimele păstrează încă marea lor 
importanţă prin faptul că se confundă 
[5]. Unele confuzii sau „atracţii paro- 
nimice”, care pot părea ridicole, s-au 
impus deja în limba română, pentru 
că nu s-a intervenit la timp împotriva 
tendinței lor de generalizare [1]. Pen- 
tru a argumenta cele spuse aducem 
ca exemplu a da sfoară în ţară (în loc 
de sfară — a da de ştire, a răspândi 
o veste). „Sfoară” este un fir lung, 
obţinut prin împletirea mai multor fibre 
textile, folosit la legat; iar „sfară” are 
sensul de fum înecăcios. Pe timpuri 
se făcea focul ca fumul ce se ridica 
în sus să dea de ştire, să vestească 
despre o întâmplare. Locutorii au con- 
fundat cuvântul „sfară” cu paronimul 
său „sfoară” şi această confuzie s-a 
generalizat în limbă. 

Un alt exemplu de atracţie paro- 
nimică, ce poate fi auzit la tot pasul, 
o constituie expresia „apă chioară” 
în loc de „chiară” din latină (clarus). 
Sau deseori un bolnav poate spune 
„medicul m-a ascultat la plămâni şi nu 
mi-a găsit nimic”. In acest caz verbul 
„a ausculta” (a ausculta cu urechea 

ori cu stetoscopul zgomotele inimii 
şi ale plămânilor) a fost înlocuit cu 
paronimul său „a asculta”. 

Exemplele analizate ne permit 
să afirmăm că numărul confuziilor 
paronimice variază mereu de la o ca- 
tegorie socială la alta, de la un individ 
la altul şi chiar la aceeaşi persoană 
în anumite etape ale instruirii sale. 
Limitele paronimelor sub aspectul 
diferenţelor fonematice nu pot fi în- 
cadrate în modele fixe. Persoanele 
care studiază paronimele nu pot 
stabili prin anumite reguli ceea ce ar 
putea să comită vorbitorii. Dimpotrivă, 
ei încadrează în anumite reguli ceea 
ce, de fapt, vorbitorii deja confundă, 
subliniind aspectul 

corect al exprimă- 
rii 

In încheiere 
tinem să mentio- 
năm că paronimia 
nu trebuie confun- 
dată cu atracţia 
paronimică. Paro- 
nimia este un fe- 
nomen ce ţine de 
limbă şi formează 
un microsistem 
separat, atracţia 
paronimică apar- 
ține actului verbal 
care rezultă din 
confuzia neinten- 
țţionată a cuvin- 
telor cu un fone- 
tism apropiat şi 
cu sensuri diferite. 
Paronimia este un 
fenomen lingvistic 
real, care desem- 
nează perechi de 
cuvinte ce se ca- 
racterizează prin 
diferenţe forma- 
le şi semantice. 
Atracția paronimi- 
că este o abate- 
re de la normele 
lingvistice şi con- 
stituie o proprie- 
tate funcţională a 
paronimiei. 

CÂTEVA REFLECŢII 
PRIVIND 
INTENSIFICAREA 
CALITĂȚII ÎN LIMBILE 
ROMÂNĂ 

ŞI FRANCEZĂ 


Atunci când se fac referiri la 
categoria calităţii şi la posibilitatea 
intensificării ei, este vizată, în primul 
rând, clasa adjectivelor. Nu toate 
adjectivele admit intensificarea (ma- 
ximă sau minimă) a valorilor redate, 
fiindcă acest lucru depinde, în mare 
parte, de implicarea în operaţia 
respectivă a subiectului vorbitor. El 
selectează adjectivele ţinând seama 
de mai multe criterii, dar o condiţie 
principială este, în acest caz, capa- 
citatea formelor alese de a admite 
graduarea valorilor transmise. O 
astfel de condiţie este îndeplinită doar 
de o parte a adjectivelor şi depinde 
de nivelul subiectivităţii vorbitorului. 

Lingvista franceză C. Kerbrat- 
Orecchioni studiază semantica 
adjectivelor şi operează, în scopul 
efectuării unor clasificări, cu o axă 
pe care plasează câteva adjective, 
pornind de la o clasificare mai fină 
decât simpla dihotomie de adjectiv 
clasificator / nonclasificator susţinută 
de G. A. Milner. In schema de mai jos, 
ponderea elementelor intensificării 
se concentrează în domeniul lexi- 
cului (adjectivelor) subiectiv, oferind 
interlocutorilor vaste posibilităţi de 
utilizare a lexemelor cu valorile lor 
conotative. 

Modificând într-o măsură ne- 
însemnată schema propusă de C. 
Kerbrat-Orecchioni!, putem marca 
domeniul de manifestare a intensității 
absolute (IA) în cadrul adjectivelor: 


OBIECTIV SUBIECTIV 
l l l 


I HHG UI! 
domeniul 
de funcţionare al IA 


UcIIvaLăI ya 


Nu este vorba de o simplă deli- 
mitare a adjectivelor de relație (care 
nu admit graduarea sau intensifica- 
rea valorii lor) de cele ce exprimă 
calitatea (de obicei graduabile). Se 
accentuează ideea posibilității de 
exprimare a judecăților de valoare 
referitoare la nivelul / gradul prezen- 
tei sau absenței unei calități atribuite 
unui subiect sau obiect. O astfel de 
judecată este întotdeauna marcată 
de subiectivitatea interlocutorilor şi, 
de obicei, variază de la caz la caz, 
de la un context la altul. 

O serie de factori mai puţin 
tradiţionali, ce duc la schimbarea 
sensului cuvintelor şi care ar putea 
servi la explicarea schemei supra, 
este prezentată de B. Buffard-Moret 
în cadrul analizei bazate pe aceeaşi 
dihotomie „obiectiv-subiectiv”. Fiind 
conştientă de faptul că toate criteriile 
utilizate pentru a distinge subgrupele 
de adjective sunt foarte vagi, ea con- 
sideră că ar fi mai corect a se vorbi 
despre utilizare obiectivă, subiecti- 
vă, axilogică etc.? Aceste schimbări 
trebuie plasate neapărat în spaţiu 
şi timp, care sunt, la fel, nişte factori 
importanţi pentru evaluarea schimbă- 
rilor semantice ale cuvintelor. 

Există întotdeauna o corespon- 
denţă între scara valorilor subiective 
(noţiunea de afectiv, emotiv) şi faptele 
descrise. Clasificarea dată porneşte 
de la ideea că evaluarea conţinutului 
semantic al lexemelor are loc pe o 
axă la a cărei extremitate găsim polul 
valorii de obiectivitate (descriptivă), 
iar la cealaltă extremitate se plasea- 
ză valoarea subiectivă (evaluativă). 
Deseori este greu să trasezi limita 
dintre aceste două noţiuni. Adjectivul 
„unecă” pe axa în cauză, cumulând, 
în măsuri diferite, valoarea obiectivă 
sau cea subiectivă. In funcţie de volu- 
mul conţinutului obiectiv-subiectiv, pu- 
tem aprecia posibilităţile de graduare 
l intensificare ale valorilor adjectivelor 
respective. 

Adjectivele atrase de extremi- 
tatea [obiectiv] (primul, metalic etc.) 
nu admit graduarea valorii lor, deci nu 
acceptă intensificarea. Deplasându- 

ne pe axă de la polul „obiectiv” spre 
cel „subiectiv”, obţinem grupul de ad- 
jective [-obiectiv] (surd, orb, pietros 
etc.). Definiţiile lexicale ale acestui 
grup de adjective nu sunt subiective, 
ele fac trimitere la fragmente ale reali- 
tăţii care pare a fi univocă, stereotipă 
pentru toţi reprezentanţii comunităţii 
etno-culturale date. Insă anume acest 
factor admite interpretări individuale 
ale calităţilor respective (care diferă 
de norma comună) şi face loc ele- 
mentului subiectiv, deci şi unor struc- 
turi graduate. lată doar două exemple 
în care adverbele de intensificare 
graduează calitatea redată printr-un 
adjectiv cu statut obiectiv: 

[...] son passé est trop présent 
pour qu'on l'efface [...] (L. Jolicoeur). 

Elle était prodigieusement 
française (A. Maurois). 

Cum să apreciem ca obiectivă 
valoarea adjectivului présent sau 
française în aceste fraze? Oare 
putem fi un pic mai „prezenţi” decât 
„absenţi” sau mai „francezi” decât 
„francezi”? Este vorba, fireşte, despre 
o funcţionare a adjectivului marcată 
de o valoare metaforică şi îi putem 
atribui, cu anumite rezerve, calificati- 
vul de obiectiv. Rezultă că vom avea 
de a face mai frecvent cu situaţia 
„mai puţin obiectiv” [-obiectiv] decât 
cu [obiectiv]. 

Următorul grup pe axa „obiec- 
tiv-subiectiv” este marcat prin valoa- 
rea de „mai puţin subiectiv” [-subiec- 
tiv] (puternic, larg, îngust, bătrân, 
mare etc.). Partea evaluării subiective 
prevalează în astfel de adjective, 
căci conţinutul lor semantic nu-şi 
are suportul în factorii „veridici” din 
realitatea obiectivă. Calitatea expri- 
mată de ele se pretează graduării / 
intensificării şi variază în funcţie de 
substantivul pe care îl determină ti- 
pul respectiv de adjective. Numitorul 
comun al acestui grup de adjective 
este constituit de evaluarea calităţilor 
în raport cu un anumit model, etalon. 
Ultimul grup de adjective are valoarea 
de „mai mult subiectiv” [+subiectiv] 
(simpatic, antipatic, adorabil, încântă- 
tor etc.). Subiectivitatea ce se conţine 


în semantica acestor adjective se 
explică prin faptul că acestea transmit 
nişte calităţi al căror referent este vor- 
bitorul însuşi, căci el impune propria 
normă de apreciere a calităţii, fapt ce 
motivează alegerea domeniului „pre- 
ferat” de funcţionare a adjectivelor 
de referinţă — cel al exclamaţiei şi 
interogaţiei. 

In aceeaşi clipă o durere vi- 
olentă îl zgudui ca şi când i s-ar 
fi împlântat un pumnal în piept (L. 
Rebreanu). 

Adjectivul violentă este puter- 
nic marcat de factorul subiectivităţii 
care generează, în acelaşi timp, 
intensificarea valorii semantice a 
substantivului durere (o durere foarte 
mare, foarte puternică). Valoarea de 
intensitate absolută (IA), redată cu 
ajutorul adjectivului violent, marcat 
de intensem chiar în semantica lui 
primară, este amplificată suplimentar 
de subordonata comparativă ca şi 
când i s-ar fi împlântat un pumnal în 
piept, care întregeşte tabloul general 
şi contribuie la focalizarea atenţiei 
interlocutorului asupra noţiunii de 
„durere foarte puternică”. 

In vorbire întâlnim uneori sec- 
venţe ce conţin o topică inversată: 
unei valori foarte înalte a intensității 
calităţii — produs al semanticii sub- 
stantivelor, adjectivelor, verbelor 
sau adverbelor utilizate — îi este su- 
prapusă o a treia dimensiune — cea 
a rolului stilistic al inversiunii, căci 
„se scoate pe prim-plan intensitatea 
calităţii şi se încarcă cu anumite note 
emotive”?. Spre exemplu, sintagma 
o față frumoasă are un grad mai mic 
de intensificare în comparaţie cu o 
frumoasă faţă. 

Nivelul şi modul de exprimare 
a subiectivităţii variază de la o comu- 
nitate linguală la alta, fiind marcat de 
aşa-zisa „mentalitate verbală” bazată 
pe raportul dintre lumea care ne încon- 
joară şi limba în care această realitate 
se reflectă, căci „la nivelul «noțiunii 
mentale» se face un fel de selecţio- 
nare a aspectelor (caracteristicilor) pe 
care fiecare popor — purtătorul cutărei 
sau cutărei limbi — le evidenţiază prin 

mijloace verbale. Alegerea aspectelor 
realității care îşi găsesc exprimarea 
prin mijloace lingvistice diferă de la 
o limbă la alta. Rezultatul acestei 
«selecţionări» la nivel mental prezintă 
nişte deosebiri mai mult sau mai puțin 
verbale, în reacţia purtătorilor diferi- 
telor limbi la una şi aceeaşi situatie”. 
Lucrul acesta se observă deseori în 
structurile comparative care, fie că 
valorifică diverse calităţi specifice (de 
exemplu, calităţile atribuite reprezen- 
tanţilor florei şi faunei), fie că se referă 
la activităţile caracteristice persoane- 
lor din diferite medii sociale, la religie, 
mituri, la realităţi etnografice etc. 

In urma analizei condiţiei interi- 
oare a clasei adjectivelor, în vederea 
găsirii posibilităţilor de realizare a BSS 
ale intensității absolute (IA), se consta- 
tă că acestea rezultă din interacţiunea 
unor factori de natură semantică, 
sintactică şi stilistică. Valoarea redată 
de adjectiv poate s-o intensifice pe 
cea a unui substantiv, mai des însă ea 
este intensificată de diverse adverbe 
de cuantificare / intensificare. Rolul 
adjectivului în operaţia de intensificare 
se materializează şi prin faptul că el 
creează o bază solidă pentru adver- 
be în cadrul cărora fenomenul IA se 
manifestă din plin datorită diferitelor 
modele care variază de la o limbă la 
alta, de la un registru al limbii la altul. 

În contextul modelelor de inten- 
sificare a calităţii realizate în cadrul 
adjectivelor se cere analizată încă o 
chestiune. Avem în vedere cazurile IA 
redate prin forme de origine latină şi 
care sunt considerate în română, în 
franceză, în spaniolă şi în alte limbi 
romanice cuvinte incompatibile cu 
categoria intensificării sau graduării, 
fiindcă ele conţin semul superlativului 
(în dubla lui tratare ca superlativ rela- 
tiv (SR) şi ca superlativ absolut (SA) 
care provine din dualitatea formei în 
latină) în chiar semantica lor primară. 
Este vorba despre cuvinte cum ar fi, 
în limba română: colosal, cumplit, 
monstruos, extraordinar, desăvârşit, 
etc.; iar în franceză: extraordinaire, 
sublime, immense, colossal, absolu, 
supérieur etc. 


Alături de alţi lingvişti, N. Mi- 
hăescu pledează pentru o limbă 
română corectă, constatând însă cu 
regret că, fiind extrem de solicitate 
şi având un uzaj destul de frecvent, 
unele cuvinte „se întâmplă să nu se 
bucure întotdeauna de o justă între- 
buinţare”S. Sunt citate ca exemple su- 
perior, suprem, optim, care posedă în 
chiar semantica lor incipientă valoa- 
rea comparativă (în cazul lui superior) 
sau a gradului superlativ (suprem) şi 
se supun deseori unei graduări sau 
unei comparații (cel mai superior, cel 
mai optim) în comunicarea cotidiană 
şi în unele lucrări ştiinţifice. 

Prof. A.Ciobanu îşi expune păre- 
rea despre utilizarea unor astfel de ad- 
jective (magnific, celebru, proeminent, 
extraordinar, masiv, clasic etc.) într-un 
articol special, analizând devierile, 
destul de numeroase, de la standardul 
literar, mai ales, în presă. Se sublini- 
ază faptul că numeroşi vorbitori de 
limbă română nu le mai sesizează ca 
abateri, ca nişte corpuri eterogene. 
Este exprimată ferma convingere că 
toate devierile de la normă apar, mai 
întâi, în vorbire; există şi influenţe 
externe care duc la apariţia în orice 
limbă a unor structuri noi, „antinorme”. 

In opinia M. Avram, în aseme- 
nea cazuri este vorba de adjective 
care au sens de superlativ, dar formă 
de pozitiv?. 

O crimă monstruoasă trebuie 
să nască o pornire uriaşă de răzvră- 
tire universală [...] (L. Rebreanu). 

La început acest „ce-mi pasă!” 
fu pentru provinciali o supremă mân- 
gâiere (B. Delavrancea). 

On nous servit de délicieuses 
baclavas; du café dans de superbes 
felidjanes ornées, et de magnifiques 
narguil&s au toumbak parfumé (P. 
Istrati). 

IA cu valoare de inferioritate se 
formează cu ajutorul adjectivelor ce 
conţin în semantica lor noţiunea de 
„puţin”, „mic” etc.: 

a) [...] et je ne vois aucun in- 
convenient à vous donner ce que 
vous demandez à légard d'une si 
infime créature (A. Dumas-tatăl). 

b) [...] C'etait beaucoup pour 
l'honneur, mais c'était mediocre pour 
le bien-être (A. Dumas-tatăl). 

Lingvistul francez M. Grevisse 
admite capacitatea acestor forme 
de a pierde valoarea de superlativ 
care coboară „au niveau de simples 
positifs” şi se pretează unei varieri în 
direcţia amplificării sau diminuării: un 
incident très minime °. 

Astfel de forme pot deveni în 
unele contexte obiectul comparaţiei, 
afirmă A.Jeanrenauat, citând drept 
exemple adjectivele absolu, énorme, 
essentiel, parfait. ldeea este susţi- 
nută şi de J.Goes'0,care subliniază 
caracterul relativ al afirmației despre 
imposibilitatea gradării / intensificării 
unor adjective ce exprimă o limită 
care nu poate fi depşită: parfait, ex- 
ceptionnel, extraordinaire, etc. 

In procesul de studiere a tipo- 
logiei structurilor cu IA am înregistrat 
câteva fraze ce confirmă ideea posi- 
bilităţii intensificării unor adjective de 
felul celor la care ne referim: 

[...] aussije la connais très peu, 
mais je sais que c'est une femme 
absolument supérieure (M. Proust). 

[...] de aceea o cunosc foarte 
puțin, dar ştiu că este o femeie cu 
totul superioară (M. Proust). 

intensificarea adjectivului 
supérieur (Superioară) există atât în 
secvenţa în limba franceză, cât şi 
în traducerea ei în română. Se re- 
curge la efectul singularizării calităţii 
de supérior cu ajutorul adverbului 
absolument care exclude orice dubii 
referitor la gradul de intensificare ilus- 
trat de acest exemplu. În limba româ- 
nă acest mod de graduare intensivă 
este transmis prin cu totul superioară 
care este, de fapt, tot o abatere de la 
regula ce nu recomandă graduarea 
unor astfel de adjective. 

O explicaţie similară a exem- 
plului citat în limba franceză poate fi 
adusă şi în cazul următor: 

Vous voyant sans cesse en- 
tour6 de musquetaires à lair fort 
superbe [...] (A. Dumas-tatăl). 

Văzându-vă mereu înconjurat 
de muschetari cu o ţinută atât de 
mândră [...] (A. Dumas-tatăl). 


În varianta română dispare 
amplificarea valorii de superlativ a 
lui superbe din limba franceză, ea 
fiind înlocuită printr-un alt adjectiv — 
mândră, ce generează o structură cu 
valoare de IA atât de mânară şi evită 
astfel graduarea lui superb. 

M. Cohen consideră că cele mai 
uzuale dintre aceste forme exprimă 
un grad unic, o calitate extremă: 
extrême, unique, complet, total, ex- 
cellent, éternel etc. Incluse într-un 
context strict şi expuse într-un stil 
exact, ele nu comportă, în opinia 
autorului, valoare de intensificare, 
ceea ce explică parţial situaţiile în 
care astfel de adjective, adverbe sau 
substantive sunt graduate". Motivele 
ce stau la baza acestui fenomen tre- 
buie stabilite în fiecare caz aparte. 
V. Marin, de exemplu, consideră că 
lucrul acesta se întâmplă în virtutea 
unor necesităţi de ordin afectiv, când 
vorbitorii simt necesitatea de a expri- 
ma o intensitate mai înaltă, „cu toată 
vigoarea, chiar şi sub forma unor 
construcţii pleonastice..."1'2. Putem 
exemplifica această afirmaţie printr-o 
frază extrasă de pe paginile cotidia- 
nului Flux, dintr-un articol polemic ce-i 
aparţine lui C.Tănase: 

Rămânând în cadrul aceleiaşi 
cununi de idei, vreau să pun, fără 
nici un gând rău, o întrebare profund 
de adâncă, născută în dulci chinuri 
ideologice (Flux, 24 mai 2000). 

Este vorba de o structură a IA 
ce vădeşte o utilizare intenţionată 
a sintagmei pleonastice profund de 
adâncă, pentru a crea un efect sti- 
listic ironic, paralel celui de intensifi- 
care a ideii la care se referă autorul 
articolului. 

Funcționarea tradiţională a ad- 
jectivelor ce conţin un grad de inten- 
sitate înaltă în semantica incipientă în 
limba română şi franceză presupune 
ideea că nu ele se pretează calificării 
ci, din contra, sunt cele ce atribuie 
o amplificare a calităţii sau acţiunii 
la care se raportează prin faptul că 
intensitatea maximă sau cea minimă 
a calităţii lor influenţează anturajul 
lexical, generând structuri purtătoare 

a valorii de IA care au un grad diferit 
de complexitate. 

In concluzie: semantica adjec- 
tivului trebuie să admită posibilitatea 
unei judecăţi de valoare cu un ca- 
racter subiectiv; în astfel de situaţii 
se produce interacţiunea unor factori 
de natură semantică, sintactică şi 
stilistică. Rolul adjectivului în acţiunea 
de intensificare a valorii se materia- 
lizează şi prin faptul că el creează o 
bază solidă pentru adverbe în cadrul 
cărora fenomenul IA se manifestă 
din plin graţie diferitelor modele care 
variază de la o limbă la alta, de la un 
registru al limbii la altul. 


NOTE 


1 Apud Rivara, R., Adjectifs et 
structures sémantiques scalaires. /| 
L'Information grammaticale, 1993, nr. 
58, p. 40-46. O analiză mai detaliată a 
adjectivelor obiective / subiective o găsim 
în articolul lui Marquez E. Classification 
des adjectifs: étude exploratoire sur 
l’organisation s&mantique-pragmatique 
des adjectifs // Langages, nr. 132, 1998, 
p. 87-105. 

2 Buffard-Moret, B., Introduction à 
la stylistique, p. 70-71. 

3 Ciobanu, A., Sintaxa practică, 
p: 11: 

+ Repina, T., Cu privire la problema 
aşa-zisei „mentalități verbale” (Studiu 
comparativ tipologic privind unele limbi 
romanice), p. 67. 

5 Mihăescu, N., Abateri de la expri- 
marea corectă, p. 87. 

6 Ciobanu, A., O deviere de la 
norma literară: „superlativul excesiv”, p. 
33-40. 

7 Avram, M., Gramatica pentru toţi, 
p. 126. 

8 Grevisse, M., Le français correct. 
Guide pratique, p. 178. 


° Jeanrenaud, A., Langue française 
contemporaine, p. 74. 

1 Goes, J., L'adjectif. Entre nom et 
verbe, p. 70. 

1 Cohen, M., Nouveaux regards 
sur la langue française, p. 186. 

12 Marin, V., Stilistică şi cultivare a 
vorbirii, p. 184. 

PERSPECTIVA 
__ ISTORICA 
IN VIZIUNEA 
LUI CIORAN 


Despre viziunea lui Emil Cioran 
asupra viitorului istoric al omenirii 
s-a spus întotdeauna că este una 
exclusiv pesimistă, exprimată, după 
unele aprecieri mai mult sau mai 
puţin recente, printr-un „discurs de- 
constructiv”. Insă observaţiile asupra 
unor cărţi ale sale ne îndeamnă să 
ne îndoim că filozoful ar fi fost cu 
totul străin unei atitudini optimiste 
faţă de viitorul umanităţii. In lucrarea 
Pe culmile disperării, de pildă, el 
vorbeşte despre „depăşirea istoriei” 
de care nu este satisfăcut şi despre 
evadarea, prin supraconştient, din 
această durată a existenţei umane?. 

Cioran ştie prea bine că so- 
luţia ideală pe care el a gîndit-o 
pentru depăşirea condiţiei umane 
nu este pentru omul de toate zilele, 
care nu are nici un interes faţă de 
frămîntările prometeice, de aceea, 
oricît de iluzorie i-ar fi credinţa în 
durata nelimitată a existenţei sale, 
„unica împăcare pentru omul istoric 
este sentimentul naiv al eternității 
acestei vieţi” (p. 42). Aparent parado- 
xal, filozoful nu respinge atare atitu- 
dine, dimpotrivă, o susţine şi chiar o 
admiră, demonstrînd că optimismul, 
credinţa în posibilitatea fericirii în is- 
torie sînt fenomene absolut normale. 
Intre altele, această observaţie arată 
că trebuie făcută întotdeauna o dis- 
tincţie clară între atitudinea personală 
a gînditorului faţă de viață, reflectată 
în starea lui psihică, fie realmente 
deprimantă, fie jucată, şi viziunea 
sa cea adevărată asupra destinului 
uman. Ne ajută şi pare chiar să ne 
îndemne el însuşi să percepem 
această antinomie. Mediocritatea vie- 


tii explică „pierderea fluidităţii vitale şi 
debordante, îţi distruge receptivitatea 
şi posibilitatea de a îmbrăţişa viaţa cu 
generozitate şi elan” (p. 117). Dar nu 
toată lumea este dispusă să se lase 
prinsă în această cursă. Există mult 
prea mulţi oameni a căror disperare 
este reversul pesimismului fiindcă au 
o sete nestinsă de viaţă; e vorba de 
optimişti, bineînţeles, care îl impresi- 
onează şi îl miră foarte mult pe filozof 
şi pe care el îi numeşte entuziaşti. 
„Admiraţia mea teribilă pentru oame- 
nii entuziaşti derivă din faptul că eu 
nu pot pricepe cum de există astfel de 
oameni într-o lume în care moartea, 
neantul, tristeţea şi disperarea alcă- 
tuiesc un cor atît de sinistru, încît fac 
imposibile eforturile noastre de a mai 
auzi melodii sublime şi transcenden- 
te. Că sînt oameni care nu disperă 
niciodată, iată un fapt impresionant 
şi care dă de gîndit” (p. 118). 

Este greu de crezut însă că 
această admiraţie era o stare a lui 
permanentă. Un om cu mari energii 
sufleteşti şi cu un necuprins univers 
interior, pe care el reuşeşte să le ex- 
prime cu multă măiestrie şi vigoare 
şi să le impună, astfel, conştiinţei pu- 
blice, nu poate fi niciodată din rîndul 
celor care nu sînt ei înşişi exponenţi 
ai unei puternice vitalităţi. In cazul 
lui Cioran, au semnalat-o imediat 
majoritatea ecourilor care s-au făcut 
auzite la apariţia lucrării Pe culmile 
disperării. Al. Dima observa în ea 
„viaţa gemînd şi explodînd cu plenitu- 
dine”, pentru S. Bucur era „expresia 
unei frenetice iubiri a vieţii”, iar Ş. 
Cioculescu vedea în ea o „filozofie 
vitalistă”5. Aşadar, „exerciţiul de 
admiraţie” îl avea drept obiect chiar 
pe admirator. Cu atît mai relevantă 
părerea lui despre durata şi carac- 
terul existenţei umane, exprimată în 
termeni optimişti. 

Să încercăm a afla, mai întîi, 
cum şi-i închipuie tînărul filozof pe 
oamenii iremediabil optimişti, dar 
mai ales să vedem dacă nu avea 
cumva o părere aparte, suficient de 
articulată, dacă nu chiar destul de 
elaborată, despre acea stare de graţie 

care este optimismul, fără de care 
perspectiva istorică încurajatoare a 
umanităţii este de neconceput. „Este 
în natura internă a oricărui om entu- 
ziast, consemnează el, o receptivitate 
cosmică, universală, o capacitate 
de a primi totul, de a se orienta, în 
orice direcţie, dintr-un impuls şi un 
exces interior, de a nu pierde nimic 
şi de a participa la orice acţiune 
cu o vitalitate debordantă, ce se 
risipeşte pentru voluptatea realizării 
şi pasiunea faptului, pentru gustul 
dezinteresat al frămîntării şi pentru 
cultul dinamic al eficienţei” (p. 116). 
Aşadar, această fiinţă deosebită, 
stăpînită de o curiozitate devorantă 
şi de o permanentă pornire irezistibilă 
de a evada din universul său propriu, 
fatalmente limitat, se caracterizează 
printr-o deschidere foarte largă către 
lume; se zbate neobosită, pînă la sfîr- 
şeală, pentru a cunoaşte tot ce poate 
fi cunoscut, este mereu gata să facă 
faţă oricăror surprize, de orice natură, 
sfidînd chiar şi pericolul, niciodată 
exclus, al integrităţii persoanei sale. 
Dar o astfel de receptivitate virtual 
ilimitată este complet străină, în cazul 
optimistului, de pasivitatea reflexivită- 
tii, întrucît acesta este antrenat fără 
răgaz într-o activitate necurmată, 
caută neobosit acţiunea în care să 
învestească toate rezervele firii sale. 
Oricit ar fi de impresionante aceste 
porniri, ele însele nu pot uimi mai 
mult decit prin faptul că sînt com- 
plet dezinteresate, că sînt produsul 
spontan al unui „impuls interior”, care 
îl predispune pe beneficiarul lor să 
se sacrifice fără ezitări doar pentru 
plăcerea supremă de a se vedea 
frămîntat în eforturile creaţiei, de a se 
şti eficient prin facerea lucrurilor. Dar, 
deşi absolut necesară, producerea 
faptelor nu este, aici, obiectivul princi- 
pal al acţiunii, întrucît pe optimist „nu-l 
interesează obiectele, ci iniţiativa şi 
voluptatea activării ca atare. El nu 
începe o acţiune fiindcă a reflectat 
asupra utilității şi sensului ei, ci fiind- 
că nu poate altcum. Succesul sau 
insuccesul, dacă nu îi sînt indiferente, 
în nici un caz nu-l stimulează sau îl 


ratează” (p. 117). Dar ar fi complet 
greşit să se creadă că acţiunea nu 
este mai mult decît un cadru formal, 
o demonstraţie spectaculară pentru 
supralicitarea entuziasmului, şi asta 
din motiv că, aşa cum am văzut, 
optimistul lui Cioran are un adevărat 
cult pentru eficienţă, fără să se zbată 
vreodată pentru asta — fapt la fel de 
sigur — dintr-un calcul meschin. „Bu- 
curia îndeplinirii şi extazul efectivului 
sînt notele acestui om, pentru care 
viaţa este un elan din care contea- 
ză numai fluiditatea vitalului, numai 
avîntul imaterial, care ridică viaţa la 
o înălţime de unde forțele distructive 
Îşi pierd intensitatea şi negativitatea” 
(Ibid.; subl. n.). Calea spre ţintă fiind 
călăuzită de un spirit luminat şi stră- 
juită de puternicul instinct al armoniei, 
al frumosului şi al nevoii de idealuri, 
această viaţă plină de avînt nu admite 
nici un fel de tulburări, desfăşurîndu- 
se într-un echilibru perfect. „Din acest 
motiv, lipseşte în entuziasm neliniştea 
şi vagul” care, în anumite condiţii, dau 
naştere la tragicul uman.” Entuziastul 
este o fiinţă eminamente neproble- 
matică. El poate totuşi să înţeleagă 
mult şi multe, fără să cunoască însă 
incertitudinile dureroase, sensibilita- 
tea haotică a spiritului problematic. 
A-ţi pune probleme înseamnă a fi 
pierdut, deoarece spiritele problema- 
tice nu pot rezolva nimic, fiindcă nu le 
place nimic” (p. 120). 

Deci, răspunzînd unui imperativ 
ce rezultă din specificul naturii opti- 
mistului, viziunea acestuia asupra 
existenţei umane exclude a priori, 
din instinct, eventualitatea situaţiilor 
confuze şi potenţialitatea cazurilor 
deranjante, care pot zădărnici, dez- 
orienta sau amîna mişcarea sa către 
obiectivul care nu poate să dispară ni- 
ciodată din privirea sa veşnic senină. 
O lume alcătuită din astfel de oameni 
„oferă o imagine mai cuceritoare 
decît imaginea paradisului, fiindcă 
tensiunea sublimă şi generozitatea 
radicală întrec orice viziune paradisi- 
acă. Posibilităţile de renaştere conti- 
nuă, de transfigurare şi intensificare 
a vieţii fac din entuziast un om care 

este permanent dincolo de tentaţiile 
demonice, de frica de neant şi de 
chinurile momentelor agonice. Viaţa 
entuziastului nu cunoaşte tragicul...” 
(p. 118). Neadmiterea elementelor 
negative şi distructive, a dramatismu- 
lui şi a tragicului este, aşadar, singura 
obsesie puternică a optimistului. 
Dezvoltîndu-şi astfel pledoa- 
ria, Cioran ajunge la concluzia că 
entuziastul nu poate face parte din 
categoria adamicilor, deoarece lui îi 
sînt complet străine păcatul şi dure- 
rea ca preţ pentru cunoaştere. Şi aici 
filozoful intră în contradicţie cu sine 
însuşi, cum vom vedea mai încolo, 
şi cu legile cunoaşterii, de vreme ce 
este ştiut că înaintarea prin imperiul 
necunoscutului este însoţită neîn- 
trerupt de cele mai variate surprize 
neplăcute: rezultate nesatisfăcătoa- 
re, decepţii dintre cele mai amare, 
situaţii catastrofale şi chiar efecte 
tragice; pentru om, fie entuziast sau 
pesimist, alt drum al cunoaşterii nu 
există. După cum nu poate exista altă 
cale de primenire radicală a condiţiei 
umane, fie în ipostaza ei istorică, fie 
văzută în perspectivă soteriologică. 
Or, gînditorul, pornind tocmai de 


la ideea că Hristos nu întruchipa 
modelul entuziastului, îşi exprimă 
convingerea că, în momentul cînd 
se afla pe cruce, fiul omului regreta 
amarnic că mai trebuia să fie şi fiul lui 
Dumnezeu, întrucît această calitate 
l-a condamnat la chinurile răstignirii. 
El crede că Mîntuitorului tentat să 
„fugă de pe cruce” i-ar fi plăcut mai 
mult să moară „singur fără compăti- 
mirea oamenilor şi fără lacrimile lor” 
(p. 148), adăugiînd: „Iubesc la lisus 
momentele de îndoială şi de regret, 
clipele cu adevărat tragice din exis- 
tenta lui...” (p. 149). Astfel, vedem că, 
atunci cînd încearcă să demonstreze 
că o mare personalitate istorică ce 
are îndoieli şi regrete nu poate fi un 
optimist, această gîndire se arată 
tot mai contradictorie. In fapt, chiar 
invocaţia din grădina Ghetsimani „să 
treacă de la mine paharul acesta” sau 
cea de pe cruce, „Dumnezeul Meu, 
pentru ce m-ai părăsit?”, ar putea fi in- 
terpretate ca dovezi de frică şi regret, 
totuna acestea în nici un caz nu pot 
pune la îndoială hotărîrea lui Isus de 
a-şi realiza misiunea sa salvatoare. 
Dacă nu putem cunoaşte care era 
semnificaţia exactă a acestor invoca- 

tii, avem în schimb siguranţa că ele 
semnalau complexitatea extraordi- 
nară a sarcinii care stătea în faţa lui 
Hristos, ştim, de asemenea, cu toată 
certitudinea că, în lupta sa fantastic 
de grea, el a mers neabătut pînă la 
capăt şi a primit moartea fără ezitare, 
cu mult pînă la sacrificarea sa, dar 
nu pentru „triumful ideilor sale”, cum 
zice Cioran, ci pentru transformarea 
radicală a sensului existenţei umane. 
Mîntuitorul nu avea idei de răspîndit, 
ci o misiune de realizat. Amalgamul 
de idei ale creştinismului a apărut 
cu mult după moartea sa. Misiunea 
profund conştientizată şi asumată 
fără rezerve este cea mai puternică şi 
mai frumoasă obsesie. Or, gînditorul 
însuşi face o distincţie netă între idei 
şi obsesii. „Idei poate avea oricine”, 
zice el, adăugînd îndată însă că 
acestea nu au puterea de a influenţa 
categoric destinul uman (p. 176). 
Aceste cîteva observaţii vizînd 
felul cum vedea Cioran locul omului în 
istorie şi perspectiva existenţei uma- 
ne demonstrează clar că, dincolo de 
obsedantele sale mărturisiri pesimiste 
şi de concluziile celor mai mulţi care 
au studiat opera sa, el era optimistul 
ancorat temeinic în istorie, şi anume în 
aceea care orientează spre orizonturi 
încurajatoare şi care poate fi — în orice 
caz, trebuie să fie — cunoscută. Un 
prim argument irefutabil în acest sens 
este ceea ce constatăm cu uşurinţă 
chiar în opera sa: descrierea completă 
şi justificarea adecvată a stărilor efer- 
vescente care constituie motorul evo- 
luţiei omenirii. Apoi, această atitudine 
şi-o recunoaşte el însuşi — probabil 
atunci cînd uită că e pesimist: „Oricit 
m-aş fi zbătut eu în această lume şi 
oricît m-aş fi separat de ea, distanţa 
dintre mine şi ea n-a făcut decit să 
mi-o facă mai accesibilă” (p. 174). Era 
firesc să nu fi reuşit să găsească, cum 
n-au găsit atiţia alţii, o explicaţie pla- 
uzibilă şi reconfortantă acestei istorii, 
cu atît mai mult cu cît lui i-ar fi plăcut 
să o definească în termeni metafizici, 
dar fascinația pe care a exercitat-o 
asupra sa peisajul istoric nu a putut 
s-o ignore. „Deşi nu pot găsi un sens 


în lume, un sens obiectiv şi o finalitate 
transcendentă, care să arate înspre 
ce evoluează lumea şi la ce ajunge 
procesul universal, varietatea de for- 
me ale existenţei a fost totuşi în mine 
un prilej de veşnice încîntări şi tristeţi” 
(Ibid.). Cum se poate vedea chiar din 
aceste cuvinte, „prilejul pentru tristeţi” 
nu ar fi de fapt decît un al treilea argu- 
ment în favoarea optimismului istoric 
al gînditorului, nemulţumit că-i este 
inaccesibilă întreaga complexitate 
a existenţei, întrucît echilibrul său 
interior este posibil numai atunci cînd 
îşi are corespondentul în alt echilibru, 
acela dintre cunoaştere şi existenţă, 
altfel spus, cînd cea dintii este oglin- 
da fidelă a celei de a doua. Această 
lipsă a armoniei interioare explică de 
ce zice el că „o pată în puritatea unui 
azur a fost de natură a-mi aţiţa verva 
pesimistă” (p. 175); contemplatorul 
este îngrijorat ca nu cumva pata să în- 
ghită întregul azur; avem aici de a face 
cu starea fiinţei hipersensibile, care 
veghează ca ceea ce se vede să nu 
dispară sau să degradeze ori ceea ce 
nu se cunoaşte să nu anuleze inopinat 
cursul firesc al existenţei. Pesimismul 
lui Cioran este optimismul împins pînă 
în pragul disperării. Dar cum a-i putea 
să-l consideri disperat pe acela care 
se întreabă: „Cine îşi înalţă aripi 
în mine, de simt cum zborul meu 
mă avîntă într-o nebună şi barocă 
expansiune?” (p. 191). 


NOTE 


1 Sorin Alexandrescu, Privind 
înapoi, modernitatea, Bucureşti, 1999, 
p. 355; Grigore Georgiu, Istoria culturii 
române moderne, Bucureşti, 2002, p. 
356-358. 

2Emil Cioran, Pe culmile disperării, 
Bucureşti, 1990, p. 105. În continuare, tri- 
miterile la această scriere se fac în textul 
articolului de faţă. 

3Pro & contra Emil Cioran. Între ido- 
latrie şi pamflet. Antol., cuv. înainte şi note 
de Marin Diaconu, Bucureşti, 1998, p. 39. 

“Ibidem, p. 19. 

5 [bidem, p. 35. 

Albert EINSTEIN* 


LIMBAJUL COMUN 
AL ŞTIINŢEI 


În condiţiile relativizării 
tuturor categoriilor 
indispensabile integrităţii 
spirituale a individului, 
re-apropierea de 

sensibilitatea umanistică şi de 
gîndirea filozofică 

a unor personalităţi 

marcante din diferite domenii 
ale culturii şi ştiinţei devine 

o necesitate evidentă. Forţa 
gîndirii speculative şi a 

celei ştiinţifice, precum şi 
autoritatea morală a celor care 
le personifică, poate aduce 

în centrul atenţiei „animalului 
politic” de azi dimensiunea 
propriei 

sale umanităţi. 

Revista Limba Română 
intenţionează să publice, în 
cadrul acestei noi rubrici, 

un şir de materiale (mai 

puţin cunoscute la noi) care, 
reflectînd prin ele însele nişte 
experienţe intelectuale de 
excepţie, par, în acelaşi timp, a 
fi fost instrumentate — în chiar 
momentul redactării — anume în 
această direcţie. 


Primul pas în constituirea limba- 
jului a fost legarea unor semne acus- 
tice sau de altă natură cu impresiile 
senzoriale. Foarte probabil că toate 
animalele sociabile au ajuns la acest 


* Albert Einstein (1879-1955), fizi- 
cian şi matematician german, naturalizat 
american (1933). Creatorul teoriei relati- 
vităţii. Premiul Nobel (1921). 


gen primitiv de comunicare, cel puţin 
pînă la un anumit grad. O dezvoltare 
superioară se atinge atunci cînd se 
introduc şi sînt înțelese noi semne 
care stabilesc relaţii între semnele 
care desemnează impresii senzo- 
riale. Pe această treaptă este deja 
posibilă relatarea unor serii relativ 
complexe de impresii; putem spune 
că a luat fiinţă limbajul. Pentru ca 
limbajul să poată permite înţelegerea, 
trebuie să existe reguli privitoare la 
relaţiile dintre semne, pe de o parte, 
iar pe de altă parte, trebuie să existe 
o corespondenţă stabilă între semne 
şi impresii. In copilărie, indivizii legaţi 
prin aceeaşi limbă sesizează aceste 
reguli şi relaţii în principal prin intu- 
itie. Cînd omul devine conştient de 
regulile privind relaţiile dintre semne, 
putem spune că s-a închegat ceea ce 
se cheamă gramatica limbii. 

Intr-o fază timpurie cuvintele 
pot să corespundă direct impresi- 
ilor. Intr-o fază ulterioară această 
legătură directă se pierde în măsura 
în care unele cuvinte au relaţii cu 
percepțiile numai dacă sînt folosite 
în combinaţie cu alte cuvinte (de 
exemplu, cuvinte ca „este”, „sau”, 
„lucru”). Atunci grupurile de cuvinte 
şi nu cuvintele izolate se referă la 
percepții. Cînd limbajul devine astfel 
parţial independent de fundalul im- 
presiilor, se obţine o coerenţă internă 
sporită. 

Abia în acest stadiu superior de 
dezvoltare, cînd se folosesc frecvent 
aşa-numitele concepte abstracte, 
limbajul devine un instrument de rati- 
onare în adevăratul sens al cuvîntului. 
Dar tot în virtutea acestei dezvoltări 
limbajul se transformă într-o pericu- 
loasă sursă de erori şi amăgiri. Totul 
depinde de gradul în care cuvintele 
şi combinaţiile de cuvinte corespund 
lumii impresiilor. 

Ce anume asigură o asemenea 
legătură intimă între limbaj şi gîndire? 
Oare nu există gîndire fără folosirea 
limbajului, anume în cazul concep- 
telor şi combinațiilor de concepte 
pentru care nu ne vin în mod necesar 
în minte cuvinte? Nu ni se întîmplă 

oare fiecăruia dintre noi să ne chinuim 
căutînd un cuvînt, deşi legătura dintre 
„lucruri” ne este deja clară? 

Am putea fi înclinați să atribuim 
actului de gîndire o completă inde- 
pendenţă de limbaj dacă individul 
şi-ar forma sau ar fi capabil să-şi 
formeze conceptele fără călăuzirea 
verbală a celor din jurul său. Foarte 
probabil totuşi că bagajul mental al 
unui individ, care ar creşte în aseme- 
nea condiţii, ar fi foarte sărac. Putem 
deci conchide că dezvoltarea mentală 
a individului şi modul său de formare 
a conceptelor depind într-un înalt 
grad de limbaj. Aceasta ne face să 
ne dăm seama în ce măsură aceeaşi 
limbă înseamnă aceeaşi mentalitate. 
În acest sens, gîndirea şi limbajul sînt 
legate între ele. 

Prin ce se distinge limbajul 
ştiinţei de ceea ce înţelegem în mod 
curent prin cuvintele „limba” sau 
„limbaj"? Cum se face că limbajul şti- 
inţific este internaţional? Ştiinţa tinde 
spre o maximă acuitate şi claritate a 
conceptelor în ceea ce priveşte re- 
laţiile lor reciproce şi corespondenţa 
lor cu datele senzoriale. Să luăm 
drept ilustrare limbajul geometriei 
euclidiene şi al algebrei. Ele ope- 
rează cu un număr mic de concepte, 
respectiv simboluri, introduse în 
mod independent, cum sînt cele de 
număr întreg, linie dreaptă, punct, 
precum şi cu semne ce desemnea- 
ză operaţiile fundamentale, adică 
conexiunile dintre aceste concepte 
fundamentale. Aceasta este baza 
pe care se construiesc, respectiv se 
definesc toate celelalte enunţuri şi 
concepte. Legătura dintre concepte 
şi enunţuri, pe de o parte, şi datele 
senzoriale, pe de alta, se stabileşte 
prin acte de numărare şi măsurare 


a căror efectuare este suficient de 
bine specificată. 

Caracterul supranaţional al con- 
ceptelor ştiinţifice şi limbajului ştiinţific 
se datorează faptului că ele au fost 
instituite de eminente minţi din toate 
țările şi din toate timpurile. In singu- 
rătate, şi totuşi într-un efort unit în 
ceea ce priveşte efectul final, ele au 
creat instrumentele spirituale pentru 
revoluțiile tehnice care au transformat 
viaţa omenirii în secolele din urmă. 
Sistemul lor de concepte a servit 
drept călăuză în haosul derutant al 
percepţiilor, astfel încît am învăţat să 
desprindem adevăruri generale din 
observaţii particulare. 

Ce speranţe şi ce temeri implică 
metoda ştiinţifică pentru omenire? 
Nu mi se pare că acesta este modul 
potrivit de a formula întrebarea. Ce 
anume va produce acest instrument 
în mîinile oamenilor depinde în 
întregime de natura scopurilor ce 
animă omenirea. O dată ce aceste 
scopuri există, metoda ştiinţifică ofe- 
ră mijloace pentru realizarea lor. Ea 
însă nu poate oferi scopurile înseși. 
Metoda ştiinţifică n-ar fi dus prin ea 
însăşi nicăieri, şi nici măcar nu s-ar fi 
născut, fără o năzuinţă pătimaşă spre 
înţelegerea clară. 

Epoca noastră se caracteri- 
zează, în opinia mea, prin perfecti- 
unea mijloacelor şi prin confuzie în 
sfera scopurilor. Dacă dorim în mod 
sincer şi cu înflăcărare securitatea, 
bunăstarea şi dezvoltarea liberă a 
talentelor tuturor oamenilor, nu ne 
vor lipsi mijloacele pentru a înfăptui o 
asemenea stare. Chiar dacă numai o 
mică parte a omenirii năzuieşte spre 
asemenea scopuri, superioritatea lor 
se va dovedi cu timpul. 

Ana BANTOŞ 


SOLITUDINE 
ŞI RAZVRATIRE 


Mobilurile poeziei Clarei Măr- 
gineanu sunt cartea şi iubirea. Nu 
întâmplător este şi motto-ul volumu- 
lui de versuri Dans cu pumnalul în 
inimă semnat de autoarea bucureş- 
teană: „Să vorbeşti despre carte ca 
despre o fiinţă vie. Altminteri cum ai 
putea-o iubi? In fond, gândiţi-vă ce se 
întâmplă cu cărţile: le dorim, le avem, 
ne bucurăm de ele, ne plictisesc, le 
părăsim, le regăsim, ne pierdem în 
ele, le îngropăm numele în adâncul 
nostru şi, dacă e nevoie, îl uităm. Nu 
aşa arată toate iubirile noastre?” 
Aceste cuvinte, aparţinându-i lui 
Gabriel Liiceanu şi care amintesc de 
titlul unui volum semnat de Nicolae 
Manolescu Cărţile au suflet, sunt 
cât se poate de elocvente pentru 
universul poeziei Clarei Mărgineanu, 
în care lecţia de viaţă se împleteşte 
cu cea din cărţi. Poeta, care este 
reporter la TVR Cultural, asimilează 
lecţia vieţii dintr-o existență dură. 
Ea se referă la tristeţea esenţială, 
poezia constituindu-se ca un joc 
complex, pe care tânăra autoare şi-l 
însuşeşte cu eleganţă. „Trecutul e 
marele adversar, prezentul e coada 
unei comete” şi râsul e vindicativ: Să 
râzi în hohote de ce ţi se întâmplă / 
Inseamnă vindecarea pe jumătate, 
scrie autoarea precizând între pa- 
ranteze (am învăţat asta din cărţi 
nu din propriile răni). 

La deschiderea parantezelor, 
pe parcurs, ni se dezvăluie lumea 
unui personaj feminin rănit în adân- 
cul fiinţei de „pumnalul destinului”: 
Doi părinţi morți. / Doi împărțit la doi, 
scrie scurt autoarea, fără inutile detalii 
despre propria-i biografie. 

Lumea Clarei Mărgineanu în 
care ispita e pe gratis iar dezertarea, 
un exercițiu de stil e una în care co- 
există rugăciunea şi dezastrul, este 
cea de după Eugen lonesco, Samuel 
Becket şi George Luis Borges, în 


care aşezarea omului în „ecosistem” 
presupune o forță enormă a spiritului. 
Pe aceasta Clara Mărgineanu şi-o 
revendică din propria-i feminitate, în 
care descoperă o anumită putere de 
regenerare. Personajul liric renaşte 
din chiar dialogul cu poemul. 

E un alt fel de intertextualitate 
decât cea în care coexistă fragmente 
de texte străine. E ca şi cum autoarea 
şi-ar citi propriul destin ca pe un text 
străin, transfigurându-l artistic. Din 
poezia Clarei Mărgineanu se degajă o 
forţă incontestabilă datorită prezenţei 
feminine anonime. Faptul că autoa- 
rea îşi asumă conştiinţa anonimatului 
feminin contează în primul rând. Abia 
de aici încolo lumea poeziei sale îşi 
dezvăluie adevăratele dimensiuni. 
Radiografierea vieţii de fiece zi se 
constituie într-un univers spasmodic, 
întrebările fiind formulate cu fermitate: 
Dacă marile mele dureri / Au devenit 
atât de ale mele, / Voi avea oare 
norocul / Ca marile mele dureri / Să 
nu-mi aparțină / Cu adevărat? (an 
nou cu interjecţii). Urletul, otrava, 
vipera, jarul, lama de cuţit, spaima, 
iluzia, boala, frica, violenţa şi mirosul 
de leşie — toate se adună într-o lume 
a absenţelor, pe care autoarea vrea 
să o facă locuibilă prin chemarea 
iubirii: Eu injectez oxigen / In aerul 
din care / Cineva lipseşte. 

O linişte înşelătoare este trasă 
aidoma unei cortine, separând fo- 
carul emoţiilor în fierbere şi viziunile 
cu accente de apocalipsă. „Izolarea” 
aceasta prin cortina liniştii aparente 
vine nu atât din lipsa de încredere 
în viaţă, cât din dorinţa de aflare, pe 
cont propriu, a sursei de alimentare 
a încrederii. Convertirea dragostei în 
„carte”, în poezie, în cuvântul cu mlă- 
dieri poeticeşti lasă la vedere dorinţa 
de a crede în forţa miraculoasă a dra- 
gostei, a cuvântului şi a lui Dumne- 
zeu. Acestea sunt, de fapt, punctele 
pe care se reperează poezia plină 
de fiorduri dramatice şi de expresii 
cu veritabile virtuţi artistice a Clarei 
Mărgineanu. Draperiile de cuvinte 
menite să apere fiinţa personajului 
liric, care, în ciuda curajului afişat, 
este, în esenţa sa, unul vulnerabil, au 
rolul de perete izolator, de descântec 
ce apără firea de răul destinului, de 
casă-cetate în care personajul liric, 

consumând şi fiind consumat de 
emoții, îşi consolidează „statutul” său 
de om al firii care a cunoscut o sumă 
de experienţe pe care şi le asumă 
la modul poetic postmodern. Astfel 
dragostea are feţe multiple, unele 
fiind derutante, înşelătoare: S-a lăsat 
vândută pe un sărut, / | s-a bătut în 
inimă un cui înroşit, / Urletul ei a trezit 
oraşul, // A doua zi, au biciuit-o în pia- 
ta publică / Pentru tulburarea liniştii 
(scurtă poveste despre biciuire). 
Trăgându-şi firele din timpuri stră- 
vechi, de ev mediu, când, în general, 
era asociată cu sentimentul suprem 
faţă de divinitate, dragostea persona- 
jului din poezia Clarei Mărgineanu se 
îndreaptă către o zonă în care tragicul 
şi grotescul îşi dau mâna. Spectacolul 
trăirii, aflate la cota înaltă a „consu- 
merismului” emotiv, se desfăşoară 
pe un loc înalt, pe munte, fără a fi 
străin de Dumnezeu, dar se petrece 
o schimbare evidentă de accente: 
„Aerul munţilor cu biserici săpate în 
piatră” este înlocuit cu aerul, doar cu 
„aerul din preajma unui om”, iar în 
rezultatul acestui „management” al 
emoţiilor tărâmul sentimentelor este 
invadat de „circul veseliei generale, 
pe fundalul căruia o icoană plânge” 
(Ar putea oare fi însăşi imaginea per- 
sonajului liric postmodern?). 
Disperarea se consumă într- 
un spaţiu închis, poeta recurgând la 
strategii expresive tipic postmoderne: 
Era o iarnă nordică, era un fel 
de bine 
Cu mine înspăimântată, cu tine 
dirijând geografia... 
M-am încăierat orbeşte cu uşa, 
cu fereastra, 
M-am prelins în stare lichidă, 
pe un perete 
Ce gesturi imprudente sunt 
la modă în vara aceasta 
Plăsmuite altui destin, 
de ursitoarele bete 
(visul nordic). 
Gesturile, de-a dreptul şocante, 
disimulează fragilitatea: 
Tremură în inima mea 
Mâinile şi răsuflarea unui copil 
bătut 
...Nu eu am pus otravă 
la rădăcina urletului, 
Nu eu mi-am tăiat încheietura 
Ca să ling jarul, 
Nu eu mi-am smuls venele 


cu dinţii. 

Este prezentă aici o luptă cum- 
plită cu singurătatea, amintind de 
maniera poetului francez de la Mar- 
cilia Gerard Blue, care îşi tranşează 
în versuri singurătatea cu loviturile 
disperării. La poeta noastră singură- 
tatea este resimţită supraindividual: 

Alo, doctore, 

Nici măcar nu sunt eu 

cea care îţi vorbeşte acum 

Ci Dumnezeu a scris 

acest poem 
Mai demult, 
In creierul meu 
(doctore, în noaptea asta). 

Dată la o parte, cortina lasă la 
vedere un „bestiar subteran, unde 
vampirii şi vrăjitoarele fac tumbe” cu 
mantia personajului liric în dinţi. Un 
personaj făcând exerciţii de exor- 
cism, învingând spaime şi deziluzii, 
depăşind starea de sinceritate fadă 
(La curtea aristocraților nu poţi merge 
aşa ca un nebun, cu inima în pumni 
şi viața răstignită), trăieşte la modul 
sarcastic trucajele vieţii mondene, 
fără a-i fi străin un anumit sentiment 
de vinovăţie: 

Cineva mi-a injectat forță 

Proiectându-mi vinovăția, 

A fost o anestezie totală. 

In ordinea trucajelor „singu- 
rătatea e marfă de contrabandă”, 
parfumul tinereţii miroase bolnav. 
Luciditatea, ca o lamă de cuţit, este 
la îndemâna autoarei care decupea- 
ză imagini memorabile ce degajă 
energia „care ne condamnă să nu 
murim”. E o lume „fără învingători şi 
fără învinşi, în care adevărul nu mai 
are forţă, iar remuşcările nici atât”, 
duminica fiind „o sărmană duminică”, 
în care „blândeţea se risipeşte în fi- 
ecare banalitate”. Tonul de romanţă 
nu lipseşte, însă este şi el redactat 
în cheie postmodernă, cu „mâini de 
absenţă bronzată”, absenţa, mereu 
aceeaşi absenţă provocând senzaţia 
unei frici ancestrale: 

E vară 

Mi-e frică de viaţă ca şi 

de moarte. 

E o frică geamănă cu aruncarea 
în gol: 

M-am aruncat în gol 

Știind undeva braţe pregătite 

să mă prindă, 

O lume gata să zâmbească 
Măştii mele văruite 
Şi câțiva oameni gata să dea 
cu mine 
De pământ. 
(aruncarea în gol). 
Versurile în care infinitul se con- 
jugă cu finitul, unde se odihnesc cu 
graţie „hohotul şi spasmul”, iau uneori 
forme aforistice: 
Destinul aleargă uneori 
Intr-un automobil luxos, 
lăsându-ne viaţa în urmă. 
Sau: 
Trebuie să fii foarte puternic 
Ca să fii învins. 
Tăcerea, absenţa, amintirea 
(ar trebui să scriu un poem erotic 
în care se trăieşte, se uită, se tace, 
scrie autoarea) sunt tot atâtea pre- 
turi ale iubirii, altă dată lăsându-i-se 
destinatarului la poartă „un cec de 
iubire în alb”. 


Clara Mărgineanu 


dans cu pumnalul în inimă 


O fantomă alergând prin tim- 
puri, răscolind amintirile mierii, de- 
zertând din propriile măşti pentru a fi, 
pentru a urla „Este!”, se desprinde din 
această poezie ca dintr-un film în care 
Marele Regizor nu spune „Stop!”, ci 
vrea încă o dublă într-un film care 
îi confiscă destinul protagonistului 
rămas în aşteptarea îngerului: 

Ar trebui să coboare îngerul 

într-un ecou de lumină 

să îmi facă cu ochiul 

(avertisment). 

Disperarea, absenţa acordului 
dintre un eu potenţial şi unul existent 
determină mişcarea în zig-zag şi 
duritatea relaţiei ego-alter ego: Eu nu 
vorbesc cu cealaltă eu, / doar dan- 
săm uneori. / Cu pumnalul în inimă, 
puterea anonimă a feminităţii riscând, 
până la urmă, să se autoanihileze. 

Clara MĂRGINEANU 


C'UN TRANDAFIR GALBEN 


Viaţa ruptă în două bucăţi (nu ştiu dacă egale) 
Moartea, făcută praf 

Inima mea, ca o cameră vraişte, pictată în albastru, 
O femeie îşi prizează delicat propria-i vârstă 

(Nu îţi ştiu gusturile, dar îţi ştiu gustul). 


Am sărutat una dintre măşiile vorbitoare, 
Intr-o dimineaţă de vară, 

Urma un fel de nuntă 

(Sunt văduvă înainte de a fi mireasă) 
Atâtea flori în jur, iar eu, 

întinsă pe patul de jar, 

Sunt vie. 


Împotriva amintirilor care mă păzesc, 
Ridic un trandafir galben 
(Pe limbă gustul prafului de puşcă) 


A murit femeia pe care tu, într-o dimineaţă, 
Ai vrut să o cunoşti. 

Trăieşte femeia pe care ai văzut-o orbecăind 
Printre arte, 


În timp ce viaţa i-ar fi fost de ajuns. 


GOLITĂ, ÎN HAINĂ DE BLANĂ 


În noaptea aceea 

Aveam nevoie să-mi sorb tristeţea 
De pe buzele altcuiva, 

M-am expus, 

Imaginea e realitate, 

Golită de creier, de iluzie, de căldură, 
Golită, în haină de blană. 


Era frig şi se apropia Crăciunul. 


ARD PAGINI LA MODĂ 


Ard pagini la modă cu veşti despre tine, 
Femeia amară descântă perechi, 
Dansează amanţii pe ritmuri străine, 

E viscol de vară iar vinul e vechi, 

Revin disperat sărbători, în neştire 

Penibilă-i plata, de două parale, 
Din noi se aruncă-n pământ cu iubire, 
Din ei se porneşte furtună de jale. 


AN NOU CU INTERJECŢII 


Am fost atât de aproape de fericire, 
Gata să nu mai învăţ 
Nimic de la viaţă. 


Am tăcut atâţia ani, minunile 
Pe care n-am ştiut să le trăiesc 
(Muţenia, disperată interjecţie) 


Dacă marile tale dureri 

Au devenit atât de ale mele, 
Voi avea oare norocul 

Ca marile mele dureri 

Să nu-mi mai aparţină 


Cu adevărat? 


DOCTORE, ÎN NOAPTEA ASTA 


Albastru şi gheaţă 

In înserările norocoase 

Ale unui timp înroşit cândva cu vin fiert, 
Tremură în inima mea 

Mâinile şi răsuflarea unui copil bătut, 
Sirena Salvării îmi vindecă surzenia, 
Doctore, în noaptea asta 

Nu eu am pus otravă la rădăcina urletului, 
Nu eu mi-am tăiat încheietura 

Ca să ling jarul, 

Nu eu mi-am smuls venele cu dinţii. 


Alo, doctore, 

Nici măcar nu sunt eu 

Cea care îţi vorbeşte acum, 

Ci Dumnezeu a scris acest poem 
Mai demult 

In creierul meu. 


AERUL DIN CARE CINEVA LIPSEŞTE 


Viaţa mea 

Este cronica unei înfrângeri clevetite. 
Aşa se aude 

Din bestiarul subteran 

Unde vampirii şi vrăjitoarele 

Fac tumbe 

Cu mantia mea în dinţi. 

Cândva, am îndrăznit şi am fost 
Regina florilor de zahăr ars, 
Cândva am cedat şi am fost 
Victima preferată a umilinţei, 

O femeie albastră 

Face exerciţii de exorcism, 

Eu injectez oxigen 

În aerul din care 

Cineva lipseşte. 


VIS 


Vedeam întinderi pictate cu lamă de cuţit 
Pe trupul meu, 

Zeii mă otrăveau încet, dar sigur, 
Spaima mi-a jupuit până la os iluzia, 

De aceea îmi venea să plâng, 

Dar am muşcat cu poftă 

Numele tău, 

Pe toate buzele. 


Tăcerea va sparge timpanele acestui poem 
Inainte de a-mi da inima la câini, 
Să o mănânce. 


TRUCAJ Il 


Mă voi tăvăli de râs, trucând identități, 
Singurătatea e marfă de contrabandă, 
Bolnav miroase ultima picătură 

Din parfumul tinereţii mele, 

Frumos îmi pun semnătura 

Pe filmele metaforei, 


Îmi fac şi eu 

Ca şi ploaia, 
Meseria, 

Intr-o lume în care 
Ispita e pe gratis, 
lar dezertarea 

Un exerciţiu de stil. 


ARUNCAREA ÎN GOL 


Prietenului meu, fratele Corco 


M-am aruncat în gol 
Ştiind undeva braţe pregătite să mă prindă, 
O lume gata să zâmbească 

Măştii mele văruite 
Şi câţiva oameni gata să dea cu mine 
De pământ. 


Mâine dimineaţă 

Voi bea cafeaua cu un înger 
Trimis să îmi spună 

Că nu s-a întâmplat nimic. 


SINGURĂTATEA DOARME ÎN PAT CU MINE 


Drumul de la tandrete la brutalitate 
l-am înghiţit brusc, 

într-o vară în care m-am apropiat 
de cea care doream să fiu. 

Vara de beţie, iubit absent, 
Experienţa limită a trădării. 


El anulează indiferent chemările, 

Ea îşi plimbă părul negru prin saloane cu 
candelabre de cristal, 

Işi fac impecabil meseria, 

ca şi ploaia, 


În rest, totul e perfect, 
Singurătatea doarme în pat cu mine. 


DOAR ATUNCI SUNT POET 


Când nu mai am arme, 
Imi smulg inima din piept 
Şi o dau la câini să o mănânce 


Doi ochi smulşi de pliscul destinului, 
Doi părinţi morţi, 


Doi împărţit la doi, 
Singurătatea confiscându-mi duminicile, 


Când femeia din mine urlă sălbatic, 
Doar atunci sunt poet. 
Dans cu pumnalul în inimă. 


Eu nu vorbesc cu cealaltă eu 
Doar dansăm uneori, 


Cu pumnalul destinului în inimă. 

Jorge Luis BORGES 


S-a născut la Buenos Aires în august 1899. Şi-a făcut studiile în Argenti- 
na, apoi în Elveţia şi Franţa. Este unul dintre cei mai mari scriitori ai secolului 
al XX-lea. Numeroasele sale volume au fost traduse în majoritatea limbilor 
de pe glob. A explorat, în toată creaţia sa, realitatea, istoria, mitul, metafizica, 
literatura, căutînd — într-un alt mod decit scriitorii romantici — adevărul abso- 
lut. In acelaşi timp, el ştie că această căutare, care justifică „algebra ființei 
umane”, va eşua, căci „adevărul unic nu există”. 

In anul 1955, studiind mai multe limbi (anglo-saxona, norvegiana 
veche, japoneza ş.a.), începe să-şi piardă vederea... 

Este director al Bibliotecii Naţionale a Argentinei şi profesor univer- 
sitar. A fost laureat a numeroase distincţii internaţionale, inclusiv Premiul 
Formentor în 1961, Premiul lerusalim în 1971 şi Premiul Cervantes în 
1980, care i-a fost acordat de însuşi Regele Spaniei. A fost înnobilat de 
Regina Angliei. Doctor honoris causa al Universităţii Columbia, al Univer- 
sităţii Oxford şi al Universităţii din Paris. 

In 1985 se stabileşte la Geneva, oraş în care moare, la virsta de 87 
de ani. 

BORGES despre BORGES: „...N-am citit prea mult în viaţa mea, în 
schimb am recitit foarte mult...”; „Nu cred să fi citit vreodată un ziar”; „Bi- 
blioteca mea este alcătuită din cărţi bune. Şi cine sînt eu ca să stau lîngă 
Virgiliu sau Stevenson? Deci nu am nici o carte de a mea în casă”: „...mi- 
am imaginat întotdeauna paradisul ca o bibliotecă, nu ca o grădină”; „Eu 
nu scriu opere de ficţiune, eu inventez fapte”; „Cînd eram student, mi-am 
petrecut un an din viaţă căutînd centrul conştiinţei. Nu l-am găsit niciodată”; 
„€u sînt acasă şi la Buenos Aires, şi în Anglia, Texas şi în Montevideo... 
şi la Geneva, şi la Edinburg şi în multe alte oraşe”. 


DIALOG PE MARGINEA UNUI DIALOG 


A. — Adînciţi într-o conversaţie pe tema nemuririi, lăsasem să se înnopteze 
fără a mai fi aprins lumina. Nu ne vedeam feţele. Cu o nepăsare şi o blîndeţe 
mult mai convingătoare decît pasiunea, glasul lui Macedonio Fernández ne 
repeta că sufletu-i nemuritor. Mă asigura că moartea trupului este lipsită de 
orice importanţă şi că a muri e, fără îndoială, faptul cel mai neînsemnat care i 
se poate întîmpla unui om. Eu îmi făceam de lucru cu briceagul lui Macedonio; 
îl deschideam şi îl închideam la loc. O armonică de prin vecini plîngea fără 
sfîrşit La Cumparsita, acel moft consternat care le place atîtor inşi din pricina 
minciunii că ar fi vechi... Atunci, eu i-am propus lui Macedonio să ne sinucidem, 
pentru a putea să stăm de vorbă fără a fi deranjati. 

Z. (amuzat) — Dar presupun că, în cele din urmă, nu v-aţi decis. 

A. (în plină transă) — Sincer să fiu, nu-mi amintesc dacă în noaptea aceea 
ne-am sinucis ori nu. 


URZEALA 


Pentru ca oroarea lui să fie perfectă, Caesar, încolţit la piciorul unei statui 
de nerăbdătoarele pumnale ale prietenilor săi, descoperă, printre chipuri şi lame 
de oţel, pe acela al lui Marcus Junius Brutus, favoritul, poate chiar fiul său, 

şi atunci renunţă să se mai apere şi exclamă: Şi tu, fiul meu! Shakespeare şi 
Quevedo reiau pateticul strigăt. 

Destinului îi plac repetițiile, variantele, simetriile; cu nouăsprezece veacuri 
mai tîrziu, în sudul provinciei Buenos Aires, un gaucho e atacat de alţi gauchos 
şi, prăbuşindu-se, îl recunoaşte pe fiul său, căruia i se adresează cu blîndă 
mustrare şi lentă uimire (aceste vorbe ar trebui să fie ascultate, nu citite): Măi, 
să fie! E ucis şi nu ştie că moare doar pentru repetarea unei scene. 


PARABOLA LUI CERVANTES 
ŞI A LUI DON QUIJOTE 


Sătul de pămînturile Spaniei, un bătrîn oştean al regelui încearcă să-şi 
găsească desfătarea în vastele geografii ale lui Ariosto, în acea vale a lunii unde 
sălăşluieşte timpul care-a fost risipit de vise, şi în idolul de aur al lui Mahoma 
răpit de Montalban. 

Intr-o blajină ironie faţă de sine însuşi, imagină un cavaler naiv care, cu 
mintea tulburată de lectura acestor miracole, porneşte să caute aventuri şi vrăji 
în locuri prozaice numite El Toboso ori Montiel. 

Infrînt de realitate, de Spania, Don Quijote se stinge din viaţă în satul său 
natal, către 1614. Şi prea puţin va izbuti să-i supravieţuiască Miguel de Cervantes. 

Pentru amîndoi, pentru visător şi visat, întreagă această urzeală a fost 
întemeiată pe opoziţia a două lumi: lumea ireală a romanelor cavalereşti, lumea 
cotidiană şi comună a veacului al XVII-lea. 

N-au bănuit că anii vor sfîrşi prin a şlefui discordia, n-au bănuit că şi la 
Mancha, şi Montiel, şi uscatul chip al cavalerului vor fi, pentru viitorime, nu mai 
puţin poetice decit etapele lui Sindbad sau vastele geografii ale lui Ariosto. 

Pentru că la începutul literaturii se află mitul, şi tot astfel şi la sfîrşitul ei. 


Clinica Devoto, ianuarie 1955 


174 Limba Română 


PARADISUL, XXXI, 108 


Diodor Siculo povesteşte istoria unui zeu sfîrtecat şi împrăştiat. Cine, 
înaintînd în penumbra asfinţitului sau trasînd o dată din trecutul său, nu a simţit 
că a pierdut un lucru infinit? 

Oamenii au pierdut o faţă, o faţă irecuperabilă, şi cu toţii voiau să fie 
pelerinul acela (visat în empireu, sub Trandafir) care la Roma vede linţoliul 
Veronicăi şi şopteşte pătruns de credinţă: Isuse Cristoase, Dumnezeul meu, 
Dumnezeu adevărat, aşa era, deci, faţa ta? 

Există o faţă de piatra pe un drum şi o inscripţie care spune: Adevăratul 
Portret al Sfintei Feţe a lui Dumnezeu din Jaen; dacă într-adevăr am şti cum 
a fost, am deţine cheia parabolelor şi am şti dacă fiul dulgherului a fost de 
asemenea Fiul lui Dumnezeu. 

Pavel l-a văzut ca o lumină care l-a doborit la pămînt; loan, precum soa- 
rele cînd străluceşte la amiază; Teresa de Jesus, de multe ori, scăldată într-o 
lumina blîndă, şi n-a putut preciza niciodată culoarea ochilor Lui. 

Am pierdut aceste trăsături, aşa cum se poate pierde un număr magic, 
alcătuit din cifre obişnuite; aşa cum se pierde pentru totdeauna o imagine în 
caleidoscop. Le putem vedea şi ignora. Profilul unui evreu în metrou este, poa- 
te, profilul lui Cristos; mîinile care ne dau cîteva monede la un ghişeu repetă, 
poate, mîinile pe care nişte soldaţi, cîndva, le-au pironit pe cruce. 

Poate că o trăsătură a feţei răstignite pîndeşte în fiecare oglindă; poate 
că faţa a murit, s-a şters, pentru ca Dumnezeu să fim noi toţi. 

Cine ştie dacă noaptea asta nu o vom vedea în labirinturile visului, iar 
miine nu vom mai şti nimic? 


INFERNUL, |, 32 


Din zorii zilei şi pînă la lăsarea nopţii, un leopard, către sfîrşitul veacului 
al XII-lea, vedea nişte tăblii de lemn, nişte drugi verticali de fier, chipuri de 
bărbaţi şi femei care nu erau niciodată aceleaşi, un zid gros şi, poate, un şanţ 
de piatră acoperit cu frunze uscate. Nu ştia, nu putea şti, că jinduieşte iubire şi 
cruzime şi aprinsa dorinţă de a sfişia şi vîntul care aduce cu el boare de cerb, 
însă ceva înlăuntrul lui simţea că se înăbuşă şi că se răzvrăteşte şi atuncea 
Dumnezeu îi glăsui într-un vis: Trăieşte şi vei muri în temnita aceasta pentru 
ca un om pe care eu îl ştiu să te privească de un număr anumit de ori şi apoi 
să nu te poată da uitării şi să-ţi pună făptura şi simbolul într-un poem, care 
îşi are locul lui precis în urzeala universului. Induri captivitatea, însă vei dărui 
acelui poem un cuvînt. Dumnezeu, în vis, ilumină grosolănia fiarei şi aceasta 
înţelese pricinile şi îşi încuviinţă destinul, dar nu găsi înlauntrul ei, cînd se trezi, 
decit o întunecată resemnare, o curajoasă ignoranță, căci mersul lumii este 
prea complex pentru naivitatea unei fiare. 

Ani mai tîrziu, la Ravenna, Dante îşi trăia clipele de pe urmă, la fel de 
nejustificat, la fel de singur ca oricare alt om. In clipa unui vis, Dumnezeu îi 
dezvălui tainicul rost al vieţii şi al migalei sale; Dante, uimit, află în sfîrşit cine 
era şi ce era şi binecuvîntă amărăciunile îndurate. Tradiţia povesteşte că, 
la deşteptare, simţi că a primit şi a pierdut un lucru infinit, ceva ce nu putea 
recupera, şi nici măcar întrezări, căci mersul lumii este prea complex pentru 
naivitatea unui om. 

Trad. de Cristina Hăulică 

LEO BUTNARU: 
„REFUZ 
SUBTERFUGIUL 
CONCLUZIILOR. 
VIAŢA ŞI CREAŢIA 
SUNT FENOMENE 
MEREU DESCHISE” 


— Domnule Leo Butnaru, când 
aţi debutat în presă ca... om al 
scrisului? 

— Am debutat prin 1965-1966, 
cu nişte texte „jurnalistice” inspirate 
din realitatea „tumultuoasă” a Negu- 
renilor mei de baştină. Le-am publicat 
în ziarul raional din Sângerei (Lazo, 
pe atunci), încurajat de un colabora- 
tor al redacţiei (îmi trimitea scrisori 
instructive), pe nume Nagacevschi. 
lar primele poeme mi-au fost tipărite 
în ziarul Tinerimea Moldovei, în mai 
1967. După un an de întrerupere a 
studiilor (însă nu şi a celor de auto- 
didact), eram elev în ultima clasă a 
şcolii medii din Ciocâlteni, Orhei. 

- Intrând apoi în mediul stu- 
denţesc universitar, vă plasați şi 
pe alte niveluri de conştiinţă, nu? 

— Sigur, de la sine înţeles. 
Aveam posibilitate să descopăr li- 
teratura lumii, estetica, filozofia. Pot 
spune că biblioteca universitară şi 
cea republicană aveau multă litera- 
tură română şi tradusă în româneşte; 
aveau revistele România literară, 
Luceafărul, Contemporanul, Secolul 
XX etc. Această situaţie mă ajuta — 
cum ar fi zis Nichita Stănescu — să mă 
obişnuiesc cu interiorul poeziei, fiind 
benefică începuturilor mele literare ce 
simpatizau cu formulele artei moder- 
ne, astfel că, în continuare, cu anii, 
cu experienţa, cu maturizarea, nu a 
trebuit să fac schimbări radicale de 
direcţie (preferinţă), ci doar, mereu, 
„necesare” corecţii de curs, ceea ce 
mă plasează, astăzi, cred, în „apele 
neutre”, dar nu obligatoriu şi liniştite, 
dintre modernism şi postmodernism. 


Însă pot naviga în orice direcţie do- 
resc, dacă aceasta mi se pare a nu 
fi una greşită. 

— Unde scriaţi versuri, la bibli- 
otecă, la cămin, în sălile de curs? 

— Depindea. Dar mai des -— la 
bibliotecă. Dar şi... oriunde... Insă 
cel mai „acut” resimt şi pot rememo- 
ra şi acum plăcerea, euforia, starea 
romantică a firii mele din anumite mo- 
mente, dintr-un anumit spaţiu — cele 
pe care le-am trăit în camera mea, în 
iatacul meu din casa părintească de 
la Negureni, unde deja aveam încro- 
pită o bibliotecă şi, când reveneam, 
puteam să stau zi şi noapte, preo- 
cupat de toate ale mele şi, mai mult 
ca de altele, de scris şi de citit. Acea 
stare o resimt vie, palpabilă, dincolo 
de orice teleologie şi preocupări utili- 
tare, de atunci, de astăzi... Şi mai era 
ceva: o dată cu noile mele orizonturi 
(şi tărâmuri) de lectură, o dată cu 
diversificarea şi... complicarea aces- 
tora (drept grad de complexitate), 
constatam pe zi ce trece o masivă 
năvală de cuvinte (noţiuni) noi (cel 
puţin, necunoscute mie până atunci) 
care, trebuie să recunosc, pentru în- 
ceput mă descumpăniseră, pentru ca 
abia mai apoi să-mi cultiv, încetul cu 
încetul, necesara răbdare, gustul şi 
abilitatea „de le demander leur iden- 
tité”, cum ar zice francezul, pe unele 
memorizându-le, ca semnificaţie, la 
prima deschidere a Dicţionarului 
Limbii Române Moderne, pe altele 
trecându-le într-un carnet de neo(leo) 
logisme, pe care, iarăşi recunosc, 
nu-l redeschideam cu prea mare 
entuziasm. Dar vorba aia: nevoia 
te învaţă (te obişnuieşte, îţi impune 
etc.). Pentru a memoriza mai eficient 
cuvintele noi, le includeam, progra- 
matic, în textele pe care le publicam 
în ziarul universitar la rubrica... „Ta- 
bletă”. Eram arghezian şi ambițios, în 
publicistică! Anumitor colegi unele din 
acele încercări nu li se păreau decât 
exagerări neologistice. Ei bine, peste 
vreo 35 de ani, am publicat poemul 
„Voluptatea explicativului”, din care 
citez: „După al treilea an de facultate/ 
improvizasem sărbătorirea scoaterii 

la capăt a/ primului DEX din viaţa 
mea/ ferfeniţat imposibil de re-adunat 
în/ ordinea firească A-Z a alfabetului/ 
dăruindu-l prietenilor fascicolă cu fas- 
cicolă/ coliţă cu coliţă/ întru amintire şi 
bună dispoziţie...”. Probabil, şi acelor 
dintâi DLRM-uri şi DEX-uri le datorez 
acceptarea efortului şi a capacităţii 
de aplicare de sine, întreţinute de o 
predispoziţie şi o voinţă de a munci 
în câmpul literaturii. 

— Ce credeţi, astăzi, despre 
prima dvs. carte? 

— Ţin totuşi la câteva poeme din 
Aripă în lumină. Ele conţin versuri, 
metafore care mă anunțau pe cel de 
azi. Este extrem de curios — mi se 
pare — că evoluţia mea a fost intuită 
de un coleg de generaţie, dar nu de 
la Chişinău (aici, ierarhiile erau deja... 
beton!), ci de la Cernăuţi, actualmen- 
te stabilit la Bucureşti, Ştefan Hostiuc 
care, în recenzia publicată atunci în 
revista Nistru, scria despre (aş vrea 
să-i fac colegial-atenţi pe unii... post- 
modernişti) „creatorul unor structuri 
poetice originale”, scrise „într-un 
limbaj îndrăzneţ, împrumutat de la 
uzul cotidian”; despre „explorarea 
poetică a limbajului de toate zilele” 
şi despre acea „soluţie care este de- 
rutantă pentru acela care se apropie 
de poezie cu certitudinea că aceasta 
trebuie să fie „clară” de pe poziţiile 
logicii noţionale”. 

- Deja intraţi uşor în pole- 
mică... 

— Nu acum. Poate ceva mai 
încolo. lar referitor la prima mea 
carte aş vrea să mai spun că, dacă 
acceptăm că temele predilecte ale 
simbolismului ar ţine de provincie 
(precum remarca George Călinescu 
despre Tristan Tzara, spre exemplu), 
cu duminici şi spitaluri, în primele 
mele cărţi acestea se regăsesc şi, 
probabil, sunt „simbolist sadea” în 
mai multe poeme din volumul Aripă 
în lumină şi în alte două care i-au 
urmat — Sâmbătă spre duminică şi 
Duminici lucrătoare. 

— După publicarea acestor 
cărţi, adică după trecerea cu suc- 
ces a primelor teste „la rezistenţă” 


şi perseverenţă în şi întru literatu- 
ră, v-aţi spus cumva că sunteţi un 
predestinat atavic scrisului? 

— E de presupus că obţineam 
deja oarecare încredere în juste- 
tea opţiunilor mele. Pentru că, în 
copilărie, eu mă dedasem şi altor 
genuri artistice — pictam, sculptam, 
confecţionam măşti papier mâché, 
„dominam”, ca interpret şi prezen- 
tator, scena şcolii şi a satului, astfel 
că mă gândeam şi la o eventuală 
carieră actoricească, dar, fiind prea 
complicate toate astea — sub aspect 
de „realizare profesională” într-un 
mediu rustic, patriarhal de-a binelea, 
aptitudinile mele artistice, în general, 
s-au esenţializat în opţiunea pentru 
coala de hârtie, creion şi cuvânt scris. 
Abia mai târziu aveam să înţeleg că fi- 
ecăruia îi este dat un spaţiu de interes 
şi manifestare mai propice decât alte 
spaţii, sau el însuşi, tânărul, şi-l alege, 
modelându-şi-l şi automodelându-se. 
Spaţiul meu (spre norocul meu! zic 
astăzi) a fost să fie cel al scrisului şi 
mediului (şi de solitudine) pe care îl 
creează literatura. 

Şi încă ceva, la aceeaşi temă, 
dar dintr-un alt unghi: vreau să spun 
că trece timp mult, frământ în dubii 
şi nemulțumiri, rătăciri şi dezamăgiri 
între prima poezie sau carte publi- 
cată şi momentul în care, parcă pe 
neobservate, ca şi cum de la sine, 
îndrăzneşti să-ţi atribui şi ţie mai mult 
epitetul decât substantivul de scriitor. 
Insă iar şi iar revii asupra acestei în- 
tâmplări cu tine însuţi, întrebându-te 
dacă meriţi totuşi cu adevărat acest 
nou calificativ al condiţiei de om care 
face ceva, care... creează, adică! 
Oare — te întrebi — nu eşti cumva cam 
impertinent şi orgolios, crezându-te 
afinul lui... Balzac? Astfel că, peste 
ani, fie şi după douăzeci de cărţi 
editate, după tot atâtea titluri (cine 
le are...) şi premii ce ţi s-au atribuit, 
când e cazul să îndeplineşti o anche- 
tă oarecare, la capitolul „profesia” nu 
cutezi să scrii răs-pi-cat: scriitor, ci, 
de regulă, apelezi la mai puţin pre- 
tenţiosul şi „împovărătorul”: jurnalist. 
In caz contrar, ar putea adia a „cult 

persona!” (nu al personalităţii totuşi, 
ci în sensul de culte de moi, cum zice 
fratele de latinie, francezul). 

— Chiar şi astăzi vă declaraţi 
numai jurnalist? 

— Nu, deja m-am obişnuit să 
spun pe şleau ceea ce sunt: scriitor. 

— Incă de la debut, aţi fost 
un verlibrist sui generis. Mai apoi, 
uneori, aţi abordat şi formele fixe, 
clasice, ale poeziei. Insă în volume- 
le mai recente, Pe lângă ştreang, 
steag şi înger (Editura Dacia) şi 
Sfinxul itinerant (Editura Vinea), 
aproape că nu mai apar rigorile 
formelor tradiţionale ale poeziei. 
Aveţi vreo explicaţie specială? 

— Cred că se poate observa 
fără efort că, chiar şi atunci când 
scriu poeme în matricea tradiţiei şi a 
formelor fixe, şi ele emană un spirit al 
modernităţii. Insă şi astăzi, din motive 
imprevizibile, dar explicabile totuşi, 
formula verlibrismului preponderent 
metaforic care mă caracterizează, 
presupun, e diversificată din când 
în când de anumite poeme uşor... 
neo-conservatoare, însă nestrăine 
— spuneam — de spiritul estetic con- 
temporan. 

Se crede că poezia proporțiilor 
— aşa i-aş zice prozodiei clasicizante 
ca formă (ritm riguros, simetrie etc.) 
— exprimă intenţionalitatea artistică 
într-un mod mai limpede, adică mai 
accesibil. Insă ea va fi clară, accesi- 
bilă — cu toată normativitatea-i strictă 
— doar în dependenţă de gradul de 
pregătire şi intelecţiune estetică — în 
sens mai larg — ale diverselor cate- 
gorii de cititori. 

Astăzi a devenit deja arbitrară, 
destul de relativă distincţia clasică, 
aproape dogmatică, între conţinutul 
şi forma poetică. Mai ales în cazul 
când limbajul în sine pretinde dreptul 
de operă de artă! In ce mă priveşte, 
aş putea spune — potrivind un registru 
sinestezic, analogic — că unele din 
poemele mele, puse în severe forme 
clasiciste, încheiate la toate rimele, 
țin totuşi de ceea ce pictorii numesc 
avangarda figurativă. Asta în măsura 
(cred că relativ mică) în care poezia 


suportă / acceptă definiţii prin analo- 
gie cu alte limbaje artistice. Şi suportă 
totuşi, dacă e să ne amintim barem 
de anticul Ut pictura poesis — dicton 
destul de uzitat şi uzat, dar încă... 
funcţional. 

Anumite motivații ale „tentaţiilor 
clasicizante” le-am expus cu alte oca- 
zii, unele ţinând chiar de prima mea 
carte, Aripă în lumină, după care 
un cunoscut exeget exclamase: „Ce 
poet ambițios: pe parcursul întregii 
cărţi nu a admis nici o rimă!”. Deci 
am dat câteva sonete, ca să învede- 
rez că aş fi familiarizat cu „modelele 
academice”. Alte dăţi — şi-o mărturi- 
sesc acum, ad hoc — pur şi simplu 
eşti tentat să-ţi propui tu însuţi nişte 
reprize de virtuozitate poetică, de 
paganinism (dar poate şi... păgânism, 
pentru că poezia a apărut până la 
creştinism, nu?) prozodic oarecum 
peste mersul general al creaţiei tale 
şi deci deosebitoare în întregul ei 
context. Astfel că nici eu nu rezist, 
uneori, ispitei de a proba / declanşa 
dexteritatea de care sunt în stare în 
texte de o rigoare clasicistă, însă de o 
cât mai mare descătuşare semantică, 
ideatică în cuprinsul acestor forme, 
unde rima interioară, asonanţa, 
omonimia, antinomia, inventivitatea 
verbocreatorie, sintagmatică ş.a. 
conlucrează la a oferi ceva de nea- 
tins în cele mai democratice prozodii 
ale poeziei etern-meta-moderne. 
Asta în linia „discretei idei” că, în 
timpurile noastre, precum şi în cele 
ce vor urma avangardismului, mo- 
dernismului, există şi va exista un 
proces permanentizat întru înnoirea 
artei, indiferent de forma / matricea în 
care este „turnată” aceasta. Da, mo- 
dernismul, zic, pentru a accentua că 
nu sunt un filopostmodernist, văzând 
în această noţiune un prefix în plus, 
de felul meu rămânând a fi un filomo- 
dernist convins. Acceptând, evident, 
consecinţele de rigoare. Pentru că 
spunea Eugenio Montale: „Te costă 
mult să ai suflet modern. Dovadă aş 
putea fi eu”. Ideea şi-o poate asuma / 
aplica oricare alt scriitor ce consideră 
că modernitatea este starea de con- 

temporaneitate perpetuă a literaturii 
şi nu cea de artificialitate sau frondă 
cu tot înadinsul. 

— Aici, mi se pare că ne-am 
apropiat mult de „tema vecină”: 
raportul dintre tradiţie şi moder- 
nitate... 

— Eu aş zice: şi raportul cu cei 
cu care eşti contemporan nu doar în 
sens cronologic, biobiblioistoriceşte — 
ca să propun acest termen cam greoi, 
dar cu o conotaţie aparte, cred, — ci 
în sensul literar, artistic al ecuaţiei 
„tradiţie-inovaţie”. Chiar dacă între 
tradiționalism şi opţiunile unei con- 
temporaneităţi active, să-i zic aşa, şi 
nu leneşe, conciliante cu lipsa de in- 
teres şi efort, există o distanţă — adică 
şi o distanţare conştientizată — psihică 
şi, fireşte, estetică. Numai că, dacă în 
căutarea noilor esențe artistice este 
imposibil de încorporat „întreaga” 
creaţie a trecutului (ca experienţă, 
tezaurizare; la o mare parte din ea 
pur şi simplu „se renunţă”, cu temei), 
pe o bună parte a acesteia se poate 
totuşi conta şi chiar trebuie făcut 
acest lucru. Pentru că modernitatea 
nu trebuie opusă „tradiţionalismului” 
din alte epoci, ci doar elementelor 
sale ce s-au dovedit irelevante în 
timp, lipsite de valoare, caduce. Pe 
de altă parte, ceea ce înţelegem prin 
tradiţie / tradiţionalism cândva a fost 
contemporaneitate şi modernitate. 

In lumina celei mai „june tradiţii” 
(ca Parca lui Mallarmé!) (sau ceea 
ce deja a devenit tradiţie, canon şi 
paradigmă acum un secol) este in- 
admisibil ca seriosul — dacă se vrea 
astfel — tânăr scriitor al timpurilor 
noastre (ca eroul lui Lermontov...) 
să nu se familiarizeze cu experienţa 
pluriformă şi multidimensională a 
avangardismului şi cu diversitatea 
posibilităţilor de creaţie ce le-a des- 
chis şi le mai poate deschide el. De 
la sine înţeles, făcând abstracţie şi 
de elucubraţiile fals-avangardiştilor, 
precum se întâmplase cu stupida 
propunere a lui Marine Hi, la 1913, 
ca să se concentreze întreaga ope- 
ră a lui Shakespeare sau tragedia 
greacă într-un singur act teatral, iar 


o anume simfonie a lui Beethoven 
să fie înregistrată invers, coadă-cap. 
Altfel spus, în artă, deci şi în literatu- 
ră, anarhia sau experimentul radical, 
ca să nu mai vorbim de aberaţia 
înceţoşată de stupoare, pot „exista”, 
însă nu ajung a fi perpetuate întru a 
fi cunoscute şi ca sistem legislativ 
axiologic. Şi nici „tradiţie” nu devin. 

— Să înţeleg că vă situaţi în 
opoziţie cu postmodernismul? 

— Nicidecum. Nu o singură dată, 
eu însumi am fost calificat de exegeţi 
drept postmodernist. Ba chiar cei ce 
se consideră postmodernişti, mai 
tineri, mai în vârstă, mă cred unul 
de-al lor. Numai că eu nu pot să nu 
mă revolt... ironizând în adresa celor 
care, acum un timp (dar, poate, chiar 
şi astăzi), se lansau parcă într-o 
laudă de sine, cuprinşi de superbie, 
uneori cu aplombul proastei creşteri, 
aş zice, afişându-şi o superioritate 
fantomatică, atunci când se declarau 
get-beget postmodernişti, ca şi cum 
această etichetă ar fi ţinut imanent 
de talentul incontestabil, de valoarea 
artistică certă, pe când — ştiut lucru — 
nici apartenenţa la vreo şcoală sau 
curent estetic, nici chiar particulari- 
tăţile stilistice nu pot substitui nivelul 
superior al artei, întrucât cele amintite 
nu sunt decât particularităţi de a privi 
lumea, dar nu oferă şi garanţia că vezi 
acut, select, convingător etc. Deci, ar 
fi bine să renunţăm a mai face paradă 
din presupunerea că am fi modernişti 
sau postmodernişti, pentru că su- 
premul criteriu valoric nu poate face 
abstracţie şi de corelaţia (obligatorie!) 
cu întreaga literatură de valoare care 
s-a creat în toate epocile. Nu este 
exclus ca poeţii contemporaneităţii 
noastre să mai păstreze ceva din 
ereditatea homerică şi cea biblică. 
Astfel că, de la Homer şi regele David 
înspre noi, mereu diferă „modelu!” de 
vocaţie (şi... aplicaţie a acesteia!), de 
talent, „dozajul, intensitatea” acesto- 
ra. Diferă metodele şi mijloacele de 
funcţionare / utilizare practică a lor, 
precum şi ideile, subiectele pe care 
le tratează. Diferă preferința de stil şi 
şcoală, modalitatea şi opţiunea de a 

evidenția, esenţializa.... Însă, înainte 
de toate, rămâne stabil cadrul apli- 
cării lor şi rezultatul la care ajung cu 
toatele: literatura universală, care-şi 
perpetuează constantele. Pentru că, 
neabătut, în baza esteticii ca filozofie, 
evaluarea axiologică „extrage” din 
făptuirile artistice ale timpurilor doar 
ceea ce este durabil, actual prin ca- 
pacitatea de a suscita interesul con- 
temporaneităţii din secolele viitoare. 

- Parcă iar am fi revenit la 
ceea ce discutasem în pasajul 
precedent „întrebare-răspuns”: ra- 
portul dintre tradiţie şi modernitate 
sau / şi postmodernitate. 

— Astea toate sunt legate, con- 
ceptual alcătuind sistemul relaţional 
a ceea ce înţelegea, încă la 1827, 
Goethe prin Weltliteratur. ŞI, ca să 
mă refer la un celebru conaţional al 
autorului Tânărului Werther, aş vrea 
să spun că sunt de părerea că avea 
deplină dreptate Brecht, afirmând că 
eficacitatea şi capacitatea productivă 
a poetului se cunoaşte, printre altele, 
în relaţiile sale cu vechile teme. Pe de 
altă parte, dar în acelaşi context, ori- 
cât ar încerca cineva (dar au încercat 
totuşi destui!) să facă abstracţie de 
tradiţie, dânsul nu va reuşi să fie un 
creator ex nono (original) la modul ab- 
solut. Din unghiul acestei specificări, 
e clar că numai în relaţie cu tradiţia 
(sau tradiţiile) poezia lumii îşi poate 
continua efortul renovator al formelor 
şi conţinutului, stilisticii şi esteticii. Ba 
chiar consider că lumea de azi, pentru 
a reuşi să se smulgă de sub puterea 
obsesională, dar cam irelevantă a 
postmodernismului, trebuie să revină 
temeinic la istoria întregii literaturi şi 
la literatură ca proprie istorie, fonda- 
tă, axiologic, estetic, pe constante 
imposibil de trecut cu vederea şi 
deplin valabile în deschiderea unor 
noi perspective de creaţie. 

— Unii exegeţi vă trec în ca- 
tegoria criticilor, precum făcea 
Eugen Lungu în revista Sud-Est. 
lar Barbu Cioculescu scria literal- 
mente următoarele: „Leo Butnaru, 
poetul, criticul, istoricul literar” 
etc. 


— Dnii Cioculescu şi Lungu sunt 
personalităţi care merită tot respectul. 
Chiar şi acum, după ce au exagerat 
puţin în evaluarea mea ca istoric lite- 
rar şi critic, fapt ce mă onorează, ba 
chiar — de ce n-aş recunoaşte-o? — mă 
flatează, însă care ar cere şi unele lă- 
muriri întru readucere „la scară” reală 
a subiectului. Da, probabil fac parte 
dintre scriitorii care manifestă un inte- 
res mai special şi pentru problemele 
estetice ale artei şi, sper, chiar am 
oarecare înclinații pentru abordarea 
şi analiza lor. Insă niciodată nu mi-am 
propus drept scop să mă fac exeget 
„pur” al literaturii, nestudiind tratate 
în intenţia de a le însuşi şi aplica 
practic vectorialităţile directoare. Nu 
m-am dedat procesului de fixare în 
memorie, în habitudini a formulelor 
de expresie teoretică, a terminologiei 
uzuale în domeniul criticii literare. 
Am mers, liber, neconstrâns, în linia 
eseisticii, astfel că şi atunci când 
conturez anumite judecăţi literaturo- 
logice, textele le scriu exact cum se 
scrie, pur şi simplu, literatura şi nu 
exegezele despre ea. Apoi, astăzi nu 
mai are priză îndemnul tradiţional de 
cam până la sfârşitul secolului al XIX- 
lea, prin care artistul era sfătuit să 
rămână creator, fără a ceda tentaţiilor 
de a fi şi critic şi interpret al propriei 
opere şi al operei celorlalţi. Ba mai 
mult: un artist de valoare din zilele 
noastre nu poate fi cel ce doreşte să 
fie, fără să cunoască estetica plurifor- 
mă, fecundă şi ea ca inventivitate, a 
marilor mişcări de avangardă. Şi aşa 
se face că mărturiile, reflecţiile, fie 
doar presupoziţiile sau dubiile unui 
om „de meserie”, expuse dinăuntrul 
creaţiei ca fenomenologie, pot fi mult 
mai pertinente şi interesante, decât 
divagaţiile criticului propriu-zis despre 
acelaşi obiect / subiect. Prin implicări 
de apreciere teoretico-axiologică 
arta ţi se relevă mai pregnant ca 
modalitate de extindere a conştiinţei 
de sine(şi). Dar, fireşte, oricât te-ai 
aplica şi acestor preocupări literatu- 
rologice, simţi că rămâne totuşi ceva 
deosebitor între comunităţile de critici 
şi singurătăţile de poeţi... 

— Am impresia că, aici, deja 
„ne ridicăm la fileu” problema 
interferenţei genurilor literare, dar 
şi a pluralităţii acestora în preo- 
cupările unuia şi aceluiaşi autor. 
Poetul Leo Butnaru scrie proză, 
eseu, critică literară, dramaturgie 
pentru copii, traduce mult. 

— Să ne reamintim că încă din 
prima jumătate a secolului trecut 
vocaţia pentru literatură a încetat de 
a mai fi presupusă drept una fatală 
şi exclusivistă sub aspectul delimită- 
rilor şi branşamentelor profesionale 
(spre exemplu, că poetul nu poate 
fi şi critic, iar criticul — poet), dar şi a 
rigorilor de gen, a dispariţiei acestora 
— cel ce scrie poezie nu poate fi şi un 
bun prozator etc., şi e bine ca fiece 
„predestinat” să se ţină în albia ge- 
nului său „de bază”, fără a răspunde 
sirenelor chemătoare spre imensul, 
liberul şi... liberal-democraticul spa- 
tiu al literaturii ca supremă, emble- 
matică definiţie a scrisului artistic, 
critic, eseistic de valoare. Aceasta, 
în fericitul caz când, după expresia 
lui G. Călinescu, toate activităţile „se 
armonizează sub o capacitate domi- 
nantă, într-un gen unic al personali- 
tăţii scriitorilor... Baudelaire nu e nici 
poet, nici critic, el este Baudelaire. 
Marele creator se sustrage genurilor 
şi creează propriile forme, pe dea- 
supra oricăror clasificaţii didactice”. 
Intre ele, genurile literare asimilează 
unele de la altele elemente afine, mo- 
dalităţi de operare, componente ale 
sistemelor de elaborare şi expresie 
artistică, drept rezultat ajungându- 
se la conexiuni şi semnificaţii ce ţin 
de ceea ce se numeşte, constant, 
originalitate, diversitate, înnoire etc. 
In toate e simbioza unor particularităţi 
stilistice caracteristice mai multor ge- 
nuri literare, lucru pe care le intuiesc, 
apoi le conştientizează cu claritatea 
aplicaţiei practice tot mai mulţi autori 
moderni. Dar, ca să mă refer la pro- 
priul exemplu, mi-am zis că, evident, 
nu mai suntem pe timpurile homeri- 
ene, când poezia părea să trăiască 
din propria sa plenitudine. Astăzi, ea 
intră „irezistibil” în „coaliţii” cu toate 


genurile literare şi chiar cu genurile 
de informaţie. (Dar asta, nu obligator 
„în obligator responsabila faptă a 
scrisului literar şi jurnalistic”, cum s-ar 
fi spus, bombastic, ieri-alaltăieri.) O 
proză se apropie de poezie pe calea 
ocolită a parabolei pe parcursul că- 
reia se mai întâmplă câte o aventură 
metaforică mai originală, precum în- 
drăznesc să spun că mi s-a întâmplat 
mie în Ultima călătorie a lui Ulysse, 
care fusese inclusă în antologia celor 
mai bune nuvele publicate, în întreg 
spaţiul românesc, în anul 1998. lar 
astăzi par „a face carieră” poemele 
nuvelistice, precum le-a numit Ana 
Ahmatova, afine tipologiei prozodiei 
lui Konstantinos P. Kavafis. lar eu 
cred că sunt din rândul autorilor căro- 
ra, cu vârsta, cu experienţa „dură”, nu 
li se atrofiază capacităţile sufletului de 
a capta poetic realitatea şi, concomi- 
tent, irealitatea sau suprați)realitatea, 
concretul şi imaginarul. Probabil, trec 
sub specie poeseos şi proza şi eseu- 
rile care mi se întâmplă să le scriu. În 
orice caz, metafora e prezentă şi în 
ele. Şi, mai îndrăznesc să cred, — şi 
stilul ca o eleganţă mereu jinduită. 

— Am reţinut că de multe ori 
vă înţelegeţi mai bine cu tinerii, de- 
cât cu colegii din alte generaţii. Ba, 
din câte se ştie, mai mulţi dintre ei 
au scris cu simpatie şi înţelegere 
despre cărţile dvs., printre ei fiind 
Vasile Gârneţ, Emil Galaicu-Păun, 
Vitalie Ciobanu, Aura Christi, lulian 
Ciocan ş. a. Putem relua subiectul? 

— Da, e cunoscut şi remarcat 
faptul că mă înţeleg şi mă întâlnesc 
în scris şi în opinii despre scris şi 
societate cu unii dintre mai junii mei 
colegi, dimpreună considerând că 
registrul generaţiilor nu e unul al 
concurenţelor şi concurenţilor, ci al 
conlucrării şi selecţiilor simpatetice 
ce trebuie să excludă, vorba lui Tudor 
Arghezi, imboldul otrăvit al rivalită- 
ţilor. Şi nu o dată, în memorie, „îmi 
bâzâie” armonios un superb distih 
al loanei Crăciunescu: „Şi nu ştiu de 
ce, poeţilor tineri,/ Mereu mi se pare 
că printre voi am rămas”. Şi această 
compatibilitate, dar şi... nostalgie, „mi 

se trag” încă din propria tinereţe când, 
la Tinerimea Moldovei, aveam în 
grijă secţia arte-literatură şi cenaclul 
literar „Luceafărul”, unde am conlu- 
crat, întru susţinere şi promovare, cu 
destui colegi mai tineri decât mine, la 
acei ani. Sper că faţă de debutanţii 
interesanţi ai acelor odinioare am 
avut o simpatie dezinteresată şi, pe 
cât am fost în stare, — obiectivitate 
în aprecierea dintâielor lor texte. 
Peste un timp, unii dintre ei, precum 
e firesc-româneşte şi, poate, creşti- 
neşte, aveau să-mi devină adversari 
„galanţi”. Alţii însă, cu părere de rău, 
s-au dat cu neocomunismul. Asta e... 
Şi nu sunt de acord cu savantul şi 
publicistul Sorin Comoroşan ce sus- 
ține că astăzi ar apărea o generaţie 
zgomotoasă, haotică, dezorientată, 
„târgoveaţă”. De ce, adică? Pentru 
că o generaţie nu trebuie judecată 
cum este atunci când apare, ci 
după o etapă de afirmare, după o 
oarecare maturizare şi... „dispersare” 
a ei; dispersare în viitoare persona- 
lităţi. Să ne amintim ce se spunea 
despre tânăra generaţie franceză 
de la 1968 — în capitalism, şi despre 
cea cehoslovacă, exact din aceeaşi 
perioadă, însă — în comunism. Toate 
anatemele (dar la Praga şi gloanţele) 
au fost adresate studenţilor ieşiţi în 
stradă — e drept, din motive diferite 
— zgomotoşi, protestatari, haotici, 
dezorientaţi, revoltați la culme. Peste 
ani, din acea generaţie, care este şi 
a noastră, noi înşine fiind pe atunci 
studenţi, au apărut personalităţi de 
mare calibru ale ştiinţei, culturii, li- 
teraturii. Da, şi astăzi unii mai tineri 
colegi au un — firesc pentru vârsta şi 
etapa de formare a caracterului lor 
„la zi” — oarecare spirit anarhist, de 
cele mai multe ori — în limitele bunu- 
lui-simţ, şi un acut simţ de afirmare 
care, în unele cazuri, poate fi doar 
unul publicitar, precum e cazul Marius 
lanuş. Şi nici nu mai e o noutate că, 
în vasta materie a literaturii, de obicei 
tinerii sunt nişte anarhişti (şi... terorişti 
paşnici!). Acest lucru îl pot confirma 
şapte din zece debutanţi, dacă sunt 
oneşti sau doar cât de cât curajoşi, 


neoportunişti, din frageda-le „copilă- 
rie” scriitoricească. Din alt unghi de 
cercetare / completare „a problemei”, 
pentru că am fost şi noi tineri — n-o 
poate contesta nimeni! — şi avem 
(unii — lucid conştientizată) experienţa 
acestei vârste formative de caracter şi 
personalitate incipiente, mai ştim că 
juneţea nu e prea generoasă cu alte 
vârste. E cam egocentristă, „acapa- 
ratoare”, suspicioasă că e „strâmto- 
rată”, că nu i se acordă cât ar merita, 
nici bunuri, nici laude, astfel că, din 
acest punct de vedere, uneori şi eu 
am fost tratat de unii mai tineri confraţi 
oarecum... neamical, ei fiind geloşi că 
cele pe care ar fi vrut să declare că le 
aparţineau, ca pionierat, în literatura 
română din estul Prutului mie mi se 
întâmplaseră cu ani înainte — şi versul 
liber, şi cel alb, şi fragmentarismul 
(observa M. Cimpoi), şi oralitatea 
cotidiană a limbajului (remarca lui 
Şt. Hostiuc, încă din 1976). Uşor, am 
polemizat între noi, unele reflecţii la 
temă găsindu-se şi în anumite texte 
din volumul meu de eseuri şi articole 
Lampa şi oglinda. Apoi, disjuncţiile 
dintre noi s-au topit ca de la sine, noi 
regăsindu-ne pe aceeaşi platformă 
estetică în aprecierea fenomeno- 
logiei procesului literar modern. Şi 
aflarea-mi într-un dimpreună-a-fi cu 
aceşti tineri, care se edifică pe sine în 
vibrația şi elogiul voinţei de creaţie şi 
afirmaţie, îmi dau un tonus existenţial 
mai special, convingându-mă iar şi iar 
că, prin natura firii mele, sunt un phi- 
lebosian, admirator al acelui vibrant 
luvenes dum sumus. 

— In ce vă priveşte, unde vă 
situaţi în contextul generaţiilor? 

— Nu ştiu dacă mă situez eu, 
cât, mai ales, sunt situat de alţii. In 
ultima vreme, de mai mulţi exegeţi, 
printre care Gheorghe Grigurcu sau 
Liviu Grăsoiu, am fost trecut sub 
sigla optzecismului. Alţii însă, mai 
ataşaţi factorului generaţionist după 
criterii crono-biologice, mă pot trece 
cu acelaşi (in) succes în catastiful 
'7O-iştilor. lar eu, între ei aflându-mă, 
găsii o explicaţie de-a gata, la Victor 
Ivanovici, când scria despre prietenul 

meu timişorean Lucian Alexiu: „Ca 
atare, se mai zice, literaţii anilor '70 
nu ajung să se aglutineze în vreun fel, 
ci apar în chip sandwich sau tampon 
între celelalte două grupări generaţi- 
onale. În ce mă priveşte, prefer altă 
imagine: aceea a unor tineri intelec- 
tuali şi artişti pe care faptul de a fi 
contemporani, de a avea o formaţie şi 
unele interese comune îi predispune 
nu la gregarism, ci la individuaţie; a 
unor «solitari solidari», căutându-şi 
fiecare drumul propriu şi privind tot- 
odată cu simpatie la căutările celor 
de alături; şi, mai presus de toate, a 
unei «generaţii» a cărei afirmare, nu 
mai puţin briantă ca a altora, a stat tot 
timpul sub semnul discreţiei”. Exact 
asta o cred eu şi despre unii — e drept, 
puţini — '7O-işti din Basarabia cu care, 
sincer vorbind, o dată cu trecerea tim- 
pului şi fixarea opţiunilor individuale, 
nu mai formăm o generaţie omogenă, 
ci rămâne doar dovada „generaţiei 
biologice” şi relativ psihoculturale. 
Zic relativ psihoculturale, deoarece şi 
la acest capitol au survenit şi, poate, 
mai au a surveni modelări şi remo- 
delări diferenţiatoare de caracter şi 
formaţiune intelectuală. 

— Şi totuşi, în istoria literaturii 
a lui Mihai Cimpoi, sunteţi trecut la 
„generaţia ochiului al treilea”. 

— In orice istorie există ine- 
xactităţi, subiectivisme... In ce mă 
priveşte, eu cred — şi nu numai că 
am declarat-o, ci consider că am 
confirmat-o de mai multe ori — că fac 
parte din generaţia iluziei necesare. 
La urma urmelor, fiece generaţie e 
cea a unei iluzii necesare, din care se 
compune visul, neliniştit şi frumos, al 
literaturii, al lumii. 

- Din câte am reuşit să ob- 
serv, în poezie, dar şi în diverse 
eseuri, folosiţi mai totdeauna noţi- 
unea de iluzie şi mai niciodată sau 
extrem de rar pe cea de speranţă. 
Aveţi o explicaţie? 

— Nu, nu eo discriminare a une- 
ia din cele două noţiuni... motrice ale 
destinului uman. Ba aş crede că am 
fost atent la propriile mele speranţe, 
ca şi iluzii, şi pot spune că — spre 


bine sau spre mai puţin bine, ca să 
nu zic spre rău, — cu anii, se schimbă 
până şi stilistica speranţelor. Speri 
altcumva decât în juneţie. Apoi, pro- 
babil există şi un fel de speranţe... 
platonice — în van, adică, şi altele — ca 
plan de acţiune, ca proiect şi impuls 
de start. Insă nu poţi ajunge un ma- 
estru al speranţelor, ele fiind mereu 
evanescente, imprevizibile ca mesaj 
şi obligatoriu incerte. Din speranţe 
nu poţi face ceremonii şi deci nu poţi 
fi maestrul lor. Astfel că eu prefer să 
operez mai mult cu iluziile care sunt 
„mai oneste”: nu promit prea multe. 
Sunt mai austere, „mai bărbătești” 
decât speranţele „feminine”. Dar una 
din concluziile mai multor Stani Păţiţi 
ar fi să nu te laşi furat de himere, de 
aparenţe şi să nu te livrezi speranţe- 
lor-stereotipuri care, de regulă, sunt 
înşelătoare. In special, cei care ajung 
în a treia parte a vieţii, ca şantier al 
deziluziilor, ca spaţiu al rutinei şi... 
ruinei de sine... Să fim lucizi şi să ne 
îmbărbătăm, nu? 

— Acum circa un deceniu, 
Vasile Gârneţ opina că, în pofida 
vremurilor grele pe care le traver- 
săm, vă încumetaţi să scrieţi într- 
un ritm de invidiat, fiind, poate, cel 
mai fecund autor basarabean. Între 
timp, aţi editat mai multe cărţi de 
poezie, eseistică, interviuri, tradu- 
ceri, antologii de autor, semn că 
nu vă dezminţiţi. Şi aş îndrăzni să 
vă întreb de proiecte, de aşa-zisele 
planuri de viitor. 

— Rar cine poate lua viaţa aşa 
cum se nimereşte, fără a o „arma” 
cu diverse planuri, speranţe, iluzii 
ş.a. Pornind de aici, cineva spunea 
subtil-ironic —, dar poate şi dramatic 
—, că dacă vrei să-l faci pe Dumnezeu 
să izbucnească în râs, povesteşte 
despre planurile tale. Nici eu nu voi 
dezvălui planuri „concrete”, putând 
doar presupune că, după probele pe 
care le am în sertare şi în computer, 
aş fi omul părţii secunde a vieţii, în 
prima parte a ei existând mai multe 
impedimente de tot soiul, care mă 
țineau la distanţă de căile pe care 
aş fi vrut să le încerc, să le tatonez. 

lar această parte a doua a destinului 
poate că e în consens cu animatul 
„joc secund, mai pur” barbian. Mai 
pur şi mai fecund, îndrăznesc să sper. 
Apoi, mai curând instinctiv decât con- 
ştientizat / asumat, simt că scriu cu 
un sentiment al urgenţei, parcă pentru 
a-mi răzbuna sincopele şi neaşeză- 
rile debutantului şi tânărului scriitor 
care am fost, supus, ca şi colegii 
mei de bine, privaţiunilor, amânărilor, 
suspiciunii cenzurii, neîncrederii ma- 
hărilor cu ideologia şi propaganda. 
Este, cred, îndreptăţitul sentiment 
al recuperărilor necesare. Dar poate 
că, în genere, viaţa multor artişti, în 
consecutivitatea şi eficacitatea ei, e o 
apodoză, adică o parte a doua a unei 
perioade condiţionale — zice filozofia 
—, care conţine consecinţele primei 
părţi. Prima parte fiind deja trăitul, 
trecutul, muncitul, gândlitul, scrisul. lar 
în partea a doua toate acestea sunt 
abordate la un nivel mai complex, 
mai... profesionist-existenţial-artis- 
ticeşte. Şi dacă în tinereţe scriitorul 
are un temperament de creaţie mai 
năvalnic, cu înaintarea în vârstă, spre 
adâncă... maturitate acest tempera- 
ment trece în densitate de caracter, 
în stare de cumpănire, de negrabă 
şi, poate, ceva mai multă temeinicie. 

— După perseverenţa de care 
daţi dovadă în urmărirea scopurilor 
dvs. de profesionist al scrisului ar 
fi de presupus că sunteţi un scri- 
itor volitiv. 

— Voința creatoare a omului 
grecii vechimilor nu o numeau altfel 
decât voinţă poetică. Deci poezia face 
casă bună cu voinţa. Prin perseve- 
rentă, voinţă de a nu abandona, de 
a nu renunţa; prin voinţa de creaţie, 
aş zice, ţi se pot întâmpla provocările 
şi revelaţiile intuitive ale unor linii ide- 
atice, ale unor „stări stilistice” chiar, 
drept componente ale predestinaţiei, 


dar şi predispoziţiei întru creaţie. Să 
ne amintim că George Călinescu 
era de părerea că în artă voinţa e o 
varietate a spontaneităţii. Sau, poate, 
zic eu, nu o dată, voinţa apare şi se 
manifestă (solicitată fiind!) în urma 
unor prime imbolduri de spontaneita- 
te artistică, de unde şi presupunerea 
că numai cu inspiraţia nu faci totul: mai 
e nevoie de voinţă, perseverenţă. Voin- 
ta -totdeauna benefică, probabil — ca 
o rațiune aservită sieşi. Voința de a-ţi 
folosi... voinţa, pentru a te supune, 
prin ea însăşi, ţie însuţi. 

— Care ar fi gândurile de final 
al acestui dialog? 

- Probabil, tangential, aş fi un 
cehovian care refuză subterfugiul 
oricăror concluzii. Viaţa şi creaţia 
sunt fenomene şi stări mereu deschi- 
se, în devenire. Sau aşa ar trebui să 
fie, în înţelegerea noastră. Şi, pentru 
a nu mă plânge cumva de cutare şi 
cutare neaşezare în destin sau so- 
cietate, îndrăznesc să cred că, până 
la această etapă, am fost cât de cât 
coerent în opţiuni şi evoluţie, încât nu 
am avut motive să o dau în discursuri 
palinodice, spre a retracta ceva ce 
mi s-ar fi părut cândva esenţial, spre 
a-mi anunța modificări radicale de 
opinii literare, de viziune. Cu toate 
că, chiar în momentele în care te 
simţi deja bine aşezat în profesia de 
scriitor, nesiguranța, imprevizibilul 
te încearcă aproape ca la vremea 
debutului tău, pentru că nu ştii ce şi 
cum vei scrie — dacă vei mai scrie! 
— mâine. Ba se întâmplă că, nu o 
singură dată, la vârsta maturității de- 
vii faţă de tine un adevărat samoed, 
nemulţumit de ceea ce faci. 

— Vă mulţumesc. 


interlocutor: 

DINTÂIA RANĂ 


Ea nu sângera. Din oarecare pripeală sau 
lipsă de experienţă 

Creatorul o lăsă pe humă pe când 

încă nu suflase asupra ta şi tu deci încă 
nu erai însufleţit 

însă nici însângerat (aici 

cu sensul de alimentat cu serul vieţii). 


Încă nu existau copite ce te-ar putea strivi 

fulgere ce te-ar putea lovi 

gheare ce te-ar putea sfâşia sau doar 

mărindu-ţi enorm uşoara rană lăsată din neatenţie de 
unghia dumnezeiască 

rană abia schiţată pe huma jilăvită de sputa Lui. Adică 
erai pe calea de a fi dus la bun sfârşit 

de a fi adus pe lume (ca şi cum pustie încă) 

de a fi dus la capăt 

şi de la acel capăt începeau anume 

concomitent 

trecutul prezentul „viitorul” 

şi dintâiul dor adamic de nemurire. 


Curios — primul gest reflex al humei tale înzilite 

fu datul din coate! acest zvâcnet primordial 

alertând şi sângele-ţi ce — cu dintâia-i picătură — apăru pe 
abia sesizabila zgârietură lăsată de unghia divină pe 
huma-ţi măslinie. 


In vreme ce modela deja altceva — un anghel 
care instinctiv repetă şi el primul tău gest 
Domnul zise: 

Ingere tinere 

nu da din coate ci 

dă din aripi din aripi!... 


DEZORIENTAT MACADAM ÎN ORIENT 


pensula confuziilor 
o poţi declara domeniu al incertitudinilor 


există drumul virtuţii însă 
el nicicând nu ajunge la destinaţie 


oricum 
ramii nu se arcuiesc sub povara înţelepciunii ci 

sub cea a ci(catricelor 


grădinile nu-s suspendate 
şi nu sunt declarate minuni printre ruine — de altfel 
nici nu s-a pus o atare problemă 


nimic nu e numit corect 
melodiile nu sunt cursive 
obârşiile nu mai au vreo însemnătate 


vedenii dinamitate în grote 
credinţa arta legenda adevărul realitatea — pietriş de macadam — 


(nici chiar moartea nu mai vine pe drumuri impracticabile...) 


9.1.2003 


ÎN ABSENȚA MESAGERULUI 


Într-un sfârşit a venit acel mesager într-o mască de sânge glod jeluire 
Scotea tipete de neînțeles arăta cu mâna spre Est. 
Zbigniew Herbert 


aici demult nu mai e aşteptată nici o solie 

pentru că de la o fază încolo cei care trimiteau vestitori 

îşi dădură seama că de fapt toate mesajele pur şi simplu 

se repetau ca trase la xeros 

schimbată fiind doar cifra-nume-de-secol din care era expediat acel 
în fond unic text ca şi cum multiplicat 


inconvenientul ne-mai-venirii mesagerului în naveta sa in- 

utilă nouă pare a se referi în mare parte doar la lumea mare care 
de la o vreme nu mai află — de la acelaşi sol pe care-l trimitea — că aici 
se întâmplă lucruri destul de curioase (cel puţin pentru poeţi) 
deloc mai puţin captivante decât cele din — odată — 

micul regat al Danemarcei 

şi exclus nu e ca din cauza nevenirii mesagerului 

lumea să rateze naşterea vreunui alt Shakespeare 

Kafka ori... — maiestuosul cor parcă mai spune ceva însă 

din cauza contrapunctelor melodice exaltate 

nu se aude explicit articulaţia cuvintelor 


dar 

de la sine înţeles 

după îndelungă codeală de neisprăviţi 

dintr-acolo vom primi confirmarea că mesagerul deja 
şi-a reluat calea spre noi 


29.VI.2003 

şi 


DE LA UN MOMENT ÎNCOLO 
(Spaţiu) 


de la rădăcinile întemeierile neantului au zburat 
negrele acvile ale subconştientului 
spaţiul multiplică fantomatic umbrele lor 


la geamurile celor nedumeriţi crezuţi înţelepţi 
astrul îşi vibrează rallentando resemnarea post-metafizică 


porumbarele devastate de ulii îşi scârţâie uşile de şipci 


în turle 
dementul are impresia că trage clopotele în realitate 
scuturând un pitic zurgălău de pescar 


apoi 

de la un moment încolo 

spaţiul e otova — fără nimic altceva — doar spaţiu 
spaţiu spaţiu încât nu mai există noţiune de: intră! 
de: ieşi... 


otova spaţială ca o anulare a totuumului 

astfel că deja 

nu mai există nici rădăcinile temeliile acvilele zburătăcite 
geamurile porumbarele dementul 

clopoţelu-i de pescar... doar poate 

conştiinţa — numai ea întru totul compatibilă cu 

otova neacuprinsului inexistentului 


10. VII.2003 


PEISAJUL PULBERII 


Noapte de săpat sau doar de străbătut tunele. 
Miezi de smoală prin fructele întunericului 

în care îngerii rămân copiii eterni (ori poate 
cópii antropologice rămân). 


Visul e lumina de la capătul metropolitanului ceresc 
curent în recul ce aspiră aspiraţiile pământene 
eminamente peisajul pulberii proverbiale în mişcare 
fără scop (pulvis es et in pulveram reverteris) peisajul 
curiozităţii în stare pură — un fel de metafizică a 

artei de a nu te pierde în nici o situaţie; (de altfel 

e pulberea pe care dimineaţă de dimineaţă 

ne-o spălăm de pe pleoape sau fără să ştim o ştergem cu 
mâneca hainei de pe caietele de şcoală 
manuscrisele capodoperelor paginile codurilor de legi 
constituţiilor parţial utile). 


Noaptea miezilor de smoală... se împuţinează drastic asemănările 


esenţa ce derivă din radicala comprimare a analogiilor e 

însăşi unicitatea inutilă sieşi 

ca personalizarea într-un singur exemplar 

ce nu are cu cine şi ce comunica 

de unde totdeauna imprevizibila erupție a poeziei ce spune să zicem 
că „Trebuie să te scufunzi într-o tulbure asemănare 


n 


Cu sprijinul uitării ca să crească cunoaşterea”. 


Vise ridicate la rang de lumină 

noi v-am râvnit dimpreună cu Dumnezeu care ne-a mărturisit 
că nu poate visa dacă nu e conectat la prezenţa omului 

de aceea tot stă cu faţa în peisajele de aburi ale apelor 

în peisajele de pulbere ale înaltului 

anume astfel întreţinându-şi starea de visare 

pleoapele sale fantastice fiind ca nişte vele de caravelă 
naufragiul căreia înseamnă supărarea Domnului Dumnezeu şi 
îmbarcarea Poetului (în loc de Noe) pe potopul de lacrimi 

în amestec — de bucurie şi durere — ale lumii cu 

toate lăcomiile ei întru bine întru rău 

întru viaţă întru moarte întru taină şi — sigur — 

întru ce va mai spune Dumnezeu căruia îi aparţine 

primul şi ultimul cuvânt Ce Totdeauna Este... 


8. XII. 2003 


INTEROGAŢIA 


Moto: Epictet — sclav eliberat, mare filozof stoic. 


Totul jertfit generozităţii întru despovărare. 
Mijlocul de aur între nimic de prisos şi 
perfecta lipsă de datorii. 

Nimic ce te-ar sătura până în gât 

nimic ce ar fi până peste cap 

starea ideală de a nu plăti 

de a nu împrumuta 

jertfa ca stare de faliment 

despovărător de tine cel abundent 

de ei cei mulți. 


Deja se conturează o anumită simetrie. 

Toate contractele — ferfeniţate 

zburându-şi fulgii împovăraţi de oarecare cuvinte 

cifre jurăminte asigurări — prăsilă birocratică. Râvneşte 
casta altor despovăraţi şi a poeţilor stoici puţin ironici 
cărora frunzele toamnei nu li se mai arată drept valută forte. 


Listele sunt închise uşile — deschise. 

Ce surprize ar mai putea urma? — iată întrebarea care 
din păcate domnule Epictet 

redeschide vechile capitole ale stoicismului 

punând acuta problemă a unei neceliberări din sclavie. 


4.1.2004 
* Versurile poetului Luc Estang. 

LUPTA PENTRU PACE 


după o lungă perioadă de bine mersi alias tihnă universală 
cineva trebuie să-şi iasă din minţi la obsedantul gând că 
războiul e iminent 

pentru că pacea se apără şi cu jertfe 
întru demenţă înfricoşată 
mai ales în ţările mici ca şi cum inexistente 
neutre sau neutralizate 


pacea nu dăinuie de la sine — uneori 

ea se naşte şi din capetele date de pereţi de bieţii dementi; 
cum din capul războinicului Marte 

se naşte Atena — pacea din capete date de pereţi se naşte 


altceva e că ritul eroismului şi falsităţilor protocolare 
nu admite decorarea post-conştiinţă 
post-luciditate a jertfiţilor pentru pace prin 
anchilozarea în cămaşa de forţă unii dintre care 
contribuie la prevenirea molozului prin ruinarea intercraniană a 
propriilor creieri izbiţi de cetăţi şi alte monu- 
mente istorice 


intuiţia slab dezvoltată a lumii ajunge totuşi la concluzia că 
cineva trebuie să combată pentru pace chiar în toiul păcii 
zburându-şi din scăfârlie curentele filozofice 

şi alte lucruri înalte inclusiv cristalinul conştiinţei 

sau cristalul ei trosnitor între ţâţâni de uşi izbite de 

deloc metaforicele furtuni ale răutăţii 


brusc însă 

bliţurile orbesc nu stau pe aceşti eroi demenţi şi domestici 
(în orice situaţie 

intensitatea eroismului depinde de gradul de nebunie) dar 
în legătură cu aceasta 

nimeni nu se gândeşte a încuviinţa sau a nega ceva 

ca şi până în prezent deznodămintele fiind 

imprevizibile (pluralul respectiv conţinând şi ceva minte: deznodă- 
minte fiind adică un cuvânt care ar purtea ajunge el însuşi la 
demenţă — precum rostitorul sau scriitorul său angajat în 
lupta pentru pace...) 


11.1.2004 

VASILE PAVEL — 70 


Stimate domnule profesor Vasile Pavel! 


Împlinirea onorabilei vârste de 70 de ani, ce vine cu atâta lumină în 
casa şi în familia dumneavoastră, este şi pentru noi, colegii şi prietenii 
domnului Vasile Pavel de la Universitatea Pedagogică de Stat „lon Crean- 
gă”, un bun prilej de a vă felicita călduros şi de a vă dori multă sănătate, 
mult bine în familie şi mari realizări în activitatea nobilă ce o desfăşuraţi! 

Folosim ocazia oferită pentru a ne exprima admiraţia faţă de 
frumoasele rezultate obţinute în munca pedagogică şi ştiinţifică. Uni- 
versitatea Pedagogică de Stat „lon Creangă” apreciază înalt lucrările 
dialectologului Vasile Pavel. Avem în persoana dumneavoastră un 
savant dedicat total problemelor geografiei lingvistice, dar şi un bun 
dascăl, interesat de perfecţionarea calităţii în vederea pregătirii ca- 
drelor în domeniu! 

Meritele deosebite ce le aveţi sunt recunoscute nu numai în 
Republica Moldova, dar şi în cercurile ştiinţifice de peste hotarele ei. 
Participările la cele 15 Congrese şi Colocvii internaţionale sunt de o 
rezonanţă aparte şi pentru colectivul universităţii. 

Apreciem înalt deosebitele calităţi de organizator şi diriguitor al 
Catedrei Limba Română şi Filologie Clasică a Universităţii Pedagogice 
de Stat „lon Creangă”! 


lon GUŢU, 
Rectorul U.P.S. „lon Creangă”, 
profesor universitar 

Vladimir ZAGAEVSCHI 
DIALECTOLOGUL 
VASILE PAVEL 
LA CEAS ANIVERSAR 


Vasile Pavel, cunoscut lingvist 
şi profesor universitar, a împlinit fru- 
moasa vârstă de 70 de ani. 

Originar din Ţinutul Herţei, de 
unde îşi trag rădăcinile Gheorghe 
Asachi şi Vasile Bogrea, pictorul cu 
renume Artur Verona şi cântăreţul lim- 
bii române George Sion, alţi oameni 
de seamă, dl Vasile Pavel, absolvent 
al Universităţii din Cernăuţi, vine la 
acest ceas aniversar cu cercetări 
valoroase în dialectologie, geogra- 
fia lingvistică şi onomasiologie, cu 
incursiuni în lingvistica generală, 
semantică, sociolingvistică şi istoria 
lingvisticii. 

Născut la 14 iulie 1934 în satul 
Proboteşti, judeţul Dorohoi, România 
(azi regiunea Cernăuţi, Ucraina), 
Vasile este cel de-al nouălea dintre 
cei 13 copii ai Aglaiei şi ai lui Con- 
stantin Pavel. De mic rămas fără 
mamă, suportând apoi toate vicisitu- 
dinile timpului (războiul din '41-45, 
foametea din '46-47, colectivizarea 
forţată ş.a.), Vasile Pavel a cunoscut 
o copilărie mai puţin fericită. După 
cum mi-a mărturisit, a muncit de când 
se ştie, dar şi de citit a citit de când 
se ţine minte. Deşi şcoala de şapte 
ani din satul de baştină a urmat-o 
cu intermitențe, din cauze obiective, 
pomenite mai sus, cărţile fraţilor mai 
mari i-au fost tot timpul la îndemână. 
După absolvirea Şcolii medii de cul- 
tură generală din comuna Târnauca 
(1954), se înscrie la Facultatea de 
Limbi Romano-Germanice, secţia 
de Limba şi Literatura Română (pe 
atunci „moldovenească”) a Univer- 
sităţii de Stat din Cernăuţi, pe care o 
termină în 1959. La facultate i-a avut 
colegi pe Nicolae Bileţchi, profesor 
universitar, membru corespondent 
al Academiei de Ştiinţe din Moldo- 


va, pe Serafim Buzilă, compozitor 
şi lexicograf, autor al Lexiconului 
enciclopedic. Interpreţi din Moldova 
(1460-1960), pe lon Chilaru, poet 
bucovinean, şi pe Efim Romanciuc, 
doctor conferenţiar la Universitatea 
de Stat din Moldova. 

Ajuns licenţiat de formaţie bu- 
covineană al primei promoţii în filo- 
logia română din istoria postbelică 
a Universităţii cernăuţene, Vasile 
Pavel este numit profesor de limba şi 
literatura română la şcoala medie din 
comuna Horbova din preajma Herei. 

Aici, în această localitate din 
„dulcea Bucovină”, în august 1961, 
aveam să-l întâlnesc pentru prima 
dată pe Vasile Pavel, aflându-mă, 
împreună cu colegii mei Mihail Dol- 
gan şi Mihail Purice, studenţi la anul 
IV, într-o expediţie dialectologică cu 
Rubin Udler, Victor Comarniţchi, Va- 
sile Melnic, Nicolae Bileţchi şi Vasile 
Stati, dialectologi de la Academia de 
Ştiinţe a Moldovei. 

In septembrie 1962, peste un 
an de la acea întâlnire a noastră, dl 
Vasile Pavel este invitat de către Aca- 
demia de Ştiinţe a Moldovei în post de 
cercetător ştiinţific inferior la Institutul 
de Limbă şi Literatură, Sectorul Dia- 
lectologie şi Fonetică Experimentală, 
condus pe atunci de Rubin Udler. lar 
peste un alt an, în august 1963, după 
terminarea Universităţii de Stat din 
Moldova, eu sunt repartizat la lucru la 
acelaşi sector al Institutului de Limbă 
şi Literatură, unde activa Vasile Pa- 
vel, astfel reîntâlnindu-ne, devenind 
colegi de breaslă, prieteni buni şi, pe 
parcurs, chiar colaborând cu succes 
pe imensa moşie a dialectologiei şi 
geografiei lingvistice. De menţionat, 
în acest context, participarea mea, 
în calitate de redactor ştiinţific, la 
editarea Atlasului lingvistic român 
pe regiuni. Basarabia, nordul Bu- 
covinei, Transnistria, vol. I-ll de 
Vasile Pavel, Chişinău, 1993, 1998. 

Din 1962 şi până în prezent, 
Vasile Pavel nu a mai părăsit nici 
Academia, nici Sectorul, urcând, rând 
pe rând, toate treptele ierarhice: de 
la cercetător ştiinţific inferior la cel 
superior, apoi la cercetător ştiinţific 
coordonator (1962-1991), iar din 
1992 devine cercetător ştiinţific prin- 

cipal şi şef al Sectorului Dialectologie 
şi Geografie Lingvistică la actualul 
Institut de Lingvistică al Academiei 
de Ştiinţe a Moldovei. 

In 1970 susţine, la Universitatea 
de Stat din Moldova, teza de doctor 
în filologie cu tema: Terminologia 
agricolă moldovenească (Studiu de 
geografie lingvistică), iar în 1984, pe 
cea de doctor habilitat în domeniul 
lingvisticii generale la Universitatea 
Naţională „T.G.Şevcenko” din Kiev, 
cu tema: Denominaţia lexicală din 
perspectivă spaţială, referenţi oficiali 
fiindu-i prof. Silviu Berejan (Chişinău), 
prof. Melitina Borodina (Leningrad), 
prof. Stanislav Semcinski (Kiev). 

Concomitent, dl Vasile Pavel a 
îmbinat cu succes munca de cerce- 
tare ştiinţifică la Academia de Ştiinţe 
din Moldova cu activitatea didactică 
la Catedra de Filologie a Institutului 
de Arte din Chişinău (1967-1971) 
şi a Conservatorului „G.Musicescu” 
(1986-1990). Din 1992 distinsul 
savant desfăşoară o prodigioasă 
activitate didactică la Universitatea 
Pedagogică de Stat „lon Creangă”, 
unde în 1994 i se conferă titlul de pro- 
fesor universitar, iar din 1996 devine 
şeful Catedrei de Limba Română şi 
Filologie Clasică la aceeaşi instituţie 
de învăţământ superior. 

Evenimentul atingerii vârstei 
septuagenare este un prilej de punc- 
tare a unor bilanţuri în activitatea 
ştiinţifică a omagiatului. 

Ca om de ştiinţă dl Vasile Pavel 
a reuşit să dea la lumina zilei peste 
250 de studii şi articole ştiinţifice, 
apărute în diverse reviste şi culegeri 
tematice nu numai la noi, la Chişinău, 
ci şi în România, Federaţia Rusă, 
Ucraina, Armenia, Italia, Franţa, scri- 
se în limbile română, rusă şi franceză. 
Printre aceste publicaţii se numără 
şi 20 de volume (monografii, atlase 
lingvistice, manuale, dicţionare ş.a.), 
semnate de unul singur sau în cola- 
borare. DI Vasile Pavel e frământat 
încontinuu de noi idei, îşi proiectează 
mereu alte planuri de cercetare. 

In activitatea ştiinţifică şi didacti- 
că de 45 de ani a dlui Vasile Pavel, un 
loc aparte l-a ocupat cercetarea gra- 
iului strămoşesc înregistrat nemijlocit 
pe teren, adică ancheta dialectală ca 


formă de comunicare. Pasionat de 
acest „şirag de piatră rară pe moşie 
revărsată”, vorba poetului, dar şi 
în virtutea obligaţiunilor sale de la 
institutul academic, dialectologul 
Vasile Pavel s-a aflat ani în şir prin 
vechile noastre sate româneşti de 
pe ambele maluri ale Nistrului, iar de 
la un timp, şi prin cele de pe ambele 
maluri ale Prutului, ale Tisei şi ale 
Dunării, altfel spus, a cules „piatra 
lucitoare” din Maramureşul istoric, din 
Bucovina şi din Dobrogea, din satele 
româneşti, răzleţite, de la est de Bug, 
de pe cursul inferior al Niprului, din 
Donbas şi Caucaz. A străbătut, ca 
şi colegii săi (Rubin Udler, Vitalie 
Sorbală, Victor Comarniţchi, Vasile 
Melnic, Nicolae Bileţchi ş.a.), sute 
şi chiar mii de kilometri, pe multele, 
împânzitele şi bătătoritele drumuri de 
ţară, cunoscând, aşa cum spunea 
Sextil Puşcariu, munca grea şi plină 
de privaţiuni a anchetelor. 

Colegul meu de breaslă, sărbă- 
toritul nostru, dl Vasile Pavel, a cola- 
borat activ, mai întâi, la colectarea pe 
teren a materialului dialectal pentru 
Atlasul lingvistic moldovenesc 
(ALM), publicat la Chişinău în două 
volume, fiecare volum în câte două 
părţi (1968-1973). 

Insuşindu-şi conţinutul zicalei 
Călătorului îi şade bine cu drumul, 
dl Vasile Pavel, împreună cu Rubin 
Udler, Victor Comarniţchi şi Albina 
Dumbrăveanu, la sfârşitul anilor '70, 
efectuează noi anchete dialectale în 
20 de localităţi din spaţiul lingvistic 
interriveran pruto-nistrean în vederea 
elaborării Atlasului Dialectologic 
Carpatic Comun (OGmekapnarckui 
Inanekronoruueckui Arnac — 
OKIIA), o temă de colaborare inter- 
naţională. Apoi, la începutul anilor 
'80, Vasile Pavel se află în fruntea 
unei echipe de dialectologi, din care 
fac parte Alexei Cenuşă, Albina Dum- 
brăveanu, George Gogin şi Ştefan 
Mătcaş, având misiunea de a înre- 
gistra informaţii din 18 sate româneşti 
pentru Atlasul Limbilor Europei 
(Atlas Linguarum Europae -ALE), 
al doilea atlas lingvistic plurilingv. 

Răspunsurile înregistrate cu 
ajutorul Chestionarului ALE au servit, 
ulterior, de asemenea, în calitate de 

Sesiunea de omagiere. De la dreapta: Mariana Colesnic, Adela Oală (docto- 
rande), Valentina Tcaci, Vasile Pavel (nepot de frate, Piteşti), Eugenia şi Vasile Pavel, 
Silvia Caba-Ghivireac (poetă), Elena Onică (doctorandă), D. Ghivireac (profesor de 
istorie, Herţa) 


materiale pentru alcătuirea Atlasului 
Lingyvistic Romanic (Atlas Lingu- 
istique Roman -— ALiR), cel de al 
treilea atlas lingvistic plurilingv. In 
felul acesta, dl Vasile Pavel îşi adu- 
ce contribuţia, în ultimele decenii, la 
elaborarea unor lucrări dialectologice 
de mare anvergură la scară naţională, 
zonală carpatică, romanică şi euro- 
peană (mai amănunţit despre munca 
depusă de Vasile Pavel în domeniul 
geografiei lingvistice a se vedea 
articolul Dialectologul chişinăuian 
Vasile Pavel în geografia lingvistică 
românească şi romanică, semnat 
de acad. Silviu Berejan şi publicat în 
Literatura şi arta, 8 iulie 2004, p. 7). 

O orientare nouă pentru cerce- 
tătorii de la Institutul de Lingvistică 
al Academiei de Ştiinţe a Moldovei 
o reprezintă colaborarea lor cu di- 
alectologii de la actualul Institut de 
Lingvistică „Iorgu lordan — Alexandru 
Rosetti” din cadrul Academiei Româ- 
ne (Bucureşti) şi de la Institutul de 
Filologie Română „A.Philippide” al 
Filialei Academiei Române din laşi. 
Profesorul Vasile Pavel, împreună cu 
colegii săi de la Chişinău (Valentina 


Corcimari şi Valeriu Sclifos), cu cei 
de la Bucureşti (Maria Marin, lulia 
Mărgărit şi Victorela Neagoe) şi de 
la laşi (Stelian Dumistrăcel, Doina 
Hreapcă şi lon Horia Bârleanu), a 
participat la efectuarea anchetelor 
de tip arhivă fonogramică, respectiv 
la temele „Graiuri româneşti din arii 
laterale şi izolate” şi „Graiuri româ- 
neşti de la est de Carpaţi”. Astfel, 
între anii 1991-1998, dialectologii de 
la Bucureşti, laşi şi Chişinău au rea- 
lizat împreună (pentru prima dată!) 
cercetări asupra graiurilor româneşti 
vorbite de la est de Carpaţi până din- 
colo de Bug şi Nipru, în comunităţile 
româneşti risipite în toate regiunile din 
sud-estul Ucrainei. Este de menţionat 
totodată că în vara anului 1996 Vasile 
Pavel a realizat, de unul singur, noi 
anchete asupra graiurilor româneşti 
din Caucaz. 

In afară de participarea activă 
la anchetele pe teren şi la elaborarea 
atlaselor lingvistice, neobositul şi 
harnicul dialectolog, sărbătoritul nos- 
tru de astăzi, dl Vasile Pavel, a mai 
colaborat la alcătuirea Dicţionarului 
dialectal în 5 volume (1985-1986), la 

manualul Dialectologia moldove- 
nească (1976) şi la alte investigaţii 
colective de o importanţă incontesta- 
bilă pentru lingvistica actuală. 

Un alt aspect al muncii ştiinţifice 
a dlui Vasile Pavel îl constituie studiile 
monografice, vorba fiind de: Termi- 
nologia agricolă moldovenească 
(1973), Leksičeskaja nominacija 
(Denominaţia lexicală, 1983) şi cartea 
de popularizare a ştiinţei La izvorul 
graiului (1984), ele reprezentând 
cercetări de o ţinută ştiinţifică remar- 
cabilă. Cercetările dialectologului, 
lingvogeografului şi onomasiologului 
Vasile Pavel conţin o diversitate de 
metode şi de aspecte ridicând proble- 
me teoretice referitoare la circulaţia 
sau ariile de răspândire a unităţilor 
de vocabular analizate, la etimologia, 
semantica lexicală, forma internă 
şi motivaţia lexicală a cuvintelor. In 
studiile semnate de omagiat cuvân- 
tul îşi găseşte o judicioasă şi amplă 
interpretare, privit fiind din interior, în 
timp şi în spaţiu. 

Monografia Terminologia agri- 
colă moldovenească e dedicată 
cercetării vocabularului uneia din cele 
mai vechi şi importante îndeletniciri 
omeneşti. Cuvântul nu este cercetat 
izolat, ci în multiplele sale legături cu 
celelalte componente ale sistemului 
lexical, ale microsistemelor. Ca punct 
de plecare este cercetarea onoma- 
siologică, dar aceasta conlucrează 
în mod firesc cu semasiologia. De- 
scrierea sincronică este însoţită de 
aspectul diacronic, prezent prin iden- 
tificarea etimologiei, a stratigrafiei şi a 
dinamicii termenilor în relaţie directă 
cu lucrurile pe care le denumesc. 
Capitolul al IV-lea, intitulat Termeni; 
agricoli în lumina frecvenţei lor în 
graiuri, pentru prima dată în geogra- 
fia lingvistică realizează, cu sugestii 
preţioase, investigaţii statistice prin 
folosirea hărților lexicale pentru cer- 
cetarea etimologică a vocabularului 
dialectal din punctul de vedere al 
frecvenţei. Acest aspect se înscrie 
în tradiţia clasică de cercetare a „cir- 
culaţiei cuvintelor” de tip hasdeian. 
Intr-o recenzie la această monografie 
cunoscutul dialectolog clujean Eugen 
Beltechi menţiona că „în rezumat, 
[cartea este] o realizare meritorie, 


binevenită şi foarte utilă nu doar ling- 
vistului. Lucrare care ne aminteşte, 
încă o dată, că materialul preţios al 
atlaselor lingvistice oferă posibilităţi şi 
valențe multiple de analiză şi interpre- 
tare” şi că „la lectură, ea se dovedeşte 
o cercetare serioasă, complexă şi cu 
calităţi ” (CL, XX, 1975, nr.1, p. 98). 
In temeinicul studiu Leksices- 
kaja nominacija (Denominaţia lexi- 
cală, 1983) pentru prima dată sunt 
fundamentate monografic probleme 
de onomasiologie spaţială, direcție 
de cercetare cu perspectivă. 
Reputat dialectolog şi onoma- 
siolog, prof. Vasile Pavel şi-a adus 
contribuţia şi în alte domenii de in- 
vestigaţie ştiinţifică: sociolingvistică, 
contacte lingvistice, cultura vorbirii. 
O problemă aparte, abordată şi 
cercetată în ultimii ani, o constituie 
starea actuală a graiurilor româneşti 
în zone laterale şi în medii alogene. 
Rezultatele cercetărilor au fost adu- 
nate şi publicate în volumele: Graiuri 
româneşti din Basarabia, Trans- 
nistria, nordul Bucovinei şi nordul 
Maramureşului. Texte dialectale 
şi glosar (Bucureşti, 2000, 531 
p.) şi Cercetări asupra graiurilor 
româneşti de peste hotare (Bucu- 
reşti, 2000, 144 p.), ambele volume 
în colaborare cu Maria Marin, lulia 
Mărgărit, Victorela Neagoe; Graiuri 
româneşti în medii aloglote. Con- 
sideraţii sociolingvistice, în revista 
Fonetică şi dialectologie (Bucureşti, 
XVII, 1988); Graiurile româneşti 
de pe cursul inferior al Niprului, din 
Donbas şi Caucaz, în Revistă de 
lingvistică şi ştiinţă literară, 1998, nr. 
5; Graiurile româneşti de la est de 
Bug, în culegerea Identitatea limbii 
şi literaturii române în perspectiva 
globalizării, volum îngrijit de Ofelia 
Ichim şi Florin-Teodor Olariu, laşi, 
2002; Reconsiderări privind situaţia 
graiurilor româneşti din Caucaz, în 
culegerea Limba şi literatura româ- 
nă în spaţiul etnocultural dacoro- 
mânessc şi diaspora, volum îngrijit de 
Ofelia Ichim şi Florin-Teodor Olariu şi 
prefaţat de Dan Mănucă, laşi, 2003. 
Este de menţionat că Vasile 
Pavel, în multe din studiile pe care le 
semnează, cercetează limba română 
nu numai cu competenţa savantului, 

Un cuvânt de omagiere pentru Vasile Pavel rostit de prof. Anatol Ciobanu 


dar şi cu pasiunea de patriot al limbii 
române şi al istoriei neamului nostru 
românesc. 

Un exemplu în această privință 
e şi studiul Graiurile româneşti de la 
est de Bug, pomenit mai sus. 

Ca lingvist şi patriot al neamului, 
îndrăgostit de frumuseţea şi bogăţia 
graiului viu, dar şi îndurerat de soarta 
vitregă a limbii române din stânga 
Prutului, Vasile Pavel a publicat în pri- 
mii ani de renaştere naţională o serie 
de articole, ale căror titluri vorbesc de 
la sine: Un grai, o seminţie, o vatră 
strămoşească, în revista Columna, 
1990, nr. 10; Lumina gândului latin, în 
săpt. Făclia, 1991, nr. 40; Ca neam, 
supravieţuim prin graiul străbun, în 
Literatura şi arta, 1993, nr. 32; Uni- 
tatea şi varietatea limbii române din 
perspectivă geografică, în revista 
Limba Română, Chişinău, 1995, nr. 4; 
Graiul românilor basarabeni, expresie 
a continuității teritoriului de limba ro- 
mână, în culegerea Limba română şi 
varietățile ei locale, Bucureşti, 1995. 

Ataşamentul puternic şi constant 
pentru tot ce se cheamă românism îl 
desprindem şi din eseurile în care sunt 
evocate figuri proeminente ale culturii 
şi ştiinţei filologice româneşti (B. P. 
Hasdeu, Vasile Bogrea, Eugeniu Co- 
şeriu). DI Vasile Pavel figurează prin- 


tre cele 18 personalităţi din Republica 
Moldova, cărora în 1993 li s-a acor- 
dat, de către Institutul Internaţional 
Privat de Studii şi Cercetări Ştiinţifice 
privind Bucovina şi Basarabia din Ră- 
dăuţi (România), Medalia „75 de ani 
de la Unirea Bucovinei cu România”. 

Rezultatele cercetărilor sale 
Vasile Pavel le-a expus în referate şi 
comunicări, prezentate la mai multe 
congrese şi colocvii internaţionale (în 
Republica Moldova, România, Fran- 
ta, Spania, Italia, Slovacia, precum şi 
în fosta U.R.S.S). 

DI Vasile Pavel este nu numai 
un distins cercetător, dar şi un pro- 
fesor universitar stimat şi îndrăgit de 
către studenţi, masteranzi, doctoranzi 
şi de către colegii săi de catedră de 
la Universitate şi de sector de la In- 
stitutul de Lingvistică. 

La vârsta septuagenară, Vasile 
Pavel este angajat plenar în reali- 
zarea unor proiecte importante de 
cercetare, rămânând acelaşi om 
inteligent, om de omenie, prietenos 
şi mărinimos, modest şi cumpătat, 
perseverent şi chibzuit în toate. 

li dorim sărbătoritului nostru 
multă sănătate, ani mulţi şi fericiţi, 
noi realizări în ştiinţă şi în munca de 
pedagog înzestrat, protejat în conti- 
nuare şi susţinut plenar de consoarta 
sa, doamna Eugenia Pavel. 

Aliona ZGARDAN 


ONOMASIOLOGIA — 
UN DOMENIU 

AL PREOCUPĂRILOR 
ŞTIINŢIFICE 

ALE PROFESORULUI 
VASILE PAVEL 


O investigaţie ştiinţifică poate fi 
generată de interes ştiinţific, de curi- 
ozitate, poate fi derivată din spirit de 
competiţie, din snobism sau se poate 
realiza din alte motive. În cazul dia- 
lectologului Vasile Pavel, investigația 
ştiinţifică, ce ia dimensiunea unei pa- 
siuni care durează o viaţă, s-a născut 
dintr-o enormă dragoste — dragostea 
de limba română. La sonoritatea clară 
a izvorului graiului şi-a plecat auzul şi 
sufletul profesorului atunci când şi-a 
zis că se va face dialectolog, că va 
studia şi va imortaliza, în atlase, dic- 
ţionare, articole şi monografii, limba 
vie a unui popor viu, o limbă nobilă, 
melodioasă, dulce şi atât de dragă lui. 
A studiat-o, această limbă vie, i-a dat 
suflet din sufletul lui şi viaţă din viaţa 
lui timp de mai mult de patru decenii, 
din anul 1959 şi până în prezent, în 
calitate de profesor şcolar, cercetător 
ştiinţific, profesor universitar. A plecat 
cu ea de acasă, din Bucovina, şi nu a 
renunţat la ea niciodată; nicicând nu 
a făcut vreo intermitenţă în a o vorbi 
şi în a o studia. 

Este prodigios în ştiinţă, este 
un bun mentor, fiind conducător ști- 
inţific la 10 teze de doctor în ştiinţe. 
A adus un suflu nou în tot ceea ce a 
făcut; totdeauna a ştiut să transfor- 
me cercetarea ştiinţifică în produs 
finit de calitate. Explicit şi profund, a 
limpezit lucrurile şi le-a spus, simplu 
şi inteligent, pe nume, făcând ordine 
acolo unde era necesară intervenţia 
specialistului. Personalitate notorie, 


cultă, modestă, cumpătată şi cu o 
prestanţă deosebită de savant şi de 
profesor, domnul Vasile Pavel este 
omul care persistă în bine în activi- 
tatea sa, oriunde şi în orice domeniu 
ar activa. Toate se împletesc, toate 
fuzionează pentru a ne da un tot întreg 
— activitatea şi opera domnului Vasile 
Pavel. Lucrările profesorului sunt 
interesante, valoroase, complexe şi 
prezintă o indiscutabilă contribuţie 
ştiinţifică în domeniul onomasiologiei, 
dialectologiei, geografiei lingvistice 
prin faptul că întrunesc toate rigorile 
ştiinţifice înaintate faţă de astfel de 
lucrări şi că, toate, conţin o viziune 
nouă, de ansamblu, asupra proble- 
melor studiate. Or, aspecte şi moda- 
lităţi originale de interpretare a mate- 
rialului lingvistic studiat sunt prezente 
în toate lucrările profesorului. 

Or, multe sunt aspectele care 
întregesc spectrul de probleme pen- 
tru care a dovedit interes şi pasiune. 
Interesul central, pe care se axează 
investigaţiile Domniei sale, gravitează 
în jurul problemei denominării, iar de 
aici şi pasiunea lui pentru denomina- 
re, un fenomen interesant, în graiuri. 
A specificat că denominarea este un 
fenomen complicat şi complex, a că- 
rui elucidare ar pune în cauză un şir 
de alte probleme: principiile, proce- 
deele şi mijloacele cu ajutorul cărora 
se realizează denominarea, stabilirea 
formei interne a cuvintelor, tipologia 
motivării unităţilor denominative în 
cadrul câmpurilor denominative, 
clasificarea corectă a procedeelor de- 
nominării (1; 2). Profesorul manifestă 
un deosebit interes pentru derivarea 
semantică, pentru derivatul seman- 
tic şi pentru celelalte procedee de 
denominare (derivarea morfematică, 
compunerea, îmbinarea de cuvinte, 
conversia, împrumutul lexical, calchi- 
erea, contaminarea ş.a.). 

Problemele de onomasiologie 
studiate de el interferează cu cele 
de geografie lingvistică, de semasi- 
ologie, de derivare morfologică, dar 
fac parte din obiectivele de cercetare 

ale onomasiologiei (3, p. 18-19; 1, p. 
133-134; 5, p. 527-535). Tipurile de 
denumiri / nomeme considerate de 
către domnul Vasile Pavel ca func- 
tionale în sistemul denominativ al 
limbii române sunt trecute, de fapt, 
prin prisma unei viziuni de funcţionare 
teritorială a elementelor limbii (lexi- 
cale propriu-zise şi denominative), 
vorbirea dialectală fiind cea mai apro- 
piată de sistemul funcţional concret 
al limbii. Oportunitatea studiilor de 
onomasiologie spaţială a determinat 
direcţia de cercetare în majoritatea 
studiilor savantului. O atenţie deose- 
bită se acordă, în lucrările lui V. Pavel, 
motivării şi reflectării, ca prime etape 
ale denominării, considerându-se 
că acestea determină însăşi esenţa 
denominării — alegerea şi promova- 
rea unui cuvânt, unei sintagme etc., 
în calitate de element denominativ 
al limbii. În lucrările sale, domnul 
Vasile Pavel nu atestă pur şi simplu 
existenţa reflectării şi a motivării, ci 
sondează în profunzime, analizând 
tipurile de motivare existente în limbă, 
printre care cele mai frecvente sunt 
motivarea semantică şi cea morfema- 
tică / morfologică, stabileşte afinități 
şi diferențe între cuvintele motivate 
ce desemnează aceleaşi realeme în 
limbi diferite, estimând că, deşi cuvin- 
tele care denumesc acelaşi realem în 
limbi diferite sunt, de foarte multe ori, 
motivate, motivarea poate fi diferită, 
deoarece diferite pot fi semnele mo- 
tivaţionale care determină existenţa 
motivării şi a formei interne a aces- 
tor cuvinte. Mai mult decât atât, în 
majoritatea lucrărilor (Nexcunueckaa 
HoMuHauua, Terminologia agricolă 
moldovenească (Studiu de geogra- 
fie lingvistică) ş.a.) se analizează 
denumirile motivate în dependenţă de 
semnul motivational care stă la baza 
constituirii acestor denumiri. 

Opera cercetătorului Vasile 
Pavel se întregeşte din implicarea 
sa în domenii de investigaţie care 
necesită o abordare de sistem, an- 
corată în sincronie, dar proiectată în 


vederea surprinderii faptelor de limbă 
în evoluţie, deci în diacronie. Aceas- 
ta determină şi caracterul actual şi 
funcţional al lucrărilor profesorului. 
Studiile, articolele, monografia dom- 
nului Vasile Pavel au ca punct de 
pornire observarea, înregistrarea şi 
analiza faptelor de limbă română în 
graiuri, deci în limba vie, vorbită. În- 
registrarea acestora se face pe hărţi 
lexicale, care sunt înmănuncheate în 
atlase lingvistice şi sunt analizate în 
studii, monografii, deci nu doar fap- 
tele de limbă studiate sunt abordate 
în sistem, însăşi opera dialectologului 
formează un sistem ştiinţific bine 
gândit şi impecabil structurat. 

Toate faptele de limbă despre 
care consemnăm aici sunt cartografi- 
ate într-o formă originală. Or, geogra- 
fia lingvistică a pus într-o nouă lumină 
faptele de limbă cunoscute şi, conco- 
mitent, a descoperit fapte de limbă 
noi. Inovaţiile reflectate — cartografi- 
ate — pe hărţile lingvistice constituie 
o sursă deosebit de prețioasă pentru 
cercetările onomasiologice. Consi- 
derăm că monografia Nexcuueckaa 
HOoMuUHauyua (Chişinău, 1983) este un 
studiu de referinţă al sistemului deno- 
minativ al limbii române, realizat din 
perspectiva onomasiologiei spaţiale. 

Studiul elementelor denominati- 
ve în graiurile moldoveneşti continuă 
prin prezentarea unei performanţe 
profesionale în domeniul geografiei 
lingvistice, materializată în Atlasul 
lingvistic român pe regiuni. Ba- 
sarabia, nordul Bucovinei, Trans- 
nistria (Chişinău, vol. |, 1993; vol. Il, 
1998; în colaborare, vol. III, 2002 şi 
vol. IV, 2003), abreviat ALRR. Bas., 
fapt probat de calitatea inovatoare a 
tehnicii de cartografiere a materialului 
lingvistic. Este o inovaţie în geografia 
lingvistică faptul că hărţile inserate în 
ALRR. Bas. au o orientare onomasi- 
ologică şi aceasta nu doar în sensul 
unor hărţi lexicale propriu-zise, ci şi în 
acela al caracterului lor interpretativ. 
Semnele grafice, în acest atlas, sunt 
utilizate în funcţie de următoarele 

tipuri de onomateme: cuvinte primare, 
cuvinte derivate, sintagme. Această 
inovaţie este observată şi consem- 
nată de mai mulţi recenzenti (dr. lon 
A. Florea, laşi; dr. conf. Veronica 
Păcuraru, Chişinău). 

În ultimele trei decenii, domnul 
Vasile Pavel colaborează la trei atlase 
supranaţionale: Atlasul Dialectolo- 
gic Carpatic Comun, Atlasul Lim- 
bilor Europei, Atlasul Lingvistic 
Romanic. A devenit cunoscut, graţie 
calităţilor de care dispune, nu numai 
în Basarabia, dar şi în ţară, în 
Ucraina, Franţa, Italia, Spania etc. 
Harta Mille-pattes (miriapod), ela- 
borată de V. Pavel în colaborare cu 
acad. S. Berejan, care face parte din 
Atlasul Lingvistic Romanic, este o 
hartă de motivaţie, asemenea hărţi se 
consideră o inovaţie în geolingvistică 
(6, p. 319-337). Lucrările pe care le 
publică reprezintă, precum am zis, 
rodul unei munci meticuloase, de 
durată şi de calitate, distingându-se 
prin rigurozitatea lor ştiinţifică. 

Cu mulţi ani în urmă, pe când 
îmi făceam studiile prin doctorat, 
domnul Vasile Pavel mi-a inoculat o 
idee simplă şi luminoasă, dar, pe cât 
de simplă, pe atât de valoroasă. De 
altfel, această idee este principiul de 
bază, cred eu, al omului Vasile Pavel. 
Profesorul m-a învăţat să fiu atentă 
la ce şi cum vorbesc, la ce şi cum 
gândesc. Mi-a spus că, atunci când 
vreau să zic ceva despre cineva, mai 
întâi să meditez. Dacă spusa mea 
urmează să fie bună, să o materia- 
lizez în cuvinte frumoase, iar dacă 
intenţionez să spun lucruri ce ar putea 
să afecteze persoana căreia urmează 
să i le spun, atunci să mă abţin, să 
renunţ să rostesc cuvinte. Ideea a 
prins şi mi-a ajutat, cum, de altfel, 
m-a ajutat şi domnul Vasile Pavel să 
merg prin viaţă. 

La un jubileu frumos, cu reali- 
zări valoroase, îl felicităm pe domnul 
profesor Vasile Pavel şi îi dorim să fie 
sănătos, să se bucure şi să ne bucure 
cu noi lucrări. 


La mulţi ani, domnule Vasile 
Pavel! 

Arcadie SUCEVEANU 


ADMIR LA DOMNUL PROFESOR 
DEMNITATEA DE ROMAN 


Mult stimate domnule profesor, 
Stimată doamnă Pavel, 
Onorată asistenţă! 


Lucrările de dialectologie şi geografie lingvistică, monografiile, atlasele la 
care a trudit dl Vasile Pavel până în prezent, alte lucrări ale savanților basara- 
beni, în afară de valoarea lor ştiinţifică, ilustrează şi ideea miracolului românesc 
despre care se vorbeşte atât de mult şi care are ca o componentă de bază 
unitatea lexicală, unitatea semantică a limbii române, vorbită de conaţionalii 
noştri în toate zonele pe care le populează. Aceste lucrări sunt, de fapt, nişte 
radiografii ale istoriei noastre, ale civilizaţiei lingvistico-culturale a poporului ro- 
mân, a mitologiei noastre populare, dacă vreţi, sunt nişte acte care ne prezintă 
adevărata identitate spirituală, lingvistică a poporului nostru şi sunt, în acelaşi 
timp, nişte argumente şi nişte contraargumente aduse acelor pseudosavanţi 
care se dedau unor perversiuni şi care emit diferite falsuri cu privire la originea 
poporului nostru, la denumirea limbii române. 

Se vorbeşte mult şi pe drept cuvânt despre rolul scriitorilor în trezirea 
conştiinţei naţionale aici în Basarabia şi în nordul Bucovinei, despre faptul că 
ultimele generaţii de scriitori au impus, pe lângă statutul estetic naţional, şi 
un statut etic. Generaţiile literare '60, '70 , de aici din Basarabia, au readus 
literaturii de la noi conştiinţa de sine. Şi eu vreau, într-un mod reparatoriu, să 
zic aşa, să adaug imediat la aceste generaţii de scriitori şi mai multe nume de 
savanţi lingvişti, profesori de aici din Basarabia, dar şi din Cernăuţi, care în 
momentele grele pentru cultura noastră, pentru limba noastră nu şi-au lăsat 
mintea şi conştiinţa pervertite şi sechestrate de putere, ci au slujit adevărul 
ştiinţific, adevărul omenesc cu demnitate şi sacrificiu. Printre aceste nume 
figurează, fără îndoială, şi numele distinsului savant şi profesor Vasile Pavel, 
care a reuşit să-şi menţină imaculată probitatea profesională, verticalitatea 
morală şi, dacă vreţi, demnitatea de român din ţinutul Herţei, al cărui picior a 
călcat, cu siguranţă, în tiparul de aur lăsat de urma lui Gheorghe Asachi, pe 
acele locuri atât de dragi lui, nouă şi limbii române. 

Eu mai admir la domnul profesor cumsecădenia şi tenacitatea cu care 
îşi construieşte opera, dar pe care le manifestă şi în viaţa de zi cu zi, la care 
se mai adaugă un anume bun-simţ bucovinean. Hai să ne mai lăudăm şi noi 
puţin, bucovinenii (înviorare în sală). L-aş asemui pe dl profesor cu un râu 
care curge în mod firesc în albia sa, imperturbabil, cu un debit constant şi fără 
mari fluctuații, un debit care izvorăşte mereu din ritmurile interioare ale fiinţei 
sale. Cred că dl profesor Vasile Pavel, acest om tânăr, cu adevărat tânăr şi la 
chip şi la suflet, ne oferă fericitul caz când vârsta unui om trebuie măsurată 
nu cu anii, ci cu tinereţea spirituală. Cred că nimeni nu se îndoieşte că d-lui la 
această vârstă atât de tânără ţine încă bine, vorba francezilor, leul de coamă. 

Fiindcă ne aflăm în faţa unui dialectolog, originar din zona Herţei, îmi 
permiteţi să zic: Domnule profesor, să hii sănătos şi la mulţi ani! 

Paul LĂZĂRESCU 


NASC ŞI ÎN PROBOTEŞTI OAMENI 


Dragă prietene Vasile Pavel! 


Am primit chiar astăzi amabila ta invitaţie de a participa la sesiunea 
omagială dedicată ţie cu prilejul împlinirii vârstei de 70 de ani şi a 45 de ani 
de activitate ştiinţifică şi didactică. Mă bucur nespus de mult de organizarea 
acestei manifestări pe care o meriţi din plin şi de aceea mă grăbesc să exprim 
măcar prin scris ataşamentul la acest eveniment (dacă nu voi putea participa 
în mod direct). Aş dori enorm să fiu prezent acolo, dar condiţii obiective mă vor 
împiedica probabil să fiu de faţă. De aceea doresc să te felicit încă de pe acum, 
din toată inima, atât pentru frumoasa vârstă, cât şi pentru acei ani mulţi dedicați 
cercetărilor în domeniul dialectologiei româneşti pe care o reprezinţi cu onoare. 

Ca unul care ca şi tine îmi am rădăcinile în Proboteşti, Târnauca şi Herţa şi 
înstrăinaţi fiind de locurile natale pe care le iubim atât de mult, am un sentiment 
de mândrie specială să-ţi pot ura în continuare succese şi împliniri personale, 
familiale şi profesionale. 

Mă închin cu toate sfielile mele şi cu toată admiraţia mea în faţa omului 
Vasile Pavel, a modestiei şi a conştiinţei lui profesionale, cuvenindu-i-se pe 
bună dreptate recunoştinţa şi dragostea colegilor şi prietenilor din dreapta şi din 
stânga Prutului. Şi după modelul cronicarului, exclam şi eu cu mândrie „Nasc 
şi în Proboteşti oameni”! Nu pot încheia fără a aduce omagiile mele distinsei 
doamne Eugenia Pavel. 

Dragă Vasile, să trăieşti, la mulţi ani! 


Bucureşti, 23 iunie 2004 


PNF) 

Vasile Pavel (primul din dreapta) cu colegii din Republica Moldova la Conferința 
ştiinţifică de romanistică (or. Kalinin, azi Tver, 1986) 

LIMBA ROMÂNĂ 

__ ESTE SCUTUL DE 
NĂDEJDE ÎN IZBÂNDA 
_ __ DREPTĂŢII, 
ÎN APĂRAREA FIINȚEI 
NOASTRE NAŢIONALE 


Dialog: Alexandru BANTOŞ — 
Vasile PAVEL 


— Stimate domnule profesor, 
sunteţi un pasionat cercetător în 
domeniul geografiei lingvistice, 
coordonator şi participant direct la 
realizarea unor importante lucrări 
în domeniu (atlase lingvistice, 
monografii etc.) care acoperă în- 
tregul spaţiu al limbii române. Ce 
argumente justifică unitatea limbii 
române? 

— Mai întâi, îmi îngăduiţi, dragă 
Alexandru Bantoş, să vă mulţumesc 
pentru că îmi oferiţi prilejul să fiu oas- 
pete al acestui important centru de 
cultură — Casa Limbii Române - şi al 
redacţiei Limba Română. Incercând 
să răspund la întrebarea ce mi-o 
adresati, precizez din capul locului că 
noţiunea de unitate este întotdeauna 
relativă. Limbajul este creativitate. 
De aceea nu există limbi „monolitic 
unitare”. Unitatea oricărei limbi, re- 
spectiv a celei române, este o unitate 
în diversitate. In limba română, ca şi 
în orice altă limbă, deosebim o vari- 
etate în spaţiu (dialectele, graiurile 
teritoriale), o varietate socioculturală 
în funcţie de gradul de instruire al 
omului, de vârsta sa etc., şi o varie- 
tate stilistică în acord cu momentul 
şi circumstanţele vorbirii. Nici latina 
vulgară dunăreană, pe care lingyviştii 
o consideră bază a limbii române, nu 
era monolitic unitară. Dar a existat de 
secole şi continuă să existe tendinţa 
către unitatea limbii pentru toată co- 
munitatea, aspiraţia către o normă 
unică. Astfel se ajunge la noţiunea 
de ideal de limbă, pe care o numim 


limbă literară sau, în terminologia 
utilizată de profesorul Eugen Coșeriu, 
limbă exemplară. Prin comparaţie, 
putem afirma că o limbă este mai 
unitară sau mai puţin unitară decât 
altă limbă. Limba română este cu 
mult mai unitară în raport cu limbile 
italiană, franceză sau cu alte idiomuri 
romanice. La nivelul limbii comune 
(aceasta există numai pentru dia- 
lectul dacoromân) şi la nivelul limbii 
literare nu există nici o diferenţă între 
limba română vorbită la est şi cea de 
la vest de Prut. Unitatea respectivă a 
fost determinată de un şir de factori, 
o contribuţie aparte având în acest 
sens scriitorii clasici şi contempo- 
rani, savanții, oamenii de cultură... 
Eminescu, Coşbuc, Rebreanu sau 
Mateevici au scris în aceeaşi limbă — 
în limba română. De altfel, problema 
în cauză a fost abordată de Eugen 
Coşeriu în studiul său Unitatea limbii 
române — planuri şi criterii, inclus în 
Limba română este patria mea. 
Studii. Comunicări. Documente, 
Chişinău, 1996. 

— Aţi participat la mai multe 
congrese şi colocvii ştiinţifice 
internaţionale, în cadrul cărora 
s-a luat în dezbatere materialul 
lingvistic din spaţiul romanic şi 
românesc. S-a pus în discuţie la 
vreun asemenea forum problema 
existenţei „limbii moldoveneşti”? 
Cunosc specialiştii din afara spațiu- 
lui românesc „problema noastră” — 
a celor două limbi? 

— In spaţiul latinităţii orientale în 
prezent există o singură limbă roma- 
nică. Aceasta este limba română. Dar 
în istoria lingvisticii, în principal a celei 
din fosta U.R.S.S., au fost susţinători 
ai ideii false a existenţei în Romania 
de est a cinci limbi distincte: româna 
(dacoromâna), aromâna, istroromâ- 
na, meglenoromâna şi moldoveneas- 
ca. In interiorul „dacoromânei”, se 
urmărea identificarea unor argumente 
pentru fundamentarea unei „teorii” 
ştiinţifice — în realitate politice — a aşa- 
zisei „limbi moldoveneşti”. Termenii 
Moldova şi moldovenesc au fost su- 
prapuşi, dar nimic nu justifică ştiinţific 

Cu soţia Eugenia şi fiul Victor (Chişinău, 1964) 


confuzia creată prin denumirile Mol- 
dova (Republica Moldova) şi „limba 
moldovenească”. În temeinica sa mo- 
nografie Originile limbilor neolatine 
(în versiune românească, Bucureşti, 
1977) reputatul lingvist italian Carlo 
Tagliavini, referindu-se la clasificarea 
limbilor romanice, a arătat că pretin- 
sa „limbă moldovenească” nu este 
altceva decât limba română literară, 
scrisă cu un alfabet rusesc. Eu am 
participat la multe conferinţe din cen- 
trele ştiinţifice şi universitare din fosta 
U.R.S.S. (Moscova, Leningrad, Kiev, 
Riga, Erevan, Bacu, Duşanbe, Ufa, 
Lvov, Cernăuţi ş.a.), organizate până 
la 1987 de către dialectologi şi isto- 
rici ai limbii (limbilor). La asemenea 
întruniri ştiinţifice problema existenţei 
„limbii moldoveneşti” nu a fost pusă 
în discuţie. Rezultatele modestelor 
mele preocupări de dialectologie, 
geografie lingvistică, onomasiologie, 
semantică le-am prezentat şi la o 
serie de congrese, colocvii sau sim- 
pozioane internaţionale ce au avut loc 
în Franţa, Spania, Italia, Slovacia, Ro- 
mânia. Ca participant la elaborarea a 
trei atlase lingvistice supranationale 
țin să menţionez că specialiştii în 
domeniu cunosc problema la care 
vă referiţi şi că în Atlasul Lingvistic 


Romanic şi în ultimele fascicule din 
Atlasul Limbilor Europei şi Atlasul 
Dialectologic Carpatic Comun este 
fixat că în Republica Moldova limba 
vorbită de către cetăţenii ei este limba 
română. Or, se ştie că aceste atlase 
sunt lucrări de cel mai înalt prestigiu 
în geografia lingvistică din Europa. 
Deci, lingviştii din Europa recunosc 
că vorbim în limba română. Este 
important să amintesc cititorilor că 
problema falsei teorii despre existen- 
ta „limbii moldoveneşti” a fost pusă 
în discuţie la mai multe congrese şi 
colocvii ştiinţifice internaţionale sau 
la conferinţe ştiinţifice republicane 
precum: Conferinţa ştiinţifico-practică 
internaţională Probleme de limba şi 
literatura română în şcoala naţională 
(Cernăuţi, 1991), Congresul al IV- 
lea al Filologilor Români (Timişoara, 
1991), Conferinţa naţională „Limba 
română azi” (laşi-Chişinău, 1991, 
1992, 1993), Congresul al Il-lea al 
Societăţii „Limba Noastră cea Ro- 
mână” (Chişinău, 1993), Congresul 
al V-lea al Filologilor Români (laşi— 
Chişinău, 6-9 iunie 1994), Sesiunea 
ştiinţifică Limba română şi varietățile 
ei locale (Bucureşti, 31 octombrie 
1994), Conferinţa ştiinţifică Limba 
română este numele corect al limbii 

noastre (Chişinău, 20-21 iulie 1995) 
ş.a. La aceste întruniri ştiinţifice 
au fost adoptate rezoluţii, apeluri 
adresate Parlamentului, altor foruri 
de conducere din R. Moldova, prin 
care se cerea ca în Constituţia Re- 
publicii Moldova denumirea limbii 
de stat să fie fixată prin glotonimul 
limba română. Spre regret, lingviştii 
n-au fost auziti. 

— Următoarea întrebare ar 
putea prezenta interes pentru ci- 
titorul mai puţin versat în ştiinţele 
limbii. Aşadar, ce este un dialect, 
un subdialect, care sunt graiurile 
limbii noastre? Cum se explică 
fenomenul existenţei / persistenţei 
dialectelor, subdialectelor, graiuri- 
lor? Ce include noţiunea de limbă 
literară? 

— Esenţa acestei probleme a 
fost abordată frecvent în ultimii 10-15 
ani, inclusiv în paginile revistei Limba 
Română. Voi aminti în acest sens 
articolul dlui acad. Silviu Berejan De 
ce limba exemplară din uzul oficial al 
Republicii Moldova nu poate fi numită 
„moldovenească”? (Limba Română, 
nr. 4, 1995), care include şi o Schemă 
foarte instructivă pentru înţelegerea 
nu numai a structurii limbii, ci şi a 
denumirii ei corecte. Ştiinţa lingvistică 
stabileşte că dialectele sunt ramificații 
teritoriale ale unei limbi, diversificări 
de limbă în spaţiu. Varietăţile geogra- 
fice ale limbii române sunt definite 
de către dialectologi şi lingvişti de 
vază în general drept dialecte, sub- 
dialecte, graiuri. In mod curent, prin 
glotonimul limba română mulţi înţeleg 
„limba română din Dacia” — „dacoro- 
mâna” — având o formă literară. Dar 
în înţelegerea propriu-zis ştiinţifică a 
termenului limba română mai include 
şi cele trei dialecte din sudul Dunării: 
aromân (numit şi macedoromân), 
istroromân şi meglenoromân. Sub- 
dialectul e subordonat dialectului, iar 
graiul (grupul de graiuri) subdialectu- 
lui. Dialectul dacoromân se împarte în 
cinci subdialecte (numite de unii ling- 
vişti graiuri): moldovean, muntean, 
bănăţean, crişean, maramureşean. 
In Transilvania e delimitat grupul de 


TELEGRAMĂ 


Stimate domnule profesor 
Vasile Pavel, 


Cu ocazia împlinirii vârstei 
de 70 de ani şi a celor 45 de 
prodigioasă activitate ştiinţifică 
şi didactică, vă urez sănătate, 
împliniri şi multe succese în plan 
profesional. Vă doresc, totodată, 
viaţă lungă şi fericită alături de cei 
dragi. La mulţi ani! 


Cu sentimente colegiale 
şi prietenești, 

Maria MARIN, 

şefa Sectorului 

de dialectologie 

şi onomastică al Institutului 
de Lingvistică „Iorgu lordan 
— A. Rossetti”, Bucureşti 


graiuri transilvănene. Subdialectul 
moldovean (sau graiul moldovenesc) 
este vorbit în cadrul Moldovei istorice, 
pe ambele maluri ale Prutului. Limba 
literară unifică treptat subdialectele 
şi graiurile din cadrul „dacoromânei”. 
Dar dat fiind faptul că limba se află 
permanent în proces de „creare”, fe- 
nomenul grai teritorial, local va persis- 
ta continuu, deşi multe particularităţi 
locale ale graiurilor vor fi înlocuite 
cu forme literare. Limba literară este 
deci o categorie istorică şi socială. Ea 
include noţiunea de normă. 

- Domnule profesor, cum 
explică oamenii de ştiinţă unitatea, 
dar şi varietatea limbii române din 
perspectivă geografică? 

- Problema unităţii limbii ro- 
mâne şi a varietăţii ei geografice 
este abordată din diverse unghiuri 
de vedere: al lingvisticii generale, 
al romanisticii, al românisticii şi al 
geografiei lingvistice, cu referire 
specială la deosebirile dialectale din 
cadrul dialectului dacoromân şi la 
situaţia sociolingvistică din Republica 
Moldova. In concepţia marelui teore- 
tician al limbajului, Eugen Coșeriu, 
limbile sunt sisteme de tradiţii istorice. 
Limbajul e guvernat de două principii 

universale: de cel al creativităţii şi de 
cel al alterităţii, în sensul că limbajul 
este totdeauna şi pentru alţii. Datorită 
alterităţii, limbajul, limbile se prezintă 
sub formă de tradiţii comune. Dar 
deoarece limba (limbajul) este şi 
creativitate, nu există limbi monolitic 
unitare. Mai sus am amintit că în orice 
limbă vie descoperim varietăţi în spa- 
tiu (varietăţi diatopice, dialectale), va- 
rietăţi între grupurile socioculturale de 
vorbitori (diversitate diastratică) şi va- 
rietăţi stilistice, numite de E. Coşeriu 
„varietăţi diafazice”. La noi inconştient 
sau intenţionat se confundă noţiunile 
de limbă şi dialect, grai. Referindu-ne 
la geneza varietăţilor geografice ale 
limbii române, trebuie să avem în ve- 
dere cel puţin faptul că limba română, 
ca şi oricare alt idiom al comunităţilor 
istorice, se alimentează continuu din 
actele lingvistice individuale. Limbajul 
este o activitate umană universală 
care se realizează în mod individual. 
Limbajul nu este activitate „corală”, 
limba este activitate creatoare care 
ţine de individul vorbitor. De exemplu, 
apariţia în vorbire a unui cuvânt nou 
este totdeauna o creaţie individuală. 
Tendinţa către unitatea limbii e strâns 
legată de noţiunea de limbă literară, 
de aspectul cel mai îngrijit al limbii 
române. 

— In contextul celor expuse 
mai sus, cum explicaţi „tendinţa” 
unora de a elabora „dicţionare 
moldo-române”? 

— Dragă frate Alexandru Bantoş, 
hai să spunem lucrurilor pe nume. 
Cu siguranţă, dumneavoastră aveţi 
în vedere dmr-ul lui V. Stati, tipărit în 
anul 2003 la Tipografia Centrală din 
Chişinău. Prin această scriitură fostul 
meu coleg de sector la Institutul de 
Limbă şi Literatură al A.Ş.M. (1962- 
1965) incită o inversare de valori şti- 
inţifice şi spirituale, îi aţâţă pe românii 
basarabeni, şi nu numai, la o răstur- 
nare de adevăruri ştiinţifice şi istorice, 
chipurile, ei nu vorbesc româneşte, 
ci numai moldoveneşte. V. Stati a 
susţinut la începutul anilor '70 teza 
de doctor în domeniul dialectologiei. 
Ştie dânsul prea bine şi în prezent 


să delimiteze noţiunile de limbă şi 
dialect. Dar n-o face. Sincer vorbind, 
regret mult ceea ce s-a întâmplat cu 
Vasile Stati, care în mod conştient 
face o politică românofobă. Dicţiona- 
rul cu pricina este o ticăloşie, având 
menirea de a genera o confuzie tota- 
lă. In acest caz nu avem a face cu o 
lucrare lexicografică bilingvă, ci cu un 
„pseudo-dicţionar român-român”. Au- 
torul include în lucrare o mulţime de 
regionalisme şi vocabule străine care 
de cele mai multe ori apar sporadic în 
vorbirea dialectală a moldovenilor de 
la est de Prut (de exemplu, bombă 
„bobiţă de struguri”, jibană „feres- 
trău”, capti „papuci de casă”, acaţii 
„salcâmi”, bandraburcă, baraboşcă 
„cartofi”, stencă „plaz” etc.). Astfel 
este profanată însăşi noţiunea de grai 
moldovenesc, vorbire care îşi are un 
farmec şi o înţelepciune a ei, după 
cum îşi au graţia lor şi alte graiuri ale 
limbii române: maramureşean sau 
bănăţean, crişean sau muntean. Prin 
pseudo-dicţionarul său şi prin alte 
opuscule ale sale renegatul Vasile N. 
Stati se pronunţă contra limbii române 
şi a neamului românesc, scuipând în 
fântâna din care el bea apă. Şi încă 
ceva foarte important: pe copertă 
„lucrarea” are titlul Dicţionar moldo- 
venesc-românesc, iar în descrierea 
CIP a Camerei Naţionale a Cărţii titlul 
este Dicţionar moldovenesc explica- 
tiv. Comentariile sunt de prisos! 

- In ultimul timp anumiţi 
politicieni acceptă unitatea limbii 
„moldo-române”, cu precizarea 
obligatorie că această unică limbă 
trebuie să aibă totuşi două denu- 
miri. De ce este necesar, domnule 
profesor, ca denumirea oficială (de 
stat) a Republicii Moldova să poar- 
te denumirea corectă, ştiinţifică şi 
de ce nu poate fi acceptată denu- 
mirea de „limbă moldovenească”? 

— Pe parcursul ultimilor 15 ani 
consacraţi filologi, scriitori, oameni 
de cultură de la noi au vorbit şi au 
scris cu demnitate, în temeiul unor 
dovezi incontestabile, că nu există o 
„limbă moldovenească” deosebită de 
limba română. Publicaţiile de cultură 

La Colocviul Internaţional „Lecturi coşeriene”, ediţia a Il-a. Chişinău, U.P.S. „lon 
Creangă”, 22 mai 2001. De la stânga: prof. Eugen Coșeriu (Tübingen, Germania), 
prof. Dan Sluşanschi (Bucureşti), prof. Nicolae Andronache (Chişinău), prof. Vasile 
Pavel (Chişinău) 


filologică Revista de lingvistică şi 
ştiinţă literară şi Limba Română au 
inserat în paginile lor zeci şi sute de 
studii şi articole pe această temă. 
Adevărul despre unitatea limbii ro- 
mâne nu mai putea fi tăinuit. Nici un 
stat nu poate fi construit pe minciună. 
De aceea şi este nevoie ca limba 
populaţiei majoritare din Republica 
Moldova — limba oficială (de stat) — să 
poarte numele corect. Subliniez: ca 
orice limbă, româna este o unitate în 
diversitate. Varietăţile geografice ale 
unei limbi sunt definite drept dialec- 
te, subdialecte, graiuri. Aşa precum 
precizam ceva mai înainte, limba 
română are patru dialecte: dacoro- 
mân (e vorbit în arealul de la Dunăre 
şi până dincolo de Nistru), aromân 
(macedoromân), meglenoromân şi 
istroromân (dialecte sud-dunărene). 
Dialectul dacoromân se împarte în 
cinci subdialecte (numite şi graiuri): 
moldovenesc (moldovean), muntean, 
bănăţean, crişean, maramureşean. 
În Transilvania deosebim un grup 
de graiuri. Prin urmare, sintagma 


„limba moldovenească” ţine doar 


de subdialectul (graiul) moldovean 
al dialectului dacoromân. Repet: 
nimic nu justifică confuzia Moldova 
/ „limba moldovenească”. Adjectivul 
moldovenească a căpătat circulaţie 
ca denumire locală, atribuindu-i-se, 
în cele din urmă, şi o conotaţie voit 
politică. De la 1812 încoace taris- 
mul rus, iar mai apoi şi sovieticii au 
impus metodic şi sistematic popu- 
laţiei din ţinut folosirea denumirii 
„limba moldovenească” în scopuri 
bine cunoscute. Suntem datori să 
promovăm adevărul şi să respec- 
tăm identitatea etnică şi culturală a 
poporului băştinaş şi majoritar. Cu 
referinţă la această problemă, ma- 
rele lingvist Eugen Cogşeriu spunea: 
A promova sub orice formă o limbă 
moldovenească deosebită de limba 
română este, din punct de vedere 
strict lingvistic, ori o greşeală naivă, 
ori o fraudă ştiinţifică; din punct de 
vedere istoric şi practic, e o absurdi- 
tate şi o utopie; din punct de vedere 
politic, e o anulare a identităţii etnice 
şi culturale a unui popor şi deci un act 
de genocid etnico-cultural. 

— Domnule profesor, ţinutul 
Herţa, de unde veniţi dvs., este 
unul dintre cele mai nedreptăţite 
teritorii româneşti: e vorba nu doar 
de schimbările survenite în plan 
spiritual, implicit, identitar, dar şi 
în domeniul drepturilor elemen- 
tare ale omului, drepturi ce sunt 
încălcate. Ce perspectivă în plan 
identitar — limbă, cultură, tradiţii 
etc. — credeţi că are populaţia din 
ţinutul Herţa, din sudul Basarabiei, 
din nordul Bucovinei? Cum se pre- 
zintă satul dvs., satele din preajmă 
la acest început de mileniu? 

— Ţinutul Herţa este o zonă 
cu populaţie compact românească. 
Locuitorii din acest ţinut şi-au păstrat 
conştiinţa identităţii naţionale. Ei îşi 
zic români şi spun că vorbesc româ- 
neşte. Sovieticii au răpit acest teritoriu 
în 1940 (şi apoi în 1944), anexându-l 
uriaşului lor imperiu. In dimineaţa zilei 
de 29 iunie 1940, când ruşii au intrat 
în Herţa, căpitanul român loan Boroş, 
comandant de garnizoană, le-a atras 
atenţia invadatorilor că sunt pe un te- 
ritoriu neprevăzut de ultimatum şi că 
pe acolo „nu pot trece”. Impuşcându-l 
pe bravul căpitan, ruşii intenționau să 
înainteze spre Botoşani. Dar nu au 
mai avansat decât câţiva kilometri. 
In dreptul satului Proboteşti, a satului 
meu de baştină din preajma Herţei, 
„aruncarea în aer, de către militarii 
români, a unui pod şi explozia a două 
bombe i-au determinat să se opreas- 
că”. Aşa s-a scris la Herţa o pagină 
de istorie (a vedea: lon Gherman, Ro- 
mânii din jurul României, Bucureşti, 
Editura Vremea, 2003, p. 27-28). 
Românii din ţinutul Herţa împărtăşesc 
astăzi aceeaşi soartă cu fraţii lor de 
sânge din nordul Bucovinei şi din 
sudul Basarabiei. Ei sunt în pericol 
de a-şi pierde identitatea, în multe 
privințe le sunt încălcate drepturile 
elementare ale omului. Se încearcă 
a-i lipsi, printr-un proces de deznaţi- 
onalizare (în fond, de ucrainizare), de 


acele suporturi sfinte ale spiritualităţii 
prin care o comunitate de oameni îşi 
clădesc destinul, datina şi istoria. In 
1946 mai toate denumirile tradiţionale 
din ţinutul Herţa au fost substituite cu 
nume ruseşti sau ucraineşti. Locali- 
tatea Proboteşti este satul de basm 
al copilăriei şi adolescenţei mele. E 
aşezat între dealuri şi livezi, mai la 
vest de Prut, pe şoseaua Cernăuți- 
Dorohoi. In satul meu, ca şi în cele- 
lalte localităţi din ţinutul Herţa, cultul 
sacru al limbii române şi al obiceiurilor 
strămoşeşti este viu. Limba română 
este scutul de nădejde în izbânda 
Dreptăţii, în apărarea fiinţei noastre 
naţionale. Eu am cercetat pe viu 
graiul românesc din enclavele de 
est şi de nord. Am publicat în cule- 
geri şi reviste de specialitate câteva 
studii despre situaţia sociolingvistică 
actuală a conaţionalilor noştri din sud- 
estul Ucrainei şi Caucaz şi care au în 
prezent un sentiment de lamentare 
resemnată în faţa sorții lor nedrepte. 
In zonele aloglote, îndepărtate geo- 
grafic de arealul românesc, are loc 
înstrăinarea românilor de români. Mă 
gândesc deseori, ce soartă vor avea, 
peste zeci de ani, românii din nordul 
Tisei şi al Bucovinei, din ţinutul Herţa, 
din părţile Hotinului, ale Cetăţii Albe, 
din sudul Basarabiei şi din Transnis- 
tria, pe unde etnicii români încearcă 
să-şi păstreze, cu disperare, graiul 
străbun, datinile şi tradiţiile seculare. 
E o problemă majoră şi o obligaţie 
pentru oamenii de ştiinţă, pentru 
cultura românească de a acorda fra- 
tilor din teritoriile înstrăinate, oriunde 
s-ar situa, sprijinul necesar pentru a 
fi laolaltă cu noi în spirit, prin limbă 
şi cultură. 

— Domnule profesor, spusele 
dvs. sunt un îndemn la care sub- 
scrie şi revista Limba Română. 
Mulţumim pentru bunăvoința de 
a susţine acest dialog. Mulţi ani, 
sănătate şi să ne revedem cu bine 
şi cât mai des. 

Irina CONDREA 


LIMBA ROMÂNĂ: 
O PRIVIRE 
DIN GERMANIA 


Volumul semnat de profesorul 
Klaus Bochmann de la Universitatea 
din Leipzig poartă un titlu incitant pen- 
tru cititorul de la noi — el se numeşte 
Limba română: istorie, variante, 
conflicte. O privire din afară. De 
fapt, toate specificările de după cele 
două puncte constituie de ani şi ani 
subiectul unor dezbateri aprige, mai 
ales în spaţiul dintre Prut şi Nistru. 

Faptul că această privire din 
afară vine din Germania, de la 
Lepzig, nu este deloc întâmplător, 
deoarece anume aici în 1893 a luat 
fiinţă cel mai important centru de 
predare şi cercetare a limbii române 
din afara României. In acest institut, 
ale cărui baze au fost puse de un 
notoriu romanist, Gustav Weigand, 
s-au format personalităţi celebre ale 
lingvisticii române şi romanice — Sex- 
til Puşcariu, care avea să fondeze în 
anii '20 şcoala lingvistică de la Cluj, 
Theodor Capidan şi Pericle Papahagi, 
apoi doi cercetători ai aromâne, losif 
Popovici şi Constantin Lacea, dane- 
zul Sandfeld-Jensen, bulgarii Dimitr 
Michov, Stoian Mladenov şi mulţi alţii. 

Acad. Klaus Bochmann, profe- 
sor de limba română, de lingvistică 
franceză şi italiană, el însuşi format 
la izvoarele centrului de la Leipzig, 
oferă în compartimentele Românisti- 
ca germană şi din străinătate şi Istorie 
un amplu tablou al activităţii legate 
de investigaţiile de românistică din 
Germania. Sunt concludente în acest 
sens studiile Sextil Puşcariu, şcoala 
de la Leipzig şi problema paradig- 
melor epistemologice; Limba ro- 
mână în activitatea şi concepţia lui 
Matteo Bartoli; Leipzigul şi începu- 
turile jurnalismului românesc ş.a. 


Klaus Bochmann 


LIMBA ROMANA: 
ISTORIE, VARIANTE, CONFLICTE. 
O PRIVIRE DIN AFARĂ 


În volum sunt inserate şi o 
parte din lucrările de românistică ale 
profesorului K.Bochmann, anume 
cele care punctează interesele sale 
ştiinţifice în acest domeniu. Astfel, 
compartimentul intitulat Moderni- 
zarea limbii române în secolele al 
XVIII-lea şi al XIX-lea include o serie 
de studii (scrise în română, dar şi în 
franceză) prin care autorul s-a afirmat 
ca cercetător al istoriei limbii române 
literare şi al evoluţiei vocabularului 
românesc determinată de schimbă- 
rile social-politice. Titlurile acestui 
compartiment prefigurează viziunea 
savantului asupra problemelor studi- 
erii lexicului românesc — Pentru un 
dicţionar de termeni social-politici ai 
limbii române; Inlocuirea terminologi- 
ei feudale prin lexicul societăţii bur- 
gheze moderne în România secolului 
al XIX-lea; Dezvoltarea vocabularului 
social-politic românesc între 1840 
şi 1850; Elements performatifs ex- 
plicites et transparence illocutoire 
des textes politiques roumains en 
1821 et 1848; Modernizarea limbii 
române în secolul al XIX-lea ca 
transformare a comportamentului 
discursiv ş.a. 

Sunt examinate numeroase fap- 
te de limbă, raportate la stadiul con- 
cret de dezvoltare istorică, fiind vizate 
fenomene, personalităţi şi opere de 
răsunet pentru cultura românească, 
cum sunt Şcoala Ardeleană, epoca 
paşoptistă, mişcarea revoluţionară 
sub conducerea lui Tudor Vladimi- 
rescu etc., care au determinat mo- 
dernizarea limbajului şi impulsionarea 
gândirii filozofice. Spre exemplu, este 
subliniată contribuţia unor persona- 
lităţi marcante, cum ar fi P. Maior, 
C.D.Loga, l.Budai-Deleanu, |.Tăutul, 
D.Golescu, l.Heliade Rădulescu, 
N.Bălcescu şi mulţi alţii, la apariţia 
noţiunilor de progres, popor, politică, 
naţiune, patrie, democraţie, anarhie, 
aristocrație, dictatură etc., prin care 
limba română devine un instrument 
eficient în opera de propăşire naţio- 
nală. E de menţionat că toate faptele 
de limbă sunt examinate în funcţie de 
structura socială a comunicării într-o 
epocă anume, ceea ce conduce la 
crearea unor imagini concrete, ce 
vizează, de exemplu, practicile ling- 
vistice (pratiques langagières) insti- 
tuţionalizate. Astfel, în studiul despre 
elementele performative explicite, 
scris în limba franceză în baza unui 
corpus de texte din prima jumătate 
a secolului al XIX-lea (acte, cores- 
pondenţă, proclamaţii cu caracter 
politic ş.a.) sunt determinate funcţiile 
formulelor performative explicite în 
constituirea mesajului — este vorba 
de formulele de adresare, formulele 
metacomunicative, formulele stereo- 
tipe de identificare etc. şi distribuţia 
lor socială. Tot în baza textelor şi 
a elementelor de referinţă din ele 
sunt făcute observaţii pertinente re- 
feritoare la constituirea stilurilor şi a 
procedeelor de modernizare a limbii 
române literare (studiul Modernizarea 
limbii române în secolul al XIX-lea 
ca transformare a comportamentului 
discursiv). 

Unele reflecţii asupra sensu- 
rilor de profunzime au caracter de 
eseu, cum ar fi, de exemplu, studiul 
intitulat Munca drept trudă şi / sau 
câştig? Istorii terminologice în jurul 


românescului muncă. Autorul afirmă 
că „tensiunea dintre trudă şi chin, pe 
de o parte, şi câştigul în satisfacţie şi 
bani, pe de alta, se oglindeşte într- 
un mod ciudat în istoria termenului 
„muncă” şi a denumirilor lui în multe 
limbi europene. Această istorie arată 
că etimologia anumitor termeni nu 
poate fi studiată la modul serios fără 
recursul la istoria ideilor şi a socie- 
tăţii...” (p. 89). Savantul urmăreşte 
evoluţia noţiunii în limbile franceză, 
germană, engleză, slavă veche, rusă, 
ucraineană şi, bineînţeles, în română, 
ajungând la concluzia că istoria noţi- 
unii de muncă se manifestă ca feno- 
men naţional, legat de fiecare limbă 
în parte, fenomen a cărui explicare 
are nevoie de cunoaşterea condiţiilor 
specifice lingvistice şi socioculturale 
ale fiecărui spaţiu lingvistic în parte” 
(p. 94). 

Compartimentul Filologie şi 
lingvistică conţine o serie de materiale 
axate pe aceleaşi principii de studiere 
a fenomenelor de limbaj în funcţie de 
condiţiile sociale, culturale, politice 
şi de altă natură în care acestea se 
manifestă. Preocuparea autorului de 
sociolingvistică ia forma unor lucrări 
ce vizează nemijlocit acest domeniu al 
ştiinţei filologice. Studiul Dezvoltarea 
viziunii sociolingvistice în lingvistica 
românească postulează, de fapt, ba- 
zele teoretice ale disciplinei, începând 
cu definiţia disciplinei şi continuând cu 
sarcinile, compartimentele, metodele, 
viziunile anterioare şi delimitările cu- 
rente. Autorul ia în discuţie aspectele 
ce ţin de variaţiunea socială a limbilor 
existente (inclusiv a aşa-numitelor va- 
riante „regionale”) şi delimitează unele 
variante sociolingvistice bazate pe co- 
munităţi comunicative: a) determinate 
macrosociologic: sociolecte; dialecte 
şi semidialecte (,„interdialecte”); limbi 
literare (limbi culte, scrise); variante 
cauzate de grupuri cu o ideologie 
specifică (partide, organizaţii sociale, 
religioase); b) determinate microsoci- 
ologic: forme de exprimare specifice 
grupurilor profesionale, de petrecere 
a timpului liber, de cartier, culturale, 
de rudenie ş.a., argoul elevilor, al stu- 

denţilor, al soldaţilor etc. Sunt definite 
domeniile comunicative şi situaţiile 
comunicative, autorul considerând că, 
„O dată cu clasificarea propusă, poate 
fi depăşită amestecarea criteriilor 
sociale, funcţionale şi „estetice” (pri- 
vind „nivelul stilului”) în determinarea 
variantelor limbilor existente” (p. 117). 
Tot aici este făcută o amplă trecere 
în revistă a modului în care diversele 
variante ale limbii, relaţia limbă-soci- 
etate, determinările psiho-, etno- şi 
socio-culturale au fost examinate sau 
avute în vedere implicit în lucrările 
lingviştilor români, în special în studiile 
de dialectologie, stilistică, istoria limbii. 
In acest sens sunt prezentate viziunile 
filologilor B.P. Hasdeu, A. Philippide, 
O. Densuseanu, I.A. Candrea, S. Puş- 
cariu, Th. Capidan, A. Vasiliu, l.lordan, 
Al.Graur. Noile orientări sociolingvisti- 
ce, din anii cincizeci până în prezent, 
sunt reflectate de lucrările lingviştilor 
T. Slama-Cazacu, |. Coteanu, L. 
Onu, P. Miclău, F. Şuteu, B. Cazacu, 
N. Saramandu şi alţi autori, care pot 
fi regăsiţi în bogata bibliografie de la 
sfârşitul studiului. 

O problemă puţin (sau deloc) 
investigată sistematic în lingvistica 
noastră este cea dezbătută în studiul 
Substandardul şi istoria limbii româ- 
ne. Aspecte care ţin într-un fel sau 
altul de substandard sunt trecute în 
lingvistica română la compartimentele 
„limbă vorbită”, „limbaj popular”, „aba- 
tere de la normă”, „argou”, „jargon”, 
„familiar”, „vulgar” etc. şi sunt tratate, 
de regulă, în lucrările normative ca 
fenomene negative, ce trebuie com- 
bătute. Acad. K. Bochmann consideră 
că „o cercetare independentă dedica- 
tă exclusiv substandardului românesc 
ar duce la depăşirea atitudinii — încă 
des întâlnită — nejustificat de pudice 
a lingvisticii româneşti faţă de va- 
riantele neliterare, a căror valoare 
comunicaţională este cel mai adesea 
ignorată. Tocmai această atitudine 
păguboasă trebuie să fi fost, până 
acum, motivul reţinerii faţă de cerce- 
tarea aprofundată a substandardului” 
(p. 159). Prin „substandard” autorul 
înţelege toate elementele limbii care 


se situează „sub” standard, fără a 
prezenta caracteristicile dialectelor, 
ale subdialectelor sau ale graiurilor 
şi conchide că acesta nu poate fi 
definit şi ipostaziat ştiinţific decât prin 
raportare la standard, ca negare a 
acestuia, dar şi ca negare a dialec- 
telor totodată” (p. 168). 

Aceleiaşi probleme este con- 
sacrat studiul Argou şi substandard 
în limba română, fiind menţionat 
stadiul nesatisfăcător în care se 
află cercetarea substandardului. Or, 
anume formele de exprimare ce se 
încadrează în substandard se mani- 
festă astăzi într-un mod deosebit de 
activ, modificându-se permanent în 
funcţie de schimbările care au loc în 
societate; ele reprezintă aspectele 
vii ale comunicării, care de multe ori 
sunt cu totul diferite de cele clasice, 
de exemplu, din operele scriitorilor 
consacraţi. Ceea ce oferă limbajul 
presei, comunicarea „informală a tine- 
rilor, internetul şi multe alte forme de 
comunicare, în care se manifestă cu 
precădere substandardul, mai rămâne 
încă în afara atenţiei cercetătorilor. 

In compartimentul Sociolingvis- 
tica şi politica lingvistică sunt inserate 
studii mai recente care vizează atât 
probleme ce ţin de metodologie, 
cum ar fi cel intitulat Cu privire la 
valoarea operativă a conotaţiei în 
sociolingvistică, cât şi investigaţii 
care vizează situaţia lingvistică în 
zonele de multilingvism, analiza unor 
probleme legate de situaţia limbii 
române în R. Moldova, o serie de 
informaţii referitoare la situaţia mi- 
norităţilor etc. Reflecţiile şi atitudinile 
autorului, bazate pe analiza atentă 
a fenomenelor, prezintă un deosebit 
interes, căci vizează cele mai actua- 
le probleme, lucru demonstrat şi de 
titlurile materialelor, dintre care enu- 
merăm doar câteva: Numele limbii 
şi adevărul ştiinţific; „Moldoveneşte” 
sau „româneşte”? Aspecte lingvistice, 
culturale şi politice ale limbii de stat; 
Minoritățile în conştiinţa majorităţilor; 
Românii din Ucraina — o minoritate în- 
tre frontiere; Canada — Catalonia — Ti- 
rolul de Sud: trei posibilităţi de rezol- 

vare a conflictelor lingvistice; A PEst 
comme â I'Ouest, ou les extrêmes 
(géographiques) se touchent: Galice 
et Moldavie devant le problème de la 
langue ş.a. Autorul se dovedeşte a fi 
un profund cunoscător al situaţiei şi 
al politicii lingvistice de la noi, în toată 
complexitatea ei, domnia sa fiind în 
măsură să facă anumite paralele cu 
alte zone în care politica lingvistică 
este la ordinea zilei. In ceea ce pri- 
veşte situaţia din R. Moldova, este 
interesantă încercarea lui de a pro- 
gnoza derularea evenimentelor, de- 
oarece unele lucruri sunt previzibile, 
dar trebuie luată în calcul şi o serie 
de factori aflaţi mereu în schimbare. 
Acad. K. Bochmann consideră că „un 
secol de politică lingvistică ţaristă şi 
cincizeci de ani de politică sovietică 
au lăsat urme adânci în conştiinţa 
populaţiei. Glotonimul va depinde de 
acel curent intelectual care pe viitor 
va constitui o hegemonie de durată, 
adică se va afirma drept o forţă inte- 
lectual-morală conducătoare în soci- 
etatea moldovenească” (p. 189), iar 
scenariile care pot fi imaginate pentru 
soluţionarea problemelor limbii ar fi 
în opinia savantului următoarele: „(1) 
Pur teoretic intră în calcul o revenire 
la politica „limbii moldoveneşti” din 
trecut, cu grafie chirilică şi caracte- 
risticile distinctive; (2) Ofcializarea 
glotonimului „limba română”, respec- 
tiv renunţarea la atributul „moldove- 
nesc”, precum şi la toate măsurile de 
reprimare cu referinţă la limba, istoria 
şi cultura românească; (3) O soluţie 
de compromis ar consta în oficializa- 
rea glotonimului „limba română” cu 
adăugarea „cu specific moldovenesc” 
sau ceva similar” (p. 197). Scenarii, în 
situaţia imprevizibilă de la noi, pot fi 
mai multe, iar finalităţile acestora pot 
fi şi mai bizare (de exemplu, într-un 
sondaj publicat de ziarul „Timpu!” cu 
vreun an în urmă, liderul politic Oleg 
Serebrian considera că sunt posibile 
vreo cinci scenarii în viitorul apropiat). 

Anume în această situaţie tensi- 
onată, când în republica noastră opi- 
niile sunt tranşant împărţite şi, practic, 
nu există un dialog între opozanti, o 


privire din afară a unui savant notoriu 
prezintă interes şi merită să fie cunos- 
cută. Ca persoană ce nu face parte din 
nici o tabără, ci se situează doar pe 
poziţia faptelor reale şi a adevărului 
ştiinţific, autorul afirmă: „Tensiunile 
dintre grupurile cultural-lingvistice îşi 
au rădăcinile, de obicei, în intoleranţă. 
De aceea, înlăturarea tensiunilor cere 
o înţelegere reciprocă. Fiecare parte — 
intelectualii fiecărei părţi — trebuie să 
creeze sau să promoveze în rândurile 
propriului grup o înţelegere pentru pro- 
blemele celeilalte părţi. Dacă din par- 
tea rusofonilor din R.M. putem cere, 
pe drept cuvânt, să respecte dorinţa 
românofonilor de a normaliza situaţia 
socioculturală a limbii băştinaşe, ceea 
ce înseamnă să respecte şi dorinţa 
de a ridica limba română la nivelul şi 
rangul comunicativ pe care îl are limba 
rusă, atunci putem cere şi din partea 
românofonilor să înțeleagă că şi ceilalţi 
au dreptul să folosească în public lim- 
ba lor. Dacă putem justifica înlăturarea 
unei nedreptăţi istorice — bunăoară 
marginalizarea limbii române în favoa- 
rea celei ruse —, la fel poate fi justificat 
şi respectul faţă de limba rusă. Cine 
vrea democraţie trebuie să accepte şi 
diferenţa / diversitatea, cu condiţia să 
li se acorde comunităţilor lingvistice 
şanse de dezvoltare egală” (p. 233). 

Toleranţă — acesta ar trebui 
să fie cuvântul de ordine pentru cei 
care sunt implicaţi în orice activităţi 
legate de politica lingvistică. Dar, din 
păcate, se pare că anume această 
noţiune este omisă şi dată uitării cel 
mai adesea. 

Cartea academicianului Klaus 
Bochmann conţine multe constatări, 
afirmaţii şi comentarii, care ar putea fi 
calificate drept incomode, neplăcute, 
puţin îmbucurătoare ş.a.m.d. pentru 
situaţia lingvistică de la noi, dar nici 
una nu încalcă adevărul ştiinţific şi 
nu denaturează lucrurile pentru a 
le muşamaliza sau a le „ajusta” în 
favoarea cuiva. Tocmai de aceea 
ea merită şi trebuie să fie citită cu 
atenţie, căci multe probleme ce ţin de 
limba română sunt văzute şi analizate 
de autor pe nou. 


210 


Limba Română 


Viorica POPA 


PRO-DIDACTICA 
LIMBII ROMÂNE 


Lingvistica românească de la 
laşi este o şcoală ştiinţifică presti- 
gioasă, reprezentată de profesori 
şi colaboratori ai Universităţii „Al. |. 
Cuza” şi ai Institutului de Filologie 
Română „Al. Philippide” — nume 
notorii atît în lingvistica europeană, 
cît şi în cea mondială. Continuînd 
tradiţia lui Al. Philippide, Iorgu lordan, 
Gh. Ivănescu ş.a., care s-au ocupat 
de istoria limbii, de dialectologie, 
lexicologie, semantică, gramatică 
etc., cercetătorii actuali şi-au lărgit 
sfera preocupărilor, concentrîndu-şi 
atenţia asupra aspectelor esenţiale 
ale didacticii limbii. Interesul acesta 
este stimulat şi de faptul că, începînd 
din anul 1966, institutele pedagogice 
au fost anexate universităţilor, iar din 
1969 — şi institutele de perfecţionare 
a cadrelor didactice. Deşi se predă 
la Universitatea „Al. |. Cuza” din anii 
1948-1949 ca disciplină de învăţămînt, 
metodica va lua fiinţă, ca ştiinţă funda- 
mentală, mult mai tîrziu, prin cercetări- 
le şi cărţile cunoscute ale regretatului 
prof. univ. Constantin Parfene. 

Lucrarea Didactica limbii ro- 
mâne, elaborată de conf. dr. Mihaela 
Secrieru, reprezintă o contribuţie 
substanţială la ceea ce s-a făcut pînă 
acum în acest domeniu şi deschide 
noi perspective activităţii didactice. 
Aşa cum se remarcă în introducere, 
autoarea se adresează, „pe de o par- 
te, educabilului aflat în formare iniţială 
(student, profesor-debutant în învă- 
tămînt), pe de altă parte, profesorului 
aflat în formare continuă în scopul 
optimizării calităţii sale educative”. 

Apărută la Editura Universităţii 
„Al. I. Cuza”, în 2003, cartea conf. 
dr. M. Secrieru este mai mult decit 
o „didactică a specialităţii”, decît 
un „suport de curs” — din, cel puţin, 
două motive: în primul rînd, pentru că 
subiectele sînt abordate într-o formă 

originală, total diferită de modalită- 
tile adoptate de alţi autori (lucrarea 
este concepută ca un mini-dicţionar 
tematico-terminologic), în al doilea 
rînd, pentru că face legătura cu nu- 
meroase domenii care nu pot fi uşor 
instrumentate (cap. X — Elemente de 
instruire asistată pe ordinator, sau 
cap. XII — Competenţele profesorului 
de limba română). 

Lucrarea este concepută, în 
acelaşi timp, din două perspective: 
teoretică şi pragmatică. De exemplu, 
în capitolul Conceptul şi problema- 
tica curriculum-ului se propune o 
abordare lingvistică a termenului de 
curriculum, ca să se prezinte apoi nu- 
meroasele definiţii care „au încercat 
să surprindă, unele cît mai descrip- 
tiv, realitatea avută în vedere, altele 
să esenţializeze, pînă la laconism, 
aceeaşi realitate”. Cea de-a doua 
perspectivă — pragmatică — cuprinde 
precizări, caracterizări, proiectări, 
indicaţii cu privire la realizarea unui 
obiectiv ş.a.m.d. 

Cartea este structurată în 13 
capitole. Pe lîngă introducere, în care 
se fixează „cvasiconflictele dintre 
realitatea vieţii sociale şi pregătirea 
pe care o oferă şcoala”, lucrarea mai 
conţine itemi de evaluare orală, teme 
de proiecte / lucrări de licenţă / grade 

didactice. Autoarea foloseşte şi pro- 
pune pentru cercetare o bibliografie 
consistentă, epuizînd materialele 
ce abordează această problemă. In 
primele capitole (I-IV), conf. dr. 
M. Secrieru subliniază importanţa 
cunoaşterii noţiunilor de didactică, 
curriculum, ideal educaţional, finalităţi 
educaţionale vs. finalităţi ale studierii 
limbii române. Pentru a-şi argumenta 
demonstraţia, autoarea apelează 
la opiniile cercetătorilor notorii atît 
din ţară, cît şi de peste hotare. Un 
loc aparte în acest demers îl ocupă 
Reforma învăţămîntului românesc. 
Capitolele IV-IX (Proiectarea activi- 
tății didactice; Specificul lecţiei de 
limba română; Formarea conceptelor 
(noţiunilor) de limbă; Elemente ale 
comunicării didactice. Conversaţia 
ca metodă didactică la orele de limba 
română; Metode de predare-învăţare 
specifice limbii şi litaraturii române; 
Evaluarea didactică) dezvoltă o tema- 
tică (se poate deduce şi după titlu), 
ce se suprapune parţial problemelor 
metodice studiate în alte lucrări din 
literatura de specialitate. 

Trebuie de menţionat însă că, 
dacă majoritatea lucrărilor cu această 
tematică sînt concepute ca „un ghid 
teoretico-aplicativ, reţinînd, în conse- 
cinţă, ceea ce este strict esenţial sub 
aspectul teoriei didactico-metodice”! 
şi caută „să păstreze ceea ce tradiţia 
didactică românească a conservat 
ca ceva bun şi durabil şi, pe acest 
teren sigur, să motiveze infuzia ele- 
mentelor de modernizare”?, meritul 
autoarei noastre rezidă în crearea 
unui studiu care, din mulţimea de 
puncte de vedere şi metode privind 
didactica limbii şi literaturii române, a 
selectat pe acelea care oferă cele mai 
mari posibilităţi pentru descoperirea 
valorii practice a acestei discipline. 
Alături de definiţii, taxonomii, tabele 
sintetice, apar tehnici şi instrumente 
de evaluare novatoare. Demne de 
semnalat în cadrul acestui demers 
sînt metodele de predare-învăţare 
specifice limbii şi literaturii române 
(capitolul VIII); metodele de trans- 
mitere a cunoştinţelor (cele mai des 
aplicate în practica şcolară); meto- 
dele de cercetare a realităţii, metode 
bazate pe acţiunea practică (folosite 


de către profesori de la caz la caz); 
metodele de instruire şi autoinstruire 
asistată de calculator (aplicate rar 
sau deloc la orele de limba română). 

Analiza investigaţiilor realizate 
din perspectiva didacticii sugerează 
că autoarea vizează în capitolul X 
„un element de inovare în învăţămînt 
sau de înnoire prin inovaţie şi /sau 
reformare” — instruirea asistată de 
ordinator (IAO). Deşi concluzia care 
s-a impus (în urma faptului că „unor 
educatori, indiferent de vîrstă, li se 
pare o iniţiativă vizibilă această im- 
plementare a tehnologiei de comu- 
nicare şi informare de tip multimedia 
în procesul instructiv-educativ, iar 
altora li se pare un consum de ener- 
gie sortit eşecului şi altora, mult mai 
conservatori, o imposibilitate”), este 
că interesul pentru „instruirea asis- 
tată de ordinator nu este şi nu va 
fi prea curînd pe deplin afirmată în 
învățămîntul românesc”, conf. dr. M 
Secrieru propune un proiect cu ade- 
vărat original în vederea folosirii IAO 
la orele de limba română (cu aplicaţie 
la noţiunile de lexicologie prevăzute 
de Programele pentru clasele V-VIII, 
şi anume Imbogăţirea vocabularului. 
Derivarea cu sufixe). 

O notă aparte în domeniul di- 
dacticii aduce autoarea în capitolul 
al XII-lea, Competenţele profesorului 
de limba română. Subcapitolele Pro- 
blematica generală a standardelor 
curriculare, Ce sînt standardele şi 
Principiile de validare a standardelor 
reliefează nu numai nevoia unor stan- 
darde, ci şi principalele probleme care 
trebuie să fie evaluate prin standar- 
de. Mai mult decit atît: sînt propuse 
standarde profesionale ale cadrelor 
didactice din diferite ţări (Scoţia, 
Marea Britanie, SUA). In ceea ce 
priveşte standardele pentru profesorii 
de limba română, acestea, mentio- 
nează conf. dr. Mihaela Secrieru, „ar 
trebui să fie o extindere (înţeleasă ca 
o diferenţă specifică) a unui trunchi 
comun de standarde reprezentate 
prin competenţe psihopedagogice 
generale”. Problema este cu atît mai 
complexă, cu cît „standardele sînt ex- 
haustive numai în măsura în care sînt 
aplicate sincretic”; or, faptul acesta 
impune abilităţi deosebite. 

Stânca şi terasa mănăstirii rupestre 


Impresionantă este bibliografia 
citată de autoare. In plus, abordarea 
monografică a didacticii limbii mater- 
ne în România (capitolul XIII) este 
revelatoare în domeniu, atîta timp cît 
majoritatea cercetătorilor consideră că 
lucrarea lui Paul |. Papadopol, Metodi- 
ca limbii materne în gimnazii şi licee 
(Bucureşti, Editura Casei Şcoalelor, 
1925) este primul studiu în domeniu. 

Cu toate că aria de cercetare 
este cea a metodicii limbii române, 
Mihaela Secrieru acordă un spaţiu 
important şi metodicii literaturii româ- 
ne (în special, în subcapitolul Metode 
de predare-învăţare specifice litera- 
turii române. Metode de pregătire a 
discutării textului literar). Demersul 
interpretativ (care se conformează 
normelor unei lucrări academice) este 
deopotrivă erudit şi limpede, com- 


binînd, în funcţie de problematică, 
concepte din arii diferite: psihologie, 
pedagogie, lingvistică etc. 

In încheiere, menţionăm că 
Didactica limbii române, semnată 
de conf. dr. Mihaela Secrieru, este o 
lucrare de referinţă în domeniu. Fiind 
un instrument de lucru indispensabil 
muncii didactice, această carte le 
oferă specialiştilor noi direcţii pentru 
activitatea practică. 


NOTE 


1Cf. C. Parfene, Metodica studierii 
limbii şi literaturii române în şcoală, laşi, 
Editura Polirom, 1999. 

2 Cf. V. Goia, Didactica limbii şi 
literaturii române pentru gimnaziu şi liceu, 
Cluj-Napoca, Editura Dacia, 2002. 

Nicolae RUSU 


SINDROMUL 
CONŞTIINŢEI 
SFÂŞIATE 


Axată pe ideea-forță a „com- 
plexului sfâşierii”, cartea lui Theodor 
Codreanu Basarabia sau drama 
sfâşierii este structurată pe două 
aspecte ale existenţei socio-politice 
a statului dintre Nistru şi Prut, stat 
ce caracterizează pregnant şi în mod 
special civilizaţia şi cultura de falie a 
românismului. E vorba de două cicluri 
de eseuri: Despre destinul politic şi 
Despre destinul cultural. Se pare 
că primul ciclu, cel mai consistent, 
a fost conceput mai ales pentru eli- 
tele politice, deoarece în cele 22 de 
eseuri autorul reuşeşte să elucideze 
şi să diagnosticheze acel diabolic 
sindrom al conştiinţei sfâşiate, un fe- 
nomen similar cu cel al mancurtului, 
descoperit şi numit ca atare de alt 
scriitor, C. Aitmatov. Primul eseu al 
ciclului precizează aşezarea civiliza- 
tiei româneşti între panslavia şi Eu- 
ropa, situaţie generatoare, în ultima 
instanţă, a acestei specifice afecţiuni. 
Se ştie că panslavismul a fost lansat 
de mari personalităţi ale culturii ruse, 
fiind servit ca o esenţă a „ideii ruse” 
care (după expresia lui Lev Tolstoi) 
semnifică în primul rând, mir, cuvânt 
cu o bogată polisemie: pace, con- 
cordie, chietudine, calm, apoi lume, 
în sensul comunităţii mondiale, apoi 
structură comunitară şi, în sfârşit, 
unitate spirituală supremă, astfel 
panslavismul aspirând să devină 
umanitate. Dar „cu cât o idee se afi- 
şează lumii în haine mai strălucitoare, 
atenționează autorul, cu atât ea poate 
să ascundă un rău mai adânc”. Un 
exemplu concludent în acest sens e 
şi ideea comunismului, care s-a do- 


vedit irevocabil falimentară. Referitor 


la „ideea rusă” autorul menţionează 
un adevăr cunoscut de orice om de 
cultură: „panumanismul slavofil s-a 
dovedit, în fapt, o grandioasă forţă 
oprimatoare de tip imperial”. Acest 
aspect al problemei Th. Codreanu îl 
tratează şi prin viziunea eminesciană, 
deoarece este cunoscută atitudinea 
poetului naţional al românilor faţă 
de „misionarismul” Rusiei în raport 
cu Principatele dunărene şi, în mod 
special, cu dramatica problemă a 
Basarabiei. 

Dar stimularea sindromului 
de conştiinţă sfâşiată în societatea 
românească nu vine numai din Est, 
ci şi din Vest, de unde se lansează 
încă din timpurile lui Eminescu ideea 
de „Statele Unite ale României”, adi- 
că federalizarea Ţării după modelul 
Statelor Unite ale Americii, proiect 
susţinut subtil de Ungaria, de unele 
forţe politice ale Federaţiei Ruse, dar 
şi de anumite grupări transnaţionale 
din România. Din cauza acestui pro- 
iect, numit cu ironie amară de către 
Eminescu „America dunăreană” şi pe 
care el îl vedea ca pe un mare pericol 
pentru poporul român, poetul mai este 

şi astăzi etichetat. „Ce ar fi ajuns Ro- 
mânia ca «Americă dunăreană», ne 
avertizează autorul, ne-o arată astăzi 
Basarabia, colonizată masiv (...) şi 
deznaţionalizată până la limită”, ca 
să precizeze în continuare în consens 
cu recentele tendinţe de globalizare 
şi de multiculturalism că „specificul 
civilizaţiilor europene este altul (diferit 
de cel al SUA, n. n.), fiecare cu geniul 
său inconfundabil într-o admirabilă 
diversitate în unitatea europeană. 
De aceea o Românie fără a avea ca 
reazem poporul român este un non- 
sens”. Într-o Românie federalizată ar 
fi fost cu putinţă distrugerea, fără nici 
un efort, a arheului românesc, acea 
temelie spirituală pe care s-a clădit 
timp de milenii cultura şi civilizaţia 
românească. Până la crearea în 1859 
a Statului unitar român aceste două 
pietre de moară — cea din Est şi din 
Vest — aveau certitudinea că românii 
vor fi treptat măcinaţi într-o masă 
uniformă de oameni, un fel de pulbere 
umană, numai bună de întărit pereţii 
caselor vecine — a Rusiei, a Ungari- 
ei, a Serbiei, a Bulgariei — dar după 
ce Principatele s-au contopit într-un 
singur bulgăre de cremene, unirea lor 
trecând într-o altă categorie de rezis- 
tenţă, cea a diamantului, proiectele 
de măcinare a civilizaţiei româneşti 
ţintesc mai ales în arheitatea ei. De 
aici şi sentimentul inoculat cu multă 
perfidie în subconştientul românilor, 
nu doar al celor din Basarabia, de a 
te ruşina să fii român, de a prefera 
să fii minoritar în propria ţară. lar 
guvernarea comunistă din Basarabia, 
promovând o politică aservită, până 
la abjecţie, intereselor imperiale ale 
Rusiei, a adâncit fisura conştiinţei 
naţionale a unor basarabeni până la 
nişte cote ce ţin de absurd, românii 
fiind consideraţi recent în Republica 
Moldova o... minoritate naţională. 

În eseul Națiunea moldove- 
nească — un proiect eşuat? Th. 
Codreanu explică în cele mai mici 
amănunte această „ciudăţenie” des- 
pre o nouă „naţiune” care, în pofida 


tezei că popoarele sunt creaţii ale 
lui Dumnezeu, a fost concepută de 
„teologii” comunişti de la Chişinău 
după modelul deja verificat de „teo- 
logul” Stalin. 

Apelând la o spusă a istoricului 
ieşean Al. Zub, autorul subliniază că 
„nimic mai labil decât identitatea unei 
populaţii de margine, cu o istorie atât 
de convulsivă şi un destin aşa de 
tragic” şi că dacă „România este o 
tară de răspântie, atunci Basarabia 
este răspântia răspântiilor”. De aici şi 
ideea că din cauza acestei poziţii de 
răspântie a răspântiilor, prin sfâşierea 
propriei conştiinţe naţionale, a propri- 
ei identități, un proiect de deznaţiona- 
lizare şi de creare a unei noi naţiuni 
ar putea avea mari şanse de reuşită. 
Proiectul moldovenesc nu s-a născut 
în secolul de dominație rusească în 
Basarabia, deoarece atunci a existat 
proiectul rusesc de deznaționalizare 
a basarabenilor. Acesta avea ca 
temei politica de colonizare masivă 
cu diverse etnii precum bulgarii, 
ucrainenii, găgăuzii, evreii, germanii, 
francezii şi alte neamuri, proiect care, 
parţial, a suferit eşec. Cu un acut 
spirit de observaţie autorul sesizează 
esenţa şi rădăcinile proiectului moldo- 
venesc. „Deşi proiectul moldovenesc 
este altul decât cel rusesc, (...) el are 
în comun existenţa elementului mino- 
ritar, în sensul dublu al cuvântului: a 
fost croit pe realitatea lingvistică a 
unei părţi din limba naţională — gra- 
iul moldovenesc (...), iar pe de altă 
parte s-a ivit în creierul unui minori- 
tar, Cristian Rakovski, un bulgar din 
România, care a cunoscut el însuşi 
o transformare uluitoare — de la un 
înrăit rusofob a trecut la o sovietofilie 
fanatică, fugind, după Marea Unire, în 
Ucraina, unde a devenit un lider activ 
al Kominternului. Acolo a pus el gând 
rău României regale (...) ura terifian- 
tă a acestui kominternist clocind o 
idee „genială”, înfiinţarea în anul de 
disgrație 1924, dincolo de Nistru, a 
R.A.S.S.M.”. Proiectul acesta a rămas 
în vigoare, doar că într-o stare latentă, 

şi după transformarea R.A.S.S.M. în 
R.S.S.M., apoi a acesteia în Repu- 
blica Moldova, şi a intrat în faza lui 
activă cu refacerea R.A.S.S.M. sub 
denumirea de Republica Moldove- 
nească Nistreană. Acest proiect a de- 
venit motivul esenţial în perpetuarea 
„complexului sfâşierii”, în adâncirea 
fisurii ce deteriorase serios conştiinţa 
identitară a basarabenilor, amplifi- 
când profunda contradicţie dintre 
independenţa statală şi dependenţa 
identitară şi culturală de neamul 
românesc, de acel spaţiu spiritual şi 
cultural din care fusese ruptă Basa- 
rabia. Unii exegeţi în problema dată, 
în special Charles King, consideră 
că reunirea Basarabiei cu spaţiul din 
care a fost smulsă nu s-a produs atât 
din motive de criză economică, pe 
care o traversează cele două state 
româneşti, cât din cauza că „în liderii 
de la Chişinău s-a trezit un puternic 
instinct al parveniri, gustul pentru 
independență devenind mediul ideal 
al pricopsirii”. Autorul susţine parţial 
această concluzie, specificând că 
„numai oamenii politici autentici nu 
sunt robii propriilor interese. Or, după 
1989, s-a văzut cu ochiul liber că atât 
România, cât şi Basarabia au dus o 
lipsă acută de oameni politici, naţiu- 
nea fiind sufocată de politicianismul 
cel mai rapace, încât cele două „sta- 
te româneşti” au ajuns campioane 
absolute ale corupţiei europene”. 
Theodor Codreanu nu este de acord 
cu ideea sugerată de acelaşi King 
precum că „moldovenii ar fi altceva 
decât românii şi că menirea lor e 
să opteze fie pentru panslavism, fie 
pentru panromânism, sau pentru mol- 
dovenism”. Perfidia acestei logici a şi 
fost intens exploatată de agrarieni, 
care au lansat sloganul că Republica 
Moldova nu trebuie să mai fie nici 
„gubernie rusească”, nici „provincie 
românească”. Autorul conchide, într- 
un mod absolut convingător, că „în 
pofida tuturor lozincilor de acest 
fel, Basarabia va continua să fie 
românească atâta vreme cât acolo 


se va vorbi româneşte, indiferent că 
va fi stat independent sau va reveni la 
patria-mamă (...). Asta o recunosc toţi 
cei care ajung la conştiinţa naţională 
integrală a identităţii lor, în virtutea 
ecuaţiei: moldovean-român”. 
Revenind la ideea că de sin- 
dromul conştiinţei sfâşiate suferă, 
oricât ar fi de straniu, nu doar nişte 
oameni de rând, neinstruiţi, oropsiţi 
de munci grele, ci şi liderii politici şi 
spirituali de pe ambele maluri ale 
Prutului, Th. Codreanu analizează cu 
multă fineţe, cu forţă de convingere 
şi în cunoştinţă de cauză unele per- 
sonalităţi din Basarabia, precum |. 
Druţă, M. Snegur, M. Druc. Relevant 
în acest sens este cazul clasic de 
conştiinţă sfâşiată a ex-preşedintelui 
M. Snegur care, luând ca temei mult 
discutata „palmă a jandarmului”, in- 
sista în ideea că revenirea Basarabiei 
pentru 22 de ani în frontierele fireşti 
ale României a fost o „ocupaţie”. În 
replică, autorul dovedeşte persua- 
siv că „de abuzul „dăştepţilor” şi al 
jandarmilor nu se face vinovată Ro- 
mânia. E o greşeală capitală a con- 
funda elementele corupte din corpul 
statului român cu România”, pentru 
că „vinovăția aparţine elementelor 
corupte din guvernările româneşti 
(fulgerate cu dureroasă pasiune şi de 
M. Eminescu în publicistica sa) care 
au produs o gravă sfâşiere socială 
şi politică, pe al cărei fundal a apă- 
rut, ca o posibilă salvare, Mişcarea 
Legionară (...) în scopul regenerării 
morale a Ţării, pe baze creştine”. În 
încheierea eseului despre M. Snegur 
autorul îi avertizează pe viitorii lideri 
politici că „fără o profundă reformă 
economică şi morală orice viitoare în- 
globare a Basarabiei la patria-mamă 
va constitui un eşec şi un dezastru”, 
iar eseul despre aşa-zisa „palmă” 
a jandarmului Th. Codreanu, aido- 
ma misionarilor care propovăduiau 
preceptele creştine pe meleagurile 
unde se plămădea o nouă naţiune, 
cea a românilor, îl încheie cu un tul- 
burător şi creştinesc adevăr, să ştie 

şi să conştientizeze toată suflarea 
românească din Basarabia, că „acolo 
unde a lovit palma jandarmului sau 
cuvântul neghiobului, ruşinea n-o 
poate spăla cnutul imperial, oricât 
de mângâietor s-ar arăta, ci numai 
sărutul maicii Românii”. 

Drama celuilalt Mircea, adică 
M. Druc, e de altă natură, pentru că 
„structura lui intelectuală e a celui 
vindecat de „complexul sfâşierii”. În 
pofida acestui fapt însă, el „a fost 
tratat la Chişinău şi la Bucureşti 
cu măsura „sfâşiaților”, în calitate 
de agent al românismului — acasă şi 
ca agent al fostului imperiu roşu — la 
Bucureşti, adică tot acasă”. Autorul 
ajunge să tragă concluzia că „adesea, 
românii „de margine” sunt mai lucizi şi 
mai morali decât cei de la centru”. lar 
dintre parlamentarii români care au 
votat la 27 august 1991 recunoaşte- 
rea ca stat a Republicii Moldova doar 
unul, Claudiu lordache, s-a dovedit 
a fi cu conştiinţa identitară integră, 
votând împotriva acestei gafe istorice. 
După cum precizează M. Druc, ceilalţi 
au recunoscut prin votul lor unanim 
„raptul din 28 iunie 1940, preconizat 
de pactul Molotov-Ribbentrop”. „De 
fapt, constată cu tristeţe autorul, 
prin această recunoaştere, România 
şi-a declinat oficial orice obligaţie 
cu privire la reîntregire, lăsând totul 
pe seama Basarabiei (...) Nu (doar) 
Moscova a fost obstacolul reîntregirii, 
cum încearcă să se consoleze româ- 
nii sfâşiaţi de pe ambele maluri ale 
Prutului, ci tocmai dedublarea fiinţei 
româneşti, ilustrată de incapacitatea 
funciară a politicienilor din cele două 
capitale”. 

După o minuțioasă şi subtilă 
analiză a diverselor aspecte ale 
„viermuielii” politice din Basarabia, 
cum ar fi „războiul intraetnic” dintre 
intelectualii de frunte din Chişinău, 


„tripla sfâşiere” a creştinilor ortodocşi 
din Republica Moldova şi „relaţiile” 
dintre bisericile ortodoxe cu centrele 
religioase din Moscova şi Bucureşti, 
despre unii reprezentanţi ai post- 
modernismului ca nişte exponenţi 
ai „ultimei generaţii sfâşiate”, Th. 
Codreanu se lansează cu aceeaşi 
acribie în investigarea destinului 
cultural al Basarabiei, afectat şi el de 
„complexul sfâşierii”. Acest aspect al 
fenomenului necesită un studiu se- 
parat, dar, în general, despre cartea 
Basarabia sau drama sfâşierii s-ar 
putea spune că este un remediu in- 
contestabil împotriva acestui specific 
sindrom al conştiinţei sfâşiate de la 
sfârşitul secolului al XX-lea, investigat 
pe cultura şi civilizaţia românească 
şi identificat de cercetătorul de la 
Huşi, prozatorul şi eseistul Theodor 
Codreanu. Nu în zadar această carte 
a apărut în acelaşi an în două ediţii: 
prima — la Editura Flux din Chişinău, a 
doua — la Editura Scorpion din Galaţi, 
din simplul motiv că pacienţii cu ace- 
eaşi diagnoză — conştiinţa identitară 
afectată — există cu prisosinţă pe 
ambele maluri ale Prutului. 

Volumul Basarabia sau drama 
sfâşierii trebuie să ajungă în cât mai 
multe mâini, paginile să-i fie parcurse 
de cât mai mulţi ochi, iar textul să-i 
fie sorbit de cât mai multe suflete 
însetate de lumină tămăduitoare, mai 
ales că autorul precizează într-o notă 
din primele pagini că „de fapt, cartea 
e pentru toţi conaţionalii”. 

După captivanta acţiune cu 
efect de iluminare şi de tămăduire a 
unor conştiinţe afectate, ceea ce este 
de fapt lectura acestei cărţi, oamenii 
din ambele state româneşti se vor 
dumeri că o Europă unită a statelor 
îi va accepta doar cu o conştiinţă 
sănătoasă, neafectată de nici un fel 
de fisuri. 

Mihai CIMPOI 


EMINESCU 

ŞI ŞTEFAN CEL MARE 
ÎNTR-O CRONICĂ 

A SERBĂRILOR 

DE LA PUTNA 


Această carte, care înfăţişează 
o minuțioasă reconstituire documen- 
tară, este o primă cronică exhaustivă 
a Serbărilor de la Putna din 1871 
organizate de Mihai Eminescu, loan 
Slavici şi Societatea „România Jună”. 
Nu lipsesc nici referinţele la alte ma- 
nifestări petrecute la 1904 sau 1957. 

Ea este revelatoare prin fondul 
său arhivistico-documentar, dar şi 
prin prezentarea întregului fenomen 
care este intersectarea — în frămân- 
tata istorie a românilor — a celor două 
personalităţi axiale: Ştefan cel Mare şi 
Sfânt şi Eminescu, care impun blazo- 
nul ontologic de nobleţe al neamului 
românesc. Profesorul Victor Crăciun 
îşi valorifică aici întregul său dar de 
cercetător avizat al istoriei culturale 
româneşti, al evenimentelor-cheie 
care au întemeiat-o şi continuat-o pe 
„un şir fenomenologic” de care vorbea 
însuşi marele poet. 

Pentru Eminescu, Ştefan cel 
Mare este exponentul începuturilor 
istorice aurorale, „bunul sălbatic” în- 
temeietor, „campion al creştinătăţii”. 
Poetul îşi proiectează în el, după 
cum am arătat, eul său cu şansele 
afirmării fiinţiale. Cu acest statut onto- 
logic binecredinciosul voievod apare 
în poezia, dramaturgia şi ziaristica 
eminesciană. Autorul Doinei, care ob- 
ţine contururi de testament mitopo(i) 
etic naţional, ca şi Mai am un singur 
dor, ce are un caracter testamentar 
general-existenţial, este primul care 
vorbeşte despre personalitatea euro- 
peană a lui Ştefan cel Mare, pe care 
o evocăm şi o invocăm şi astăzi când 
visăm la Europa unită sub semnul 


EIRESCU, 
STEFAN VODĂ 
5d PUTRA 


valorilor creştine, pe care le apăra şi 
le sporea luminatul voievod român. 

Documentele expuse, operele 
analizate, anturajul descris contu- 
rează o modelare exemplară sub 
semnul tutelar al lui Ştefan cel Mare 
care rămâne pentru Eminescu un 
constant pattern. 

In primul rând, aşa cum de- 
monstrează cu lux de amănunte 
adeveritoare autorul, Eminescu se 
modelează ca un esenţial homo religi- 
osus. Ştefan cel Mare se impune — 
codul deontologic pe care şi-l doreşte 
dintru începuturi — ca un arhitect de 
crez naţional. Prin însuşi programul 
Serbărilor de la Putna şi prin inter- 
venţiile sale publicistice Eminescu 
încerca să imprime „mişcământului” 
naţional o singură direcţiune spiritu- 
ală. „Ziaristul, notează autorul, şi-a 
început cariera sub semnul adevă- 
rului şi cutezanţei, permanent slujbar 
al crezului naţional.” El şi-a asumat 
acest rol de inteligenţă cenuşie, de 
ghid moral, şi nu pe cel de „şef de 
coloană” pe care l-a avut fără voia sa. 

Prin luminile noi, pe care le arun- 
că asupra personalităţii eminesciene 
documentele „puse pe tapet”, prin 
acurateţea şi prospeţimea exegetică, 
volumul lui Victor Crăciun devine din 
clipa apariţiei o carte de referinţă. 

Vitalie RĂILEANU 


DENOTAŢIA CELOR 
ZECE COPII DIN 
SALVAŢI BOSTONUL 
DE DUMITRU CRUDU 


Ni se par fericiţi oamenii care 
îşi petrec cea mai mare parte a vie- 
tii printre cărţi. Noutatea pentru ei 
este accidentalul şi neverosimilul, 
dar accidentalul acţionează cel mai 
adesea împotriva noastră; ceea ce 
este întîmplător este cu precădere 
rău, haosul lumii nu acţionează în 
folosul nostru. 

Dumitru Crudu insistă, prin 
dramatismul piesei Salvaţi Bostonul, 
apărută în volum la Editura Cartier, să 
spună că istoria umanităţii reprezintă 
o luptă împotriva accidentalităţii şi că 
dacă accidentalul ar fi generator de 
fapte bune, nu am avea motive să ne 
luptăm cu el. 

Utopică anticipare a eveni- 
mentelor din 11 septembrie, 2001... 
Postmodernistul D. Crudu se dorea 
absent la conflictele şi tensiunile 
mondului, şi ar fi reuşit, fireşte, să 
ocolească descrierea sfirşitului lumii, 
prin anihilarea instinctului curiozităţii. 
Nu-l vom necăji prea tare pentru re- 
alitatea acestei previziuni, dar dacă 
ea ar fi prins viaţă pînă la tragicul 11 
septembrie..., ar fi avut drept urma- 
re căutarea disperată a unei soluţii 
pentru... 

Eugene lonesco spunea că tea- 
trul urmează azi un drum îndoielnic, 
iar spectacolul trece peste marginile 
spectacolului. La ora actuală se oferă 
prioritate producţiei improprii punerii 
în scenă care nu-i, de fapt, decit 
invenţie scenică. In adevăr, în loc să 
fie o realizare teatrală a unui text, a 
unei opere, montarea spectacolului 
nu-i decît o orînduire, o structură, o 
creaţie care ia opera doar ca punct de 
plecare, textul ca pretext. Şi atunci 

ce-i cu drama Salvaţi Bostonul de 
D. Crudu, oare numai o simplă piesă 
pentru teatrul „fracturist”? 

Vom începe cu ceea ce ni se 
pare mai important: astăzi simțim o 
deosebită necesitate de a reprezenta 
ceva scenic în fața altor oameni. Pen- 
tru autorul nostru a „juca drama” în- 
seamnă un lucru la fel de natural cum 
este să respiri, să iubeşti, să urăşti, 
iar una dintre activitățile noastre este 
să vorbim, să ne raportăm la alții, să 
„jucăm” împreună cu ei. 

Piesa lui D.Crudu joacă situaţiile 
exteriorizîindu-le, pentru ca ele să 
se impună publicului cu pregnanţă 
— acesta-i laitmotivul piesei. Au- 
torului contemporan de piese de 
teatru îi lipseşte acea generoasă 
participare sufletească pe care marii 
autori ai altor timpuri au avut-o cu 
brio (un exemplu aparte rămîne a fi 
Shakespeare). Dumitru Crudu pre- 
tinde a face excepţie, deoarece un 
fel de participare afectivă generoasă 
îi oferă posibilitatea să pătrundă în 
lumea interioară a personajelor sale 
care au un comportament absolut 
contradictoriu. Incă G. Mounin a 
afirmat că problema esenţială care 
trebuie să se pună în materie de 

teatru este de a şti dacă spectacolul 
teatral este comunicare sau nu'. 
Tocmai în aceasta şi constă esen- 
ta artei dramaturgului chişinăuian. 
Avînd în faţă patru oameni care-şi 
împărtăşesc ceva într-un dialog, fie- 
care în parte este în egală măsură şi 
obiectiv viu: 

O cafenea mizerabilă din faţa 
aeroportului, o terasă la stradă. Foar- 
te multă lume. 

GEORGE (se adresează, pe 
rînd, celor care trec pe alături): Nu 
vă supăraţi, ascultaţi-mă un pic, doar 
citeva secunde, ştiţi, iată buletinul 
meu, luaţi-l, am nevoie de zece mii 
de lei. Mi-am uitat banii acasă. Am co- 
mandat această sticlă de Stolicinaia. 
lat-o. O vedeţi? Am băut-o aproape 
pînă la fund. E goală. După ce am 
băut-o, însă, mi-am dat seama că nu 
am cu ce s-o plătesc. Aţi putea să-mi 
împrumutaţi zece mii de lei? Mi-aţi 
face un mare serviciu. Domnilor, vă 
rog, împrumutaţi-mi, pînă miine, zece 
mii de lei, doar zece mii de lei. Nu 
vreți? Bine, vă priveşte. 

CHELNERUL: Domnule, dacă 
nu plăteşti imediat această sticlă 
de Stolicinaia, chem poliția (o arată 
consumatorilor). 

GEORGE: Mai dati-mi o şansă! 

CHELNERUL: Nu-ţi mai dau 
NIMIC. 

GEORGE: Vă rog! 

CHELNERUL: Sau plăteşti 
această Stolicinaia (o agită în aer), 
sau chem poliţia! 

GEORGE (se adresează, pe 
rînd, celor care trec pe alături): Dom- 
nilor, ştiţi, iată buletinul meu, luaţi-l, 
dar dati-mi zece mii de lei. Vi-i întorc 
peste o oră. 

CHELNERUL: Nimeni nu vrea 
să-ţi dea nimic. Toţi ştiu ce poamă 
eşti. Poliţia! Să vină poliţia! 

POLIȚISTUL (se aflase tot tim- 
pul în spatele chelnerului): Domnule, 
sînteţi arestat. Urmaţi-mă! 

ŞTEFAN: Domnilor, pentru ce-l 
arestaţi? Eu chiar acum am coborit 
din avion şi am auzit gălăgia de 
aici. Voiam să iau un taxi, ba chiar 
I-am plătit, taxiul mă aşteaptă în 


faţa cafenelei. Am intrat să văd ce 
se petrece aici. Domnilor, de ce 
vreţi să-l arestaţi? (America unu, p. 
9). Observăm că autorul diminuea- 
ză darul unei asemenea participări 
sufleteşti de pe poziţia unor motive 
sociale şi psihologice complexe. Să 
fie în cauză incapacitatea noastră 
de a fi mai umani? In realitate, ceea 
ce contează nu este punctul nostru 
de vedere, ci calitatea potenţială a 
subiectului, a materialului uman ce se 
ghiceşte îndărătul lucrurilor: Ştefan 
s-a întors din America; George e mirat 
că acesta ar fi auzit că n-are bani şi 
a venit special pentru a-i plăti vodca 
(p. 10). Prostii. Nimeni nu le va lua în 
serios (p. 11). D. Crudu nu este doar 
un bun observator, ci şi un dramaturg 
contemplator care, contrar tuturor 
regulilor prestabilite ale obiectivi- 
tăţii, se apropie sufleteşte de cei 
care-i cercetează şi-i descrie în a 
doua copie: 

O sală de muzeu. Foarte multă 
lume bună. Foarte multe camere de 
filmat. Lumini orbitoare. 

PAUL: Daţi-mi voie să intru în 
sală. _ 

„O DOMNIŞOARA GRIZONA- 
TA: Nu ai unde să arunci un ac. 

PAUL: Fantastic. Nu-mi vine 
să-mi cred ochilor. p 

DOMNIŞOARA GRIZONATA: 
De ce, domnule? 

PAUL: Sînt uimit că atîta lume... 
bună... a venit să asculte poezii... şi, 
mai ales, poeziile lui Andrei. Sînt de-a 
dreptul uimit să-i văd aici pe cei mai 
de seamă oameni din oraşul nostru 
pe care nu i-am văzut niciodată să 
citească vreo carte. Niciodată. De 
altfel, sînt mirat să vă văd aici pe 
dumneavoastră care, pînă acum, 
nu ati fost la nici un cenaclu de-al 
lui Andrei. Şi îl ignoraţi tot timpul pe 
Andrei, deşi ştiaţi că el era îndrăgostit 
de dumneavoastră pînă peste cap. 
Mă mir să vă văd aici. Nu ştiu ce să 
mai cred. (O chemare la Roma, p. 
19). Descrierile ne oferă un material 
din care se degajă ceva din bogăţia 
unui act dramatic autentic, de parcă 
ar confirma că nu există artă fără o 

convenţie înţeleasă şi acceptată de 
public şi, în această calitate, drama- 
ticul este în primul rînd un constituent 
al planului enunţării motivului?. 

La drept vorbind, cartea nu 
conţine nici un fel de descrieri; este 
vorba de o serie de cazuri reale, iar D. 
Crudu dă aici dovadă de o bogată ca- 
pacitate afectivă pentru o foarte mare 
diversitate de caractere umane, aşa 
cum se întîlnesc ele aievea, oferind 
privilegiul comunicării printr-un limbaj 
clar şi precis: 

Un teren de sport acoperit. Pri- 
mul şi al doilea prieten al preşedintelui 
joacă tenis de cîmp. Se face seară. 
Contururile celor care joacă tenis de 
cîmp aproape că nu se disting. Apoi, 
un birou. Secvențe dintr-un cimitir. 

PRIMUL PRIETEN AL PREŞE- 
DINTELUI: Nu ştiu ce să facem. Nu 
ştiu. Este serviciul tău? 

AL DOILEA PRIETEN AL PRE- 
ŞEDINTELUI: Da. Atenţie! Pun min- 
gea în joc. 

PRIMUL PRIETEN AL PREŞE- 
DINTELUI: Să le spunem că e mort 
de trei zile? Că a făcut stop cardiac 
în budă. 

AL DOILEA PRIETEN AL PRE- 
ŞEDINTELUI: Nu-ţi dai seama ce 
spui? 

PRIMUL PRIETEN AL PRE- 
ŞEDINTELUI: Dar el e mort. lată-l, e 
mort. Stă mort în faţa noastră. Trebuie 
să le spunem. Nu avem altă soluţie. 

AL DOILEA PRIETEN AL PRE- 
ŞEDINTELUI: Trebuie să ne gîndim 
la alte soluții. 

PRIMUL PRIETEN AL PRE- 
ŞEDINTELUI: Oricum, era trecut de 
nouăzeci de ani, era preşedinte de 
vreo trei decenii şi e mort de trei zile. 

AL DOILEA PRIETEN AL PRE- 
ŞEDINTELUI: Nu le putem spune 
în nici un caz că e mort. (Alegerea 
preşedintelui (a patra copie), p. 
35). Autorul insistă în supoziţia că 
această comunicare este un mijloc 
utilizat pentru a influenţa spectatorul, 
scoţînd în evidenţă imensa valoare 
pragmatică a textului. Cercetătorul |. 
Osolsobe punea problema pieselor 
dramatice care, în sine, „reprezintă 


comunicare umană asupra comu- 
nicării prin comunicare: prin ceea 
ce reprezintă, prin ceea ce spune”?. 
Materialul piesei date prezintă rodul 
unor observaţii foarte exacte, şi nu al 
imaginaţiei. D. Crudu nu caută vreo 
amprentă personală inconfundabilă 
în felul de comunicare şi de compor- 
tare al personajelor sale. Pur şi sim- 
plu, atitudinea şi comportamentul lor 
există şi este înregistrat ca atare, fără 
grabă, deoarece în spatele formei 
exterioare se ascunde un continent 
uman bogat, necunoscut încă nouă: 

ANDREI: Miine dimineaţă voi fi 
putred de bogat. Miine îi voi căuta şi 
ne vom muta în cel mai luxos aparta- 
ment din oraşul ăsta. Miine dimineaţă 
am să mă împac cu Maria. 

TONI: Succes! 

ANDREI: Domnule colecţionar, 
v-am adus penele alea de emden 
de la 157 despre care v-am vorbit la 
telefon. Sint din perioada romană. Cît 
îmi puteţi da pe ele? 

COLECŢIONARUL: Nişte pene 
de emden dintr-o asemenea perioa- 
dă sigur că ar fi costat o avere, dar, 
din păcate, am să vă dezamăgesc. 
Domnule, aceste pene de emden sînt 
false. (Pene de emden de la 157 (a 
cincea copie), p. 47). 

Credem că şi din acest motiv 
piesa ni s-a părut a fi un text de un 
caracter absolut dramatic — materie 
brută pentru un soi de teatru fracturist 
care, jucat ori expus în avanscenă, 
poate să-i implice pe spectatori în 
cele ce se află ascunse „înăuntrul” 
dramei: 

O bancă la capătul unei străzi. 
O doamnă stă pe marginea băncii. 
Coloane de soldaţi defilează pe stra- 
dă. Se lasă înserarea. 

ORBUL: Pot să stau şi eu pe 
bancă, lîngă dumneavoastră? 

OARBA: Doar dacă nu sînteți 
soldat. 

ORBUL: Nu sînteţi soldat, 
doamnă. 

OARBA: Atunci aşezaţi-vă! 

ORBUL: Vă mulțumesc, doam- 
nă. 

OARBA: Nu-mi plac soldații. 

Dacă ati fi fost soldat, nu v-aş fi dat 
voie să staţi aici. 

ORBUL: Vă înțeleg, doamnă. 

OARBA: /mi place să vin încoa- 
ce şi să stau în faţa Caucazului. 

ORBUL: Şi mie îmi place vintul 
rece care suflă dinspre Caucaz. 

OARBA: Din cauza soldaţilor, 
însă, vin tot mai rar încoace. Mi-e frică 
să vin încoace cînd sînt ei în oraş. 

ORBUL: Vă înţeleg, doamnă. 

OARBA: Sînteti nevăzător? 

ORBUL: Da, sînt orb. Dar cum 
v-aţi dat seama? 

OARBA: După voce. Toţi orbii 
au aceeaşi voce. De altfel, şi eu sînt 
oarbă. 

ORBUL: Mă bucur. Mă bucur 
că am întîlnit un om cu care să pot 
sta de vorbă. 

OARBA: Am să vă rog să vorbiti 
mai tare pentru că nu vă aud din ca- 
uza soldaţilor care mărşăluiesc prin 
fața noastră. 

ORBUL: Bine, doamnă. 

OARBA: Aveţi o voce foarte 
plăcută. 

ORBUL: Vă mulțumesc, doam- 
nă. Sînteţi prima femeie care, din 
momentul cînd a început războiul, îmi 
zice lucrul ăsta. 

OARBA: Probabil că sînteţi un 
bărbat foarte frumos. 

ORBUL: Nu ştiu, doamnă. Ha- 
bar nu am, doamnă. 

OARBA: Siînteţi înalt? 

ORBUL: Nu mai ţin minte, 
doamnă. 

OARBA: Sînteţi uscăţiv sau 
gras? 

ORBUL: V-am spus, nu mai ţin 
minte. 

OARBA: Va trebui să întreb 
pe cineva cum arătaţi. Dar pe aici 
nu trece nimeni. Totuşi să întreb, 
poate mă va auzi cineva. (Se ridică 
în picioare şi strigă.) Domnule, nu vă 
supăraţi, bărbatul cu care stau de 
vorbă, bărbatul de lîngă mine, ştii, 
aş vrea să vă întreb cum arată. (Un 
orb şi o oarbă pe culmile Caucazului 
(a treia copie), p. 30). 

Ceea ce ni se pare valoros în 
acest spectacol scenic al lui D. Crudu 


e faptul că el ne oferă posibilitatea să 
observăm ce înseamnă să fii în felul 
în care sîntem noi, căci, chiar dacă 
felul nostru de a fi aşa cum sîntem nu 
e determinat de nici o magie, asta nu 
înseamnă că e puţin lucru că sîntem 
în felul acesta anume, şi nu altfel. 
Noi, oamenii, în viziunea scriitorului 
postmodernist, sîntem alcătuiți într-un 
fel anume, totuşi putem produce — în 
împrejurări specifice, într-o provincie 
destul de izolată a lumii — o alcă- 
tuire cu o semnificaţie oarecare, 
doar vremea este impersonală şi noi, 
oamenii, o percepem teatral şi o ex- 
ploatăm la fel, atribuindu-i o „intrigă” 
sau un „plan” al ei, pentru a descurca 
semnificaţia ce-o are pentru erou, 
adică pentru noi. 

Şi ce vom face? Vom dramatiza 
lucrurile: 

CRI: Te-am urmărit toată săp- 
tămina asta... şi am văzut că i-ai făcut 
în fiecare zi... curte. 

VICTOR: M-ai urmărit? 

CRI: Dar degeaba, nu ti-a ieşit 
nimic. Ea nu te-a învrednicit cu aten- 
tia ei. Ai pierdut doar timp şi bani. 

VICTOR: Poate m-ai confundat 
cu cineva? 

CRI: Nu, nu te-am confundat 
cu nimeni. 

VICTOR: Eu am văzut-o prima 
dată astăzi. 

CRI: După ce te vedeai cu ea 
şi-ţi dădeai seama că băteai într-o 
poartă închisă, mă căutai pe mine. 
Abia după ce tipa asta îţi dădea 
papucii, mă căutai. Pentru că eu de 
multe ori mă întrebam de ce anume 
mă căutai. De ce? Eu doar sînt o 
femeie foarte urită. 

VICTOR: Urită? 

CRI: Da, urită. 

VICTOR: Nu-i adevărat. 

CRI: Eu am un smoc de păr sub 
barbă. Am mustață. Am coşuri pe 
faţă. Te rog, nu mă întrerupe! Aşadar, 
îmi mai lipsesc dinţii din faţă... 

VICTOR: Ajunge! 

CRI: Şi nu am... 

VICTOR: Incetează! 

CRI: Şi, deoarece sînt foarte 
urită, eram contrariată că voiai să 

faci în fiecare zi dragoste cu mine. 
Eu sînt foarte urîtă. Nimeni nu se 
uită la mine. Cînd trec pe stradă, toţi 
îşi feresc privirile. Absolut toți. (Şi 
ce vom face (a şasea copie), p. 53). 
Uneori constatăm că sîntem prinşi 
într-un sistem de duble coordonate 
de care vorbeşte Jonathan Miller. 
Să încercăm a determina dacă au 
vreo legătură toate acestea cu cele 
ce au loc în piesă. Poate e vorba de 
o posibilitate specifică numai dramei 
psihologice — aceea de a pătrunde 
în infimele interstiţii dintre cuvinte. In 
acest fel poţi deosebi un dramaturg 
bun de unul... mai puţin bun. 

Lucrarea lui D. Crudu este un 
exerciţiu din care provine şi la care se 
reîntoarce întreg teatrul „fracturist” — 
iar acest exerciţiu este unul a-l tăcerii 
presupuse şi al meditaţiei. Anume aici 
trebuie căutat secretul dramei: 

PRIMUL CHELNER: Mi-a co- 
municat un prieten de-al nostru de 
afară că patronul Bostonului a devenit 
cel mai zelos luptător de pe baricade 
şi este cel care strigă cel mai tare 
ca patronul Bostonului să fie omorît, 
iar Bostonul să fie lichidat de pe faţa 
pămiîntului. 

AL DOILEA CHELNER: Toţi oa- 
menii, care şi-au pierdut banii adunaţi 
de-o viaţă, graţie cîrciumii noastre, 
s-au grupat în jurul lui. 

PRIMUL CHELNER: /ar oasele 
nu le băgaţi în buzunar. _ 

SOŢIA PATRONULUI: /nveleş- 
te-le într-un şerveţel şi dă-mi-le mie 
ca să le dau pisicilor. 

CHEFLIUL: Nu vi le dau. 

SOŢIA PATRONULUI: Te rog, 
dă-mi-le! 

AL DOILEA CHELNER: Lasă-i 
lui oasele. 


PRIMUL CHELNER: Avem veşti 
proaste. Mulțimea începe să se îm- 
prăştie. Domnul patron îi opreşte, dar 
ei pleacă (Salvaţi Bostonul (a zecea 
copie), p. 109). 

Credem că tocmai aici putem 
recunoaşte necesitatea sau nevoia 
umană de a recupera acea experien- 
tă a vieţii de care amintea Jonathan 
Miller: experienţa existenţială. Fi- 
reşte, o asemenea experienţă poate 
fi împărtăşită sau i se poate conferi 
o semnificaţie scriind o piesă de 
teatru, dar pentru aceasta scriitorul 
respectiv trebuie să aibă talent şi 
să posede facultatea specială de a 
provoca — creînd prin cuvintele sale 
o tensiune, o presiune psihologică şi 
o stare de emoție — o meditaţie ori 
conştientizarea unui pericol virtual în 
cititorul-spectator. 

Dumitru Crudu are această ex- 
perienţă! Ea este de o altă coloratură 
şi de o intensitate aparte, diferită de 
cea care produce desfăşurarea eve- 
nimentelor într-o scenă obişnuită în 
faţa altor oameni. 


NOTE 


1 G. Mounin, Introduction à la 
semiologie, Paris, Editura Minuit, 1970, 
p. 68. 

2 Vezi Mariana Neţ, Metalimbajul 
textului literar, Tipografia universitară, 
1989, p. 83. 

3 1. Osolcobe, Cours de théatris- 
tigue générale, Paris, 1981, p. 32. 

4 Vezi Dumitru Crudu, Salvati 
Bostonul, Chişinău, Editura Cartier, 2001. 

OPERA 
LUI DIMITRIE 
_ CANTEMIR 
ÎN CULTURA 

EUROPEANĂ: 
DESCRIPTIO 
MOLDAVIAE 


În câteva numere din ultima vre- 
me revista Limba Română a publicat 
fragmente din lucrarea Descrierea 
Moldovei de Dimitrie Cantemir în 
cultura europeană, semnată de 
istoricii Andrei şi Valentina Eşanu. 
Recent, cartea a văzut lumina tipa- 
rului la Editura Pontos din Chişinău“. 

Cu aproape trei secole în urmă, 
Descriptio Moldaviae a suscitat, 
în scurtă vreme după elaborarea 
ei, interesul oamenilor de ştiinţă şi 
cultură din Estul şi Vestul Europei. 
Prin efortul lui Antioh Cantemir, a 
altor distinse personalităţi ale culturii 
moderne opera cantemiriană a fost 
pusă în circuitul valorilor europene. 
Pe parcursul secolelor XVIII-XX, 
prin numeroase copii manuscrise în 
limba latină şi în traduceri, prin ediţii 
germane, ruseşti, româneşti etc., 
Descrierea Moldovei si-a găsit un 
loc de frunte în patrimoniul cultural 
şi spiritual european, servind drept 
sursă de documentare, informaţie şi 
inspiraţie nu numai pentru cercurile 
academice şi cărturăreşti, ci şi pentru 
cele politice, diplomatice şi culturale 
din întreaga Europă. 

Prin Harta Moldovei, întocmită 
şi anexată la Descrierea Moldovei, 


* Andrei Eşanu, Valentina Eşa- 
nu. Descrierea Moldovei de Dimitrie 
Cantemir în cultura europeană. Stu- 
diu monografic şi anexă facsimilată a 
manuscrisului în limba latină Historicae 
Moldaviae. Partes Tres [Descrierea 
Moldovei] de Dimitrie Cantemir din 
Biblioteca regională „A. M. Gorki” din 
Odessa, Chişinău, Editura Pontos, 2004, 
596 +XXIV p. 


Dimitrie Cantemir s-a dovedit a fi un 
geograf şi cartograf de înaltă ţinută 
ştiinţifică, opera sa fiind utilizată de 
către mulţi cărturari ai vremii. 

Biografia acestei celebre opere 
cantemiriene arată că odiseea ei con- 
tinuă, construind noi punți între trecut 
şi viitor, între oameni, ţări şi popoare. 

Noua lucrare semnată de An- 
drei şi Valentina Eşanu, dedicată în 
exclusivitate Descrierii Moldovei, 
vine să familiarizeze tineretul stu- 
dios, publicul cititor cu unul dintre 
cele mai importante tratate ştiinţifice 
cantemiriene. 

Volumul numără 596 + XXIV 
pagini cu imagini şi este structurat 
în trei părţi. Prima parte cuprinde 
biografia şi caracterizarea succintă 
a principalelor opere ale lui Dimitrie 
Cantemir. Partea a doua include un 
studiu monografic riguros, structurat 
în şase capitole şi 38 de paragrafe 
despre Descrierea Moldovei, şi 
ample investigaţii privind procesul 
de elaborare a tratatului şi legăturile 
marelui nostru cărturar cu cercurile 
ştiinţifice din Rusia şi Germania în 
perioada scrierii lucrării. In continua- 
re volumul conţine informaţii despre 
manuscrisele în limba latină şi despre 
traducerile tratatului în diferite limbi; 
editarea şi receptarea celebrei opere 
cantemiriene în cultura europeană, 
inclusiv în cea românească prin inter- 
mediul unor traduceri şi ediţii în lim- 
bile germană, rusă, română ş.a.m.d. 

Partea a treia cuprinde textul 
original (în limba latină) al Descrierii 
Moldovei într-o variantă manuscrisă 
de la mijlocul sec. al XVIII-lea, care 
se păstrează în prezent în secţia de 
cărţi rare şi manuscrise a Bibliotecii 
regionale ştiinţifice „A. M. Gorki” din 
Odessa. Textul latin este reprodus 
după o fotocopie integrală a aces- 
tui codice din fondurile Secţiei de 
cărţi rare şi manuscrise a Bibliotecii 
Naţionale din Chişinău (o descriere 
mai detaliată a acestui manuscris 
se conţine în Capitolul III, punctul 6, 
al Părţii a Il-a a lucrării). Din punctul 
de vedere al autorilor manuscrisul 
în cauză este cel mai complet şi cel 
mai fidel originalului cantemiresc al 
Descrierii..., fapt care i-a determinat 
pe cercetători să-l reproducă. 

Cartea mai include numeroase 
ilustraţii ce ţin de iconografia cantemi- 
reştilor, operele lui Dimitrie Cantemir 
în manuscrise şi ediţii din diverse ţări 
europene. 

Atât studiile din prima şi a doua 
parte, cît şi textul manuscris în limba 
latină pot fi utilizate de studenţi şi 
elevi, de cercetători şi cadre didactice 
în procesul de studiere şi predare a 
operei lui Dimitrie Cantemir, precum 


şi în studierea limbii latine în care a 
scris precursorul nostru. 

Subliniem că lucrarea a fost 
elaborată în cadrul Secţiei de isto- 
rie a culturii şi ştiinţei a Institutului 
de Istorie al Academiei de Ştiinţe 
a Moldovei. Volumul vede lumina 
tiparului cu sprijinul financiar al Mi- 
nisterului Educaţiei din Republica 
Moldova. 


lon SANDU 

Mioara AVRAM 
(1932-2004) 


Ştiinţa filologică românească a suferit o pierdere ireparabilă. În dimineaţa 
zilei de 12 iulie 2004 s-a stins din viaţă, înainte de vreme, doamna profesor 
universitar doctor Mioara Avram, o neobosită cercetătoare, slujitoare de mai 
bine de cinci decenii la altarul limbii române, personalitate proeminentă a ling- 
visticii româneşti, cu merite de netăgăduit în domeniul romanisticii, membru 
a numeroase foruri ştiinţifice din România şi din străinătate, mare prieten al 
colegilor de breaslă din Republica Moldova. Această pierdere a lăsat un gol 
imens în inimile celor care au cunoscut-o. 

S-a născut la 4 februarie 1932 la Tulcea în familia ofițerului Nicolae 
Grigorescu şi a profesoarei de română Măndiţa Grigorescu. După absolvirea 
liceului din oraşul natal (1949), urmează Facultatea de Filologie (specialitatea 
limba şi literatura română) a Universităţii din Bucureşti, a cărei licenţiată devine 
în 1953. Aici i-a avut ca profesori pe reputaţii lingvişti Alexandru Rossetti, lorgu 
lordan, Alexandru Graur, lon Coteanu, Boris Cazacu ş.a. 

Posedînd încă de acasă cunoştinţe solide de gramatică, studenta anului 
|I Mioara Grigorescu este cooptată în colectivul care realiza Gramatica Aca- 
demiei sub conducerea acad. Alexandru Graur. În continuare toată activitatea 
ei este legată neîntrerupt de acest sector din cadrul Institutului de Lingvistică 
din Bucureşti, parcurgînd ierarhic treptele academice de: preparator (1951), 
cercetător (1953), cercetător principal (1954), doctorand bursier (cu frecvenţă, 
1955), cercetător ajutor (1958), cercetător principal (1960), şef de sector (1963), 
cercetător principal | şi şef de sector (din 1990). Pensionată în 1999, este rean- 
gajată în calitate de cercetătoare principală şi şefă a sectorului de gramatică la 
acelaşi institut, unde a funcţionat pînă în ultima clipă. Concomitent a desfăşurat 
o bogată activitate didactică: asistentă la Facultatea de Filologie a Universităţii 
din Bucureşti (1954-1956), lector la Institutul Pedagogic „Maxim Gorki” (1961- 
1963), lector la Facultatea de Limba şi Literatura Română a Universităţii din 
Bucureşti (1963-1967). A ţinut conferinţe la Universitatea din Viena (1993). 

Sub îndrumarea acad. lorgu lordan îşi susţine doctoratul în 1959 cu o 
lucrare de amplă erudiție în domeniul sintaxei istorice. Teza Evoluţia subordo- 
nării circumstanţiale cu elemente conjuncţionale în limba română, publicată în 
anul următor la Editura Ştiinţifică şi Enciclopedică, a fost distinsă cu Premiul 
„B. P. Hasdeu” al Academiei Române. 

A participat cu numeroase comunicări şi referate de înaltă ţinută ştiinţifică 
la mai multe congrese şi colocvii internaţionale de lingvistică şi filologie romani- 
că, de onomastică şi românistică în diferite centre ştiinţifice şi universitare din 
Ţară — Bucureşti (1967, 1968), laşi (1992), Cluj-Napoca (1998) etc., precum şi 
din străinătate — Napoli (1974), Trier (1983, 1986), Berlin (1987), Sofia (1990), 
Regensburg (1990), Paris (1991), Tutzing / Munchen (1993), Palermo (1995). 

De numele Mioarei Avram sînt indisolubil legate operele fundamentale 
ale lingvisticii româneşti din ultimele decenii. De-a lungul unei jumătăţi de secol 
a participat la elaborarea unor lucrări colective de amploare (22 de volume) ca: 
Gramatica limbii române (2 ediţii), Crestomaţie romanică (3 vol.), Studii 
de gramatică (3 vol.), Studii şi materiale privitoare la formarea cuvintelor 
în limba română (7 vol.), Tratatul de formare a cuvintelor în limba română 
(3 vol.), Dicţionar ortografic, ortoepic şi morfologic al limbii române, En- 
ciclopedia limbilor romanice, Enciclopedia limbii române etc. 

Această activitate ştiinţifică, extrem de productivă mai ales în ultimii ani, 
a fost întregită de publicarea mai multor volume de o incontestabilă valoare 
consacrate gramaticii, ortografiei şi cultivării limbii române sub diverse aspec- 
te. Binecunoscutele cărţi Gramatica pentru toţi (3 ediţii), Ortografia pentru 
toţi (3 ediţii), Probleme ale exprimării corecte, Cuvintele limbii române 
între corect şi incorect, Anglicismele în limba comună actuală, May We 

Introduce The Romanian Language To You? (coautor — acad. Marius Sala), 
devenite studii de referinţă, sînt apreciate atît de specialişti, cît şi de marele 
public, pentru profunzimea analizei, claritatea şi accesibilitatea expunerii, 
pentru meticulozitatea documentării, tăria argumentării, pentru varietatea şi 
concludenţa materialului ilustrativ. 

Mioara Avram este totodată autoare a peste 200 de studii şi articole şti- 
inţifice şi de popularizare, tipărite în diverse publicaţii periodice şi culegeri de 
specialitate din Ţară şi din străinătate cu o vastă tematică, precum: gramatica 
istorică, descriptivă şi normativă a limbii române, derivarea cuvintelor, ortografia, 
lexicologia, dialectologia, filologia, istoria lingvisticii româneşti, romanistica. Multe 
din aceste studii sînt abordate din perspectiva mai amplă a lingvisticii generale 
şi romanice, domenii pe care regretata cercetătoare le-a stăpînit temeinic. 

Preocuparea permanentă de exprimarea corectă în limba română a fost 
mereu prezentă atit în conferințele sale de la diferite redacțţii, edituri, cursuri de 
reciclare a cadrelor didactice, cît şi în emisiunile de cultivare a limbii de la Radio 
Bucureşti şi Televiziunea Română, sub denumirile „Odă limbii române”, „Răspun- 
dem ascultătorilor”, „Ghidul radiofonic — în lumea cuvintelor”, recepționate de-a 
lungul anilor cu mult folos şi de ascultătorii din Basarabia şi Nordul Bucovinei. 

Mioara Avram a fost printre primii savanţi lingvişti din România care, 
începînd cu anul 1990, a participat la colocvii, conferinţe şi simpozioane de 
la Chişinău, a ţinut prelegeri de popularizare a cunoştinţelor lingvistice pentru 
profesorii de specialitate din şcolile şi liceele din Republica Moldova, a scris 
şi a redactat articole, comunicări, memorii, apeluri despre denumirea corectă 
a limbii literare din Republica Moldova. Domnia sa a colaborat cu colegii de la 
Institutul de Lingvistică al A.Ş. din R. Moldova, a făcut revizia textului (împreună 
cu acad. Silviu Berejan) la Gramatica uzuală a limbii române apărută la finele 
anului 2001 la Chişinău. A publicat articole în periodicele de specialitate de la 
Chişinău (Revistă de Lingvistică şi Ştiinţă Literară, Limba Română), a prefaţat 
mai multe lucrări de lingvistică ale autorilor basarabeni. 

Reputata savantă a fost membră a unor organisme ştiinţifice internaţionale 
(Société de Linguistique Romane; Réseau Panlatin de Terminologie) şi a mai 
multor foruri ştiinţifice din ţară (Societatea Română de Lingvistică — preşedinte; 
Societatea Română de Lingvistică Romanică; Societatea de Ştiinţe Filologice 
din România — membră de onoare; Comisia de cultivare a limbii etc.). A fost, de 
asemenea, membră în comitetele de redacţie ale revistelor Studii şi cercetări 
lingvistice (din 1955), Revue roumaine de linguistique (din 1988 — redactor 
responsabil adjunct), Limbă şi literatură, Limba română (Bucureşti, din 1993 
— redactor responsabil adjunct), Limba Română (Chişinău). A fost membră de 
onoare a Societăţii „Limba noastră cea română” din Chişinău. 

Inzestrată de natură cu o fire blîndă, deschisă spre lume şi iubitoare de 
semeni, Mioara Avram a fost şi a rămas o cercetătoare pilduitoare, exigentă cu 
sine, dar şi cu ceilalţi, un model de înaltă probitate profesională, un exemplu de 
muncă onestă şi dăruire totală pentru propăşirea limbii române. Ne despărţim 
cu tristeţe şi profundă recunoştinţă pentru tot ce-a făcut în lingvistica româ- 
nească. Dumnezeu s-o odihnească în pace în pămîntul ţării pe care a iubit-o 
şi a slujit-o cu spirit de sacrificiu. Imaginea sa exemplară va rămîne neştearsă 
în oglinda sufletelor noastre. 


Acad. N. CORLĂTEANU, acad. S. BEREJAN, dr. |. BĂRBUŢĂ 
(Institutul de Lingvistică al A.Ş.M.), m. cor. al A.Ş.M., 

prof. A. CIOBANU, prof. V. MARIN, 

conf. |. MELNICIUC (Catedra de Limba Română, 

Lingvistică Generală şi Romanică a U.S.M.), prof. T. COTELNIC, 
prof. V. PAVEL (U.P.S. „|. Creangă”), 

prof. Gh. POPA (Universitatea de Stat „A. Russo” din Bălţi), 
prof. N. VICOL, V. AXENTII (Universitatea de Stat 

„B. P. Hasdeu” din Cahul), Al. BANTOŞ, directorul Casei Limbii 
Române, redactor-şef al revistei Limba Română 

O EMINENTĂ GRAMATICIANĂ 


S-a stins din viaţă, după o lungă suferinţă, colega noastră de breaslă, 
eminenta gramaticiană Mioara Avram. Nu pot afirma că Mioara Avram a dis- 
părut dintre noi, fiindcă ceea ce a publicat de-a lungul a jumătate de secol 
nu poate fi uitat, nici ignorat şi nici şters. Mioara Avram şi-a asigurat continu- 
itatea prin muncă şi perenitatea prin urmaşii ei. S-a născut în 1932 în oraşul 
Tulcea, unde a făcut şcoala primară şi liceul, îndrumată fiind de mama ei, 
Măndiţa Grigorescu, profesoară de limba română. A urmat cursurile Facultăţii 
de Filologie a Universităţii din Bucureşti, pe care a absolvit-o în 1953. Incă din 
studenţie a început să lucreze la Institutul de Lingvistică al Academiei Române, 
continuîndu-şi activitatea în acest institut şi după pensionare. 

Din căsătoria cu Andrei Avram, cunoscut specialist în fonetică şi fonolo- 
gia limbii române, au rezultat trei copii, Alexandru, Andrei şi Petru, de a căror 
educaţie s-a ocupat cu afecţiune şi dăruire. 

Mioara Avram s-a dedicat lingvisticii, mai ales gramaticii şi ortografiei ro- 
mâneşti din anii studenţiei, fiind una dintre cele mai apreciate continuatoare a 
marilor lingvişti lorgu lordan, Alexandru Rosetti şi Alexandru Graur. Şi-a publicat 
teza de doctorat Evoluţia subordonării circumstanţiale cu elemente conjuncti- 
onale în limba română în 1959, când avea doar 27 de ani. După numeroase 
articole şi studii, şi-a legat numele de cele mai importante opere despre limba 
română, printre care amintim Gramatica limbii române (a Academiei, 1954, 
1963), tratatul Formarea cuvintelor în limba română (3 volume, 1970, 1978, 
1989), Dicţionarul ortografic, ortoepic şi morfologic al limbii române (1982), 
unde a fost redactor responsabil; la primele două lucrări, alături de Alexandru 
Graur. A devenit cunoscută nu numai în mediul specialiştilor în domeniu, ci şi 
în acel al vorbitorilor preocupaţi de structura şi evoluţia propriei limbi, ca şi de 
străinii interesaţi de limba noastră, graţie contribuţiilor personale la elucidarea 
problemelor legate în special de gramatica limbii române, sintetizate magistral 
în Gramatica pentru toţi (1986, 1997). 

A manifestat o mare simpatie pentru românii din afara graniţelor ţării, mai 
ales pentru cei din Basarabia, care au consultat-o adesea în problemele limbii 
materne. Două dintre cărţile sale, Ortografie pentru toţi (30 de dificultăţi) 
(ediţia a doua, 1997) şi Cuvintele limbii române între corect şi incorect 
(2001), au văzut de altfel lumina tiparului la Chişinău. 

Lucrînd toata viaţa la Institutul de Lingvistică al Academiei Române, s-a 
confundat aproape total cu această instituţie de prestigiu şi nu cred să existe 
vreun cercetător care să nu-i datoreze ceva pe plan ştiinţific: un referat, o idee, 
un plan de lucrare, o indicație bibliografică etc. 

In sectorul de gramatică, pe care l-a condus vreme îndelungată, a creat 
o atmosferă familială, diferenţa dintre conducător şi subalterni estompîndu-se 
în favoarea unei relaţii colegiale, care îngăduia nelipsitele aniversări ale mem- 
brilor sectorului şi sărbătorirea altor evenimente importante legate de familiile 
acestora. Citea cu atenţie tot ce se scria în sector şi lăsa fiecăruia libertatea 
de a-şi alege subiectele şi direcţiile de cercetare. Era în acelaşi timp o perfec- 
ţionistă a detaliului, nelăsînd să-i scape nici o virgulă necorectată. Exigenţa şi 
competenţa Mioarei Avram au atras respectul colegilor şi pot spune că mulţi 
dintre noi deveniseră dependenţi de opiniile ei. Ne vor lipsi sfaturile Mioarei 
Avram, şi nu numai pe tărîm ştiinţific. Prin dispariţia Mioarei Avram, lingvistica 
românească pierde un pilon de bază, iar foştii colaboratori — un prieten. 


14 iulie 2004 


Magdalena POPESCU-MARIN 

Mioara AVRAM 
LIMBA ROMÂNĂ ÎN 
REPUBLICA MOLDOVA 


(Analogii istorice 
generatoare de optimism)* 


Cu privire la starea limbii ro- 
mâne din Republica Moldova se fac 
în mod curent afirmaţii dintre cele 
mai alarmante, care folosesc carac- 
terizări variind doar între „jalnică” / 
„deplorabilă”, „precară” / „mizerabilă”, 
„dramatică” / „tragică” şi „dezastru- 
oasă” / „catastrofală”!. Dacă ele ar 
avea intenţii şi efecte mobilizatoare, 
am putea accepta ca atare aceste 
caracterizări. Părerea mea este însă 
că ele duc adesea la demobilizare, la 
o atitudine de lamentare resemnată 
în faţa sorții nedrepte, mai ales dacă 
se ajunge la punerea în discuţie a 
şanselor de redresare. Prin negarea 
acestor şanse sînt descurajate înseşi 
eforturile de reintegrare culturală, iar 
exagerarea privitoare la stadiul de 
degradare / poluare atins, la alterările 
suferite ar putea acredita, după de- 
molarea ei, teza diferenţierii limbii din 
R. Moldova faţă de cea din România 
actuală. 

Este o realitate incontestabilă 
că limba română din R. Moldova a 
fost sărăcită în urma restrîngerii ca- 
drului de funcţionare şi alterată sub 
influenţa limbii ruse. Sărăcia se con- 
stată îndeosebi în vocabularul referi- 
tor la elemente ale organizării statale 
şi ale culturii moderne (terminologii 
tehnico-ştiinţifice), iar alterarea în 
împrumuturi lexicale şi calcuri de 
diverse feluri: lexicale, frazeologice 


* Republicăm acest fragment din 
articolul Consideraţii asupra situaţiei limbii 
române în Republica Moldova (Limba 
română, XLI, 1992, nr. 5, Bucureşti), într- 
un gest de cinstire a memoriei Mioarei 
Avram. 


şi sintactice, precum şi în fenomene 
fonetice, care merg de la pronunţarea 
unor vocale şi consoane la accent şi 
intonaţie. Limba română din R. Mol- 
dova a fost supusă, în general, unui 
proces permanent de rusificare, iar 
limba literară şi unui proces, activ cu 
precădere în perioada stalinistă, de 
rusticizare şi de dialectizare, menite, 
evident, să o îndepărteze de limba 
literară din România. Nu e de mirare 
că există asemenea lipsuri şi alterări, 
ci mai degrabă că ele nu sînt mai 
multe! Catastrofală mi se pare totuşi 
nu calitatea internă a limbii, ci doar 
abandonarea ei totală de unii man- 
curţi sau nepunerea ei în funcţiune 
de către alţi vorbitori, pentru care ea 
este încă o limbă de rangul al doilea. 

Problema care se pune acum 
nu este „românizarea” limbii din R. 
Moldova — cum se plîng unii adepţi 
ai conceptului de „limba moldove- 
nească” —, din moment ce ea nu a 
încetat niciodată să fie limba română 
(influenţa străină a fost masivă, dar 
superficială, neatingînd esenţa limbii) 
[vezi şi: 1, p. 34-35]. Ceva mai corect 
ar fi termenul — şi conceptul — reromâ- 
nizare, analog cu mai răspînditul ter- 
men reromanizare (aplicat procesului 
de modernizare a limbii române după 
modele latino-romanice) şi pasibil de 
aceleaşi critici ca şi el din pricina su- 
gerării unei calităţi pierdute. De fapt, 
este vorba numai de derusificare pen- 
tru toate variantele limbii, iar pentru 
varianta literară şi de o realiniere la 
normele limbii române literare unice, 
de sincronizare cu nivelul atins de ea 
în deceniile de separare, sincroniza- 
re care se referă mai ales la stratul 
neologic: adoptarea unor neologisme 
necunoscute în R. Moldova sau adap- 
tarea altora cunoscute în variante 
formale diferite. Acest proces nici nu 
este nou decît prin amploare şi prin 
caracterul manifest al intenţiilor, căci 
altminteri el vine în continuarea unuia 
petrecut timid, aproape subversiv, şi 
cu intermitențe chiar în cursul peri- 
oadei de funcţionare izolată a limbii 
literare din R. Moldova, în a cărei 
istorie se constată o evoluţie înceată, 

dar fermă, spre apropierea de norma 
general românească; e suficient 
să se compare între ele mostre de 
limbă literară scrise de pe vremea 
Republicii Autonome Moldoveneşti 
interbelice? cu unele de după 1944 
şi din deceniile ulterioare sau de lim- 
bă literară vorbită la postul de radio 
şi televiziune Chişinău în decursul 
timpului? şi să se urmărească sensul 
revizuirilor ortografice în cadrul tipului 
de scriere impus. 

Mi-am exprimat şi cu alt prilej 
[vezi: 4, p. 10] părerea că şansele de 
reintegrare pe acest plan sînt reale şi 
că ele sînt demonstrate de progresele 
obţinute în urma repunerii în drepturi 
a limbii naţionale: funcţionarea (mai) 
liberă în (aproape) toate sferele vieţii 
sociale creează prin ea însăşi condiţiile 
de recuperare a stadiului de dezvoltare, 
iar acceptarea conştientă a normei 
menite să refacă unitatea spirituală 
înlătură treptat elementele de izolare. 
De altfel, degradarea limbii din R. Mol- 
dova este departe de a se fi produs în 
mod uniform la toţi purtătorii, ci gradele 
de cunoaştere a limbii naţionale fiind 
foarte diferite sub aspect cantitativ şi 
calitativ. Existenţa unor cunoscători ai 
ei buni şi foarte buni este o mărturie vie 
a „şanselor” pe nedrept puse la îndoială 
şi, totodată, o confirmare a căilor de 
transformare a posibilităţii în realitate. 
Exemplul acestor buni cunoscători şi 
mînuitori ai limbii ar trebui să anuleze 
sentimentul local al complexului de 
inferioritate, care poate fi admis numai 
în măsura în care stimulează dorinţa 
de perfecţionare. 

Optimismul meu nu mi se pare 
nerealist, întrucît se bazează pe în- 
crederea în capacitatea limbii române 
de a depăşi perioadele de criză şi de 
a se scutura de efectele lor negative. 
Această capacitate a fost demons- 
trată în diferite momente ale istoriei 
limbii noastre şi tocmai cunoaşterea 
trecutului justifică încrederea în vii- 
tor. În cele ce urmează voi semnala 
cîteva analogii între starea actuală 
a limbii române din R. Moldova şi 
diverse perioade sau fapte din istoria 
limbii române moderne. 


1. Cea mai la îndemînă este 
analogia cu situaţia de după Unirea 
din 1918, cînd în scurta perioadă in- 
terbelică s-a realizat unificarea limbii 
literare de pe întregul teritoriu, deci 
însuşirea normelor unice în toate pro- 
vinciile, inclusiv în Basarabia. N-am 
să mă opresc însă la acest moment 
din mai multe motive: pe de o parte, 
pentru că am dezvoltat această pro- 
blemă într-o contribuţie specială şi, 
pe de alta, pentru că în ce priveşte 
Basarabia termenii comparaţiei sînt 
aceiaşi şi totuşi mult diferiţi între ei din 
punct de vedere sociocultural. 

Conservarea limbii române în 
Basarabia — nu mai vorbesc şi de 
Transnistria — în primul rînd la nivelul 
exprimării rurale atît în perioada ocu- 
patiei ţariste (1812-1918), cît şi a celei 
sovietice (din 1940/1944) explică 
nuanţa arhaico-populară a exprimării 
multor vorbitori, chiar în stilul elevat şi 
în forma lui scrisă. Impresia de limbă 
veche curat românească pe care o 
produce asupra ascultătorilor români 
din alte regiuni a fost formulată de 
scriitorul Paul Anghel în declaraţia 
orală făcută spectatorilor la o scară 
de poezie din Chişinău, la 30 august 
1990: „Dumneavoastră vorbiţi ca lon 
Creangă, ca Neculce şi Cantemir, 
vorbiţi ca Ştefan cel Mare”. Evident 
exagerată prin saltul peste secole, 
observaţia este parţial justificată, dar 
ceea ce dă nota caracteristică a aces- 
tei exprimări este alăturarea stratului 
arhaico-popular cu elemente simţite 
drept străinisme, iar statutul acestora 
ne duce spre paralele cu epoci mai 
apropiate de noi. 

2. Deşi ar părea tentantă, nu 
voi recurge la comparaţia cu cea mai 
recentă influenţă rusă suferită tem- 
porar de limba din România actuală 
[vezi: 5, p. 66-119), într-o perioadă 
parţial contemporană cu cea din R. 
Moldova, întrucît deosebirile (în ce 
priveşte condiţiile, căile şi efectele 
ei) sînt mai mari decît asemănările 
şi deci experienţa depăşirii acestei 
influenţe n-ar fi convingătoare. 

3. Pentru poluarea produsă de 
puternica rusificare asupra limbii din 

R. Moldova se poate stabili o analogie 
mai utilă cu limbajul administrativ în 
principate din perioada 1829-1853, 
marcat de influenţa rusă în lexicul 
terminologic. Amploarea fenomenului 
a fost notată de diverşi observatori 
contemporani, între care N. Istrati 
ne-a lăsat o mostră de exprimare, 
desigur şarjată, comparabilă pînă 
la confuzie cu limba actuală din R. 
Moldova. Este vorba de prima parte 
(Biletul amorezului) din compunerea 
în versuri intitulată Corespondenţie 
între doi amorezi sau Limba româ- 
nească la anii 1822 şi 1832 [vezi: 6]f: 
Pe-un pamesnic? ce-n dejurstfă 
de multe ori s-a primit, 
La presustvii ca pomoşnic cu 
credinţă am slujit. 
În multe comandirofce tot cu 
cinste am îmblat, 
Şi sledstvii pe la zastave de 
multe ori am lucrat; 
În otpusci cu podorojne eu ca alţii 
n-am ieşit 
Sau ostanofce la slujbe în veac 
n-am pricinuit; 
Samovolnicie iarăşi nicicum nu 
am săvirşit, 
Ci nagrajdenii primit-am, ca un 
cinovnic cinstit; 
Nacazanii pentrii slujbă niciodată 
n-am avut, 
Şi sdelci a lucra ca mine altul 
nu s-au mai văzut. 
Din stolonacealnic astăzi spre 
cilen sînt pomăzuit, 
Pentru că cunosc poreatca; 
l-asta m-am înaintit; 
Nu crede, deci, la donosuri, 
nu-mi lua al tău favor 
Şi nu uita că mă cheamă... sîn... 
Ce a rămas în limba română 
din termenii de adevărat jargon ai 
acestui text, despre care s-ar crede 
că ilustrează actuala „Limbă ma- 
caronică” sau „mixtură lingvistică”? 
din R. Moldova? Nimic, după cum 
rezultă încă de la data publicării, din 
nota autorului, care glosează rusis- 
mele prin echivalente reţinute de 
evoluţia ulterioară a limbii, în majori- 
tatea lor neologisme latinoromanice 
sau calcuri după aceleaşi modele: 


„Pamesnic — proprietar. Dejurstfă — 
sală de aşteptare. Presustvie — sală 
de primire. Pomoşnic — practicant, 
ajutător. Comandlirofcă —însărcinare. 
Sledstvie — cercetare. Zastavă — tre- 
cătoare, graniţă. Otpuscă — concedie 
vremelnică etc.” [2, p. 12]. 

O mărturie similară pentru 
imixtiunea masivă, dar efemeră a 
rusismelor în acelaşi limbaj aparti- 
ne lui Teodor Stamati, care descrie 
astfel componentele etimologice 
ale terminologiei juridice de la acea 
dată: „Un vehsel nemtesc aduce un 
protes lătinesc şi dă peste o delă 
rusească ce trage după sine o multi- 
me de peripiscă, otnoşenie, zapiscă, 
spravcă, dopros şi altele pînă ce, în 
sfîrşit, ajunge la docladarisire început 
ruseşte (doclad) şi sfirşind greceşte 
(arisire), pe urmă prin debatarisire 
latino-grecească asemine se termi- 
nariseşte şi apoi după felurite cazuri 
urmează uneori o închiere, o hotărire 
românească, alteori o sentenţă ade- 
sea dată de o majoritate însoţită de 
o minoritate /atinească şi o practică 
grecească” (8, p. III-IV]. Citit astăzi, 
fragmentul arată clar care compo- 
nente au căzut în desuetudine şi care 
s-au dovedit a fi de viitor. 

Limba română literară a mai 
depăşit deci o dată efectele unei in- 
fluente ruseşti conjuncturale, a cărei 
pondere reală este atestată —în afara 
pastişelor citate — de documentele 
epocii [vezi: 9, p. 115-133); ele fur- 
nizează chiar exemple cu aglomerări 
de rusisme în acelaşi context, ceea 
ce în operele literare citate se putea 
interpreta drept o exagerare intenţi- 
onată: Am dat pricăzanie ciasovoilor 
(Anul revoluţionar 1848 în Moldova, 
1, Bucureşti, 1951, p. 20); Să-i prin- 
deti şi doprosindu-i să-i daţi la cea 
mai apropiată nacialstvă (ibidem, 
294); Să-l arestuiască la zastavă... 
încredințîndu-l sub raspiscă co- 
mandirului (ibidem, 17). De notat că 
reducerea drastică pînă la anulare 
a efectelor influenţei ruse din prima 
jumătate a secolului trecut a constat 
nu numai în eliminarea (majorităţii) 
rusismelor propriu-zise sau totale de 

tipul delă, doclad etc., ci şi a varian- 
telor de tip rusesc ale unor neologis- 
me menținute în limbă: variante pur 
fonetice, ca aghent, canţelarie, sau 
/ şi morfologice, ca adres, subsidie, 
vacantie [vezi: 5, p. 57-64]. 

Mi se poate aduce obiecţia că 
cele două influenţe ruseşti nu sînt 
comparabile din punct de vedere 
cantitativ şi calitativ şi că deci nu 
am fi îndreptăţiţi să contăm pe re- 
petarea învingerii influenţei în cauză 
în condiţiile diferite de astăzi. Este 
neîndoielnic că acum, în R. Moldova, 
proporţiile influenţei ruse sînt mai 
mari, ea atingînd mai mult decît un 
singur stil funcţional (totuşi nu chiar 
pe toate şi în nici nu caz în aceeaşi 
măsură!) şi fiind întreţinută de bi- 
lingvismul vorbitorilor, şi, în acelaşi 
timp, mai profundă, manifestîndu-se 
în diverse compartimente ale limbii. 
Acestor condiţii defavorabile eliberării 
la fel de rapide, ca acum un secol şi 
jumătate, de influenţa în discuţie li 
se opune un avantaj imens care nu 
trebuie ignorat: existenţa unei norme 
lingvistice constituite pentru toate 
stilurile funcţionale moderne, modelul 
oferit, pe toate planurile, de exprima- 
rea scrisă şi orală din România. 

4. Influenţa rusă nu s-a exerci- 
tat, desigur, numai prin împrumuturi 
totale de felul celor discutate sub 
3, care, fiind puternic marcate, sînt 
uşor de identificat şi se elimină cel 
mai repede. Ea s-a manifestat şi 
prin calcuri de diverse tipuri, care, 
avînd înfăţişare românească, sînt 
uneori mai greu de recunoscut drept 
elemente străine şi se pot strecura în 
exprimarea unor vorbitori în general 
atenţi şi bine intenţionaţi. Numeroa- 
sele calcuri existente în limba româ- 
nă din R. Moldova sugerează şi ele 
posibile analogii cu fapte din trecutul 
limbii române; frapante, pînă la coin- 
cidenţă, sînt asemănările cu fapte din 
perioada de constituire a limbii literare 
moderne petrecute sub influenţa a 
diverse limbi. Identitatea priveşte pro- 
cedeele, numai uneori şi rezultatele 
concrete (cazurile particulare), care 
sînt de obicei doar asemănătoare. 


Modelele vechilor fapte pot fi dintre 
cele mai diferite (latine, franceze, 
germane etc.), ceea ce înseamnă 
că influenţa rusă din secolul nostru a 
re-produs calcuri încercate în trecut 
sub alte influenţe. 

a. Pentru calcurile lexicale — se- 
mantice şi de structură — este evident 
paralelismul cu produsele orientării 
neaoşiste, antineologice, care este 
legată îndeosebi de numele lui Aron 
Pumnul, dar care a avut reprezentanţi 
şi înaintea lui, în diverse provincii 
româneşti. Dacă îmbinarea termi- 
nologică acreală chişetică, pe care 
o citează V. Mîndicanu (10, p. 176] 
ca adusă în discuţie drept echivalent 
pentru „acid uric” în perioada de ela- 
borare a Enciclopediei sovietice (sic!) 
moldoveneşti (înainte de 1970), nu 
este o glumă, e bine să ne amintim 
că acreală mai fusese folosit în limba 
română cu scrisul „acid” într-un ma- 
nuscris din 1842, alături de năcreală, 
şi că o formaţie similară, acrime, 
beneficiase de o circulaţie destul de 
largă cu acelaşi sens între 1790 şi 
1862, de asemeni alături de un dublet 
cu în- (înăcrime) [11, p. 140]. Compu- 
sul dreaptoscriere „ortografie” [2, p. 
50], ironizat ca specific creatorilor de 
limbă „şantişti”, se regăseşte întocmai 
(Scris dreptoscriere) cu un secol în 
urmă în gramatica lui Gh. Săulescu 
(12, p. 2], iar în varianta dreptscriere 
la N. Bălăşescu [13]. Compusele cu 
sine- „auto-, însuşi, de sine” de tipul 
sinedeservire „autoservire” (14, p. 
64; cf. sineactivitate — p. 62] amin- 
tesc de creaţia sineiubire „iubire de 
sine, egoism” atestată în două surse 
munteneşti din jurul anului 1840 ca 
traducere pentru fr. amour propre 
[vezi: 15, p. 125]. Pînă şi monştrii 
parasintetici de tipul dreptmaluriinic, 
stîngmaluriinic „de pe malul drept, re- 
spectiv stîng (al Nistrului)” [apud: 2, p. 
51]' pot fi raportați la modele aplicate 
la începutul secolului al XIX-lea, de 
exemplu, la patrucolţurat „pătrat sau 
patrulatural, patrulăturat şi patrulatnic 
„patrulater” [vezi: 11, p. 251]. 

b. Din categoria calcurilor gra- 
maticale cel mai des se citează două 

tipuri de calcuri sintactice avînd ca 
obiect verbul, şi anume calchierea 
regimului verbal şi calchierea fo- 
losirii pronominale (reflexive) sau 
nepronominale (active) a unui verb. 
Pentru amîndouă tipurile exemplele 
de calcuri realizate sub influenţă rusă 
au uneori antecedente surprinzătoare 
[mai detaliat vezi: 16, p. 461-464]. 
Astfel, construcţia, curentă în R. 
Moldova, a se îndrăgosti (amoreza, 
înamora) în / întru cineva sau ceva, 
cu prepoziţia în sau întru în locul lui 
de, explicată prin rus. snroGurbca 
B KOro-To (vezi: 14, p. 333-334; 17, 
p. 77], a avut circulaţie în alte arii ale 
limbii române sub influenţa germ. 
sich în jemandem verlieben; Titu 
Maiorescu utiliza această construcţie 
în adolescenţă, după cum atestă o 
scrisoare a sa din 1857: Maria G. loan 
„„„ e înamorată foc într-un Kemenyck, 
însă părinţii nu vor să-i lase voia [18, 
p. 186]. 

Calcurile sintactice din R. Mol- 
dova puse în legătură cu influenţa 
rusă pot fi identice cu calcuri anterioa- 
re realizate prin influenţă veche slavă 
sau slavonă; este cazul construcţiei 
cu dativul (în locul acuzativului) a 
verbului a împiedica"! sau al con- 
strucţiei cu prepoziţia în (în locul lui 
de) a verbului a învinuit. Dacă aceste 
construcţii identice ale verbelor a 
împiedica, respectiv a învinui, sînt 
separate în timp, iar cele vechi par a fi 
avut o circulaţie limitată şi o conotaţie 
livrescă, în cazul altor coincidenţe 
situaţia este mai complicată şi impune 
prudenţă în interpretare. Multe con- 
strucţii prezentate în diverse lucrări 
drept calcuri produse în R. Moldova 
există şi în alte arii ale limbii române, 
ca variante populare sau regionale 
ale construcţiei diferite din normă: 
este cazul construcţiei pronominale 
(reflexive) a verbului a ride — (De) ce 
te rizi? —, care nu poate fi pusă pe 
seama influenţei ruse recente (cum 
face |. Condrea [vezi: 19, p. 168]), 
din moment ce e cunoscută de mai 
multă vreme în mai multe regiuni, în- 
tre care şi în Ardeal, fiind considerată 
populară“. 


Tocmai pentru că se încadrează 
în sistemul gramatical românesc — 
indiferent de opţiunea normei în 
diversele cazuri particulare — este 
foarte greu să se facă distincţie între 
faptele continue şi cele discontinue, 
deci să se decidă dacă o anumită 
construcţie este creată acum inde- 
pendent de soluţia identică din trecut 
pe care întîmplător o repetă sau, 
dimpotrivă, reprezintă existenţa în 
continuare, poate doar cu un spor 
de vitalitate, a acelei soluţii. 

c. Un fapt de limbă întărit, la 
distanţă în timp, de influenţa rusă 
este adjectivarea gerunziilor, care 
cunoaşte o nouă viaţă în literatura 
artistică din R. Moldova. Nu numai că 
frecvenţa acestor gerunzii cu flexiune 
adjectivală rivalizează cu aceea din 
perioada puternicei influenţe france- 
ze prin care au luat naştere în prima 
jumătate a secolului trecut, dar se 
constată şi apariţia lor în timpuri de 
construcţii total sau relativ noi: cu 
pronume reflexiv aglutinat în forma 
articulată (zbătîndusa inimă) şi cu 
complement direct (flori de rouă ră- 
corinde obrazul) [vezi: 20, p. 6-71]. 
Necesitatea echivalării participiului 
activ din rusă a fost satisfăcută deci 
printr-o soluţie legată de un model 
francez, care devenise treptat de- 
suetă, dar rămăsese cunoscută, ca 
element pasiv, cititorilor de poezie 
paşoptistă şi eminesciană de început. 

Concluziile celor expuse în arti- 
colul de faţă sînt următoarele. 

Chiar în formele ei cele mai 
poluate, limba din R. Moldova nu este 
şi nu a fost niciodată altceva decit 
română, întrucît esenţa limbii n-a 
suferit atingeri şi elementele străine 
sînt adaptate la sistemul românesc. 

Existenţa unor particularităţi nu 
afectează statutul de varietate a 
limbii române pe care îl are limba 
din R. Moldova. Specificul ei este dat 
de îmbinarea unor elemente care se 
regăsesc ca atare în alte arii şi epoci 
ale limbii române sau se încadrează 
în tendinţe comune, fie şi trecătoare. 
Influenţa rusă însăşi — care, fireşte, 
nu trebuie minimalizată — nu are 

calitatea unui factor de diferenţiere 
totală şi deci nici forţa unui obstacol 
de netrecut în procesul de reinte- 
grare. Păstrarea la nivel dialectal a 
unor rusisme sau ucrainisme, fie şi a 
incriminalului sîrnici „chibrituri” [vezi: 
2, p. 57] — atestat, de altfel, în Buco- 
vina în perioada interbelică“, trebuie 
înţeleasă în contextul păstrării şi în 
alte graiuri româneşti a unor cuvinte 
care amintesc foste dominaţii străine, 
contacte preponderente şi influenţa 
lingvistică aferentă: de pildă, regiona- 
lismul ardelenesc de origine maghia- 
ră ghiufe „chibrituri”'5; cf. şi originea 
turcă a termenului literar chibrit. 

Ceea ce se corectează în actiu- 
nile de cultivare a limbii la vorbitorii din 
R. Moldova nu este neromânescff, ci 
numai neliterar, neconform cu norma 
comună, unitară. Însuşirea normelor 
unice este un deziderat firesc şi chiar 
o datorie, dar pînă a ajunge la acest 
ideal trebuie eliminate sentimentele 
de culpabilitate şi de culpabilizare pe 
plan lingvistic. 

Nu am discutat anume sărăcia 
şi divergenta care se constată în une- 
le sectoare terminologice, pentru că 
în această privinţă sînt de acord, în 
esenţă, cu cele spuse de omul politic 
Mircea Druc (apud: 22): „o sută de 
întreprinderi mixte economice şi o 
sută de întreprinderi mixte culturale 
şi atunci problemele se rezolvă de la 
sine”. Poate nu chiar de la sine — şi 
ajutorul unor lucrări lexicografice nu 
trebuie neglijat —, dar condiţiile priel- 
nice contează enorm. 

Aşadar, optimism justificat, dar 
nu lipsă de implicare! 


NOTE 


1 Asemenea calificative, frecvente 
în presă, au apărut şi în diverse comuni- 
cări prezentate de lingvişti din Moldova la 
Congresul al IV-lea al Filologilor Români, 
Timişoara, 4-6 iulie 1991, şi la Conferinţa 
Naţională Limba română azi, laşi — Chişi- 
nau, 28-30 august 1991. 

2 Rivoluţia din Octiabri a făcut-o 
pi fimei slobodi. Amu fimeea ari totaşa 


drepturi ca şi bărbatu... E parti-n tot lucru 
obştesc. Eslili copchilăreşti [creşele de 
copii] o slobod pi fimei pentru lucru ista 
(mostră de text publicistic din 1931) [2, 
p. 237]. 

3 Comparaţie făcută recent de 
Kostas Kazazis. Pentru preponderența 
normelor ortoepice general româneşti 
vezi şi [3]. 

Am în vedere reformele din 1957 
şi 1967. 

5 Unificarea limbii române literare şi 
cultivarea limbii în România interbelică, 
comunicare prezentată la Chişinău, la 
sesiunea ştiinţifică din 30 august 1990 
organizată în comun de Liga Culturală 
pentru Unitatea Românilor de Pretutin- 
deni şi de Societatea Varlaam. 

6€ Compunerea în versuri intitulata 
Corespondenţie între doi amorezi sau 
Limba românească la anii 1822 şi 1832 
este reprodusă, ca „exemplu de limbă 
barbară”, de Dimitrie Gusti în [7, p. 230]. 

7 Am marcat prin cursive rusismele 
propriu-zise. La culoarea textului con- 
tribuie şi elementele slave mai vechi: a 
sluji şi slujbă, cinste şi cinsit, a săvirşi, 
pomăzuit, sîn „fiu”. 

8 Pentru aceşti termeni folosiţi de 
N. Corlăteanu, respectiv de A. |. Ciobanu, 
vezi [2, p. 12). 

° În această lucrare se relevă, în 
contexte specifice, toţi termenii ruseşti 
ironizaţi de N. Istrati şi Th. Stamati. 

1 La p. 235 — varianta stingmălu- 
riinic; V. Mîndîcanu dă varianta dreapto- 
maluriişnic [10, p. 164]. 

11 Pentru care compară exemplele 
date de V. Mîndicanu [14, p. 330] cu ci- 
tatul din Coresi, Ps /altirea de la 1577], 
34, în DA, s. v. 3. 

12 Pentru care compară exemplele 
date de |. Condrea [17] cu citatul din Biblia 
de la 1688 (cu vinui+întru) dat în DA, s. 
v. învinui. 

13 Vezi DLR, s. v. 

14 Vezi DLR, s. v. sîrnic? s. n., cu 
pl. sîrnice. 

15 Vezi la A. Viciu [21, p. 103-104] 
25 de termeni regionali pentru chibrit, 
dintre care 13 sînt împrumuturi locale. 

16 În sensul „inexistent, neatestat 
vreodată în limba română, neincadrabil 
sau de neconceput în sistemul ei”. 

EDITOR UNIUNEA SCRIITORILOR DIN ROMÂNIA ANUL COGI 


CONVORBIRI 


REVISTĂ PONDATĂ DE SOCIETATEA JUNIMEA DIN IAŞI, LA I MARTIE. 186 


mc de: tubemrabe MMM MU 


A 
P7 


iulie 2004, Nr. 7 (103) 


Revista CONVORBIRI LITERA- 
RE, nr. 7 / 2004 dovedeşte că oraşul 
laşi e un reper sigur în cîmpul literar 
de azi, dacă e să folosim o sintagmă 
care e şi titlul unui incitant interviu cu 
criticul şi istoricul literar lon Holban. 
Menţionăm şi interviul cu Virgil Ne- 
moianu. lată ce afirmă, între altele, 
autorul Teoriei secundarului: ...di- 
recţiile date în prezent Europei provin 
din partea unor societăţi (franceză, 
germană) a căror istorie e bogată în 
derapaje şi confuzii politice (ca să ne 
exprimăm blind). O înţelegere selec- 
tivă şi adaptativă a tradiţiilor anglo- 
saxone ar fi mai apropiată de vederile 
mele şi, socot eu, mai rodnică pentru 
România. In articolul Schimbarea 
prin apropiere Nicolae Stroiescu 
Stînişoară citează dintr-un interviu al 
lui Gunter Gauss cu Alexandr lako- 
vlev, în care inspiratorul ideologic al 
perestroikăi mărturiseşte: Am făcut 
războiul şi am luptat la Stalingrad. 
Acum vă spun că îi iert pe soldații 
germani care au trimis gloanţe în cor- 
pul meu şi le doresc să trăiască dacă 
mai sînt în viaţă. Mamelor germane ai 
căror fii au murit, căci şi eu am tras, 
le cer iertare. Mihail Dim. Sturdza 
dezvăluie anumite aspecte „secrete” 
ale activităţii culturale a Junimii. Pro- 
fesorul Constantin Ciopraga publică 
un studiu despre creaţia poetică a 


lui loan Alexandru. Alex. Ştefănescu 
probează o relectură revelatorie a 
epicii lui Alexandru Ivasiuc. Un eseu 
critic de Marian Victor Buciu despre 
proza lui Ştefan Agopean. Emil lor- 
dache ia în dezbatere actualitatea 
unui laureat al Premiului Nobel Ivo 
Andrić. Mai reținem: Tînăra generatie 
şi conservatorismul de Caius Traian 
Dragomir, Soarele şi semiluna orto- 
doxiei de Mihail Neamţu şi Eroism şi 
victimizare. O istorie a sensibilităţii de 
Jean-Marie Apostolides. 


DACIAN 


LITERARĂ 


de Mhal Kogiiniocamı e Anul XV (serie nouă) 


DACIA LITERARĂ, nr. 4 I| 2004 
este expresia unui demers intelectual 
remarcabil. Revista se deschide cu o 
intervenţie a academicianului Al. Zub 
care repune în discuţie — pe potriva 
probităţii ştiinţifice a domniei sale — 
problema mixării temeiului istoric cu 
mitul lui Ştefan cel Mare. Tulburătoare 
amintire a profesorului Dumitru Vaca- 
riu despre organizarea sărbătoririi (în 
1957) a 500 de ani de la urcarea în 
tronul Moldovei a lui Ştefan cel Mare. 
Cităm: Intreaga sărbătorire a decurs 
normal atît la manifestările de la laşi, 
cît şi la cele de la mănăstirea Putna. 
Dar cine ar fi putut bănui că printre 
noi, urmărindu-ne fiecare pas şi în- 
registrindu-ne fiecare cuvînt, erau şi 
nenumărați securişti (unii dintre ei fiind 
studenţi sau chiar prieteni şi colabora- 

tori de-ai noşiri!). Începea apoi lungul 
calvar al organizatorilor. In primăvara 
anului 1958, cei patru organizatori au 
fost arestaţi şi supuşi luni de zile la 
interogatorii interminabile, sub acu- 
zatia inutilă de „crimă împotriva ordinii 
sociale”. Urmează ipoteza lui Codrin 
Liviu Cuţitaru despre postmodernism. 
Natalia Cantemir evocă implicarea — 
fericită — a Nataliei Stolearova în desti- 
nul de scriitor al lui Alexandr Soljeniţin. 
Plin de savoare articolul lui Simion 
Bogdănescu Ironia în Letopiseţul Ţării 
Moldovei. Anton Adănuţ evocă figura 
filozofului-creştin Atenagora. Mihai 
Dorin readuce în atenţie unul dintre 
cele mai controversate capitole ale 
culturii naţionale — publicistica politică 
a lui M. Eminescu. Constantin Coroiu 
publică un articol despre profesorul 
ieşean Constantin Ciopraga intitulat 
Mărturia romanticului îmblînzitor. O 
proză parodică de Valentin Coşereanu 
Voinicul şi cîinele. Rubrica Ferestre 
luminate se remarcă prin articolul 
Frămîntările de limbă de Stelian 
Dumistrăcel. Mai reținem: articolul lui 
Emil lordache /van Bunin. Un „Nobe!” 
cu cîntec şi cronica literară a Rozinei 
D. C. Velicicovski Luca Piţu şi temele 
deocheate ale timpului nostru. 


Revista SEMN, nr. 1-2 / 2004 se 
deschide cu mărturiile lui Nicolae Lea- 


hu despre o fantomă care umblă prin 
Bălți Lenin! Vii, autentice şi instructive 
răspunsurile la ancheta Opizecismul 
din Basarabia, azi. Em. Galaicu-Păun: 
„Profund nemulțumit de caracterul pre- 
ponderent livresc al Poeziei de după 
poezie încerc o redefinire a acesteia, 
într-un studiu din care am reuşit să 
încropesc doar începutul. Cum miza 
acestei „schimbări la față” e una pe 
viață şi pe moarte (fără ghilimele), re- 
dactarea studiului merge mînă în mînă 
cu scrierea unui nou volum de poeme, 
probabil ultimul, cu un titlu luuuuuuung 
ce s-ar potrivi pentru postume. Privită 
dinspre capătul celălalt — deocamdată 
mai mult bănuit decit ştiut— poezia mea 
va arăta altfel, nici eu nu ştiu cum...; 
Mircea V. Ciobanu: Căderea cortinei 
de fier a însemnat accesul la cartea 
de calitate. (Uitasem să mai spun 
ceva despre „evenimente”: după '90 
am văzut un rost în a scrie pentru a 
fi publicat.); Vasile Gârneţ; ...vă puteţi 
măcar imagina ca unul dintre scriitorii 
noştri mai în vîrstă să susţină şi să 
cultive un tînăr scriitor? Poate fi oare 
un maestru, de exemplu, aparent-jo- 
vialul domn B., care usucă, cu ironiile 
sale psihanalizabile, de securist şi 
vechi ştab comunist, totul în jurul 
său?; Ghenadie Nicu: Din cînd în cînd, 
sîntem felicitaţi, nu fără condescen- 
dență, pentru buna sincronizare cu... 
paradigma... din Ţară. Nimeni însă nu 
observă că performanţele optzecismu- 
lui basarabean se datorează exclusiv 
materialului uman de aici, capacităţii 
sale, într-adevăr uluitoare, de a se afir- 
ma în răspărul conditiilor, Irina Nechit: 
... poezia este ceea ce fac oamenii cînd 
nu se sfişie unii pe alţii. Mai reținem: po- 
emul lui George Vulturescu Versanții lui 
Bachelard, raportul lui Nicolae Leahu 
asupra stării de spirit a poeziei române 
din Basarabia (om cu mare răbdare 
acest Leahul!), eleganța intelectuală a 
articolului Un secol de literatură română 
în Basarabia de Maria Şleahtiţchi. De 
mare rafinament estetic Poetul făcu 
armata la cercetaşi de Mircea Petean. 
Un număr de zile mari. 

Numărul 2-4 / 2003 al revistei 
ATELIER — publicaţie a Uniunii Ar- 
tiştilor Plastici din Republica Moldo- 

va — ne informează, prin intermediul 
unei notițe editoriale, că porneşte de 
la constatarea că arta ca modalitate 
de transfigurare a realităţii este un 
fenomen complex ş.a.m.d. Este bine. 
Atîta doar că definiţia modalitate de 
transfigurare a realităţii pare a pro- 
veni din estetica realismului socialist. 
Numărul revistei se deschide — de 
fapt — cu un dialog între redacto- 
rul-şef Vasile Malaneţchi şi criticul 
literar Eugen Lungu despre literatura 
pictorilor şi pictura literaţilor din care 
cităm următorul fragment: V. M.: Ce 
crezi, răsfoind revistele de cultura de 
la Chişinău, despre felul cum este 
abordată problematica procesului 
artistic plastic contemporan din 
Republica Moldova? E.L.: De regu- 
lă, mă informez despre ceea ce se 
întîmplă în domeniu din cele două 
reviste de specialitate — Atelier şi 
ART-hoc. Prima îmi place prin cali- 
tatea profesionistă a reproducerilor, 
prin excursurile istorice care dau la 
iveală personalităţi de ieri absolut 
revelatorii... A doua îmi place prin 
ambiţie şi originalitate, prin elitismul 
ei european cu o ştachetă valorică 
destul de ridicată. Din cîte ţin minte, 
aţi avut şi nişte altercaţii cu echipa 
de la ART-hoc. Nu văd nimic rău 
în asta. O rivalitate stimulativă face 
bine ideii. Ştie ce ştie Eugen Lungu şi 
atunci cînd subliniază subţire: Am tot 


respectul pentru Constantin Ciobanu, 
un erudit al domeniului, dar şi un 
specialist cu vastă pregătire culturală, 
lucru mai rar la noi. Invidiez eleganța 
stilistică a lui Vladimir Bulat; prin ea 
află mîntuire bilba noastră cea de toa- 
te zilele. Se impune în ochii noştri şi 
prin formulările sale de ordin valoric, 
ades polemice, care nu lasă nici o 
şansă mediocrităţii. Mai citim: articolul 
Ambitie fără amuniţie, semnat de dl 
redactor-şef. (Le sugerăm aici colegi- 
lor de la Atelier — în baza prevederilor 
stipulate în proverbul Prietenul la ne- 
voie se cunoaşte — să se intereseze 
ce avea în vedere Tudor Vianu prin 
„dubla intenţie a limbajului”.) In rest — 
încă un interviu cu Natalia Cantemir 
despre destinul şi personalitatea pro- 
fesorului ieşean Radu Negru, versuri 
semnate de pictorii Gheorghe Oprea, 
Alexandru Macovei, Gheorghe Vra- 
bie ş.a. Interesante reflecţiile lui Ale- 
xe Rău privind „zăbava desenatului 
la poeţi”. Sugestive pictopoemele lui 
Alexandru Lungu, scriitor de origine 
basarabeană stabilit în Germania. 
Impresionantă întreaga rubrică 
Icoane româneşti, inclusiv prin repro- 
ducerile pictoriţei Liliana Sfeclă, care 
mărturiseşte că insistă să însuşească 
şi mai bine „arta icoanei bizantine”. 


LUMINA LINĂ / GRACIOUS LI- 
GHT, nr. 2 / 2004 este o publicaţie de 


Lumină Lină 


Revistă de spiritualitate şi cultură românească 


Gracious Light 


Review of Romanian Spirituality and Culture 


ROMANIAN ÎNSTITUTE OF 
ORTHODOX THEOLOGY AND 
SPIRITUALITY 


CAPELA SF. APOSTOLI PETRU 
SI PAVEL 


AN IX/NR.2 
APRIUE-IUNIE 2004 
New YORK 

spiritualitate şi cultură românească. 
Apare la New York sub îngrijirea dlui 
Pr. Prof. Dr. Theodor Damian. Se 
distinge prin caracterul duhovnicesc 
al articolelor, dovedindu-se fidelă 
scopului de a promova valorile tradi- 
tiei creştine. Cele mai reprezentative 
rubrici sînt: Biserica, Diaspora româ- 
nă şi Universalia. O scurtă privire asu- 
pra sumarului relevă tipul de discurs 
şi tematica revistei: Învierea ca rugul 
aprins (Theodor Damian), Inviere, De 
o parte şi alta (Lucreţia Andronic), 
Sfințenia — o vocaţie mereu actuală 
a bisericii (Cătălin Vatamanu), Inger 
şi demon: fizica şi metafizica unei idei 
(Theodor Damian), Fiul Tatălui (Con- 
stantin Virgil). Sînt fascinante imagi- 
nile Femeile la mormint şi Ingerul la 
mormînt reproduse din Evangheliarul 
Heinrich II, de la 1007-1012. 


Când bogaţii se războiesc, săracii sunt cei care mor 

În revista LUMEA, nr. 7 / 2004 
editorialistul Marian Oprea menţio- 
nează că Fiecare soldat american 
merită stima şi recunoştinţa istoriei. 
In aceeaşi măsură precum le merită 
şi fiecare soldat francez, englez, rus, 
român, polonez, italian, sîrb, croat 
sau grec. Şi nu numai soldaţii ca 
indivizi, ci națiunile în ansamblul lor, 
cele care au plătit cu sînge înfrînge- 


rea nazismului. Nicolae Idu, director 
general al Institutului European din 
România, îşi exprimă convingerea 
că ţara va intra în 2007 în Uniunea 
Europeană. Adrian Severin susţine că 
Balcanii au fost distruşi şi abandonați. 
Cităm din materialele de la rubrica 
Actualitate (a se reţine denumirea 
rubricii!): Stanislav Belkovski a venit 
la Bucureşti cu o propunere care a 
pus pe jar opinia publică din tot spaţiul 
românesc: Basarabia trebuie să se 
unească cu România, Transnistria 
urmînd să aleagă fie trecerea la 
Federaţia Rusă, fie unirea cu Ucrai- 
na sau constituirea unui nou stat 
independent (Viorel Patrichi); Putem 
rezolva situaţia numai dacă renunţăm 
la logica stalinistă asupra frontierelor 
(...). Pentru România, unirea cu Ba- 
sarabia ar însemna un stimul colosal 
în dezvoltarea naţională. Pentru 
populația Moldovei, întoarcerea la 
România ar fi o şansă extraordinară 
pentru integrare, pentru dezvoltare 
economică şi culturală. Sînt absolut 
convins că Republica Moldova nu 
poate intra în Uniunea Europeană, 
aşa cum arată azi, datorită proble- 
melor de nerezolvat din interiorul său. 
Uniunea Europeană este obiectiv 
interesată în rezolvarea conflictului, 
iar fără ea nu se poate realiza acest 
proces (Stanislav Beklovski). Belkov- 
ski a precizat că nu reprezintă punctul 
de vedere oficial al Kremlinului, dar 
a menţionat că liderii de la Moscova 
cunosc proiectul: Vladimir Putin ştie 
de acest plan, însă el este un politici- 
an prudent. Şi-a însuşit acest proiect 
în proporție de 97%. Mai rămîn trei 
procente pentru convenirea cărora 
am venit la Bucureşti. Dacă vom lăsa 
deoparte convingeri convenţionale 
şi birocratice, putem conchide că 
popoarele României, Republicii Mol- 
dova şi Rusiei pot discuta această 
problemă. Şi, în fine — Viorel Patrichi: 
Marile decizii politice ale istoriei nu 
s-au luat prin referendum. Românii şi-au 
construit complexe grele în tot spaţiul lor 
ancestral, iar comunismul i-a derutat 
complet. 


Gr. C. 

